
CRTICA O VJEKOSLAVU KLAIĆU 


Vjekoslav Klaić, jedan od najplodnijih i najboljih hrvatskih povjesničara, 
rodio se 28. srpnja 1849. u Garčinu kod Slavonskog Broda u učiteljskoj obitelji. 
Odgajan u njemačkom jeziku i duhu (majka mu je bila Njemica), mali je Klaić 
rastao u doba Bachova apsolutizma, u doba kada je politički život u Hrvatskoj bio 
sapet i ušutkan, ali i u doba kad su se ponajbolji hrvatski umovi predali znanosti 
i umjetnosti stvarajući u gluho doba trajne plodove kulturne baštine i narodne 
svijesti. Kad je mali Klaić sricao svoje prve rečenice, I. Kukuljević je pokrenuo 
svoj Arkiv za povjesnicu jugoslavensku udarivši njim temelje modernoj hrvatskoj 
historiografiji, kojoj će Klaić postati jednim od stupova nosača, plemenit znanstve- 
ni i rodoljubni uzor naraštajima povjesničara, koji su do danas solidno i ustrajno, 
pa i različnim teškoćama uprkos, gradili hrvatsku historiografsku zgradu da služi 
kao riznica znanstvene istine i narodne samosvijesti. Rođen u godini sloma revo- 
lucionarnog pokreta i u osvit Bachova apsolutizma, Klaić je umro 1. srpnja 1928, 
desetak dana nakon atentata na Stjepana Radića i u predvečerje novog apsoluti- 
zma, Šestosiječanjske diktature, koja je žešće pogodila hrvatski narod nego Bachov 
režim. Kroz to dugo, puno zbivanja i uglavnom teško doba, protekao je plodan 
Klaićev život za kojeg je on orao i izorao duboke brazde na hrvatskoj znanstvenoj 
i kulturnoj njivi. 


* + * 


Svoje je školovanje Klaić započeo u Varaždinu, gdje je dobio rodoljubne 
poticaje, a nastavio ga je u Zagrebu, u doba obnovljenoga ustavnog života, kad je 
bio svjedokom euforičkog zamjenjivanja austrijskih orlova hrvatskim grbovima 
1861. i gdje mu je — kako je sam zapisao — profesor Franjo Kofinek ulio ljubav 
prema povijesnoj znanosti »da se napokon i sam njoj posveti«. Nastavivši školovanje 
u nadbiskupskom klerikatu počeo se baviti književnošću (surađivao u zavodskom 
listu Smilje i kovilje) i glazbom (svirao više instrumenata, dirigirao i skladao; 
tako su mu 1866. izvedeni ouvertura »Posljednja nada« i »Vijenac slavenskih 
napjeva«; u sjemeništu je također mapisao skladbe »Na Nehaju gradu«, »Pod 

prozorom« i »Svraćanja«). Istupivši iz bogoslovije, počeo je kao namjesni učitelj 
službovati u Varaždinu (1867—1869), a odatle je pošao u Beč studirati povijest i 
zemljopis. U Beču je bio član hrvatskog društva »Velebit« i tako je uz prednosti 
velegradskog kulturnog života upijao i domaće sadržaje, stapajući more Croatorum 
zavičaj i svijet u skladnu i plodonosnu cjelinu. Službujući na zagrebačkoj gimna- 
ziji usporedo je položio 1873. profesorski ispit u Beču. Njegov više od pol stoljeća 
dugi nastavnički rad bio je neredovit u usponu. Profesor na gimnaziji, postao je 
1878. suplent za hrvatsku povijest na sveučilištu, ali se nije održao dulje od četiri 
godine i nakon izbora Tadije Smičiklasa vratio se na gimnaziju. God. 1884. bio je 
imenovan privatnim docentom »geografije južnih Slavena«, a tek 1893. došao je na 
sveučilište i to za profesora opće povijesti. S prekidom 1906—1908, kad je umiro- 
vljen pa reaktiviran, na katedri je djelovao do 1922. kad je ponovo umirovljen. 
God. 1893. postao je dopisnim, a 1896. pravim članom Jugoslavenske akademije zna- 
nosti i umjetnosti. Bio je još vanjskim članom češke akademije znanosti i počasnim 
doktorom praškog sveučilišta. 

Klaićeva djelatnost nije se ograničavala na pedagoško-znanstveni rad. Bila je 
znatno šira i kao uvijek plodonosna. 

God. 1875. uređivao je i surađivao u pravaškom književnom tjedniku Hrvatska 
lipa, ali je dublji trag u hrvatskoj kulturi ostavio uređujući od 1882. do 1889. časo- 
pis Vienac. Kao glavni urednik Vienca znalački je aktivirao suradnike na svim 
poljima umjetnosti, a u posebne zasluge upisuju mu suradnju prvaka suvremene 
hrvatske književnosti. Široka duha i svestrano zainteresiran, i sam se okušao u 
prozi i poeziji, iako u tome nije obogatio našu književnu riječ. 

Znamenitija je njegova glazbena djelatnost. Kao skladatelj malenih kompozi- 
cija, doduše, ne ubraja se ni tu u veća imena hrvatske glazbe, ali je svojim prakti- 
čnim radom pridonio razvoju glazbenog života u Hrvatskoj. God. 1882. u Hrvat. 
skom sokolu osnovao je orkestar, dirigirao i promicao slavensku i hrvatsku glazbu, 
a od 1890. pa do kraja života djelovao je u Hrvatskom glazbenom zavodu, u kojem 
je bio član ravnateljstva i potpredsjednik, za koji je izradio pravilnik i naukovnu 
osnovu i namaknuo sredstva za dogradnju zgrade. God. 1892. pokrenuo je i uređi- 
vao glazbeni časopis Gusle, te u njemu dao nekoliko studija i osvrta. 

Uza sve to pravo je polje Klaićeva rada bilo znanstveno i po rezultatima na 
tom polju on je ostao veliko ime hrvatske historiografije i znanosti uopće. 

Kao žemljopisac — koji je svoje radove pisao kao složene zemljopisno-povije- 
sne, kulturno-povijesne i etnografsko-statističke prikaze — Klaić je dao nekoliko 
djela o Hrvatskoj, Bosni i Hercegovini, zatim nekoliko zemljovida i školskih 
udžbenika, kojima je ne samo ispunjivao veliku prazninu u školskoj i znanstvenoj 
literaturi, nego i na prikladan način upoznavao hrvatski narod s njegovom zemljom. 

Napisavši,.već 1870, svoj historiografski prvenac, Klaić je do smrti pisao o 
povijesti svojeg naroda. U tom je — kako je 1928. Josip Nagy opazio — njegov 
»rad (...) ogroman, a njegovo značenje zasada još neprocjenjivo. Oko njega se 
kreće jedna čitava epoha u hrvatskoj historiografiji, generacije su od njega mnogo 
naučile, kao što će generacije imati vrlo mnogo da rade, a da barem donekle pri- 
vedu kraju ono, što je Klaić započeo«. Na žalost, i danas je još uvijek teško 
procijeniti Klaićev udio u razvoju hrvatske historiografije, jer nema ni iscrpne 
studije o njemu a ni o povijesti hrvatske historiografije. 

U svojem je historiografskom radu poštovao znanstvenu etiku, istinoljubivost 
i objektivnost. Uvijek je pred čitateljstvo iznosio nove i nove teme i probleme, 
dokumente i svoje zaključke, pa tako obogaćivao hrvatsku povijesnu znanost na 
. svim područjima, zacrtavajući dcnekle i pionirskom rukom novu problematiku 
čije je kompleksno istraživanje i tumačenje neophodno za cjelovito prosuđivanje 
i poznavanje povijesti hrvatskog naroda. 


CRTICA O VJEKOSLAVU KLAIĆU 7 


U svojem velikom opusu Klaić je istraživao hrvatsku povijest od početka do 
XIX stoljeća, svojim je interesom obuhvaćao sve zemlje, u kojima žive Hrvati, 
pa je tako na primjer raspravljao o teritorijalnim problemima Dalmacije, Slavo- 
nije, Crvene Hrvatske i dao prvu kritičku povijest Bosne. Osim toga pisao je o 
ključnim pitanjima iz hrvatskog državno-pravnog razvoja i borbe za očuvanje 
kontinuiteta državne suverenosti, borbe za samoodređenje i slobodu hrvatskog 
naroda. Nije pisao samo o saborima i banovima, feudalcima i ratnicima, nego je 
obrađivao i seljačke bune i borbe za društvenu emancipaciju. Nije obrađivao samo 
s velikom ljubavlju povijest glavnog grada Zagreba, nego i hrvatsku pokrajinu. 
Svojom sigurnom i pouzdanom rukom jednako je uspješno zahvaćao u povijest 
hrvatskog ratovanja kao i u povijest hrvatskog duhovnog zrenja, u povijest 
hrvatske knjige, različnih umijeća, školstva i crkvenog života. Nije zažirao ni od 
priča ni od legendi, niti mu se interes zaustavljao na hrvatskim međama, prelazio 
ih je i upoznavao svoj narod s poviješću i duhovnim životom drugih slavenskih 
naroda. Pridonosio je i na polju arheologije, topografije, etimologije, kronologije, 
bibliografije i najzad okušao se na onom polju povijesne znanosti, koje sumira 
povijesno znanje i širi ga više-manje u puk. 

Okušao se, naime, Klaić u pisanju sinteze povijesti hrvatskoga naroda, u poslu 
koji je, ili bi barem imao biti, želja i potreba svakog povjesničara. Na žalost Klaić 
svoju široko zasnovanu Povijest Hrvata nije dovršio. Od 1899. do 1911. izdala je 
Kuglijeva tiskara pet opsežnih svezaka njegove sinteze do god. 1608. God. 1922. iza- 
šao je još sveščić kulturne povijesti 1527—1608, i to je bilo sve. Čitava Povijest 
Hrvata bila je zamišljena u znatno manjem opsegu (u 4 sveska), ali je radeći 
Klaić produbljivao i proširivao tekst, pa je tako u pet svezaka dopro tek do početka 
XVII stoljeća. Čini se da takav način njegova rada nije zadovoljivao želje izdava- 
ča, koji je želio ne samo ubrzati obavljanje cjelokupnog posla, nego i stegnuti 
opseg djela za preostala stoljeća što nije odgovaralo Klaićevim nakanama ni načinu 
njegova dotadašnjeg rada, a ni u tijeku rada izrasloj koncepciji sinteze. Po toj * 
pretpostavci čini se da je promjena plana dovela do prekida u izradbi toga kapi- 
talnog djela hrvatske historiografije. 

Ocjenjujući 1914. Klaićevu Povijest Hrvata drugi je veliki hrvatski povjesni- 
čar Ferdo Šišić napisao: »Izradbom, naučnim metodom i opširnošću Klaićevo djelo 
nadilazi sva dosadanja djela te vrste u našoj historiografiji; upotrijebljeni su za 
nj ne samo svi objelodanjeni izvori, već i golemo mnoštvo arkivalnoga blaga. Na- 
pisano je u smjeru genetičke škole, pa i jeste, naročito od druge knjige dalje, 
jedan od najodličnijih produkata naše moderne historiografije.«« U naše je doba 
povjesničar Jaroslav Šidak napisao da je to djelo u svojim starijim dijelovima 
opterećeno različnim nedostacima, ali da uza sve te ostaje u prikazu XV i XVI sto- 
ljeća po obilju svojih podataka, do danas nepremašeno. 


+ + + 


Odužujući se uspomeni na dugogodišnjeg odbornika i potpredsjednika (1877— 
1909) Matice hrvatske, izdavač je odlučio ponovo izdati njegovo glavno djelo. U 
nakani. izdavača nije bilo predviđeno da se izda kritičko izdanje Povijesti Hrvata, 
jer bi to tražilo dug i studiozan posao skopčan s konzultacijom mnoštva izvora i 
opsežne literature, koje je pristupačnim učinio i sa sobom donio napredak hrvatske 
historiografije. Taj je napredak mnoga stara tumačenja zabacio, nova dao, on je 
otvorio mnogo novih problema i problemskih čvorova, on je naposljetku cjeloku- 
pan način istraživanja i prikazivanja hrvatske povijesti usmjerio na nova područja, 
tražeći obuhvatnu narodnu, političku, društveno-gospodarsku i kulturno-povijesnu 
interpretaciju. Zbog teškoća oko pripreme kritičkog izdanja u okviru kratkog roka, 
koji je postavljao izdavački plan, izdavač se najposlije odlučio da Klaićevu knjigu 

tiska kao popularno povijesno štivo, koje će tako postati ponovo pristupačno, koje 
će ipak pridonijeti popularizaciji i poznavanju hrvatske povijesti. Odlučivši da 
knjigu izda kao povijesno štivo, izdavač je priređivaču također odredio opseg nje- 
govih intervencija, koje se po tom uglavnom svode na najneophodnije ispravke i 
bilješke, koje nisu temeljit komentar niti opširan uvod u problematiku i literaturu 
o njoj, nego prvotne opaske, nužna upozorenja. 

Klaić je svoje djelo napisao na temelju onodobnoga povijesnog znanja i u 
većem vremenskom razmaku, pa otud stanoviti nedostaci i neujednačenosti. On je 
svoju povijest pisao u političkodinastičkom okviru, pa je mnogo prostora posvetio 
vanjskoj politici vladara i zbivanjima izvan Hrvatske, što je utjecalo kako na po- 
djelu teksta tako i na prikaz mnogih zbivanja i osoba. Osim tih načelnih primjedbi, 
tekstu bi se mogle postaviti i neke druge. Iako je Klaić rastumačio zašto se ne 
služi znanstvenim instrumentarijem, ipak prigovor u tom smislu stoji i danas. 
Ostale primjedbe tiču še nepotpunosti prijevoda nekih isprava, jer ispuštena mjesta 
nisu naznačena, zatim nekih suvišnih navoda, priča i legendi (kao ona o postanku 
Dubrovnika), nesigurnih tradicija (kao ona o saboru na Duvanjskom polju), držav- 
nih granica (kao Tomislavove Hrvatske) i ponekih drugih manjih pitanja. 

Ti su primjeri uzeti iz prve knjige Povijesti Hrvata, jer su u njoj najizrazitiji 
i stoga što je ta knjiga danas zastarjela, pa njezino priređivanje i izaziva jake pro- 
fesionalne dvojbe. Dok su sve intervencije priređivača u preostalim knjigama stav- 
ljene u uglate zagrade, dotle u prvoj knjizi ima i ponešto izravnih ispravaka. Njih 
nema mnogo i odnose se u prvom redu na imena povijesnih osoba (tako je promi- 
jenjeno npr. ime Mojslav u Mislav, Sedeslav u Zdeslav, Slavić u Slavac, Ljudevit u 
Ludovik i Ludvig, Veselin u Vecelin), naroda i plemena (ilirski pukovi u Iliri, ger- 
manski pukovi u Germani, Kozari u Hazari), država (Ungarija u Ugarska, Morava 
u Moravs«a), gradova (Spljet u Split, Belgrad u Biograd, a Biograd u Beograd) 
i jezika (jevrejski u hebrejski). Na nekoliko su mjesta popravljene godine vladanja 
hrvatskih vladara kao npr. Trpimira, Branimira i Tomislava, posuvremenjeno ze- 
mljopisno nazivlje (oroplastički u orografski, geognostički u geološki), ispravljeno 
prema arbanaskom pravopisu nekoliko arbanaskih riječi, a cijeli je tekst lektoriran 
da bi se uklonili neki izraziti arhaizmi i da bi se ujednačilo pravopis, leksik i 
ponegdje terminologiju, na što Klaić nije odviše pazio. U svemu drugom Klaićev je 
tekst maksimalno poštovan. 

Veći nedostatak u priređivanju prve knjige su oveće bilješke na kraju onih 
poglavlja, koje se moglo još jedino popratiti bezbrojnim bilješkama koje bi, vjero- 
jatno, učinile još veću pomutnju. Stoga, iako i ovaj način otežava čitanje, ipak je 
po sudu priređivača bio jedini način da se stvari ne pogoršaju. Drugi veći nedosta- 
iak je pomanjkanje novije literature u prilozima pojedinim knjigama ili u bilješka- 
ma vezanim uz probleme..Međutim, od Klaićeva vremena znatno je porasla povije- 
sna literatura, pa bi njezino navođenje na način kako je to radio Klaić ili makar 
i na jednostavniji način znatno oduljilo posao, a u neku ruku ne bi ni odgovaralo 
karakteru ovog izdanja. Stoga je čitatelj upozoren na novija cjelovitija djela u 
kojima je popisana važnija literatura, a Klaićev popis literature i izvora ostaje 
tako slika ondašnjeg stanja u historiograliji. 


* +. 


Na kraju treba ponoviti da je Klaićeva Povijest Hrvata veliko djelo hrvatske 
povijesne znanosti, da je'u mnogim svojim dijelovima nepremašeno i danas, da je 
pisca u njegovu poslu vodila savjest učenjaka i svijest rodoljuba, i da je ovo djelo 
uvijek imalo svoje čitatelje ne samo u stručnom krugu. 

Zbog svega toga vrijedi ponovo ga približiti čitatelju, približiti hrvatskom 
narodu za koji je Klaić i pisao. 

Trpimir Macan 

ČESTITOMU ŠTIOCU 


Proučavanje hrvatske prošlosti vrlo je poučno i utješljivo. Uviđamo 
da i maleni narodi mogu stoljećima i tisućljećima živjeti, a da ne mo- 
raju izginuti ni usred velikih, silnih državnih tvorba. Hrvatska nas 
povijest uči da u etičkom svijetu ne vrijede vazda zakoni fizičkoga 
svijeta, a najmanje onaj da manji i malobrojniji mora podleći većemu 
i ora lavnu, I šaka Grka odoljela je golemoj sili čitave prednje Azije, 
a maleni hrvatski narod održao se pored svih bura i nepogoda koje su 
ga redom snalazile! 

Tvrde mnogi, koji su proučavali povijest slavenskih naroda, da u 
Slavena nema toliko državotvorne sile, ali zato kudikamo više otpor: 
ne snage. Već za prve pojave Slavena u povijesti javljaju suglasno 
i latinski i grčki pisci da se Slaveni nerado pokoravaju tai; da ljube 
samosvojnost nadasve i da će svaku nevolju podnijeti za volju mile 
i zlatne slobode svoje (omnem miseriam carae libertati postponentes). 
Ako se to opaža za sve Slavene uopće, vrijedi naročito za Hrvate. Jer 
učeći njihovu povijest, ne možeš da se dosta nadiviš njihovoj žilavosti, 
njihovoj neslomljivoj otpornoj snazi. Otkad se Hrvat pojavio na oba- 
lama sinjega mora, tijekom dvanaest stoljeća i više prkosi on svemu 
što ga hoće da zatre, te je neiscrpljivom ustrajnošću obranio i održao 
svoje ime, svoju individualnost i svoj teritorij. 

Hrvatski narod naselio se u rimskim pokrajinama, u kojima se 
bijaše uvriježila rimska kultura s jezikom latinskim. Što je god Germana 
došlo u pokrajine Rimskoga Carstva — zvali se Goti, Svevi ili Franci — 
svi se odrodiše i prometnuše u Romane, te postadoše Talijani, Špa- 
njolci, Portugalci i Francuzi: Hrvata nasuprot nije mogla odnaroditi 
rimska kultura, pače se u njegovu govoru ne opažaju ni tragovi latin- 
skoga jezika. Rimsko žiteljstvo sklonilo se pred došljacima u tvrde 

gradove primorske (Zadar, Trogir, Split i Dubrovnik), te se visokim i 
čvrstim zidovima ogradilo od hrvatskoga svijeta. Ali mu to nije po- 
moglo; Hrvat prodro i u ta skrovišta romanskoga življa, te ga po- 
hrvatio. Već god. 1177. dočekaše Zadrani papu Aleksandra III u svom 
rodnom gradu pjevajući mu iz svega glasa pjesme i hvale jezikom 
hrvatskim (immensis laudibus et canticis altissime resonantibus in 
eorum sclauica lingua). Malo zatim u polovici XIII stoljeća mora- 
doše Mlečani silom rastjerati hrvatsko žiteljstvo grada Zadra na sve 
strane, te napuniti grad novim naseljenicima iz srca Italije, kojima za- 
braniše ženiti se Hrvaticama da se ne pohrvate. Ali ni to ne zaustavi 
Hrvata. Jedva bijaše nakon toga prošlo sto godina, Mlečani su god. 
1346. pozivali Zadrane u latinskom i hrvatskom jeziku da ostanu 
vjerni njihovoj općini. Tako se zgodilo da su se primorski gradovi 
Dubrovnik, Split i Trogir baš u ono vrijeme, kad se iz susjedne Italije 
na sve strane širila prosvjeta književnoga i umjetničkoga preporoda, 
posve pohrvatili. God. 1553. piše Mlečanin Giustiniani za žitelje grada 
Splita: »Odijelo Splićana slavenskoga je kroja, a njihov materinji jezik 
(hrvatski) vrlo je sladak i gibak. Istina je da svi građani govore tako- 
der jezik romanski, a neki se i odijevaju na talijansku; no gospođe 
ne govore nego svojim materinjim jezikom ...« Još je bolje Giustiniani 
pohvalio ponosite Trogiranke. »Žitelji toga grada (Trogira)«, piše on, 
»žive po slavenskim običajima. Istina, neki nose talijansko odijelo, no 
rijetki; svi doduše govore dobro romanski (franca), ali u svojim ku- 
ćama govore slavenski jezik radi svojih žena, koje slabo razumiju 
talijanski; pa ako i koja razumije (talijanski), ona ne će a 
govori nego svojim materinjim jezikom« 

Kako nije Hrvata zatrla rimska kultura, tako mu nije ni kršćanska 
vjera otela narodnoga biljega. Univerzalna crkva rimska, kojoj su 
Hrvati vazda bili najodaniji sinovi, morala je ustrajnosti hrvatskoj 
popustiti, te Hrvatu dozvoliti što nikomu nije prije ni poslije učinila. 
U Moravaca, Čeha, Slovenaca nestalo je traga slavenskoj riječi u službi 
Božjoj; jedini Hrvati od svih slavenskih naroda rimskoga zakona održali 
su do danas divnu baštinu svetih apostola Ćirila i Metodija! No kolike 
je borbe trebalo, kolike ustrajnosti i žilavosti tijekom stoljeća, dok 
je napokon god. 1248. papa Inocencije IV posvetio Hrvatima njihovo 
neosporivo pravo da slave Boga u crkvi slavenskim jezikom! 


To su tečevine hrvatske na polju prosvjete. A koliko je hrvatske 
krvi poteklo za slobodu i samosvojnost, za pravo i cjelokupnost! Pro- 
matrajući politički život Hrvata diviš se još više. Otkad se Hrvatska 
proglasila kraljevinom za Tomislava god. 925, nije ta kraljevina za 
tisuću godina ni za jedan čas izgubila svoga kontinuiteta. Pro- 
pale su uto gotovo sve slavenske države, propalo je Bizantsko Carstvo 
i ponosita Mletačka Republika: Hrvatska Kraljevina tijekom tih mnogih 
stoljeća ni jedan trenutak nije prestala živjeti. Otkidali su joj ud za 
udom, gazili i krnjil! mnoga prava, prisegama zajamčena; ali jezgra 
je kraljevstva vazda ostala nepogažena, pa su se oko nje opet 
okrplješi razasuti ili ugrabljeni dijelovi njezini. Pače ni Omana, 
kojega se polumjesec kočio nad istim Budimom, ne može se pohvaliti 

da mu se poklonio bijeli grad Zagreb, od XVI stoljeća ponosita stolica 
Hrvata! Osvanuo doduše Osmanlija i pred Zagrebom, ali ga osvojio 
nije! Priča tvrdi da ga je otjerao medvedgradski top. S punim pravom 
poručivali su zato god. 1527. ozlovoljeni hrvatski staleži kralju Ferdi- 
nandu I: »Neka znade Vaše Veličanstvo, da se ne može pronaći da bi 
ikoji gospodin bio Hrvatskom silom zavladao. Jer nakon smrti našega 
blage uspomene posljednjega kralja Zvonimira pridružismo se dobre 
volje svetoj kruni Kraljevstva Ugarskog, a poslije toga sada Vašemu 
Veličanstvu. (Noverit maiestas vestra, quod inveniri non potest, et 
nullus dominus potentia mediante Croatiam occupasset. Nisi post 
discessum regis nostri ultimi Zvonymer dicti, felicis recordationis, libero 
arbitrio se coadiunximus circa sacram coronam regni Hungariae, et 
post hoc nunc erga Maiestatem Vestram).« 


Baš u taj čas, kad su hrvatski staleži ovako muževno govorili svomu 
kralju, bilo je Kraljevstvo Hrvatsko spalo na posljednje grane. Od 
hrvatske države, koja je nekad za Tomislava obuhvaćala oko 110.000! 
km', a za Petra Krešimira bar 55.000 km?, bijaše tada preostalo samo 
kukavnih 12.500 km?! Čitava Dalmacija bijaše već jedno stoljeće u vlasti 
Mletačke Republike, a nakon sudbonosnog boja na Krbavskom polju god. 
1493. otkidao slavodobitni Osmanlija komad po komad hrvatske zemlje, 
tako da -je već tada vladao čitavom istočnom Slavonijom, Likom i 
Krbavom, a i čitavom Hrvatskom na jugu Velebita koliko nije pripala 
mletačkoj Dalmaciji. Cijela Hrvatska sastojala se tada zapravo od 
tri županije (Varaždinske, nešto Križevačke i Zagrebačke), i primorja 
od Rijeke do Baga. To je bio jedva peti dio Krešimirove Hrvatske, te 
su je zato i hrvatski staleži stali nazivati »pretužni ostaci ostataka kra- 
ljevina Dalmacije, Hrvatske i Slavonije« (reliquiae reliquiarum regno- 
rum Dalmatiae, Croatiae et Slavoniae). 


Ali ni u toj krajnjoj bijedi ne zdvaja hrvatski narod. On bdije 
dan i noć s oružjem u ruci da obrani kukavne ostatke svoje stare kra- 
ljevine. Godine 1571. bio je mladi ban Franjo Frankapan Slunjski u 
svom gradu Gorama. Bio je još posve mlad, neženja, ali već junak na 
glasu. Osmanlijama zadavao trista jada; zato ga kršćanski svijet pro- 
zvao štitom Ilirika. Boraveći u Gorama, pripravio Slunjski gozbu za 
prijatelje. Jedva gosti pozvanici sjeli za stol, osvanu pred njima lasnik 
kao bez duše, javljajući da se Turci primiču. Ne bi druge: Slunjski 
morade ostaviti bogati stol, pa sa svojim gostima poći u susret nepri- 
jatelju. Triput se sukobiše kršćani s Osmanlijama, triput suzbi Slunjski 
neprijatelje, te ih na posljetku natjera u bijeg. I sami Turci slavili su 
poslije pjesmom junaštvo bana Franje Slunjskoga (nobile certe hoc 
Žacinus hostes ipsi militari carmine celebrarunt). 

Hrvatski se narod kroz stoljeća uporno borio i s Mlecima i Bi- 
zantom, sa Saracenima i Mongolima, pače i proti nekim ugarsko- 
hrvatskim kraljevima, koji nisu poštivali njegove pravice. Bribirske 


![V. Klaić je površinu iskazivao u četvornim austrijskim miljama i četvornim 
myriametrima. Stoga su svuda njegovi podaci preračunati u četvorne kilometre radi razu- 
mljivosti za današnjeg čitatelja.] 

knezove iz plemena Šubić zamijeniše Babonići i Nelipići;* za ovima se 
podigoše knezovi Krbavski Kurjakovići, a posljednji zaigraše kolo kne- 
zovi Krčki Frankapani. Iz svake kapi nedužno prolivene krvi nicalo je 
sveđer novih osvetnika. No ni u jednoj borbi ne prikaza se otporna 
snaga hrvatskoga naroda tako silna, kao u borbi s Turcima. U njoj 
sudjelovaše sav narod, ona mu bijaše kao svagdašnji kruh. To je 
herojski vijek hrvatskoga naroda. Stoga i razumijemo hrvatske 
staleže kad govore kralju svomu Ferdinandu I: »Vazda smo uzdržali 
tu slavu da nema jezika (naroda) u kršćanstvu, koji bi se tako dugo 
vremena držao i krv svoju prolijevao, (kao mi). Ta već je minulo više 
od osamdeset godina što se branimo i borimo za vjeru kršćansku. S 
tom su slavom umrli naši pređi, a mi to isto žudimo. (Semper tenuimus 
penes se hanc laudem, ut nulla lingua in Christianitate tanto longo 
tempore non stetit, nec sanguinem suum fudit; quia ultra sunt quam 
octuaginta anni, quod se dejehdimus et pugnavimus penes fidem Chri- 
stianam. In hac laude nostri pristini mortui sunt, nos hoc idem 
desideramus).« 

Hrvatski narod svojom je ustrajnošću i požrtvovnošću sretno pre- 
brodio doba najveće slave i moći turske. Otkinuti udovi Hrvatskoga 
Kraljevstva redom se oslobađali ispod turske vlasti. No sada planu 
nova borba za cjelokupnost Kraljevstva. U jednu ruku 
nastoji narod da se s materom zemljom opet združi oslobođena istočna 
Slavonija, a u drugu ruku da se ukine Krajina, u kojoj se 
je banila njemačka vojnička vlast. 


Težnje i želje naroda, bile i najopravdanije i osnovane na naj- 
svetijem pravu, ne ostvaruju se u jedan dan. Prolaze često dećeniji i 
stoljeća dok narod postigne što ga ide po Božjem pravu i pisanom 
zakonu. I tu se divimo mukotrpnosti hrvatskoga naroda, kako baš 
gvozdenom ustrajnošću nastoji da se ostacima kraljevina Dalmacije, 
Hrvatske i Slavonije pridruže oslobođeni dijelovi na istoku i jugu. 
U toj nekrvavoj, ustavnoj borbi jednako se ogleda velika otporna snaga 
naroda. Ne može, doduše, zapriječiti da mu se pravo ne gazi; ali ne 
da da mu se zgazi! I napokon prevlada pravo, koje se nikada ne može 
zatrti, ako ga samo uporno braniš. U polovici XVIII stoljeća vraćena 
bi Hrvatskoj istočna Slavonija. Ostaci Kraljevstva povećaše se tada za 
čitavih 10.000 km; hrvatski ban zapovijedaše već zemlji koja obu- 
hvaćaše 22.000 km?. 

Još upornija i teža je borba za Krajinu. Traje više od stoljeća, a 
treba da se boriš proti čitavomu carstvu! Samoj matici zemlji zaprije- 
tila tada pogibelj da postane austrijska pokrajina poput Kranjske i 
Štajerske. Ali otporna snaga hrvatskoga naroda odoli i reformatoru 
caru Josipu II, te sačuva stari ustav najstarijoj kralje- 
vini habsburške monarhije. 


2 [Prezimena tih vlasteoskih porodica izvedena su od osobnih imena Babončg 
(Babonig) i Nelipac, pa bi ih ispravnije bilo nazivati Babonegima i Nelipčićima.] 

Sred neprekidne borbe za svoja prava i za Krajinu gleda hrvatski 
narod na svoje oći, kako vihor sa zapada obara staru njegovu neprijate- 
ljicu, preživjelu Republiku Mletačku (1797), i kako se Dalmacija, 
od 1409. u mletačkoj vlasti, vraća pod žezlo vladara, koji je zajedno 
kralj hrvatski i ugarski. Narod nije zaboravio da je Dalmacija bila i 
ostala krv od njegove krvi, pa je smjesta pregnuo da se ta slavna 
kraljevina pridruži svojim rođenim sestrama Hrvatskoj i Slavoniji. 
I tako je naše XIX stoljeće zateklo hrvatski narod u nastojanju da 
a kraljevstvu povrati po prilici onaj opseg, što ga je imalo za 
kraljeva Petra Krešimira i Dmitra Zvonimira. 

Ali XIX stoljeće, stoljeće narodnosti, nametnu hrvat- 
skomu narodu najžešću borbu od svih dosadanjih. Borba je uporna i 
odlučna, jer se mora otimati ne samo živima nego i mrtvima. Čvor 
se strašno zauzlao, i Bog zna šta bi bilo da čvora nije rasjekao mač 
bana Jelačića. Hrvatski jezik priznat bi nakon krvava rata jezikom 
diplomatičkim da sam gospoduje ne samo u seljačkoj kolibici nego i u 
banskim dvorima. Hrvatskim jezikom neka zbori i tvori sve što se hrani 
hrvatskim hljebom; ta za to se i žrtvovalo 40.000 hrvatskih junaka na 
poljanama ravne Ugarske. 

U nekrvavoj, a napokon i krvavoj borbi za narodnost očitovala se 
otporna snaga hrvatskoga naroda u najvećoj mjeri. Malena Hrvatska, 
koje neki na karti Evrope nisu mogli ni naći, pokazala je čitavom 
svijetu da živi i da je vrijedna da živi. Hrvatska i opet nije propala, 
nego je naprotiv iz borbe izašla jača i veća. Dva do tri decenija minuše 
jedva, a Hrvatskoj kao zrela jabuka pade u krilo Krajina, te se sjedini s 
materom zemljom. Hrvatsko se Kraljevstvo i opet uvećalo za 20.000 
km*, hrvatski ban upravlja sada državom od 42.500 km? i osam pro- 
stranih županija! A i Malnacija vapi bez prestanka ža ujedinjenjem, 
pak će prije i poslije do toga doći; jer to nije samo živa želja svih 
Hrvata, nego i sasvim legitimno nastojanje, zajamčeno najnovijim 
zakonima i prisegama! Tada će Hrvatsko Kraljevstvo obuhvaćati opet 
onoliki opseg, kako ga je imalo za kralja Petra Krešimira i Dmitra 
Zvonimira. 

ko * o* 


Samo letimiični pregled hrvatske povijesti kako nas tješi i bodri 
za budućnost! Baš hrvatska historija dokazuje da ne stoji ona moderna: 
»Sila jača od prava«, nego ona stara hrvatska: »Svaka sila za vreme- 
na«. Hrvatski je narod svojom otpornom snagom suzbio dosad svaku 
silu i tako se održao kroz tolika stoljeća. 

Veliki mađarski patriot rekao je na početku našega stoljeća za 
Ugarsku: »Ugarska nije bila, ali će biti«. A mi recimo: »Hrvatska je 
bila, ona jest, ona mora ostati do.krajnjega vijeka«. 


VJ. KLAIĆ 

GLAVNA DJELA O HRVATSKOJ POVJESNICI 


Otac hrvatske povjesnice, hrvatski Herodot, jest Dalmatinac Ivan 
Lučić ili Joannes Lucius, rođen u Trogiru u početku XVII 
st., a umro u Rimu 11. siječnja 1679. Pokopan bi tada u zbornoj crkvi 
sv. Jeronima, gdje mu bi u polovici XVIII stoljeća podignut mramorni 
spomenik s natpisom: »Joanni Lucio, nobili Traguriensi, qui Dalmatiae 
Croatiae patriamque historiam illustravit et conscripsit. Obiit III. Jd. 
Jan. MDCLXXIX (Ivanu Lučiću, plemiću trogirskomu, koji je domo- 
rodnu povjesnicu Dalmacije i Hrvatske razjasnio i napisao. Preminuo 
11. siječnja 1679).« 

Bilo je doduše i prije Lučića pisaca koji su se nuzgredice više ili 
manje bavili hrvatskom poviješću, ali on je prvi napisao kritičku i 
sustavnu povjesnicu Dalmacije i Hrvatske u šest knjiga, a u latin- 
skome jeziku da ju je mogao čitati sav tadanji obrazovani svijet. 
Tome je znamenitomu djelu potpuni naslov: Joannis Lucii Dal- 
matini de regno Dalmatiae et Croatiae libri sex. 
Osobito je zanimljivo da je Lučić dovršio svoje monumentalno djelo na 
jugu Evrope, u Rimu, a štampano je prvi put god. 1666. na sjeveru 
Evrope, u Amsterdamu u Holandiji, u slavnoj štampariji Ivana Blaeua 
ili Blawa, kojemu je Lučić bio prijatelj. Slavni Blaeu, sam izučen prav- 
nik, smatrao je za osobitu počast što je upravo njegovoj tiskari Lučić 
povjerio štampanje svoga djela, te je tu svoju radost i odao u jednome 
pismu Lučiću u kojem mu je pisao: »Ali ti si svoje prijateljstvo naro- 
čito htio očitovati time, što si svoja vrsna istraživanja, kojima si spo- 
menike svoje preslavne domovine davnom tminom zastrte iznesao na 


[Rođen je 1604.] 

svjetlo, povjerio da se štampaju mojim slovima (sed praecipue eam 
— amicitiam — mihi notam facere voluisti, cum lucubrationes tuas 
praestantissimas, quibus patriae tuae illustrissimae monumenta, iam 
dudum densis obvoluta tenebris, in lucem protraxisti, typis meis exaran- 
das obtulisti).« 

Ivan Lučić bio je i podoban da napiše valjanu povjesnicu. Tome je 
pridonijelo i vrijeme u koje je živio, a i priprava njegova. Učeći u 
Padovi i u Rimu, gdje bi ovjenčan lovor-vijencem doktora prava, 
upoznao je tadanju metodu povijesnog istraživanja. U Italiji je naime 
povijesna znanost još od XVI stoljeća udarila novim smjerom i poletila 
svježim poletom; tu su se marljivo proučavali jezici za razumijevanje 
starih spomenika, njegovale pomoćne znanosti za povijest, naročito 
arheologija i kronologija, škagilala se građa po knjižnicama i arhivima, 
te se od ozbiljnih povjesničara zahtijevalo da svoje pripovijedanje 
osnivaju na kritički pribranim i poredanim spomenicima. Tako se 
radilo ne samo za povijest starih, klasičnih naroda, nego i za povjesnicu 
živih naroda. Dovoljno je spomenuti Ivana Meursija, Ubba Emmija i 
Donata za grčke i rimske starine, Baronija i Raynalda za crkvenu i 
državnu povijest, Agostina Mascardija za povijesnu znanost uopće 
(L'arte storica, Roma 1630), zatim Pavla Sarpija, Andriju Morosinija, 
Franju Biondija, Famiana Stradu, Bentivoglija i mnoge druge povje- 
sničare pojedinih zemalja i naroda*. Djela tih vrsnih učenjaka upravo su 
za Lučićeva đakovanja u Italiji redom izlazila, te se pomamno čitala. 

Vrativši se Lučić nakon svršenih nauka u svoj zavičaj Trogir, stao 
i on snovati da napiše povjesnicu svoje domovine po metodi i uzoru 
talijanskih povjesničara. Skupljao za to građu po arhivima, naročito 
svoga rodnog grada, iznosio na vidjelo davne i mlađe pisce o povjesnici 
Dalmacije i Hrvatske; pače i za prošlost Slovinske zemlje (Slavonije) 
živo se zanimao, te je od Rafaela Levakovića tražio i dobio 
nešto isprava zagrebačke biskupije iz XIII stoljeća. Pribravši tako građu 
dao se na izrađivanje povjesnice, te je dotjerao do kraja nekako god. 
1654. No svršivši djelo, uvjeri se da ga ne može posve izgladiti ni u 
Trogiru ni u Dalmaciji, pa se zato spomenute godine preseli u knji- 
ževno središte Rim. Tamo na izvoru golemoga književnog blaga još 
je nekoliko godina marljivo radio i ispravljao, čitavo djelo gotovo pre- 
radio i do god. 1661. napokon ga priredio za štampu. 

Lučić prikazuje u svojoj povjesnici događaje i razvitak Kraljevine 
Dalmacije i Hrvatske samo do polovice XV stoljeća, naime do onoga 
časa kad je čitava Dalmacija, a s njom i primorska Hrvatska došla 
pod mletačku vlast. Povjesnicu nije razdijelio u periode, nego u šest 
knjiga koje je opet razdijelio na glave, ali tako da se držao što 
više kronološkog eda, Prva se knjiga bavi Ilirikom i Dalmacijom za 
rimskoga vladanja, zatim prelaznom dobom nakon propasti Zapadno- 
rimskog Carstva, a završuje se dolaskom Hrvata i Srba i osnutkom 


* [Izvorna imena tih erudita i povjesničara su: Jan de Meurs, Ubbo Emmius, Cesare 
Baronio, Odorico Rinaldi, Paolo Sarpi, Andrea Morosini, Gian Francesco Blondi, Famiano 
Strada i Guido Bentivoglio.] 

hrvatske države. Tom hrvatskom samosvojnom državom, s njezinim 
vanjskim i nutarnjim prilikama bavi se druga knjiga. U trećoj se knjizi 
raspravlja kako je Hrvatska došla u zajednicu s Ugarskom i kako su 
Mlečani stali širiti svoju vlast u primorskim gradovima i na dalmati- 
skim otocima, pošto su iz gradova za neko vrijeme bili potisnuti. Borba 
između Mletaka i Ugarske za Dalmaciju nastavlja se u četvrtoj i petoj 
knjizi, koja se potonja svršava time kako su primorski gradovi i otoci 
dalmatinski, a s njima i primorski krajevi hrvatski u XV stoljeću 
konačno pridruženi Republici Mletačkoj. Šesta je knjiga napokon za- 
nimljiva rasprava o državnom i političkom životu Dalmacije i Hrvatske 
od onoga časa kad su prestale biti posve nezavisne pa do XV stoljeća. 
Svome djelu pridao je Lučić neke dotad još neizdane izvore dalma- 
tinske, koje mu cijenu još više dižu i koje ga još danas čine svakomu 
povjesničaru neophodno potrebnim. 

Dr Franjo Rački ocijenio je Lučićevu povjesnicu ovako: »Ovo djelo, 
kao što sva ostala (djela) Lučićeva, odlikuje se objektivnošću i trije- 
znošću. Kao svjestan istraživalac Lučić je pustio govoriti same izvore; 
on smatraše svojom zadaćom samo to da te izvore kritički poreda, 
razjasni, u sklad dovede i životom nadahne. U posljednjem pogledu 
tjerao je pače trijeznost do suhoparnosti, bojeći se da ne bi dugačkim 
umovanjem svoje misli na uštrb objektivnosti odviše istaknuo; da ne 
bi elegantnom dikcijom historičku istinu odviše zastro. Lučić pripovi- 
jeda samo ono i toliko što je i koliko je našao u vjerodostojnim izvori- 
ma. Ova trijeznost opaža se navlastito u staroj historiji. Koliko nisu 
tu i noviji historici pustili uzde svojoj fantaziji i svojim nagađanjima! 
Lučić se oslanja samo na grčke i rimske pisce i na stare napise; upo- 
trebljuje ih oprezno u svojemu razlaganju; mnoga pitanja, koja tadanja 
nauka nije bila još riješila i za koja nije još dovoljna građa bila pri- 
brana, kao što je npr. pitanje o narodnosti pukova Ilirika i Dalmacije, 
on mukom obilazi, priznavajući tako radije svoje neznanje, nego da 
nauku neosnovanom hipotezom zamuti.« 

Uza svu tu objektivnost nije Lučićeva povjesnica svagdje djelovala 
povoljno. Lučićevo djelo štampano bi za vladanja cara Leopolda I, 
koji je bio također i hrvatski i ugarski kralj. Na dvoru kralja Leo- 
polda držalo se da je Lučić svoje djelo pisao u prilog Mlecima i da je 
omalovažio prava krune sv. Stjepana na kraljevinu Hrvatsku i Dalma- 
ciju. Upravo s toga razloga tražio je kralj Leopold I nekoga od pisme- 
nih Hrvata, koji bi se prihvatio Lučića pobijati i iznio prava krune 
sv. Stjepana na tu kraljevinu. Za to bi napokon izabran poznati hrvat- 
ski spisatelj Pavao Ritter-Vitezović, kojemu bi povjereno 
da napiše hrvatsku povjesnicu s tendencijom ugarskom. Vitezović se 
zaista dade na posao i stade raditi; no prije nego što je djelo dovršio 
umre Leopold I, a Vitezovićev posao zape sasvim. 

Što ne bi učinjeno za Leopolda, izvelo se za kraljice Marije Terezije, 
a posao je izvršio zagrebački kanonik Baltazar Adam Krčelić. 

Baltazar Adam Krčelić (rođen 5. veljače 1715, umro 1778), starinom 
iz Krbave a rodom iz sela Brdovca blizu Zagreba i već u 32. godini 
zagrebački kanonik, bijaše za ono doba vrlo učen muž, a osobito vješt 

povijesnim disciplinama, ali uz to koristoljubiv i do krajnosti prevrtljiv. 
Boraveći u Beču (1748—1749) kao rektor hrvatskoga kolegija, dođe 
i na dvor kraljice Marije Terezije i pokaže naskoro da umije svojim zna- 
njem služiti namjerama tadanje deke vlade. U tom ga pobuđivaše 
kraljica da se što prije dade na pisanje djela što ga nije mogao do- 
krajčiti Pavao Vitezović, da naime napiše povjesnicu Hrvatske, Dal- 
macije i Slavonije i da u njoj izloži prava kraljice Marije Terezije i 
krune sv. Stjepana na te same. U to ime dobio je on Vitezovićevu 
pismenu ostavštinu, a povrh toga sabirao je sam obilatu građu u Beču 
i u Zagrebu. 

Djelo Krčelićevo ugleda napokon svjetlo god. 1770. u Zagrebu, a 
posvećeno je kraljici Mariji Tereziji. Potpuni mu je naslov: De regnis 
Dalmatiae, Chroatiae, Sclavoniae notitiae prae- 
liminares (periodis IV. distinctae) studio, labore ac impensis 
nobilis honorabilisque viri Balthazaris Adami Kercselich 
de Corbavia, Zagrabiae, typis demum Antonii Jandera, typographi. 

Krčelićeva povjesnica obuhvaća 522 strane, te opseže čitavu povijest 
hrvatsku od najstarijeg vremena do god. 1606, i to tako da samo još 
vijek Ferdinanda I potanje razjašnjuje, dok iz kasnijega doba tek 
najznatnije zgode spominje. Iza posvete kraljici Mariji Tereziji imade 
predgovor, sadržaj, popis pisaca i izvora kojima se autor služio, a 
poslije toga slijedi sama povjesnica, koju je Krčelić razdijelio u četiri 
pe Prva perioda obuhvaća ij? rimskoga vladanja, druga pri- 

azuje narodnu dinastiju do X stoljeća; treća, najopsežnija, priča do- 
gađaje Hrvatske, Slavonije i Dalmacije od X stoljeća do Ferdinanda I; 
četvrta napokon sadržava glavne događaje za kuće Habsburg. Kao do- 
datak prikazuje još Hrvatsku i Slavoniju kakve su bile u piščevo doba. 
Tu govori o civilnoj i vojničkoj Hrvatskoj, o njezinoj državnoj i crkve- 
noj upravi, o samostanima i duhovnim redovima, o školama; napokon 
nalazimo i geografski opis pojedinih županija, kao što su Zagrebačka, 
Križevačka, Varaždinska ita 

Toliko o sadržaju Krčelićeva djela. U pogledu smjera i cilja, što ga 
je imao pred očima kad je pisao svoju povijest, poučava nas sam 
Krčelić osim u predgovoru još na više mjesta, a naročito na kraju 
djela. osa naime čitavu Hrvatsku i Slavoniju, u koliko su bile pod 
žezlom kraljice Marije Terezije, završuje ovako: »Ono što je danas od 
Dalmacije, Hrvatske i Slavonije pod mletačkom ili turskom vlašću ne 
opisujem, jer toga dovoljno ne poznajem. Zadovoljan sam što sam u 
prijašnjim poglavljima dovoljno pokazao da čitava Dalmacija, Hrvat- 
ska a i Slavonija, imale one sada koje god gospodare, po pravu i zakonu 
pripadaju svetoj kruni ugarskoj i našim apostolskim kraljevima — 
jednako Bosna i Srbija.« (»Illa, quae hodie sub Venetorum aut Tur- 
carum sive Dalmatiae, sive regni Croatiae aut Sclavoniae sunt posses- 
sorio, non describo, deffectu sufficientis cognitionis, contentus: me 
anterioribus periodis sufficienter docuisse: Dalmatiam integram, Cro- 
atiam aeque atque Sclavoniam, per quoscunque et qualitercunque nunc 
possideantur, legitimi propriique esse iuris Sacrae Regni Hungariae 

Coronae, Apostolicorumque nostrorum Regum, Bosniam item ac Ser- 
viam.«) Već te riječi jasno odavaju da Krčelić nije ni u snu mislio 
da piše narodnu hrvatsku povjesnicu. 

U isto vrijeme s Krčelićem proučavao je isusovac Daniel Far- 
lati (rođen u Cividalu 1690, umro 1773) crkvenu povjesnicu Hrvat- 
ske i susjednih joj zemalja u opsegu staroga Ilirika. Rezultat njegova 
truda jest omašno djelo Illyricum sacrum (Venetiis, 1751—1801, 
VI svezaka)*, koje uz crkvenu povjesnicu sadržava i obilatu građu za 
političku povijest. No djelo samo nije kritično, te kudikamo zaostaje 
za Lučićevim. 

Nakon Krčelića bavio se u XVIII stoljeću i u početku XIX stoljeća 
hrvatskom povjesnicom ugarski Nijemac Ivan Krst. Engel' (rođ. 
1770. u slovačkom gradu Levoči, umro već 1814). Taj je pisac na- 
pisao opsežnu povijest Ugarske i njezinih tobožnjih nuzzemalja, kao 
Hrvatske, Slavonije i Dalmacije, zatim Bosne i Srbije, Vlaške, Moldav- 
ske i Bugarske itd., i to tako da je najprije sastavio povjesnicu tih 
nuzzemalja, a onda tek matice zemlje. Nas zanimaju naročito dva sve- 
ska toga djela, naime: Staatskunde und Geschichte von Dalmatien, 
Croatien und Slavonien, nebst einigen ungedruckten Denkmiilern unga- 
rischer Geschichte (Geschichte des ungarischen Reiches und seiner 
Nebenlinder, Zweiter Theil, Halle, 1798) i Geschichte von Serwien und 
Bosnien (0.c., Dritter Theil, 1801). 

Engelovo djelo nema kao povjesnica nikakve cijene, budući da je 
samo površni i velikom mržnjom na Hrvate sastavljeni izvadak iz Far- 
latija, Lučića i Krčelića. On ne poznaje više ni združenih kraljevina 
Hrvatske, Slavonije i Dalmacije, nego ih rastavlja kao da nisu nikad 
zajedno bile. Kudikamo više vrijede u Engela geografski i statistički 
pregled tadanje Dalmacije, Hrvatske i Slavonije, a i tadanjega ugarskog 
Primorja. Mimo to, nisu na odmet mnoge literarne crtice i podaci za 
hrvatsku historiografiju koje je skupio s velikim trudom. 

Izbrojivši najznatnija starija djela o čitavoj povjesnici hrvatskoj, 
ne smijemo prešutjeti jedno djelo koje je danas ili zaboravljeno ili se 
spominje s prezirnim posmjehom; ali koje je ipak znamenito ne toliko 
po svojemu sadržaju, koliko zato što je prvo djelo o hrvatskoj 
povjesni, pisano narodnim jezikom hrvatskim i s veli- 

im oduševljenjem za sve što je bilo i što jest hrvatsko. 

To je djelo .glasovitoga povjesničara iz doba ilirskoga preporoda, 
župnika Ivana Švearaš. Potpuni mu je naslov: Ogledalo 
Iliriuma iliti dogodovština Ilirah, Slavinah, stražnji put Horvatah 
zvanih, od potopa, to jest godine svijeta 1656. Na četiri strane razdielje- 
na, po dugotrpnom poslu na svjetlo izdana od Ivana Šveara, župe Sve- 
svetske župana kod Požege. Četiri svezka. U Zagrebu 1839—1842, ti- 
skom Franje Župana. Ako uzmemo na um, kako su na početku ilirskoga 


3 [Njegov suradnik G. Coleti nastavio je zajednički posao i do 1819. izdao još sedmi 
i osmi svezak toga znamenitog djela. 

* [Johann Christian von Engel.] 

5 [Ivanićgrad, 1775 — Sesvete kod Požege, 1839.] 

pokreta Hrvati vrlo slabo znali pisati narodnim jezikom i kako se tada 
smatralo za gotovog književnika svakoga tko je i najsitniju pjesmicu 
spjevao, kako je nadalje literaturna produkcija uopće bila slaba: to se 
gotovo snebivamo videći pred sobom trud jednoga čovjeka od 75 tiska- 
nih araka, i to djelo o hrvatskoj povjesnici pisano dosta pravilnim je- 
zikom! Motreći taj za tadanje prilike golem rad, rado praštamo piscu 
temeljnu bludnju na kojoj je zasnovao čitavo djelo, pak se nehotice 
pitamo kako je silan morao biti polet u hrvatskom narodu, kad je našao 
povjesničara koji je u smjeru i duhu njegovih ideja (ilirske i sve- 
slavenske) napisao tako opsežno djelo za svoje tobož naivne Ilirce! 

Da bismo što bolje mogli ocijeniti trud, smjer, a i čednost ilirskoga 
povjesničara Šveara, vrijedno je da preštampamo doslovce nekoliko 
riječi iz zaglavka njegova djela. »Dovršujem«, govori on, »moju dogo- 
dovštinu, koju na poštenje, slavu i diku naroda moga ilirskoga, zatim 
slovinskoga, a najposlije hrvatskoga i srpskoga zvanoga kroz četiri 
godine i što više jest, tako sam vrućoželjno pisao da sam 
od čitanja različitih knjiga, od mnogog sveudiljnog noću i danju pisanja 
najposlije obolio i tako oslabio da jedva pisati mogu. 
I to je uzrok da do današnjeg dana (djelo seže samo do god. 1790) 
moju dogodovštinu s njezinim događajima popisati ne mogu. Najveća 
djela ilirskih junaka u turskim bojevima učinjena moram ostaviti ne- 
proslavljena zbog slaboće i bolesti. No naći će se vještijih pera koji će 
ne samo ovaj od mene probijen put pojednačit i ugladit, nego i one 
hvale vrijedne događaje novijeg vremena popisati, oja sam ja ispu- 
stio. Uostalom narode moj Ilirski! veselim se da sam ti štogod u 
našem ilirskom, tj. hrvatskom jeziku ostavio, veselim se, velim, tim 
više što sam prvi, premda slabim i neumjetnim perom u mate- 
rinskom našem jeziku našu dogodovštinu kušao pisati. 
Znam ja dobro da će učeni ljudi mnoge pogreške ovdje naći, jer kako 
na ovom svijetu nema ništa savršenoga, tako nije ni ova dogodovština; 
nu zato imadu pero, neka poprave i izjasne što je zlo ali grbavo po- 
stavljeno... Veliki su narodi u Evropi, ali na koliko sam ja izvadio, 
nijednoga naroda nije koji bi od toliko vijekova svoje rai jeve i do- 
gađaje naroda svoga izvoditi mogao kako no narod ilirski iliti hrvatsko- 
-slavjanski. Dogodovština je moja kano ogledalo sve općinske dogo- 
dovštine ilirske, koja bi na mnogo stotina poglavlja mogla izrasti, nu 
tomu niti sam ja fizično niti moralno sposoban; jer je to posao mnogih 
i mnogih godina, koji jedan čovjek točno izvesti teško da je kadar.« 

Veliko djelo Švearovo, kako je zasnovano na krivome temelju 
budući da smatra Južne Slavene (a prema tomu i Hrvate) za potomke 
starih Ilira, naravno da je najvećim dijelom zastarjelo. To vrijedi na- 
ročito za prva tri sveska, koji opsežu vrijeme od god. 1656. prije Is. 
do 1114. po Is. Četvrti svezak, međutim, koji je najomašniji te pri- 
povijeda zgode i nezgode hrvatskoga naroda od 1114. do 1790, nije 
ni izdaleka tako loš, kako se neko vrijeme mislilo. Rački piše o Švearo- 
vu djelu ovako: »Međutim nije bila Švearova povijest za onda bez kori- 
sti i takva, kakva jest; svojim jezikom prodiraše u šire krugove; pred 
navedenima imaše prednost, što se približila ilirskoj dobi. Događaji 

XVII i XVIII stoljeća opisuju se donekle po domaćim kronikama, 
život politički crta se po saborskim spisima i banskim ispravama... .« 

Već prvih godina narodnoga preporoda radilo se o tome da se 
skupe najznamenitiji spisi za državnu povjesnicu hrvatsku. Hrvatski 
sabor izabrao je u kolovozu 1836. i zemaljski odbor da izradi djelo, 
koje bi razjasnilo municipalna prava kraljevina Dalmacije, Hrvatske i 
Slavonije. Poslije, u doba apsolutizma, osnovano bi 1850. Društvo za 
jugoslavensku povjesnicu i starine, kojemu bijaše glavna zadaća »saču- 
vati od propasti sve izvore povjesnice jugoslavenske, te tako položiti 
temelj kritičnomu obrađivanju istorije našega naroda«. Pri osnutku 
toga društva izrekao je pokrovitelj njegov, ban Josip Jelačić, ove lijepe 
riječi: »Povjesnicu svakoga naroda možemo smatrati krsnim njegovim 
listom. Kao što krsni list služi pojedinomu čovjeku na biljegu čovječjeg 
društva, u koje spada, tako je i svakomu narodu povjesnica obilježje 
njegova mjesta u velikom krugu čovječanstva. Bez nje ne zna narod što 
je bio i kamo spada.« 

Riječi bana Jelačića najbolje pokazuju kako se već god. 1850. osje- 
ćala živa potreba u narodu hrvatskomu da dobije narodnim jezikom 
pisanu povjesnicu, koja bi bila u jednu ruku osnovana na kritičkoj 
podlozi, a u drugu odisala narodnim duhom i pravom, iskrenom ljubavi 
za sve što je hrvatsko. Da bi se mogla ispuniti živa želja čitavoga naroda, 
trudilo se Društvo za jugoslavensku povjesnicu mnogo godina, a na 
čelu mu mnogogodišnji predsjednik Ivan pl. Kukuljević koji 
je osim publikacija toga društva izdao još i drugih lijepih i žuatenttih 
priloga za hrvatsku povijest. Zadaću Društva za jugoslavensku povje- 
snicu preuzela je od god. 1867. Jugoslavenska akademija 
znanosti i umjetnosti, koje je rad naročito na polju hrvat- 
ske povijesti bio osobito blagoslovan i kojom je od osnutka njezina 
ravnao neumrli hrvatski povjesničar dr Franjo Rački 

Uza sve priprave i predradnje prošao je ipak decenij, a hrvatski 
narod nije dobio toliko željkovane svoje povijesti. Izašla su doduše 
manja djela od Ivana Krst. Tkalčića* (Hrvatska povjesnica, 
Zagreb 1861) i Sime Ljubića* (Pregled hrvatske povijesti, Rijeka 
1864), koja su uvelike ugađala te se mnogo čitala; ali prave, potpune, 
suvisle povijesti nije bilo, jer se i najvrsniji povjesničari nisu usudili 
prihvatiti toga teškog i ZEA rada. 

Tek god. 1879—1882. izdala je Hrvatska Matica krasno, kritičko i 
patriotsko djelo Tadije Smičiklasa!'* Poviest Hrvatska u dva 
sveska, koje je probuđeni i svijesni hrvatski narod primio s najvećim 
oduševljenjem. Predgovor k prvomu svesku završio je pisac ovim rije- 
čima: »A sada putuj, knjigo, kroz tolike godine teška briga moja, 
i razglasi po narodu da sam nastojao pronaći istinu, pa makar njemu 
i gorka bila. Ako li sam pak kadgod omamljen ljubavlju moga naroda 

$ [Varaždin, 1816 — dvorac Puhakovec u Hrvatskom zagorju, 1889.] 

7 (Fužine, 1826 — Zagreb, 1894.] 

s [Zagreb, 1840 — 1905.) 

* [Starigrad na Hvaru, 1822 — 1896.] 

19 [Reštovo, žumberak, 1843 — Zagreb, 1914.] 

istinu promašio, to iskreno žalim i popravit ću budući put, ako mi Bog 
dade zdravlja i snage da izvedem (novo izdanje), kako svom dušom i 
srcem želim. Ako li ne dospijem da sam moje pogreške ispravim, budi 
blagoslovljeno svakomu koji ih bude zdušno ispravljao. Samo molim, 
neka moji ispravitelji uvaže prvo: da u nijednoj naučnoj struci nema 
čovjeka koji bi se svuda u cijelom golemom predmetu svoje nauke 
jednakom snagom i vještinom kretao; drugo: da upravo zato nisu 
se mogli odvažiti mnogi stariji, od mene učeniji i ugledniji povjesnici 
hrvatski, da napišu ovakovu cjelovitu povijest, jer su se bojali, da na 
ovom dalekom i mnogo puta pretamnom putu ne zablude. Zato su pro- 
lazili deceniji, a narod kao da uzalud vapi: dajte nam sliku prošlosti 
naše! Ja se nisam trebao bojati niti za moj glas u učenom svijetu, niti 
za slavu kakvu, jer nemam niti jednoga niti drugoga. Moje je djelo 
rodio ovaj vapaj narodni, a do kraja ga dovedoh imajući pred očima 
onu lijepu riječ 'Amor patriae dat animum' (Ljubav k domovini podaje 
srčanosti).«'! 


"1 [Osim ove povijesti Vj. Klaića, koja je u svoje vrijeme nadmašila sva dotadašnja djela, 
treba u nekoliko riječi spomenuti daljnji razvoj hrvatske sintetske historiografije. Ferdo 
Šišić (Vinkovci, 1869 — Zagreb, 1940) napisao je Hrvatsku povijest (Matica hrvatska, Zagreb 
1906 — 1913, L-III), Pregled povijesti hasislog naroda (Matica hrvatska, Zagreb, '1916, 31962, 
41975),a od široko zasnovane sinteze hrvatske povijesti izišla je u Zagrebu 1925. godine Povijest 
Hrvata za vrijeme narodnih vladara i 1944. Povijest Hrvata za kraljeva iz doma Arpadovića (do 
1205). Cjelovite prikaze hrvatske povijesti do postanka Jugoslavije napisalisuLovre Katić 
(Solin, 1887-1961) pod naslovom Pregled povijesti Hrvata (1938), Vaso Čubrilović uin- 
formaciji Politička prošlost Hrvata (1939). Povijest Hrvatske od Rudolfa Horvata (umro 
1947) iz 1924. obrađuje razdoblje do 1657, isti je pisac 1906. izdao Najnovije doba hrvatske po- 
vijesti za XIX st. (od 1780. dalje). Politička povijest Hrvatske od Josipa Horvata (Čepin 
kraj Osijeka, 1896 - Zagreb, 1968) obuhvaća doba od Hrvatskoga narodnog preporoda do 1929. 
Skupina pisaca prikazala je hrvatsku povijest do 1790. u Historiji naroda Jugoslavije I-II 
(1953-1959), dok je enciklopedijski zaokružen prikaz hrvatske povijesti do 1918. napisao Ja - 
roslav Šidak (Beč, 1903) u Enciklopediji Jugoslavije (IV, 1960), a posljednje veće djelo 
takve literature je Povijest hrvatskoga naroda 1860-1914 (Zagreb, 1968) iz pera J. Šidaka, 
M. Gross, I. Karamana i D. Šepića.] 


HRVATSKA ZEMLJA 


Po istraživanju najboljih hrvatskih povjesničara zauzeo je hrvatski 
narod u prvoj polovici VII stoljeća prilično prostranu zemlju, kojoj 
su bile ove međe: na jugu rijeka Bojana (oko Skadra), na istoku 
rijeka Bosna ili Vrbas, na sjeveru Dunav (od utoka Drave do utoka 
Save) i Drava, na zapadu rijeka Sana, istarske gore (dotično rijeka 
Raša u Istri) i Jadransko more. Ako pogledamo na kartu, vidimo da nam 
je pribrojiti hrvatskoj zemlji ove današnje države i oblasti: Crnu Goru', 
čitavu Dalmaciju, zapadni dio Bosne, Hercegovinu (osim Novog Pazara), 
Hrvatsku i Slavoniju, napokon jedan dio istočne Kranjske i istočnu 
Istru. Hrvatska zemlja zaprema po tomu prostor od nekih 110.000km. 
Kad bi danas sva hrvatska zemlja bila na okupu u jednoj zaokruženoj 
cjelini, ta bi hrvatska država po svojoj veličini bila veća od Kraljevine 
Portugalske, a po tomu i od Grčke, Srbije, Švicarske, Nizozemske i Bel- 
gije. Hrvatska bi danas po svomu nekadanjem prostranstvu bila jeda- 
naesta država u Evropi. 

No rijetko je kada bila čitava hrvatska zemlja na okupu. Tome su 
mnogo pridonosile političke prilike; no najviše je tomu kriv geografski 
smještaj hrvatske zemlje. 

Pogled na kartu Evrope kaže da hrvatska zemlja pretežno naginje 
k Zapadu i njegovu utjecaju. Hrvatska se zemlja prostire doduše znat- 
nim dijelom svojim na Balkanskom poluotoku, koji se zove izrijekom 
istočni; ali taj poluotok upravo u svojem sjeverozapadnom dijelu 
seže duboko na zapad, budući da mu obala poprijeko siječe meridijane. 
Grad Sarajevo u Bosni, jamačno najistočnije mjesto u opsegu neka- 


1 [Klaić ovdje misli na područje tzv. Crvene Hrvatske, o čemu će poslije više pisati.] 

danje hrvatske zemlje, imade gotovo istu geografsku dužinu kao i grad 
Otranto u južnoj Italiji; gradovi Mostar, Travnik i Brod stoje gotovo 
na istom meridijanu kao i grad Brindisi (Brundusium) u južnoj Italiji; 
Zadar stoji zapadnije od Messine i Sirakuze na Siciliji, Rijeka pak 
zapadnije od Salerna, a samo nešto istočnije od Napulja. Po tomu 
vidimo, da hrvatska zemlja imade prema zapadu Evrope jednaki geo- 
grafski položaj kao i južna Italija zajedno sa Sicilijom. Da hrvatska 
zemlja preteže k zapadu, spoznaše već Rimljani. Kad se je god. 395. 
Rimsko Carstvo dijelilo u dvoje, u Zapadno i Istočno, pridijeljen bi 
najveći dio kasnije hrvatske zemlje pod imenom solinske Dalmacije i 
Panonije Zapadnomu Carstvu, te se to tek poslije donekle promijeni kad 
je god. 437. zapadnorimski car Valentinijan III ustupio solinsku Dal- 
maciju bizantskomu caru Teodoziju. Upravo taj položaj hrvatske zemlje 
mnogo je pridonio da je ona (kao i južna Italija) dugo kolebala između 
Zapada i Istoka; dok nije Zapad pretegnuo. 

Zanimljiv je smještaj hrvatske zemlje još i stoga što se ona pro- 
stire uz more (Jadransko), i što je ograđena čitavim nizom kopnenih 
otoka (54 veća i 510 manjih). Stoji doduše da se razvitak hrvatske 
morske obale ne može nimalo usporediti s vrlo obilato razvijenim 
obalama na istoku grčkoga poluotoka; no ipak imade hrvatska obala 
dosta zgodnih zaljeva, zatona i draga za pristaništa brodova, te je u 
tome pogledu kudikamo pristupačnija nego talijanska obala Jadran- 
skoga mora. Od mnogih zatona da napomenemo samo Kvarnerski 
zaljev i divnu Boku Kotorsku. Smještaj hrvatske zemlje uz 
more mnogo je pomogao da su procvali neki primorski gradovi, a na 
čelu im slavni Dubrovnik. 

Položaj hrvatske zemlje uz more bio bi još znamenitiji i za unutar- 
nje krajeve korisniji kad bi veće plovne rijeke iz unutrašnjosti 
ka u more i tako spajale Primorje za Zagorjem. Ali rijeke, koje 
teku u Jadransko more, nisu se mogle dovoljno razviti; one su vrlo 
kratke i plitke i tako za plovidbu sasvim nezgodne. Jedina je iznimka 
Neretva; pa i ona je plovna samo u najdonjem tijeku, od Čapljine 
do Metkovića za manje brodove, a od Metkovića do ušća za brodove 
od 100—150 bačava i za parobrode. Kraj takvih prilika nema sva 
hrvatska zemlja osobite koristi od mora, nego poglavito usko Pri- 
morje; istoga je uopće sam karakter čitave zemlje više kontinen- 
talan, premda je oplakuje more. 

Promotriti nam je smještaj hrvatske zemlje još u jednom pogledu. 
Pirenejski poluotok rastavljaju od trupla evropskoga gore Pireneji, a 
Apeninski visoke Alpe. Balkanski poluotok odijeljen je od Srednje 
Evrope ne visokim gorama, nego rijekama. Prirodna međa između 
Srednje Evrope i Balkanskoga poluotoka najprije je rijeka Kupa od 
izvora do utoka u Savu, onda Sava do sutoka s Du- 
navom i najposlije sam Dunav do svoga ušća. 

Pogled na kartu kaže da velik dio te prirodne granice između 
Srednje Evrope i Balkanskoga poluotoka prolazi upravo kroz Hrvat- 
sku. Prema tome manji dio hrvatske zemlje pripada Srednjoj Evropi 


2+ + s: 


(evropskomu trupu), a veći i južni Balkanskomu poluotoku. Taj geo- 

grafski dualizam hrvatske zemlje mnogo je puta nepovoljno utje- 
cao i na razvoj same povjesnice. Ne dA se naime poreći da onaj kraj 
hrvatske zemlje, što se prostire među Savom, Dravom i Kupom i koji 
pripada Srednjoj Evropi, pokazuje posve drugi karakter, nego krajevi 
i oblasti Savi i Kupi na jugu. Bilo je pače časova kad su oba dijela 
stajala u opreci kao dva različita svijeta. 

Već stari Rimljani, osvojivši zemlju poslije hrvatsku, razdijelili su 
je prema opisanoj prirodnoj međi na dvije pokrajine: današnju sje- 
vernu Hrvatsku među Dravom, Kupom i Savom zajedno sa Slavonijom 
pridružili su pokrajini Panoniji, koja je povrh toga obuhvaćala 
i današnju zapadnu Ugarsku do Dunava i nešta Austrije; od južne pak 
Hrvatske s Bosnom i Hercegovinom, a i od Crne Gore stvoriše zasebnu 
pokrajinu Dalmaciju. Tako ostade za sve vrijeme rimskoga vla- 
danja. Kad su poslije Hrvati tom zemljom zavladali, i oni su tu za- 
snovali dvije poglavite kneževine: jednu u sjevernomu dijelu (Posavska 
ili Panonska Hrvatska, poslije Slovinska zemlja ili Slavonija), a drugu 
u južnomu (Dalmatinska Hrvatska ili Bijela Hrvatska). Obje su se 
oblasti više puta međusobno takmile, pače bivalo je i nemilih zgoda 
kad je primjerice ono u IX stoljeću Borna, knez dalmatinskih Hrvata, 
stajao uz Franke protiv rođene krvi svoje, protiv Ljudevita, kneza po- 
savskih Hrvata. A i kasnijih stolieća izbijala je više puta na površje 
opreka između Slovinske zemlje i južne Hrvatske, i tek u najnovije 
vrijeme umjela je živa svijest hrvatskoga naroda ukloniti ogradu, ko- 
jom je priroda rastavila srednjoevropski svijet od onoga na Balkanu. 

No da ogledamo izbliza kako južni tako i sjeverni dio hrvatske 
zemlje. 


1. JUŽNOHRVATSKA ZEMLJA. Usred Balkanskoga poluotoka stoji 
kao korijen njegov bajovna Šar-planina. Od nje teku tri rijeke 
na tri strane svijeta: Morava na sjever, Vardar na jug, a Drim na zapad. 
Te tri rijeke dijele i poluotok na tri dijela: na istočni ili bugarsko-grčki, 
na južni ili arbanasko-grčki, i na zapadni ili hrvatsko-srpski. U poto- 
njem dijelu, kojim se upravo prostire južnohrvatska zemlja, niže se 
od Šarplanine preffia sjeverozapadu sve do izvora Kupe glavni 
gorski pojas toga dijela. Nije taj pojas možda suvisla neprohodna kosa, 
već niz gora različnoga smjera i različne visine, nalik na krtorovinu na 
poljskoj brazdi. Najznamenitije gore, koje taj pojas sastavljaju, jesu 
Kom, Durmitor, Treskavica, Bjelašnica, Zec, Vitoroga, Dinara, Plješivica 
i Kapela (nekad Gvozd). Taj je pojas podjedno i glavno razvodno 
gorje u zapadnom dijelu Balkanskoga poluotoka; s njega teku jedne 
rijeke prema Kupi, Savi i Dunavu, dakle u Crno more, a druge smje- 
rom zapadnim i jugozapadnim u Jadransko more. Od crnomorskih 
rijeka najznatnije su Korana, Glina, Una, Vrbas, Bosna, Drina i Morava, 
a od jadranskih Zrmanja, .Krka, Cetina, Neretva i Morača (Bojana). 

Smještaj i smjer spomenutoga gorskog pojasa znatno je djelovao i 
na razvitak rijeka. Razvodni pojas niže se uopće naporedo s morskom 
obalom (kao i srednjoitalski Apenini), te je razmjerno malo udaljen od 
morske obale. Uz to tvori s temeljnicom Balkanskoga poluotoka (na- 

ime s Kupom, Savom i Dunavom) oštri kut. Po tomu lako ćemo pro- 
tumačiti zašto su rijeke Jadranskoga mora kratka tijeka (prave pri- 
morčice), zašto naglo padaju i tvore slapove, a opet zašto su rijeke 
crnomorske sve dulje i razvijenije što se više udaljuju od zapada k 
istoku. No razvodni pojas još je i u mnogom drugom pogledu zname- 
nit, jer krajevi, što se s obje strane njegove prostiru, pokazuju i u 
orografskom i u geološkom pogledu posve različit karakter. 

Krajevi, koji se prostiru između razvodnoga lanca i Jadranskoga 
mora, uopće su visočine, dok se oni krajevi, što se od njega nižu 
prema Kupi i Savi, postepeno snižuju i blizu temeljnice Balkanskoga 
poluotoka prelaze u nizine. No jadranski i crnomorski krajevi razlikuju 
se i po svom geološkom sastavu. U jadranskom razvila se je krška 
formacija, koja se poglavito sastoji od kredine tvorbe i kojoj su 
ove glavne značajke: sila golih stijena, nerazvijene, neplodne doline, 
kotline (ponikve, polja), nerazvijene rijeke, ponornice, sila spilja i 
pećina, malo vode i malo plodne zemlje (umio na poljima i u ponikva- 
ma), pa zato i slabo rodno tlo, koje ne može hraniti mnogo puka. 
Sjeverni ili crnomorski kraj pak pripada drugim geološkim forma- 
cijama, i to prvotnoj ili trijaskoj, ili pak formacijama neozojske dobe 
(naročito tercijarnoj). U crnomorskom kraju nalazimo dosta razvijenih 
rijeka, dosta vode, lijepih riječnih dolina, kudikamo zgodnije tlo za 
obrađivanje i prema tomu također zgodnije za obilatije pučanstvo. 

I glede ruda razlikuju se znatno oba kraja. U jadranskom nalazimo 
samo ugljena, asfalta i nešta sadre, dok crnomorski obiluje još i drugim 
rudama, kao srebrom, olovom, bakrom, živom, a osobito željezom; 
uz to ima u njemu obilatih rudnih vrela: slanih, kiseljaka, željeznih, 
sumpornih itd. Oba se kraja razlikuju još po flori i fauni, pače, kako 
neki tvrde, i po fizionomiji i običajima samih žitelja, premda su svi 
jednoga jezika i podrijetla. 

Jadranski kraj, kako je sav isprekrižan gorama krške formacije, 
dijeli se opet na tri manje visočine: 


a) Liburnijska ili Ličko-krbavska visočina prostire 
se od Kupe do Zrmanje. S morske je strane gotovo nepristupačna, jer 
je tamo opasuje kršni Velebit. Ta je visočina znamenita za defenzivu, 
ali za kulturni razvitak vrlo je nezgodna. 


b) Bjelohrvatska visočina  (sjevernodalmatinska ili 
donjodalmatinska) od rijeke Zrmanje do ušća Cetine i Duvanjskoga 
polja. Njom protječu Zrmanja, Krka i Cetina, te se ona postepeno 
spušta prema moru, od kojega je ne rastavlja nikakvo gorje, pače se 
pred njom razasuo obilat niz malih i niskih otočića, koji znatno po- 
mažu prometu. Ta visočina prodire najdublje u more, a ušće Krke 
rastavlja ju na dva poluotoka, koji su opet znatno razvijeni. 


c) Crvenohrvatska visočina (južnodalmatinska ili gor- 
njodalmatinska) od ušća Cetine do ušća Bojane. Ona se opet raspada 
na tri manje kotline: na kotlinu Neretve, na kotlinu 
Trebinjšćice i na kotlinu Morače-Bojane s pritokom 
Zetom. 

Od opisanih triju visočina najzgodnija je za čovječji razvitak upravo 
srednja, naime Bjelohrvatska, a za njom kotlina Morače-Bojane ili 
Zetska kotlina. I zaista, upravo u Bjelohrvatskoj visočini i onda u Zet- 
skoj pojavio se je najprije historijski život kako u doba ilirsko, 
tako u doba hrvatsko. 


2. SSJEVERNOHRVATSKA ZEMLJA. Kako je južna Hrvatska pre- 
težno gorovita, tako je sjeverna poglavito nizina, opasana s tri 
strane rijekama: Dravom, Dunavom, Savom i Kupom. Ali sjeverna 
Hrvatska nije ipak sasvim ravna; na dva mjesta diže u nju ogranci 
velegorja evropskoga, naime Alpa. Jedan se ogranak stere između Drave 
i Save, a drugi mnogo kraći i manji između Save i Kupe. 

Prvi se ogranak pruža iz Štajerske i niže se poglavito istim smje- 
rom, kao i razvodni lanac južne Hrvatske, premda visinom svojom 
kudikamo zaostaje za potonjim. Taj gorski ogranak (najviši vrh 1062 
m) dijeli nizinu na dvije polovice: na Podravinu i na Posa- 
vinu. Obje nizine rastavljene su jedna od druge spomenutim gor- 
skim ogrankom; jedino između Đakova i Fruške gore ima gorska pu- 
kotina koja ih spaja. Spomenuti alpski ogranak više se približuje Dravi 
nego Savi; prema tomu su i pritoci dravski manji i slabije razvijeni od 
savskih. Još taj ogranak spušta prema Savi više planinskih bila, koji 
zatvaraju manje kotline. Od tih su kotlina najznatnije: Zagorje 
između Kostelske i Zagrebačke gore, Zagrebačka između Zagre- 
bačke i Moslavačke gore, i napokon Požeška, opasana gorama Suj- 
nikom, Krndijom i Dilj-gorom. Sve te kotline zatvorene su sa sjevera 
više ili manje visokim gorama, dok su prema jugu otvorene. 

Drugi ogranak Alpskoga velegorja ulazi u Hrvatsku iz Kranjske, 
ispunjuje prostor između Kupe i Save, te rastavlja Posavinu od 
Pokuplja. Taj je ogranak nešto viši (najviši vrh 1175 m) od onoga 
ponu Dravom i Šavom, ali se brzo gubi u nizini u kutu između Save 
i Kupe. 

Ovo je kratka, jezgrovita slika sjeverne Hrvatske, koja ne pokazuje 
velikih prirodnih opreka kao južna. Sjeverna je Hrvatska od prirode 
uopće bogato opskrbljena. Najveći dio njezin pun je blagoslova iz sva 
tri prirodna carstva: rodan žitkom svake vrsti i drugim nebeskim 
darom, stvoren više za udobno uživanje, nego za ustrajni, naporni rad. 
Nije zato ni čudo što su već stari Rimljani naročito istočni dio toga 
komada zemlje rado nazivali deliciae mundi (naslada svijeta). I ako 
promotrimo burnu prošlost hrvatskoga naroda, vidjet ćemo da su se 
najglavniji momenti hrvatske prošlosti odigrali u južnoj Hrvatskoj, dok 
se sjeverna redovito samo onda prenula iz svoje sretne idile kad je 
pod svojim grlom osjetila neprijateljski nož. 


.. * [Takva zemljopisna podjela danas je neodrživa, a inače odgovara Klaićevim po- 
vijesnim koncepcijama.j 


DALMACIJA I PANONIJA 


Prvi narod, kojemu nalazimo izvjesnih tragova u hrvatskoj zemlji, 
jesu Iliri. Potomci njihovi zovu se danas Arbanasi ili Šći- 
petari (Arnauti), a ima ih na Balkanskom poluotoku milijun i pol'. 
S pomoću arbanaskoga jezika možemo protumačiti mnoge stare ilirske 
nazive i imena. Prema tomu znamenuje Dalmatia ili Delmatia zemlju 
ovčara (delja = ovca, d&lmuar = ovčar), Delminium pašnjak za ovce, 
Skadar ili Skadra brijeg, Lim rijeku (lumi = rijeka), Dardanija zemlju 
krušaka (dardha = kruška) itd. 


Iliri, narod indoevropskog podrijetla, bili su podijeljeni u mnogo 
plemena i razasuti na mnogo manjih i većih oblasti i državica. Naj- 
poznatija plemena jesu Histri, Liburni, Taulantijci, 
Tribali', Ardijejci i Autarijati. Osim međusobne nesloge 
pokazuju ilirska plemena i druge mane, naročito su bili na glasu kao 
ljute pijanice. Ardijejci su održavali pijanke gotovo svaki dan, dok su im 
poslove na polju i druge obavljali kmetovi kojih je u njih bilo do 
300.000. Iliri su još bili vješti mornari, ali i na zlu glasu gusari koji 
su ne samo uznemirivali brodove što su uz njihove obale plovili, nego 
su se također zalijetali po moru na jug i zapad. 

Iliri su veoma rano došli u dodir s Grcima i Macedoncima; prvi su 
osnivali naseobine u ilirskom primorju i na otocima, a drugi su vodili 
krvave ratove s južnim Ilirima. Priča se da su stanovnici grčkoga otoka 


1 [Arbanasi (Albanci) narod su indoevropskog, tračko-ilirskog podrijetla, a danas ih 
ima, što u Albaniji, što u SFRJ, Grčkoj, Turskoj, Italiji, Bugarskoj, SAD i drugdje oko 
3 milijuna.) 

* [Tračko pleme.] 

ODLOMAK GRČKOGA NATPISA NA KAMENU IZ LUMBARDE NA KORCULI 


govori o razdiobi zemljišta među naseljenike koje su valjda onamo poslali kolonisti s Visa. 





STAROGRČKI NATPIS 1Z STAROG 
GRADA NA OTOKU HVARU 


u počast poslanicima neke države, koji su 

došli da ugovore savez. Uz to se određuje 

poslanstvo u Delfe da pila savjeta u Apolo- 

na. Na kraju natpisa bio je u stihovima od- 
govor proročišta. 

Lezba, koji se prije zvao Issa, naselili današnji otok Issa ili Vis, 
te osnovali na njemu više gradova; tu je koloniju nakon god. 390. pr. Is. 
obnovio Dionizije Stariji. Malo zatim god. 385. osnovaše žitelji 
otoka Para naseobinu na otoku, koji se poslije prozvao Faros (danas 
Starigrad). Vjerojatno je da su naseljenici s Visa utemeljili novu kolo- 
niju na otoku Korčuli (Korkyra Melaina) blizu današnjega sela 
Lumbarde; a nema sumnje da su osnovali prvu koloniju na kopnu, 
naime prastari grad Trogir (Tragurion). Grčki naseljenici doniješe 
u ilirsku zemlju i svoju kulturu. O tome svjedoče ne samo mnoge pre- 
daje, nego i starine, koje su se sačuvale (naročito na Korčuli i Hvaru). 
Tu nalazimo grčkih natpisa na spomenicima od kamena, po 
kojima razbiramo da su Grci ovamo prenijeli svoje narodno bogo- 
štovlje, naročito štovanje Afrodite, Eskulapa i Higijeje, da su uveli 
mnoge obrte i zanate. Pače Grci na Hvaru i na Visu imali su 
svoje vlastite kovnice novaca. 

Na početku IV stoljeća pr. Is. stradali su Iliri mnogo od Kelta 
ili Gala, koji su iz svoje prvotne domovine Galije (današnje Fran- 
cuske) provalili na Apeninski i Balkanski poluotok. Kelti, prije nego 
što će prodrijeti na Balkanski poluotok, zauzeše oblasti Posavlja i sred- 
njega Podunavlja, te pokorivši sva plemena, koja su se poslije zvala 
skupnim imenom Panonci, osnovaše na sjeveru Save svoju vlast 
i sagradiše tu kod sutoka Kupe i Save čvrsti grad Segestiku (po- 
slije Siscia, danas Sisak). 

Iz Posavlja pređoše Kelti na Balkanski poluotok i udariše naj- 
prije na Tribale, koji su nastavali oko Morave (380). Sada nastade 
opće komešanje među Ilirima; neke njihove države propadoše sasvim, 
neka se ilirska plemena opet preseliše, samo da se uklone sili keltskoj. 
Kelti pak zauzeše neke oblasti i krajeve dosad ilirske, tako je keltsko 
pleme Skordisci zapremilo današnju Bosnu, dio Srbije i dio sje- 
verne Hrvatske između Kupe i Save. 

Od ilirskih plemena, koja su bježala ispred Kelta, pođe Ardi- 
jejcima za rukom te oko god. 250. pr. Isusa stvoriše samosvojnu 
državu uz Jadransko more, koja je sezala na jug do Vojuše, a na 
sjever preko rijeke Neretve. Kao prvi kralj te nove države spominje 
se Agron, koji stolovaše po svoj prilici u gradu Skodri (Skadar 
na Bojani). Za njega se ardijejska država silno podigla; Iliri su bili 
jaki na moru, bavili se gusarstvom, plijenili gradove, ugrozili grčku 
naseobinu Issu na otoku Visu, te priječili svaki promet i trgovinu. 

Nakon Agronove smrti (230) vladaše Ardijejcima kraljica Teuta 
za nedorasloga kraljevića Pinesa. Za njezina vladanja uznemirivahu 
Iliri ne samo grčke naseobine na otocima i u primorju, koje se tada 
utekoše zaštiti silne rimske države, nego stadoše plijeniti, robiti i samu 
Grčku. Najednom eto na dvor kraljice Teute rimskih poslanika Gaja 
i Lucija Korunkanija. Oni su joj spočitnuli što njeni podanici 
robe rimske saveznike, što uznemiruju Issejce (Višane), koji su se 
sklonili pod rimsku zaštitu, pa zahtijevahu napokon da se Iliri okane 
gusarenja. Teuta odgovori da ona gusarenja po običajnim zakonima 
ne može zabraniti, a mlađi joj Korunkanije na to odsiječe: »Rimljani 

će već prisiliti Ilire da oni te svoje običaje i zakone poprave«. Uvri- 
jeđena Teuta dade mlađega Korunkanija na povratku ubiti; ali joj na 
to Rimljani navijestiše rat. God. 229. osvanu rimska vojska u ilirskoj 
zemlji; kraljica Teuta, pošto se od nje odmetnuše neka pokorna ilirska 
plemena i pošto joj se iznevjeri njezin pouzdanik Demetrije Hva- 
ranin, zapovjednik u grčkoj naseobini na Hvaru“  morade 
iz svoje prijestolnice bježati u Risan i moliti za mir. Uvjeti mira od 
god. 228. bili su za Teutu osobito teški. Morala je Rimljanima ustupiti 
jedan dio svoje zemlje, obećati im danak i da neće više njezini po- 
danici gusariti; napokon je morala ostatak svoga kraljevstva podijeliti 
s nevjernikom Demetrijem. Tim mirom uhvatiše Rimljani čvrste stope 
na Balkanskom poluotoku; a za Teutinih nasljednika nastojahu i pre- 
ostali dio države Ardijejaca osvojiti, što im napokon i pođe za rukom 
god. 167. kad su svladali južnoilirskoga kralja Gencija i zagospo- 
darili svom zemljom od Vojuše do Neretve. 

Pad južnoilirske države silno se dojmi ostalih ilirskih plemena. 
Plemena na sjeveru Neretve pobojaše se ljuto za svoju samostalnost, 
pa se stoga još god. 170. pr. Is. združiše sva plemena između Neretve 
i Krke u veliki savez za međusobnu obranu od sveđer napredujućih 
Rimljana. Glavno mjesto saveza bijaše grad Delminij na Sinjskom 
polju u današnjoj Dalmaciji (na strmom brijegu Gardunu blizu rijeke 
Cetine i sela Trilja*"), a po tomu gradu prozvaše se i savezna plemena 
skupnim imenom Delmati ili Dalmati. 

Savez Delmata brzo se sukobi s Rimljanima. Rimski senat pošalje 
god. 158. svoje legate Delmatima, ali ti se legati vratiše slijedeće godine 
u Rim tužeći se da su ih Delmati vrlo zlo primili, pače zamalo 1 ubili 
da nisu potajno umakli. Odmah god. 156. planu rat, koji god. 155. 
pr. Is. završi Publije Kornelije Scipion Nazika tim što 
je osvojio i razvalio njihov glavni grad Delminij. Uza sve to ne mo- ' 
gahu Rimljani mnogo učiniti. Da bi ipak Delmate svladali, odlučiše 
prije pokoriti susjedna ilirska i keltska plemena pa onda satrti osa- 
mljene Delmate. Već god. 129. ratovahu Rimljani s Japudima i Libur- 
nima; a god. 119. poslaše oba konzula Lucija Metela i Lucija 
Kotu aa iz Galije sa sjevera provale u Iliriju. Oba konzuia svladaše 
slobodni još dio Japudije, a zatim prodriješe u Posavlje, te zauzeše 
Segestiku, glavni grad Skordiska. Na to ode Kota u Rim, Mete! pak 
pođe iz Segestike na jug među Delmate, zauzme znameniti njihov grad 
Salonu, te se god. 118. povrati pobjedonosan u Rim, gdje dobi triumf 
i prezime Delmaticus (117). Od svih zauzetih zemalja ilirskih stvori 
rimski senat još god. 118. zasebnu provinciju Illyricum (Ilirik), 
koja je na jugu dopirala do Drima a na sjeveru do Julskih Alpa i do 
Save. Glavno uporište rimske vlasti i glavna oružana bijaše u toj novoj 
provinciji grad Salona (Solin). 

No uza sve to ne bijaše još dugo mira između Rimljana i Ilira, a 
naročito Delmata. Za građanskih ratova u Italiji ponovo se podigoše 


2a [Demetrije je bio zapovjednik u Teutinoj službi na Hvaru, Korčuli i Krfu.] 
2b [Delminij se nalazio na mjestu današnjeg »grada« Borčani na Duvanjskom polju.] 

Delmati i osvojiše Salonu. Rimljani na to poslaše u Iliriju kao pro- 
konzula G. Koskonija, koji opet pokori najveći dio delmatske 
zemlje te upravljaše pune dvije godine (78. i 77) pokrajinom Ilirikom. 

Nove građanske borbe u Italiji i Rimu ohrabriše Delmate na ope- 
tovane bune. A i Panonci i Kelti oko Segestike ustajahu proti rimskoj 
vlasti. Prilike se znatno promijeniše tek onda kad je stao rimskom 
državom upravljati potonji car Oktavijan. On se odlučio da će 
ne samo Ilire konačno pokoriti, nego da će i rimskoj državi na sjeveru 
izvojštiti prirodnu među, naime srednji i gornji Dunav. 

Čim je Oktavijana god. 40. pr. Is. zapala provincija Ilirik, započe 
ozbiljno izvoditi svoju odluku. Godine 39. održi Asinije Polion 
sjajnu pobjedu nad Delmatima i zauze opet grad Salonu. Odmah zatim 

iže se sam Oktavijan. Najprije udari na Japude i pade pred njihov 
glavni grad Metulum (selo Metula na istoku Cirkničkoga jezera ili 
Metlika), koji je i zauzeo nakon junačke podsade, dopanuvši tom pri- 
godom sam rana. Odanle udari prema istvku i prolazeći kroz zemlju 
Panonaca, prodre do grada Segestike ili Siscije. Kako su Panonci bili 
nesložni i razdrobljeni, lako ih redom svlada. Siscia međutim bijaše 
dobro utvrđeno trgovačko mjesio. Duže ga ne mogaše uzeti, zato do- 
premi po Dunavu i Savi brodove da je svu opaše. Panonci bijahu do- 
duše skupili vojsku da obrane svoj glavni grad, ali biše suzbijeni; žitelji 
pak Siscije videći da im nema spasa, predadoše se pobjedniku. Za nji- 
hovim primjerom povedoše se i mnoga panonska plemena, te se i ona 
pokoriše (god. 35. pr. Is.). Oktavijan ostavi u Segestici Fusija Ge- 
mina za upravitelja, a sam se vrati slavodobitno u Rim. 

Slijedećih godina (34—33) ratovalo se opet s Delmatima i tek nakon 
pada gradova Promone, Sinodija i Setovije (najznamenitije tvrđe del. 
matske) mogao se Oktavijan smatrati za pravoga gospodara čitavog 
Ilirika od srednjega Dunava do rijeke Drima na jugu (33. pr. Is.). 

No delmatsko-panonska plemena mučno su podnosila rimsku vlast. 
Kivni na Rim, koji »za pastvu stada nije slao pastire i pse nego 
grabežljive vukove«, jedva očekivahu zgodu da se listom dignu na noge. 
Ta im se zgoda pruži prvih godina nakon poroda Isusova. Buknuo u 
čitavom Iliriku strašan ustanak, od kojega je i Rim zadrhtao. Sveto- 
nije, rimski povjesničar, veli da od punskih ratova nije Rimu za- 
prijetila tolika pogibelj, a suvremenik Velej kaže da je isti mirni 
car Oktavijan, vican boju i borbama, zadrhtao u dnu duše svoje. 
Ustanak trajaše od god. 6. do 9. po Is., a vođe ustaša bijahu Baton 
i Pines. Rimskoj državi bijaše napeti svu snagu: 15 legija pod voj- 
vodama Tiberijem i Germanikom ratovahu četiri godine. Tek 
četvrte godine, nakon mnogih neprilika i pogibelji, ugušiše Rimljani taj 
opasni ustanak (9. poslije Isusa). Ustaše biše svladani; ali i zemlja 
njihova, kako Strabon jadikuje, bude nemilo opustošena, a naroda je 
mnogo izginulo. Moć ilirskih plemena bijaše za sve 
vijeke skršena. 


3 [Ubikacija mu nije utvrđena; u obzir dolaze Josipdol, Ššmihel kod Postojne i 
okolica Bihaća.) 

Pošto su Rimljani ovim i drugim ratovima sretno razmakli međe 
svoje države do Save i Dunava i na sjeveru Save zauzeli ne samo 
zemlju Panonaca nego i alpske zemlje na zapadu, to se odsad pod 
imenom Ilirika nije više razumijevala samo stara pokrajina od god. 
118, koja je dopirala do Save, nego je Ilirik bio sada Rimljanima 
čitav prostor od sredine Alpa do Šar-planine i od Jadranskoga mora 
do srednjega Dunava. Ime Ilirik izgubi svoje znamenovanje kao ime 
pokrajine (rimske upravne oblasti), te bijaše barem u prvo vrijeme 
tek zemljopisno ime, a nova se imena pojaviše za pojedine krajeve i 
oblasti, naročito Dalmacija (Dalmatia) i Panonija (Panno- 
nia). Dalmacija obuhvaćaše osim delmatske zemlje još i staru zemlju 
Liburna, zatim sve krajeve do Drine na istoku i preko nje (do Ibra i 
Kolubare); i do Drima (Drilona) na jugu. Panonija zapremaše 
uz druge krajeve također kraj među Dravom, Dunavom i Savom. Međa 
obiju pokrajina ne bijaše upravo rijeka Sava s Kupom, već je Panonija 
sezala i preko tih rijeka na jug, tako da je obuhvaćala donji tijek 
rijeka Korane, Une, Vrbasa, Bosne i Drine. 

Objema pokrajinama vladahu odsad Rimljani stoljećima. Uvedoše 
svoje uredbe, svoj latinski jezik i svoje običaje, svoje zakone i svoju 
pogansku vjeru, tako da je uskoro prevladala latinština. Stara plemena 
delmatska, liburnska i panonska prometnuše se u Latine, te zaboraviše 
sasvim na svoje podrijetlo. No uz to procvatoše te pokrajine tako bujno, 
kao nikad prije ni poslije. Stare gradove i trgove poljepšaše Rimljani, 
te ih raširiše: okitiše ih velebnim hramovima, golemim palačama, tvrdim 
kulama, prostranim kazalištima (amfiteatrima), opskrbiše ih vodovo- 
dima i svačim što treba za sretan i udoban život. U Dalmaciji bijaše 
grad Salona (Solin) mala slika i prilika svjetskoga Rima; u njoj 
stolovaše carski namjesnik i upravitelj čitave pokrajine. No uz taj 
glavni grad cvali su i drugi gradovi, osobito uz primorje, kao Jader 
(Zadar), Tragurium (Trogir), Epidaurum (Cavtat), Risi- 
nium (Risan), Decatera (Kotor), Acruvium (blizu luke Tra- 
ste), Scodra (Skadar), Lissus (Lesh), Ulcinium ili Olci- 
nium (Ulcinj); zatim u nutarnjoj zemlji Domavia (Srebrnica 
blizu Drine).* U Panoniji opet bijaše najznamenitiji grad Siscia (Si- 
sak) s krasnim hramom boga Mitre, palačama, kupkama, kazalištima, 
vodovodom i kovnicom novca. Sa Siscijom natjecao se slavni Sir- 
mium (danas Mitrovica) na utoku Bosuta u Savu, po kojemu se i 
danas istočna Slavonija zove Srijemom. U Sirmiju stajaše carski dvor 
s mnogim palačama i hramovima u slavu bogova i božica: Apolona, Ve- 
nere i Cerere; tu bijaše velika tvornica oružja, kovnica novca, sijelo 
dunavske mornarice; tu bijaše kazalište, kupka i svih civilizacijskih 
tekovina kao u samom Rimu. Zato ga i zove neki stari pisac »vele 
napučenom i slavnom majkom gradova«. Uz te velike gradove bijahu 
u Panoniji znameniti još i ovi: Taurunum (Zemun), Bassianac 
(Petrovci), Cibalae (Vinkovci), Marsonia (Brod) i Mursa 
maior (Osijek). Bilo je i glasovitih kupališta, kao: Aquae Jasae 


3a [Gradina kod Srebrnice.] 


DALMACIJA I PANONIJA 37 


(Varaždinske Toplice), i Aquae Balissae (Lipik ili Daruvar). 
Uz gradove sazidaše Rimljani krasne i čvrste ceste i drumove, podigoše 
obrt i trgovinu, uvedoše rudarstvo, pače osnovaše i neke škole. Car 
Prob, rodom Sirmijac, zasadi goru Alma Mons (Frušku goru) u svom 
zavičaju izabranom i plemenitom vinovom lozom. 


Rimsko vladanje u Dalmaciji i Panoniji oslabiše i napokon oboriše 
dvije pojave: kršćanska vjera i provala novih na- 
roda sa sjevera (seoba naroda). 

Premda poganski Rimljani nisu trpjeli kršćansku vjeru, nego su 
je i progonili, ipak se ona brzo raširi u objema pokrajinama. Veoma 
stare tradicije kažu da su već prvi apostoli sv. Petar i Pavao poslali u 
Dalmaciju svoje učenike sv. Tita i sv. Dujma; potonji osnovao je god. 
65. po Is. u gradu Saloni prvu kršćansku biskupiju, koju god. 98. 
posveti svojom krvi.“ Iz Salone raširi se kršćanska vjera po čitavoj 
pokrajini, premda je to stajalo mnogo mučeničke krvi; no zato se 
domala pojaviše u zemlji i druge biskupije, kojima ostade matica i 
majka crkva salonska. U Panoniji osnova oko g. 56. Andronik kršćan- 
sku biskupiju u Sirmiju (Mitrovici), a uz nju podigoše se brzo bisku- 
pije u Sisciji i poslije u Mursi.5 

Rimski carevi proganjahu kršćane i njihovu vjeru po čitavom car- 
stvu svojem, pak tako i u Dalmaciji i Panoniji. Najžešći bijaše progon 
za cara Dioklecijana (god. 294—303. po Is.). U to doba pogibe 
u objema pokrajinama do pet stotina kršćanskih mučenika. Dne 8. 
studenoga 294. nastradaše tužnom smrću četiri vrsna radnika, koji su 
radili u kamenolomu Fruške gore." Car naime bijaše im zapovjedio da 
izrade kip boga Eskulapa; no pošto oni kao dobri kršćani ne htjedoše 
da to učine, biše najprije ljuto bičevani, a zatim ih po zapovijedi care- 
voj zatvoriše u olovne struge i baciše u rijeku (Savu). Malo zatim, god. 
303, umre mučeničkom smrću i biskup u Sisciji, po imenu sv. Kvi- 
rin (Quirinus). Budući da nije htio zatajiti svoje vjere, privezaše mu 
mlinski kamen oko vrata i baciše ga u rijeku. No on plivaše nad vodom 
i opominjaše sveđer na obalama stojeći narod, neka se ne dade za- 
strašiti njegovim udesom, nego neka ostane vjeran kršćanskoj vjeri. 
Napokon isprosi u Boga milost da je mogao potonuti. 


Car Dioklecijan bijaše rodom Dalmatinac. Pravo se zvaše 
Gaius Aurelius Valerius, a budući da bijaše rođen u Diokleji (u da- 
našnjoj Crnoj Gori, gdje se i sad još kod utoka Zete u Moraču vide 
podrtine staroga Dukljangrada), dobi pridjevak Dioklecijan ili car 


4 [To je nabožna predaja koja ne odgovara povijesnoj istini jer je solinski biskup 
sv. Dujam živio potkraj III i u početku IV st. i pretrpio mučeništvo 304. godine za 
Dioklecijanova vladanja.] 

5 [Kršćanstvo se u Panoniji proširilo tek u III st. kad su se javili i prvi biskupi, 
a nakon Milanskog edikta razvila se crkvena organizacija na čelu sa sirmijskim bisku- 
pom kao metropolitom.] 

$ [F. Šišić, Povijest Hrvata I, Zagreb, 1925, 152, datira smrt srijemskih mučenika 
u god. 306.] 

Dukljanin./ Uspomena na toga cara održala se u našem puku do danas; 
jedna narodna pjesma pjeva o caru Dukljanu i krstitelju Jovanu, a 
Crnogorci i danas pričaju da car Dukljan sjedi negdje u morskoj dubini 
kao ukleti duh, po svoj prilici zato što je kršćansku vjeru tako nemilo 
progonio. 

No svi progoni bili su zalud: car Dioklecijan nije mogao zatrti 
kršćana. Naposljetku dodija mu i samo vladanje; zato se 1. svibnja 
305. odreče carske krune, te se vrati u svoju domovinu Dalmaciju da 
tamo mirno u samoći proživi svoje posljednje dane. Nedaleko od glav- 
noga grada Salone dao je tik mora sagraditi golemu i prekrasnu 
palaču, kakve u Dalmaciji nikad poslije ni prije nije bilo. Bila je 
to čitava varoš, okružena (poput rimskoga logorišta) zidovima u četve- 
rokutu (istočni i zapadni zid bio je dug 215 m, sjeverni 175 m i južni 
180 m); unutar tih zidina bijahu carski dvor, zgrade za dvoranike i 
tjelesnu stražu, divan hram boga Jupitra, carev mauzolej ili grobnica, 
kupalište, cirkus, kazalište itd. Na zidovima bijaše 18 kula ili tornjeva; 
ulazilo se na troja vrata, najglavnija bila su Zlatna vrata, kroz koja 
je vodio put iz susjednoga grada Salone. U toj dakle sjajnoj palači 
ostao je car Dioklecijan sve do svoje smrti g. 313, a baš iste godine 
izdao je njegov nasljednik na prijestolju, car Konstantin, u Milanu 
glasoviti progias, kojim je dopustio da kršćani mogu slobodno ispovi- 
jedati svetu vjeru svoju. 

Dok je otad sve više nestajalo starorimskoga života, hvatala je 
kršćanska vjera sve dublje korijenje. Osobito u Dalmaciji i Panoniji 
nicalu redom nove biskupije, a uz njih se širila i kršćanska vjera. 
U io se doba god. 331. rodio sv. Jeronim (Hieronymus) u gradu 
Stridonu na međi Panonije: i Dalmacije. On bijaše veoma učen muž, 
znao je izvrsno židovski, grčki i latinski, te je preveo Sveto pismo iz 
židovskoga i grčkoga jezika na latinski (Vulgata). U kasnije doba 
pričalo se još — bez temelja — da je sv. Jeronim izumio i glagolj- 
ska pismena, kojima su pisane naistarije crkvene knjige hrvatske. 

Baš u vrijeme sv. Jeronima počeli su Rimsko Carstvo salijetati 
neznani dosad narodi sa sjevera Evrope. Kako je rimsko vladanje bilo 
prostrano, ne mogaše jedan car da suzbija tolike neprijatelje. Zato bi 
Rimsko Carstvo god. 395. razdijeljeno na dvoje, na Zapadnorimsko 
i na Istočnorimsko. Potonje zvali su također Grčkim ili Bizantskim, jer 
mu se glavni grad Carigrad ili Konstantinopolis u staro vrijeme zvao 
Byzant. No ni dva cara ne mogahu dosta braniti svojih država, te pri- 
ječiti sjevernim narodima, naročito germanskim netom. da ne 
provaljuju u pokrajine na međama obiju carevina. 

Pokrajine Dalmacija i Panonija bijahu nekako baš u sredini obaju 
carstava, te stajahu sad uz jednu, a sad uz drugu državu. Kraj toga 
kolebanja stradahu od čestih navala sjevernih, imenito germanskih 
naroda. Osobito od god. 476, kad su Germani razorili Zapadnorimsko 
Carstvo i osnovali u rimskim pokrajinama svoje države, ne bijaše Pa- 


7 (Dioklecijan je rođen nedaleko Salone, a ne u staroj Docleji, pa se iz njezina 
imena niti ne može izvoditi njegovo.] 

noniji ni Dalmaciji ni časa mira. Godine 493. ovlada napokon objema 
pokrajinama Teodorik, kralj istočnih Gota, koji je sa svojim pu- 
kom osnovao Istočnogotsko Kraljevstvo u Italiji i susjednim zemljama. 

U vlasti istočnogotskoj ostadoše obje pokrajine neprijeporno do 
god. 535. Naročito za vladanja kralja Teodorika cvale su u svakom po- 
gledu, jer se on povodio u svem za Rimljanima. Pokrajinama upravlja- 
hu namjesnici, kojima je kralj živo preporučivao da se brinu za svoje 
provincije. Premda su Goti bili Arijeve vjere, ipak nije dirao 
u katoličku vjeru ni u crkveno uređenje njezino; pače malo poslije 
smrti njegove biše u Saloni godine 530. i 533. održavana dva pokrajinska 
crkvena sabora za Dalmaciju. 


: 
i 


beseaco um 





TLORIS DIOKLECIJANOVE PALAČE U SPLITU 


Od Dioklecijanove palače postao je današnji grad Split. Tumač tlorisa: 1. Zlatna vrata (Porta Aurea) kroz koja 

se ulazilo Solinskom cestom; 2. Željezna vrata; 3. Mjedena vrata; 4. i 5. Zgrade za činovnike, dvorjanike i tje- 

lesnu stražu; 6. Mauzolej carev (danas krstionica); 7. Hram boga Jupitera (danas stolna crkva sv. Dujma); 8. 
Peristil; 9. i 10. Carski dvori 


No odmah zatim planuše smutnje u kraljevskoj porodici istočno- 
gotskoj; osim toga stadoše arijanski Goti progoniti katoličke urođenike. 
To dade povoda bizantskomu caru Justinijanu da započne s Go- 
tima krvavi, zatorni rat, koji je trajao dvadeset godina (535—555) i 

kojemu je pozorištem bila ne samo Italija, nego i Dalmacija i Pano- 
nija. U samoj Dalmaciji trajao je rat deset godina, dok je god. 544. 
pošlo Bizantincima za rukom gotskoga vojvodu Ilaufa svladati. Kralj 
gotski Totila nije međutim ni poslije mirovao, već je nastojao opet 
Dalmaciju oteti, te je za to zatražio pomoć u novoga naroda, koji se 
upravo tada stao javljati na poprištu političkoga života, naime u 
Slavena. Tako stupiše god. 548, 551. i 552. Slaveni prvi put na tlo 
rimskih pokrajina Panonije i Dalmacije. Priča se kao izvjesno da je 
kralj Totila upravo velikim svotama mitio Slavene da mu pomažu u 
odlučnoj borbi za opstanak. 

No ni junaštvo Gota ni provale Slavena nisu koristile. God 555. 

ropade Istočnogotsko Kraljevstvo, a s padom njegovim dođoše ne- 
Ladanje pokrajine Dalmacija i Panonija pod bizantsku vlast. Ali pro- 
vale Slavena ne prestadoše, pače njima pridružiše se i Avari. Naj- 
strašnija provala avarska zgodila se god. 597. kad je avarski kan, udariv 
iz Srijema kroz današnju Bosnu prema jugozapadu, te osvojiv glavnu 
utvrdu na cesti srijemsko-salonskoj razorio 40 tvrdih gradova i nemilo 
poharao čitavu Diloseta; 

Satrte tako žestokim navalama avarskima i slavenskima bile su po- 
krajine Panonija i Dalmacija gotove pustinje. Jedino se još neko vrije- 
me držali gradovi u dalmatinskom primorju. No i njima prijetila je 
propast gotovo svaki dan. Godine 600. pisao je već papa Grgur I 
Veliki salonskomu nadbiskupu Maksimu: »Radi slavenskoga puka, 
koji vama silno prijeti, žalostim se jako i živo sam zabrinut. Žalostim 
se tim, budući da već s vama patim; a zabrinut sam, jer su već (Slaveni) 
kroz Istru stali ulaziti u Italiju. (Et de Sclavorum gente, quae vobis 
valde imminet, affligor vehementer et conturbor. Affligor in his, quae 
iam in vobis patior; conturbor, quia per Istriae aditum iam Italiam 
intrare coeperunt).« 


SLAVENI I HRVATI 


Slaveni, ili kako su se u starini zvali: Slovjeni (Slovćne, 
u jednini Slovćnin) pripadaju velikomu stablu indoevropskih naroda, 
upravo kao i Grci i Italci, Kelti ili Gali, Germani ili Nijemci. Slaveni 
ili Slovjeni zvali su sebe tim imenom, jer su u prastaro doba svi za- 
jedno govorili jednim jezikom i jedan drugoga lako razumijevali; svoje 
susjede na zapadu, naročito Germane koji su govorili drugim jezikom, 
te ih nisu mogli razumjeti, zvali su zato Nijemcima (nijemima). 

Najbliži rođaci Slavenima jesu Litavci. U V stoljeću pr. Is. 
nastavali su Slaveni prostranu (sarmatsku) ravnicu istočne Evrope, oso- 
bito krajeve oko gornjega i srednjega Dnjepra sve do pragova (kata- 
rakta), što ih ta rijeka u donjem toku tvori. Na istoku dopirahu mje- 
stimice do gornjega Dona, na sjeveru do gornje Volge sve do utoka 
Oke, a na zapadu djelomice do srednje Visle. Ta evropska pradomovina 
Slavena opsezala je nekih 550.000 km?, a bila je puna prostranih pra- 
šuma, velikih rijeka, jezera i močvarina, obilata ribama i zvjeradi, ali 
i zgodna za poljodjelstvo. Tu su se Slaveni bavili stočarstvom i ratar- 
stvom, te su polagano svoju pustu domovinu pretvarali u pitomu zemlju. 
Gradili su kuće i gradove od zemlje i drva, te su ih utvrđivali opko- 
pima; ratujući upotrebljavali su oružje svake ruke. Znali su već tada za 
bogove i bjesove, dušu i raj, pravdu, zakon i sud. 


Budući da su Slaveni u svojoj pradomovini bili odasvud okruženi 
tuđim plemenima i narodima (germanskim, litavsko-pruskim, finskim 
i turskim), to su stari Grci i Rimljani tijekom stoljeća malo i nimalo 
znali za njih. Tek nakon propasti hunske države (453. po Is.), kad su 
se Slaveni stali širiti i seliti na sve strane, češće se govori o njima. 

Stari ih Nijemci prozvaše Vinidi!' (naime die Weidenden = pastiri; 
i danas još zovu Nijemci slavenske žitelje u nekim zemljama: Wenden 
i Winden); grčki spisatelji zovu ih Slavenima, pak ih onda dijele 
na prave Slavene i na Ante (možda junaci, divovi) koje se 
potonje ime spominje tijekom dvaju stoljeća (550—770). 

Živući mnogo stoljeća u svojoj pradomovini, govorili su Slaveni 
isprva jednim jezikom od kojega su potekli svi danas živući i neki već 
izumrli slavenski jezici. No šireći i seleći se polagano sveđer prema 
sjeveru, zapadu i jugu, stadoše se naposljetku sve više razlikovati svo- 
jim govorom. Tako je postalo više slavenskih jezika i naroda. Najprije 
su se Slaveni razdvojili na dvije grane, na sjevero-istočno-južnu, i na 
zapadnu; poslije se opet te grane raspadoše na manje ogranke. Sje- 
vero-istočno-južna grana razdijeli se na sjeveroistočnu (današnji Rusi) 
i južnu (današnji Slovenci, Bugari, Hrvati i Srbi); a zapadna na sje- 
veroistočnu (Poljaci i Polabski Slaveni) i na južno-zapadnu (Česi i 
Lužički Srbi).* 

Širenje i seljenje Slavena iz pradomovine na zapad i jug Evrope 
započelo je već potkraj drugoga stoljeća po Is., a trajalo je do polovice 
sedmoga stoljeća. Najprije su se Slaveni selili na zapad prema Odri i 
Labi, mirno i tiho, pleme iza plemena, zapremajući oblasti i kra- 
jeve, koje su germanska plemena, udarajući na Rimsko Carstvo, zapuš- 
tala. Po padu hunske države (453. po Is.) navališe međutim Slaveni seliti 
se na jug prema Crnomu moru i ušću Dunava, provaljujući koji 
put i s oružjem u ruci preko donjega Dunava u pokrajine Bizantskoga 
Carstva. Prva takva provala, za koju se izvjesno znade, zgodila se god. 
493. 

O životu Slavena u onaj mah, kad su se prikučili Bizantskomu Car- 
stvu, piše suvremeni grčki povjesničar Prokopije ovako: »Slaveni 
govore priprostim jezikom; visoka su i vitka stasa, a uza sve to veoma 
krepki. Boja puti nije im upravo bijela, a ni posve crna, nego rusa. 
Tako isto nije im ni kosa posve plava. Hrane se kukavno i 
priprosto, osim toga su nečisti i zamrljani. Srca nijesu ni lukava ni 
himbena, već su jednostavni u svojim običajima. Obitavaju pak u ni- 
skim kolibama, koje su jako raštrkane; uz to mijenjaju često svoja 
obitavališta. Ne pokoravaju se jednome čovjeku (knezu ili kralju), već 
od starine žive pod narodnom vladom (u demokraciji), pak se zato 
sastaju na zbor (vijeće, sabor) kad ih zadesi nesreća ili sreća. Ako 
idu u boj, mnogo navaljuju pješke na neprijatelja, noseći u rukama ma- 
lene štitove i sulice; oklopa ne meću na grudi. Neki pače nemaju ni 
zobunca (donje haljine) ni kabanice (gornje haljine), nego oblače duge 
i široke gaće koje sežu do sredine tijela, te idu tako neprijatelju u 
susret. Štuju samo jednoga boga, tvorca munja i gospodara svemira 
(Peruna), te mu žrtvuju volove i druge žrtve. Za usud ne znaju 
ni najmanje, nego kad ih snađe bolest ili im je poći u rat pak vide 


1 (Značenje i podrijetlo tog imena nije razjašnjeno, kao ni imena Anti, koje Klaić 
niže spominje.) 

2 [Klaić, u duhu suvremene historiografije, nije Makedonce i Crnogorce držao po- 
sebnim narodima, i isto tako nije naveo ni Ukrajince i Slovake.] 

da im prijeti smrt, onda se bogu zavjetuju da će mu za svoj spas žrtve 
prinijeti; i ako se oslobode opasnosti, čine ono što su obrekli, jer 
vjeruju da im je zavjet zaista spasio život. Osim toga štuju još rijeke, 
vile i druga neka božanstva, te im prinose žrtve i tom prigodom 
gataju.« 

Prokopija dopunjuje drugi grčki povjesničar, naime car Mauri- 
cije, koji kaže da Slaveni ne podnose vladara i da žive nesložno 
među sobom. Nezavisnost ljube nada sve te se ne daju nipošto skučiti 
ni pokoriti. U svojoj su domovini nečuveno hrabri i ustrajni, te mogu 
lako podnositi vrućinu i zimu, pak i nestašicu hrane i odijela. Car 
Mauricije hvali još Slavene da osobito cijene gostoljublje. Gosta 
su vodili od jednoga mjesta na drugo i kad bi mu se gdje što dogodilo, 
ljuto bi ga osvetili. Kad tko nije u svoju kuću primio gosta ili put- 
nika, zapalili bi mu susjedi kuću, a njega samoga proglasili bi rđom i 
nepoštenjakom. Mauricije hvali još vjernost slavenskih žena. »Žene su 
Slavena čiste i vjerne muževima preko svake mjere, te se mnoge iza 
muževe smrti vlastitom smrću utješe, voleći u vodu utonuti nego da žive 
samotno.« Već u najstarije vrijeme ljubili su Slaveni glazbu i pjesmu. 
Jednom je car Mauricije za vojne u Traciji zarobio tri Slavena, pa ne 
našavši u njih oružja već tambure, gotovo se začudio. No oni mu 
rekoše: »Mi smo Slaveni i stanujemo uz žalo zapadnoga mora. Mi 
udaramo u tambure, jer nismo vikli oružju; u našoj domovini nema 
gvožđa, zato živimo mirno i tiho, te ne znamo za (ratne) trublje.« 

Uza sve to bili su Slaveni ratoborni ljudi i junaci u boju, osobito 
kad im je trebalo braniti domovinu. O njihovu ratovanju priča potanko 
car Mauricije: »Slaveni ratovahu obično pješke, oboružavši se čvrstim 
i teškim štitom. Uz to upotrebljavahu još drven lik i malene, otro- 
vom nakvašene strelice. Kad bi došlo do šaka, borili bi se mlatom 
(bojni mlat), toporom (bojna sjekira) i palicom (buzdovan). 
Na otvorenom polju bijahu slabi; no to vještije borahu se u klancima, 
močvarama i šumama. Osobito su rado udarali na neprijatelja iz za- 
sjede. Često bi ostavili bojni plijen na kojem mjestu i uzmakli u 
šumu, te kad bi neprijatelj pohitao da ugrabi plijen, navalili bi na nj 
i sasvim ga satrli. Kad bi ih dušmanin zatekao, poskakali bi u blizu 
rijeku ili močvaru, legli bi poleđice i uzeli trstiku i kroz nju disali. 
Nevješti neprijatelj vidio je na površju po koji komad trstike gdje viri 
iz vode, a ne bi znao kamo je nestalo ronaca. U kasnije doba priučiše 
se Slaveni i umjetnijem ratovanju. Podsjedajući oko god. 597. slavni 
pz grad Solun u Macedoniji, imali su već željezne tučke, kojima su 

acali veliko kamenje u grad, zatim tako zvane kornjače pokrite suhim 
kožama. Da im Solunjani ne upale kornjača vrućom smolom, pokrivali 
su ih svježim još kožama netom ubijenih volova i prikivali ih čavlima.« 

Uopće se Slaveni, koji se sele na jug, prikazuju kudikamo rato- 
borniji od onih što se sele na zapad. Čini se da su prvi veoma rano 
od drugih naroda bili potisnuti i gonjeni prema Bizantskomu Carstvu, 
te stali stvarati među sobom vojne družine da silom izvojšte nova obi- 
tavališta. Nakon prve izvjesne provale god. 493. na donjem Dunavu 
zaredaše u VI stoljeća sve to češće i žešće pohodi njihovi. Dok su Anti 

većinom udarali preko donjega Dunava i provaljivali u pokrajine Me- 
ziju, Traciju i Macedoniju, pače na Peloponez, te za nekoliko decenija 
gotovo poplavili sve te oblasti, uznemirivali su Slaveni u užem smislu 
naročito zapadne pokrajine: Panoniju, Dalmaciju i uopće Ilirik. Oso- 
bito kad je bizantski car Justinijan vodio zatorni rat s istočnim 
Gotima, javljaju se u Dalmaciji prve čete slavenske. Tadanji povje- 
sničar Prokopije kaže izrijekom da su slavenske družine, koje su god. 
548. i: 552. provalile u Dalmaciju, bile dozvane od istočnogotskoga kralja 
Totile, pak dodaje: »Nije nedostajalo ni takvih, koji su sumnjali da je 
Totila te barbare s mnogo novca podmitio i nahuškao na Romane 
(naime na Bizantsko Carstvo).« 


Još goropadnije stadoše slavenske i antske družine napastovati 
pokrajine Bizantskoga Carstva, kad se u rimskoj Panoniji god. 568. 
ugnijezdiše divlji Avari ili Obri. Nešto bježeći ispred avarske 
sile, a još više gonjeni od Avara provaljivahu Slaveni sve žešće u rimske 
oblasti. Panonija se prepunila Slavenima, u Noriku se Slaveni sukobili 
s Nijemcima; god. 598. doprli već do međa italskih, te je italski egzarh 
Kalinik imao pune ruke posla da ih suzbija. God. 591. u svibnju 
napisao je papa Grgur okružnicu na sve biskupe u Iliriku da bi 
gostoljubivo primili i ugostili one biskupe, koje je iz njihovih sijela 
izagnalo neprijateljsko bjesnilo. U ožujku 592. opet čestitao je papa 
Jobinu, prefektu Ilirika, što ga je Bog poslao na utjehu onoj po- 
krajini, »izranjenoj bičem barbarskoga pustošenja«. 


Osobito je stradala pokrajina Dalmacija god. 597. kad je avarski 
kan s velikom vojskom Avara i pokorenih Slavena p-ovalio u tu po- 
krajinu glavnim drumom, što je vodio iz Srijema kroz današnju Bosnu 
do mora, do glavnoga grada Salone. Tom je zgodom kan osvojio glavnu 
tvrđu Bankeis ili Balea, razorio do 40 tvrdih gradova i nemilo opustošio 
svu zemlju. Odmah nakon te strašne provale razlila se bujica slaven- 
skih plemena po čitavoj Dalmaciji, te je prodrla sve do gradova u pri- 
morju, pače je i njima zaprijetila. 

Napokon na početku VII stoljeća došao je pokrajinama Dalmaciji, 
Panoniji i Noriku sudbonosni čas. Oko oo. 610. bore se Slaveni s 
Bavarcima na gornjoj Dravi i Savi, a god. 611. strašno ražajuš u Istri. 
Tisuće rimskih građana poginuše tom zgodom: mnogi biše na kolac 
ili križ pribiti, mnogi spaljeni, mnogi u roblje odvedeni; zemlja pak 
nemilo poharana. Jedino primorski gradovi i otoci ostadoše još ne- 
taknuti. No i njima svanuše crni dani. 


Od god. 610. sjedio je u Carigradu na prijestolju car Heraklije 
(610—641). On je zatekao Bizantsko Carstvo u najnevoljnijem stanju: 
u Evropi su mu zadavali golemih jada Avari i Slaveni koji su nemilo 
pustošili dunavske pokrajine; u Aziji pak prijetili su mu propašću 
Perzijanci koji bijahu utanačili savez s Avarima u Evropi. Heraklije 
držao je za izvjesno da se Bizantsko Carstvo ne može više održati, te 


3 [Kolju, ubijaju.] 

je stoga pokupio što je imao i odlučio prenijeti svoju prijestolnicu 
u Afriku u grad Kartagu. No kad je htio svoju odluku izvesti, ustade 
listom narod u Carigradu, a na čelu mu patrijarha Sergije, pak saletiše 
cara neka prisegne da će ostati na svojem mjestu i braniti svoju prije- 
stolnicu do zadnjega daha. Narod oduševljeno u to ime zajedno sa 
svećenstvom prinosio žrtve da se carstvo spasi od rasula. I tako je car 
Heraklije napokon odlučio ostati u Carigradu i s pomoću svoga naroda 
odolijevati svima neprijateljima u Evropi i Aziji. 

Dok se car Heraklije spremao na rat s Perzijancima u Aziji, nije 
mogao uspješno odbijati navala avarskih i slavenskih u Evropi. I tako 
su god. 610—626. grozno stradale evropske pokrajine, a naročito ionako 
već opustošena Dalmacija, gdje su se jedino još držali gradovi u pri- 
morju i na otocima, a na čelu im slavna Salona. Oko god. 614. padoše i ti 
gradovi zajedno sa Salonom. O tome pišu dva kasnija zgodopisca, jedan 
iz X stoljeća, a drugi iz trinaestoga. 


Car Konstantin Porfirogenet iz X stoljeća priča o padu 
Salone pod Avare i Slavene ovako: »Tko hoće znati, kako su Slaveni 
osvojili Dalmaciju, neka ovo nauči. Pokraj Aspalatha (današnji Split) 
jest grad Salona na pola tako velik kao Carigrad; u njem su stanovali 
velikaši i množina svijeta, te je on bio glavni grad Dalmacije. Svake 
godine sastajalo bi se ondje iz drugih gradova Dalmacije do tisuću 
konjanika, pak bi iz Salone polazili na Dunav da tamo stražu straže 
proti Avarima i Slavenima. Dolazeći tako svake godine, vidjevahu tamo 
s onu stranu (Dunava) blago i ljude, pak im se svidje koji put onamo 
preći da vide tko ondje stanuje. Kad su tako jednom bili prešli, na- 
đoše žene i djecu barbarsku samu. Ljudi i momci bijahu otišli za 
ratnim poslom. Sada naglo navalivši pohvataše sve što nađoše, a bez 
svoga kvara, te plijen odnesu i odvedu u Salonu. Avari ili Slaveni 
vrativši se sa svoga ratnoga pohoda, bili su bijesni radi toga prvi put; 
veli se da nisu znali, koja ih je zmija ujela, a drugi put naročito sami 
sebi govorahu: 'Ovi Rimljani, što sada k nam prebaciše te nas orobiše, 
ne će nas prestati uznemirivati, zato treba da nešto proti tomu smisli- 
mo'. Kad su opet rimski stražari prispjeli do Dunava i opet stali na 
drugu stranu prelaziti, ponovo se sukobiše s Avarima ili Slavenima. 
Ali sada im nije bilo navaljivati na pojedince i raštrkane ljude, nego 
na sabrane čete. Ne samo da nisu ništa obavili, nego ih je stigla naj- 
veća nesreća. Jedni su poginuli, drugi biše ulovljeni; ni jedan ne umak- 
nu barbarskim rukama. Doznavši barbari, tko su i da su ona zla od 
njih tj. Rimljana pretrpili, sapeše ih u okove, uzeše im konje, haljine, 
zastave i oružje, pak krenuše kao vojska put Salone. Doznaše i za 
vrijeme, da se straže imaju vratiti na veliku subotu; upravo na taj 
dan banuše oni pred Salonu. Kad su došli blizu grada, ostane druga 
vojska sakrita, a samo ovih tisuća koji su uzeli dalmatinske haljine i 
konje da prevare, pođoše naprijed. Građani (salonski) upoznavši svoje 
zastave i odijelo, a na dan kada običavaše vojska dolaziti, otvoriše im 
vrata da ih s čestitkama prime. Oni pak, čim uđoše, posjedoše vrata 
i dadoše znak onima, koji su bili u zasjedi, da uđu u grad. Na to po- 

ubiše sve građane i od onoga vremena čitavu Dalmaciju osvojiše i 
onamo svoje sijelo smjestiše, izuzev gradiće kod mora koji im se ne 
predadoše. Videći Avari (Slaveni) da je zemlja prekrasna, ostadoše 
u njoj...« 

I po pričanju Tome, arciđakona splitskoga iz XIII stoljeća, pali 
su Avari i Slaveni najprije pod grad Salonu, koji je bio metropola 
čitave pokrajine Dalmacije. Tadanje stanje u gradu Saloni opisuje To- 
ma ovako: »U gradu bijaše sve nesložno; načelnik gradski ne bijaše 
pametan ni mudar muž, u gradu nije bilo pravice, nego je zavladalo 
samosilje, s kojega su osobito slabiji stradali. Straha Božjega bijaše 
nestalo a i pobožnosti, a mjesto toga otela mah mržnja, otimačina i 
drugi grijesi. Vjera je bila izvrgnuta smijehu, svećenstvo se nije po- 
štivalo, a crkva u svojim pravima stezala. Gradski načelnik nije radio 
za opći boljitak nego je djelovao u prilog samo svojim prijateljima, 
a na štetu protivnicima; u gradu bilo je puno gospodara, a malo se tko 
pokoravao; gradske dohotke grabili su odličniji građani, a sve terete 
plaćali i snašali su samo ubogi. Naročito je u gradu zavladala velika 
raspuštenost. Ugađalo se najprostijim strastima: žene, mladići i starci, 
sve je to bilo iskvareno i puteno. Jezikom bili su svi junaci; no kad im 
se bilo ogledati s neprijateljem, svi su bili bojažljive kukavice.« 

Uz takve prilike, pripovijeda dalje Toma arciđakon, ne mogoše 
latinski žitelji grada Salone odoljeti navalama surovih no krepkih Sla- 
vena i Avara. Ti opasaše grad s istočne, pa i sa zapadne ili morske 
strane, te stadoše na nj svom snagom udarati. Salonjani se doduše 
isprva ohrabriše, te su slavenske juriše suzbijali; no najednom obuze ih 
tolik strah da su mislili jedino na bijeg. Jednoga dana odniješe bogatiji 
svoje blago kriomice k moru da bi ga ukrcali u brodove i s njim po- 
bjegli. Kad to spaziše pučani, svi nagnuše bježati k luci; te pograbivši 
svatko što bi gdje našao, krcali bi se u brodove i lađe. Stajaše tu vika 
žena i djece; neki skočiše goli u more, a mnogi potonuše u morskim 
valovima. Ali još se nisu mogli svi ukrcati u lađe, kad Slaveni provale 
u grad te robeći i plijeneći unište sve što je ostalo. Grad sam sa svojim 
lijepim palačama i crkvama bi spaljen i razoren, te obraćen u prah i 
pepeo, preostalo pučanstvo bi koje poubijano, koje zarobljeno. Tako 
nestade staroslavne Salone s lica zemlje, samo razvaline njezine razabiru 
se i danas još kod sela Solina. Latinski žitelji Salone, koji se spasoše, 
razbjegoše se po susjednim otocima, po Braču, Maslinici, Hvaru i Visu. 


Zauzevši tako Slaveni i Avari slavnu Salonu, oboriše se i na druge 
primorske gradove. Neke osvojiše, kao Nonu (Nin), a druge razoriše, 
kao lijepi Epidaurus (danas Cavtat). Latinski žitelji tih gradova 
ili se spasiše bijegom na more ili umakoše u unutrašnjost da se zaklone 
u šumama, spiljama i pećinama. Stanovnici grada Trogira obraniše se 
jedino tako da su pobjegli na susjedni otok Čiovo, koji bijaše uskom 
prevlakom spojen s ostalim kopnom. Od svih bogatih i krasnih gradova 
latinskih održala se posve čitava jedina Jadera (Zadar), koje ne mogoše 
Slaveni i Avari na juriš osvojiti. 

Sve to zgodilo se prvih godina Heraklijeva carevanja, oko 614, dakle u 
ono vrijeme, kad se Bizantsko Carstvo spremalo na rat s Perzijancima. 
Gotovo čitava Dalmacija zajedno s primorskim gradovima bila je sada 
u vlasti Slavena i Avara. Tolika sreća izobijestila tako Avare i Slavene 
da su nakon pada Dalmacije odlučili osvojiti i sam Carigrad. God. 626. 
osvanuo kan avarski pred prijestolnicom bizantskom. Poveo bio sobom 
golemu vojsku od Avara i Slavena. Zahtijevao da mu se grad predade 
i sve blago njegovo, a žitelji njegovi neka se isele, uzevši svatko sobom 
samo onoliko koliko može na sebi ponesti. Građani nisu pristali na tu 
strašnu pogodbu, pak zato kan stao udarati na grad s kopna i mora. 
Ali tu u odlučni čas iznevjerili mu se Slaveni. Slavenske vojvode, što 
su bili u njegovoj vojsci, izjaviše najednom da ne će više sa svojim 
družinama ratovati, i tako bi kan prisiljen da digne podsadu Carigrada, 
izgubivši mnogo svoje vojske. 

Nedaća avarskoga kana pred Carigradom bila je grozan udarac za 
avarsku vlast. Još od godine 623. bijahu se neka slavenska plemena , 
na sjeverozapadu odmetnula od Avara, a sada planu opći ustanak 
slavenski, kojemu stade na čelo umni i junački Samo. Taj izvojeva 
svima Slavenima na zapadu i sjeverozapadu avarske države potpunu 
pobjedu i slobodu, a na to ga zahvalni Slaveni god. 627. izabraše za 
svoga kralja. Samo je tako između franačke države i avarske vlasti za- 
snovao jaku i prostranu državu“ slavensku, koja je obuhvaćala čitavu 
današnju Češku, Moravsku, veliki dio Haliča i veliki dio današnjih 
alpskih zemalja (naročito Štajersku, Korušku i Kranjsku). U toj pro- 
stranoj državi živjelo je mnogo slavenskih plemena, jedno pored dru- 
goga pod svojim plemenskim knezovima i velikim županima (Valjuh, 
Dervan), ali sva ta plemena u saveznoj državi priznavala su kralja 
Sama. Kako se ta golema država zvala, nije zabilježeno; no nije ne- 
vjerojatno da se po najpoznatijem i najhrabrijem plemenu prozvala 
DLjav ii Bijela (tj. slobodna, od Avara oslobođena) Hrvat- 
ska 

Uzmak Avara pred Carigradom god. 626. i osnutak velike slavenske 
države po kralju Samu god. 627. dođe u dobar čas caru Herakliju da 
oslobodi rimsku pokrajinu Dalmaciju, a možda i Panoniju od vlasti 
Avara i njima pokornih Slavena. On stade ugovarati s najmoćnijim 
pukom u državi Samovoj, s Hrvatima, koji su se odlikovali svo- 
jim vojnim uređenjem, i ponudi im da mogu iz svoje dosadanje do- 
movine na sjeveru ići na jug, pak tamo na ime Bizantskoga Carstva 
oteti Avarima pokrajinu Dalmaciju, a možda i Panoniju, te se u njima 
nastaniti i braniti od idućih napadaja barbara. 

Pozvani dakle od bizantskoga cara, diglo se između god. 627—640. 
u Velikoj ili Bijeloj Hrvatskoj sedam ili osam plemena plemenitih 
Hrvata, te su s oružjem u ruci udarili prema Balkanskomu poluotoku. 
Svako je pleme imalo svoga kneza ili Čoestaju, Priča se da je Hrvate 


4 [Bio je to plemenski savez, na čije se čelo stavio Samo već 623.] 

5 [Velika ili Bijela Hrvatska, bila je država čije se područje prostiralo oko Krakova 
i odakle su Hrvati došli u današnju domovinu, te se ne može identificirati sa Samovim 
plemenskim savezom.] 

vodilo petoro braće i dvije sestre; braća su se zvala Klukas, Lo- 
bel, Kosenc, Muhlo i Hrvat, a sestre njihove Tuga i 
Buga. Svatko je od njih vodio po jedno pleme. 

Ne može se ni nagađati kud su Hrvati prolazili iz Bijele Hrvatske 
u Dalmaciju; no ipak nije dvojbe da su prokrčili put kroz pokrajinu 
Panoniju. Došavši napokon u Dalmaciju, započeše hrvatska plemena 
krvavu borbu s dosadašnjim gospoda- 
rima njezinim: s Avarima i njima po- 
kornim Slavenima. Rat trajaše više 
godina. Naposljetku pretegoše Hrvati: 
oni svladaše Avare i pokorne im Sla- 
vene; te zagospodovaše čitavom Dal- 
macijom. Od toga časa ostala je stara 
rimska pokrajina Dalmacija u vlasti 
plemenitih Hrvata. 


Odlučna ta borba Hrvata za Dal- 
maciju svršila se nedvojbeno još za 
bizantskog cara Heraklija. Upravo se 
borba dokončala kad je u Rimu sio 
na papinsku stolicu papa Ivan IV 
(640—642), sin kršne Dalmacije, ko- 
jega su dosadanje patnje njegove do- 
movine ljuto boljele. Čim je taj papa 
saznao, da se stoljetna borba u Dal- 
maciji ipak jednom dokrajčila, pošalje 
on namah onamo pobožnog opata 
Martina i dade mu silu novaca. 
Tim će novcima iskupljivati Martin 
zarobljenike, zatim će sabirati svete 
moći svetaca i Božjih ugodnika iz ra- 
zorenih crkava. Opat Martin dođe u 
Dalmaciju i nađe za čudo krotke hrvat- 
ske knezove i župane. Oni mu dopu- 
stiše da pokupi svete moći iz razorenih 
hramova, pak ih onda poveze u Rim 

gdje ih papa sahrani u lateranskoj 

CAR HERAKLIJE crkvi sv. Ivana. Opat Martin zacijelo 

Po mjedenom kipu, koji bi nađen u Barleti je Hrvatima govorio i o drugim stva- 

Vi rima; on ih je jamačno odvraćao od 

njihovih poganskih bogova i propovi- 

jedao vjeru u jednog Boga, a možda i onu uzvišenu kršćansku: »Ljubi 
iskrnjega svoga kao i samog sebe.« 





$ [To je u suprotnosti sa slavenskim ustankom protiv Avara, pa je vjerojatnije da 
su Hrvati zajedno s pobunjenim Slavenima svladali Avare.] 


PRILOG 3 


NATPIS NA PODNOŽJU KIPA_CARICE 
HERENNIJE ETRUSCILLE (250 n. €.) 


Natpis: Herenniae  Etruscillae, aug(ustae), matri 

cast(rorum), coniugi d(omini) n(ostri) Deci(i) piii) 

flelicis) aug(usti), r(es), p(ublica) And(autoniensium). 

Nađen god. 1768. u Šćitarjevu (rimska Andautonija) 
blizu Zagreba. 


SARKOFAG KRSĆANKE SEVERILLE 
IZ POČETKA V ST. 


Natpis: Huic arcae in est Severilla, famula Chr(istji, 
quae vixit cum viro novem continuis annis, cuius post 
obitum Marcellianus sedem hanc videtur conlocasse 
maritus, 
Nađen u Sisku. 








PRILOG 4 





Ki oN 


ZLATNA VRATA DIOKLECIJANOVE PALAČE U SPLITU 

Primjer Hrvata potaknuo je još druge Slavene na sjeveru da se 
presele na Balkanski poluotok. Bili su to Hrvatima po krvi i jeziku 
najsrodniji, i tek slučajno po imenu različiti Srbi, koji su i na 
sjeveru nastavali tik uz Hrvate u zemlji Bojki (Bojki je još i danas 
ime istočno-galičkih Ukrajinaca). Car bizantski Konstantin priča o 
seobi Srba ovako: 

»U zemlji Bojki, naime u zemlji Srba iza Karpata, umrije vladar 
Srba i ostavi za sobom dva sina. No jedan sin ne htjede ostati uz brata 
vladara, već sa svojom polovicom puka ostavi svoju djedovinu i zatraži 
u cara Heraklija nova sijela. Car mu dade za obitavanje najprije So- 
lunsku oblast. No ondje se ne sviđaše Srbima, pak odlučiše vratiti se 
u svoju staru domovinu. Car ih stoga otpusti. Kad su međutim prešli 
preko Dunava, požališe šta su uradili, pa zamoliše carskoga namjesni- 
ka, koji je stolovao u Beogradu, neka izmoli u cara za njih druga sje- 
dišta. Heraklije im na to podijeli oblasti i zemlje Hrvatima na istoku.« 
Tako se Srbi nastaniše u zemljama, što su bile između Hrvatske i 
potonje Bugarske. 


7 [Klaić je prema tadašnjem službenom nazivu u carskoj Rusiji Ukrajince nazivao 
Malorusima; zemlja Bojki se poslije u literaturi identificirala s Bojohemum (Češka), 
Vulci, velik prema turskom bijiik, biijiik, ali pouzdanog tumačenja nema iako tu zemlju 
neki suvremeni povjesničari ponovno poistovjećuju sa Češkom.] 

Onih sedam ili osam plemena hrvatskih, što su u drugoj četvrtini 
VII stoljeća na poziv cara Heraklija došla u Dalmaciju i njom ovladala, 
nisu imala samo različita imena plemenska, nego su se donekle i razli- 
kovala govorom i običajima. Bila su to etnografska plemena, 
kako u Ruskoj Poljani, Drevljani, Bužani, Kriviči itd. ili u Poljskoj 
Poljani, Mazuri, Kujavci i Pomorjani. 

Zauzevši staru Dalmaciju, razdijeliše je hrvatska plemena između 
sebe tako da je svako pleme ovladalo većom ili manjom oblasti ili 
pokrajinom. 

Jedno pleme naselilo se u najsjevernijem dijelu Dalmacije, u onoj 
oblasti koja se od starine zvala zasebnim imenom Liburnija i koja se 
prostirala uz Jadransko more od rijeke Raše (Arsia) u Istri do rijeke 
Zrmanje. Koje je pleme hrvatsko posjelo tu oblast, teško je ustanoviti; 
no nije nemoguće da je to pleme bilo ono, koje je po tradiciji vodila 
sestra Buga i koje se nedvojbeno zvalo Bužani. Još u kasnija 
stoljeća spominje se u toj oblasti župa Bužani ili Buška župa (kneštvo), 
jasan znak da su tamo žitelji toga imena nastavali. No oblast sama nije 
dobila to ime, već su je i poslije zvali starim imenom Liburnija, a 
puk u njoj imenom Guduscani (Gačani od župe Gatačke na Ga- 
tačkom ili Gackom polju). U toj oblasti spominju se u kasnije vrijeme 
stari liburnijski gradovi Crsat ili Trsat (Tarsatica) i Senj (Se- 
nia). Vjerojatno je da su toj oblasti pripadali i kvarnerski otoci, naro- 
čito Krk, Cres i Lošinj, zatim Rab i Pag. 

Drugo pleme, i to bez sumnje ono koje je vodio sam Hrvat i koje 
se zvalo izrijekom Hrvati ili Bijeli Hrvati, naselilo se nešto 
južnije, naime od južnoga obronka Velebita i rijeke Zrmanje pa do 

rijeke Cetine na jugu i do Duvanjskoga polja na istoku, dok je na 
zapadu dopiralo do mora. Ta je oblast kroz sva kasnija stoljeća održala 
specifično ime Hrvati ili Hrvatska. Ona je bila prirodom svo- 
jom najzgodnija za historijski i kulturni razvitak; u njoj ostadoše naj- 
jasniji tragovi starorimske i kršćanske kulture, budući da su u pri- 
morju njezinom još nedavno cvali gradovi dalmatinski: Jadera (Zadar), 
Salona (Solin), Tragurium (Trogir) i drugi. Na tome dakle, tako reći, 
posvećenom tlu naselilo se glavno pleme naroda hrvatskoga, osnovavši 
svoje župe koje su dobile svoja imena po rijekama, gorama, po polo- 
žaju svome, a i po starorimskim gradovima i podorima (ruševinama) 
koji su tu bili. Tako bi župa uz rijeku Cetinu prozvana Cetinskom, 
župa uz more Primorskom, župa za gorama Zagorskom, župa u okolici 
rimskoga grada Nina (Nona) Ninskom, župa naokolo grada Knina 
Kninskom itd. U svakoj župi bilo je sela i selišta, no najznamenitiji 
je bio grad koji je bio srčika i branik čitave župe. Te su gradove Hrvati 
ili sasvim s temelja podigli, ili su opet obnovili stare rimske gradove 
koji za prijašnjih burnih vremena nisu posve propali. Obnovljeni staro- 
rimski gradovi bijahu Nin, Knin, Drid i Karin, a novoosnovani Bribir, 
Hlivno ili Livno, Klis, Imotski, po kojima su poslije prozvane i njihove 
župe. I uz morsku obalu uiemili de Hrvati više gradova, kao znameniti 
Biograd (Alba civitas), za kasnijih stoljeća kneževski i kraljevski grad, 
zatim Bijaće, a valjda i Šibenik. 

Treće pleme, kojemu ne znamo za ime, zauzelo je oblast Neretvu 
(zvana također Pagania i Maronia, poslije Krajina, a danas Primorje). 
Ta se malena oblast sastojala samo od tri župe (Makarska, Rastočka, 
Dalenska), a žitelji njezini bili su osobito gordi i hrabri. Ostali su 
gorljivo odani poganskoj vjeri, te se dugo nisu htjeli pokrstiti. Gradovi 
u oblasti Neretvi bili su ovi: Makarska, Vrulja, Ostrog i Labinica (Lap- 
čanj). Toj se oblasti pribrajahu još veliki otoci Brač, Hvar i Korčula, 
zatim manji Vis, Lastovo i Mljet. Neretljane slavili su već od prvoga 
maha kao vješte i smione brodare; imali su obilje brodova, s kojima 
su plovili po Jadranskom moru sve do italskih obala. 

Neretvi na jugu, a sve uz obalu Jadranskoga mora, smjestila se 
druga plemena u trima oblastima, naime u Zahumlju, Travunji 
i Duklji. Neposredno iza Neretve sterala se na jugu prema latin- 
skomu gradu Ragusiumu ili Dubrovniku Humska zemlja ili Zahumlje. 
Tu bijaše najznatniji grad Blagaj više izvora rijeke Bune; uza nj spo- 
minje se još i Ston (Stagnum) i drugi gradovi. Zahumlju na jugu širila 
se Travunja s gradovima Trebinjem i Risnom, i sa znamenitom župom 
Konavlima; a najjužnija oblast bila je Duklja (poslije Zeta, danas južni 
dio Crne Gore). 

U opisanim dakle oblastima nastanio se hrvatski narod, podijeljen 
tada u sedam etnografskih plemena. Čini se, međutim, da sva plemena 
i njihove družine nisu imale dovoljno prostora na tlu stare primorske 
Dalmacije, to manje što su u tim krajevima zatekli mnogo starih žitelja 
slavenskoga podrijetla. Na istok u nutarnje krajeve Balkanskoga polu- 
otoka nije im bilo moguće prodirati, jer su se ondje bili u zagorskim 
župama smjestili Srbi, osnovavši dvije poglavite oblasti: Rašu i Bosnu. 

Tako biše hrvatska plemena, koja ne mogoše naći sijela u primorskoj 
Dalmaciji, prisiljena da sele opet na sjever, u staru rimsku Panoniju, 
osobito u krajeve uz Kupu, zatim između Drave, Dunava i Save. Ne 
zna se koliko je naroda hrvatskoga tim putem udarilo, ali još u X 
stoljeću bila je u Hrvata živa predaja da je jedan dio hrvatskih plemena 
ostavio staru Dalmaciju, pak naselio Panoniju i Ilirik. 


Nema sumnje da je samo manji dio hrvatskih plemena pošao u 
Panoniju, gdje je zatekao mnogo slavenskih starosjedilaca i nešto 
Avara. Hrvatima, koji su bili brojem kudikamo slabiji od tih žitelja, 
nije bilo moguće da posve skuče prvašnje stanovnike. Oni se nastaniše 
pored tih a ena. ili kako ih oni nazivahu Slovinaca, te se 
u kasnije vrijeme s njima stopiše u jedno. I tako u staroj Panoniji 
pekom ime slovinsko ili slavensko, te se i sama zemlja u 
asnija stoljeća nazivaše Slovinska zemlja (Slovinci) ili po 
tuđem kalupu Slavonija. U toj slovinskoj zemlji pojavile se dvije obla- 
sti, obje u okolišu starih i slavnih gradova još iz rimskoga doba. 
Jedna se oblast protezala između Dunava i Save naokolo grada Sir- 
miuma (Mitrovice), po kojem je čitav onaj kraj dobio ime Sirmium 
ili hrvatski Srijem. Druga se oblast okupila Sirmiumu na zapadu 
oko starodrevnog grada Siscije ili Siska; taj je kraj u drugoj polovici 
srednjega vijeka ponosio se specifičnim imenom Slovinska zemlja ili 
Slavonija. 


(Bijela i Crvena Hrvatska, Dalmacija). Za pro- 
vala slavensko-avarskih, kao i za okupacije hrvatske ostali su mnogi 
Latini bez kuće i kućišta. Naročito žitelji nekada slavnih gradova pri- 
morskih, kao što je bila Salona, preživljavali su tužne dane. Raštrkani 
po dalmatinskim otocima, po gorskim dolinama branjahu se od hrvat- 
skih plemena kojih su se jednako žacali kao i slavensko-avarskih četa. 
No domala počeše se dozivati svijesti i skupljati ne bi li se održali 
pored Hrvata. 

Prvi se ohrabriše oni Latini koji bijahu razasuti po otocima. Vje- 
štiji moru od Hrvata uzeše se sabirati u veće čete, pa su na svojim 
brodovima gonili Hrvate kad bi ih zatekli na morskoj pučini. Pomagani 
još i doseljenicima iz Italije snovahu ti Latini naskoro o tome kako bi 
se vratili na kopno. Najprije se iskrcaše na južnoj obali, pak podigoše 
nedaleko od mjesta gdje je prije stajao grad Epidaurum novu na- 
seobinu, koja bi domala prozvana Ragusium ili Dubrovnik. 
Temelj tomu gradu položiše doseljenici, Koji biše protjerani (ili možda 
poslani od pape) iz Italije, naročito iz Rima, ali se tima strancima 
ree i lijep broj epidaurskih, a i salonskih porodica koje su dotad 

ile zaklonjene na otocima Braču, Hvaru i Korčuli. 

Tako je jedan dio salonskih žitelja stekao opet dom i ognjište. No 
većina Salonjana ostade i dalje na otocima, bojeći se vratiti u svoj 


! [Dubrovnik se razvio na otočiću sjeveroistočno od Epidaura, na kojem je već otprije po- 
stojala stanovita utvrda i ribarsko naselje, kad su se na nj sklonili bjegunci iz Epidaura. Inače, 
o osnutku grada nemamo pouzdanih podataka osim legenda i predaje.] 

razvaljeni grad. Tada se javi među tima bjeguncima neki hrabri muž, 
po imenu Severus, koji odluči da će svoju braću prevesti na kopno. 
Severus, kojega poslije prozvaše Velikim, savjetova svoje sugrađane 
da ne idu više stanovati u svoj rodni grad Salonu, jer je posve razva- 
ljena, nego da se nasele u susjednoj palači Dioklecijanovoj, koja je za 
prošlih bura i provala ostala čitava i ondje čekaju za zgodnije vrije- 
me kad bi mo li obnoviti svoj rodni grad. Savjet se svidje i plemićima 
i pučanima salonskin, pa se sporazumješe da imućniji građani sami o 
svome trošku podignu kuće, a da se ostali smjeste po kulama i po 
drugim praznim prostorijama gdje ih nađu. Nato se diže veliko i malo, 
muško i žensko, pa ostavivši stoku na otocima, iskrcaše se na obali i 
uđoše u palaču Dioklecijanovu, koja tako postade novim zavičajem 
salonskih beskućnika. Novi se grad zvao i poslije palača ili po latinski 
ama odakle mu je nastalo i ime Spalatum, ili po hrvatski 
1t.? 

% Vidivši hrvatski knezovi i župani, kako se Latini ohrabriše i na 
kopno povratiše, počeše ih suzbijati i progoniti. Padoše sa svojim četa- 
ma tik pod zidine novoga grada Splita i ne dadoše građanima ni da se 
maknu na polje. Poharaše im također polja i oranice što su ih izvan 
grada imali, te je tako ubogim Splićanima, zaprijetila velika svoe 
U toj se bijedi utekoše Latini, naročito Splićani, pod moćno okrilje 
bizantskoga cara a i rimskoga pape, moleći ih da ih obrane od hrvatske 
sile. Splićani zamoliše još cara da bi im dopustio stalno prebivati u 
nekadanjoj carskoj palači, u sadanjem Splitu. 


U Carigradu vladaše tada (oko god. 679) car Konstantin IV. 

On primi splitske po veoma milostivo, darova im Dioklecijanovu 

alaču, a u isto doba stade i o tome raditi kako bi Latine, stare podanike 
ro Carstva, nekako izmirio s Hrvatima, kako bi mogli zadovolj- 
no i sretno živjeti jedni pored drugih, Pošalje zato svoje ljude hrvat» 
skim knezovima i županima da im dojave carevu poruku, a njima pri- 
druži i nešto kršćanskih vjerovjesnika, ne bi li ovima pošlo za rukom 
da Hrvate odvrate od poganskih bogova i upute u kršćansku vjeru. 
Carevo nastojanje pomagaše i rimski papa, te se tako naskoro nađe u 
novim hrvatskim zemljama uz careve glasnike i lijep broj kršćanskih 
svećenika, Oni zatekoše hrvatski narod za čudo spreman za svako dobro 
djelo i tako im sve pođe sretno za rukom, 

Najprije nastojahu carski glasnici kako će Hrvate izmiriti s latin- 
skim žiteljima, Hrvati se brzo pogodiše: oni privoliše da latinski žitelji 
u primorskim gradovima, imenito u Zadru, Splitu, Trogiru i Dubrovni- 
ku žive slobodno po svojim starim zakonima i da se pokoravaju bizant- 
skomu caru u Carigradu, ali zato zadržaše za se svu ostalu zemlju za- 
jedno s onim primorskim gradovima koje bijahu u prvi čas zauzeli. 
Hrvati ne će smetati Latina, koji žive u svojim tvrdim, bedemima opa- 
sanim gradovima, ali zato će latinski žitelji za svoje vinograde i polja 


* (Počeci ranosrednjovjekovnog Splita vezuju se za bjegunce iz Salone i Spalatuma 
— starijeg naselja u blizini Dioklecijanove palače — koji su utočište našli u palači. Klaić 
je preuzeo verziju Tome Arhiđakona.] 

što ih imaju izvan gradskih zidina u hrvatskoj zemlji, plaćati godišnji 
danak hrvatskim knezovima i županima. 

Uto se kršćanski svećenici, poslani iz Rima i Carigrada, razasuše po 
čitavoj zemlji hrvatskoj, navješćujući narodu vjeru Božju. Hrvati pri- 
hvatiše rado vjeru kršćansku, i tako domala sav narod zavrgne svoje 
stare poganske bogove, te prione uz novu vjeru i novi red. 

Da bi se taj novi red utvrdio, skloniše bizantski car i rimski papa 
hrvatske knezove da sazovu sav svoj narod ili barem poglavice njegove 
na veliku narodnu skupštinu na prostrano Duvanjsko polje 
koje se prostire nekako u sredini stare Dalmacije. Onamo će doći gla- 
snici carevi i papini, pak će s poslanicima latinskih gradova i s čitavim 
hrvatskim narodom sve udesiti da se uredi kršćanska crkva i da se 
opet povrati stari red u svim zemljama uz istočnu obalu Jadranskoga 
mora. Stići će onamo i srpska plemena, najsrodnija po krvi i jeziku 
hrvatskomu puku, koja su se naselila s carevom dozvolom u zemljama 
na istoku Hrvatima. 


I raziđoše se glasnici po svima župama hrvatskim, te pozivahu 
narod da se za dvadeset i pet dana skupi oružan na Duvanjskom polju. 
Osvanuo urečeni dan, a na širokom tom polju polegla sila naroda, na 
čelu mu knezovi, župani, satnici i druge poglavice. Dođoše i srpska 
plemena pod svojim županima, dođoše i građani latinskih gradova, a 
i mnogi svećenici i redovnici što ih poslaše Rim i Carigrad. Sve se 
sastalo, samo se još čekalo na poslanike carske i papinske. Kad su se 
i ti primicali, podeše im u susret hrvatski knezovi i župani te ih dove- 
doše na Duvanjsko polje. 


Skupština na Duvanjskom polju trajala je, kako se priča, dvanaest 
dana. Osam dana raspravljalo se o duhovnim i crkvenim stvarima. Naj- 
pote bi pokršteno ono naroda što se još nije prignulo pred svetim 

rstom, a onda se vijećalo kako da se obnove porušene biskupije i koje 
nove da se osnuju u zemlji Hrvata. Naređeno bi da čitava zemlja ostane 
i dalje kako je prije bila, pod jednim nadbiskupom koji će stolovati u 
Splitu mjesto u razvaljenoj Saloni. Uz splitskoga metropolita bit će 
širom hrvatske zemlje, a i po latinskim gradovima (koji će se odsad 
svi zajedno zvati Dalmacija na uspomenu starorimske pokrajine), bi- 
skupi koji će se brinuti za spas Hrvata i Latina. Takvi biskupi bit će 
imenito u Zadru (Jadera), na otocima Osoru (Absaro, danas Cres i 
Lošinj), Rabu (Arbe) i Krku (Veglia), zatim u južnim krajevima u 
gradovima Stonu (Stagnum), Dubrovniku i Kotoru (Cataro). Da li se 
i u nutarnjoj zemlji obnovila koja stara biskupija, nije povijest zabi- 
lježila. Na sve te uredbe privoliše knezovi i župani Hrvata, pače obre- 
koše papinskim poklisarima da će vazda živjeti u miru ne samo s La- 
tinima nego i sa susjednim narodima i da ne će nikad udarati na 
tuđe zemlje. Papinski poslanici opet blagosloviše hrvatski narod, udije- 


3 (Opis tobožnjeg sabora na Duvanjskom polju za vladanja kralja Budimira, preuzet 
je iz Ljetopisa popa Dukljanina i ide u red nepouzdanih predaja, iako i danas ima 
povjesničara koji ga prihvaćaju kao činjenicu.] 

liše mu za zaštitnike sv. Petra i Pavla i obrekoše mu da će ga vazda 
braniti Bog i sveta rimska stolica kad bi mu drugi narodi zemlju uzne- 
mirivali. O svemu tomu biše i sastavljena pisma, na koja prisegoše i 
Hrvati i poslanici rimskoga pape. 

PLOČA NA KRSTIONICI U CRKVICI SV. IVANA KRSTITELJA U SPLITU 


Krstionica obložena je sa šest ornamentalnom rezbarijom urešenih ploča. Ova ploča ima u sredini 

zvijezdu ( plane. ili pentalfa — 5A) kao monogram, koji označuje pobjednika Krista (signum 

Christi). I znak Krista ovjenčan je lovorovim vijencem pobjede; na krakovima nena vidimo 
lubce (duše vjernika) koje zoblju grožđe, plod vječnoga života zadobivena 


ar imtb 





Tad se prešlo na raspravljanje o svjetovnim prilikama i stvarima. 
Najglavnije je bilo da se što točnije označe međaši hrvatskih i srpskih 
oblasti kao i međe latinskih gradova, pa da se onda znade što je čije. 
Poslanici bizantskoga cara sastaviše razvod, koji prihvatiše i hrvatski i 
srpski knezovi i župani 

Starorimska po a doš Dalmacija bi razdijeljena. Dalmacijom 
zvat će se otad samo onih osam gradova tik uz morsku 
obalu i na trima otocima, gdje su živjeli ostaci Latina; 
sva ostala zemlja ostaje Hrvatima i Srbima. Što je god zemlje uz more 
od Raše u Istri do Bojane, zvat će se Hrvatska (Primorje), a 

dijeli sena sjevernu ili Bijelu Hrvatsku, i na južnu 
ili Crvenu (oblasti Neretva, Humska .zemlja, Travunja i Duklja). 
Zemlja Hrvatima za leđima pripada Srbima te se ta Srbija (Za 
gorje) dijeli na dvije oblasti: Rašu i Bosnu. U svakoj od tih 
oblasti živjelo je po više genetičkih plemena, svako je pleme imalo 
svoju župu, svoga župana i usred župe utvrđen grad (većinom na bri- 
jegu), u koji bi se zaklanjala djeca, starci i žene kad bi neprijatelj 
navalio. Uz župane biše u svakoj župi namješteni i satnici (stotnici) 
da budu »puku suditi«; a nad svima županima i satnicima neka bude 
u svakoj oblasti po jedan veliki župan ili knez, koji će biti gospodar 
svima i kome će svaki sudac »dati treti dil dohotka« da ga tako prizna 
za »gospodina svoga«. 

Još mnogi drugi a dobri zakoni biše postavljeni na velikoj skupštini 
na Duvanjskom polju. A kad se sve uredilo i ustanovilo, oprostiše se 
carski i papinski poslanici od knezova i župana hrvatskih i srpskih, i 
»otpraviše se s velikim poštenjem i darovima«. A i puk na to zajedno 
sa svojim glavarima raziđe se, te svi »pođoše doma i u svoju zemlju«. 


Malo vremena bijaše prošlo nakon sabora u Duvnu, a u Dalmaciju 
.. papinski poslanik, po imenu Ivan iz Ravene. Kad je došao u 
Split, tamošnji ga je svijet zavolio, te bi od svećenstva i puka izabran 
za prvoga nadbiskupa splitskoga“ Kad ga je i papa posvetio, nastanio 
se stalno u Splitu, i to u palači koju mu je darovao Severus, osnovatelj 
grada. Novi nadbiskup bio je gorljiv pastir svoga stada; on je putovao 
čitavom zemljom hrvatskom i dalmatinskom gradeći i popravljajući 
crkve, posvećujući biskupe, osnivajući župe i upućujući puk u svete 
istine vjere kršćanske. On je htio da nova nadbiskupija splitska bude 
tako isto dična, slavna i ugledna kao nekad salonska. Zato ga je i bo- 
ljelo što se još u samome Splitu dizao poganski hram boga Jupitra, 
koji bijaše sagradio car Dioklecijan. Odluči taj poganski hram pre- 
tvoriti u kršćansku crkvu sv. Marije, te priredi veliku svečanost za koje 
na očigled brojnoga puka i svećenstva posveti taj hram. I tako postade 
Jupitrov hram stolnom crkvom nadbiskupije splitske. No sve to ne 
bijaše još dosta. Trebalo je još u tu novu kršćansku crkvu prenijeti 
moći svetaca i ugodnika Božjih iz salonskih ruševina. O tome prijenosu 
priča jedan stari pisac ovako: 

»Čestiti i vrijedni biskup Ivan poče splitskim građanima govoriti 
da bi se tijelo sv. Dujma, koje bijaše ostalo u razvaljenoj Saloni, 
iskopalo i pre u netom posvećenu splitsku crkvu. I svidje se svima 
taj predlog. Izabravši zato zgodan čas kad bi to mogli izvesti, pođoše 
do Salone; no unišavši u nekadanju biskupsku crkvu sv. Marije, nađoše 
tamo sve razbacano i raštrkano, jer je to mjesto bilo prepunjeno poru- 


A TU Splitu je uređena biskupija (odnosno naslovna nadbiskupija) kao baštinica 
stare Salone. Prvi je njezin glavar Ivan Ravenjanin, koji je djelovao oko 780, a legenda o 
prenosu ostataka sv, Duima — koju je po Tomi Arhiđakonu ovdje prenio Klaić — ne 
može se vezivati už Ivana Ravenjanina, jer je te ostatke — s ostalim kostima kršćanskih 
mučenika — prenio u VII st. u Rim opat Martin. Po novijem mišljenju splitska metropo- 
lija osnovana je u prvoj polovici X stoljeća.) 

šenim krovovima i silnim pepelom od požara, te je već i šikarje bilo iz 
te hrpe izraslo. Bilo je doduše Splićana koji su znali gdje su sahranjene 
moći sv. Dujma; no budući da je grobnica bila zakrita podzemnim 
svodovljem, nije se moglo lako razabrati gdje da se izvadi tijelo sv. 
Dujma. Iskopavši zemlju i očistivši mjesto, uzeše lijes koji su najprije 
ugledali, pak bojeći se sveđer da ih ne bi Slaveni (Hrvati) zatekli, 
pohitaše s njime što brže u Split. Kad ga međutim u gradu otvoriše, 
uvjeriše se da to nije tijelo sv. Dujma, nego sv. Anastazija mučenika. 
Zato sre sutradan opet u Salonu, te na istome mjestu izvadiše 
sarkofag sv. Dujma. I pohrliše opet s njime u Split. Na to sahraniše 
u stolnoj crkvi sv. Marije oba sveca, i tu počivaju još i danas«. 


PRVO DOBA 


VLADANJE KNEZOVA I KRALJEVA HRVATSKE KRVI 
641 — 1102 


BORBE S FRANCIMA 


Otkad su hrvatska plemena sporazumno s bizantskim carem za- 
uzela staru rimsku Dalmaciju i jedan dio Panonije, pa u njima zasno- 
vala više većih i manjih oblasti, ne spominju se ona u povjesnici više 
od stotinu godina. A i nije bilo povoda da se o njima mnogo bilježi. 
Čini se da se je u to doba hrvatska povjesnica razvijala u dva smjera: 
između onih plemena, koja su nastavala na tlu stare Dalmacije, nastalo 
takmenje koje će prevladati te ih oko sebe okupiti; plemena pak na 
tlu stare Panonije morala se otimati još uvijek jakoj moći avarskoj. 

Od plemen4, koja su zauzela staru Dalmaciju, svakako je naj- 
uglednije i najmoćnije bilo ono koje je nastavalo u zemlji između 
Zrmanje i Cetine i koje se je ponosilo specifičnim imenom Hrvati. 
Ti bijeli ili slobodni Hrvati držali su ne samo najzgodniju oblast, 
nego i najprostraniju, jer se u njoj još u kasnija vremena spominje 
do dvadeset župa. U toj se je oblasti vrlo rano starješina svih župana 
ili veliki župan stao nazivati knezom (latinski dux). Jedan od 
prvih knezova Bijele Hrvatske bijaše Porga.!' On stolovaše po svoj 
prilici već u kneževskom dvoru u Bihaću, gdje su i poslije mnogo puta 
boravili bjelohrvatski knezovi, premda su imali i drugih dvoraca u 
svojoj oblasti. 

Knezovi Bijele Hrvatske nisu ostali dugo zadovoljni svojom kne- 
ževinom, nego pomagani nadbiskupom solinsko-splitskim i crkvom rim- 
skom stadoše odmah nakon Duvanjskoga sabora nastojati kako bi 


1 [Povijesna znanost ne može pouzdano, ni u cijelosti, ni u pojedinostima, prikazati 
hrvatsku povijesnu situaciju i razvitak u VII i VIII st., stoga se u starije doba nastojalo 
svakako popuniti tu prazninu. Odatle i u Klaića povijesno nezajamčena imena hrvatskih 
vladara i u ovom poglavlju kao Porga, Radoslav i Kuber.] 

svoju vlast razmaknuli po susjednim oblastima hrvatskima. Najprije 
počeše nastojati da pokore hrvatsko pleme Bužane u staroj Liburniji, 
naime u kraju od rijeke Zrmanje prema sjeveru do rijeke Raše u 
Istri. I tu je bilo više župa, od kojih su bile najznamenitije Krbavska, 
Lička i Gatska (Gatanska, Gačka); potonja je bila tako na glasu da su 
po njoj stali sve žitelji te oblasti zvati Gačanima (Guduscani). Za- 
nimljivo je, da se poglavica te oblasti nije zvao knez, nego ban, 
valjda od slavenske riječi bojan (bojarin).* S ovim dakle banom 
zametne knez Bijele Hrvatske borbu, ne bi li ga svladao. Ne zna se 
kako je dugo borba trajala i kako se vodila, ali je izvjesno da su se na- 
posljetku oba vladara tako pogodili: Banova oblast sjedinit će se s 
Bijelom Hrvatskom u jednu jedinstvenu kneževinu, kojom će vladati 
rod kneza Porge; ban pak bit će prvi časnik do kneza i njegov namje- 
snik, te će kneza zamjenjivati ne samo u svojoj dosadanjoj banovini 
nego u čitavoj kneževini. Tako postade u Bijeloj Hrvatskoj banska 
čast, te je ban bio odsad prvi nakon kneza, a poslije za kraljevstva 
prvi nakon kralja. Kad su kasnijih stoljeća hrvatski knezovi i kralje- 
vi širili svoju vlast u druge oblasti, svagdje bi u stečenim pokrajinama 
namještali banove za svoje namjesnike; no prvi ban bio je i ostao je 
u čitavoj državi uvijek onaj koji je bio uz kneza ili kralja u Bijeloj 
Hrvatskoj. 

Nema sumnje da su nakon toga uspjeha knezovi Bijele Hrvatske 
pregnuli da rašire svoju vlast i na jugu Cetine u oblastima Crvene Hrvat- 
ske. No izvjesnih vijesti za to nema. Priča se samo, da je god. 688. 
bjelohrvatski knez Radoslav razbio arbanasku silu (potomke sta- 
rih Ilira) i da je uz Bosnu pokorio sve oblasti i zemlje do Leska u 
Albaniji, pa da je tako postao vrlo silan vladar. Premda to pričanje nije 
ničim utvrđeno, ipak se iz njega razabira da su bjelohrvatski knezovi 
nastojali oko toga da skupe pod svojom rukom sve hrvatske oblasti, 
što bijahu nikle na tlu starorimske pokrajine Dalmacije. 

Kudikamo nepovoljnije postade stanje onih hrvatskih plemena, koja 
se bijahu nastanila u nekadanjoj pokrajini Panoniji. Prvo se nisu mogla 
održati prema mnogobrojnijim slavenskim prvoselcima, a zatim im 
zadavahu mnogo jada još uvijek silni a divlji Avari. Osobito su stradali 
oni Hrvati, koji se nastaniše u okolišu grada Sirmiuma. Srijemski 
su Hrvati postali zavisni od Avara, te su među inim morali avarskoga 
kana pomagati, kad je god. 677. provalio u Bizantsko Carstvo i tamo 
stao podsjedati grad Solun. Nakon toga stadoše ih Avari upravo ne- 
milo tlačiti, tako da je napokon hrvatski knez Kuber digao narod 
svoj na Avare da se oslobodi njihove vlasti. Ali Kuber bijaše zle sreće, 
te bi svladan. Na to on god. 758. s čitavim pukom svojim ostavi Srijem 
i odseli se preko Dunava u Bizantsko Carstvo samo da dulje ne robuje 
Avarima. 

No i oni Hrvati, što su bili u Slovinskoj zemlji (Slavoniji) pod 
svojim knezom u gradu Sisku, mnogo su stradali od Avara i nji- 
hovih kanova kojima su morali danak plaćati i u vojsci služiti. Priča 


2 [Naziv ban potječe od mongolsko-turske riječi bajan, bogat, imućan.] 

se da su obijesni Avari s tim hrvatskim pukom upravo nemilo postu- 
pali. Zaprezali bi muževe i mladiće u jaram, te bi s njima orali kao s 
marvom; a žene i djevojke hrvatske zlostavljali bi i skvrnili gdje bi ih 
samo zatekli. Kad bi Avari pošli u rat, hrvatske bi čete morale prve 
srtati u vatru, te mnogo puta i ludo gubiti glavu, samo da utru put 
avarskim vojnicima. 

Upravo to teško robovanje dodija Hrvatima u Slovinskoj zemlji, te 
se ogledahu na sve strane za pomoć. Baš u to vrijeme digao se u dana- 
šnjoj Francuskoj i Njemačkoj silan vladar, po imenu Karlo Veli- 
ki, kralj franački, da kazni Avare, jer su i na njegove zemlje udarili 
i njegove podanike robili. God. 791. skupi Karlo Veliki tri velike vojske 
da potraže Avare u njihovoj zemlji i da taj divlji narod iskorijene. 
Kuda su god usput prolazile franačke vojske, svagdje bi im se pokorili 
Slaveni i pristajali uz njih na zator Avara. I Hrvati u Slovinskoj zemlji 
pridružiše se već god. 792. Karlovim vojskama, te ratovahu uz njih 
sve do propasti avarske države." Istom god. 796. slomljena bi moć 
avarska. Glavni tabor (hring = prsten, jer je bio okrugao poput ko- 
luta) avarski između Dunava i Tise u današnjoj Ugarskoj bi osvojen i 
razoren, a ostaci naroda bijahu ili istrijebljeni ili silom pokršteni. U 
taboru zarobljen bi silan plijen, osobito mnogo srebra i zlata koje su 
Avari ondje kroz dva stoljeća zgrtali. Sav plijen poslan bi Karlu Veli- 
komu u Aachen, koji jedan dio blaga pokloni rimskomu papi. 

Tako se Hrvati u Slovinskoj zemlji nakon teških patnja oslobodiše 
Avara i njihove vlasti; ali spadoše samo iz zla u gore, jer postadoše 
podanici franački. Car Karlo ostavi doduše Hrvatima Slovinske zemlje 
domaće knezove i župane, ali im nametnu za svoga namjesnika furlan- 
skoga markgrofa Eriha, muža doduše hrabra i oružju vješta, no 
srca kruta i nemilosrdna. Osim toga polijegoše po čitavoj zemlji i po 
Srijemu silne franačke vojske, tobož da brane Franačko Carstvo od su- 
sjednih Bugara. Te su se čete banile naročito u Srijemu, koji se po 
njima tada i prozvao Francochorion, (tj. zemlja Franaka). Franci 
osnovaše u Srijemu i grad Francavilla (današnji Manđelos), koji 
se često spominje i za kasnijih stoljeća. Uopće mora da je franačka 
vlast u tome kraju bila jaka, budući da narod još i danas zove srijem- 
sku goru imenom F ru šk a gora, tj. Franačka gora (Frug = Franak). 

Franci ne bijahu zadovoljni time što su sretno oborili avarsku 
državu i pokorili hrvatska plemena koja su obitavala u staroj Panoniji. 
Franačkomu markgrofu Erihu, gospodaru Istre, Furlanske i drugih ze- 
malja, prohtjede se još da svlada i hrvatska plemena što su bila u 
staroj rimskoj Dalmaciji pod svojim knezovima i županima, a pod 
zaštitom bizantskoga cara i rimskoga pape. U to ime diže Erih još 
god. 799. vojsku na Bijele Hrvate. On provali iz Istre i prolazeći pri- 
morjem dopre do grada Trsata kraj Rijeke. No u Trsatu dočekaše ga 
Hrvati baš ljudski. On poče grad podsjedati i jurišati, ali bi suzbijen. 
Žitelji grada Trsata bacahu na vojsku franačku ljute strelice i golemo 
kamenje, te je potjeraše u bijeg. Sam Erih pogibe u toj borbi. 


3 [Na franačkoj strani sa svojim četama sudjelovao je sjevernohrvatski knez Vojnomir.) 

Poraz franačke vojske i smrt Eriha pod Trsatom silno se kosnu 
Franaka. Akvilejski patrijarh Pavao zabugari u smrt Erihovu tužalj- 
kom, u kojoj prokune zemlju gdje je franački junak poginuo. A na- 
sljednik Erihov, po imenu Kadaloh, odmah druge godine (800) 
po nalogu Karla Velikoga upade u Bijelu Hrvatsku. Ali ni on ne pokori 
tih Hrvata. 

U to bi Karlo Veliki na sam Božić godine 800. u gradu Rimu okru- 
njen od pape za rimskoga cara. Čuvši to hrvatski knezovi, ne htjedoše 
se više otimati njegovoj vlasti, nego ga priznaše za vrhovnoga gospodina 
svoga, znajući da bi i onako njegovoj većoj sili naposljetku podlegli. 
Novi se car sporazumi s Hrvatima lako: Hrvati (i bijeli i crveni) birat 
će i dalje po svojoj volji svoje knezove, 
a izabranici poći će pred cara, pokloniti 
mu se, te ga moliti da ih potvrdi. U druge 
posle hrvatske ne će pačati ni car ni 
njegovi ljudi; neka Hrvati žive po svojim 
starim običajima kao i dosada. 

Godine 814. umre car Karlo Veliki, 
a naslijedi ga snLudovik Pobožni. 
Čim je ovaj sjeo na prijestolje, potekoše 
preda nj u grad Paderborn i hrvatski 
knezovi, da mu se poklone. U Bijeloj Hr- 
vatskoj vladaše tada knezBornajau 
Slovinskoj zemlji u gradu Sisku knez 
Ljudevit. Oba bijahu dobri junaci i 
vrsne vojvode, ali pomamni za tuđim do- 
brom. Jedan i drugi ulagivao se caru i 
franačkoj gospodi, ne bi li ga zapalo 
vladati svima Hrvatima. 


Franačka gospoda zamijetiše tu ne- 
slogu i taj jal hrvatskih knezova. Osobito 
je lukavi markgrof Kadaloh sve više ra- 
spirivao zavist hrvatskih knezova, ne bi 
li posve omrzio jednoga drugome. Sad bi KARLO VELIKI 
radio. u prilog Borni, iako je i kriv bio; po mozaik slici u Lateranu (Rim). 
sad je opet prihvatio Ljudevita, pa bio 
on prav i zdrav kao zlato. Tako se zavadiše dva po Bogu i jeziku rođena 
brata, dvije nesretne zemlje hrvatske, a sve tuđinu na uhar koji je, za- 
vrgnuvši obećanja Karla Velikoga, sve se više banio po ubogoj zemlji i 
upletao se u domaće posle hrvatske. Kako je car Ludovik Pobožni bio 
daleko, a k tome slab i nemoćan, markgrof je Kadaloh radio sve po svo- 
joj volji, ne pazeći ni malo što je pravo i zdravo. 





4 [Po bizantsko-franačkom miru 803, Istra i Primorska Hrvatska pripale su Franci- 
ma, a Venecija i Dalmacija Bizantu.) : 

5 [Borna je bio po svoj prilici ne samo nasljednik nego i sin Višeslava, koji je 
vladao oko 800.) 

Zulum markgrofa Kadaloha dodija najprije knezu Ljudevitu. Pošalje 
zato ujesen god. 818. svoje glasnike pred cara u Heristall. Oni su caru 
potanko ispričali nasilja i okrutnosti Kadalohove i zatražili lijeka sve- 
mu zlu. No car ni da čuje da je Kadaloh išta kriv, ta kako bi vrana 
vrani oči iskopala! Poslanici se vratiše ne obavivši ništa. 

Ljudevita se to teško kosnulo. Mjesto da car usliša pravedne tužbe 
njegove, on mu glasnike nemilo odpravi, pače ga potvori da snuje o 
nevjeri! Uvjerio se knez Ljudevit da mu je zalud utjecati se caru sla- 
biću, koji samo ono radi u što ga bezdušni savjetnici upućuju; pače se 
Ljudevit morao bojati da će sad kivni mu Kedaloh još gore zulumčariti. 
I zaista nam stare knjige pričaju da su sada Franci u Slovinskoj zemlji 
gotovo pomahnitali. Bijes njihov bijaše tolik da su i sitnu djecu s 
materinjih grudi trgali, ubijali i psima za hranu bacali. Toga ne mogaše 
Ljudevit više gledati, te diže napokon sav narod svoj na oružje, voleći 
slavno izginuti nego sramotno robovati. Ali i Franci ne ostaše skrštenih 
ruku. Čim su stigli glasi da se Slovinska zemlja odmetnula, poslaše 
odmah još god. 819. veliku vojsku iz Italije, na čelu joj markgrofa 
Kadaloha, da svlada buntovnike. No franačka vojska prođe zlo: ona bi 
od Hrvata razbijena, te se morade sramotno vratiti. Na povratku ra- 
zboli se i umre Kadaloh; ljetopisi kažu, da ga je shrvala groznica, ali 
bit će da nije mogao preživjeti poraza u Slovinskoj zemlji. 

Car franački boravio je u srpnju 819. u Ingelheimu kad mu stigoše 
tužni glasi da mu je vojska od Hrvata razbijena, a markgrof Kadaloh 
umro. No još ga više iznenadi kad malo za tim dođoše preda nj posla- 
nici kneza Ljudevita, nudeći mu mir. Knez naime Ljudevit nije se uzo- 
holio s pobjede svoje, nego, znajući da je bojna sreća čudne ćudi i 
promjenljiva, htjede se s carem izmiriti. Knez će opet priznati vrhovnu 
vlast franačku, ako car pristane na neke uvjete. No car se ne htjede 
tobož s odmetnikom nagađati, nego odbaci sve njegove uvjete i zahti- 
jevaše od njega da mu se pokori. Tomu opet ne mogaše privoljeti 
Ljudevit, pak tako ne ostade drugo nego da se nastavi rat. 

Obje se stranke spremahu sada na odlučni rat. Knez Ljudevit znao 
je dobro da mu se nije šaliti, jer će se na nj dići sva sila golema 
carstva. Razumio je da mu kneževini prijeti velika pogibelj, te da mu 
je taj put ili sjajno pobijediti ili sasvim propasti. No kako da se mala 
Kneževina Slovinska odupre golemoj sili franačkoj? Zato se najprije 
pobrinu za saveznike. Lijepu mu pomoć pruži patrijarh gradski, po- 
danik bizantskoga cara, koji nije bio u najboljim odnosima s fra- 
načkim carem. Ovaj mu pošalje četu zidara i tesara, koji se raštrkaše 
po Slovinskoj zemlji gradeći kule i braništa i utvrđujući glavni grad 
Sisak da bi mogao odoljeti franačkim jurišima. Najviše pomoći išče- 
kivaše Ljudevit od slavenskih srodnika, što su bili naokolo kneževine 
njegove. I ne prevari se. Slovenci u Karantaniji, što ih je god bilo pod 
franačkom vladom od gornje Drave do Soče na jugu, digoše se listom 
na noge da se oslobode tlačitelja i krvnika svojih: Bavaraca i Franaka. 
I slavenska plemena na istoku, koja se nedavno pokoriše Francima, 
poimence Timočani oko rijeke Timoka (u današnjoj Srbiji) odmet- 
nuše se opet i zgrnuše pod zastavu Ljudevitovu da se bore za slobodu 


5 

i nezavisnost svoju. Tako se okupiše oko Slovinske zemlje svi Slaveni 
od izvora Drave, Save i Soče pa sve onamo do sutoka Timoka i Dunava. 
Samo s jednoga zazebe Ljudevita na dnu srca: najbliži brat njegov, 
bjelohrvatski knez Borna ne htjede ni čuti o tome da bi ga pomagao, 
nego se nasuprot združi s Francima na propast i zator njegov. Tužne li 
braće, kad jedan gradi sreću svoju na propasti drugoga! 

U to se pripraviše i Franci. Čar na mjesto Kadaloha imenova fur- 
lanskim oadkerošan Balderiha, te mu povjeri vojsku koju će 
voditi na Ljudevita. Balderihu se dobre volje pridruži bjelohrvatski 
knez Borna, jer se nadaše da će nakon pada Ljudevitova sjediniti 
njegovu zemlju sa svojom kneževinom. Odlučeno bi da se na Slovinsku 
zemlju udari s dvije strane: sa zapada iz Karantanije provalit će Bal- 
derih, a s juga iz Bijele Hrvatske prodrijet će knez Borna. 

Junačina Ljudevit razbere kako ga snuju s dvije strane zaskočiti, 
te je zato svoje neprijatelje pretekao. Najprije upade s vojskom svojom 
u Karantaniju, gdje se Slovenac bijaše listom podigao, te pođe odanle 
pred Balderiha. Ali ga zlo snašlo. Na gornjoj Dravi suzbio ga Bal- 
derih, te morade na to i Karantaniju ostaviti. Balderih ga nije pro- 
gonio, nego bijaše sav sretan što je svoju zemlju od neprijatelja oslo- 
bodio. Uto se bijaše i knez Borna podigao da provali u Slovinsku 
zemlju, koju je tada velika i gusta šuma Gvozd (danas Velika i 
Mala Kapela) rastavljala od Bijele Hrvatske. Borna pređe Gvozd i krene 
na sjever prema rijeci Kupi. No tu ga dočeka Ljudevit, vrativši se iz 
Karantanije. Borna je imao veliku vojsku, a u njoj je bio i Drago- 
muž, tast Ljudevitov, koji je, bojeći se Franaka, volio pristati uz 
Bornu nego uza svoga zeta. U bitki naginjaše pobjeda isprva sad 
jednoj, sad drugoj strani; no na jedanput odmetnuše se od Borne Ga- 
čani (žitelji župe Gacke uz rijeku Gacku kod današnjega Otočca) i 
prijeđoše k Ljudevitu, ne hoteći da krv svoju prolijevaju za propast 
svojih zemljaka. Borna bi sada sasvim poražen, pače bi i sam do- 
panuo rana ili sužanjstva da ga nije obranila njegova tjelesna straža. 
Desilo se to negdje zadnjih mjeseci god. 819. 

Vrativši se poraženi Borna kući, nastojaše da kazni nevjerne Ga- 
čane i da tako krvlju opere sramotu svoju. Ali mu ni to ne pođe za 
rukom, jer je već u prosincu iste godine usred zime knez Ljudevit 
ir s izabranom vojskom u Bijelu Hrvatsku da Bornu u vlastitoj 

ući potraži. Silan strah zavlada sada u Bijeloj Hrvatskoj. Borna se 
ne usudi oprijeti ni dočekati ga na otvorenom polju. Djecu, žene i 
starce, a i sve vrednije stvari otpremi u tvrde gradove što su stajali 
$red župa hrvatskih, a sam s najodabranijim junacima počne četovati 
u onim gorskim krajevima, napadajući na Ljudevita sad iza leđa, sad 
s boka, te uznemirivaše tako njegovu vojsku dan i noć bez prestanka. 

Ljudevitova vojska, vikla životu u niskoj Posavini, ne mogaše u 
tim gorama sred ciče zime neprestanim hajdučkim navalama Borninih 
četa dugo odolijevati. Ljudevit izgubi za te vojne do 3000 ljudi i 300 
i više konja, a k tomu još mnogo hrane i plijena. Videći napokon da 
ne može uz takve prilike postići svoga: cilja, vrati se kući. Mogao se 
barem pohvaliti da ga sve uz bratsku izdaju ni ovaj put nije franačka 

sila nadhrvala. Borna pak, sretan što je ostao živ i čitav, pošalje gla- 
snike caru franačkomu, te ga obavijesti kako mu je bilo; a uz to 
snovaše pun gnjeva osnove kako bi se Ljudevitu osvetio. 

U siječnju 820. našao se car Ludovik na državnome saboru fra- 
načkom u Aachenu. Tu se posve ozbiljno raspravljalo kako da se svlada 
ustanak u Slovinskoj zemlji, koji je nakon neuspjele vojne od prošle 
godine tolik mah preoteo da su svi Slovenci uz Ljudevita pristali. Na 
zbor u Aachen došao je i sam knez Borna da pomogne svojim savje- 
tom Francima. Na carskom se dvoru uvjeriše da se ustanak već tako 
razgranao i da se ne može običnim silama ugušiti; zato bi odlučeno 
da se podignu tri velike vojske, koje će s tri strane na Ljudevita 
udariti. I zaista, čim je zima minula i snijeg okopnio, šuma zalistala i 
trava probila iz zemlje da bude hrana teglećoj marvi, krenuše tri 
“ goleme vojske franačke put Slovinske zemlje. Južnoj vojsci bilo je 
poći iz Italije, sjevernoj iz Bavarske preko gornje Panonije, dok je 
srednja i glavna prolazila kroz Karantaniju. Sve tri vojske sjedinit će 
se na međi Slovinske kneževine i posve satrti ubogu zemlju. 

No Božja providnost nije ni ovaj put dosudila da Ljudevit podlegne. 
Južna vojska dočekana bi od hrvatskih i slovenskih četa u gorama, te 
bi sustavljena; sjeverna vojska prevali doduše daleki svoj put Pano- 
nijom i dopre do Drave, ali preko ove rijeke ne mogaše preći, jer su 
prelaz branili junaci kneza Ljudevita. Odlučna borba bijaše i ovaj 
put u Karantaniji, kamo bijaše Ljudevit provalio da zakrči franačkoj 
vojsci put u svoju kneževinu. Ova franačka vojska bijaše vrlo jaka, a 
sastojaše se od Šasa, istočnih Franaka i Alemana. Tri put ogleda se s 
njom Ljudevit, ali svaki put morade uzmaći pred većom silom. Na- 
posljetku morade i Karantaniju ostaviti, te se vratiti u svoju domo- 
vinu. Čim se Ljudevit udalji iz Karantanije, ubogi Slovenci, koje su bili 
priskočili njemu u pomoć, opet biše svladani i postadoše kmetovi 
okrutnih Franaka. 

Sada provališe sve tri franačke vojske u Kneževinu Slovinsku te 
se sjediniše u jedno. Ljudevit videći da ne bi mogao tolikoj sili odo- 
ljeti na otvorenom polju, zapovjedi svojemu narodu da ostavi kuće i 
kućišta, te da umakne u šume, močvare i u župne gradove. Sam pak za- 
tvori se s izabranom četom u jedan tvrdi grad, što ga jee na visoku 
i strmu brijegu sagradio, te suzbijaše odanle neprijateljske juriše. Fra- 
načka vojska ne mogaše utvrđenih gradova i mjesta nikako zauzeti; 
a videći kako Ljudevit ne će ni čuti da se pokori, poče na sve strane 
ravno polje pustošiti i ostavljene kuće paliti. Ljudevit, premda ga je 
duša boljela, kad mu se krasna zemlja obratila u pustoš, ostade ipak 
tvrd i postojan, dok nije franačka vojska duhom klonula. U sjever- 
noj vojsci franačkoj, koja bijaše prešla preko Drave, te je zatim mo- 
rala prolaziti močvarnim krajevima, zavlada kužna bolest. To i slaba 
nada da bi Franci mogli naskoro osvojiti tvrda mjesta u Slovinskoj 
zemlji, skloni franačke vojvode na povratak u svoj nej Slovin- 
ska Kneževina ostade doduše poharana i oplijenjena, ali slobodna i 
nezavisna. Samo je Ljudevit ovaj put izgubio najvjerniju braću svoju, 
Slovence, koji nanovo spadoše pod markgrofa Balderiha. 

I opet se u veljači god. 821. sastao državni sabor franački, gdje se 
je vijećalo kako da se ipak jednom satre hrabri Ljudevit. Na taj sabor 
dođoše i glasnici Bijelih Hrvata; ovi javiše caru da im je umro knez 
Borna, te ga zamoliše da im potvrdi kneza Vladislava, sinovca 
Bornina, koga su za svoga vladara izabrali. Car privoli na to, a zatim 
odmah odredi da se ljeti opet priberu tri vojske, koje će poći na 
kneza Ljudevita. Već u svibnju krenuše sve tri vojske na hrvatskoga 
junaka, koji lišen svojih dosadanjih saveznika nije više mogao da do- 
čekuje Franke na otvorenom polju. On se opet zatvori u tvrde gradove 
i Franci opet opustošiše ravno polje; ali zemlje ipak ne pokoriše, jer 
Ljudevit nije htio da zametne boja. Poharavši Franci Slovinsku ze- 
mlju, vratiše se zlovoljni kući i kad je polovinom listopada opet bio 
državni sabor u Diedenhofenu, obavijestiše franačke vojvode cara da su 
Hrvatsku doduše strašno opustošili, ali Ljudevita da nijesu svladali, 
jer on nije htio da se s njima bori. 

Sve do konca god. 821. ne bi Slovinska zemlja svladana. Ljudevit 
je junački ustrajao četiri godine i suzbio navale devet franačkih 
vojska. No kraj ovih groznih borba bijaše i snaga njegove zemlje sa- 
svim smalaksala. Kad je car franački opet god. 822. poslao vojsku iz 
Italije, Ljudevit zdvoji o spasu Slovinske zemlje i videći da se ne bi 
mogao oprijeti ostavi svoj glavni grad Sisak i pobježe preko Save i 
Bosne u Srbiju,“ gdje se udomi u nekoga župana. Odlazak Ljudevitov 
bijaše smrtni udarac za ubogu Slovinsku zemlju; ustanak bi sasvim 
ugušen, a zemlja s furlanskom markgrofijom združena. 


Nesrećni Ljudevit bude u Srbiji nezahvalan svomu domaćinu. On 
ga naime ubije, otme mu grad i župu i zavlada objema. Radi toga 
morade pobjeći iz Srbije. On umakne u Bijelu Hrvatsku i nađe zaklona 
u Ljudemisla, ujaka svoga suparnika Borne. Ali ga tu dade Lju- 
demisl u potaji ubiti. Kad se po Franačkom Carstvu raznesla u svibnju 
god. 823. vijest o smrti Ljudevitovoj, nastade veliko veselje po čitavoj 
zemlji, jer je nestalo muža, koji je kroz punih pet godina prijetio miru 
franačke države. 

Kasnija predaja u Hrvata, kako ju je u polovici X stoljeća zabi- 
lježio bizantski car Konstantin Porfirogenet, nije se sjećala više ju- 
načkoga i nesretnoga Ljudevita, a još manje njegove tužne sudbine. 
Hrvati X stoljeća nisu mogli vjerovati da bi oni bili podlegli u borbi 
s franačkom državom, koja je tada bila već propala, nego su o rato- 
vanju s Francima pričali po prilici ovako: 

»Hrvati, što su napučili Dalmaciju, pokoriše se nakon nekoga vre- 
mena Francima. Međutim Franci postupahu s njima nemilo i okrutno, 
tako da su i sitnu djecu trgali s materinjih grudi, te ih ubijali i psima 
za hranu bacali. Tolikoga zuluma ne mogoše Hrvati više podnositi. 
Pobuniše se te poubiše sve franačke poglavice u svojoj zemlji. Na 
to se digoše na njih silne franačke vojske da ih satru. Rat bjesnijaše 


. * [Prema Einhardovim analima, Ljudevit je prebjegnuo »k Srbima«. Pretpostavlja se 
da je riječ o današnjem Srbu, koji je u srednjem vijeku bio središte posebne županije.] 

sedam godina; naposljetku pretegoše ipak Hrvati. Oni svladaše Franke, 
te ih ubiše zajedno s njihovim vladarom Kocilinom. Postavši tako slo- 
bodni i samosvojni zatražiše u rimskoga pape sveti krst; on im posla 
biskupe, koji ih pokrstiše. Vladao je tada Hrvatima knez Porin.«? 

Po ovom pričanju napisao je hrvatski pjesnik dr Dimitrija De- 
meter operu Porin, koju je uglazbio Vatroslav Lisinski. 


7 [Po Šišiću, taj se citat odnosi na protufranački ustanak za Domagoja, kojim se 
Hrvatska oslobodila franačke vlasti o. 876.] 


BIJELA HRVATSKA ZA KNEZOVA 
VLADISLAVA I MISLAVA 


Smrću kneza Ljudevita i pokorenjem po njemu pokrenutoga ustan- 
ka nestade svake nade da bi Slovinska zemlja mogla postati središtem 
hrvatske povijesti. Ona je kao pokrajina franačka izgubila svoju zna- 
menitost, te je otad kroz stoljeća igrala sasvim podređenu ulogu. 
Na poprište stupa sada Bijela Hrvatska kao matica zemlja, 
oko koje se kupe sve oblasti i pokrajine buduće hrvatske države. 

U toj Bijeloj Hrvatskoj vladaše iza smrti Bornine sinovac njegov 
Vladislav (821—835), kojega je franački car Ludovik na želju 
hrvatskoga naroda u Aachenu potvrdio. Značajno je da je nakon Borne 
izabran za kneza njegov sinovac, dok je u to vrijeme živio kudikamo 
stariji član Bornine porodice, naime Ljutomisl, za kojega se izrijekom 
kaže da je bio ujak kneza Borne. Kako se Ljutomisl ponio prema svomu 
mlađemu rođaku na kneževom stolcu, ne znamo; no vjerojatno je da 
su se oba nagodila i da je Ljutomisla zapala županska čast, a možda 
i banska. 

Ne zna se što je Vladislav radio, dok je u Slovinskoj zemlji bje- 
snila posljednja borba za slobodu, no nije nevjerojatno da se s knezom 
Ljudevitom izmirio i da nije pomagao Franaka protiv vlastite krvi 
svoje. To nagađamo po tom što se Ljudevit, ostavivši svoju nesretnu 
domovinu i pobjegavši iz Srbije, sklonio napokon u Hrvatsku, što ne 
bi bio učinio da je živio u neprijateljstvu s knezom bjelohrvatskim. No 
zato je Vladislav morao gledati nesretne plodove politike svoga pred- 
šasnika; on je vidio kako je Slovinska zemlja iznova podlegla franač- 
koj sili, mjesto da se sjedini s Bijelom Hrvatskom. A i toj kao da je 
zaprijetila veća pogibelj, budući da je bio mir u zemljama alpskim i 
podunavskim. Godine 824. sklapao je franačko-rimski car Ludovik mir 

s bizantskim carem Mihajlom; tom prigodom bi ponovo utvrđeno što 
se već prije više puta utanačilo, tj. da se sve hrvatske oblasti na tlu 
stare Dalmacije pokoravaju franačko-rimskomu caru, a jedino pri- 
morski gradovi s latinskim žiteljstvom da i dalje priznavaju vrhovnu 
vlast bizantskoga cara, upravo onako kao i ponosni Mleci na italskoj 
obali Jadranskoga mora. 

Premda je knez Vladislav slabo mario za te ugovore između dva 
carstva, ipak su oni znatno smetali razvitku Bijele Hrvatske. Njegova se 
kneževina tako politički odijelila od latinskih gradova Dalmacije, a ti 
su bili sijela biskupija kojima je dotad pripadala sva hrvatska zemlja. 
Sada su hrvatske oblasti ostale u crkvenom pogledu bez vrhovnih 
gera, bez duhovnih pastira koji bi narod krijepili i utvrđivali u vjeri 

ršćanskoj. U toj nevolji priskoči Hrvatima u pomoć sama rimska 
stolica. Papa naime, bojeći se da dalmatinski biskupi kao bizantski 
podanici ne bi Hrvate odvratili od Rima, odluči u Bijeloj Hrvatskoj 
osnovati zasebnu biskupiju, koja bi bila pokorna izravno rimskoj sto- 
lici, a ne splitskomu nadbiskupu. I zaista on to izvede, utemeljivši u 
Ninu, staroj rimskoj Noni, biskupiju kojoj se je poglavica zvao 
biskup hrvatski (episcopus Croatorum). Upravo radi te bisku- 
pije bilo je poslije žestokih razmirica i smutnja. 

Dok se tako Bijela Hrvatska sveđer ustaljivala, bila je Slovinska 
zemlja god. 823. od Franaka sasvim pokorena. Franci ostaviše doduše 
u njoj župane i župne uredbe, ali joj ne dadoše kneza, nego joj na- 
metnuše svoje činovnike. Naskoro međutim snađoše Slovinsku zemlju 
nove nevolje. Pokorivši naime tu zemlju zajedno sa Srijemom bijahu 
Franci međe svoje države razmakli do utoka Save u Dunav i postali 
najbliži susjedi silnim Bugarima, kojima je na početku IX stoljeća 
vladao nesmiljeni Krum (803—814), prozvan od Bizantinaca »dru- 
gim Sanheribom«. Bugarska je država tada opsezala ne samo zemlje 
i oblasti Dunavu na jugu, nego i na sjeveru Dunava čitav današnji 
Erdelj i istočnu Ugarsku. U toj prostranoj državi naslijedio je Kruma 
hrabri i divlji Omurtag, ljut neprijatelj kršćanstva. Utanačivši na 
početku svoga vladanja 30-godišnji mir s Bizantincima, svrati svoje oči 
na zapad. Odmah nakon pada i smrti kneza Ljudevita posla Omurtag 
god. 824. prvi put svoje poslanike s pismom franačkomu caru Ludo- 
viku Pobožnomu. Car se gotovo prepao kad mu stiže poslanstvo od 
nepoznatog dotad vladara, pak proučiv pismo nije znao šta da uradi. 
Budući da nije nikad prije ni vidio poslanika iz Bugarske, pošalje 
sada zasebnog glasnika Mahelma iz Bavarske knezu Omurtagu zajed- 
no s bugarskim poslanicima neka ispita, šta bugarski vladar želi i 
snuje. Kad je međutim car u Aachenu božićevao, stigoše mu glasi 
da je opet drugo poslanstvo bugarskoga kneza prispjelo u Bavarsku. 
Car izjavi, neka poslanstvo ondje čeka do zgodnoga časa kad će ga 
moći primiti. Nakon Bugara dođe malo zatim i drugo poslanstvo Bra- 


1 [Hrvatska biskupija u Ninu osnovana je oko 864; po novijem mišljenju osnovana 
je u sredini IX. st.] 

ničevaca, koji su nastavali uz Dunav oko utoka Morave, te su se već 
prije bili odmetnuli od Bugara, svojih susjeda, i pokorili Francima. 
Braničevce pusti car preda se i oni mu se potužiše kako moraju kao 
njegovi podanici silu zla i neprijateljstva podnositi od Bugara, pa ga 
zato mole za pomoć i zaštitu. Car im odgovori, neka dođu opet preda nj 
kad će primiti bugarske poslanike. Tek slijedeće godine 825. u svibnju 
pozove car bugarske poslanike k sebi u carsku palaču u Aachen. Po- 
slanici doniješe mu darove i zahtijevahu da se točno ustanove međaši 
obiju država. Po svoj prilici radilo se o tome koga da zapadnu Bra- 
ničevci. Car dade Omurtagu pismeni odgovor i otpusti poslanike. No 
Omurtagu se ne svidje careva poruka, nego zahtijevaše odlučno da se 
odrede sasvim točno međe, jer će inače svoju zemlju s oružjem braniti 
od neprijateljskog napadanja. To je bio gotov navještaj rata, kojim je 
bugarski knez prijetio da će Braničevce silom svladati, ako se Franci 
dobre volje ne odreku vrhovne vlasti nad njima. Car krzmaše s odgo- 
vorom na te prijetnje, jer se bijaše pročulo, da su boljari Omurtaga 
zbacili s prijestolja, pače ga i pogubili. Ali kad se ta vijest nije obisti- 
nila, smatrao je car za najzgodnije, da Omurtagu ništa ne odgovori. Uza 
sve to prođe god. 826. mirno, pače na saboru u Ingelheimu u lipnju 
te godine pohvališe se markgrofi Gerold i Balderih da o kakvu sukobu 
s Bugarima na međama nema ni spomena. 


Ali se prevariše, jer su već god. 827. Bugari na brodovima iz Du- 
nava doprli u Dravu, te ploveći uz tu rijeku provalili u franačke obla- 
sti. Tom prigodom stradaše najviše Slovica a zemlja i Srijem, jer 
su ih Bugari plijenili, pa iz njih franačke činovnike protjerali i svoje 
ljude namjestili. Kad je to car začuo, ljuto planu na Balderiha što se 
nije opro neprijatelju, te ga god. 828. skinu s markgrofije. Uz to povjeri 
daljnje ratovanje s Bugarima svojemu sinu Ludvigu Njemačkomu. Taj 
se još one godine zarati s Bugarima; no budući da franački ljetopisi 
ništa ne javljaju o njegovu slavodobiću, teško da je zdrav izašao. 
Bugari proslijediše svoje provale i god. 829. Oni su i taj put plovili 
uz Dravu paleći gradove i sela s obje strane rijeke. Zbog toga klonu 
franačka vlast u Slovinskoj zemlji i Srijemu, te propade sasvim kad 
je poslije planula nesretna borba između cara Ludovika Pobožnoga i 
njegovih neharnih sinova. 


Navale bugarske i porodične borbe u franačkoj državi bijahu u 
prilog hrvatskim oblastima između Drave i Save. U Srijemu se doduše 
ugnijezdiše Bugari i osnovaše svoju vlast; ali u Slovinskoj zemlji na 
zapadu pojavi se opet oko god. 830. samosvojni knez Ratimir. 
Vlast njegova ne bijaše doduše tako silna kao nekad Ljudevitova. On 
je možda u prvi mah priznavao i vrhovnu vladu Bugara, ali naskoro 
stao je raditi da razmakne svoju državinu. 

Dok je tako Slovinska zemlja stjecala slobodu, stali su Hrvati uz 
Jadransko more razvijati veliku snagu na moru. Oni su već pri prvoj 
pojavi svojoj u primorju gradili brodove i počeli prelaziti u Italiju. 
Domala poprimiše svu vještinu starih Liburna i Ilira u građenju bro- 
dova, te postadoše brzo smioni mornari koji su uznemirivali prolazeće 

brodove susjednih zemalja. Najvještiji i najsmioniji brodari bili su 
upravo Neretljani koji su rano ostavili kopno, te na svojim 
brzim lađama pošli na more, osvojili i napučili nekad latinske otoke 
Brač, Hvar i Korčulu, te onda s tih zgodnih postaja udarali na tuđe 
brodove, naročito na mletačke. Za Neretljanima ne zaostajahu mnogo 
ni Bijeli Hrvati, koji bi često doplovili sve do latinskih (romanskih) 
gradova u zapadnoj Istri, pače i do samih Mletaka. Sasvim je naravno 
da je u takvim prilikama i bjelohrvatski knez Vladislav imao lijepu 
mornaricu, koja je bila pretežnija od mletačke i jedino uzmicala pred 
bizantskom. 

O bojevima Bijelih Hrvata i Neretljana s romanskim žiteljima Istre 
i Italije, osobito s Mlecima, pune su stare knjige. Tako je već u trećem 
desetljeću IX stoljeća više puta mletačka mornarica stradala od Ne- 
retljana, dok je napokon god. 830. mletački dužd s njima utanačio 
nekakvi mir, nastojeći ih podjedno predobiti za kršćanstvo što mu 
međutim nije pošlo za rukom. No ni mir ne potraja dugo; jer kad 
su se god. 834. mletački trgovci vraćali po trgovini iz Beneventa, uda- 
riše na njih neretavski gusari, te ih hvata i ubiše. Da je takvih 
okršaja bilo više puta, sasvim je prirodno, ali bjelohrvatski knez nije 
mogao toga zapriječiti, jer u ono doba nije još neretljanski veliki 
župan priznavao njegove vrhovne vlasti. Jedino je svojim podanicima 
mogao braniti da gusare po moru. 

Bjelohrvatskoga kneza Vladislava naslijedio je Mislav (835— 
845). Taj je odmah na početku svoga vladanja ratovao s Mlečanima. 
Uzrok i tečaj rata ne znamo; jedino nam je poznato da je god. 839. 
mletački dužd Petar Tradonik s brodovljem udario na hrvat- 
sko primorje. No došav do nekoga primorskoga dvorca, po imenu sv. 
Martin (sancti Martini curtis), okani se borbe i utanači s knezom 
Mislavom mir. Na to udari na jug prama neretljanskim otocima, pak 
i ondje sklopi mir s velikim županom Družakom (cum Drosaico 
Marianorum iudice). No Neretljani ne ostadoše mirni. Već slijedeće 
godine 840. pogazi novi neretljanski veliki župan Ljudislav* uta- 
načeni mir, a dužd Petar ponovo se diže na njega. Ali Mlečani biše 
u morskoj bitki pobijeđeni: stotina i više pade ih u boju, te se dužd 
osramoćen povrati kući svojoj. 

Knez Mislav približio se opet nadbiskupu splitskomu. Toga je vri- 
jeđalo što se u opsegu njegove nadbiskupije pojavila hrvatska bisku- 
pija u Ninu, koje se glavar izravno pokoravao rimskomu papi, a ne 
njemu.“ Stoga gledaše da se na kojigod način pogodi s knezom Mi- 
slavom, samo da bi ninska biskupija došla pod njegovu metropoliju. 
Kako mu je to pošlo za rukom, ne znamo; samo je izvjesno da se 
sporazumio s knezom Mislavom, koji ga je priznao za metropolitu u 


* [Nerefljanski poslanik u Veneciji tom se prilikom pokrstio.] 

3 [To ime u izvoru je napisano kao Diuditus, dakle, Deodat, a ne Liuditus, tj. 
Ljudislav.] 

4 [V. bilješku 1.] 

čitavom vladanju svojemu. Povrh toga darova knez crkvi blaženoga 
Jurja u Putalju (Sućurcu), koja pripadaše splitskomu nadbiskupu, neka 
svoja posjedovanja u Lažanima i Tugarima, a i desetinu od kneževskih 
zemalja u Klisu. 





ODLOMAK NATPISA IZ DOBA HRVATSKOGA KNEZA TRPIMIRA (852) 
Nađen na Kapitulu kod Knina u Dalmaciji. 


Za kneza Mislava vladao je u Slovinskoj zemlji poznati već knez 
Ratimir. Taj je bio razmaknuo svoju vlast i preko Save u današnju 
Bosnu kad mu Franci na put stadoše. Bijaše naime primio i ugostio 
nitranskoga kneza Pribinu i sina mu Kocelja kad su bježali 
ispred markgrofa Ratboda. Nato Ratbod po nalogu kralja Ludovika 
Njemačkoga god. 838. provali u Slovinsku zemlju. Ratimir ne bi- 
jaše dosta jak da se opre franačkoj sili, te pobjegne zajedno s Pribi- 
nom preko Save u Bosnu. Franci na to opet ovladaše Slovinskom 
zemljom. Pribina pak videći da mu Ratimir ne može pomoći, ostavi ga, 
prijeđe Savu i ode karantanskom grofu Salahu, koji ga malo zatim 
izmiri i s Ratbodom i kraljem Ludovikom. 

Posljednja franačka provala u Slovinsku zemlju imala je zamašnih 
posljedica i za Bijelu Hrvatsku. Knez Mislav naime razmaknuo je tom 
prigodom svoju vlast na jugu Save po današnjoj Bosni. Zauzevši svu 
zemlju između Vrbasa i Drine, osnovao je nove banovine (bosansku, 
a možda i usorsku), a prikučivši se tim Srijemu, koji je bio tada u 
vlasti Bugara postao je sada neposrednim susjedom države bugarske, 
gdje je u to vrijeme bio knezom ratoborni Presjan. 


Šta se međutim događalo sa Slovinskom zemljom nakon propasti 
Ratimirove, nije poznato; pače do god. 872. ne spominje se u toj obla- 
sti više ir domaći knez. Čini se da je u prvi čas ostala u nepo- 
srednoj vlasti franačkoj; barem god. 845. bili su njezini poslanici 
zajedno s bugarskima na dvoru kralja Ludovika u Paderbornu. Pribina 
pa nekadanji knez nitranski, postao domala miljenikom franačkoga 

ralja, koji mu je dao u leno jedan dio donje Panonije na sjeveru 
Drave oko rijeke Sale, gdje su također nastavala neka slavenska ple- 
mena. Pribina podiže ondje sred šuma i močvarina nov grad, nazvan 
Blatno ili Blatni grad, Blatenski Kostel (Mosaburch, Urbs 
paludarum, danas stoji tamo Zalavar na utoku Zale u Blatno jezero) i 
osnuje novu slavensku kneževinu na sjeveru Drave pod vrhovništvom 

franačkim. Poslije je Pribina onamo naseljivao što više Slavena, a uz 
to je nastojao da u svojoj oblasti ukorijeni kršćansku vjeru. Videći to 
kralj Ludovik darova mu 12. listopada 849. čitavu oblast kao potpuno 
vlasništvo. Iz zahvalnosti sagradi god. 850. Pribina u Blatnom gradu 
novu crkvu u čast djevici Mariji, koju posveti solnogradski biskup 
Liupram. Pribina vladaše i dalje svojom kneževinom do god. 861. 

Dok se za kneza Mislava Bijela Hrvatska povećala i osilila, zaprije- 
tila je latinskim (romanskim) gradovima u bizantskoj Dalmaciji ve- 
lika pogibelj od Arapa. Još od god. 827. udarali su afrički Saraceni 
iz Kairvana na Siciliju, a sada se stadoše zalijetati sve u Jadransko 
more, tako da su od njih stradali trgovci i italskog i hrvatsko-dalma- 
tinskog primorja. Najpoznatije vođe tih saracenskih (arapskih) gusara 
bili su Kalfo i Saba, koji su širili strah i trepet gdje bi se samo po- 
javili. God. 840. zaplovili su sa 36 brodova prema južnoj Dalmaciji i 
poharali su ondje više gradova, među njima Budvu i Kotor; poslije 
dopriješe i na sjever do Dubrovnika, na koji udarahu do petnaest 
mjeseci“ Dubrovčani se nađoše u velikoj nevolji i zamoliše pomoć u 
bizantskoga cara, svoga gospodara. Čuvši međutim Saraceni od uhoda 
da se primiče grčka mornarica, ostaviše Dubrovnik i otploviše prema 
italskoj obali, gdje im pođe za rukom osvojiti znamenite gradove Bari 
i Tarent (840), odakle su uznemirivali čitavo Jadransko more. U Ca- 
rigradu vladaše tada carica Teodora za svoga sina Mihajla III. Budući 
da je bila suviše slaba da skrši Saracene, posla ona nekoga patricija 
Teodora u Mletke, neka skloni dužda Petra Tradonika na rat s nevjer- 
nicima. Mletački dužd privoli i pođe sa 60 brodova prema Tarentu, 
gdje je bio saragenski knez Saba. No ondje biše Mlečani sasvim razbi- 
jeni; većina ih ili izgibe i dopade ropstva. Sad su se Saraceni osvetili. 
Oni provališe na sjever do otoka Cresa i spališe tamo na sam drugi 
dan Uskrsa grad Osor. Na povratku obratiše grad Jakin (Anconu) u 
pepeo i pohvataše silu mletačkih trgovaca, koji su se vraćali iz Sicilije 
(842). Saraceni ne mirovahu ni poslije. Nakon dvije godine (844) 
osvanuše opet s velikim brodovljem u Kvarnerskom zaljevu. Mlečani 
im pođoše u susret, ali kod malenoga otoka Suska biše razbijeni i u 
bijeg natjerani.“ 

Uspjesi Saracena ohrabriše opet Hrvate, naročito Neretljane na 
nova poduzeća. Godine 846. zaploviše morem hrvatski brodovi i za- 
uzeše mletački otok Caorle (castrum Caprulense), pače smjerahu osvo- 
jiti iste Mletke. Po koji put udarahu Saraceni i na Hrvate, te bi ih 
mnogo zarobili, tako te su poslije mnogi Hrvati kao robovi dospjeli u 
Španjolsku, gdje su omejidski kalifi u Kordovi sastavili od njih zasebnu 
tjelesnu stražu. Vojvode te hrvatske tjelesne straže, kao Wadha el 
Ameri (1009—1013) i Zohair Alameri (1018—1041), zname- 
nite su osobe u povijesti Kordovskoga Kalifata. 


5 [Arapi su opsijedali Dubrovnik 866—867.] 
% [Bitka kod Suska bila je 842.] 


KNEZOVI TRPIMIR I DOMAGOJ 


Kneza Mislava zamijeni u Bijeloj Hrvatskoj Trpimir (845— 
864). Taj sjede na kneževsku stolicu upravo u zgodan čas. Franačka 
država bijaše rastrgana, a Bizantsko Carstvo trglo u nazadak za skrbni- 
kA nedorasloga Mihajla III. Bijela se Hrvatska tada prostirala od Save 
i Kupe na jug do Cetine, a od mora na istok do Drine. Kako su prema 
Trpimiru stajale oblasti Neretva i Humska zemlja, nije poznato. 

Budući da je Trpimirova država na istoku međašila s Bugarskom, 
bilo se bojati da će se Trpimir sukobiti s tadanjim bugarskim knezom 
Borisom (kasnijim Mihajlom). Već Borisov predšasnik Presjan 
bijaše se upustio u borbu sa srpskim velikim županom Vlastimi- 
rom (835—850), ali nije bio sretan, nego je nakon trogodišnjega rata 
uzalud izgubio silu ljudi. Presjanov nasljednik Boris odluči pokoriti 
Srbe i Hrvate, te razmaknuti međe svoje države do Jadranskoga mora. 
Tu su mu bili prvi na udaru Hrvati, najbliži susjedi njegovi u Posavini 
i Podunavlju. Oko god. 853. diže on na njih vojsku, ali im ne naudi 
ni malo. Zato se skloni da se s njima izmiri. Posla Trpimiru darove, 
koje njemu Trpimir uzvrati, pa onda sklopiše ne samo mir, nego i 
prijateljstvo. Poslije pokuša Boris svoju sreću sa Srbima, gdje su nakon 
Vlastimirove smrti podijelili očevinu sinovi njegovi Mutimir, Stro- 
jimiri Gojnik. Noni taj put ne bijaše Borisu bolje. Srbi mu pače 
uhvatiše sina Vladimira i dvanaest boljara, te on morade s njima uta- 
načiti mir i obilato ih nadariti. Srbi pustiše na to sina mu na slobodu, 
te sinovi Mutimirovi Borin i Stjepan ispratiše mladoga kneževića sve do 
grada Rasa. 


1 [Boris je Hrvatsku napao 855, dakle nakon napadaja na Srbiju, i bio poražen.] 

Obranivši Trpimir sretno svoju zemlju od Borisa, nastojaše da je 
uredi po načinu zapadnih evropskih država. Ratovati nije više morao, 
jer je sa svih strana bio siguran. Uopće je knez Trpimir bio pobožna 
srca, kao i sin mu Petar. Sa svojim je sinom i nekim županima 
kao pobožni putnik pošao u pohode u neki manastir u Italiji. 


Osobito je znamenita Trpimirova povelja od 4. ožujka 852, kojom 
je splitskoj nadbiskupiji potvrdio darovnicu svoga predšasnika Mislava 
i poklonio joj još neke posjede. Ta je povelja najstarija sačuvana 
isprava hrvatskih vladara) te odiše sasvim pobožnim duhom./Iz nje 
razabiremo da je Trpimir doduše po imenu priznavao vrhovnu vlast 
kralja Italije, ali inače da je bio sasvim samosvojan vladar. Sam se 
zove »Trpimir, knez Hrvata« (Trpimirus, dux Chroatorum), a svoju 
zemlju »kraljevstvo ili država hrvatska« (regnum Chroatorum); na- 
dalje se vidi da je ta država bila prostranija od same opsežne nad- 
biskupije splitske, koja je tada dopirala od mora do Dunava. Trpimir 
imade već svoju palaču i dvore u Bihaćima (na moru); okružen je 
županima i dvorskim časnicima poput zapadnih vladara, imade kne- 
ževsku pisarnu, zatim komornika (camerarius) i više dvorskih kape- 
lana. Saznajemo još iz povelje da je Trpimir gradio neki samostan za 
redovnike, pak jer nije za to imao dovoljno novaca, dao mu je »je- 
danaest libara srebra« (XI libras argenteas) splitski nadbiskup Petar, 
kojega knez zove »svojim ljubljenim kumom« (dilectus compater 
noster). Na darovnici potpisano je pet župana budući da je Trpimir sve 
radio i odlučivao »sa svima županima« (cum omnibus zuppanis), a 
ništa sam. 


Kako se Trpimir ponio prema bizantskim gradovima Dalmacije, 
prema Mlecima i Saracenima, nije ništa poznato; ali čini se da je sa 
svima vlastima i narodima živio u miru. Jedino na međama, naročito 
na furlanskoj, bilo je koji put okršaja, te se osobito spominje da je 
furlanski markgrof Eberhard imao mnogo posla, dok je svoju zemlju 
od susjednih Hrvata osigurao. 


U Slovinskoj su zemlji za vladanja Trpimirova sveđer gospodovali 
Franci, imenito od onoga časa kad su se i Bugari izmirili s franačkom 
državom. Slovinskom su zemljom isprva upravljali franački grofovi, 
ali poslije, čini se, da je bila pridijeljena Pribini, slavenskomu knezu 
u Blatnom gradu, koji je bio mićenik franačke gospode. Kad su Pri- 
binu ubili Moravci, njegovi krvni neprijatelji, naslijedio ga je u njegovoj 
kneževini sin mu Kocelj (861—874). No taj nije dugo vladao Slo- 
vinskom zemljom, budući da se već god. 872—873. spominje u njoj 


2 [Trpimir je hodočastio u Cividale del Friuli (Čedad) tada sijelo akvilejskog pa- 
trijarha, gdje je u rukopisu tzv. Čedadskog evanđelja upisano njegovo ime i ime njegova 
sina Petra. Osim njega tu su sa ženama upisani hrvatski knezovi Braslav i Branimir.] 

3 [Sačuvala se u prijepisima.] 

4 [U početku svoje vladavine Trpimir je uspješno ratovao s bizantskim namjesni- 
kom u Zadru.] 

opet domaći knez Mutimir, kojega je oblast u crkvenom pogledu 
tada pripadala obnovljenoj biskupiji srijemsko-panonskoj i njezinu bi- 
skupu sv. Metodiju. 

Nakon blagoga i miroljubivoga Trpimira pope se u Bijeloj Hrvat- 
skoj na kneževski stolac poduzetni i hrabri Domagoj (864—876), 
koji je svojim susjedima zadavao toliko jada da su ga prozvali »naj- 
gorim knezom slavenskim« (Sclavorum pessimus dux), te protiv njega 
u pape tražili zaštite. Odmah u početku njegova vladanja vidimo ga 
gdje se bori s Mlecima, te im zadaje sila neprilika. Dužd Urso Par- 
ticijak skupi zato brodovlje da kazni Domagoja. Kako je mle- 
tačka sila bila velika, a Domagoj u taj mah preslab da joj s uspjehom 
odoli, ponudi on duždu mir i dade mu talaca. 

Uto se zgodiše u Carigradu znamenite promjene. Tamo bi slabi 
car Miha ilo III, za kojega je planuo prvi raskol u kršćanskoj 
crkvi, zbačen s prijestolja, a na njegovo mjesto popeo se junački i 
poduzetni Vasilije I (867—886), koji je odlučio ne samo očistiti 
Jadransko more od saracenskih gusara, nego također i sve slavenske 
narode i zemlje na Balkanskom poluotoku pokoriti vrhovnoj vlasti 
Bizantskoga Carstva. 

Najprije trebalo je Jadransko more očistiti od Saracena. U to ime 
ponudi car Vasilije savez Rimsko-njemačkom Carstvu da bi sjedinjenim 
silama oteli Saracenima Apuliju i Kalabriju, a osobito njihovu glavnu 
utvrdu, grad Bar. Već god. 869. podsjedne taj grad vojska rimsko- 
-njemačkog cara; domala stiže i bizantska mornarica od 400 brodova. 
No poslije se savez među carstvima razvrgnu, bizantska vojska vrati 
se u Korint, a od čitave vojne ne bi upravo ništa. Ozbiljnije se zapo- 
djela vojna slijedeće god. 870. Tada dođe s carem Ludovikom II 
franačko-langobardska vojska pod Bar#, a njoj se pridružiše čete Do- 
magojeve i crvenohrvatskih vladara, koje su bizantski“ i dubrovački 
brodovi prevezli na italsko kopno. Dok su te čete stajale pod Barijem, 
zgodi se da su poslanici pape Hadrijana Il, po imenu Donat biskup od 
Ostije, Stjepan od Nepija i đakon Marin, vraćajući se sa sinode cari- 
gradske (869—870), te ostavši u Draču bez zaštite, dopanuli na 
putu u Ankonu šaka neretljanskih gusara, koji su ih porobili, pače im 
oteli i spise koncilske. Tek na prijetnje careve i papine skloniše se Ne- 
retljani, te pustiše zarobljenike na slobodu. Tu zgodu upotrebi car 
Vasilije, te pokuša obnoviti prava Bizantskoga Carstva na oblasti ne- 
kadanje rimske pokrajine Dalmacije. 

\ U to je tvrdi Bari u početku veljače 871. došao opet u ruke 
kršćanske, pošto je trideset godina bio u vlasti saracenskoj. Uza sve 


5 [U tim krajevima spominje se tek potkraj IX st. knez Braslav (880—896), vjeran 
franački vazal.) 

$ [Ostavši bez pomoći bizantskog brodovlja, Ludovik II je pozvao Domagoja da mu 
pomogne svojom mornaricom.) 

7 [Tada je bizantsko brodovlje opustošilo neretljansku i hrvatsku obalu, a Bizant 
uspostavio svoju vrhovnu vlast nad dalmatinskim gradovima i otocima.] 

to ne prestadoše Saraceni uznemirivati Jadransko more. Već u ožujku 
872. osvanuše četiri muhamedovska gusara s otoka Krete, te poharavši 
više dalmatinskih i hrvatskih gradova dođoše i pred neretavski otok 
Brač, na koji udariše te se s golemim plijenom kući svojoj povratiše. 
God. 875. pače provališe sve do mletačkog Grada, ali ga zbog žestokog 
otpora ne mogoše uzeti, nego poharaše grad na otoku Comacchio. 


Zbog nesretnih vojna sa Saracenima bijaše ugleda Rimsko-njemač- 
kog Carstva u Jadranskom moru sasvim nestalo, jer Saraceni nisu bili 
svladani, dok je car Ludovik II dopanuo ropstva. Sad su opet Hrvati 
stali uznemirivati latinske (romanske) gradove, a osobito Mletke. Još 
god. 872, kad su ono Saraceni bili udarili na Brač, mletački je dužd 
poslao jednu lađicu s 14 ljudi brzo prema Istri da uhode ne će li 
Saraceni poći također na Mletke i kolika je njihova sila. Kad je ta 
lađica pošla iz Grada prema Istri, te htjela proći kraj luke Silvo (Silbo; 
na ulazu u piranski zaljev) u Istri, navališe na nju Hrvati, koji su u 
toj luci bili sakriveni, te zametnuše kreševo u kojem bi mletačka lađica 
zarobljena, a s njom i svi Mlečani koji su u njoj bili. 

Uopće se čini da su u to vrijeme Hrvati strašno harali uz obale 
Jadranskoga mora) tako da je latinsko (romansko) žiteljstvo primor- 
skih gradova stalo u pape Ivana VIII vapiti za pomoć. Papa na to 
posla knezu Domagoju ovo pismo: »Slavnomu knezu Domagoju! Opo- 
minjemo tebe i tvoju gorljivost da što žešće uzradiš i planeš protiv 
morskih gusara, koji iznoseći tvoje ime bijesne protiv kršćana, to više 
što znadeš da je po nevaljanštini ovih ljudi došlo i tvoje ime na zao 

las. Može se doduše vjerovati da gusari protiv tvoje volje čine zasjede 

rodovima; ali budući da se znade da bi ih ti mogao prisiliti na mir, ne 
ćemo te smatrati nedužnim, ako ih zaista ne utjeraš u rog. Pisano je 
naime: 'Tko grijehe i zločine, ako ih može, sam ne ispravi i ne zapriječi, 
kriv je kao da ih je sam počinio'.« 

No ovo je pismo papino slabo koristilo, jer su Hrvati i dalje bili 
i ostali neprijatelji susjednim Latinima. Pače god. 875, kad su i Sa- 
raceni zaprijetili Mlecima te Comacchio oplijenili, dopriješe hrvatski 
mornari do same Istre, te oplijeniše i razoriše tamo četiri grada: Umag, 
Novigrad, Sipar i Rovinj. Odanle spremiše se da udare na Grado. 
Čuvši to dužd skupi 30 brodova i pohita na obranu Grada. Usput 
namjeri se na hrvatsko brodovlje, zametne boj i tako razbi Hrvate 
da se nitko od njih nije svomu domu povratio. Što nije izginulo, do- 
pro je sužanjstva. Dužd je poslije zarobljene Hrvate pustio na slo- 

odu, jedino je crkvene dragocjenosti, što ih bijahu u Istri ugrabili, 
njima oteo i povratio crkvama. Po kasnijim vijestima saznajemo da je 
taj put hrvatske mornare vodio sam knez Inoslav (Inicus, Illicus), 
sin Domagojev." Zbog toga okršaja planu pravi rat između Hrvatske i 


8 [Riječ je o suvremenim mletačko-hrvatskim sukobima, koji su se u skladu s 
ondašnjim ratovanjem na moru često poklapali s gusarenjem.] 

9 [U literaturi još nije konačno riješeno pitanje opstojanja kneza Iljka, iako većina 
povjesničara drži, da se on nije tako zvao, tako da je Domagoja naslijedio neki njegov 
neimenovani sin.] 

Mletaka koji je trajao do smrti Domagojeve. O toku rata nismo obavi- 
ješteni; mletački ljetopisac kaže samo da su nakon smrti kneza Do- 
magoja (876) mletački dužd Urso i njegov sin Ivan sklopili s Hrvat- 
skom mir i savez. Ali od toga mira biše isključeni Neretljani, s koji- 
ma su Mlečani još i dalje ostali u borbi. Najglavniji razlog što su 
Hrvati uopće tako žestoko ratovali s Mlečanima bijaše taj što su mle- 
tački trgovci zarobljene u ratu Hrvate prodavali u tuđini kao roblje. 
Zato ustanovi sada dužd sporazumno sa svećenstvom teške kazne za 
one trgovce koji bi se usudili prodavati ljude. 

Ne zna se kako se Domagoj ponio prema bizantskomu caru Vasi- 
liju I, koji je htio i Bijelu Hrvatsku pokoriti svojoj vrhovnoj vlasti. 
Doduše, god. 870. poslao je Domagoj na poziv bizantskoga cara svoje 
čete na Saracene;'" ali inače, čini se, nije se htio pokoriti Bizantskomu 
Carstvu ni milom ni silom. Godine 872. tužio se papa Ivan VIII knezu 
Domagoju, kako se carigradski patrijarh Ignatije pača u bugarske 
posle, kako prisvaja u crkvenom pogledu vrhovnu vlast nad Bugar- 
skom i kako je onamo poslao za nadbiskupa »nekoga šizmatika« 
(quendam scismaticum ud nomine archiepiscopi destinavit). Jamačno 
ne bi se papa tužio knezu Domagoju da je taj u ono doba u kojemgod 
pogledu prianjao uz Carigrad. 

Domagoj stajao je dakle čvrsto uz Rim i zapad, te se otimao sili bi- 
zantskoj. Ali se čini da je upravo radi toga u vlastitoj zemlji svojoj imao 
žestokih protivnika, koji su stajali uz cara Vasilija a protiv svoga kneza. 
Protivnici radili su pače o glavi svome vladaru. Jedan od tih urotnika, 
kad se otkrila urota, pobjegao je k nekomu popu Ivanu, papinu po- 
uzdaniku u Hrvatskoj (a možda je bio i biskup u hrvatskoj zemlji), 
te ga je molio da isprosi za nj milost u kneza. Domagoj za volju popa 
Ivana pomilova urotnika; no kad je poslije spomenuti pop Ivan u 
službi kneževoj (sui senioris serviciis occupatus) pošao za nekim po- 
slom, zaboravi knez na obećanu milost te dade urotnika pogubiti. 
Pop se Ivan stoga razljutio i otišao u Rim papi Ivanu VIII, koji je 
god. 874. u tome poslu upravio poslanicu na narod hrvatski u Hrvat- 
skoj i Dalmaciji. U isti mah svjetovao je papa i kneza Domagoja za- 
sebnom poslanicom neka one, koji mu rade o glavi, ne kazni smrću 
nego progonstvom za neko vrijeme, »jer ako ih poštedi poradi Boga, 
koji ih je njemu predao, to će i njega živa i zdrava štititi i čuvati 
onaj koji se nije kratio za spas sviju podnijeti smrt na križu«. 

Za kneza Domagoja kao i za njegovih predšasnika opažaju se neke 
pojave u kršćanskoj crkvi u Dalmaciji, koje je vrijedno zapamtiti da 
bi se razumjele neke kasnije prilike i zgode. Tako je još god. 849. za 
kneza Trpimira pobjegao iz Furlanske u Dalmaciju neki samostanac 
Gottschalk, te je govorom i pismom širio nauku o predestinaciji, 
koja se protivila dotadanjoj crkvenoj nauci. Nadalje pojaviše se u 
Bijeloj Hrvatskoj i u dalmatinskim gradovima za pape Nikole I 
(858—867), a u vrijeme kneza Trpimira neki krivi nazori o crkvenoj 
nauci i stegi, tako da je papa neke svećenike metropolije splitske radi 


10 [Usp. bilj. 6.] 

toga izopćio iz crkve i zabranio im obavljati crkvene obrede. Tek 
za kneza Domagoja, kad je rimskom stolicom upravljao blagi Ivan 
VIII, oproštene biše tima svećenicima kazne za njihove bludnje uz 
uvjet da se kroz tri godine utorkom, četvrtkom i subotom ne usude 
jesti mesa niti piti vina i da se klone novih bludnja. 


* o * * 


Za vladanja kneza Domagoja zgodile su se tako u susjednih Sla- 
vena a i u Bizantskom Carstvu znamenite stvari, koje su poslije znatno 
utjecale i na hrvatske prilike. Naročito se ističu Moravci i Bugari 
koji su tada primili sv. krst. 

U Moravskoj vladao je od god. 846. knez Rastislav, koji se 
isprva pokoravao franačkoj vrhovnoj vlasti; god. 855. odmetnuo se od 
Franaka i stao raditi da svoju secabu učini u svakom pogledu samo- 
stalnom i nezavisnom. Dok je još bio franački podanik, propovijedali 
su kršćansku vjeru u njegovoj zemlji njemački svećenici iz biskupije 
regensburške i passauske. Sad je međutim Rastislav pregnuo da i u 
crkvenom pogledu oslobodi svoju zemlju od Nijemaca. Zamoli zato 
bizantskoga cara Mihajla III za vjerovjesnike, koji bi njegovu puku 
naviještali kršćansku vjeru u slavenskom jeziku. Car mu posla braću 
Konstantina i Metodija. 

Eraća Konstantin i Metodije rođeni su u gradu Solunu, koji je tada 
cvao svojom trgovinom i školama. Otac njihov Leon bio je bogat i 
ugledan muž, koji je obavljao službu drungara (zapovjednika vojske) 
u Solunu. Vjerojatno je da su braća bila podrijetlom Slaveni." Kon- 
stantin Črodi 827) dođe po smrti očevoj+ god. 842. kao dječak od 
četrnaest godina u Carigrad, gdje je njega i mladoga cara Mihajla 
odgajao potonji patrijarh Fotije. Konstantin je bio nježan i skro- 
man, te je najvolio samotovati. Najviše mu se sviđao svećenički stalež, 
pak se stoga njemu i posvetio. Već zarana odlikovao se svojom uče- 
nosti, te je postao najprije bibliotekarom patrijarha, a onda profeso- 
rom filozofije. Kako je bio vješt različitim istočnim jezicima, povjeriše 
mu god. 851. da ide kao poslanik arapskomu kalifu. 

Konstantinov brat Metodije posvetio se isprva svjetovnomu staležu 
Budući da je bio odličnoga roda, povjerio mu je car upravu nekoga 
slavenskog kraja, valjda u tada još slavenskoj Tesaliji. No nakon nekog 
vremena okani se Metodije svijeta i pođe u manastir na maloazijskom 
Olimpu. Malo zatim nastani se u tom samostanu i brat mu Konstantin, 
i otad se braća više ne rastaviše. Kad je nakon toga kan Hazara na 
Donu tražio od bizantskoga cara učena čovjeka, koji bi ga uputio koja 
je vjera prava: židovska, muslimanska ili kršćanska, posla car k njemu 
svetu braću. Konstantin nauči hazarski jezik, te mu pođe za rukom 
obratiti kana na kršćansku vjeru.* U Hersonu nađe tada moći sv. 
Klimenta Rimskoga. 


u [Bili su Grci.] 
12 (U svojoj misiji imali su malo uspjeha.] 

Kad se braća vratiše iz hazarske zemlje, stiže im poziv od cara 
da idu na Moravsku knezu Rastislavu. Kažu da je Konstantin bio već 
prije udesio pismo za slavenske glasove; neki pače tvrde da je već tada 
bio preveo neke dijelove Sv. pisma, osobito evanđelje Ivanovo. Braća 
prihvatiše rado poziv, te biše od kneza i naroda moravskoga u Vele- 
hradu (danas Starć Mčsto kod Uherskog Hradišta, nedaleko od da- 
našnjega Velehrada) svečano i srdačno dočekani. Naviještali su kršćan- 
sku vjeru slavenskim jezikom, a uz to su prevađali Sv. pismo na sla- 
venski jezik. Ali naskoro sukobiše se braća s franačkim privrženicima, 
a naročito s »trojezičnicima«, koji su tvrdili da su samo tri jezika 
odabrana za službu božju, naime hebrejski, latinski i grčki. Uto začu 
za braću i papa Nikola I, te ih pozove u Rim. Oni jedva to dočekaše 
da dokažu svoje pravovjerje, budući da su ih protivnici bijedili da su 
pristaše Fotijevi. Uzev dakle moći sv. Klimenta i prijevod sv. knjiga, 
pođoše god. 867. u Rim. Papas ih primi vrlo ljubezno (868) i ispuni 
im sve želje: odobrio im knjige, pače sv. misa čitala se u samom Rimu 
nekoliko puta u slavenskom jeziku. Uto oboli od trajnoga napora 
Konstantin i umre u Rimu 14. veljače 869. u 42. godini svojoj, primiv 
kao samostanac ime sv. Ćiril. 


Kad su sv. braća iz Morave polazila u Rim, bijahu se usput svratili 
u zemlju slavensko-panonskoga kneza Kocelja, sina Pribinina, koji ih je 
veoma ljubezno primio i dulje kod sebe zadržao. Sada obnovi papa 
staru panonsko-srijemsku nadbiskupiju, te namjesti u njoj za nad- 
biskupa samoga Metodija (870). Metodije stolovaše isprva u Blatnom 
Gradu, a tek poslije pređe u Moravsku u Velehrad, gdje je stolovao 
uz razne nepogode do svoje smrti 6. travnja 885. 

Pojava sv. Ćirila i Konstantina u Moravskoj i u Koceljevoj kneže- 
vini, slavensko bogoslužje i slavenske knjige: sve to doimalo se i hrvat- 
skoga naroda. Osobito je Slovinska zemlja uživala blagodati toga apo- 
stolskoga djelovanja, budući da je pripadala obnovljenoj nadbiskupiji 
panonsko-srijemskoj. Još god. 873. pisao je papa Ivan VIII slovinskomu 
knezu Mutimiru (duci Sclavinicae): »Opominjemo te da slijediš, koliko 
možeš, običaje svojih pređa i da se nastojiš povratiti pod panonsku 
biskupiju. I budući da je ondje, hvala Bogu, od rimske stolice namje- 
šten novi biskup (Metodije), obrati se na nj i povjeri se njegovoj 
pastirskoj skrbi.« No i na Bijelu Hrvatsku utjecala su sveta braća Ćiril 
i Metodije. To uz drugo dokazuju predaje o moravskom knezu Sva- 
topluku (Svetopelek) i Metodiju, koje su se stoljećima održale među 
Bijelim Hrvatima i koje je zabilježio pop Dukljanin u svom ljetopisu. 

U isto vrijeme, kad je Moravska prigrlila kršćansku vjeru, biše 
pokršteni i Bugari. U Bugarskoj vladao je ratoborni knez Boris koji 
je ratovao s bjelohrvatskim knezom Trpimirom i sa Srbijom. Kad je 
Rastislav pozvao sv. Ćirila i Metodija, uvidi Boris da njegovoj državi 
nema opstanka usred kršćanskih vlasti, ako i njegov narod ne prihvati 
kršćanske vjere. Stoga se obrati najprije na franačkoga kralja Ludovika 


18 [Nasljednik Nikole I Hadrijan II.] 

Njemačkoga, koji je već u proljeću 864. javljao papi kako se nada da 
će se Boris pokrstiti. No dogovori s Ludovikom nisu po svoj prilici bili 
uspjeli, jer domala okani se Boris zapada, te poput Rastislava zamoli 
bizantskoga cara Mihajla III za vjerovjesnike. Kad se je naime za rata 
s Bizantom u Bugarskoj pojavila ljuta glad, Boris nakon nekoliko sret- 
nih uspjeha najednom ponudi caru mir i očitova se spremnim primiti 
sv. krst. Upravo na onome istome mjestu, gdje se sklapao mir, dade se 
Boris pokrstiti. Sam car bijaše mu krsni kum, te Boris primi na krstu 
ime svoga kuma Mihajlo (864). 

Baš kad su neki slavenski narodi prelazili na kršćansku vjeru, 
planuo je u kršćanskoj crkvi koban raskol. Opreka između rimskoga 
pape i carigradskoga patrijarha, koja se je dotad više puta očitovala, 
izodi se naposljetku tako da se istočna (grčka) crkva otcijepila od 
zapadne (latinske), te da su se poslije obje crkve stale razilaziti i 
naukom. Taj se crkveni raskol osobito pogubno doimao slavenskih na- 
roda, jer su se razdvojili vjerom. Papa Nikola I i njegovi nasljednici 
Hadrijan II i Ivan VIII uviđali su dobro da bi se pokraj toga raskola 
mogli odvratiti od Rima svi Slaveni, te su upravo zato slavenskim apo- 
stolima sv. Cirilu i Metodiju toliko ugađali i u prilog radili, samo 
da ih pritegnu k Rimu i zapadnoj crkvi. No bojati se bilo za bizantsku 
Dalmaciju a i za Bijelu Hrvatsku, budući da je bizantski car saiije 
bio pregnuo svima silama da Hrvate u državnom i crkvenom pogledu 
okupi pod moćnim žezlom svojim. 


KNEZOVI ZDESLAV, BRANIMIR I MUTIMIR 


Nakon Domagoja baštiniše kneževsku stolicu njegovi sinovi, od 
kojih se poimence spominje Inoslav, valjda kao najstariji. No 
proti njima diže se najednom neki Zdeslav, potomak kneza Trpi- 
mira, kojega je valjda Domagoj bio lišio njegove djedovine. Znajući 
kako se bizantskomu caru otimlju oči za Bijelom Hrvatskom, pođe 
Zdeslav u Carigrad, gdje zaklinjaše Vasilija da mu pomogne do knežev- 
skoga stolca, obećavajući mu za to da će biti njegov kletvenik (vazal) 
i da će patrijarha Fotija priznati za duhovnog glavara hrvatskoga na- 
roda. Car ga objeručke dočeka, dade mu pomoći, a na to se Zdeslav 
nametnu Bijeloj Hrvatskoj za kneza. Sinovi Domagojevi pobjegoše u 
Mletke. Zgodilo se to godine 878. 


Novi se knez Zdeslav (878—879) sklonio sasvim u krilo caru 
Vasiliju i patrijarhu Fotiju. O tome pripovijeda potonji car Konstantin 
Porfirogenet u svome djelu O upravi carstva (De administrando imperio) 
ovako: »U vrijeme prepobožnoga cara Vasilija poslaše Hrvati (knez 
Zdeslav) i Srbi do njega poslanike moleći ga da bi pokrstio one od 
njih, koji još nisu kršteni; k tome poželješe da budu opet pokorni 
bizanatskomu vladanju, kako su u prvi mah bili. Razumjevši to bla- 
ženi car pošalje jednoga svog carskog čovjeka sa svećenicima, i tako 
biše pokršteni svi koji još ne bijahu primili sv. krst. Podjedno odredi 
da Hrvati po volji biraju knezove iz onih porodica (plemena), koje 
najviše poštivaju i vole. I od toga časa biraju oni knezove iz jedne 
određene porodice a ne iz više njih. Tako isto biše pokršteni i Nere- 
tljani, koji su dosad nastavali u spiljama i nedohodnim mjestima.« 

Da bi Zdeslav i dalje ostao odan caru i patrijarhu, obnovi car neke 
ustanove nekadanjega sabora na Duvanjskom polju, pače ustanovi da 
latinski gradovi Dalmacije opet plaćaju neki danak hrvatskomu knezu, 
kako su ga davali u prvo vrijeme. O tom opet pripovijeda spomenuti 
već car Konstantin Porfirogenet ovako: »Otkad su Hrvati u Dalmaciji 
nastavali i čitavu staru Dalmaciju sve do primorskih gradova (bi- 
zantske Dalmacije) zauzeli, romanski žitelji u tim gradovima nisu imali 
ni malo kopna, nego su samo susjedne otoke obrađivali i od njih živjeli. 
No budući da su dnevice bili napastovani od Neretljana, koji su ih 
hvatali u roblje i ubijali, ostaviše otoke pa se htjedoše opet na kopnu 
širiti. Ali u tome priječili su ih Hrvati, tražeći od njih da im za uživa- 
nje zemljišta na kopnu plaćaju neki danak. Budući da tako Latini 
(Romani) u primorskim gradovima nisu mogli živjeti, poslaše posla- 
nike presvijetlomu caru Vasiliju, te ga obavijestiše o svom nevoljnom 
stanju. Nato odredi car da gradovi sve ono, što su dosad plaćali carsko- 
mu namjesniku za bizantsku Dalmaciju, davaju u buduće u ime mira 
Hrvatima; carskomu pak namjesniku neka plaćaju samo neznatnu svo- 
ticu u znak da mu se pokoravaju i da služe cara i njegove namjesnike. 
I od onoga vremena plaćaju svi romanski gradovi danak, te su haračari 
hrvatskoga kneza; i to Split daje godimice 200 dukata, Zadar 110, Osor, 
Rab, Krk i Trogir po 100, svega dakle 710 dukata. Osim toga daju 
još i vina i druge različite stvari.« Taj su danak romanski gradovi 
plaćali bjelohrvatskim vladarima sve do kraja X stoljeća. 


Okret u Bijeloj Hrvatskoj nedvojbeno je najviše žalio rimski papa 
Ivan VIII, jer se morao bojati da će mu nestati ugleda na Balkan- 
skom poluotoku. Ta upravo tada pregnuo je papa Ivan VIII svom 
snagom da predobije bugarskoga kneza Borisa za rimsku crkvu. Stoga 
je i pokušao da blagim načinom odvrati Zdeslava od Carigrada. Zgoda 
mu se nadala kad je slao svoga poslanika bugarskomu knezu, Bojeći se 
još k tomu da bi njegova poslanika na prolasku kroz hrvatsku zemlju 
mogle i druge neprilike zadesiti, upravi on na početku god. 879. na 
kneza Zdeslava pismo ovoga sadržaja: »Dragomu sinu Zdeslavu, slav: 
nomu knezu Slavena (Hrvata)! Dopro je i sve do nas glas kako si blag 
i dobar i kako štuješ Boga, pa zato s pouzdanjem nalažemo tvojoj slavi 
da iz ljubavi prema svetim apostolima Petru i Pavlu, vašim zaštitnicima, 
ovoga poslanika, što ga šaljem bugarskomu narodu, pustiš zdrava i 
čitava proći k ljubeznomu sinu našemu Mihajlu (Borisu), kralju bugar- 
skomu. Molim te da za ljubav božju dadeš njemu sve, što mu je po- 
trebito da se prehrani i obuče. Čini to, premili sinko, pa ćeš steći na- 
gradu vječnoga života«. 

Iz tih se redaka razabire jasno da papa piše tek prijazno i uljudno 


pisamce vladaru, s kojim nije inače ni u kakvim odnosima. Međutim, 
bilo je pitanje kako se doima hrvatskoga naroda taj okret, da li su svi 


1 [Taj su danak dalmatinski gradovi i otoci plaćali hrvatskom vladaru od vremena 
kneza Branimira, iako je Klaićevo gledište poslije dijelio i Miho Barada.] 

Hrvati s njime sporazumni ili ne? Izvori o tom izravno ne govore, ali 
sudeći vo svemu što se poslije zgodilo, može se slutiti da je nedvojbeno 
bilo banova i župana, kojima su novi red i nametnuti knez Zdeslav bili 
nepoćudni. Možda je i papinski poslanik, koji je na početku 879. 
putovao po Hrvatskoj, potajno utjecao budući da je već u proljeću iste 
godine čitava Hrvatska pobunjena, a na čelu buntovnika stoji župan 
Branimir. Buna se svršila tako da je Zdeslava nestalo. Ubio ga je po 
svoj prilici sam Branimir, koji se nato uspeo na kneževsku stolicu. 

Kao što je Zdeslav, protjeravši Domagojeve sinove, udario sasvim 
novim političkim pravcem, tako je i Branimir (879—892), doba- 
vivši se prijestola, navratio hrvatsku politiku u drugu kolotečinu. On 
se naime odmah odlučno odijelio od Bizanta, te je svom dušom svojom 
-_ uz Rim i zapad. Tko je bio taj Branimir, da li je bio potomak 

neza Trpimira, nije poznato; znade se samo da je imao ženu po imenu 
Marušu. 

Čini se da pri tom ponovnom okretu u Bijeloj Hrvatskoj nisu za- 

pr vlasti mirno stajale. Barem papinski poslanik Ivan iz Mletaka, 
oji snuje i radi u Moravskoj i Bugarskoj, odmah je u Hrvatskoj tek 
što je Branimir sjeo na kneževski stolac. Tada je bila ispražnjena i 
hrvatska biskupija u Ninu, bud što je prvašnji biskup umro, bud što 
je kao privrženik Bizanta za posljednje bune nastradao. Sada bi izabran 
za biskupa u Ninu đakon Teodozije, odlučan pristaša rimskoga 
pape. Teodozije još jače utvrdi kneza Branimira u odanosti prema 
Rimu, tako da je knez poslao papinskoga poslanika Ivana iz Mletaka 
papi Ivanu VIII zajedno s pismom, u kojem je papi pisao da se sa 
svojim narodom opet vraća u krilo rimske crkve. Papa se stoga osobito 
uzradovao, te je 21. svibnja 879, na dan uzašašća Gospodnjega, kod 
svečane mise blagoslovio kneza Branimira i cijeli narod hrvatski. A 
malo zatim, dne 7. lipnja, upravi papa dvije poslanice, jednu na kneza 
Branimira, a drugu na hrvatski narod i svećenstvo, u kojima ih zanosno 
hvali i slavi što su se vratili u krilo zapadne crkve. 

U poslanici na kneza Branimira govori papa po prilici ovako: »Dra- 
gomu sinku Branimiru. Čitajući pismo Tvoga gospodstva, što si ga 
nama poslao po časnom popu Ivanu, uvidjeh jasnije od sunca koliku 
vjeru i iskreno štovanje gojiš prema crkvi svetih apostola Petra i Pavla 
i prema nama. I jer pokorno ispovijedaš da želiš biti vjeran i u svem 
podložan sinak svetomu Petru i nama, koji u njegovo ime vladamo, to 
zahvaljujemo gospodstvu Tvojemu hvalom vrijednom Tvoga gospod- 
stva ovim apostolskim pismom, pa Te s očinskom ljubavi kao naj- 
milijćga sinka primamo, gdje se vraćaš u krilo svete stolice apo- 
stolske, majke svoje, u koje su se i Tvoji pređi napajali iz najbistrijega 
vrela svete istine. Bit ćemo Ti skloni apostolskom blagosti da vazda 
lebdi nad Tobom blagoslov svetih apostola Petra i Pavla i naš; da od 
vidljivih i nevidljivih neprijatelja, koji prijete ljudskomu spasu, budeš 
vazda siguran i spasen ida lakše stečeš žuđenu pobjedu 
nad svojim neprijateljima... I budući da si nas preko 
popa Ivana zamolio da bi Te za veći Tvoj spas blagoslovili svojim 

blagoslovom, učinili smo to rado. Kad smo naime na dan uzašašća 
Gospodnjega čitali misu pred žrtvenikom svetoga Petra, digosmo ruke 
u vis, te blagoslovismo Tebe i narod Tvoj i zemlju Tvoju da uzmogneš 
ovdje srećno vladati, a po smrti da se na nebesima raduješ za sve 
vijeke. Ujedno Ti javljamo da smo ovoga vjernog popa Ivana odredili 
za poslanika bugarskomu kralju, pa Te molimo da za ljubav Božju 
dopustiš da to poslanstvo obavi bez krzmanja, i zato Tvojoj ljubavi 
mnogo puta zahvaljujemo.« 


Iz toga se pisma jasno razabire da je Hrvatska prije Branimira 
bila Rimu otuđena, nadalje da je Branimir radi svoga okreta imao 
vidljivih i nevidljivih neprijatelja. Nema sumnje da je bizantski car pri- 
jekim okom gledao šta se to zbiva u Hrvatskoj, te da je nastojao da 
navrati prilike u toj zemlji na svoju stranu. 


Istoga dana i godine pisao je papa Ivan VIII također pismo na 
svećenstvo i narod hrvatski. U tome se pismu čita ovo: »Svim časnim 
svećenicima i čitavomu hrvatskomu narodu. Pročitavši poslanicu vašega 
kneza Branimira, koju nam posla po časnom popu Ivanu, vidjesmo ne 
samo njegovu nego i vašu vjeru i iskrenu ljubav prema sv. Petru i 
nama. I budući da se kao premili sinci želite povratiti k svetoj crkvi 
rimskoj, te tražite našu apostolsku milost i blagoslov: to smo se stoga 
u velike uzradovali. Primamo vas s raskriljenim rukama i s očinskom 
ljubavi i bit ćemo vama u svem skloni, ako u toj namjeri i zavjetu 
svom sve do kraja iskreno ustrajete. Jer Gospodin kaže: 'Samo onaj, 
koji ustraje do kraja, spasit će se. Zato budite vjerni sv. Petru do 
smrti, kako obećaste, te ćete dobiti krunu života što je Bog daje onima, 
koji ga ljube.« 

Iz svega se toga vidi da papa nije nekako pravo vjerovao narodu, 
jer ga toliko opominje; stoga se i osobito trsio da uzdrži vjerna i odana 
novoizabranoga biskupa ninskoga Teodozija. U to ime upravi i na njega 
7. lipnja posebno pismo, dajući mu različite savjete i bodreći ga da 
ustraje u vjernosti rimskoj crkvi. Naročito ga opominje, neka se ne 
podvrgne kojoj drugoj strani i neka nipošto ne primi posvetu za bisku- 
pa od drugoga, nego od njega samoga u Rimu. 


Nadajući se sretnomu uspjehu u Hrvata, pokušao je papa Ivan VIII 
u isto vrijeme skloniti i svećenstvo romanskih gradova u bizantskoj 
Dalmaciji da se odrekne Carigrada i prione za Rim. Zato pošalje on u 
isto vrijeme, dne 10. lipnja 879, zasebno pismo svećenstvu i narodu 
romanskomu (latinskomu), i to biskupima: Vitalisu zadarskomu, 
Dominiku osorskomu, zatim arcipopu splitskomu Ivanu, i svim 
svećenicima i biskupima Dalmacije, zatim starješinama naroda i žite- 
ljima grada Splita, Zadra i drugih gradova. U tom ih pismu papa Ivan 
VIII opominje da se vrate natrag pod rimsku stolicu, kao što su im 
bili predšasnici i pređi; sjeća ih dalje koliko su morali podnošiti ne- 
prilika i zla, otkad su se kao tuđinci otcijepili od Rima. Budući da je 
upravo tada bila ispražnjena splitska nadbiskupija, kaže im izrijekom 
neka nadbiskup, kojega će birati, pođe zasigurno u Rim da primi po- 
svetu i plašt (pallium) od samoga pape. Budući da su se romanski 

svećenici donekle bojali Grka kad bi se pridružili Rimu, a zazirali od 
Hrvata koji su imali svoga biskupa, to im obećaje papa da će ih 
pomagati u svakom pogledu i zaštićivati od svakoga. Naposljetku im 
prijeti da će ih izopćiti iz crkve, ako ne bi njega slušali. Da bi to pismo 
uspješnije djelovalo, posla ga po svom vjernom popu Ivanu u Dalma: 
ciju da on usmeno još više kaže, te im zapovijeda da sve točno vjeruju 
i čine, što bi im on naložio u ime papino. Pop Ivan morao je poslije 
toga poći iz Dalmacije kroz Hrvatsku u Bugarsku, pa i ondje u Mi- 
hajla Borisa raditi u prilog rimskoj crkvi. 


M 





KRSTIONICA, IZRAĐENA OD POPA IVANA NA ČAST SV. IVANU KRSTITELJU 
U DOBA HRVATSKOG KNEZA VIŠESLAVA U IX STOLJEĆU 


Natpis na krstionici: Hec fons nempe sumit infirmos, ut reddat iluminatos. Hic expiant scelera sua, 

guea de primo sumpserunt parente, ut efficiantur christicole salubriter confitendo trinum perenne. 

oc Johannes presbiter sub tempore Wissasclavo duci opus bene composuit devote, in honore videlicet 
sancti Johannis baptiste, ut intercedat pro eo clientuloque suo. 


Nastojanje pape Ivana VIII ostalo je međutim u dalmatinskih Ro- 
mana bezuspješno. Bud što su se bojali bizantskoga cara, bud što su 
pretegli drugi razlozi, oni su se oglušili pozivu rimske stolice, te su 
ostali i dalje vjerni carigradskomu patrijarhu. Sretniji je papa bio u 
Hrvatskoj. Novoizabrani biskup Teodozije u Ninu zaista posluša papu, 

te nakon nekog vremena otputova u Rim, gdje bi posvećen za biskupa. 
Tom se prigodom papa još više uvjeri o osobitoj odanosti kneza Bra- 
nimira i hrvatskoga naroda prema Rimu. Razveseljen, posla papa sli- 
jedeće godine 880. Branimiru opet drugo pismo, kojemu je napis: 
»Preuzvišenomu gospodinu Branimiru, slavnomu knezu i ljubljenomu 
sinu našemu, zatim svim pobožnim svećenicima i poštovanim županima, 
kao i čitavome narodu mir i milost u ime Kristovo«. U tom pismu javlja 
papa, kako ga je biskup Teodozije uvjerio o ljubavi i štovanju Hrvata 
prema rimskoj stolici, kako .se on stoga neizmjerno raduje, budući da 
može sada Hrvate ubrajati među svoje ovce; te ih opominje da ovako 
i dalje ustraju. Ujedno želi da nakon povratka btbnpovi pošalju u 
Rim dostojne poslanike da urede neke odnose između Hrvatske Kneže- 
vine i rimske stolice; i on poslat će u Hrvatsku svoje poklisare kojima 
će po običaju crkve cijeli narod vjeru i odanost obreći. Da li su pa- 
pinski legati došli u Hrvatsku i da li su ondje šta uradili, ne znamo; 
ali Hrvatska ostade otad vjerna i odana Rimu. 


Drugačije je bilo s romanskim gradovima. Bud iz neke zavisti pre- 
ma Hrvatima i njihovu biskupu, bud opet iz straha od Bizanta romanski 
biskupi ne htjedoše da pristanu uz Rim. Kad su pače nekoga Marina 
izabrali novim nadbiskupom za Split, ne htjede on po papinoj zapovi- 
jedi poći u Rim po posvetu i plašt, nego se dade sasvim protuzakonito 
posvetiti od akvilejskoga patrijarha Walberta. Taj je doduše pri- 
oo: rimskoj crkvi, ali je bio u prijateljstvu s carigradskim patrijar- 

om Fotijem, pak je po svoj prilici po nalogu i želji Fotijevoj posvetio 

Marina za nadbiskupa. To se dade vrlo na žao papi Stjepanu VI 
(885—891), nasljedniku Ivana VIII, te on u zasebnom pismu ukori 
Walberta, što je tim činom prekoračio' granice svoje vlasti. 


Otpor romanskoga svećenstva u dalmatinskim gradovima dobro 
dođe ninskomu biskupu Teodoziju. On se ponosio što je njegova jedna 
biskupija kudikamo prostranija od iste splitske metropolije, koja je 
bila ograničena samo na nekoliko romanskih gradova; on se mogao 
nadati da će s pomoću državne vlasti i pape steći možda i prvenstvo 
(primat) na zapadnoj strani Balkanskoga poluotoka. Njemu je godilo 
što splitski nadbiskup pristaje uz Bizant, jer je bio time riješen njegove 
vrhovne vlasti. Ali pitanje je bilo što će se zgoditi, ako se splitska nad- 
biskupija opet vrati u krilo rimske crkve, ne će li onda splitski nad- 
biskup tražiti svoja metropolitanska prava i vrhovništvo nad ninskom 
biskupijom, ne će li tada planuti borba između starodrevne metropolije 
splitske i mlade hrvatske biskupije za prvenstvo? Tada se nije moglo 
slutiti da će do toga doći. No rimski papa Stjepan VI, koji nije nikada 
izgubio nade da će se splitska metropolija ma kada vratiti u krilo 
rimske crkve, kao da je već unaprijed slutio takovu razmiricu, pak 
želeći je već prije nemogućom učiniti i slijedeći stare predaje opomenu 
blagim riječima hrvatskoga biskupa Teodozija da se ne diže suviše 
visoko. U jednome pismu od god. 886, u kojem kori biskupa što do- 
pušta i uči da jedan muž može imati dvije žene, opominje ga podjedno 
neka se pokorava ustanovama starijih i neka od taštine ne gramzi za 

sve većom crkvom. Jasno se razabira po tome, da je već Teodozije nešto 
snovao, što papa nije smatrao za gata i zakonito. 

Papa se nedvojbeno bojao da bi ninski biskup mogao prije ili po- 
slije doći u sukob sa splitskim nadbiskupom radi jurisdikcije. No u 
to nadođe još jedan novi element. Kako će se poslije izložiti, doprla 
je još za Branimira slavenska liturgija iz Moravske u Bijelu Hrvatsku, 
te ju je ninski biskup uveo u opsegu svoje crkve. Tako eto novoga 
povoda potonjim smutnjama. 

Prionuvši Branimir uz zapadnu crkvu, ostade joj vjeran do smrti 
svoje. Činio je različne zadužbine, te je jednom sa svojim ženom Maru- 
šom otputovao u Italiju i tamo pohodio znamenito neko zavjetno mje- 
sto. God. 888. sagradio je u današnjem gornjem Muću crkvu na čast 
blažene djevice Marije. Na ulazu u crkvu uzida kamen s natpisom 
da je to njegova zadužbina. Kamen s natpisom nađen bi pred više godina, 
te se sada čuva u arheološkom muzeju u Zagrebu. Na natpisu čitamo: 
(Tempore ducis) BRANIMIRI ANNOR(um) XPI SACRA DE VIRG(ine) 
CARNE VT SV(m)PS(it). S(unt) DCCCLXXX ET VIII, VI Q(ue) 
INDIC(tio).* 

Vrijedno je još obazrijeti se na odnose Branimirove prema susje- 
dima, a uz to ogledati i prilike u Slovinskoj zemlji. 

Premda su Srbi zajedno sa crvenohrvatskim oblastima (osobito s 
Neretvom) ostali pod bizantskom vlasti i istočnom crkvom, ipak je 
Branimir gojio s njima prijateljstvo. U Srbiji su tada vladala tri brata, 
Mutimir, Strojimir i Gojnik, koji su još za Trpimira 
sretno ratovali s Bugarima. No naskoro planu između braće razdor radi 
samovlade, koji se svrši tako da je Mutimir svladao braću i poslao ih u 
roblje u Bugarsku. Jedino Gojnikova sina, po imenu Petra, pri- 
držao je uza se; no taj mladić sretno pobjegne i skloni se knezu Bra- 
nimiru u Hrvatsku. 

Da li je Branimir dolazio u sukob s Mlecima, nije zabilježeno; no 
zato se spominju to žešći okršaji između Mletaka i Neretljana. U kolo- 
vozu 887. podiže se dužd Petar I, ne zna se zašto, s brodovljem na 
Neretljane, povevši sa sobom dvanaest brodova. Došavši do podnožja 
gore Biokova, zametne bitku kod današnje Makarske (Mucules). 
Isprva mu se nasmija sreća, te uništi pet neretljanskih brodova, ali se 
poslije oboriše Neretljani na nj svom snagom, te ga svladaše i ubiše 
(18. rujna). Tek poslije pođe tribunu Andriji za rukom, te uze potajno 
njegov leš i sahrani ga u Gradu. 


2 [Papa Stjepan VI ukorio je Walberta što je potvrdio Teodozija za splitskog nad- 
biskupa nakon smrti nadbiskupa Marina, a ne zbog toga što bi posvetio Marina. Kad je 
nadbiskup Marin umro 885/6, Teodozije je izabran za nadbiskupa i zadržao je — protiv 
crkvenih propisa — još i ninsku biskupiju, a za potvrdu se obratio akvilejskom patrijarhu 
Walbertu. Otud spor i papina pisma, koja se temelje na stvarnom stanju, a ne na 
slutnji.] 

3 [Cividale, Čedad.] 

4 [Osim' toga natpisa, otkriveno je još nekoliko Branimirovih natpisa, od kojih je 
na onom iz Šopota kod Benkovca uklesan i najstariji narodni oblik hrvatskog imena u 
latinskim riječima »dux Crvatorum«.] 

Slovinskom zemljom vladao je god. 872. i 873. knez Mutimir, 
te je njegova oblast u crkvenom pogledu pripadala biskupiji panonsko- 
srijemskoj, kojom je upravljao sv. Metodije. Kad je god. 874. u Blat- 
nom Gradu umro Kocelj, preselio se nadbiskup Metodije u Moravsku, 
dok je moravski knez Svatopluk stao snovati kako bi svojoj vlasti 
pokorio i Koceljevu kneževinu i Slovinsku zemlju. No poradi toga su- 
kobio se Svatopluk s franačkim vladarima. Sred tih aki i bojeva 
pojavio se u Slovinskoj zemlji knez Braslav kao nasljednik Muti- 
mirov. 

Nakon žestokih bojeva dođe god. 884. car Karlo III Debeli 
u Panoniju, te se u Konigsstiittenu sastade s moravskim knezom Svato- 
plukom. Tom se prigodom Svatopluk pokloni caru kao svomu vrhov- 
nomu gospodaru, prisegne mu vjernost i obeća da za careva života ne 
će više dirati u franačku državu. Car ga za to obilato nagradi: podijeli 
mu slavensku zemlju (donju Panoniju) s Blatnim Gradom sve do Drave, 
gdje je nedavno još Kocelj vladao. Na isti sastanak došao i knez Slo- 
vinske zemlje Braslav, poklonio se caru i obrekao mu da će ga s 
vojskom pomagati u ratovima. Zanimljivo je da ljetopisac zove Bra- 
slavovu oblast »državom« (regnum). Braslav ostao je i dalje odan 
svojim lenskim gospodarima. Za ratova što su bjesnili između istočno- 
franačke države i Moravske, otkad se u franačkoj državi zakraljio god. 
887. Arnulf, knez je Braslav stajao vazda uz svoga gospodara, te ga 
pomagao s vojskom protiv kneza Svatopluka. Možda su te borbe bitno 
pridonijele, te se u našem narodu stoljećima uzdržala živa predaja o 
nekom silnom kralju Svatopluku (Svetopelek u ljetopisu popa Duklja- 
nina). 

Za kneza Branimira zgodiše se dva znamenita događaja, koja su se 
znatno doimala hrvatske povjesnice. Najprije je u Moravskoj u Veleh- 
radu umro nadbiskup Metodije (885). Odredio je za svoga nasljednika 
svoga učenika Gorazda; no budući da je i njega i slavensku litur- 
giju knez Svatopluk slabo podupirao, stadoše latinski i njemački sve- 
ćenici mah otimati i progoniti slavenske popove. Na čelu svih njihovih 
protivnika bio je njitranski biskup Wiching. God. 886. biše Gorazd 
i njegovi svećenici obijeđeni da uče krivu nauku i da se služe nedopu- 
štenim obredom; a na to pošalje papa Stjepan VI knezu Svatopluku 
svoje poslanike, po kojima zabrani slavenski jezik u crkvi, i podjedno 
zapovjedi da se skine nadbiskup Gorazd, kojega bijaše Metodije protiv 
ustanova svetih otaca odredio za svoga nasljednika (quem Methodius 
sibimet contra omnium sanctorum patrum statuta constituere pre- 
sumpsit). Knez Svatopluk posluša papine poslanike, dade god. 887. ili 
888. skinuti Gorazda i poče goniti iz svoje zemlje slavenske svećenike. 
Bijaše tih nesretnika do dvije stotine. Oni udariše prema jugu, te se 
onda raspršiše na sve strane. Jedan dio, na čelu im sv. Kliment, 
ode u Bugarsku gdje ih je raskriljenih ruku dočekao knez Mihajlo 
Boris; mnogi se pak zakloniše u Bijelu Hrvatsku, i tu ih je primio 
ninski biskup i knez Branimir. Tako se udomi u Bijeloj Hrvatskoj sla- 
venska liturgija i svete knjige, pisane jezikom slavenskim a pisme- 
nima Ćirilovim. Slavensko bogoslužje otimaše zatim sve više mah po 

zemlji, te je naposljetku ninski biskup zaista bio u svakom pogledu 
duhovna glava Hrvata, ogradivši se i jezikom pri službi Božjoj od 
biskupa bizantsko-romanske Dalmacije. 

Na koncu Branimirova vladanja pojaviše se nadalje Mađari u 
srednjoj Evropi. Mađari, narod ugro-finskog podrijetla, biše prisiljeni 
od neprijatelja svojih da se isele iz svoje domovine na najdaljem isto- 
ku, te bijahu dugo u Evropi zajedno sa Hazarima, kojima su pomagali 
u bojevima. Hazari nastavahu tada u današnjoj južnoj Rusiji naokolo 
rijeke Dona. Poslije se Mađari odvojiše od svojih saveznika Hazara i 
pomakoše k zapadu, te pođoše sa svojom prtljagom u prostrane stepe 
između Dnjepra i ušća Dunavskoga (do Drstra ili Silistrije). Oni bijahu 
tada poput svih nomada podijeljeni na porodice, rodove i plemena. 
Isprvice bijaše ih sedam plemena, poslije pridruži im se kao osmo 
jedno pleme Hazara, po imenu Kabari. Kao prvi knez Mađara, kojemu 
je vlast već dobrano omeđena, spominje se Arpad, sin Almošev. 
U njegovu plemenu ostade kneževska čast nasljedna. Mađari bijahu bo- 
gati osobito rogatom stokom i konjima; povrh toga pribavljahu lovom i 
otimačinom sve što im je bilo potrebno za život. Već za cara Teofila 
(829—842) vidimo ih kako udaraju na susjedne narode; god. 862. pro- 
driješe sve do međa istočnofranačkoga kraljevstva, te ih franački lje- 
topisi tada prvi put spominju. Za kralja Arnulfa upozna ih Evropa, te 
su stoga mnogi i mislili da su se tada prvi put u Evropi pojavili. God. 
892. već se sukobiše s Moravskom, koja je poslije i postradala od navala 
njihovih. 

Branimira naslijedio je u Bijeloj Hrvatskoj knez Mutimir 
(892—910). Ne zna se da li je bio sin Trpimirov; no svakako stoji da je 
bio iz njegove porodice. On je stupio na vladu već po pravu nasljedstva, 
budući da se ponosi da sjedi »na očinskom prijestolju« (residente 
paterno solio). Ne priznaje ni bizantskoga ni rimsko-njemačkog cara, 
nego se piše »s Božjom pomoću knez Hrvata« (divino munere Chroato- 
rum dux). Imade već i uređene dvore u Bihaćima poput zapadnih vla- 
dara; njemu se pokoravaju i romanski gradovi bizantske Dalmacije 
(primjerice Split), u koje dolazi i u njima prebiva kad ga je volja. 
Okružen je i zasebnim dvorskim časnicima, koji ga služe i dvore; tu 
je dvorski župan (iupanus palatinus), buzdovanar (mac- 
cecharius iupanus), volar ili konjušnik (cavallarius iupanus), 
komornik (camerarius iupanus), peharnik (pincernarius iupa- 
nus), župan kneginje (iupanus comitissae), buzdovanar 
kneginje (maccecharius  comitissae), župan oružjenoša 
(armiger iupanus). Knez napokon imade i svoj pečat (anulo nostro). 

Kad je knez Mutimir stao vladati u Hrvatskoj, bio je biskupom u 
Ninu neki Aldefreda. Taj se bijaše ugledao u svoga predšasnika 
Teodozija, pak je nastojao razmaknuti svoju vlast na štetu splitske 
nadbiskupije, pače i ondje gdje se protivilo očitim povlasticama od pri- 
jašnjih vladara. Tako htjede posvojiti crkvu sv. Jurja u Putalju (Su- 


5 [Bio je najmlađi Trpimirov sin.] 

ćurac), koju je knez Trpimir darovao splitskoj nadbiskupiji. Stoga se 
porodi žestoka razmirica između Aldefrede i splitskoga nadbiskupa Petra, 
te oba dođoše pred Mutimira. Ovomu bijaše bez dvojbe teško da radi 
protiv svoga hrvatskog biskupa a u prilog splitskoj nadbiskupiji; no 
da ne pogazi darovnice svojih predšasnika i ne okrnji pravo, pozove on 
oba biskupa pred svoj sud, koji će biti u nazočnosti velikaša i župana 
(primates populi) hrvatskoga naroda. Na sudu započe parnica. Nad- 
biskup splitski isticaše da mu je spomenutu crkvu poklonio knez Trpi- 
mir i pokaza sva dokazala za svoje tvrdnje. Na to stade biskup Alde- 
freda dokazivati da crkva sv. Jurja pripada njemu i hrvatskoj bisku- 
piji. On priznade doduše da je Trpimir izdao neku darovnicu, ali da on 
spomenute crkve nije poklonio splitskoj nadbiskupiji za sva vremena, 
nego samo tadanjemu nadbiskupu na dosmrtno uživanje. Mutimir uvidi 
da se Trpimirova povelja ne može pogaziti pak potvrdi nadbiskupu 
splitskomu crkvu sv. Jurja i zasvjedoči tim činom svoju najveću ne- 
pristranost i pravdoljublje. Sud se kraljevski bio sastao dne 28. rujna 
892. Sutradan pođe Mutimir sa svojim dvorom u grad Split, pa ondje 
u crkvi sv. Dujma i Anastazija prisegom potvrdi svoju osudu. 

Za Mutimirova vladanja stradala je susjedna Srbija od domaćih 
smutnja. Već bi spomenuto, kako je za srpskoga velikoga župana Muti- 
mira pobjegao u Hrvatsku Petar, sin Gojnikov, i kako se je sklonio 
u kneza Branimira. Malo zatim, god. 891, umre u Srbiji veliki župan 
Mutimir, ostavivši za sobom tri sina: Pribislava, Brana i 
Stjepana. Čim je za to čuo Petar, koji je sveđer boravio u Hrvat- 
skoj, vrati se u Srbiju i skupivši dovoljno privrženika zbaci s vlade 
Pribislava i njegovu braću, te upravljaše otad sam čitavom Srbijom 
(892—917). Svrgnuti Pribislav zaklonio se s braćom u Hrvatskoj. 


Rođaci Petrovi, razasuti po Hrvatskoj i Bugarskoj, pokušaše više 
puta da ga skinu s velikožupanske stolice; ali on se vazda sretno održao. 
On je priznavao bizantskoga cara Leona VI Mudroga za svoga 
vrhovnog gospodara, a podjedno je prijateljevao i sa silnim bugarskim 
knezom Simeonom, pače je njegovu sinu bio krsni kum. Jedino 
prema Hrvatima nije se ponio kako bi trebalo, budući da je oblast 
Neretvu, koja se je dosad pokoravala bjelohrvatskomu knezu, oko god. 
913. oteo Hrvatskoj, te je za neko vrijeme združio sa Srbijom. 


U doba kneza Mutimira buknule su na sjeveru Save i Dunava ljute 
borbe koje su poslije imale korisnih i štetnih posljedica za Hrvatsku. 
Započele su između istočnofranačkoga (njemačkoga) kralja i morav- 
skoga kneza Svatopluka, te su trajale od god. 891. do 906. U te se 
borbe upletoše naposljetku još i Bugari i Mađari. 


Već bi spomenuto kako se god. 884. moravski knez Svatopluk bio 
izmirio s carem Karlom III i kako se zbog toga Svatoplukova vlast bila 
raširila po čitavoj staroj donjoj Panoniji sve do međa hrvatskih i bu- 
garskih. Onom istom prigodom poklonio se caru i Braslav, knez Slo- 
vinske zemlje. Napokon se rimsko-njemački car sprijateljio i s bugar- 
skim knezom Mihajlom Borisom, s kojim su Franci još god. 864. u 
Tullnu utanačili mir i savez, te ih je on zatim više puta pomagao u 

ratovima s Moravcima. No naskoro promijeniše se sasvim neke prilike. 
U franačkoj bi državi god. 887. Karlo III zbačen s prijestolja, a mjesto 
njega postade istočnofranačkim kraljem Arnulf; u Bugarskoj pak odre- 
če se god. 888. stari Mihajlo Boris vlade i pođe u samostan, odredivši 
za svoga nasljednika starijega sina Vladimira (888—893), koji je 
bio loš i raskalašen vladar. 


Novi istočnofranački (njemački) kralj Arnulf bijaše zakleti neprija- 
telj moravskoga kneza Svatopluka. Nakon sastanka god. 890. u Omun- 
tesbergu, gdje se ne mogoše nikako sporazumjeti, bukne iznova rat 
između franačke države i Moravske. Arnulfu se god. 892. u Hengstfeldu 
pridruži Braslav, knez Slovinske zemlje, i obeća mu pomoć proti Svato- 
pluku. Tom bi prigodom odlučeno sa tri vojske provaliti u Moravsku 
te je satrti. Ali franačke vojske harahu samo četiri tjedna nevoljnu 
zemlju; osvojiti je ne mogoše nikako. Vrijedno je upamtiti vijest fuldij- 
skoga ljetopisa da su već u ovom ratu Arnulfa pomagale mađarske čete 
(Ungaris etiam ibidem ad se cum expeditione venientibus). Prema tomu 
je izvjesno da je Arnulf već god. 892. bio utanačio neki savez s Mađa- 
rima proti Moravskoj, te da je njihove konjaničke čete pozvao u pomoć 
i tako prouzročio sve nevolje, od kojih su poslije stradale Moravska, 
Njemačka i ostale susjedne zemlje. Arnulfu međutim ne bijaše ni to 
dosta. Tek što se bijaše vratio iz boja, pošalje u rujnu poslanike s 
darovima knezu Vladimiru u Bugarsku. Poslanici su imali skloniti 
kneza Vladimira da obnovi i utvrdi Tullnski mir od god. 864, a zatim 
da ne dopusti izvoziti so iz svoje zemlje u Moravsku. Poslanici pro- 
lazili su Slovinskom zemljom najprije okolicom zagrebačkom, onda 
po rijeci Odri preko Turopolja do utoka Odre u Kupu, napokon Kupom 
i Savom. Došavši u Bugarsku biše od Vladimira lijepo primljeni, te 
se povratiše tek mjeseca svibnja slijedeće godine. Uto je franački kralj 
s različnom srećom i dalje ratovao s Moravskom. Rat je završio tek 
u jeseni 894. smrću junačkoga Svatopluka. Njegovi sinovi Mojmir i 
Svatopluk utanačiše na to mir s Arnulfom, ne zna se uz koje pogodbe. 


U to se zgodi važna promjena u Bugarskoj. Tamošnji knez Vladi- 
mir vladaše tako loše da se sam otac njegov Mihajlo Boris zgražao. 
Ostavi zato manastir da skine Vladimira. Mjesto njega uzvisi na prije- 
stolje mlađega sina svoga Simeona (893—927), najslavnijega vla- 
dara bugarskog. Taj veliki vladar, kojega je država obuhvaćala ne 
samo zemlje Dunavu na jugu nego i na sjeveru, naročito današnju 
Rumunjsku, Erdelj i istočnu Ugarsku, okani se svakoga utjecanja u 
prilike evropskoga zapada, pak svrati svu pažnju na Bizantsko Carstvo 
i na Carigrad. Tako se zarati s carem Leonom Mudrim, a taj pozove 
Mađare u pomoć, baš onako kako ih je prošle godine kralj Arnulf bio 
dozvao u ratu s Moravskom. God. 893. preveze ih drungar Eustahije 
na grčkim brodovima preko Dunava, a nato provališe u Bugarsku. 
Razbivši Simeona tri put, poharaše mu zemlju, pak prodrijevši do 
njegove prijestolnice Preslave, tako ga utjeraše u tjesnac da je morao 
sklopiti mjr s Bizantom. Zbog toga vratiše se Mađari k svojim kućama. 
Ali dozvani jednom od kralja Arnulfa i cara Leona stadoše Mađari 
odsad i na svoju ruku udarati na susjedne zemlje, pače i na zemlje 

svojih prijatelja. Već god. 894. pređoše preko Dunava, te poharaše 
najgroznije čitavu staru donju Panoniju. Po svom običaju poubijaše 
tamo svu oružju doraslu čeljad, a djecu i žene odvedoše sa sobom u 
ropstvo. Dok su međutim Mađari plijenili u Panoniji, zgodi se nešto 
osobito zamašna po svojim posljedicama. Kad su naime Bugari vidjeli, 
kako su Mađari iz svoga zavičaja pošli na plijen i kako su za čuvanje 
svoje zemlje, žena i djece ostavili samo malo ljudi, pojagmiše se Bugari 
da im se osvete za provalu od prošle godine. Složiše se s Pečenezima, 
starim neprijateljima njihovim, pa zajedno s njima udariše na mađar- 
sku zemlju između Dunava i Dnjepra. Što su tamo zatekli puxa, sve 
bi poubijano, sva imovina ugrabljena, a u samoj zemlji nastaniše se 
Pečenezi. Vrativši se Mađari iz Panonije s plijenom, nađoše svoju 
zemlju u tuđim rukama, pa ne mogući sada ni na istok ni na jug, 
udariše prema zapadu i zauzeše zemlju između Tise i Dunava. 





SLAVENSKI VOJNICI X STOLJEĆA 


Otkad su Mađari god. 895. ovladali Potisjem i srednjim Podu- 
navljem, prijetila je velika pogibelj i Moravskoj i Slovinskoj zemlji, 
budući su Mađari gotovo neprestano na njih udarali, te ih robili i pus- 
tošili. Najviše je stradala stara donja Panonija, a osobito nekadanja 
Koceljeva kneževina; zato Arnulf tu slavensku kneževinu zajedno s Blat- 
nim Gradom god. 896. predade Braslavu, knezu Slovinske zemlje, da je 
zajedno sa svojom zemljom brani od Mađara. 

OPORUKA AGAPE, KĆERI ZADARSKOGA TRIBUNA DABRONA 
kojom ostavlja svoje nekretnine i pokretnine samostanu sv. Krševana (sancti Chrisogoni) u Zadru. 
Izvornik te isprave čuva se u arhivu u Zagrebu kao najstariji dokument iz doba narodne dinastije 
hrvatske. U ispravi se kaže da je izdana god 969; ali Rački je stavlja u god. 999 (1). 

Neuređenim još tada Mađarima bila bi lako odoljela Moravska, 
sjedinjena sa Slovinskom zemljom, a pomagana od franačke države; 
no o takovoj slozi nije bilo ni govora. Premda je nakon Svatoplukove 
smrti otpala od Moravske kneževina Češka, bila bi se othrvala i sama 
Moravska da je bila sva na okupu i složna. No i u samoj Moravskoj 
bijahu planule razmirice između braće Mojmira i Svatopluka, u koje 
se papos jetku umiješaše i Franci. Stoga se porodi novi rat god. 898. 
između Franačke i Moravske, koji trajaše do god. 901. Mjesto da bi 
se i Franci (Bavarci) i Moravci bili složili u savez da odbiju Mađare, 
oni su se među sobom krvarili; a dotle su Mađari za svojih provala 
pustošili nepriječeni više puta u Moravskoj, pače god. 899. i u Italiji. 
Franci, a osobito Bavarci za slabe vlade Ludovika Djeteta gledali su 
to donekle s veselim okom, nadajući se kako će im Mađari pomoći i 
Moravsku oboriti; no kad su Mađari stali udarati također na Korušku 
i Bavarsku, uvjeriše se Nijemci da im nisu prijatelji, pak zato odlučiše 
izmiriti se s Moravskom. Mir s Mojmirom utanačen bi god. 901. u 
Regensburgu. 

Ali sve bijaše prekasno. Moravska bijaše suviše oslabljena; ona 
ne mogaše više Mađara suzbijati. Slijedećih godina učestaše navale 
Mađara sve više, a otpor Moravaca bijaše sve slabiji. Napokon god. 
906. podlegne silna nekad moravska država navalama mađarskim. 
Zgodno piše o tom glasoviti njemački povjesničar Diimmler: »Teško 
da bismo pogriješili, ako propast veličajne tvorbe Rastislavove i Sva- 
toplukove stavimo u godinu 905. ili 906, za kojih se ne spominju nika- 
kvi bojevi s Bavarcima. Ispražnjene zidine i dimeće se ruševine ozna- 
čivahu sada ona mjesta, koja nekad posvetiše Konstantin i Metodije 
svojim propovijedima; utvrde na čije je bedeme njemačka hrabrost 
često zaludo jurišala, a i razasuti, osiromašjeli i potlačeni puk ostade 
kao preostatak onoga nekad tako ponositoga moravskog naroda, za 
koji se činilo da ga je zapalo zvanje, da uz raspalu državu franačku 
osnuje mladu i cvatuću državu svih Slavena, zadojenu svježom 
kulturom.« 

Kad je moravska država pala, nije više bilo na životu Mutimira; 
Bijelom Hrvatskom vladao je tada već knez Tomislav. 


TOMISLAV, PRVI KRALJ HRVATSKI 
o. 910—928 


O rodu kneza Tomislava, tko mu je bio otac, a tko mati, ne znamo 
ništa.! Ali stara hrvatska knjiga priča za nj da je bio hrabar mladić, 
jak na oružju i vele poduzetan, »da je bio mlad i krepak u rvanjih«. 
I ne laže ta naša knjiga starostavna. 

Kad je knez Tomislav (o. 910—928) postao knez Bijelih 
Hrvata, prijetila je velika pogibelj Slovinskoj zemlji, a i samoj Bijeloj 
Hrvatskoj. Mađari bijahu već oborili veliku nekad državu moravsku 
i zauzeli Koceljevu kneževinu s Blatnim Gradom. Silan narod slavenski 
grnuo na jug preko Drave da nađe zaklona u Slovinskoj zemlji. Tu 
stajaše dan i noć na braniku knez Braslav sa svojim pukom. Ali ma- 
đarski konjanici preplivaše i plahu Dravu, pak će udarati na sve strane 
po zemlji Slovinskoj. Bijaše tu ljutih okršaja i bojeva; Mađari opu- 
stošiše ravnu zemlju, ali ne mogoše uzeti tvrdih gradova. Za tih okršaja 
nestade i kneza Braslava. Braslavov brat, kome dodija prolijevanje 
krvi, ostavi svoj zavičaj i pođe u daleku Njemačku da tamo u mana- 
stiru Fuldi strese sa she svjetski prah; a i majka Braslavova pobježe 
iz nesretne zemlje Slovinske da pod okriljem njemačkoga cara proživi 
zadnje dane svoje u Božjem miru. 

Kad su mađarske čete Slovinsku zemlju obratile u prah i pepeo, 
no udarati i na Bijelu Hrvatsku. Ali ta zemlja sa svojim Gvozdom, 

ršnim Velebitom i visokom Dinarom bijaše grob Arpadovim sokolo- 


1 (Tomislav je vjerojatno bio Mutimirov sin.] 

vima. Ne mogoše oni preletjeti na svojim brzim konjima tom zemljom 
kao ravnom Podravinom i Posavinom; a kad bi i koja četa pregazila 
gudure i klance i pala u hrvatske župe, dočekao bi je spreman knez 
Tomislav. Više puta upadali Mađari u Bijelu Hrvatsku, ali se ili vratili 
razbijenih glava, ili opet netragom izginuli u hrvatskim planinama, 
kako nekad izgibe vojska kneza Ljudevita, kada je zaratila na kneza 
Bornu. Lijepo bilježi stara knjiga hrvatska: »I kraljujući Tomislav u 
to vrijeme bijaše u kraljevstvu ugarskom kralj imenom Arpad. I on 
skupi vojske i izađe s vojskom na kralja Tomislava. Bijaše pak Tomi- 
slav mlad i krepak u rvanjih. I činiše među sobom mnoga rvanja i 
vazda Arpad, kada bojevahu, izgubljaše i napokon ne mogaše supro- 
tiviti se i pobježe«. 

Knez Tomislav sretno obrani svoju kneževinu od mađarskih na- 
vala. Ali to ne bijaše sve. Goneći čete mađarske iz svoje djedovine, 
ušao je slavodobitno u Slovinsku zemlju gdje ga je narod dočekao 
kao spasitelja svoga. Mađari bježe kraj Zagreba, kraj Požege, kraj 
Vukovara, a iza Vukovara preplivaše Dunav i vratiše se tužni pred 
lice kneza Arpada. A Tomislav na to svu tu ravnu zemlju pridružio 
svome vladanju te će otad sezati država njegova do Drave i Dunava. 
Slovinski Hrvati veselo i zahvalno prionuli uz krv svoje krvi, uz svoga 
osloboditelja. Slovinska zemlja postala banovina hrvatska; za kneza 
Tomislava upravljat će zemljom slovinski ban koji će stolovati u staro- 
drevnom gradu Sisku, u onome gradu gdje su prošloga stoljeća kneže- 
vali Ljudevit, Ratimir, Mutimir i Braslav. 

Tako sjedini knez Tomislav Slovinsku zemlju s Bijelom Hrvat- 
skom i ispuni ono za što su pred sto godina Ljudevit i Borna prolili 
toliko bratske krvi. Slava Tomislavova razlijegala se svagdje gdje je 
bilo srca i jezika hrvatskoga. Narod grnuo jatomice pod stijeg njegov, 
i tako je Tomislav mogao stvoriti vojsku kakve je tada u Europi malo 
bilo. Grčki ljetopisac a suvremenik kneza Tomislava, bizantski car 
Konstantin? piše u jednoj knjizi svojoj da je za Tomislava »Hrvatska 
mogla dići šezdeset tisuća konjanika i sto tisuća pješaka; da je imala 
osamdeset velikih brodova, na svakome do četrdeset ljudi, i sto manjih 
brodova, na svakome deset do dvadeset momaka«. Zato nije čudo što 
su se za njegovu ljubav i prijateljstvo otimali vladari susjednih oblasti 
hrvatskih i srpskih i da su se pače i neki knezovi Crvene Hrvatske 
utjecali njegovu okrilju. Poimence Mihajlo Višević, ponositi 
knez Humske zemlje, gotovo da je Tomislava priznao za svoga go- 
spodara. 

Ali se još netko trsio da uđe moćnomu Tomislavu u volju. Bijaše 
to sam bizantski car Konstantin VII, a gonila ga na to preka nužda, 
strah naime od bugarskoga kneza Simeona. Otkad je taj silni knez 
zavladao Bugarskom nakon oca svoga Mihajla Borisa (god. 893), Bi- 
zantsko se Carstvo dnevice primicalo rubu propasti. Knez Simeon htio 
je pošto-poto da obori tu slavnu carevinu, pak da onda sam zagospo- 


2 [Konstantin VII Porfirogenet (913—959); za njegove maloljetnosti vladali su njegov 
ujak Aleksandar i majka Zoe, poslije njegov tast Roman I Lekapen. Sam vlada od 945.] 

duje u divnome Carigradu. Već više puta osvanuo je s hrabrim Buga- 
rima pod zidinama toga grada, i s teškom mukom i krvavim znojem 
suzbijali su Grci juriše njegove. Simeon nije mogao Carigrada uzeti, jer 
nije bilo u njega brodovlja, ali zato on Grke do nogu razbi u krvavoj 
bitci na rijeci Aheloju 20. kolovoza 917. Nakon te sjajne pobjede uđe 
slavodobitni Simeon u svoju prijestolnicu Veliku Preslavu, dade se 
tamo okruniti za cara i prozove se »car Bugara i samodržac 
Grcima«. 

ODLOMAK PLOČE NA KRSTIONICI GRADA 
SPLITA U CRKVI SV. IVANA KRSTITELJA 


Po Kukuljeviću prikazuje sjedeća osoba kralja Tomislava 
s krunom na glavi i s Križem u ruci 


Čim je Simeon prvi put zaprijetio Carigradu, car se bizantski ogle- 
dao za prijateljima i saveznicima da suzbije silu bugarsku. A tko da 
mu bude *valjaniji i bolji saveznik nego moćni knez Tomislav? Doduše, 
već od Branimira nisu hrvatski knezovi više marili za Carigrad ni za 
bizantske careve, ali svakolika latinska Dalmacija sa svojim biskupima 
ostala je vjerna caru i njegovu namjesniku (strategu). Car se dosjeti 

kako da uđe u volju Tomislavu. Naredi da se svi latinski gradovi u 
Dalmaciji, poimence Split, Zadar, Trogir, Osor, Rab i Krk u ime carevo 
dadu pod okrilje hrvatskoga kneza Tomislava, koji će biti u neku ruku 
carev namjesnik ili strateg u tim grado- 
vima. Povrh toga počasti car Tomislava 
još i časnim naslovima, imenova ga svo- 
jim konzulom i obasu ga obilatim daro- 
vima. Knez Tomislav videći da car ne 
traži od njega da mu bude podanik nego 
samo prijatelj i saveznik, rado prihvati 
careve ponude i časti. Uze pod svoje 
okrilje latinske gradove Dalmacije, koji 
su sada opet plaćali danak hrvatskomu 
knezu. Kako su sada i biskupi dalmatin- 
skih gradova spali pod Tomislava, nasto- 
jaše on da splitskoga prvostolnika i nje- 
gove područnike izmiri s rimskim papom 
i povrati u krilo latinske crkve. To mu i 
pođe za rukom. Po njegovu savjetu i nu- 
kanju čitava Dalmacija odvrže se od ca- 
rigradskoga patrijarha i pridruži se opet 
Rimu. Da bi što više ušao u volju novim 
podanicima, Tomislav ugađaše Latinima 
u svem i svačem; gotovo da je tim 
povrijedio i same Hrvate. Ali zato mo- 
gaše se sada ponosito zvati knezom 
Hrvatske i Dalmacije. 

Odsad je Tomislav bio prijatelj bi- 
zantskog cara i pomagao ga da se obrani 
od sile bugarskog cara Simeona. Tomi- 
slav nije doduše dizao svoje vojske da 
bije boj s Bugarinom; ali je radio u pri- 
log srpskim knezovima, starim protivni- 
cima Bugara, a podložnicima bizantskoga 
cara. U Srbiji bijaše naime još veliki 
župan Mutimir, suvremenik hrvat- 
skoga kneza Zdeslava, oko god. 879. pri- 
znao vrhovnu vlast bizantskoga cara, te 
su i on i njegovi nasljednici vazda ostali 
vjerni caru i Carigradu, iako su zbog 
toga sila jada od Bugara pretrpjeli. Oso- BUGARSKI CAR 
bito je Simeon napeo sve sile da satre U X STOLJEĆU 
Srbiju, koja ga je najviše smetala ka- 
da je udarao na Carigrad. Kad god bi Simeon provalio u Srbiju 
(Rašu), veliki župan srpski sa svojom porodicom i narodom svojim 





3 [Radi potpore protiv Bugarske i carigradski patrijarh se odrekao svoje jurisdikcije 
nad dalmatinskim gradovima i otocima, prepustivši ih papi u sklopu pomirenja s Rimom.] 

tražio bi zaklona u Hrvatskoj, te bi knez Tomislav srpske pribjege ras- 
kriljenim rukama dočekao i gostio, pače bi im koji put i pomagao da 
se vrate u svoju milu domovinu. Najveća pogibelj zaprijeti Srbima 
oslije Simeonove pobjede na rijeci Aheloju (917). Simeon odluči 
azniti srpskoga velikog župana Petra što je pomagao Grcima i u to 
ime čitavu Srbiju svojoj vlasti podložiti. Ali ovaj put kao da se Buga- 
rima sreća iznevjerila. Hrabri Petar otimaše se junački bugarskim 
vojvodama, te ga ne mogoše silom svladati. Nato smisliše prevaru. 
Pozvaše Petra preda se i počeše mu govoriti da mu ne će više raditi o 
lavi, nego da će se s njim izmiriti. Nebogi Petar povjerova njihovim 
letvama u zao čas po sebe, jer ga baciše u teške okove i odvedoše 
sobom u Bugarsku gdje umre u tamnici. Kad je Simeon ovako stekao 
Srbiju, namjesti ondje velikim županom slijepoga Pavla, unuka Mu- 
timirova, a sina Branova. Pavao bijaše gojenče bugarsko, zato se nadaše 
Simeon da će mu novi veliki župan srpski biti odan i vjeran. Ali s tom 
promjenom ne bijaše sporazuman car bizantski. U Carigradu desio se 
neki Zaharija, također unuk Mutimirov a sin Pribislavov. Ovoga 
mladića skloni car Konstantin da na svoje ime ide otimati Srbiju Buga- 
rima i županu Pavlu. Ali bijaše loše sreće. Provalivši Zaharija u Srbiju, 
bi pobijeđen i ulovljen, a Pavao ga na to pošalje svomu gospodaru 
Simeonu da kazni drznika. I tako zapade Zahariju mjesto zlaćanoga 
prijestola bugarska tamnica (920). 

Tako ostade velikim županom u Srbiji slijepi Pavao. No i njemu 
bilo je mučno podnositi bugarsku vlast. Kad je god. 920. bugarski car 
Simeon pokrenuo posljednji rat s bizantskom državom, te se priprav- 
ljao da s golemom vojskom pođe pod zidine Carigrada, slijepi Pavao, 
potaknut od grčkoga cara a možda i od hrvatskoga kneza Tomislava, 
otkaže posluh Bugarima. Simeon planu gnjevom s te nevjere, ali kako 
se bijaše već spremio na Carigrad, ne htjede da ide glavom u s. 
nego pusti iz tamnice zasužnjenoga Zahariju, te ga pošalje na čelu 
bugarskih četa u Srbiju da skine Pavla i da sam sjedne na stolicu 
velikoga župana. Na polasku morade Zaharija obreći Simeonu da će 
biti vazda vjeran i pokoran njemu i njegovim nasljednicima. Ali ni 
Zaharija ne održi vjere. Čim se dobavi vlade u Srbiji, odmetnu se od 
Bugara i pristade uz Grke. Simeona razljuti ta nevjera još više, jer 
bijaše zamijenio loša slugu za lošijega. Ali kako je već polazio na Cari- 
grad, ne pođe sam u Srbiju nego pošalje onamo svoje vojvode Marmaja 
i Sigricu da kazne buntovnika. 

Dok je Simeon sretno ratovao pod zidinama Carigrada i snivao 
o budućem carstvu svojem, stiže čete njegove u Srbiji ljuta nevolja. 
Podupiran Grcima, a možda i hrvatskim knezom Tomislavom, dočeka 
Zaharija bugarsku vojsku i razbije je do kraja. I bugarske vojvode 
Marmaj i Sigrica biše zarobljeni. Zaharija im dade odrubiti glave, te 
ih pošalje u znak svoje pobjede bizantskomu caru u Carigrad. Simeona 
kosnu se ta nesreća tako da je malo zatim (9. studenoga 924) sklopio 
mir s Bizantskim Carstvom i pohitao kući da osveti svoju sramotu. 
Vrativši se u Bugarsku, pozove preda se srpskoga kneževića Časla- 

va, koga bijaše na svome dvoru othranio, te ga uputi da ide u Srbiju 
gdje će zamijeniti neharnika Zahariju. Kneževiću Časlavu pridijeli car 
veliku bugarsku vojsku i nekoliko svojih vjernih vojvoda, kojima zapo- 
vijedi da protjeraju Zahariju, ali da ne namjeste Časlava nego da 
pretvore Srbiju u bugarsku pokrajinu. 





BUGARSKI VOJNICI 


Začuvši Zaharija da se primiče velika bugarska vojska sa Časlavom, 
a ne uzdajući se da će i dalje srpska gospoda uza nj pristajati, ostavi 
svoju zemlju Bugarima i pobježe u Hrvatsku gdje ga je knez Tomislav 
gostoljubivo i bratski u svome dvoru primio. Odanle nadaše se on da 
će kojom zgodom uz pomoć Hrvata opet steći svoju djedovinu. Bugar- 
ska se vojska u to sa Časlavom približi međama srpske zemlje, te bugar- 
ske vojvode pozvaše srpske župane da dođu k njima i da prime iz 
njihovih ruku novoga vladara Časlava. Srpska gospoda ne htjedoše 
isprva vjerovati Bugarima, ali kad se vojvode zakleše da im ne će ništa 
na žao učiniti, dođoše na svoju žalost. Svikolici biše okovani u verige 
i zajedno s kraljevićem Časlavom poslani u Bugarsku na robiju. Sada 
tek provali bugarska vojska u Srbiju. Nesretni narod, lišen svojih vođa, 
stradaše grozno; mnogo ga pogibe od mača, a što preostade, staro i 
mlado, bude odvedeno u bugarsko sužanjstvo. Srećom da je već za 

prijašnjih smutnja mnogo puka pobjeglo u susjedne hrvatske zemlje, 
naročito u Crvenu Hrvatsku. Zemlja srpska ljuto bi poharana te je 
priličila gotovoj pustoši u kojoj je, kako se priča, ostalo jedva nešto 
preko pedeset ljudi (924). 

Srbija bijaše uništena. Ali kraj pogažene Srbije stajaše još moćna 
i svježa Hrvatska, jaka na kopnu i na moru kao nikad prije ni poslije. 
Hrvatski knez Tomislav primao je i zakriljivao srpske bjegunce, kao 
da je htio Simeonu pokazati da ga se ne boji, pače da se želi s njime 
i ogledati. I Simeon se uvjeri da mu se pobiti s Hrvatskom, jer da inače 
ne će nikada postići svoga cilja. U to ime počne kupiti vojsku na 
Hrvate. Ako pobijedi Hrvate, past će i Carigrad, te će njegova vlast 
na od Jadranskoga mora sve do onih mora koja dijele Evropu 
od Azije. 

Godine 925. polazila je bugarska vojska pod vojvodom Alogobo- 
turom na Hrvate.“ Bilo joj je prevaliti kršne gore hrvatske da se pri- 
kuči moru, gdje je bilo srce hrvatske države. Ali baš u tim neprohod- 
nim gorama stiže bugarske čete zla kob. Tomislav dočeka Bugare u 
nepristupnim klancima, te ih razbije tako da se malo koji vratio domu 
svojemu. Još u kasnija stoljeća spominjahu grčki ljetopisci slavnu 
pobjedu hrvatsku, pače i ruski ljetopisac Nestor zabilježi taj zname- 
niti događaj ovim riječima: »Simeon pođe na Hrvate i pobijeđen bi 
od Hrvata«. 

Poraz u hrvatskim gorama bijaše za Simeona najveći udarac, jer 
se tim jedinim događajem razbiše sve velike osnove njegove. Bugarska 
zvijezda poče tamniti, a k tome umre 27. svibnja 927. i sam car Simeon. 
Nakon smrti njegove, za njegova sina Petra propadaše Bugarska dne- 
vice, dok nije napokon postala bizantskom pokrajinom. 

Pobjedom nad Bugarima sjedinio je knez Tomislav sve dosadanje 
velike i male oblasti hrvatske i srpske u jednu veliku državu, koja je 
obuhvaćala sav narod hrvatski i srpski, a i sve latinske gradove uz 
morsku obalu (Dalmaciju) K tome je Tomislav već otprije bio prija- 
telj i bizantskoga cara i rimskoga pape. Kao što se Simeon nakon 
pobjede na Aheloju dao ovjenčati carem Bugara, tako poželi sada i 
Tomislav da glavu okiti kraljeva kih krunom i da se proglasi kraljem 
Hrvatske i Dalmacije. 

Odmah negdje nakon pobjede nad Bugarima pozvan bi sav narod 
hrvatski da se nađe na okupu na Duvanjskom polju, gdje će biti veliki 
sabor (skupština).“ Doći će onamo banovi i župani, doći će poslanici 
rimskoga pape, splitski prvostolnik sa svojim područnicima, a i crveno- 
hrvatski i srpski veliki župani, koji su nedavno priznali Tomislava za 
starješinu. Knez Tomislav ovjenčat će se za kralja svih Hrvata i uredit 
će se mnogi drugi poslovi. 


“ (Na temelju raspoloživih podataka ne može se točno odrediti vrijeme hrvatsko- 
“bugarskog rata, ali je sigurno da je vođen odmah nakon pokoravanja Srbije.) 

5 [U okviru Tomislavove Hrvatske nisu se nalazile srpske zemlje.] 

# [Opis sabora na Duvanjskom polju nije povijesno utemeljen, pa ga i sam Klaić 
na kraju ovog opisa uvjetuje.] 

Na urečeni dan prekrio je Duvanjsko polje silan narod, s oružjem 
u ruci, a razdijeljen po plemenima i rodovima. Eto već i kralja gdje u 
svečanu provodu ide u crkvu. Najprije ide sjajna kraljeva tjelesna 
straža u oklopima sa srebrnim i pozlaćenim šljemovima na glavi, sa 
štitom u jednoj ruci, a kopljem u drugoj. Za njima dolazi svećenstvo 
slavenskoga i latinskoga obreda s užganim svijećama noseći također 
križeve, sv. moći i različite crkvene posude. Zatim dolaze župani, načel- 
nici gradova, upravitelji (kastelani) župnih i kraljevskih gradova. ba- 
novi i knezovi različnih banovina i oblasti. Na čelu im je dvorski župan, 
uz njega djed (maior domus), dvorski kancelar ili biskup hrvatski, 
dvorski rizničar ili blagajnik, župan mačonoša s kraljevskim mačem 
krstašem, župan stjegonoša s kraljevskom zastavom, župan kopljonoša 
s kraljevskim kopljem, župan štitonoša s bogatim kraljevskim štitom, 
župan peharnik ili vinotoč sa zlatnim peharom, župnik konjušnik sa 
zlatnim štapom, župan ubrusar sa zlatnim vilicama, župan posteljnik 
s bogato izvezenim jastukom, župan ključar ili vratar sa zlatnim klju- 
čem, župan bravar i župan volar, župan psar, župan sokolar, župan 
tepčija; ovih pet posljednjih nose po svoj prilici darove kojima će kralj 
darivati svoj narod. Napokon dolazi i kralj. Odjeven je u grimizne 
haljine, a opasan dragocjenim pasom. Ne ima na njemu još ni plašta 
ni krune. U ruci nosi dragocjenu posudu s darovima za svećenika, koji 
će ga ovjenčati i pomazati; kako prolazi kraj naroda, pada taj ničice 
i veselim usklicima prekida dvorske časnike, koji pjevaju hvalospjev: 
»U zdravlje i slavu kraljevu« i »Na mnoga ljeta«. Pred crkvom čeka 
kralja više svećenstvo, papini poslanici s prvostolnikom splitskim i 
drugim biskupima, te vode kralja u crkvu. Usred crkve pita krunitelj 
narod, hoće li da bude novi kralj zakonito krunjen. Kad narod odgo- 
vori da hoće, odvede krunitelj-svećenik kralja na jedno uzvišeno mjesto 
kraj žrtvenika gdje je već namješteno kraljevo prijestolje. Nakon pri- 
ziva sv. Duha pozva krunitelj kralja da na sveto evanđelje narodu i 
crkvi položi svečanu prisegu, a poslije primi sv. pričest. Zatim opaset. 
krunitelj kralja posvećenim kraljevskim mačem, pomaza klečećega 
svetim uljem radosti, postavi mu objema rukama krunu na glavu i 
dade mu u ruke kraljevsko žezlo kao znak pravde, kreposti i spasenja. 
Postavi ga napokon na prijestolje pravde »u ime oca i sina i svetoga 
duha« uz kratku molitvu: »Da ga Bog ogradi i svojom i Duha svetoga 
silom, da mu ukrijepi mišice, da usadi u njegovo srce strah Božji i 
milost prema grešnicima, da ga sačuva neporočna u vjeri, a učini jakim 
braniteljem crkvenih zakona, da sudi svima ljudima pravedno, da brani 
uboge od sile i progona i da bude dostojan carstva nebeskoga«. 


Nakon molitve uze krunitelj sa stola, koji je stajao tik do prije- 
stolja, cipele i plašt, predade ih rizničaru, a taj uz pomoć komornika 
ogrnu plaštem kralja i obuje mu cipele. Sada ustade kralj i tri puta 
poklonivši se prema žrtveniku reče glasno: »Va višnjih Bogu i na zemlji 
mir va čelovecjeh blagovolenije«, pa sjede na prijestolje. Na to stupahu 
redomice podložnici kraljevi iz svih staleža pred prijestolje da svomu 
gospodaru ljube ruke i skute njegovih posvećenih haljina. Napokon 

stupi na ambon (poviše mjesto pred oltarom) jedan odličniji svećenik 
da otpjeva slavu Božju. Pjevalo se pak ovako: 


»Slava Bogu na visini, a mir ljudima na nizini! 
Slava i hvala Bogu koji se smilova narodu te mu dade 
krunjena kralja. 
Slava i hvala svetomu ocu papi rimskomu. 
Slava i hvala svijetlomu i dobromu kralju hrvatskomu 
(Tomislavu). 
Slava i hvala i zdravlje. 
Blago narodu koji doživi taj veliki dan da vidi krunjena 
svoga kralja. 
Blaženi dan novoga života naroda hrvatskoga. 
Blaženi dan koji Tebi kralju darova vijenac vrh tjemena Tvoga. 
Slava i hvala Bogu koji Te uresi kraljevskim znakovima. 
Slava i hvala Bogu koji Te prikaza narodu kao kralja 
velika i možna. 
Čuvao te Bog u zdravlju na mnoga ljeta, na slavu i sreću naroda! 
Usliši Gospodi molitvu puka tvoga; usliši Gospodi! 
Na mnoga ljeta, na mnoga ljeta, slava i hvala i zdravlje 
svijetlomu kralju hrvatskomu (Tomislavu) i svijetloj kraljici 
i njegovoj djeci i njegovoj svojti. 
Na mnoga ljeta slava i hvala i zdravlje!« 


Nakon tih hvalospjeva nadari kralj svoga krunitelja. Taj mu prvi 
čestita, a za njim svi glavni dostojanstvenici kraljevstva, dok narod 
(vojska) kliče: Na mnoga ljeta! Sad izađu istim redom iz crkve. Kralj 
zajaši pripravljena konja, te na uzvišenijem mjestu stupi među narod 
(vojsku), pa zasiječe mačem na sve četiri strane svijeta za znak da 
će braniti svoju kraljevinu od neprijatelja sa svih strana. Nakon toga 
dariva kralj narod (vojsku) sjajnom gozbom, a poglavice plemena i 
oblasti donose kralju različite darove. 

Ovako po prilici proslavljena bi krunidba kralja Tomislava na 
Duvanjskom polju. I nakon toga svečanog čina ostade narod još više 
dana na okupu. Novi kralj Hrvata milostivo je darivao svoje vjerne 
službenike, a poimence one junake koji se proslaviše u bugarskom 
ratu. Osim toga učini mnogo zadužbina, potvrdi mnoge povlastice i 
darovnice svojih pređa i predšasnika, a ne zaboravi ni na svećeničke 
zborove i redovničke samostane, osobito na redovnike sv. Benedikta 
kojih je već tada bilo mnogo u Hrvatskoj. Napokon biše uređene i 
prilike novostečenih pokrajina i oblasti, ponamješteni banovi i župani, 
a i razmještena neka plemena hrvatska u nove oblasti. Valjda bi tom 
prilikom još ustanovljeno da bude kraljevska čast nasljedna u rodu 
kralja Tomislava, a kad ta porodica izumre da pristoji hrvatskim bano- 
vima birati novoga kralja i novu kraljevsku porodicu. Banovi pak birat 


.,_... 

čića' Čudomerića, Mogorovića i Šubića; a birat će ih dvanaest ple- 
mena bjelohrvatskih koja su i dosad tvorila plemstvo u Kraljevstvu 
Hrvatskom. 

I nakon svečane krunidbe na Duvanjskom saboru bilo je kralju 
Tomislavu ratovati s Bugarima da obrani srpsku braću od njihova 
tlačenja. Rat trajaše još dvije do tri godine; no napokon se umiješa 
rimski papa te dokrajči taj zlokobni rat. On pošalje god. 927. svoje 
poslanike, biskupa Madalberta i svijetloga vojvodu od Kume, po imenu 
Ivana, u naše krajeve, te oni izradiše da je kralj Tomislav utanačio 
mir s bugarskim carem Petrom Simeonovićem. Uvjeti mira 
nisu poznati, ali je izvjesno da nakon toga mira nije nikad više bilo 
krvi između rođene braće hrvatske i bugarske. 

Malo vremena nakon mira s Bugarskom umre i Tomislav, prvi 
kralj hrvatski. Kako i gdje je umro, ne znamo; a ne znamo ni to gdje 
su pokopani ostaci utemeljitelja hrvatske države. 


7 [Pravilan oblik ovog imena je Snačić, a ne Svačić.) 


BOEBA ZA HRVATSKU NARODNU CRKVU 


Dok je postojala hrvatska biskupija u Ninu, promijenila su se u 
njoj tri biskupa: Teodozije, Adalfred i Grgur. Najznamenitiji i najsrča- 
niji bio je Grgur, suvremenik kralja Tomislava. 

Dok je Tomislav bio naprosto knez Hrvata, lako je bilo biskupu 
Grguru. On je bio knežev doglavnik i savjetnik, a i kancelar; njegova 
je biskupija obuhvaćala čitavu zemlju bjelohrvatsku, te se svagdje 
pjevala slava Božja jezikom slavenskim i čitale svete knjige slavenske, 
koje ostadoše svetom baštinom nakon apostola sv. Ćirila i Metodija. 
U duhovnim stvarima nije Grgur imao gospodara do pape u Rimu: ovaj 
ga bijaše za biskupa posvetio i narodnu crkvu hrvatsku pod svoje 
okrilje primio. 

Gorki dani osvanuše za biskupa Grgura, kad god. 923. latinski 
gradovi Dalmacije dođoše pod Tomislava i kad se prvostolnik splitski 
sa svojim područnicima povrati zapadnoj crkvi i njezinu glavaru. Od 
toga časa zaredaše borbe između latinskoga i hrvatskoga svećenstva, 
između slavenskoga i latinskoga jezika u crkvi, a i između glavara 
hrvatske narodne crkve u Ninu i nadbiskupa u Splitu. Latinski biskupi, 
na čelu im nadbiskup u Splitu, zahtijevahu da se ukine hrvatska bisku- 
pija u Ninu, jer je nezakonita, te se njezin glavar nameće čitavoj hrvat- 
skoj zemlji, dok je od davne starine sva zemlja hrvatska bila pod nad- 
biskupom splitskim i njegovim područnicima. K tomu da je hrvatski 
biskup uveo u službu Božju nekaki surovi jezik slavenski, a i knjige 
što ih je sastavio krivovjerac Metodije, dok se u kršćanskoj crkvi smije 
slaviti Boga samo posvećenim jezicima: židovskim, latinskim i grčkim. 
U sav glas zahtijevaše sada latinsko svećenstvo da se ukine hrvatska 
biskupija u Ninu i da se slavenski jezik posve istrijebi iz crkve; zemlja 

hrvatska pak da se vrati onim latinskim biskupima pod koje je od 
starine spadala i koje su kršćanstvo u hrvatskom narodu raširile. 


Biskup hrvatski Grgur branio se od prigovora i napadaja latinskih 
svećenika i biskupa kako je samo mogao, a uza nj pristajahu hrvatski 
popovi (glagoljaši) i sav hrvatski narod. Grgur je dokazivao da je nad- 
biskup splitski izgubio pravo na hrvatsku zemlju, kad se odmetnuo od 
rimskoga pape i podložio patrijarhu u Carigradu, da je sam papa 
osnovao za Hrvate biskupiju u Ninu i posvećivao tamošnje biskupe, 
da je hrvatski biskup prvak u čitavom vladanju Tomislavovu i da se 
ne mora pokoravati prvostolniku splitskom, do nedavna još odmetniku, 
nego jedino glavaru zapadne crkve u Rimu. A što se tiče slavenskoga 
jezika i svetih knjiga slavenskih u crkvi, najlakše je bilo Grguru da 
se brani kad je mogao pokazati tolike poslanice papinske, koje su odo- 
bravale čitav rad slavenskih apostola! 


Ali sav taj trud bio mu je zalud. Latinski popovi bijahu tvrde 
glave, pa ne popustiše. I tako planu ljuta borba između obiju stranaka 
koje su dozivale u pomoć i rimsku stolicu i kneza Tomislava. No Tomi- 
slav nije se dugo pačao u te razmirice. Bilo mu je suzbijati Mađare, 
a zatim braniti Srbe i Crvene Hrvate od sile bugarskoga cara Simeona. 
Tek nakon sjajne pobjede nad Bugarima, pošto se Tomislav ovjenčao 
kraljem hrvatskim i uredio prostranu državu svoju, mogao je pomi- 
šljati i na to kako da se u njegovoj kraljevini riješi ovaj spor između 
latinskoga i hrvatskoga svećenstva. Jamačno ga je na to nukao i papa 
rimski Ivan X, koji se bijaše nekako nagodio s carem bizantskim 
i patrijarhom carigradskim, te je sada htio da se urede crkveni poslovi 
u Hrvatskoj i Bugarskoj. A bilo je u Hrvatskoj osim borbe između 
nadbiskupa splitskog i biskupa hrvatskog, a i osim pitanja o slaven- 
skom jeziku u crkvi još i drugih stvari koje su se morale nekako ure- 
diti. Godine naime 925. došle su pod okrilje kralja Tomislava crveno- 
hrvatske oblasti Neretva, Zahumlje, Travunja i Duklja, a i neke srpske 
oblasti koje su se doslije u crkvenim stvarima pokoravale carigrad- 
skomu patrijarhi.' Tomislav nije htio da te pokrajine ostanu i dalje 
uz istočnu crkvu; zato mu bijaše nešto učiniti da se tu rimska crkva 
utvrdi, naročito bijaše mu odlučiti da li će se stare biskupije tih obla- 
st: stonska, dubrovačka i kotorska iznova podvrgnuti 
prvostolniku splitskomu kako su nekad bile, ili će se možda koja od 
njih uzvisiti na nadbiskupiju? Napokon bijahu i u samoj crkvi zavla- 
dali mnogi neredi i nepodopštine; svećenici nisu svagdje živjeli prema 
crkvenim ustanovama i odredbama, a i svjetovnjaci su radili mnogo 
toga što nije bilo u skladu s naukom i predajama vjere kršćanske. 
Trebalo je stoga uvesti neke odlučne preinake i reforme u crkvi hrvat- 
skoj i dalmatinskoj. 

Da se dakle sva ova pitanja riješe i reforme izvedu, naumi papa 
Ivan X sporazumjevši se s kraljem Tomislavom i crvenohrvatskim kne- 


! [Klaićevi podaci o sezanju hrvatske, makar i vrhovne vlasti na tolikom prostoru 
nisu utemeljeni u izvorima. U sastavu Hrvatske od istočnih krajeva bile su Bosna i 
Neretljanska oblast, a Zahumlje je s njom bilo tijesno povezano.) 

zovima, sazvati crkveni sabor čitave Dalmacije i Hr- 
vatske, koji bi se sastao u gradu Splitu, u stolici prvaka svih 
biskupa. Na ovom saboru, gdje će biti najglavniji biskupi, opati i drugi 
svećenici, ali i neki svjetovni velikaši s kraljem, vijećat će se o ovim 
stvarima: 

1. Izravnat će se spor o prvenstvu između prvostolnika split- 
skoga i biskupa hrvatskoga. 

2. Istražit će se i odlučiti o slavenskom jeziku u crkvi. 

3. Uredit će se crkveni poslovi u crvenohrvatskim i srpskim 
oblastima. 

4. Uvest će se neke poboljšice glede crkvene stege, a tako isto 
izdat će se naredbe da se poboljša ćudoredni život kako svećenika 
tako svjetovnjaka. 


Još god. 925, odmah nakon Tomislavove krunidbe, prispješe u 
Hrvatsku dva poslanika papina, po imenu Ivan, biskup ankonski, 
i Leon, biskup prenestinski. Njima povjeri papa da sazovu u njegovo 
ime sabor crkovnjaka u Splitu, da njime ravnaju i da naposljetku 
donesu u Rim zaključke saboraša da ih papa ili odobri ili zavrgne. 
Poslanici papini doniješe sa sobom i više pisama papinskih, što ih 
Ivan X napisa biskupima hrvatsko-dalmatinskima i kralju Tomislavu. 
U pismu biskupima govorio je papa uz ostalo ovako: »Ivan (X) biskup, 
sluga službenika Božjih, prečasnomu i presvetomu bratu našemu 
Ivanu, nadbiskupu svete crkve solinske i svim njegovim područ- 
nicima. Što ste se vi toliko godina i mjeseci klonili svete rimske apo- 
stolske i katoličke crkve, svakako se čudimo. I budući je do nas dopro 
glas da se uz vaše mučanje i odobravanje širi u vašem vladanju druga 
neka nauka, koje nema u svetim knjigama, to se veoma žalostimo. 
Daleko bilo vjernicima i dobrim kršćanima da bi se, zabacivši ustanove 
evanđelja i apostolske naredbe, ravnali po nauku nekoga Metodija, 
kojega nigdje ne nalazimo među svetim piscima. Zato vas opominjemo 
ozbiljno, moji najmiliji, da sporazumjevši se s mojim poslanicima, 
biskupom Ivanom i Leonom, nastojite odlučno sve stvari popraviti u 
zemlji slavenskoj (hrvatskoj), tako da se u zemlji slavenskoj (hrvat- 
skoj) obavlja služba Božja po običaju rimske crkve jezikom latinskim, 
a ne stranim...« I kralja Tomislava i kneza humskoga Mihajla počasti 
papa poslanicom u kojoj im govoraše: »Biskup Ivan, sluga službenika 
Božjih, ljubljenom sinu Tomislavu, kralju Hrvata, i Mihajlu, presvijet- 
lomu knezu Humljana, svim županima i svemu narodu po Dalmaciji i 
Slavenskoj zemlji. Svemogući Bog odredio je tako, te je nama povje- 
rena briga i skrb nad svima crkvama, a to zato da bi mogli duhovnom 
vlasti svagdje sjeme zloće i tmine čupati, a osobito u onih koji se 
smatraju najodabranijim sinovima rimske crkve. Njima pribrajate se 
i vi, jer tko da o tome i dvoji da se kraljevstva slavenska imaju uvrstiti 
među prvijence crkve, budući da je vaša sadanja domovina primala 
duševnu hranu od učenika avostelskih, S vama je tako isto kao s 
Anglosasima, koji naseliše Britaniju; ovima je naš blažene uspomene 
predšasnik papa Grgur I uz kršćansku vjeru donio i učenu izobraže- 
nost, i to u jeziku apostolske matice crkve. U starom zavjetu naime 

pisano je da imamo prvijence i desetinu svoje imovine prinositi Bogu; 
novi nam zavjet pak nalaže da posvetimo Bogu ne samo desetinu na- 
šega imetka nego i desetinu našega života na zemlji; a tomu ćete zado- 
voljiti jedino onda, ako djecu svoju od rane mladosti šaljete u škole 
da uče korisne znanosti; a djeca ova moći će onda svojim znanjem 
vlastite svoje roditelje odvraćati od zabluda. Ta koji odabrani sin svete 
rimske stolice, kao što ste vi, da se naslađuje kad se Božja služba 
obavlja slavenskim ili barbarskim jezikom? Zato vas i opominjemo da 
u svem slušate naše punomoćnike, biskupe Ivana i Leona, i da im sve 
vjerujete. To vam tim bolje preporučujemo, i što god vama oni nalože 
da se trsite što prije pokorno izvršiti, ako ne ćete da budete izopćeni 
iz našega društva.« 


Crkveni sabor u Splitu sastade se još iste god. 925. Na nj dođe 
prvostolnik Ivan, biskup zadarski Formin i drugi mnogi biskupi, među 
njima i hrvatski biskup Grgur iz Nina. Bilo je i drugih svećenika; ali 
latinskih popova dovrvilo iz dalmatinskih gradova kudikamo više, nego 
hrvatskih glagoljaša. Ta latinskih biskupija bilo je nekih desetak, a 
hrvatska samo jedna jedina. Vjerojatno je da su na saboru barem 
neko vrijeme bili i kralj Tomislav, knez humski Mihajlo Višević i drugi 
svjetovni velikaši, ali oni nisu utjecali na rasprave, nego su tek postran- 
ce slušali što su duhovnici govorili. Ne znamo, kako se na onom saboru 
glasovalo, ali vidimo da su latinski popovi pretegli i mnogo toga usta- 
novili što je bilo narodnoj hrvatskoj crkvi na zator. Hrvatski biskup 
odupirao se svojim protivnicima kako je znao i mogao, ali mu je sve 
slabo koristilo, jer je ostao sam samcat sred svojih protivnika. U sve 
stvorio je sabor ovih petnaest zaključaka ili članaka: 


1. Budući da je u davnoj starini bl. Dujam bio poslan od sv. Petra 
da u Saloni naviješta kršćansku vjeru, to se naređuje da salonsko- 
-splitska crkva, u kojoj počivaju moći bl. Dujma, imade prvenstvo 
nad svima crkvama ove pokrajine (hrvatsko-dalmatinske) i da bude 
prvostolna biskupija nad svima biskupijama, da se u njoj posve- 
ćuju biskupi područnici i da se tu drže crkveni sabori. 


2. Neka se u svima crkvama (biskupijama), za koje se znade da 
su nekad imale svoga biskupa a sada imaju dovoljan broj svećenika i 
dosta puka, opet namjesti biskup, jer po odredbi otaca nije dopušteno 
u malim gradovima ili na selima osnivati biskupske stolice da tim 
biskupsko ime i čast ne izgubi svoga ugleda. Biskup, koji nema stolice, 
može se uz privolu prvostolnika i drugih biskupa smjestiti u kojoj 
ispražnjenoj biskupiji. 

3. Budući da se nikako ne smiju biskupijama razmicati međe, 
ustanovljene od otaca (pređa), zato neka se svaki biskup drži ozna- 
čenih mu međa i neka niposto ne poseže za tuđom biskupijom. Samo 
svojom smije upravljati, u njoj posvećivati crkve, rediti misnike itd. 

4. Crkvena posjedovanja, darovana od pobožnih ljudi u ime za- 
dužbine a na slavu svetaca, neka ne služe ni najmanje svjetovnim svrha- 
ma, jer stvari, posvećene jednom Bogu, ne smiju se više namjenjivati 
ljudskoj porabi. 

5. Crkve i uopće sve zemlje koje su pravovjernici ispravama i pod 
prisegama at matici crkvi sv. Petra (rimskoj stolici), neka se toj 
svrsi ne uskrate, jer su i darovatelji i darovane stvari pod okriljem 
sv. Petra. 

6. Ako bi se po Božjem sudu zgodilo, te bi za narodne bune knez 
ili poglavica zemlje ostao mrtav (ubijen od puka) — buduć da ono što 
mnogi počine ostaje neosvećeno (nekažnjeno) — to neka barem oni 
koji su (smrti kneževoj) krivi, dijele milostinje za dušu ubijenoga. Ako 
je pak (ubijeni knez) crkve gradio ili robove na slobodu puštao, neka 
vrijede i dalje njegove odredbe; osim toga neka krivci poštivaju udovu 
njegovu i brane siročad njegovu. 

7. Ako bi tko, potaknut od vraga, hotimice ubio svoga gospodara, 
neka mu se priveže kamen za vrat, a tijelo gvozdenim obručem opaše, 
pa neka tako u progonstvu čini pokoru. 

8. Biskupi kotorski i dubrovački, kojih su biskupije nekad bile 
jedno, neka tu biskupiju podijele na jednake dijelove tako da ako 
jedan od njih umre, drugi njegovom biskupijom upravlja sve dok se 
novi biskup zaredi. 

9. Biskup Licinije neka ostane zadovoljan biskupijom, za koju je 
posvećen. Neka nadalje nitko ne misi u biskupskoj ni u svećeničkoj 
crkvi dok je njezin biskup ne posveti. 

10. Neka se ne usudi nijedan biskup ove pokrajine (tj. nadbisku- 
pije) povisiti na koji viši red one koji bi bili vješti samo slavenskomu 
(hrvatskomu) jeziku; oni pak, koji već jesu povišeni, smiju Bogu slu- 
žiti samo u nižim redovima ili kao redovnici. Neka takvu (slavenskomu 
svećeniku) ne dopusti nijedan biskup u kojoj crkvi svojoj misiti; ako 
bi pak nastala nestašica svećenika latinskih, neka se zamoli rimski papa 
da bi takvim (slavenskim) svećenicima dopustio tim jezikom svoju sve- 
ćeničku službu vršiti. 

11. Biskup hrvatski (Grgur), a i ostali biskupi Dalmacije, neka 
bude podložan prvostolniku (u Splitu). 

12. Ako bi kralj hrvatski i gospoda hrvatska želila da sve biskupije 
u opsegu splitske nadbiskupije podvrgnu svomu (hrvatskomu) bisku- 
pu, to ne će nitko od nas u njihovoj zemlji ni krstiti, ni svećenike rediti, 
ni crkve posvećivati. Neka oni zajedno sa svojim biskupom odgova- 
raju za to pred Bogom, ako će od toga trpjeti sama kršćanska vjera. 

13. U crkvi, gdje je svećenik ubijen, ne smije se misa čitati dok se 
taj grijeh ne okaje. Svećenicima nije slobodno crkveno dobro rastepati, 
niti preuzevši jednu crkvu (župu) bez razloga je ostaviti. Ako koji to 
učini, dok rastepeno (dobro crkveno) ne naknadi ili dok se ne vrati 
svojoj crkvi, neka bude izopćen. 

14. Žene ne mogu se više otpuštati (tjerati) jedino radi nevjere. 
Ako se tko sa ženom rastavio, neka ostane razdružen. Roditelji moraju 
svoju djecu slati u (latinske) škole da ih ova poslije odvraćaju od 
zabluda, jer će radije slušati svoju djecu nego strance. 

15. Svećenici, koji su oženjeni, neka zadrže svoje žene, ali neka 
žive kao brat i sestra. Ako bi se koji svećenik ponovo ženio, neka bude 
izopćen. 


PRILOG 7 





ISPRAVA IZ GOD. 1034, KOJOM SAVINA, SUPRUGA GIMAJEVA, DARIVA 
SAMOSTAN I CRKVU SV. KRŠEVANA U ZADRU (2) 


PRILOG 8 





RIBARI GRADA ZADRA DARIVAJU CRKVU I SAMOSTAN SV. KRŠEVANA 


Prijepis izvornika iz XIJI stoljeća čuva se u arhivu u Zagrebu. Na tom prijepisu zabilježena je god. 1046. 
koju Rački ispravlja u god. 1056. (3). 

Sve ovo uglaviše latinski saboraši — a ovih je bilo najviše — u 
gradu Splitu. Člancima: prvim, desetim i jedanaestim zadaše smrt 
hrvatskoj narodnoj crkvi, a člankom dvanaestim zaprijetiše istomu To- 
mislavu kad bi se usudio tome usprotiviti. Papini poslanici bijahu 
posve sporazumni sa svima člancima, te će ih sada odnijeti u Rim 
da ih papa potvrdi. Njima se pridruži još i Petar, svećenik nadbiskupije 
splitske, da u ime svoga gospodara još i usmeno papu upućuje. Ali papa 
Ivan X, premda je inače bio poduzetan i odlučan, ipak je krzmao da 
kaže odlučnu riječ. Najprije se prepade članka dvanaestoga, jer razabra 
da se ugledni i veliki kralj hrvatski Tomislav slabo slaže s. latinskim 
popovima kad mu prijete čak kletvom ili interdiktom (obustavom), 
ako ne pristane uz njih. Nadalje uvidi papa da se na saboru malo 
pazilo na riječ i glas hrvatskoga biskupa Grgura, da je dapače na saboru 
»išao šapat i mrmor od usta do usta«, a najjače da su se mrgodili i 
rogoborili hrvatski glagoljaši kad bi jedanaestim člankom određeno 
da se hrvatski biskup Grgur mora pokoravati prvostolniku splitskomu. 
A i hrvatski biskup Grgur ne ostade skrštenih ruku. On se svečano 
ogradi u pape proti svim zaključcima sabora na zator hrvatske narodne 
crkve, te se čini da je i sam pohitao u Rim da obrani svoje pravo. 
Jamačno je sa sobom nosio i pisma pape Ivana VIII od god. 879. i 
880, kojima je biskupa Teodosija podložio izravno rimskoj stolici, te 
ga po neki način učinio prvakom hrvatske narodne crkve. Oslanjajući 
se na te povlastice zahtijevao je Grgur odlučno da i dalje ostane samo- 
svojan i nezavisan od prvostolnika splitskoga. 


Papa Ivan X, premda je prianjao uz latinsko svećenstvo, ipak nije 
mogao jednostavno pogaziti povlastice dane od njegovih predšasnika. 
Znao je, doduše, da je splitski prvostolnik sve do raskola u crkvi kršćan- 
skoj imao prvenstvo u čitavoj staroj Dalmaciji, ali je i to uviđao da 
je prvostolnik svoje prvenstvo izgubio čim se pridružio carigradskomu 
patrijarhu, dok je jedini hrvatski biskup u Ninu ostao vjeran rimskoj 
stolici, te tako postao samosvojan i jedino podložan papi. Upravo stoga 
ne htjede papa naprečac suditi, nego odluči čitavu stvar pomnije istra- 
žiti. U to ime pisa pismo dalmatinskim biskupima kojim potvrdi sve 
zaključke sabora splitskoga, jedino jedanaestoga članka ne potvrdi, 
budući da se je proti ovomu članku digao jak otpor hrvatskoga sve- 
ćenstva. Da bi se ipak spor kako god dokončao, pozove papa u Rim 
na svoj papinski sud i biskupa ninskog, a i nadbiskupa splitskoga 
da se pred papom parbe dok on posljednju ne reče. Napokon izjavi 
papa svoju veliku žalost što je na crkvenom saboru bilo nemira i smur- 
nja te se tako osujetio sporazumak, a tim da je pretrpjela veliku štetu 
i crkva i vjera. 

Pune dvije godine vodile su se sada rasprave u gradu Rimu. Ne- 
umorni Grgur napeo sve sile da održi hrvatsku narodnu crkvu. Split- 
ski prvostolnik pozivao se na prvenstvo svoje crkve prije dolaska Hrva- 
ta, a Grgur isticao kako je ninska biskupija za pape Ivana VIII postala 
prva u Hrvatskoj i nezavisna od Splita. Papa ne mogaše spora do- 
krajčiti inače, nego odluči da sazove još jedan pokrajinski sabor za 

Hrvatsku i Dalmaciju u gradu Splitu, a što ovaj odluči neka onda 
vrijedi. U to ime izabere i novoga poslanika za taj sabor, naime biskupa 
Madalberta. 

Godine 927. dođe biskup Madalbert zajedno s vojvodom od Kume, 
Ivanom, u Hrvatsku. Odavle pođe u Bugarsku, gdje okruni na ime 
papino mladoga cara Petra Simeonovića i izmiri Bugare s Hrvatima. 
Na to se vrati u Hrvatsku i otvori drugi crkveni sabor u Splitu. Na 
saboru bijaše Ivan, nadbiskup splitski, a i Grgur, biskup ninski. I 
na ovome saboru pretegnulo latinsko svećenstvo. Ono zabaci sve što 
se bijaše u devetom stoljeću zgodilo kao nezakonito i uze za temelj 
svojih rasprava stanje crkve u Hrvatskoj i Dalmaciji prije crkvenoga 
raskola, kad su još latinski biskupi Dalmacije priznavali rimskoga 
pepa za svoga glavara. Na ovoj podlozi zaključiše crkvene starješine 
ovako: 

1. Da crkva sv. Dujma, tj. splitska nadbiskupija, imade zaista 
prvenstvo u čitavoj Hrvatskoj i Dalmaciji. 

2. Da sve biskupije, podvrgnute Splitu, za koje se zna da su od 
starine postojale, ostanu i dalje; ali da se svaki biskup drži svojih 
starinom opredijeljenih međa i da nikako ne zalazi u tuđe biskupije. 

. Takve stare biskupije jesu: zadarska, rapska, krčka i osorska na sje- 
veru; a stonska, dubrovačka i kotorska na jugu. 

3. Za ninsku biskupiju znade se da nije od starine imala biskupa, 
nego samo natpopa koji je bio podložan biskupu zadarskomu. Za to 
se mora biskupija ninska ukinuti, a njezin biskup Grgur može se smje- 
stiti u gradu gdje je nekad bilo sijelo biskupije. A takva mjesta jesu 
Skradin, Sisak i Duvno. Ta su mjesta dobro naseljena, te imaju dosta 
svećenstva i naroda. Ako je Grguru tako mio i ugodan biskupski teret, 
te nije zadovoljan s jednom od te tri biskupije, neka uzme sve tri, ali 
na pogibelj svoju i svoga stada, jer niti će moći puk uživati milosti 
biskupske časti po odredbama svetih otaca, niti će on moći točno 
obavljati u svima svoje dužnosti, budući da su veoma prostrane te 
ih je mučno obaći. 

Kako vidimo, splitskim saborašima bilo je najviše do toga da se 
ukine upravo ninska biskupija, jer padom njezinim past će i povlasti 
njezine, a tim će prestati i hrvatska narodna crkva. Jer čim se ukine 
ninska biskupija, koja nije nikad spadala pod Split, a dosadanji ninski 
biskup primi koju od napomenutih biskupija, ne će on biti više svoj 
nego će postati područnik splitskoga nadbiskupa, kojemu su ove bi- 
skupije nekad bile podložne. Evo mudrolije latinske! Jamačno da se 
i ovaj zaključak splitskoga sabora živo kosnuo hrvatskoga puka i nje- 
govih glagoljaša. Ako se ukida ninska biskupija — govorili su negdje 
ovi — samo zato što je nije bilo do starine, e onda bi se morale 
dokinuti i sve druge biskupije, jer je bilo doba kad i njih nije bilo! 
Ta nije ni splitsko-solinsko nadbiskupija postojala od stvorenja svijeta! 

Zanimljivo je svakako da se na drugom splitskom saboru nije ni 
riječ spomenula o slavenskom bogoslužju. Po tome se čini da je latin- 
sko svećenstvo valjda odustalo od daljega progona slavenskoga jezika, 
nadajući se možda da će padom ninske crkve propasti i slavensko 

bogoslužje u Hrvata. Ali se prevariše splitski crkovnjaci: Hrvati uz- 
držaše i poslije taj svoj amanet stoljećima pokraj svega nastojanja 
latinskih popova. 

Papin poslanik Madalbert bijaše u svem sporazuman sa zaključcima 
splitskoga sabora, premda je i opet biskup Grgur proti njima prosvje- 
dovao. Madalbert dapače zaprijeti svakomu koji bi htio da ove za- 
ključke prekrši, a onda ih ponese sa sobom u Rim da ih papa potvrdi i 
da pošalje prvostolniku splitskomu Ivanu nadbiskupski plašt. Baš kad 
je Madalbert stigao u Rim, zgodi se promjena na papinskoj stolici: 
odlučni i poduzetni Ivan X silom bi svrgnut, a njegovo mjesto zauzeo 
Leo VI. Dok se Ivan X barem donekle obazirao na želje Hrvata, 
pristajaše Leo sasvim uz dalmatinske biskupe. On namah još god. 928. 
potvrdi sve zaključke sabora splitskoga i pošalje u to ime svećenstvu 
Dalmacije i Hrvatske ovu poslanicu: 

»Biskup Leo, sluga službenika Božjih, Forminu biskupu zadar- 
skomu, Grguru ninskomu, i svim ostalim biskupima u Dalmaciji. Bu- 
dući da ste milošću Božjom biskupi, zapada vas da se pokoravate 
svomu prvostolniku, splitskomu nadbiskupu, i da ga osobito poštujete. 
Ta što se može pomisliti gorega, nego biskup nepokoran svomu prvo- 
stolniku? I budući da znademo da biskup ne smije svoga prvostolnika 
prezirati ni zanemarivati, zašto vi dalmatinski biskupi prezirete svoga 
glavara, te poput hajduka grabite tuđe biskupije? Opominjemo vas, 
da svi budete međama svojih biskupija zadovoljni... A za nadbiskupa 
splitskoga želimo da mu se oblast prostire i po zemlji hrvatskoj, baš 
u onom opsegu koji je nekad imala salonska nadbiskupija, jer biskupija 
ne može se sastojati samo od grada među gradskim zidinama nego i od 
prostranih župa, zemalja, sela, vinograda i crkava na otvorenom polju. 
Grguru pak, koji je za nepovoljnih i zlih vremena postao bisku- 
pom u zemlji Hrvata, zapovijedamo da bude biskupom 
jedino u skradinskoj biskupiji; u tuđe biskupije neka 
više ne dira, jer kad bi to činio, znajte, da bi ga odmah iz crkve 
izopćio.« 

Tom poslanicom pape Leona VI bijaše borba za hrvatsku narodnu 
crkvu svršena. Ubogi Grgur kao dobar sin rimske crkve s teškim srcem 
posluhne papu, te ostavi Nin i pođe u Skradin. Ponosna stolica u 
Ninu opusti, a hrvatski narod spade pod latinskoga nadbiskupa u 
Splitu. Ali misao hrvatske narodne crkve ne bi tim ipak ugušena ona 
oživi nakon jednoga stoljeća nanovo, dakako u nešto drugom obliku? 


2 [Grgur Ninski bio je odlučan protivnik splitskog nadbiskupa Ivana, koji je težio 
da svojoj metropoliji podvrgne dalmatinske biskupe, pa i ninskog, koji je pod svojom 
jurisdikcijom imao čitavo hrvatsko državno područje, osim područja dalmatinskih općina, 
i bio izravno podložan papi. U svojem otporu težnjama splitskoga nadbiskupa Grgur je u 
početku našao potporu u držanju kralja Tomislava i hrvatskih poglavara, ali je ostao 
osamljen nakon papinske potvrde saborskih zaključaka. Za nacionalnih borbi u XIX st. 
pojavila se predodžba o Grguru Ninskom kao borcu protiv nastojanja latinskog svećenstva 
da potisne glagoljaško bogoslužje. Međutim, u saborskim spisima nema traga njegovu 
protivljenju u tom pogledu. Njegov se prosvjed odnosio samo na pitanje primata splitske 
nadbiskupije i opstanka ninske biskupije.] 


KREŠIMIROVIĆI* 
928 — 1058 


Tomislava, prvoga kralja hrvatskoga, naslijedi oko god. 930. sin 
njegov Krešimir I, koji je sretno održao Hrvatsko Kraljevstvo 
onako jako i silno kako ga je ostavio veliki otac njegov. Isprva doduše 
bilo je bojazni da će još mladi kralj teško odoljeti mnogim svojim 
dušmanima i otpadnicima, koji se na nj podigoše; no uz pomoć svoga 
ujca sretno se odrva svim neprilikama i utvrdi prijestolje svoje. Naj- 
više mu zadavaše jada vjerolomni ban bosanski, koji bijaše zauzeo tri 
župe uz među hrvatsko-bosansku, naime Uskoplje (Skoplje), Luku (Dno- 
luka) i Plivu. Ali mladi Krešimir zaratio na bana, razbi ga negdje na 
Vrbasu, te ga naposljetku prisili da je ostavio svoju banovinu i pobje- 
gao nekamo u Ugarsku. Svladavši i druge otpadnike, vladaše sretno 
i slavno u Hrvatskoj i Dalmaciji. Mnogo je puta dolazio u pohode i 
latinskim gradovima, osobito gradu Zadru gdje je u Latina imao svojte 
i rođaka, osobito veoma odličnog građanina Madija. Tako je jed- 
nom u Zadru posjetio tamošnji samostan sv. Krševana i darovao na 
molbu opatovu crkvi i samostanu »za spas duše svoje« nekoliko ze- 
malja u Hrvatskoj. 

Krešimir, kojega su njegovi potomci poslije nazivali Starijim za 
razliku od njegovih nasljednika istoga imena, umre oko god. 945. 
još u najboljim godinama, te ostavi za sobom više nedoraslih sinova. 
Najstarijega Miroslava zapade kraljevsko prijestolje. No kako bi- 
jaše i on još malodoban, upravljaše za njega kraljevstvom bjelohrvatski 
ban Pribina, koji je banovao još za oca mu Krešimira. Ban Pribina 


* [V. bilješku na kraju poglavlja.] 

pomami se za krunom, te uze raditi djetetu o glavi. I pođe mu nedjelo 
za rukom. Mlađanoga Miroslava dade nakon četiri godine ubiti, a na to 
se sam nametnu Hrvatskoj za vladara. 


Tim zločinom rastepe nevrijedni Pribina hrvatsku državu. Gotovo 
nijedan ban ne htjede da priznade krvnika za svoga glavara nego se 





ODLOMAK NATPISA NA KAMENU IZ DOBA HRVATSKOGA BANA PRIBINE 
U POLOVICI X ST. 


Nađen na Kapitulu kod Knina. 
Natpis: »Hunce Pribin(a)...., annos post ...« 


redom odmetahu. Tako se u tili čas odvrže bosanska banovina, a za 
njom se povedoše i crvenohrvatske oblasti, te se neke tom prigodom 
za sve vijeke odružiše od hrvatske države. Ovo rasulo Hrvatskoga Kra- 
ljevstva dođe u dobar čas srpskomu velikomu županu Časlavu, koji 
bijaše god. 935. pobjegao iz bugarskoga sužanjstva i vratio se u Srbiju 
da s pomoću bizantskih careva opet okupi i podigne srpski narod. 
Obnovivši već prije velikožupansku vlast u Raši i drugim oblastima, 
pridruži mu se sada i banovina bosanska, a nakon nje i crvenohrvatske 
oblasti i pokrajine koje su se radije pokoravale obnovitelju srpske 
slave, nego banu krvniku. 


Nesretnomu banu Pribini ostade tako jedino Bijela Hrvatska sa 
Slovinskom zemljom. Kako je Hrvatska Kraljevina tolike zemlje izgu- 
bila, smanji joj se znatno i ratna snaga. Mjesto osamdeset velikih 
brodova imala ih je sada samo trideset; tako isto bijaše pješaka i 

konjanika kudikamo manje, nego prije za sretnih vremena. K tomu 
zaredaše i u samoj Bijeloj Hrvatskoj neprestane bune i urote, samo 
da se obori s prijestolja nametnik Pribina. 

Naposljetku podiže se Držislav, jedan od mlađih sinova kralja 
Krešimira 1, da osveti smrt bratovu. Pribina pogibe u borbi, a Držislav 
se proglasi kraljem. Bilo je to oko god. 970. Ali kako tužnu primi sada 
slavnu nekad državu hrvatsku! Kako nije mogao više ni snivati o tom 
da povrati svojoj vlasti crvenohrvatske oblasti i banovinu bosansku, 
nastojaše Držislav svima silama da barem preostalu kraljevinu ojača 
i uredi. U tom ga podupiraše isprva i sam car bizantski, komu je pri- 
jetila pogibelj najprije od Rusa a zatim od Bugara. Car bizantski 
priznade rado Držislava za kralja Hrvatske i Dalmacije, ostavi mu latin- 
ske gradove Dalmacije, pače ga obaspe darovima i počastima. Poimence 
se spominje da ga je odlikovao časnim naslovom eparha ili patricija. 
A Držislav bijaše i zahvalan svomu prijatelju i savezniku. On ga poma- 
gaše u borbi s Bugarima, te su stoga i mnogi bugarski boljari (velikaši), 
protjerani od bugarskoga cara Samuila) tražili utočišta u Držislava. 
Tako dođe negdje god. 978. neki boljar Penča, bratučeg cara Samuila, 
u Hrvatsku, te se ovdje nastani s braćom, sestrom i sinom Plesom. 
Držislav ugosti nesretne pribjege, nastani ih tik Splita u podgrađu 
grada Klisa, a povrh toga pokloni im neke posjede kod razvalina grada 
Salone i dopusti im da uzmu od razvaljenoga kazališta salonskoga 
kamenja i da sagrade crkvu sv. Mihajla i dva mlina. 


Držislav vladaše lijep broj godina Hrvatskom slavno i sretno. No 
najednom skupiše se nad njegovom glavom tamni oblaci. Najprije se 
zavadi s bizantskim carem Vasilijem II Bugaroubojicom, jer se bijaše 
pridružio bugarskomu caru Samuilu. Vasilije II, da se osveti hrvat- 
skomu kralju, poče sada svima silama pomagati Mletke, koji su i 
onako čitavo stoljeće i dulje mučno podnosili hrvatsko gospodstvo na 
moru, plaćajući danak hrvatskim knezovima i kraljevima. Mletački 
dužd Petar II iz odlične porodice Orseola, muž vrlo nadaren i po 
duzetan, pošalje sada god. 992. svoje poslanike u Carigrad da se po- 
klone caru i izrade hrisovulju (pismo sa zlatnim pečatom) za mletačke 
trgovce da bi slobodno plovili i trgovali po čitavom carstvu grčkom. 
Car Vasilije jedva dočeka te poslanike, počasti ih svima počastima, a 
najzad im dragovoljno podijeli sve što su sami tražili. 

Ohrabren ovako carem grčkim ponese se: silno dužd Petar II 
Orseolo i stade nastojati da na Jadranskom moru satre moć hrvatsku, 
a podigne mletačku. Najprije otkaza danak hrvatskomu kralju Drži- 
slavu, što su ga stoljeće i po plaćali Mleci, a zatim pošalje oko god. 
994. vojvodu Badovarija Bragadina sa šest brodova da za- 
uzme otok Vis, tu prvu predstražu hrvatskoga primorja. Bragadin 
zaskoči doduše grad Vis i zauze ga, ali odmah zatim povrati se u 
Mletke, jer se hrvatska mornarica bijaše Visu prikučila. 


1 [Riječ je o Makedonskom Carstvu s carem Samuilom, koje je nastavljalo predaje 
prvoga Bugarskoga Carstva. To se izrazilo i u Samuilovu carskom naslovu. Klaić je na 
način svog vremena držao to carstvo onda bugarskim.] 

KAMENI ODLOMAK (A) CIBORIJA ILI PLUTEJA CRKVE, IZ IX ILI X ST. 


Nađen u groblju na Kapitulu kod Knina. 
Natpis: »... cl(a)u dux Hroator(um) in te(m)pus D(omini)...« 


Radi ovoga nasrtaja planu ljuta mržnja između hrvatskoga kralja 
i mletačkoga dužda. Oba se spremahu na odlučan boj za gospodstvo 
na Jadranskom moru. Mlečani, da bi lakše pobijedili, počeše tajno 
odvraćati latinske gradove dalmatinske, a uz to prihvatiše pomoć hrvat- 
skoga izdajice. Bijaše to Svetoslav, s nadimkom Suronja, 
stariji brat kralja Držislava. Svetoslav Suronja ne mogaše pregorjeti 
što mu se mlađi brat popeo na prijestolje, dočim je samog sebe sma- 
trao pravim nasljednikom oca Krešimira I. A da bi se bratu osvetio, 
što ga bijaše lišio kraljevskoga prijestolja, ponudi se sada Mlecima 
da će sa svojim pristalicama pokrenuti bunu u Hrvatskoj, te mletačkoj 
mornarici pomoći da svlada kralja Držislava. I tako se složi kraljević 
Svetoslav Suronja s najvećim dušmanima hrvatskoga naroda da satre 
brata svoga, a s njim i svoju domovinu! Ugovoriše tužni saveznici da 
će Mlečani s velikom silom dojedriti u hrvatsko primorje, a u isti mah 
dići će se Suronja na brata svoga. 

Kad su sve priprave bile gotove, a i mletački brodovi bili spremni 
da zaplove morem, sabere mletački dužd na Spasovo 28. svibnja 998. 
sve oblasti, svećenstvo, puk, vojsku i mornare u hramu sv. Petra na 
otoku Olivolu. Biskup Dominik otpjeva službu Božju, te izmolivši zatim 
molitvu da mletačko oružje pobijedi, predade duždu »stijeg pobjede«. 


120 PRVO DOBA 


Još isti dan otisnu se brodovlje na morsku pučinu. Za nekoliko dana 
osvane Petar II Orseolo pred gradom i otokom Osorom. Latinski 
žitelji grada, već prije odvraćani od svoga kralja, ne opirahu se Mle- 
cima, pače ih dočekaše s velikim slavljem. Čim se je pročulo da je 
mletački dužd s velikim brodovljem doplovio, zgrnuše se žitelji obližnjih 
mjesta, Latini i odmetnici Hrvati, te prisegoše duždu zakletvu vjer- 
nosti. U Osoru proboravi dužd Duhovski blagdan (5. lipnja), a na to 
zapovjedi svima, koji mu se pokloniše, da se pridruže njegovim četama. 
Mnogi se odazvaše pozivu i stupiše za novac među vojnike njegove; a 
zatim otplovi slavodobitni dužd ravno prema Zadru. Kad se ovomu 
gradu približi, dođoše mu u susret gradski načelnik sa starješinama 
i biskup sa svećenstvom te ga otpratiše u grad. Tu mu se pokloniše 
i sn svjetovni i duhovni poglavari latinskih gradova Dalmacije, oso- 
bito biskupi Krka i Raba s načelnicima ovih gradova. 

Kralj Držislav gledaše skrštenih ruku ovo slavlje mletačkoga dužda. 
Iznevjerili mu se latinski gradovi, izdao ga rođeni brat sa svojim hrvat- 
skim pristašama, a on ostao gotovo bez brodovlja, uzdajući se jedino u 
kopnenu vojsku svoju koja mu bijaše ostala vjerna. No ta ne mogaše 
se ogledati s mletačkom mornaricom; zato posla u Zadar k duždu 
svoje poslanike nudeći mu mir, ako ostavi hrvatsko primorje. Ali sre- 
ćom opojeni Petar II Orseolo videći kako ga pomažu car bizantski, 
latinski gradovi, a najviše hrvatski odmetnici, na čelu im nesuđeni 
kralj Svetoslav Suronja, ne htjede ni čuti o miru. Pače proboravivši 
pet dana u Zadru i ojačavši svoju vojsku latinskim četama dalmatin- 
skih gradova, otplovi na jug da uzme sasvim hrvatski grad Bio - 
grad. Grad branila je hrvatska posada; zato se Mlečani ne usudiše 
iskrcati na kopno, nego stadoše kod obližnjeg otoka Pašmana da odanle 
udaraju na grad. Naiprije posla dužd poslanike u grad i pozva gra- 
đane da mu se mirno predadu, te će ih zapasti njegova milost; ako 
pak toga ne učine, razvalit će grad i odvesti će sve žitelje u sužanjstvo. 
Biogradski građani nađoše se u velikoj nevolji. Teško im bijaše izne- 
vjeriti se svomu kralju Držislavu, a u drugu ruku bijahu uvjereni da 
je mletačka sila ovaj put velika i da joj ne bi mogli odoljeti, budući 
da im kralj ne može pomoći. Napokon skršeni strahom pokloniše 
se mletačkomu duždu na očigled hrvatske posade, koja je sa svoje kule 
morala sve to mirno gledati. 

Petar II Orseolo pođe nato na jug prema gradu Trogiru. Došav 
pred grad, pokloni mu se biskup sa svećenstvom i latinskim pukom, a 
na to uđe dužd u grad. U Trogiru živio je u posljednje doba i nesretni 
kraljević Svetoslav Suronja, radeći odanle na zator svoga brata i domo- 
vine. Dužd Petar ulazio u grad, a kraljević Suronja, potomak slavne 
kraljevske porodice, podigao se ali ne da goni tuđina — ta on ga 
bijaše sam dozvao — nego da se dušmaninu svoga naroda smjerno 
pokloni. Čim je dužd ušao u Trogir, eto preda nj Suronje gdje mu se 
klanja i prisegom zavjeruje! A da će i unaprijed biti ortak i sluga 
mletački i dužda proti svojemu rodu pomagati, daje duždu jedinca 
sina Stjepana za taoca! Tužne li slike iz prošlosti hrvatske; tužnije 
nema ni za kobnih turskih vremena! 

Radi očite izdaje kraljevića Suronje zavlada u Hrvatskom Kra- 
ljevstvu metež i buna, te kralju Držislavu ne bi moguće da ovaj put 
zaustavi slavodobitne Mlečane. Od Trogira pođe dužd u Split, naj- 
odličniji grad dalmatinski. Splićani, premda su većinom bili Latinjani, 
ipak se teška srca odlučiše da ostave svoga kralja Držislava. Ali da ne 
bude zlo i gore, pođoše i oni s nadbiskupom Petrom duždu u susret i 
zavjeriše se duždu zakletvom vjernosti. K tome nastojahu da u svem 
s duždu, samo da bi ponešto ublažili njegov gnjev na hrvatskoga 
«ralja. 

Pohodivši još otoke Korčulu i Lastovo, primivši poklon 
od grada Dubrovnika i sklopivši mir s Neretljanima, krene slavodobitni 
dužd kući u Mletke. Sa sobom povede kraljevića Stjepana, sina Sveto- 
slavova i šest neretljanskih plemića, sve talaca. U Mlecima prozove se 
ponosito vojvodom Dalmacije, te odmah pošalje u latinske 
gradove Dalmacije mletačke plemiće, koji će u njegovo ime upravljati 
tim gradovima. Sina svoga Otona posla u Split, a unuka svoga u 
Dubrovnik. 

Slavlje u Mlecima bijaše sada veliko. Vojnom od god. 998. slo- 
mljena bi premoć Hrvatskoga Kraljevstva na Jadranskom moru. O 
starom danku ne bi više ni spomena, a mletačka trgovina bijaše osi- 
gurana. Mletačka Republika postade gospodarica Jadranskoga mora. 
Određeno bi da se uspomena na vojnu od god. 998. slavi kroz sva sto- 
ljeća posebnom svetkovinom. Svake godine na Spasovo, naime na dan 
kad je vojna započela, zaplovio bi dužd na velikom brodu na pučinu 
morsku, pa se onda slavilo vjenčanje dužda s morem. Ta svetkovina 
uzdržala se sve do propasti Mletačke Republike. 

Crni dani osvanuše sada za ubogu Hrvatsku. Bijaše otisnuta sasvim 
od mora i lišena primorskih gradova, te tako gotovo rastavljena od 
ostaloga svijeta. Ipak Držislav ne klonu duhom. Najprije nastojaše 
smiriti smutnje među Hrvatima i otpadnike kazniti, a zatim sabiraše 
sile da odmazdi Mlecima. Pomagan bjelohrvatskim banom Godimirom 
otjera Mlečane najprije iz Biograda, a zatim počne raditi da opet la- 
tinske gradove predobije. To mu se činjaše tim lakše, jer je latinskim 
žiteljima brzo dodijalo nasilje mletačko, budući da nisu Mlečani po- 
štivali starih pravica, nego su gradovima nametali svoje plemiće za 
načelnike. Ne prođoše ni dvije godine, a grad Split, koji se i onako 
teška srca pokorio jačoj sili, opet se vrati pod okrilje hrvatskoga kralja 
Držislava. Duždev sin Oton protjeran bi iz grada, a načelnikom Splita 
postade neki Florin koji je podjedno bio glavar susjednoga hrvatskoga 
grada Klisa (1000). 

Uto umre teško iskušani kralj Držislav, a naslijedi ga Krešimir 
II koji uze mlađega brata Gojslava za suvladara. Krešimir II 
nastavio djelo svoga predšasnika. Sretno mu pošlo za rukom te je za 
nekoliko godina opet podložio svojoj vlasti sve gradove dalmatinske i 
otoke na moru. Stoga se upravo prepade mletački dužd Oto, sin 
* Petra II Orseola, ali ni srcem ni duhom nalik na slavnoga oca svoga. 
Da ne bi upravo sve tečevine očeve propale, zaplovi Oto god. 1018. s 
brodovljem prema hrvatskoj obali. Usput mu se pokloniše gradovi 

Nađen u groblju na Kapitulu kod Knina. Natpis: »... (D)irziscl(a)u duce(m) magnu(m)...« 


Osor, Krk i Rab na otocima, te mu iznova zaprisegoše vječnu vjernost. 
Gradova latinskih na kopnu ne mogaše međutim uzeti, nego se nakon 
zaludnih pokusa opet vrati u Mletke. Tako ostadoše sjeverni otoci la- 
tinske Dalmacije u vlasti mletačkoj, dok su gradovi na kopnu i dalje 
priznavali hrvatskoga kralja. Možda bi kralj Krešimir II bio održao i 
otoke da mu u taj čas nije zaprijetila velika pogibelj od bizantskoga 
cara Vasilija II Bugaroubojice. Taj bijaše nakon krvavoga rata od 
četrdeset godina posve svladao slavnu nekad bugarsku macedonsku 
državu, pokorio zatim sve crvenohrvatske i srpske oblasti, te se pri- 
kučio i samoj Hrvatskoj Kraljevini. Krešimiru i bratu mu ne preostade 
drugo, nego da se i oni ili pokore silnomu caru grčkomu ili da s njim 
zapodjenu borbu za život ili smrt. Krešimir odabra prvo, te se god. 
1019. zajedno sa svojim bratom i s nekim hrvatskim banovima dobre 
volje pokori dobitniku, caru Vasiliju II. Ovaj pak radostan, što ne 
mora više krvi prolijevati, zadovolji se time što ga je hrvatski kralj 
priznao za svoga vrhovnoga gospodara, pa ostavi Hrvatskomu Kraljev- 
stvu sve stare pravice i sloboštine, pače samoga Krešimira obasu ča- 
odi imenovavši ga patricijem i povrh toga pošalje mu još bogate 
arove. 

Sva se Hrvatska poklonila bizantskom caru, jedini Sermo, ban 
kitnjastoga Srijema, otimaše se sili grčkoj. On ne htjede slušati ni 
svoga kralja ni bizantskoga cara, nego se ponese kao da je samosvojan 
vladar. Zato bi iz Carigrada zapovjeđeno Konstantinu Diogenu, upra- 
vitelju susjedne bugarske pokrajine na jugu Dunava, da Sermona na- 
drva i pokori. No Konstantin upotrebi radije prijevaru. On pošalje 
Sermonu iz svoje stolice Beograda glasnike i poruči mu da se želi s 
njime negdje sastati i o nekim stvarima porazgovoriti. Da se ban ne 
bi bojao zasjede ili izdaje, predloži mu da će se sastati na međi svojih 





CRKVA SV. KRŠEVANA (CHRYSOGONUS) U ZADRU 


Osnovana, kako predaja kaže, god. 908. za priora (načelnika) zadarskih Fuskula i Andrije. Današnja 
crkva, sagrađena u romanskom slogu, potječe iz druge polovice XIV stoljeća (posvećena 1407). 


oblasti, na rijeci Savi ili Dunavu, ali da nijedan ne smije sobom povesti 
više od tri sluge. Sermo povjeruje lukavom Grku i dođe na ročište. 
Pošto su neko vrijeme razgovarali, Konstantin naglo izvadi nož, što ga 
bijaše sakrio u njedrima, i turi ga Sermonu u rebra. Sermo pade mrtav 
na zemlju, a njegove se sluge od straha razbjegoše. Na to Konstantin 
na brzu ruku skupi nešto vojske i provali u Srijem. Prestravljevu 
udovicu Sermonovu zastraši tim još više, te što silom što obećanjima 
skloni je da je predala Srijem grčkomu caru. Ona sama ode na to u 
Carigrad, gdje se poslije udade po drugi put za odličnog velikaša; 
Srijem pak ne vrati se više pod Hrvatsku, nego bi potčinjen izravno 
Bizantskomu Carstvu. Prvi namjesnik carski u Srijemu bijaše sam 
Konstantin Diogenes (1019). 

Kažu stare priče i predaje da je baš u to doba negdje hrvatski kralj 
Krešimir II počeo prijateljevati s Mađarima na sjeveru svoje države. 
Mađari naime, pošto su za svoga kneza Arpada i prvih mu nasljednika 
još pol stoljeća srednju Evropu oblijetavali i pustošili, najedanput se 
nakon krvavoga poraza kod Augsburga (955) smiriše, a njihovi knezovi 
počeše misliti i snovati kako bi svoj narod priučili urednu životu, Knez 
Gejza dapače dade se pokrstiti i dopusti kršćanskim svećenicima da 
navješćuju riječ Božju po Ugarskoj. Još veći prijatelj kršćanske vjere 
i reda bijaše Gejzin sin Stjepan Sveti, suvremenik hrvatskoga 
kralja Krešimira II. Stjepan najprije svlada sve protivnike kršćanske 
vjere među Mađarima, a zatim osnuje u Ugarskoj nadbiskupiju u 
Ostrogonu i više drugih biskupija. Tim uđe u volju rimskome papi 
Silvestru II, koji vrijednom Stjepanu pošalje kraljevsku krunu na dar. 
Stjepan dade se upravo god. 1000. tom krunom okruniti i prozva se 
»apostolskim« kraljem Ugarske. Da bi lakše u svojem kraljevstvu mogao 
utvrditi kršanstvo i druge dobre uredbe, nastojaše kralj Stjepan da 
živi sa svojim susjedima vazda u prijateljstvu i ljubavi. Tako zavoli i 
hrvatskoga kralja Krešimira II, a stare predaje tvrde da je Stjepan 
i svoga jedinca sina Emerika htio oženiti kćerju hrvatskoga kralja. 
No Emerik razderan bi u lovu od divljega vepra, te se stoga ne ispuni 
želja Stjepanova; ali ipak potraja ljubav i sloga među kraljevima sve 
do smrti Stjepanove. 

Dok je u Hrvatskoj vladao kralj Krešimir II, živio je njegov stri- 
čević Stjepan, sin nesretnoga Svetoslava Suronje, mnogo godina u 
Mlecima. Kako ga je naime otac god. 998. predao za taoca duždu Petru 
II Orseolu, odvede ga taj sa sobom u Mletke, gdje ga je na svom dvoru 
dao odgajati sasvim na latinsku ne bi li se prometnuo u čitavog Latina. 
Na sjajnom dvoru duždevu vidio, čuo i uživao je mladi Stjepan mnogo 
toga, o čem nije ni slutio u svojoj domovini. U Mlecima živjelo se tada 
na duždevu dvoru gotovo kao i na carskom dvoru u Carigradu. Mlada 
duždevica Marija, redom Grkinja, bijaše tako raskošna i objesna da 
se nije htjela ni umivati vodom zdenčanicom, nego su hiire sluge mo- 
rale ranom zorom kupiti bisernu rosu, u kojoj bi se ponosit; Grkinja 
kupala. A nije ni jela hvatala prstima, kako je tada bio običaj, nego 
bi joj eunusi rezali jestvine najprije u sitne komade, a onda bi ih ona 
dodavala ustima zlatnom spravom koja je imala po dva šiljka. I sobe 
Marijine vonjale su vazda najugodnijim mirisavkama. Uz ovu Mariju i 
njezine druge othranio se hrvatski .kraljević Stjepan. Mora da se do- 
brano polatinio, jer mu je dužd Petar II negdje oko godine 1008. dao 
svoju rođenu kćer Hicelu za ženu. Tako kraljević Stjepan dođe u 
svojtu i grčkomu caru, te ostade udilj u Mlecima i za vladanja svoga 
šure, dužda Otona I. No godine 1026. bukne u Mlecima buna proti 
porodici Orseola: dužd Oto I bi skinut i s čitavom svojtom svojom 
poslan u Carigrad, te se nikad više ne vrati u domovinu. Ovom prilikom 
ostade hrvatski kraljević Stjepan bez kuće i kućišta. Ne znamo kuda je 
sve vrludao; no naposljetku se vrati u Hrvatsku, gdje ga primi stric 
Krešimir II. Kad je zatim godine 1035. Krešimir II umro, uspne se na 
hrvatsko prijestolje sam Stjepan. 

Stjepan I (1035—1058) bijaše zakleti dušmanin Mletačkoj Re- 
publici, koja bijaše njegove rođake iz svoga krila izbacila. Zato je 
svakom prigodom nastojao da naškodi Mlecima, a naročito da im otme 
one gradove dalmatinske koji su još bili u njihovoj vlasti. Pri ovakim 
poduzećima pomagao ga je isprva i ugarski kralj Petar, nasljednik 
kralja Stjepana, a sin protjeranoga mletačkoga dužda Otona I Orseola. 
Ugarski kralj Petar bio je također kivan na Mletke što su mu oca lišili 
dostojanstva, te je zato rado pomagao svomu tetku, hrvatskomu kralju, 
kad je Mlecima otimao dalmatinske otoke. 

Ni s Bizantskim Carstvom nije kralj Stjepan I u početku živio u 
najboljem sporazumu. Još predšasnik njegov Krešimir II bijaše se oko 
god. 1024. zavadio s bizantskim carem, valjda što nije htio dulje pri- 
znavati vrhovne vlasti njegove. No car nije znao šale; on zapovjedi svo- 
mu strategu u Bariju, po imenu Bojoanu (Buzianus), da s brodovljem 
udari na hrvatsko primorje. Ljetopisci javljaju da je strateg Bojoan u 
toj vojni zarobio suprugu i sina kralja Krešimira, te ih oboje odveo 
sobom u Bari, a odanle ih poslao u Carigrad. 


Što se nakon toga zgađalo, nije poznato; znade se samo da se 
Krešimir priljubio dalmatinskim Latinima, samo da lakše obrani svoju 
vlast i od Bizanta i od Mletaka. Stupio pače u rodbinske sveze s vrlo 
uglednom porodicom Madijevaca u Zadru, koji su redovito obna- 
šali najviše časti u svom rodnom gradu. Upravo tada bio je Madije 
II načelnikom (prior) gradskim, a brat njegov Prestancije bi- 
skupom. Tako su Madijevci znatno pridonijeli da su gradovi na kopnu 
dalmatinskom ostali uz kralja Krešimira. Madija II zamijenio oko god. 
1033. sin Grgur kao prior, dok je čast gradskoga tribuna zapala 
drugoga sina Dobronju. 


Grgur i Dobronja još su za živa Krešimira dolazili u Carigrad bi- 
zantskomu caru Romanu Argiru. Ti su lukavi Latini umjeli 
hrvatskoga kralja, svoga rođaka, opet izmiriti s bizantskim dvorom, 
te su se vazda vraćali kući obasuti darovima i častima. Grgur dobi čast 
protospatara i stratega čitave Dalmacije, a Dobronja prozvan bi topar- 
hom i arhontom dalmatinskim. 


U travnju 1034. umre bizantski car Roman Argir, te se zacari 
Mihajlo IV Paflagonac. Kad je zatim 1035. i u Hrvatskoj 
sjeo na prijestolje novi kralj Stjepan I, poslan bi Dobronja opet u 
Carigrad da se caru pokloni u ime novoga hrvatskog kralja. Bilo je to 
negdje god. 1036. Po savjetu carevih dvorjanika primljen bi Dobronja 
taj put vrlo neprijazno, pače bi bačen u tamnicu carskoga pretorija. 
Podjedno bi poslano brodovlje da podvrgne hrvatsko-dalmatinsko pri- 
morje izravno Bizantskom Carstvu. Tako planu rat između Hrvatske i 
Bizanta. Kako se vodio, ne znamo; grčki spisatelj Kekaumen kaže samo 
da je bizanatska vojska bez velikoga truda ovladala dalmatinskim pri- 
morjem, zarobila Dobronjinu ženu i sina, te ih odvela u Carigrad na 
tamnovanje u pretorij. Ondje u tamnici umro je Dobronja za cara 
Konstantina Monomaha (poslije 1041), dok se sin njegov s 
velikim trudom oslobodio sužanjstva i pobjegao. 





SV. STJEPAN, PRVI KRALJ UGARSKI 
Poprsje od srebra u riznici prvostolne crkve u Zagrebu 

Kralj Stjepan bijaše, dakle, zbog bizantske nevjere u prvo vrijeme 
svoga vladanja izgubio latinske gradove na kopnu dalmatinskom, ime- 
nito Zadar i Split. Ali već za nekoliko godina povratio ih je opet svojoj 
državini, pošto se po svoj prilici pogodio s novim bizantskim carem 
Konstantinom Monomahom. God. 1042. stolovaše već bjelohrvatski ban 
Stjepan Praska* u gradu Zadru, te darivaše zajedno sa svojom ženom 
Marijom tamošnji samostan sv. Krševana obilatim posjedima. Pošto 
se ban zove »carskim protospatarom« (imperialis protospatarius), nema 
dvojbe da je hrvatski kralj Stjepan 1. živio tada u najboljem spora- 
zumu s bizantskim dvorom. Ali zato planuše domala žestoke borbe s 
Mlecima, koji ne mogoše gledati Zadra u hrvatskoj vlasti. Mletački 
dužd Dominik započe već god. 1044. rat, koji trajaše više godina, te 
se svrši tako da je napokon god. 1050. grad Zadar opet zapao Mlečane. 
Ta šestgodišnja borba bila je vrlo krvava; neprestano se vojevalo oko 
Zadra, Osora, Raba i Krka, koji su sveđer mijenjali svoje gospodare. 
Ratne grozote bile su tako strašne da ih pobožni biskup osorski Gauden- 
cije nije mogao dulje svojim očima gledati; zato se odreče svoje bi- 
skupske časti i vrati u svoju domovinu Italiju. 

Kralj Stjepan I nije dakle održao grada Zadra, ali se bar pokazalo 
da je hrvatska mornarica ojačala i da se može ogledati s mletačkim 
brodovljem. 

Oko god. 1058. umre Stjepan I i ostavi za sobom sina Petra Kre- 
šimira, koji izvede sretno sve za čim je otac njegov zalud težio. 

U jednoj povelji od god. 1069. spominje kralj Petar Krešimir da mu 
otac Stjepan sretno počiva »u elisijskom polju (in elisio campo)«; no 
Rački misli da je to pogrešno, te da bi moralo stajati »u Kliškom polju 
(in Clisio campo)«. Prema tomu bio je kralj Stjepan I sahranjen na 
polju što se proteže ispod Klisa prema ruševinama grada Salone (So- 
lina), možda u crkvi sv. Stjepana, koju bijaše sagradila kraljica Je - 
lena, i u kojoj bi poslije pokopan i kralj Petar Krešimir. 





* [U izvoru stoji samo sigla S, koju obično čitaju kao Stephanus.] 

3 (Budući da je ovo poglavlje u mnogo čemu zastarjelo i budući da bi sustavno 
ispravljanje podataka u njemu s pomoću pojedinačnih bilježaka znatno otežalo čitanje, 
to će u ovoj bilješci biti sažet prikaz zbivanja u tom razdoblju kraljevske vlasti Trpimi- 
rovića. — Tomislava je naslijedio Trpimir 1I (928—935), a njega Krešimir I 
(ispravno Kresimir; 935—949). Ta su dvojica održali Hrvatsku u granicama koje je imala 
za Tomislava i isto tako moćnom. Međutim, za Krešimirova nasljednika Miroslava 
(945—949) izbio je prijestolni rat između njega i mlađeg brata Mihajla Krešimira 
II (Starijeg; 949—969). Njegov pristaša ban Pribina ubio je Miroslava, pa je Krešimir lI 
sam zavladao. Or je bio oženjen Jelenom Zadrankom, on je išao u Zadar i vratio Hrvat- 
skoj Bosnu (u najnovijoj literaturi izrečena je sumnja o Časlavovoj vlasti u Bosni). Za 
njegova nasljednika Stjepana Držislava! (969—997), Hrvatska se uplela u sukobe 
Bizantskog i Samuilova Carstva. Podupirući Bizant, Držislav je dobio na upravu dalmatin- 
ske gradove i otoke i prvi se krunio za kralja Hrvatske i Dalmacije. No zato je Hrvatska 
morala izdržati Samuilov napadaj, koji je ostao bez trajnijih uspjeha. Nestabilne prilike 
potaknule su mletačkog dužda Petra Orseola da potkraj Držislavova vladanja otkaže pla- 
ćanje danka Hrvatima. Kad je pak nakon Držislavove smrti u Hrvatskoj izbio prijestolni 
rat između njegova najstarijega sina Svetoslava Suronje (997—1000) i mlađe 
braće Krešimira ill (1000— nakon 1030) i Gojslava (1000—1020), Mlečani su — 
dobivši dopuštenje od Bizanta — napali 9. 5. 1000. brodovljem Hrvatsku i zauzeli njezinu 

obalu. U Trogiru su Svetoslavu obećali pomoć u njegovu nastojanju da se vrati na hrvat- 
sko prijestolje, a on im je obećao suradnju i dao sina Stjepana za taoca. Taj se u 
Veneciji oženio za duždevu kćer Hicelu. U Hrvatskoj je Krešimir III ugrožavao mletački 
posjed, pa je dužd Oto Orseolo 1018. krenuo s brodovljem da učvrsti mletačku vlast u 
osvojenom dijelu Hrvatske. Pod pritiskom Bizanta Krešimir i Gojslav morali su priznati 
1019. njegovu vrhovnu vlast. Godine 1024. Orseoli su bili protjerani iz Venecije pa su se 
sklonili u svojih rođaka na bizantskom i ugarskom dvoru. Dužd Oto bio je oženio sestru 
ugarskoga kralja Stjepana I, a bio je i brat Hicele. Sklop rodbinskih interesa uzrokovao 
je ugarski napadaj na Hrvatsku (1027). Tada je sjeverni njezin dio odvojen i kao zasebna 
državna tvorevina dukat ili banat Slavonija predana Stjepanu, sinu Sveto- 
slava i Hicele. Podvojenost Hrvatske potrajala je za nasljednika Krešimira III, i to za 
čitava vladanja Stjepana I (nakon 1030—1058) i u dobrom dijelu vladavine Petra 
Krešimira IV (1058—1075), kad su se između 1066. i 1070. sjedinila oba dijela, a sla- 
vonski ban Zvonimir postao suvladar i prijestolonasljednik Petra Krešimira IV.] 

ZADARSKI BISKUP STJEPAN POTVRĐUJE OKO GOD. 1067. DA CRKVA 
SV. MIHAJLA NA OTOKU PAŠMANU (FLAUEICO, POSTIMANA) PRIPADA 
SAMOSTANU SV. KRŠEVANA U ZADRU (4) 


PRILOG 10 





GOD. 1070. U NINU, RADOVAN, UNUK LELJKOV, DARIVA SAMOSTANU 
SV. KRŠEVANA U ZADRU SVOJE ZEMLJE I VINOGRADE (5) 





PEČAT KRALJA PETRA KREŠIMIRA VELIKOGA 


na povelji kojom je 8. srpnja 1071. u Biogradu ustanovio međaše Rapske biskupije. 
Promjer pečata je 10,5 cm. Kralj sjedi na prijestolju; u desnici drži žezlo, a u ljevici 
zemaljsku kuglu. 


Natpis: Sigillum regis Cresimirri Dalm(acie) ac Chroa(cie). 


PETAR KREŠIMIR VELIKI 
1058—1075 


Petar Krešimir IV (1058—1075), sin kralja Stjepana I! i 
mletačke duždevne Hicele, primi Hrvatsko Kraljevstvo iz ruku očevih 
prilično jako i oporavljeno, premda nije bilo ni izdaleka onako silno 
i prostrano kao za prvoga kralja Tomislava. Crvenohrvatske oblasti bi- 
jahu već od bune bana Pribine za sve vijeke odružene od Bijele Hrvat- 
ske, te je baš nedavno Stjepan Vojislav (1042) sjedinio Duklju, 
Travunju i Humsku zemlju u jednu samostalnu državu koja je poslije 
izašla na glas pod imenom Kraljevine Dukljanske. I banovina bosanska 
bijaše odavna svoja, dok je banovina srijemska nakon tužne smrti 
nesretnoga bana Sermona ostala sveđer pokrajinom bizantskom. Tako 
je Petar Krešimir u prvi čas vladao jedino banovinama bjelohrvatskom 
i Slovinskom, k tome su mu vlast priznavali neki gradovi latinske 
Dalmacije, osobito Split i Trogir. No zato je ostale gradove latinske, 
kao Zadar na kopnu, zatim gradove Krk, Rab i Osor na otocima zate- 
kao u mletačkim rukama, premda mu se otac Stjepan I kroz čitavo vla- 
danje svoje neprestano trudio da ih pridobi pod svoje žezlo? 


Čim se Petar Krešimir zakraljio i u nazočnosti papina poslanika 
Majnarda“ ovjenčao kraljevskim vijencem, prva mu je briga bila da 


1 (Usporedi bilješku br. 3 iz prethodnog poglavlja o podrijetlu Petra Krešimira IV.] 
ž [Po Šišiću, bosanska banovina bila je jedna od triju banovina Krešimirove Hrvat- 
ske, kad je ova bila na vrhuncu svoje moći. God. 1071. Mađari su u ratu s Bizantom, 
trajno zauzeli Srijem.] 
s [Stjepan I uspostavio je vlast nad dalmatinskim gradovima, osim nad Zadrom.] 
ćes 4 [Majnard je u Hrvatsku došao radi crkvenog sabora, a tada je Krešimir već bio 
j.] 

Zadar i druge latinske gradove istrgne iz vlasti mletačke, pak da tako 
hrvatska država opet zahvati čitavo primorje od Istre do rijeke Cetine. 
I nije ga kidala sumnja da li će mu djelo poći za rukom. Ta on je bio 
u volji latinskim žiteljima ovih gradova, budući da je i u njem tekla 
latinska krv kad ga je rodila majka Latinka. K tomu bio je u rodu 
ili bar u svojti s najodličnijim tada porodicama u Zadru, imenito s 
Madijem i njegovom braćom koji su abnaki najveće časti u gradskoj 
općini. Sam Madije bio je nekad gradski načelnik, a brat mu Dujam 
vrlo ugledan građanin. On je sa svojom ženom Vekenegom rodio 
više djece, od kojih je Petar Krešimir najviše volio Čiku, gotovo kao 
rođenu sestru. 

Kad je dakle Petar Krešimir počeo snovati da otme Mlečanima 
Zadar, sami su zadarski građani radili njemu u prilog. A za Zadrom 
povedoše se i gradovi na otocima to radije što se u njima kao i u 
samom Zadru Bilo nastanilo već mnogo hrvatskih porodica, koje su 
voljele hrvatskoga kralja nego mletačkoga dužda. Naposljetku nije se 
tome protivio ni novi bizantski car Izak Komnen, koji se bijaše netom 
zacario u Carigradu. I tako se zgodi da su se jednoga dana Zadar i 
gradovi na otocima odmetnuli od Mletaka i dali pod zakrilje Petra 
Krešimira i hrvatske države. 


Sada bijaše u vlasti Petra Krešimira čitava latinska (ili romanska) 
Dalmacija sve do ušća Cetine, naime gradovi Zadar, Split i Trogir na 
kopnu, a Rab, Krk, Osor s nekim manjim gradovima na otocima. 
Radostan s toga prozove se Petar Krešimir kraljem Dalmacije, 
i uzvisi tim te gradske općine na kraljevinu, ravnu Hrvatskoj. A da ne 
bi bilo više smutnja ni nesporazuma, uredi Petar Krešimir baš potanko 
kako će ti gradovi vladati sami sobom i kako će se ponijeti prema 
svomu kralju. Gradovi latinski ne će se pokoravati bjelohrvatskomu 
banu, nego jedino kralju Hrvatske i Dalmacije koji će vladati njima 
u ime bizantskoga cara. Svaki grad imat će svoje oblasnike, koje će 
birati sami građani; najveći je oblasnik gradski načelnik ili prior koji 
upravlja gradom. Zadarski načelnik bit će zastupnik i poglavica svih 
načelnika, zvat će se zato strateg ili katapan, te će biti po- 
srednik između kralja i gradskih općina, a predvodit će i brodovlje 
gradskih općina. Kralj Petar Krešimir nadari još bogato romanske 
gradove ovim obilatim povlasticama: da se ne će pačati u izbor grad- 
skih službenika i biskupa nego da će potvrditi svakoga koji bude re- 
dovito izabran, da ih ne će podložiti ni banovima ni županima itd. 
Nasuprot obvezaše se gradovi da će svoga kralja darivati darovima, 
da će mu plaćati dio svoga dohotka od luka i da će ga svojim bro- 
dovima pomagati, ako bi morao poći na vojnu. 


# [Madijeva braća bili su Dobronja I 1 Prestancije, a Vekenega mu je bila kći uda- 
na za Dujma.] 
*[V. bilj. br. 3; Zadar je došao pod Krešimirovu vlast najkasnije nešto prije 1060.] 

Malo zatim, u veljači 1060. bio je kralj Petar Krešimir u hrvatskom 
gradu Biogradu, u kojem su se posljednji hrvatski kraljevi krunili. 
Upravo stoga počeo se Biograd smatrati glavnim gradom Hrvatske, 
premda hrvatski vladari nisu imali stalne prijestolnice, nego su boravili 
sad u Kninu, sad u Ninu, sad opet u Biogradu ili kojem latinskom 
gradu. Petar Krešimir došao u grad da se sastane s odličnicima i 
velmožama svoga kraljevstva u mali sabor ili u kraljevsko vijeće. U 
gradu ga dočekali načelnik Dragoslav i domaći biskup Teodozije, a 
domala dohrli ovamo bjelohrvatski ban Gojčo i župani susjednih župa, 
kao lučki župan Prvaneg i sidraški župan Jurina. Kralja pak dopratili 
njegovi dvorski časnici, poimence tepčija Boleslav, vratar Šuraj i drugi. 
Mora da se vijećalo o važnim stvarima, budući da se u vijeću desio i 
opat Majnard, poslanik pape Nikole II. Kad se vijećanja svršiše, dođoše 
pred kralja podanici njegova kraljevstva, bud da im sudi, bud da im 
milosti i povlastice dijeli. Tako dođe preda nj i benediktinac Andrija, 
opat nedavno osnovanoga samostana sv. Ivana u Biogradu, te zamoli 
kralja da ram: novom samostanu sve sloboštine i povlasti, koje su 
tada uživali drugi samostani po Hrvatskoj i Dalmaciji. Petar Krešimir 
usliša molbu opatovu, pače i sam nadari samostan, poklonivši mu čitavi 
otok Žirje i dvorac Rogovo nedaleko od grada Biograda. 

Petar Krešimir nastojaše svakom prilikom da vladanje svoje utvrdi 
i da kako u Hrvatskoj tako u Dalmaciji uvede stalan mir i red, da se 
više ne vrate prijašnja burna vremena. Upravo zato obilazio je redom 
sve oblasti i sve banovine a i župe, te bi svagdje mirio i redio kako je 
nužno bilo. Negdje god. 1062.7 desio se u svome svratištu u gradu Ninu, 
okružen dvorskih časnicima tepčijom Boleslavom, djedom Volešom, 
posteljnikom Budcem, volarom Zovićem, štitonošom Dragonjom, vinoto- 
čem Djedovitom i drugima. Bio je tu i njegov dvorski kapelan Ivan, 
zatim biskup hrvatski Adam, naposljetku i dva susjedna župana: ninski 
župan Adamac i lučki župan Vikić (Vukić, Vukac). Došao uto na kra- 
ljevski dvor opat samostana sv. Krševana iz Zadra i zamolio kralja 

a potvrdi samostanu sve povlasti i sloboštine, što mu ih podijeliše 
slavni pređi njegovi. Kralj nato izdade samostanu ovu povelju: »Ja 
Krešimir, koji se drugim imenom zovem i Petar, kralj Hrvata i Dalmati. 
naca, obznanjujem svima da mi se činilo pravo i zdravo da se ne 
zavrgnu odredbe mojih pradjedova, a najmanje one koje su učinjene 
za spas njihovih duša! Našli smo naime među djelovima pradjeda našega 
Krešimira Starijega, da je on za sve vjekove darovao samostanu sv. 
Krševana u Zadru neki posjed Diklo. Taj posjed ostade netaknut 
vlasnicima za njegova vladanja i za njegova sina Držislava, tako isto 
za vrijeme Svetoslava i braće mu Krešimira i Gojslava, pak i za nje- 
gova sina Stjepana, oca moga. Zato i mi to potvrđujemo, te hoćemo 
da to stoji u sve vijeke. A tko bi poslije moje smrti htio da ovu povelju 
pogazi, neka ga stigne srdžba posljednjega suca. Dano u gradu Ninu«. 

Dok je Petar Krešimir ovako obilazio svojom državom i svađe mirio 
i redio, zgodilo se na sjeveru Hrvatske nešto na što je morao da svrati 


7 [Bilo je to 1066/67.] 

svoju pozornost. U Ugarskoj naime vladao je od god. 1046 kad su 
Mađari protjerali svoga kralja Petra, muž vrlo poduzetan i hrabar, 
po imenu Andrija. Kralj Andrija bio je Hrvatima opasan susjed, jer 
nije poput Petra bio u rodu s hrvatskim Krešimirovićima; zato se Petar 
Krešimir već u prvi čas pobrinu da u Slovinskoj banovini namjesti 
bana jaka i odlučna. Tako postade banom slovinskim Dmitar Zvoni- 
mir? za koga ne znamo, iz kojega je plemena hrvatskoga potekao; 
jedino je poznato, da je imao ujaka Stresu. 

Slovinski ban Zvonimir nije samo branio svoju banovinu, nego je 
koji put i utjecao u poslove ugarske. U susjednoj Ugarskoj bijaše 
Andrija I zaručio svoga sina Salamona s njemačkom carevnom 
Juditom, ali tim je ozlovoljio korenjake mađarske te se na nj digoše. 
Andrija pogibe god. 1061, a naslijedi ga brat Bela. No i taj umre 
već nakon dvije godine i tad nastadoše u Ugarskoj silne smutnje i ne- 
miri: jedni prianjahu uz Beline sinove Gejzu i Ladislava, a 
drugi pomagahu Salamonu, sina Andrije I. U te borbe umiješa se i 
slovinski ban Zvonimir, pristajući uz stranku Gejze i Ladislava. Tek god. 
1065. izmiriše se protivnici u Pečuhu. Gejza i Ladislav priznaše svoga 
bratića za kralja, ali svaki od njih dobi za to jedan dio Ugarske da njime 
upravlja kao herceg. Bit će da je hercegovina Ladislavova međašila sa 
Slovinskom banovinom, te je tako ban Zvonimir i dalje prijateljevao 
s ugarskim kraljevićima. Braća Gejza i Ladislav zavoliše ga naposljetku 
tako da su mu još iste godine 1065. svoju rođenu sestru Jelenu 
(Hrvati je prozvaše Lijepa) dali za ženu. Tako postade ugarska kra- 
ljevna hrvatskom banicom. 

Kralj Petar Krešimir jamačno se veselio kad je vidio da mu je ban 
i pedenik postao šurom ugarskih kraljevića. Sad je hrvatska država 
na sjeveru mirna, a moglo bi se zgoditi da Zvonimir postane i kraljem 
ugarskim. No u drugu ruku hvatao je Krešimira strah kad je u svom 
vladanju vidio moćnog bana, osiljena tuđom pomoći, koji bi mogao 
jednom učiniti ono što je nekad uradio ban Pribina nakon Krešimira I. 
Strah kraljev bio je još veći što nije sam imao od srca muškoga po- 
roda, nego jedino kćer Nedu. Ni braća nisu mu bila više na životu, zato 
se živo zabrinu kome da namre svoju državu da ne bude nakon smrti 
njegove poprištem otimačine i tuđih spletaka. U toj nevolji svrati svoje 
oči na mladoga Stjepana, svoga sinovca, te ga god. 1066. odredi 
za svoga suvladara, a nakon smrti svoje za nasljednika. Stjepan ne će 
biti ni kralj ni ban, ali će zapovijedati i banovima ako nema kralja u 
zemlji: on će biti kraljev namjesnik u čitavoj državi. Zvat će se her- 
ceg (po latinski dux); a čim umre kralj, zamijenit će ga na prijestolju 
da ne bude smutnja ni nemira u zemlji. 

Tako mišljaše Petar Krešimir da je osigurao mir Hrvatskoj i nakon 
smrti svoje. Malo zatim boravio je u utvrđenom gradu Šibeniku. Mora 
da se ondje vijećalo o vrlo važnim crkvenim stvarima, jer su se oko 
kralja skupili svi biskupi hrvatski i dalmatinski. Bijaše tu duhovni 


#[V. bilj. br. 2 iz prethodnog poglavlja; Zvonimira nije postavio Krešimir, nego je 
on tamo banovao po pravu nasljedstva nakon Stjepana sina Svetoslavova.] 

prvak čitavoga kraljevstva, nadbiskup splitski Lovro, zatim zadarski 
iskup Stjepan, hrvatski biskup Rajnerije, trogirski biskup Ivan, bio- 
gradski biskup Dabro, rapski biskup Drago i osorski biskup Petar. 
Upravo je kralj slavio Božić u kolu tih duhovnih pastira, kad preda 
nj dođe rođakinja mu Čika iz grada Zadra. Muž Čikin Andrija bijaše 
nedavno tužno umoren od ubojica, a to se tako živo kosnulo pleme- 
nite gospođe da je odlučila okaniti se svijeta i njegova ništavila te 
poći u samostan. U to ime sagradi sama u Zadru nov samostan sv. 
Marije za duvne, gdje će Bogu služiti sa starijom kćeri svojom Domna- 
nom, dok joj se mlađa kći Vekenega udala za plemića Dobroslava. 
Izgradivši i uredivši taj manastir, dođe Čika sada već kao predstojnica 
njegova u Šibenik pred »brata svoga«, kralja Petra Krešimira, da svomu 
djelu izradi »kraljevsku slobodu« i druge povlasti. Krešimir dočeka 
»milu sestru« raskriljenih ruku i s privolom svoga sinovca, herceg 
Stjepana, i nadbiskupa splitskoga podijeli novomu manastiru sve što je 
Čika zatražila. 

Pored duhovnih posala nije Krešimir zaboravljao ni svjetovnih 
stvari. Možda ga je već od prvoga dana njegova vladanja gonila živa 
želja da Hrvatskoj vrati onu snagu na moru, što ju je imala za kralja 
Tomislava kada su njoj i sami ponositi Mleci plaćali danak. U njegovoj 
vlasti bili su doduše svi primorski gradovi i otoci Jadranskoga mora 
sve do Cetine, te je mogao sabrati lijep broj brodova; ali najglavniji 
pomorci, smioni Neretljani koji su nekad bili strah i trepet Mletaka, 
nisu ga priznavali za svoga kralja. Odluči zato osvojiti čitavu oblast 
Neretvu sa svima otocima i tako raširiti hrvatsku državu na jugu od 
Cetine do Neretve. Kako je Neretva bila tada sama za se, te nije 
spadala ni u dukljansku ni u srpsku državu, bilo je Krešimiru vrlo lako 
da svlada tu malenu oblast te je pridruži Bijeloj Hrvatskoj. Osim triju 
župa neretljanskih na kopnu (Dalenske, Makarske i Rastočke) biše 
pridruženi hrvatskoj državi i veliki otoci Brač, Hvar i Vis, a valjda i 
Korčula. Petar Krešimir namjesti u osvojenim župama i na otocima 
najpouzdanije svoje župane, a čini se da je tom prilikom onamo naselio 
i pleme Kačića, koje se poslije upravo ondje proslavilo. Od župe Mokro 
postala je Morska župa, te se već malo zatim spominje morski župan 
Rusin, po svoj prilici od plemena Kačića. 

Otkako je Petar Krešimir pridružio Hrvatskomu Kraljevstvu ne- 
kadanju Neretvu, podigla se upravo silno hrvatska mornarica. Broj 
brodova i mornara povećao se znatno, a Hrvati su opet stekli staru pre- 
moć na Jadranskom moru. Mlečani nisu sad ni snivali da bi se mogli 
prkućji hrvatskim obalama, nego su bili sretni što ih nisu uznemirivali 

rvatski mornari. 


Godine 1069, pošto bi Neretva pridružena hrvatskoj zemlji, sazvao 
je opet Petar Krešimir mali sabor ili vijeće najuglednijih hrvatskih 
velmoža. Saborovalo se u kraljevskom dvoru u Ninu. Tom prigodom 
napisao je hrvatski biskup Anastazije, kancelar kraljevskoga dvora, u 
ime kralja: Petra Krešimira ovu povelju: »Ja Krešimir, upravljajući 
Božjom milošću Hrvatskom i Dalmacijom i kraljujući nakon 
djeda svoga blažene uspomene kralja Krešimira i oca svoga kralja 

Stjepana — koji oba sretno počivaju u Kliškom polju — stolovao sam 
u svom svratištu (dvoru) u Ninu, te sam zajedno s prisutnim župa- 
nima, knezovima i banovima, a i kapelanima moga kra- 
ljevskoga dvora počeo razmišljati, kako bi svemogući Bog očuvao podi- 
jeljeno mi vladanje moga nasljednoga kraljevstva i podijelio dušama 
mojih pređa i predšasnika vječni pokoj. I pronađoh da od djela milo- 
srđa nije Bogu ništa povoljnije i našega zemaljskoga dvora dostojnije, 
nego kad se posvećeni stanovi svetaca i nebesnika opskrbljuju posje- 
dima i dostojnim darovima. I budući da je svemogući 
Bog naše kraljevstvo na kopnu i po moru raspro- 
stranio, odlučismo i spremna srca ustanovismo da ćemo samo- 
stan sv. mučenika Krševana (u Zadru) počastiti posjedima i zemljama. 
Nađosmo također u djelima predšasnika naših, preuzvišenih naime 
kraljeva (hrvatskih), da su i oni taj samostan darivali mnogim posje- 
dima i zemljama; a mi, ne hoteći ni čime odstupiti od staze pređa 
naših, dajemo i darivamo za spas duše moje i svih mojih pokojnika 
tebi, blaženi Krševane, i po tebi gospodinu Petru, vrijednomu opatu 
tvoga svetoga dvora, naš vlastiti (kraljevski) otok koji se pro- 
stire u našem dalmatinskom moru, a zove se Maun, 
kojemu se s istočne strane stere otok, koji se u hrvatskom jeziku zove 
Vir. Ovaj otok (Maun) dakle neka posjeduje samostan sv. Krševana 
u sve vijeke i neka ga nitko od smrtnika u tome ne smeta, jer tako je 
odredila naša dobra volja uz privolu i na molbe velmoža čita- 
voga kraljevstva našega. Da pak ova darovnica naša bude 
trajna i vrijedna kroz sva vremena, potvrđujemo je i potpisujemo mi 
sami zajedno s našim biskupima, i određujemo da svaki čovjek koji bi, 
ne spominjući se Božjega suda i prezirući našu kraljevsku čast, htio 
da otme ovaj otok rečenomu samostanu bude krivac na posljednjem 
sudu; neka ga u vječnosti stigne sudbina Heroda, Jude i Šimuna maga, 
neka bude proklet od Boga i njegovih apostola, od svih svetaca, a 
naročito od sv. Krševana. Naređujemo još da takav zločinac plati na- 
šemu dvoru — bilo to za kojega od mojih nasljednika kralja, bud žu- 
pana ili bana — globu od sto libara zlata i da bude u čitavom kraljev- 
stvu našem za uvijek nepošten (da izgubi sva prava). Ja Krešimir, kralj 
Hrvata i Dalmacije. Ja Stjepan, biskup zadarski, potpisah. I ovo su 
imena svjedoka koji su tome činu prisustvovali: Adamac, ninski župan, 
svjedok. Boleslav, dvorski župan, svjedok. Vikić, župan lučki, svjedok. 
Voleša, djed, svjedok. Budec, posteljnik, bribirski župan, svjedok. Ivan, 
kraljevski kapelan, svjedok. Petar, sudac kraljevskoga dvora, svjedok. 
Studec, kraljevski vinotoč, svjedok. Leon, carski protospatar i katapan 
čitave Dalmacije, svjedok. Slavislav, ninski sudac, svjedok. Adam mo- 
nah, opat sv. Bartolomeja, svjedok. Petar, župan sidraški, svjedok. 
Dragomir, župan cetinski, svjedok. Andrija, biogradski načelnik, svje- 
dok. U gradu Ninu, Amen.« 


U ono vrijeme — oko god. 1069. — bijaše Petar Krešimir na 
vrhuncu svoje moći i slave. Nijedan kralj nakon Tomislava nije se 
mogao ponositi da je kralj samo po »Božjoj milosti«, nego su svi više 
ili manje priznavali vrhovnu vlast bizantskih careva. Odavna već nije 

mogao nijedan hrvatski kralj zvati Jadransko more »svojim dal 
matinskim morem«, to je tek mogao Petar Krešimir, otkad je zavladao 
latinskom Dalmacijom i Neretvom. Zato i nije pusta hvala, kad se 
kralj ponosi da mu je »svemogući Bog rasprostranio kraljevstvo po 
kopnu i moru«, ta Hrvatska je sezala tada od Drave na jug do Ne- 
retve; a što je prikupio zemalja prema istoku, nije nam povijest 
zabilježila, nego samo naslućujemo budući da su ga u Ninu dvorili 
»knezovi i banovi«. Ta ostale su nam samo darovnice što 
ih je podijelio samostanima primorskih gradova, a da su se kojom 
srećom sačuvala i druga pisma, kako bi nam se sjajna ukazala doba 
kralja Petra Krešimira koga su punim pravom noviji povjesnici hrvat- 
ski prozvali Velikim. A i jest bio velik kralj, jer je Hrvatsku iza 
dubokog pada opet podigao i stari joj sjaj povratio. On je »obno- 
vitelj hrvatske države«, kako ga je okrstio znameniti neki 
njemački povjesnik. 

Zadnjih godina svoga vladanja živio veliki kralj hrvatski posve 
mirno. Njegova riječ slušala se od Drave do Neretve, od mora na 
istok do Vrbasa i možda do Drine. A Petar Krešimir, sretan što ga 
je Božja milost tako obilato nadarila činio zadužbine i Bogu ugodna 
djela. Ža njegovim primjerom povedoše se i velikaši i plemići Kraljev- 
stva Hrvatskoga. Petar, župan sidraški, poklonio sa svojim bratom 
Slavicem samostanu sv. Krševana svoj posjed u Obrovcu. Građani 
ninski, braća Zovinja, Desimir, Petar Gromela i Slavic darovali također 
istomu samostanu svoj posjed u Obrovcu, a tu darovnicu potvrdio 
god. 1072. kralj Krešimir kad je sa svojim dvorom boravio u Ninu. 
Sličnih darovnica izdadoše još i drugi. Dvorski djed kralja Krešimira 
po imenu Ivan, dobi na poklon od svoga kralja neku zemlju Brda, 
te je poslije s kraljevom dozvolom pokloni samostanu sv. Krševana; 
istomu samostanu darova i plemić Hrvatin sa svojim bratom Ljutstra- 
hom svoj posjed u Sikiranima. Kralj Petar Krešimir najviše je volio 
boraviti među svojim hrvatskim podanicima. Jednom prigodom, pro- 
lazeći Sidraškom župom, svrati se dobri kralj sa svojom ženom i 
družbom u kuću svoga vjernoga sokolara Aprića. Kralj ostade čitav 
dan na dvoru ovoga plemenitoga Hrvata da bi se odmorio od putova- 
nja. Sretni Aprić podvorio je ljubljenoga kralja baš kraljevski, a pod 
večer, kad se Krešimir spremao na polazak, pokloni Aprić kralju naj- 
boljega svoga konja i momka, kraljici najvještiju robinjicu, kraljevu 
štitonoši štit i koplje, a ostalim dvoranima druge darove. Premda je 
to Aprić po tadanjem običaju bio dužan da čini, kralj ne htjede darova 
badava primiti, nego pokloni vjernomu sokolaru svomu posjed u Jel- 
čanima, koji je poslije Aprić darovao samostanu sv. Ivana u Biogradu. 
Iako je Petar Krešimir osobito volio Hrvate i najradije boravio u nji- 
hovu kolu, ipak je cijenio i osobito pazio i svoje latinske podanike, a 
naročito njihove biskupe. Nadbiskup splitski, umni Lovro, i biskup 
trogirski Ivan, koji bi poslije od pape proglašen svecem, bijahu glavni 
savjetnici i doglavnici njegovi iza banova i vojvode i u svjetovnim stva- 
rima. Pa kako je kralj ljubio svoje podanike obaju jezika, tako su se 
i sami podanici počeli među sobom paziti, cijeniti i ljubiti. Hrvatske 

djevojke udavale se u latinske gradove. a ponosite Latinke polazile za 
plemenite Hrvate. Latinka Vekenega udala se tako za Hrvata Dobro- 
slava. Latini, tako sretni i zadovoljni pod žezlom hrvatskoga kralja, 
zaboravili lako na bizantskoga cara i mletačkoga dužda, te su i u javnim 
ispravama svojim spominjali samo ime Petra Krešimira, kome su i 
hvalospjeve pjevali u svojih crkvama. 

Godine 1070. zgodiše se dvije znamenite promjene u Hrvatskom 
Kraljevstvu. Ban bjelohrvatski Gojčo ili umre ili odstupi, a na njegovo 
mjesto dođe dosadanji slovinski ban Dmitar Zvonimir, rođak ugarskoga 
kralja. Drugo bijaše još znamenitije. Petar Krešimir pridružio se te 
godine što tjesnije rimskomu papi Aleksandru II, želeći se ovako u 
jedno kolo uhvatiti s ostalim vladarima zapadne Evrope, koji se oku- 
piše oko rimskoga pape da ih moć njegova ojača i pridigne. Jer baš 
tada počeo se iz Rima širiti nauk da kao što je Bog stvorio dva 
nebeska svjetla — sunce i mjesec — da preko trakova njihova svjetla 
čovječje oko može gledati ljepotu svijeta, da je tako isto Gospodin Bog 
učinio dvije vlasti, apostolsku (papinsku) i kraljevsku da čuvaju red u 
ljudskom društvu, da ne dospije čovječji rod, stvoren na spodobu 
tvorca, u bogomrske bludnje. Te dvije vlasti pak da je Bog uredio tako 
da je miki dao prvenstvo pred kraljevskom, budući da ova potječe 
od apostolske, baš kao što i mjesec dobija svoju svjetlost od sjajnoga 
sunca. 

God. 1075. umre negdje slavni kralj Petar Krešimir. Pokopaše ga 
svečano na Solinskom ili Kliškom polju, gdje su počivali kosti slavnih 
pređa njegovih. Ondje naime stajale su dvije crkve: sv. Stjepana i sv. 
Marije, što ih bijaše sagradila i darovala splitskoj nadbiskupiji hrvatska 
kraljica Jelena. U crkvi sv. Stjepana bile su grobnice knezova i kra- 
ljeva hrvatske krvi; tu bi pokopan i Petar Krešimir. Ali ne ostade 
miran u tom svojem grobu. Za groznih navala turskih razorena bi crkva 
sv. Stjepana; samostanci, koji su tu bdjeli nad grobovima hrvatskih 
kraljeva i kraljica, biše rastjerani a grobnice uništene. Tako ne znamo 
danas više, gdje je bio grob Petra Krešimira Velikoga da se poklo- 
nimo njegovu pepelu i pomolimo za dušu njegovu. 


SLAVAC I DMITAR ZVONIMIR 
1075 — 1089 


Odmah po smrti kralja Petra Krešimira digoše se u Hrvatskom 
Kraljevstvu tri stranke. Jedna htjede za vladara Stjepana, sinovca Kre- 
šimirova, druga prianjaše uz bana Zvonimira, dočim je treća nastojala 
da uzvisi na prijestolje župana Slavca od plemena Svačića. Stje- 
panovih pristaša bilo je u dalmatinskim gradovima i među latinskim 
svećenstvom, Zvonimira pomagahu njegovi mađarski rođaci, dok se 
Slavcu priklonio najveći dio hrvatskoga naroda, kojemu nije bilo posve 
poćudno što je pokojni kralj Petar Krešimir toliko ugađao latinskim 
žiteljima, te se priljubio rimskomu papi kao čestit sinak dobromu ocu. 
Ova narodna stranka hrvatska pretegnu, i hrvatskim kraljem postade 
Slavac od plemena Svačića. No proti njemu digoše se Latini i latinsko 
svećenstvo, a i sam papa rimski ne htjede ga priznati. U Hrvatskoj 
nastadoše smutnje i nemiri, te su protivnici Slavčevi pozvali u pomoć 
hrabre Normane iz južne Italije. Slavac se diže da otjera Normane, ali 
bijaše loše sreće: Normani pod knezom Amikom zarobiše ga i 
povedoše sa sobom u svoju domovinu, gdje mu nestade traga i glasa.! 


1 [Kombinaciju o kralju Slavcu (1074—i075) preuzeli su povjesničari od Luciusa. 
Istraživanja su pokazala da Slavac nije živio 1074—1075. nego kasnije i da je na prijelazu 
iz XI u XII st. bio vladar hrvatskih Neretljana (Mariani) čiji su vladari nosili naslov 
rex, judex ili dux, kao Berigoj, Jakov, Rusin i Slavac u XI st. — God. 1074. normanski 
knez Amiko napao je Hrvatsku i zarobio, ne Slavca, nego Petra Krešimira IV, koji mu je 
za svoj otkup ustupio više dalmatinskih gradova, te Biograd i Nin. Potkraj iste godine 
Normane su potisnuli Mlečani, a gradove je Hrvatskoj vratio Zvonimir u savezu s papom 
Grgurom VII.) 

Tako ostade hrvatska država god. 1075. bez kralja. Glasoviti rimski 
papa Grgur VII nastojaše sada da hrvatskim vladarom postane čo- 
vjek koji bi pošao tragom Petra Krešimira, te se što bolje priljubio 
rimskoj stolici. Grgur VII htjede naime da još više uzvisi papinsku 
vlast, nego što je bila za njegovih predšasnika. Svi vladari Evrope neka 
budu jedna zadruga kojoj će poglavar biti papa, namjesnik Božji na 
zemlji. Papa bit će također prvi vojvoda čitavoga kršćanskoga svijeta; 
pod njegovim stijegom ići će kršćanski vojnici s križem na prsima 
daleko preko mora, u svetu zemlju Palestinu, pa će tamo nevjernicima 
otimati Jeruzalem i druga sveta mjesta gdje je Spasitelj naš živio, 
naučao i umro. 

Kako je veliki papa Grgur VII htio da mu svi kršćanski vladari 
budu poslušni i da ga podupiru: tako je želio da mu i novi hrvatski 
vladar bude posve odan pristaša. Upravo zato naložio je svome posla- 
niku u Hrvatskoj i Dalmaciji, biskupu sipontskomu Gerardu, da radi 
u prilog samo takvu čovjeku, koji bi obrekao da će u svem slušati 
papu. Kraljević Stjepan, sinovac Petra Krešimira, bijaše u taj čas teško 

olestan, te se sklonio u samostan da umre u miru Božjem; ostade 

dakle jedini ban Dmitar Zvonimir od sva tri takmaca. Ovaj pristane 
na zahtjeve i želje papine, pa zato skupi papinski poslanik sve svoje 
sile da i Hrvati i Latini Daberu Zvonimira za svoga kralja. I tako bi 
negdje u polovici godine 1075. Zvonimir gotovo jednodušno iza- 
bran kraljem Hrvatske i Dalmacije. 


Papa Grgur VII odluči sada što sjajnije odlikovati svoga odabra- 
nika. Budući da sam nije mogao doći, posla u Hrvatsku posebnoga 
poslanika koji će u njegovo ime ovjenčati izabranoga kralja kraljev- 
skim vijencem. Poslanik taj bijaše Gebizon, opat sv. Aleksija i 
Bonifacija u rimskom samostanu na brijegu Aventinu. 

Dan 8. listopada 1075. znamenit je u povijesti hrvatskoj. Polegla 
toga dana sila naroda po prostranom polju solinskom da svojim očima 
gleda krunidbu kralja Zvonimira. Tu se sabrala kita duhovnih pastira: 
tu je prvostolnik splitski Lovro, biskup zadarski Stjepan, hrvatski bi- 
skup, rapski biskup Grgur, biogradski biskup Teodozije, osorski Va- 
silije, ninski Formin, trogirski Ivan. Došli i banovi, župani (Dobril 
livanjski, Pribina cetinski), a i drugi velikaši kraljevstva. Izabranoga 
kralja okružli njegovi dvorski časnici, od kojih se poimence napominje 
tepčija Dominik. Krunidba obavljala se u crkvi sv. Petra. Nakon sve- 
čane mise stupi opat Gebizon pred sabrani narod i proglasi da je 
Dmitar Zvonimir složnim izborom naroda i privolom svećenstva iza- 
bran za kralja Hrvatske i Dalmacije. Zatim pođe do Zvonimira, te ga u 
ime pape Grgura VII, gospodara svega kršćanskoga svijeta, naresi zna- 
kovima kraljevske časti i vlasti, istim znakovima, koji su nekad resili 
Tomislava i njegove nasljednike. Naposljetku stavi mu na glavu i 
hrvatsku krunu. Ovjenčani kralj klekne nato pred papina porarina, 
podigne desnicu te prisegnu vječnu vjernost i privrženost rimskoj stolici 
ovom zavjernicom: 

»Ja Dmitar, koji se zovem i Zvonimir, s pomoću Božjom kralj 
Hrvatske i Dalmacije, obvezujem se, obričem i obećajem tebi, opate 

Gebizone, koji si mi podijelio kraljevsku krunu u ime papino da ću ne- 
promijenjen vršiti sve što mi tvoja svetost bude naložila. U svem i 
svačem čuvat ću vjeru apostolskoj stolici i neopozivo ću braniti što su 
u ovoj kraljevini apostolska stolica i poslanici njezini odredili i što 
će još odrediti Gojit ću pravdu, branit ću crkve i brinut ću se za prvi- 
jence, desetine i sve što ide crkvu. Nastojat ću oko življenja biskupa, 
svećenika, đakona i podđakona, da čisto i dostojno žive; štitit ću siro- 
mahe, udove i siročad; priječit ću nedopuštene brakove između rođaka, 
ustanovit ću zakonito vjenčanje prstenovanjem i blagoslovom svećenič- 
kim, a ustanovljeno ne ću pustiti da se razriješi. Protivit ću se prodaji 
ljudi, te ću se s Božjom pomoću pokazati pravedan u svem što je 
pravo. Uz to određujem po .savjetu svih mojih velemoža da se svake 
godine na Uskrs plati sv. Petru iz kraljevske blagajne danak od dvije 
sto bizantskih dukata, te želim i nalažem da ovo čine i moji nasljednici. 
Osim toga poklanjam, prepuštam i potvrđujem apostolskoj stolici samo- 
stan sv. Grgura, koji se zove Vrana, i sve blago što ga ima: naime 
«rebrni kovčeg, u kojem je sv. tijelo blaženoga Grgura, zatim dva križa, 
kalež i patenu, dvije zlatne krune draguljima obložene, evanđelje u 
srebro vezano; napokon još pokretna i nepokretna dobra (samostana) 
da bude taj samostan za uvijek svratiše poslanika sv. Petra i posve u 
vlasti njihovoj. Budući da je Bogu služiti isto što i kraljevati, preda- 
jem se i preporučujem u tvoje ruke mjesto u ruke sv. Petra i našega 
gospodara pape Grgura i njegovih nasljednika; i ovu zavjernicu po- 
tvrđujem prisegom. Ja dakle Dmitar Zvonimir, s Božjom pomoću i 
darom apostolske stolice kralj, bit ću od ovoga časa vazda vjeran sv. 
Petru i mojemu gospodaru Grguru i zakonitim mu nasljednicima, ne 
ću sudjelovati ni riječju ni činom da bud on ili buduće pape nakon 
njega il poslanici njihovi život ili uda izgube, ili da budu zarobljeni; 
a savjet, koji bi mi povjerili, ne ću nikome na njihovu štetu otkrili. 
Kraljevstvo pak koje mi se predaje po tvojoj ruci, opate Gebizone, 
uzdržat ću vjerno, te ga ne ću nikako odvratiti od apostolske stolice. 
Gospodara mojega papu Grgura i njegove nasljednike, a i poslanike 
papinske, ako dođu u moju oblast, primat ću časno i čestito ću s njima 
postupati i tako ih odpraviti, te otkle god bi me zvali, služit ću im 
bez krzmanja, koliko ću moći. Tako mi Bog pomogao!« 

Krunidba bijaše tim obavljena. Novoovjenčani kralj pođe na to s 
mnoštvom velikaša i biskupa u kraljevske dvore na polju solinskom 
da predsjeda velikomu i malomu saboru. Hrvatski bani i župani po- 
kloniše mu se prvi, a zatim mu se zavjeriše biskupi i načelnici latin- 
skih gradova u ime Dalmacije. Sabor trajaše nekoliko dana. Bilo je tu 
rane prošlih nemira i smutnja izvidati, zatim mnoge razmirice i prije- 
pore izravnati. Sam Zvonimir prednjačio je svima: on se izmiri s poro- 
dicom prijašnjega kralja Slavca, pače zadrža njegova bana Petra Sva- 
čića za svoga prvoga bana.“ Za njegovim primjerom povedoše se i veli- 
kaši kraljevstva, i tako se svrši solinski sabor općim izmirenjem. 


2 (Usporedi bilj. br. 1; u Zvonimirovi.m ispravama ban se ne spominje, pa tako ni 
Petar Svačić.] 

Zvonimir nadari ovom prilikom također neke od svojih pristaša obi- 
latim darovima. Prvostolniku splitskomu Lovru, koji je možda najviše 
pridonio da ga je zapalo hrvatsko prijestolje, potvrdi darovnice koje 
su nekad splitskoj nadbiskupiji podijelili blage uspomene knezovi 
Trpimir i Mutimir. 

Čudna su čuvstva obuzela Dmitra Zvonimira, kad je krunidbeno 
slavlje utihnulo i sabor se razišao, a on se opet desio sam u kolu 
porodice svoje i vjernih svojih. Vidio je kako mu se je ispunila davna 
želja, kako sjedi na srijestolja hrvatskom! Zemlja mu je bila uređena, 
mir i red vladaše svagdje, a opće pomirenje na saboru solinskom ukri- 
jepilo ga da će ta sloga i dalje trajati. Možda ga je jedino ponešto 
smetalo, što se je radi hrvatskoga prijestolja proglasio gotovo poda- 
nikom rimskoga pape Grgura VII, te mu prisegao vječnu vjeru i oda- 
nost. Ali i stoga mogao se lako umiriti, kad je svratio pogled na druge 
evropske države, naročito na moćnu nekad i veliku državu njemačku. 

Upravo u onaj čas, kad je hrvatski narod pod stijegom i zakriljem 
rimskoga pape birao i krunio Zvonimira svojim kraljem, događahu se 
u Njemačkoj čudne stvari. Silni car i kralj njemački Henrik IV, 
koji nikako nije htio da pristane uz osnove pape Grgura VII, pače mu 
se živo opirao, stradaše sada ljuto. U kratko vrijeme naime umio je 
Grgur naći sebi u Nijemcima toliko pristaša da se u samoj Njemačkoj 
digla velika stranka protiv kralja Henrika. Bijaše polovicom listspada 
1076, upravo u vrijeme, kad se je slavilo krunisanje u Hrvatskoj. Velik 
se broj njemačke gospode sastao na sabor u Triburu, a pristaše rim- 
ske stolice raspravljali sasvim ozbiljno, ne bi li svora kralja Henrika 
IV svrgli s prijestolja i izabrali za kralja muža odana rimskoj stolici. 

Zato su plemenita gospoda hrvatska, koja se s krunidbe i solin- 
skoga sabora povratiše svojim kućama, mogla biti sretna i zadovoljna 
što je malena inače država hrvatska uz pripomoć rimskoga pape postala 
sada ravna većim kršćanskim državama. Zato ih i nije ni najmanje 
zaboljela glava, što je novoga kralja hrvatskoga ovjenčala ruka strana 
opata, jer su se nik ne svi vladari onoga vijeka gotovo natjecali da 
od pape dobe znakove kraljevske vlasti i časti. Engleski i danski kralj 
upravo su se ponosili time što su bili pod »okriljem sv. Petra« i pa- 
pinske stolice, a i Boleslav Smjeli, kralj poljski, ponosio se što je pri- 
mio krunu od Grgura VII. I veliki knez ruski Izjaslav, koji stolovaše 
u Kijevu, upravo se trsio da mu papa bude prijatelj i zaštitnik! 

Dmitar Zvonimir poklonio se Božjemu namjesniku na zemlji, a 
tim je izašlo Kraljevstvo Hrvatsko na glas među kršćanskim pucima 
i državama. A Zvonimir ostao je vjeran svojoj zakletvi, dokle god je 
živio njegov zakrilnik Grgur VII. Zvonimir pomagao je papu i s oru- 
žjem u ruci, kad je ovaj ljutu borbu zapodjeo s njemačkim kraljem 
Henrikom IV. Zato je papa svakom prigodom priskočio u pomoć svo- 
mu štićeniku, kad bi mu god pogibelj zaprijetila. Kad se god. 1079. 
drznuo neki Vecelin? da se digne na Zvonimira, eto namah pape gdje 
prijeti goropadniku: »Veceline, plemeniti viteže! Znaj da ti se veoma 


3 [Knez u Istri, podanik cara Henrika IV.] 

čudimo što se ti, koji si odavna obrekao vjeru sv. Petru i nama, 
spremaš na onoga koga je apostolska vlast postavila za kralja u 
Dalmaciji. Stoga te opominjemo i u ime sv. Petra zapovijedamo ti da 
se više ne usudiš podići oružje na ovoga kralja. Što god učiniš njemu, 
znaj da si učinio apostolskoj stolici. Ako misliš da imaš šta proti nje- 
mu, valja ti u nas isprositi sud, te radije čekati na pravicu nego 
svoje ruke oružati na njega i tako uvrijediti apostolsku stolicu. Ako 
se ne pokaješ za svoju drskost, nego se usudiš raditi prikorno proti 
našoj zapovijedi, tada znaj nesumnjivo da ćemo mač bl. Petra izvući na 
tvoju drskost te njime, ako se ne opametiš, kazniti preuzetnost tvoju 
i svih onih koji te budu u tom pomagali. Budeš li pak po razboru 
poslušao, kako se pristoji kršćaninu, tad ćeš kao pokoran sin steći 
milost bl. Petra i blagoslov apostolske stolice.« 

Ali naskoro svanuše crni dani za papu Grgura VII. Njemački 
kralj svladao papine pristaše a svoje protivnike u Njemačkoj, onda 
digao vojske, pa otišao u Italiju da se osveti Grguru. Pao pod Rim i 
opkolio papu u njegovoj prijestolnici. No papa ne klonu duhom. On 
muževno ustraja te se ne dade uplašiti, a u isti čas diže iznova na 
noge svoje pristaše u Njemačkoj da tako prisili kralja na povratak u 
domovinu. Svi vladari Evrope neka pomognu papinovcima u Njemač- 
koj, a najviše hrvatski kralj Dmitar Zvonimir i njegov šura ugarski 
kralj Ladislav. I oba se kralja zaista složila, te Zod, 1082. provalila u 
njemačku tad pokrajinu Korušku, gdje je Henrikovu stranku vodio 
vojvoda Leopold. Kažu njemačke knjige da je Zvonimir isprva bio 
dobre sreće, no naposlijetku da je Leopold izagnao hrvatske čete iz 
svoje vojvodine i da nije bilo nove mađarske vojske u pomoć, na- 
stradala bi i sama Hrvatska. No tako se hvale Nijemci, a od Hrvata 
nije nitko zapisao kako je u istinu bilo. Tri godine zatim, dne 25. 
svibnja 1085. umre veliki papa Grgur VII. 

Premda je Dmitar Zvonimir koji put pomagao svoga zaštitnika 
Grgura, ipak je inače bio prijatelj mira. Više puta spominje se u 
njegovim spisima, kako je bio sretan što mu je po »osobitoj milosti 
Božjoj vlada mir i tišina u čitavom kraljevstvu«. Tada bi Zvonimir 
obilazio kraljevinom svojom od rijeke Drave i otoka Krka sve na 
jug do neretljanske zemlje, dijeleći pravdu i milosti, podižući samo- 
stane, crkve i druge zadužbine. Tako pohodi jednom na otoku Krku 
samostan sv. Lucije, gdje su živjeli redovnici sv. Benedikta a pristaše 
slavenskoga jezika u crkvi. Da Zvonimir nije progonio pope glagoljaše, 
najbolje se vidi po tom što je upravo taj glagoljaški samostan na- 
dario zemljom ili »ledinom«, kako se još i danas može čitati na 
kamenu u crkvi sv. Lucije na otoku Krku“ 


4 [Taj rat je falsifikat Megisera u »Annales Carinthiae«, Leipzig 1612. God. 1082. 
Zvonimir se kao saveznik normanskog kneza Roberta Guiskarda upleo u rat protiv 
Bizantskog Carstva i njegove saveznice Venecije. Saveznici su 1083. zauzeli bizantski 
Drač, a 1084. potukli mletačko brodovlje kod Krfa, nakon čega Bizant za odštetu ustupi 
duždu Vitalu Falieru sva svoja prava na dalmatinske gradove. Postoji mišljenje da su 
dalmatinski gradovi vodili svoju politiku, te da su oni, a ne Zvonimir, bili saveznici 
Roberta Guiskarda.] 

5 [Baščanska ploča, najstariji glagoljicom i hrvatskim jezikom pisani spomenik.] 

Pine djelo Zvonimirova vladanja u Hrvatskoj jest grad- 
nja i posveta stolne crkve biskupa hrvatskoga u Kninu. Još za Zvoni- 
mirovih predšasnika naime, a u ono doba kad su dalmatinski gradovi 
bili u vlasti mletačkoj, osjetila se potreba da se u Hrvatskoj osnuje 
nekoliko novih biskupija. Tako biše još prije Petra Krešimira uteme- 
ljene tri biskupije: ninska (obnovljena), biogradska i kninska sa sije- 
lom u gradovima istoga imena. Najznatnija, najbogatija i najprostra- 
nija od tih triju biskupija bijaše kninska u gradu Kninu; ona se je 
posebice već od oko 1042. zvala hrvatska biskupija, te je 
obuhvaćala gotovo svu zemlju Hrvata, tako da je na sjeveru dopirala 
upravo do Drave. Biskup hrvatski u Kninu bio je veoma znamenita 
ličnost na kraljevu dvoru; on je slijedom slijedio svoga kralja i njegov 
dvor, on je bio predstojnik kraljevske pisarne, te je u kraljevo ime 
izdavao povelje i isprave. 

Ti dakle hvatati biskupi, kojima je bilo sijelo u hrvatskom gradu 
Kninu, poželješe da bi imali dostojne dvore i što veličanstveniju stolnu 
crkvu. Biskupski dvori biše podignuti izvan grada u krasnom kraju, 
koji se i danas još zove Biskupija; a malo podalje poče se još za 
Krešimira Velikoga ili prije njega graditi veličanstvena stolna crkva na 
čast blažene djevice Marije. Prvih godina Zvonimirova vladanja bi 
. dovršena, a god. 1078. slavila se posveta njezina. Na tu slavu dođoše 
svi biskupi hrvatske države, na čelu im prvostolnik splitski Lovro, zatim 
mnogo svjetovnih velikaša, župana i vlastele, a i sam kralj Zvonimir koji 
se nastani u svom kraljevskom dvorcu. Došlo i mnogo pobožnoga 
pa, i tako bi uz veliko slavlje posvećena stolna crkva hrvatskoga 

iskupa Petra, kojega se ugled bijaše time silno podigao. 

Premda je Zvonimir cijenio hrvatskoga biskupa Petra, a uz to 
dopuštao i hrvatskim popovima da po rimskom obredu Bogu slavu 
poje u slavenskom jeziku, ipak je poglavito slušao savjete latinskoga 
svećenstva i njihova glavara splitskoga nadbiskupa. Može se reći da 
je prvostolnik Lovro bio zaista prvi čovjek u hrvatskom vladanju. On 
je bio vazda uz kralja Zvonimira koji ga je nazivao »svojim duhovnim 
ocem«. Čini se da se nadbiskup Lovro i u svjetovnim stvarima svojim 
ugledom podigao nad iste vojvode i banove, koji su još za Petra 
Krešimira bili prvi doglavnici kraljevi. Upravo silni upliv latinskoga 
svećenstva i tijesna sveza Hrvatske sa zapadnim državama učiniše da 
je Zvonimir i u državnom životu počeo uvađati mnoge njemačke, fran- 
cuske i talijanske običaje i uredbe. Za prilašnjih raljeva hrvatskih 
ne bijaše nikakve razlike između hrvatskoga plemstva, za Zvonimira 
poče se naše plemstvo prvi put dijeliti na više razreda: na barune 
(barones), velikaše ( rinateši i knezove (comites). Tako isto počeli 
su stare hrvatske župane nazivati latinskom riječi comes (komeš). Na- 
dalje smanjena bi znatno i banska vlast. Banovi hrvatski, kao Petar 
Svačić, spominju se doduše; ali ne utječu više toliko na poslove kra- 


* (Usporedi bilj. br. 2; postoji mišljenje da je tvrdnja — po kojoj se u Zvonimiro- 
vo vrijeme javljaju baruni i comites u kraljevoj pratnji — netočna, jer se temelji na 
krivotvorenim ispravama.) 

ljevstva, kao prije. Zato nalazimo dva nova činovnika: Jakova, vojvodu 
pomorskoga u bivšoj oblasti Neretvi, i kraljevskoga namjesnika (vi- 
kara) Pribimira. Zvonimir se napokon prozvao »kraljem po Božjoj mi- 
losti«, hoteći valjda pokazati da nije više prvi između banova i da 
svoju kraljevsku vlast nije primio od naroda, nego od Boga, pa zato 
ne mora mnogo slušati šta hoće bani i župani. 

Inače je Zvonimir vladao pravedno i dobro. Ima više prilika, gdje 
je pokazao kako ljubi pravdu. Jednom zgodom pokuša bribirski župan 
Strezinja da samostanu sv. Ivana u Biogradu otme neki posjed. S 
toga se porodi pravda između Strezinje i opata toga samostana, Petra. 
Oba odoše u Nin pred Zvonimira na sud. Pošto se pred kraljem istu- 
žiše, izreče tepčija Dominik u kraljevo ime osudu, a posjed ostade i 
dalje samostanu sv. Ivana. Drugom prilikom opet darova sam kralj 
svomu ujaku Strezi neke zemlje oko planine Mosora. Zvonimir naime 
mišljaše, da su te zemlje kraljevske i da stoga njemu pristoji pravo 
da radi s njima po volji. Ali zemlje bijahu svojina samostana sv. Petra 
kod Solina, i kad ih je Streza silom stao otimati samostancima, pođe 
opat samostana u Šibenik pred Zvonimira. Kad mu ondje dokaza da je 
samostan sv. Petra ove zemlje kupio, opozove kralj svoju darovnicu, 
zaprijetiv oštro svakomu koji bi se usudio dirati u svojinu toga 
samostana. 

Kako je Dmitar Zvonimir bio dobar i pravedan, nije čudo da ga 
je osobito puk ljubio i da ga se i poslije smrti zahvalno spominjao. 
Pak baš prema pučkomu pričanju slavi i jedna stara knjiga hrvatska 
vladanje kralja Zvonimira ovim riječima: »I osta kraljem Zvonimir 
koji pošteni kralj, sin dobroga spomenuća, poče crkve veoma štovati 
i ljubiti. I poče dobre pomagati, a progoniti zle. I bi od svih dobrih 

oljubljen, a od zlih nenaviđen, jer ne mogaše zla vidjeti. I tako ne 
biše on za Hrvate, zašto oni ne će biti (da budu) dobrotom dobiti 
(predobiveni), nego bolji su pod strahom. I za dobroga kralja Zvo- 
nimira biše vesela sva zemlja, jer biše puna i urešena svakoga dobra 
i gradovi puni srebra i zlata. I ne bojaše se ubogi, da ga izjede bogati, 
i nejaki da mu uzme jaki, ni sluga da mu učini nepravo gospodin. 
Jer kralj svih branjaše, zašto ni sam nepravedno [ništa] ne posijedaše 
[nije posjedovao], tako ni inim ne dadiše [nije dao]. I tako veliko 
bogatstvo biše tako u Zagorju kao u Primorju za pravednoga kralja 
Zvonimira. I biše puna zemlja svakoga blaga i biše više vrijedna ureha 
(uresa) na ženama i mladim ljudima i na konjima, ner inada sve 
imanje [nego li vrijedi imanje]. I zemlja Zvonimirova biše obilna 
svakom raskoši, nit se koga bojaše, nit jim [mu] nitkore mogaše nauditi, 
razmi (osim) gnjev gospodina Boga, koji dođe svrhu ostatka njih, 
kako pismo govori: »Oci zobaše kiselo grožđe a sinovom zubi utrnuše«. 

Čini se da je Dmitar Zvonimir još od god. 1086. poboljevao, jer 
nalazimo u to vrijeme kraljevskoga namjesnika Pribimira, kako izvršu- 
je njegovu vlast.“ No malo zatim, negdje god. 1089. umre Zvonimir, 


7 [Riječ je o usamljenom podatku u izvorima, pa je na njegovu temelju teško 
donositi zaključke.j 

te bi po svoj prilici pokopan poput Petra Krešimira u kraljevskoj 
grobnici na Solinskom polju. Kasnija priča međutim umije pripovije- 
dati da Zvonimir nije umro naravnom smrti, nego da su ga ubili 
Slovinci, naime žitelji Slovinske banovine gdje je za Krešimira bano- 
vao. Stari hrvatski pisac Tomašić priča to ovako: Kralj Zvonimir bio 
je čovjek veoma hrabar i veoma vješt vojnik, a osobito gorljiv branilac 
kršćanske vjere. Zato odluči podići veliku vojsku, te poći na daleki 
istok i oteti i osloboditi grob Spasiteljev, koji bijaše pao nevjernicima 
u ruke. Zapovjedi dakle svojim podanicima pod vjeru da pograbe 
oružje i da se spremni skupe na Petrovu polju. Kad su međutim 
Slovinci razumjeli zapovijedi i nalog kraljev, bude im žao žena i djece 
njihove, pa stadoše govoriti: »Šta radi taj kralj, nikad više ne ćemo 
vidjeti djece, žena, ni domovine svoje. A zašto nas zove i puti da pre- 
đemo preko mora (u daleku zemlju)?« Na to skloniše nevrijedni 
Slovinci kraljeva tajnika i ujedno peharnika mu Tadiju Slovinca da 
ubiju kralja. Ovi uđoše 20. travnja pod kraljev šator, te ubiše Zvo- 
nimira na istom polju kraj crkve sv. Cecilije. Prije smrti svoje dade 
smrtno ranjeni kralj sve svoje podanike dozvati preda se, te govoraše 
ove riječi: »Oj vi nevjerni Slovinci, tko vas je zaslijepio ie me ubiste?« 
A zatim: »Oj vi, vjerna braća moja Hrvati i Dalmatinci, iz dubine srca 
žalim što sam vaš posljednji kralj i što ćete odsad biti podanici tuđim 
kraljevima i knezovima.« To govoreći izdahnu, te bi pokopan u kninskoj 
crkvi sv. Bartolomeja kraj velikoga žrtvenika. Oj nesretna Hrvatska, 
kad si tolikog i takva kralja izgubila!? 
Niti je Zvonimir poginuo prijekom smrti, niti je on bio upravo 
osljednji hrvatski kralj, ali je doista bio posljednji veliki 
kral j Hrvata, pa se narod za kasnijih burnih vremena rado sje- 
ćao lijepoga mira i sigurnosti za njegova vladanja. Sve još god. 1527. 
spominjali su se naši djedovi na saboru u Cetingradu da je Hrvatska 
za kralja Zvonimira bila svoja i da je poslije nije nitko nikad pri- 
dobio ni oružjem ni silom. 


8 [Iako o Zvonimirovoj smrti nema suvremenih izvora, danas se zasigurno drži da 
je umro naravnom smrću. Legende o njegovoj pogibiji nastale su mnogo kasnije. One 
djelomice svoj korijen imaju u iraženju uzroka zašto nakon Zvonimira (odnosno Stjepana 
II i Petra) nije bilo više domaćih vladara. Zvonimir nije mogao biti ubijen zbog carskog i 
papinskog poziva da sudjeluje u pohodu u Svetu zemlju, jer ni papa Urban II niti car 
Aleksije nisu tada mislili na križarski rat, a tada je bizantski car bio pod papinim 
prokletstvom, što je onemogućivalo zajedničku akciju.] 

POVELJA KRALJA PETRA KREŠIMIRA VELIKOGA 


od 8. srpnja 1071. kojom je biskupiji u Rabu ustanovio i potvrdio međaše (6) 


PRILOG 12 





GOD. 1075—1076. PETAR, OPAT SV. KRŠEVANA U ZADRU, DOPUŠTA MAJU, 
SINU BARBINU, DA MOŽE DO SVOJE SMRTI BEZ IKAKVE DAĆE UŽIVATI 
VINOGRADE NA LUKORANSKOM POLJU (7) 


PETAR SVAČIĆ, POSLJEDNJI KRALJ HRVATSKE KRVI 


Dmitar je Zvonimir imao od svoje žene Jelene Lijepe, ugarske kra- 
ljevne, sina Radovana, koji je god. 1078—1083. pratio očev kraljev- 
ski dvor, te pomagao oca u državnim poslovima. No posljednjih godina 
Zvonimirova vladanja ne spominje se više kraljević Radovan, po svoj 
prilici da se još prije oca raskrstio sa svijetom i legao u grob. Tako 
ostade iza kralja Zvonimira samo njegova udovica Jelena Lijepa. 


Tko će sada biti hrvatski kralj? Od slavnoga roda Krešimirovića 
živio je još jedan jedini koljenović po imenu Stjepan, komu bijaše još 
Petar Krešimir namijenio prijestolje hrvatsko, te ga u to ime god. 
1066. imenovao hercegom hrvatskim. No po smrti Krešimirovoj ote 
Stjepanu prijestolje najprije Slavac, a kad je Slavac dopanuo norman- 
skoga sužanjstva! ne mogaše opet sjesti na prijestolje jer ga bijaše 
shrvala ljuta bolest. Tako postade kraljem Dmitar Zvonimir, dok se 
kraljević Stjepan zavukao među skromne zidine samostana sv. Stjepana 
kod Solina* da u Božjem miru dočeka posljednje dane svoje. Kako 
mu je bilo pri duši, razabiremo iz njegove darovnice od god. 1078. 
kojom je on u nazočnosti kralja Zvonimira, kraljice Jelene Lijepe i 
kraljevića Radovana nadario samostan sv. Stjepana, u koji se bijaše 
sklonio. U toj darovnici govori Stjepan ovako: »Ja Stjepan, nekad svi- 
jetli herceg Hrvata, shrvan teškom bolešću dozvah k sebi časne sve- 
ćenike hrvatskoga kraljevstva da mi nađu lijeka za moje grijehe. Po 


! [Usporedi bilješku br. 1 u prošlom poglavlju.] 
2 [Kod Splita.] 

njihovu savjetu pobrinuh se, te se dadoh prenijeti u samostan sv. 
Stjepana. Tu se odrekoh svih svojih časti i odabrah grobnicu, prepo- 
ručivši se opatu samostana da me spominje u svojim molitvama«. 
Stjepan dakle bijaše teško bolestan i pripravljaše se na smrt; zato 
se i zaklonio u samostan, što ga je sagradila kraljica Jelena, da tamo 
uz kraljevske grobnice djedova i pradjedova svojih provede posljednje 
dane tužnoga žića svoga. I zaista za čitave vlade Zvonimirove nema 
Stjepanu ni traga ni glasa. On ostade u zabiti, bud da je neprestance 
poboljevao, bud da se nije htio pačati u svjetske posle jer se bijaše 
svijeta odrekao. Ali kad je Zvonimir umro ne ostavivši muškoga po- 
roda, tada navali sav hrvatski narod, a i Latini, da Stjepan ostavi tihe 
samostanske zidine i da sjedne na prijestolje svojih djedova. I tako 
morade Stjepan izaći iz samostana, te bi od čitavoga naroda za kralja 
proglašen i svečano okrunjen. 


Stjepan II (1089—109. ili 1091) pisao i zvao se poput svojih 
predšasnika »Božjom milošću kralj Hrvata i Dalmatinaca«. Oko njega 
sabrao se u gradu Šibeniku izabran broj svjetovnih i duhovnih velikaša, 
da mu se poklone i da čuju njegove zapovijedi. Bijaše tu nadbiskup 
Lovro, biskup trogirski Ivan, vojvoda pomorski Jakov, župani: bribir- 
ski, cetinski, zagorski, poljički, dridski, zastobrinjski; — a uz njih 
sila plemstva svih razreda. 

Na nesreću Hrvata vladaše Stjepan II samo dvije godine. On 
umre potkraj god. 1090. ili u početku 1091, a nato neta u hrvatskom 
vladanju silno komešanje, silne smutnje koje se naposljetku svršiše 
tako da je Hrvatskom i Dalmacijom zavladao kralj tuđega jezika i 
podrijetla, kralj komu je matica zemlja bila druga kraljevina, naime 
Ugarska. 

Kako je naime sa Stjepanom II izumrla slavna porodica Krešimi- 
rovića, zapade sada hrvatske velikaše i starješine hrvatskih plemena 
teška zadaća da biraju novoga kralja iz nove kraljevske porodice. Ali 
hrvatska se gospoda ne mogoše nikako složiti. O razdoru, koji se bijaše 
sada u Hrvatskoj pojavio, priča se ovo: »Pošto je sav kraljevski rod 
izumro, nije više bilo nikoga tko bi imao u Hrvatskom Kraljevstvu 
zakonito naslijediti. Poče dakle među svima velikašima kraljevstva na- 
stajati velika nesloga. Rastrgani na stranke, sad je ovaj a sad onaj iz 
puke pohlepe za vladanjem prisvajao vladavinu zemlje, nastaše ne- 
brojene otimačine, pljačkanja, umorstva i legla svih opačina, jer nije 
prestajao dnevice jedan drugoga progoniti, napadati i ubijati. Bijaše 
u to vrijeme jedan hrvatski velikaš, kojega su njegovi drugovi i su- 
plemenici progonili mnogim uvredama i mnogim štetama, pak ne na- 
dajući se da bi se inače mogao toliku zlu oprijeti, ode u Ugarsku. 
Tamo stupi pred kralja Ladislava (brata hrvatske kraljice Jelene Li- 
jepe), te ga stade nagoravati i putiti da pođe osvojiti Kraljevinu Hrvat- 
sku i pokoriti je svomu gospodstvu, uvjeravajući ga pouzdano da bi to 
mogao, lako izvesti, pošto je kraljevstvo ispražnjeno i ostalo bez za- 
štite kraljevske moći«. Ugarski neki ljetopisac piše opet ovako: »Zvo- 
nimirova udovica (Jelena), sestra kralja Ladislava, progonjena mno- 

gim nepravdama od neprijatelja svoga pokojnoga muža, zaiska u ime 
Isusa Krista pomoć od svoga brata, kralja Ladislava«. 

Obje vijesti kažu da je nakon Stjepana II bilo u Hrvatskoj mnogo 
smutnja i gotovo bezvlađe i da nisu znali koga će za kralja priznati, 
budući da je bilo mnogo takmaca. No bila je u kraljevstvu i takva 
stranka, koja je radila za ugarskoga kralja Ladislava, a toj se 
stranci pribrajahu prijatelji i pristaše Zvonimirove udovice Jelene. 
Ne znamo, kako su se strančari među sobom ponijeli, ali se znade da 
je protiv privrženika Ladislavovih ustala druga stranka koja je po- 
digla na prijestolje domaćega sina, naime bivšega bana Petra od ple- 
mena Svačića“ Tako bi bar djelomice priznat kraljem Petar Sva- 
čić, kojega je pleme bilo tada najuglednije i najsilnije u Hrvatskoj. 
Čim je postao kraljem, odabra za prijestolnicu jako utvrđeni grad 
Knin u sredini zemlje da bi odanle lakše odolijevao svojim suparnicima. 

Ako je ugarski kralj već otprije bio donekle sklon da se odazove 
svojim privrženicima i prijateljima sestre Jelene, nije više krzmao 
čuvši da je jedna stranka hrvatska uzvisila Petra Svačića na kral jevsku 
čast. Ladislav vladaše nakon smrti brata Gejze (1077) Ugarskom sretno 
i moćno. U pape bijaše izradio da je rimska stolica prvovjenčanoga 
kralja ugarskoga Stjepana i sina mu Emerika proglasila svecima, a 
nato utvrdi u svojoj kraljevini kršćansku vjeru i zapadnu prosvjetu. 
Godine 1086. sretno suzbi Polovce (Plavce) ili Kumane, koji bijahu 
por u Ugarsku, a god. 1087. ćutio se tako jak da je njemačkim 

nezovima nudio svoju vojnu pomoć. Sada se spremaše da pođe na 
poziv jedne stranke u Hrvatsku. On nije išao da Hrvatsku osvoji kao 
neprijatelj, nego je, kako ugarski ljetopisac tvrdi, tražio samo svoje 
pravo »jer je njemu po vladalačkoj pravdi pri- 
padala (hrvatska) baština, budući mu je kralj 
Zvonimir bio u prvom stupnju svojte, a nije za 
sobom ostavio baštinika«. 

Ovako misleći prijeđe Ladislav god. 1091. negdje blizu Vaške rijeku 
Dravu i provali u Slovinsku banovinu, te udari putem prema jugo- 
zapadu, prema staromu gradu Sisku. Kako je baš taj dio Hrvatske 
najviše ravan, nije se narod mnogo odupirao. Ladislav redom zauze 
tamošnje župe alovlaske s mjestima Dobraroši i Čazmom i dopre 
do utvrđenoga grada Siska. Tu je bilo po svoj prilici borbe sa slovin- 
skim banom, te je napokon i Sisak dopanuo ruku Ladislavovih. Mnogo 
teže bijaše mađarskim konjanicima na jugu Kupe i Save. Već kod 
Gora nedaleko od današnje Petrinje bilo je ljutih okršaja u kojima 
pogibe Seledin, jedan od glavnih vojvoda mađarskih. Tako dopre La- 
dislav do Gvozda i htjede provaliti u bjelohrvatsku banovinu. Hrvati 
bijahu doduše i tu nesložni, te se svako pleme branilo za sebe, ali 
visoke gore i tvrdi klanci ne dadoše Ladislavu da se provuče. Bilo mu 
je uzimati klanac za klancem, grad za gradom, te je tako slabo na- 
predovao da nije ni pravo u Hrvatsku banovinu zašao. Uto mu stigoše 
glasi da su sjedinjeni Kumani i Pečenezi s istoka provalili u Ugarsku, 


3 (Kralj Petar (1093—1097) nepoznata je roda i podrijetla.) 

pak zato morade ostaviti Hrvatsku i pohitati kući. Tamo odbije doduše 
Pečeneze i Kumane, ali ne dođe više da nastavi vojnu u Hrvatskoj. 

Ladislav se zadovolji onim što bijaše zauzeo god. 1091, naime 
Slovinskom banovinom između Drave i Gvozda. Osvojenu zemlju ne 
pridruži svojoj Kraljevini Ugarskoj nego je ostavi samosvojnom i dade 
joj za hercega svoga sinovca nk ti (1091—1095), sina Belina. 
Tako se hrvatska država razdvoji: sjevernom kraljevinom upravljao je 
ugarski kraljević Almoš, a južnom s glavnim gradom Kninom vladao 
Petar Svačić. Almoš ostade u svojoj novoj kraljevini do četiri godine. 
On i stric njegov nastojahu u to svima silama kako bi u zauzetoj 
zemlji što bolje utvrdili svoju vlast i tako je sasvim odvratili od ostale 
Hrvatske. Najzgodnije činilo im se da bi podigli zasebnu biskupiju u 
Slovinskoj zemlji; ova pak nova biskupija da ne bude podložna hrvat- 
skomu biskupu u Kninu ni splitskomu prvostolniku, nego poglavici 
biskupA u Ugarskoj. Negdje god. 1094. dozvaše Čeha Duha i učiniše 
ga prvim biskupom slovinskim. Stolica novoga biskupa ne će biti 

anski grad Sisak, budući da je valjda bio razvaljen, nego grad Za- 
greb nedaleko od Save, a na obronku zelene gore. 

Grad se Zagreb nije spominjao za prijašnjih stoljeća gotovo ni- 
malo, tek jednom napominje se mimogredce ime njegovo. U ono doba 
izgledao je grad po prilici ovako: Na brijegu iznad potoka Medve- 
ščaka, tamo gdje je danas gornji grad, stajela je velika i čvrsta zgrada 
s kulama. Bio je to župni grad neke slovinske župe, kojoj ne znamo 
za ime. Po ovom župnom gradu dobio je i sam brijeg ime Gradec. 
Ispod grada bilo je u gorskoj dolini oveće mjesto s mnogo kuća i 
selišta, a samo je mjesto bilo ograđeno nasipom. Pošto se je u starom 
jeziku zvao nasip = greb, prozvano bi mjesto Zagreb, tj. mjesto iza 
nasipa“ U ovom dakle Zagrebu nastani se novi slovinski biskup Duh, 
te poče graditi stolnu crkvu i dvore u kojima će prebivati. Da bi pak 
novi biskup imao i dohodaka prema svojoj časti, pokloni mu kralj 
Ladislav velike posjede Čazmu i Dubravu sa svima zemljama, šumama 
i kmetovima. Tako postade slabo dosad poznati Zagreb sijelom bisku- 
pije, te se za kratko vrijeme podiže nad sve druge gradove Slovinske 
zemlje. 

Ali hrvatski narod mučno je podnosio kad je gledao Slovinsku ba- 
novinu u vlasti Almoševoj. Koncem god. 1094. ili početkom 1095, upravo 
u ono vrijeme kad je u Ugarskoj umro kralj Ladislav, diže se sav 
narod na oružje. Borba nije dugo trajala. Almoš bio je čovjek lako- 
uman i Bavedliti odan više lovu i zabavi nego ozbiljnomu radu, pa 
stoga nije bio dosta jak da zauzetu Slovinsku banovinu posve smiri i 
trajno uzdrži. Čim je narod ustao na noge, morade Almoš svoju kra- 
ljevinu ostaviti i preko Drave u Ugarsku pobjeći; Kraljevstvo Hrvatsko 
pak raširi se opet na sjever do Drave. Protjerani kralj nije više ni 
sanjao o tom da se povrati u Hrvatsku. On ostade u svojoj domovini, 
gdje mu stariji brat Koloman (1095—1116), postavši kraljem u 
Ugarskoj, podijeli neku kneževinu u Ugarskoj da njom upravlja. 


4 [Postanje imena Zagreb nije razjašnjeno.] 

Tako bi Slovinska banovina opet oslobođena i sjedinjena s mate- 
rom zemljom. No zato se gotovo u isti čas odvrže od hrvatske države 
latinska Dalmacija. Već odmah nakon smrti kralja Stjepana II osoviše 
se latinski gradovi na svoje noge ne hoteći više priznavati novoga 
kralja Petra Svačića. To dođe u zgodan čas mletačkom duždu Vitalu 
Michielu, koji poželi da se vrate vremena Petra II Orseola i da se 
latinska Dalmacija opet pokori Mletačkoj Republici. Nešto mu pritom 
pomagaše i car bizantski, ali najviše pridoniješe križari koji su god. 
1096. prolazili Hrvatskom i Dalmacijom i na svom putu mnogo nasilja 
počinjali. Stoga se prepadoše latinski žitelji, te gotovo željno dočekaše 
mletačke poslanike, koji ih dođoše pozvati da se dadu u zakrilje moćne 
Mletačke Republike. I tako se o. da su god. 1097. latinski gradovi 
dalmatinski pristali uz Mletke, pače još obećali da će je pomagati 
svojim brodovljem, ako bi poslala svoju mornaricu na križarsku vojnu. 
Svi latinski gradovi prisegoše tom prigodom duždu vječnu vjeru, a 
njihovi načelnici i biskupi potpisaše zavjernice, u kojima isticahu da 
su se za to sklonili pod mletačko okrilje, »jer su se dovoljno osvje- 
dočili, da im je prikladno i najsigurnije živiti pod vladavinom tolike 
gospode i ostati pod njihovom brižljivom skrbi i providnom zaštitom«. 


Još se nisu Hrvati pravo razabrali od toga udarca, zaprijeti im nova 
pogibelj sa sjevera. U Ugarskoj vladaše od god. 1095. kralj Koloman, 
sinovac Ladislavov a brat Almošev. Jedni ljetopisci ugarski kažu za 
nj da je bio prava rugoba u ljudskoj spodobi: razrok, rutav, ćorav, 
grbav, hrom i jecav; drugi opet hvale duševne mu vrline, da je bio ulju- 
đen i pismen, ozbiljan, trudoljubiv i poduzetna duha. Koloman u svem 
oponašaše strica svoga, te htjede i Hrvatsku zauzeti, za koju je mislio 
da ga ide po pravu nasljedstva. No u prvi čas ne mogaše izvoditi želje 
svoje, a niti brata svoga Almoša povratiti u Slovinsku zemlju. Pače 
godine 1096, kad su križarske vojske prolazile Ugarskom, bilo mu je 
tako tijesno da se i sprijateljio s hrvatskim kraljem Petrom Svačićem. 
Te godine bijaše također isprosio za ženu Busilu, kćer sicilskoga grofa 
Rogera I. Kad je ova polazila svom vojnu u Ugarsku, iskrcala se u 
hrvatskom Biogradu, pak je onda hrvatskom zemljom prošla u Ugar- 
sku. I slijedećih godina ne mogaše Koloman na to misliti da osvoji 
Hrvatsku, jer se bijaše umiješao u ruske posle, pohitavši u pomoć 
kijevskomu velikomu knezu proti nekomu udjelnomu knezu. Ali taj 
put prođe zlo: vojska ugarska bi razbijena, te sam Koloman jedva živ 
uteče u svoju domovinu. 


Istom god. 1101. mogao je Koloman misliti na Hrvatsku i nasto- 
jati.da to kraljevstvo pokori svojoj vlasti. Ali se poboja da bi mu osim 
ralja Petra Svačića mogli smetati i Mlečani, osobito kad bi uz Hrvat- 
sku posegao i za Dalmacijom. U dobar čas dođe mu stoga poziv mle- 
tačkoga dužda Vitala Michiela, koji mu je nudio prijateljstvo i savez 
i proti Hrvatima i proti Normanima u južnoj Italiji. Posavjetovavši se 
sa svojim velikašima, prihvati objeručke savez s Mlecima, jer se nadaše 
tako Mlečane zavarati da bi uto mogao svladati osamljene Hrvate. 
Koloman utanači s mletačkim duždom i pismeni ugovor, u kojem ima 
i ovo mjesto: »Ja Koloman, kralj Ugarske, držat ću od danas ubuduće 

pravo i tvrdo prijateljstvo i suglasje s tobom Vitalom Michielom, 
vojvodom mletačkim, dalmatinskim i hrvatskim, i podupirat ću s mo- 
jima tebe i tvoje, i sve gradove, podložne tvojoj vojvodini, i sve tvrđe 
i mjesta, podvržena i poslušna vlasti tvojoj, i ne ću im nikako smetati. 
I ako bi tko od mojih izagnao ili uvrijedio jednoga od vaših, te bi to 
ostalo nekažnjeno, popravit ću u roku od trideset dana. Ali jer velikaši i 
starješine sumnjaju imadem li tebe (dužda) zvati vojvodom Hrvatske i 
Dalmacije, to ja za podržavanje prijateljstva, kao što je ustanovljeno, 
hoću a i želim, kako bi se od tebe i tvojih a tako isto i od mene i mojih 
svaka dvojba što prije uklonila, da se jedan drugomu nipošto ne opi- 
remo ni u jednom slučaju, gdje se može izvjesno dokazati što ide tebe 
po tvojim, a mene po mojim predšasnicima«. 

Iz toga se ugovora jasno razabire da se Koloman, prije nego će se 
oboriti na Hrvate, htio osigurati u Mlecima, koji su također prisvajali 
neka prava na Dalmaciju, te mu stoga mogli smetati u njegovim podu- 
zećima. Upravo zato ne htjede on nijekati duždu pravo na Dalmaciju, 
već privoli da svaki ostane pri svom, ne bi li tako Mlečane lukavo nad- 
mudrio da skrštenih ruku gledaju kad on bude ratovao s Hrvatima. 


g 
Ž 
Ž 


AO Sa aag 






RER 


Aa e Ter; 


pi 24 


KOLOMAN, KRALJ UGARSKI 
Iz augsburškog izdanja kronike Ivana Turčanskoga. 


Sada, tek 1102. spremi se Koloman da zauzme Hrvatsku. Sku- 
pivši vojsku povede je do Drave. Ali došavši onamo spazi da se tu 
velika hrvatska vojska sabrala i da se sprema na otpor. Ne će mu biti 
onako lako kao nedavno stricu Ladislavu, koji je gotovo bez zapreke 
zauzeo Slovinsku zemlju od Drave do Gvozda. Takvoj slozi Hrvata nije 
se Koloman nadao. Premda je bio hrabra srca, ipak poče razmišljati 
kako je bojna sreća nestalna i kako mu je ovaj put izašao u susret 
velik dio naroda, a ne nesložna plemena. I tako mu mune glavom 

misao, ne bi li pokušao da postigne ono mirnim putem i sporazumom, 
za što bi možda uzalud krv prolijevao. Ne htjede za to zametnuti boja, 
nego pošalje k Hrvatima preko Drave svoje poslanike neka se s njima 
prijateljski pogađaju i onda ugovor sklope. Ako su Hrvati voljni pri- 
znati njegovo nasljedno pravo po tetki Jeleni, ako ga hoće za svoga 
kralja, zašto da se onda krv prolijeva? 

Poslanici Kolomanovi dođoše u hrvatski tabor i doglasiše poglavi- 
cama i vojvodama vojske, što želi kralj ugarski. Vojvode hrvatske sa- 
zvaše nato narod, koji je stajao pod oružjem, u sabor, te se po starom 
običaju hrvatskom vijećalo ima li se Koloman i njegovi zakoniti po- 
tomci posaditi na hrvatsko prijestolje, to jest ima li se priznati da je 
pravo na Hrvatsko Kraljevstvo po Zvonimirovoj ženi prešlo na poro- 
dicu ugarskih Arpadovića? Kako se vijećalo, ne znamo; ali odlučeno 
bi da se Petar Svačić mora odreći prijestolja, a da se onda ugovara s Ko- 
lomanom. Sabor dakle prihvati poruku Kolomanovu, te posla k njemu 
dvanaest svojih poglavica, naime starješine od dvanaest plemena hrvat- 
skih. Bijahu to: knez Juran od plemena Kačića, knez Ugrin od plemena 
Kukara, knez Mrmonja od plemena Šubića, knez Pribisav od plemena 
Čudomerića, knez Jurina od plemena Snačića, knez Petar od plemena 
Mogorovića, knez Pavao od plemena Gušića, knez Martin od plemena 
Karinjana i Lapčana, knez Pribisav od plemena Polečića, knez Obrad 
od plemena Lisničića (Lačničića), knez Ivan od plemena Jamometića 
i knez Mironja od plemena Tugomerića. Ti dakle knezovi odoše u tabor 
kralja Kolomana da mu kažu što je sabor ustanovio. Kralj ih primi 
veoma časno, pozdravi ih cjelovom mira i poče s njima ugovarati. 
Kaže stara predaja da je sporazumu mnogo pridonio zagrebački bi- 
skup, koji je mnogo vrijedio u Kolomana. Hrvatske se starješine s kra- 
ljem pogodiše, a na to pođoše i Hrvati i Koloman u grad Križevce gdje 
bi i pismo sastavljeno, na koje prisegoše i Hrvati i Koloman. 

Tim ugovorom ili pismom priznaše Hrvati Kolomana za zakonitoga 
kralja Hrvatske i Dalmacije (ili hrvatske države). Koloman pak zavje- 
tova se da će štititi i braniti sva prava Hrvatskoga Kraljevstva, da će 
hrvatska plemena ostaviti neka žive po starim običajima svojima, a da 
ne će nikakove daće plaćati kralju za svoje posjede. Starješine hrvatskih 
plemena opet obrekoše da će kralja pomagati sa svojim družinama tako 
da će svaki od njih dovesti za rata kralju u pomoć po trideset momaka, 
i to do Drave, naime do međe kraljevstva, o svom trošku, a preko 
Drave o kraljevu trošku. Još bi jamačno ugovoreno da će se kralj i 
nasljednici vazda posebice kruniti krunom hrvatskom, da ne će u 
Hrvatsku naseljivati tuđinaca, da će dolaziti u zemlju na sabore, da 
ne će ukinuti banske ni herceške časti, a možda i to da će što prije 
povratiti Hrvatskomu Kraljevstvu latinske gradove Dalmacije, koji su 
u taj čas bili u vlasti mletačkoj. 

Kralj Koloman pođe sada na jug prema moru. No prešav Savu i 
Kupu uvjeri se da ima još hevatstih župa, koje ne će da znaju za njega 
i koje vole raskralja Petra Svačića. I zaista pribere Petar Svačić svoje 
prijatelje i privrženike te se odupre Kolomanu u kraju, što je između 
Kupe i Gvozda. Bijaše tu ljute borbe i prolilo se mnogo krvi, dok na- 

okon prevlada Koloman, pomagan hrvatskim četama. Nakon očajne 

Porbe pade i sam Petar Svačić u planini, koja se po njem za sva 
vremena prozvala Petrova gora. On pade tužno, a s njim i 
nekadanja potpuna nezavisnost Kraljevstva Hrvatskoga. 


Bilo je to god. 1102. Preko leševa Petrovih junaka stupi Koloman 
na tlo bjelohrvatske banovine tražeći svagdje da mu se narod pokori. 
Nakon krvava sukoba u Petrovoj gori nije mu se nitko više opirao, i 
tako mu sretno pođe za rukom da zauzme svu slovinsku i hrvatsku 
zemlju sve do Neretve i gradova dalmatinskih. Na to sazove veliki sabor 
Hrvata u kraljevski grad Biograd. Tu bi iznova potvrđen za kralja, a 
na to se u nazočnosti hrvatskih i ugarskih velikaša dade u istom gradu 
okruniti za kralja Hrvatske i Dalmacije starodrevnom krunom hrvat- 
skom, koja je nekad resila Tomislava, Petra Krešimira i Dmitra Zvoni- 
mira. Dok se dosad zvao i pisao jednostavno »kralj Ugarske«, ponosio 
se od toga časa naslovom brali Ugarske, Hrvatske i Dal- 
macije. 


5 [Budući da je ovo poglavlje zastarjelo u ovoj bilješki dan je kratak pregled zbiva- 
nja od kralja Petra do 1102. — Ugarski kralj Ladislav nastojao je zavladati Hrvatskom 
na temelju baštinskog prava. Međutim, niti Hrvati, niti dalmatinski gradovi nisu mu to 
pravo priznavali. Dapače, držali su ga za osvajača i pružili su mu otpor u Hrvatskoj, 
nakon što ie prošao Gvozd. Ladislav je, doduše, uspio u sjevernoj Hrvatskoj postaviti za 
svojeg namjesnika Almoša (do 1095), ali za akciju stjecanja vrhovne vlasti nad Hrvatskom 
i Dalmacijom nije dobio pristanak Pape Urbana II. Papa se naprotiv povezao s Bizantom, 
i bizantski car Aleksije I poslao je na Ugarsku Kumane i uspostavio nad dalmatinskim 
gradovima svoju izravnu vlast. Zbog napadaja Kumana, Ladislav se povukao iz Hrvatske, 
pa je jedini plod njegova pohoda osnutak zagrebačke biskupije, čime je čvršće povezao 
sjevernu Hrvatsku (Slavoniju) s Ugarskom. Zbog papina stajališta, Ladislav se s njim 
sukobio i tek se njegov nasljednik Koloman izmirio s papom. Učvrsćujući vanjskopolitički 
položaj, Koloman se zaručio s Buzilom, kćerkom hercega Rogera, papina pristaše. Uz to se, 
nakon prolaska križara (1096), oslobodio i tih neprilika, koje su sada zadesile Bizant 
prolaskom križara kroz Carigrad i Malu Aziju. Zauzet tim, Bizant nije mogao pomoći 
Hrvatskoj i Dalmaciji, pa je dalmatinske gradove predao na upravu i u zaštitu Mlečani- 
ma. God. 1097. zbili su se odlučni događaji: Mlečani su uspostavili vlast nad dalmatinskim 
gradovima, a Koloman se s vojskom uputio kroz Hrvatsku na more, kamo je iz Palerma 
imala stići Buzila. Na Gvozdu se Kolomanu suprotstavio kralj Petar, koji je tu izgubio i 
bitku i život. Iz Biograda su nato Buzilu otpratili u Ugarsku. Nakon Petrove smrti Kolo- 
man je postao mletački susjed, pa je 1098. uglavio s njima ugovor o međusobnoj sigur- 
nosti posjeda. Nije bio dovoljno jak da ih potisne s hrvatske obale. Poražen 1099. u 
Haliču, Koloman nije bio jak ni da ponovo svlada Hrvate — koji su tada u ustanku 
oslobodili svoju zemlju — pa je osvajanju pretpostavio nagodbu (tzv. Pacta conventa ili 
Qualiter, 1102), po kojoj je Hrvatska kraljevom osobom bila vezana s Ugarskom, ali je 
inače sačuvala svoju državno-političku samostalnost, izraženu u zasebnoj krunidbi za 
hrvatskoga kralja, zasebnom saboru, u osobi bana ili hercega kao kraljeva namjesnika, u 
zasebnom porezu, novcu i vojsci.] 

Razvoj hrvatske države. Hrvatska su plemena u prvoj polovici 
VII stoljeća zauzela i napučila stare rimske pokrajine Dalmaciju, Pa- 
noniju i dio Ilirika, te su tako ovladala prostorom kojem su bile međe: 
na jugu rijeka Bojana, na istoku donja Bosna ili Vrbas, na sjeveru Dra- 
va i Dunav, a na zapadu rijeka Sana, Istarske gore (Učka) i rijeka 
Raša u Istri. Po tom je nova domovina Hrvata opsezala nekih 110.000 
km?, te je obuhvaćala sasvim ili djelomice današnje zemlje: Hrvatsku, 
Slavoniju i Dalmaciju, dio Bosne, Hercegovinu, Crnu Goru i najistočnije 
dijelove Štajerske, Kranjske i Istre. Još su hrvatska plemena posjela 
otoke Jadranskoga mora od Krka do Korčule i Mljeta. 


Na tom prostoru međutim nisu živjela samo hrvatska plemena, 
nego i ostaci drugih naroda koji su tu prije Hrvata obitavali. Bilo je 
nešto ilirsko-keltskih žitelja, dakako već romaniziranih, onda ostataka 
germanskih plemena kao što su Goti i Gepidi, svakako nešto Avara, a i 
lijepi broj Slavena, koji su bud kao rimki koloni (naseljenici), 
bud kao saveznici Germana (Gota) i Avara u te zemlje dolazili i u 
njima se nastanili. No najjači bili su svakako Romani (Latini) 
koji su se i nakon hrvatske okupacije održali. Dok su ostali narodi bili 


1 [Postanak hrvatskoga narodnosnog područja ne može se na taj način utvrditi za 
VII stoljeće. Stabilizacija i Širenje hrvatskog područja, postanak pojedinih povijesnih 
područja, i njihovo vezivanje uz hrvatsko područje, asimilacija, migracije, kao i općenito 
geneza hrvatskog naroda, odviše je složen i neistražen proces da bi se pouzdano moglo 
govoriti u to doba o hrvatskom narodnosnom području i državnim granicama na tako 
širokom prostoru.] 

ili preslabi ili suviše malobrojni da bi mogli trajno sačuvati svoje ose- 
bine, nego su se ili s Hrvatima stopili ili ih je inače nestalo, Romani 
su se vazda od Hrvata razlikovali i narodnost svoju održali. Prema 
tomu nalazimo u potonje doba na tlu hrvatskih zemalja dvije glavne 
narodnosti: Romane ili Latine, koji su doduše bili potisnuti iz 
zagorskih krajeva ali su u primorju kao cjelina bili na okupu, i 
Hrvate, koji su pretežno nastavali zagorske župe i kotare, ali ih je 
bilo i u primorju i na otocima. 

Zapremivši Hrvati pokrajine Dalmaciju i Panoniju nisu stvorili u 
njima odmah jedinstvenu državu, nego su prema prirodnim prilikama 
svoje nove domovine i prema svojim plemenskim osobinama osnovali 
više oblasti, koje su bile jedna od druge više ili manje nezavisne. 
Oblasti te bijahu: uz Jadransko more Duklja (Zeta), Travunja, 
Zahumlje, Neretva; Bijela Hrvatska i Libur- 
nija, a u nutarnjoj zemlji Slovinska zemlja (Slavonija) 
i Srijem (Sirmium). Od svih tih oblasti bijaše upravo najznameni- 
tija Bijela Hrvatska (Bijeli Hrvati) između rijeka Zrmanje i Cetine, 
budući da je i po prošlosti i po položaju svojem bila najzgodnija da 
iz nje poteče državni život u Hrvata. Ona najdalje prodire u more, 
primorje joj je dobro razvedeno, a uz obale njezine niže se lijep broj 
otoka. Već za Rimljana isticala se ona, jer se u njoj razviše municipija 
i kolonije rimske: Jadera (Zadar), Tragurium (Trogir), a naročito Sa - 
lona (Solin). Tako vidimo da vladari te oblasti već od najstarijega 
doba nastoje da skupe oko nje sve susjedne oblasti. Još potkraj VIII 
stoljeća pošlo im je za rukom pokoriti Liburniju između Zrmanje i 
Raše, te su od te oblasti stvorili prvu hrvatsku banovinu. 
Nakon toga stadoše dalje posezati pa nastojati da pridruže svojoj vlasti 
Slovinsku zemlju, Bosnu i Neretvu. Čim bi koju oblast pokorili, odmah 
bi je pretvorili u banovinu i dali joj bana za glavara. 

No tijekom čitavog IX stoljeća nije nastojanje bjelohrvatskih vla- 
dara pravo napredovalo; nešto zato što su se i sami bjelohrvatski knezovi 
morali otimati sad bizantskim a sad franačko-rimskim carevima, a 
nešto i zato što su se vladari tih susjednih oblasti živo opirali težnja- 
ma njihovim. Tek u prvoj četvrtini X stoljeća, kad je Istočno Carstvo 
za rata s Bugarima bilo na rubu propasti i kad je Njemačko-rimsko 
Carstvo ljuto stradalo za vlade nejakoga djeteta, pošlo je bjelohrvat- 
skomu knezu Tomislavu za rukom, te je težnje svojih predaka 
ostvario. On je gotovo sve hrvatske oblasti sjedinio i stvorio hrvat- 
sku državu, pak se onda okrunio za kralja i uzvisio tako Hrvat- 
sku na kraljevinu (925): 


* [Narodnosni i politički razvitak tih zemalja, a i Bosne, u prvim stoljećima nakon 
dolaska Hrvata i Srba, potpuno je taman i odlučno ga vezivati za narodnosni i politički 
razvitak bilo Hrvata, bilo Srba, te pri tom ne uzimati u obzir predslavenske i prvotno- 
slavenske sastavnice, na današnjem stupnju povijesnog istraživanja i znanja niti je znan- 
stveno, niti je prihvatljivo.] 

5 [Ne može se govoriti o Tomislavu kao tvorcu hrvatske države, budući da je već 
Trpimir udario temelje hrvatskoj državnoj nezavisnosti, koju je potpuno realizirao 
Branimir. 

Hrvatska država, kakvu je stvorio prvi kralj Tomislav, nije dugo 
opstojala u prvobitnom opsegu. Već u polovici X stoljeća otkinuše se 
od nje primorske oblasti od Neretve do Bojane, pak se pridružiše 
Srbima, a u polovici XI stoljeća stvori se od njih zasebna država, 
poznata pod imenom Crvena Hrvatska koja je isprva vladala 
srpskim oblastima, ali je poslije u XII stoljeću spala pod srpsku 
državu, pa se za sve vijeke otuđila Bijeloj Hrvatskoj. 

Već od kralja Držislava (969—997) Kraljevina Hrvatska ne 
dopire na jugu dalje od rijeke Neretve i Duvanjskoga polja. U polovici 
XI stoljeća, naročito za kralja Petra Krešimira Velikoga Hrvatska 
Kraljevina obuhvaća prostor od 55.000 km?. Granice su joj po prilici 
ove: na sjeveru Drava i Dunav do utoka Vuke, na istoku crta od 
utoka Vuke u Dunav do utoka Usore, rijeka Usora, gornji Vrbas i 
Duvanjsko polje, na jugu rijeka Neretva, na zapadu Jadransko more, 
Istra, Kranjska i vojvodina Karintija. Dijelila se pak na dvije bano- 
vine: na hrvatsku (bjelohrvatsku) i na slovinsku (Slavoniju), koje je 
rastavljala planina Gvozd (Alpes ferreae, danas Velika i Mala Ka- 
pela). Nekadanja oblast Neretva između istoimene rijeke i Cetine stala 
se tada nazivati Krajina (Craina, Maroniae ducatus). 

Hrvatskoj državi pripadala je počev od X stoljeća obično (da- 
kako ne uvijek) i romanska Dalmacija (thema Dalmatia). 
Ta romanska Dalmacija nije nego ostatak stare rimske pokrajine Dal- 
macije i obuhvaća zemljište (kotare) nekih rimskih municipija i gra- 
dova, čitavo preostalo zemljište provincije Dalmacije bijahu zapremili 
Hrvati, te ga prozvali Hrvatskom. Romanska Dalmacija sastojala se 
tada od gradova Zadra, Trogira, Splita, Dubrovnika i Kotora u pri- 
morju, a od gradova Krka, Osora i Raba na otocima. Počev od hrvat- 
ske provale pak do bizantskoga cara Vasilija I u IX stoljeću priznavala 
je romanska Dalmacija kao i prije vrhovnu vlast istočnorimskih careva, 
te se pokoravala u građanskim i vojničkim poslovima carskomu na- 
mjesniku, koji se zvao »prokonzul ili strateg« (katkada i dux, praefec- 
tus, catapanus), a stolovao je redovito u gradu Zadru. Mnogi od tih 
dalmatinskih stratega bili su odlikovani i čašću »protospatara«. Gra- 
dovi odavali su svoju zavisnost od Bizantskoga Carstva time što su 
cara pomagali u ratovima brodovljem i vojskom i što su mu plaćali 
neki godišnji danak; inače bili su sasvim samosvojni, te su imali svoju 
vlastitu municipalnu upravu kao i Mleci. Car Vasilije I promijenio je te 
odnose god. 878—879. tako da je romanska Dalmacija morala dio do- 
sadanjega danka plaćati knezovima Bijele Hrvatske, i to Split 200 
dukata, Zadar 110, Trogir, Krk, Osor i Rab po 100 dukata na godinu, 
a uz gotov novac i određenu mjeru vina i drugoga priroda. 

Odsad nastojahu hrvatski vladari da romansku Dalmaciju pridru- 
že svojoj državi. To pođe za rukom kralju Tomislavu koji se prvi zove 
kraljem Dalmatinaca. Poslije njega odmetala se Dalmacija više puta 
od hrvatske države, ali za Petra Krešimira Velikoga (1058) bi joj ko- 


4 [Riječ je o Duklji, kojoj je tada knez Stefan Vojislav (1031—1051) udario temelje 
kao zasebnoj državi.] 

načno pridružena, te se odsad vazda smatrala bitnim dijelom njezinim. 
Pojedinim gradovima ostala je doduše potpuna municipalna uprava, 
ače vlast hrvatskoga bana nije u njima vrijedila; ali zato su gradovi 

atskomu i dalmatinskomu kralju plaćali danak i primali od njega 
potvrdu svojih zaključaka i izbora (osobito općinskih načelnika ili 
priora). Pače i u sudbenim stvarima bio je kralj posljednja oblast. 


Ustroj hrvatske države. Osnova svemu javnomu životu u Hrvata 
kao i ostalih Slavena je zadruga (u staro vrijeme kuća ili hiža, 
latinski domus). Zadruga je skup svih bližih i daljih rođaka jednoga 
roda, koji imadu zajednički imetak i zajedničkoga glavara, obično naj- 
starijega člana čitavoga roda. Zajednički imetak zadruge zove se ba- 
ština ili djedina, a glavar zadruge zove se starješina. On 
upravlja zadrugom i njezinim imetkom, riješava pravde između za- 
drugara, a u poganska doba prinosi i žrtve bogovima. Nadalje se brine 
za potrebe kako čitave zadruge, tako pojedinih članova njezinih. Mje- 
sto, gdje se zadruga naselila, zove se mnogo puta po samoj zadruzi 
(patronimička imena); no mnoga mjesta prozvana su i po zemljištu, po 
vodama, raslinama, a i po svojstvima i zanimanju žitelja. Kad se 
zadruga suviše umnoži, jedna se loza odijeli od nje i osnuje novu 
zadrugu. 

Više ili mnogo zadruga čine pleme (lat. generatio, genus), a 
zemlja na kojoj pleme prebiva, zove se župa. U starim spomencima 
spominju se za župu ovi nazivi: čovzavla, jupa, juppania, provincia, 
regio, napokon i comitatus potkraj XI stoljeća. Što se tiče imena župa, 
uzeta su više od položaja župa uz rijeke, more, gore, polja, šume ili 
od glavnoga grada, nego od plemena koje je u njoj stanovalo. Prvo 
potvrđuju imena hrvatskih župa: Cetinske, Gatačke (Gatske), Krbav- 
ske, Ličke, Primorske, Gorske, Zagorske, Podgorske, Lučke, Poljičke, 
Zastoborske, Zatinske, Topličke, Humske, Sanske, a drugo imena župa: 
Kninske, Ninske, Kliške, Bribirske itd. Žitelji župe prebivali su što 
u gradu, što u selima župe. Grad (lat. castrum, castellum) bio je 
nasipom ili zidinama ograđen i utvrđen, ali nije bio prostran; on je 
bio sijelo župana i branik čitave župe. Pred gradom ili ispod njega bilo 
je podgrađe (suburbium), gdje su bili stanovi ostalih žitelja, a na 
prostoru između grada i predgrađa skupljao se je narod na trg, svet- 
kovine, sudove i zborove. Naokolo grada bila su po čitavoj župi ra- 
zasuta sela (ves, latinski villa), u kojima su nastavale zadruge. 

Glavar župe bio je župan (iupanus, zupanus, potkraj XI stolje- 
ću veći i comes). Župan je bio vrhovni vojvoda župne i plemenske 
vojske, a i branilac župe u vrijeme rata; bio je usto i vrhovni sudac 
u župi kad nije bilo kralja ili njegova zamjenika. U starije vrijeme, 
prije kralja Tomislava, bila je vlast župana osobito jaka, budući da 
je gotovo svaka župa bila za sebe; no počev od X stoljeća vlast se 
župana više stezala, te su postajali sve zavisniji od vrhovnoga vladara. 
Uz župane spominju se podžupani (postiuppus) koji su upravljali 
manjim kotarima u župi, zatim satnici koji su vodili pojedine 
odjele župne vojske i pomagali županu na sudu. Napokon su bili 
pristavi (pristaldi) koji su izvršivali odluke župnoga suda. 

Više župa sačinjavalo je jednu oblast, kojoj je bio na čelu 
veliki župan ili knez (dux). Najznamenitija oblast bila je Bi- 
jela Hrvatska, od koje se razvila hrvatska država. Glavar te 
oblasti zove se već u IX stoljeću dux Chroatorum, a njegova 
zemlja regnum Chroatorum. U oblastima, koje bjelohrvatski 
knezovi pridružuju svojoj vlasti, namještaju oni banove (ban bo- 
sanski, ban slovinski ili slavonski). Otkad se Tomislav god. 925. okrunio 
za kralja, svi se njegovi nasljednici zovu kraljevi (reges), i to redovito 
rex Chroaciae et Dalmaciae ili rex Chroatorum Dalmatinorumque, kat- 
kad i rex totius Chroatiae simulque Dalmatiae. Naslovu im se koji put 
pridaje još gloriosus, inclytus, tj. slavni, svjetli., 

Već knezovi hrvatski, a još više kraljevi okruženi su sjajnim dvo- 
rom. Najodličniji dvorski časnici jesu u kneževsko doba: župan dvorski 
(palatinus), župan komornik (camerarius), župan peharnik (pincerna- 
rius), župan konjušnik (cavallarius), župan štitonoša (armiger) i župan 
buzdovanar; u kraljevsko doba: tepči ili tepčija (prije dvorski župan), 
posteljnik, vinotoča, štitonoša, volar, djed (maior domus), ubrusar, 
dvorski sudac, sokolar, psar itd. Dvoru pripadao je napokon i dvorski 
kancelar, koji je bio predstojnik kraljevske pisarne; tu je čast redovito 
obnašao kninski ili hrvatski biskup koji je bio ujedno i kraljevski 
biskup, te je obično putovao s kraljevskim dvorom. 

Kraljevima hrvatskim XI stoljeća pripadala su sva vladarska prava, 
koja su potekla iz pojma kršćansko-evropskoga vladaoca. Kako je po- 
znato, prava te vrsti jesu tako zvana opća prava vladalačka kao što su 
pravo zakonodavstva, pravo vrhovne uprave po državnim zakonima i 
narodnim običajima, onda odanle ističuće pravo ovršbe, naime kažnja- 
vanja zlikovaca i dijeljenja nagrada i milosti vrijednim i zaslužnim lici- 
ma. Naravno je da hrvatski kraljevi nisu vršili svoje vlasti sasvim ne- 
ograničeno nego uz sudjelovanje naroda. osobito uz pomoć kraljev- 
kosa vijeća i narodne skupštine (shod, sabor). 


Dohoci kraljevske blagajne (regalis fiscus) bili su redoviti i izvan- 
redni. Među redovite ubrajali su se prihodi od kraljevskih zemalja 
(terrae regales). U samoj Bijeloj Hrvatskoj pribrajala se kraljevskim 
zemljama čitava župa Cetina, zatim kotar Bosiljinski, Sminski, Mosor- 
ski, Rasohatica i Rogovo kod Biograda, Jasenica i Dražani u Sidraškoj 
župi, nadalje neki gradovi (castra) kao Radošić, Labin i sela kao 
Srinjine, Osik, Stolac, Jelčani, napokon i neki otoci, kao Maon blizu 
Paga i Žirje kod Šibenika. Nema sumnje da su kraljevi i u ostalim 
oblastima imali svojih kraljevskih zemalja. Kralj je nadalje pobirao i 

orez (tributum) od svojih podanika. Taj se je porez plaćao od zema- 
lja, i to bud u gotovu novcu bud u naravi. Kralj je mogao oprostiti 
od poreza ne samo pojedine ljude, nego i čitava plemena i družine. 
Vrelo kraljevim prihodima bili su još i darovi (honorificentia), koje 
su u nekim prigodama državljani prikazivali svojim vladarima u znak 
svoje odanosti. Ti su se darovi davali isprva dobrovoljno, ali poslije 
prometnuli su se u dužnost. Ako bi kralj koga oprostio od plaćanja 
poreza, ne bi ga zato osobodio od darivanja. U kraljevsku blagajnu 
plaćale su se još i globe (mulctae), koje su bile nametnute onima koji 

nisu vršili kraljevske volje ili odredbe. Globe su iznosile koji put i po 
100 libara zlata. Napokon spadaše među dužnosti podanika i to da 
prime i ugoste kralja s njegovim dvorom kad bi se putujući k njima 
svratio. Takvi pohodi (descensus), koji se danas smatraju za milost, 
bili su nekad vrlo tegotni, te su ih podanici nastojali ili savim ukinuti 
ili bar ograničiti. Tako je jednom kralj Petar Krešimir Veliki putujući 
po Bijeloj Hrvatskoj zajedno sa svojom suprugom i čitavom pratnjom 
odsio kod sokolara Aprića. Taj je kralja dočekao sjajnom večerom, a 
poslije stao darivati kralja i njegove ljude počasnim darovima. Kralju 
je dao najboljega momka s najboljim konjem, kraljici najbolju slu- 
žavku, kraljevu štitonoši štit s kopljem, a drugima različite druge 
darove.“*a 

Hrvatski knezovi i kraljevi nisu dugo imali stalne, određene prije- 
stolnice, nego su obilazili zemljom i gotovo u svakom većem mjestu 
imali svoja svratišta, gdje bi stanovali kad bi za državnim poslom 
onamo došli. Takav dvor i svratište (coenaculum) imali su u Ninu, 
Kninu, Šibeniku, Splitu itd. Tek potkraj XI stoljeća počeli su grad 
Biograd (Belogradon, Alba civitas) smatrati kraljevskim gradom 
(urbs regia), po svoj prilici zato što su se u njem neki kraljevi krunili. 

Skupimo li sve u jedno što smo kazali o uređenju hrvatske države, 
to nam se u XI stoljeću prikazuje ova slika: Na čelu čitavom kraljev- 
stvu stoji kralj kao glavar države; on je okružen brojnim dvorom, 
te dvorski časnici dvore njega i njegovu porodicu. Kralju su podložni 
banovi koji su njegovi namjesnici u pojedinim oblastima (banovinama); 
najznamenitiji ban je bjelohrvatski“ Banovima se pokoravaju župani. 
Oni su glavari župa, kojih ima u jednoj oblasti više a u drugoj manje. 
Županima napokon podložni su podžupani i satnici, a i drugi niži 
časnici kojih imena ne poznamo. 

Već bi spomenuto da su se hrvatski vladari zvali također kraljevi 
Dalmacije i da je romanska Dalmacija pripadala hrvatskoj državi, naro- 
čito od polovice XI stoljeća. 

U Dalmaciji, koja se sastojala tek od nekoliko gradova u primorju 
i na otocima, nisu banovi ni župani vršili nikakve vlasti. Dalmatinski 
gradovi bili su slobodne općine, municipija ili civitates, kako se 
sami zovu. Među romansko-dalmatinske civitates broje se Split, Zadar, 
Trogir, Dubrovnik i Kotor na kopnu, a Osor, Krk i Rab na otocima. 
Žitelji tih gradova jesu građani cives, i dijele se na dvoje: na svećenike 
(clerus) i na svjetovnjake (populus). Svjetovnjaci dijele se opet na 
(nobiles) i neplemiće (ignobiles). Građani bave se zanatima, obrtima 
i trgovinom, a uz to i brodarstvom i ribolovom. 


4a (U prihode treba ubrojiti još danak, koji su od otprilike 890. do 995. plaćali 
Mlečani za slobodnu plovidbu i danak mira, koji su od otprilike 882. plaćali bizantski 
dalmatinski gradovi za dobre susjedske odnose, za svoje posjede na hrvatskom tlu, te 
carine (vectigal), osobito dohodak od tuđih brodova.] 

5 (Klaić svuda spominje općeniti naslov bjelohrvatskoga bana, čime dobiva pojedno- 
stavljenu shemu upravno-područnog ustrojstva hrvatske države u cjelini. Riječ je, među- 
tim, o banu Like, Krbave i Gacke.] 

MRAMORNA GROBNICA VEKENEGE (t 1111) 


Rođakinje kralja Petra Krešimira Velikoga, u nutarnjoj bogomolji opatičkoga samostana 
sv. Marije u Zadru (10). 

Na čelu svakomu dalmatinskomu gradu je načelnik ili prior, 
kojega bira građanstvo, a potvrđuje ga hrvatsko-dalmatinski kralj. Prior 
radski neposredno je podložan kralju; on je zajedno s banovima i 

atskim županima u kraljevskom vijeću, te spada poput ovih među 
velikaše (primates, magnates) hrvatske države. Od svih priora naj- 
ugledniji je zadarski, te je na neki način poglavica svih priora, naro- 
čito ako ga je bizantski car odlikovao čašću stratega ili katapana čitave 
Dalmacije. Prior gradski je glavar gradskoga vijeća, koje se sastoji od 
tribuna, sudaca (iudcies) i bilježnika (notarii). Za sve važnije stvari 
saziva se gradska skupština, u koju dolazi gradski biskup sa svećen- 
stvom, plemstvo i prosti puk. 

Crkva u hrvatskoj državi. Još prije dolaska Hrvata spadao je naj- 
veći dio potonje hrvatske države u crkvenom pogledu pod salonsku 
(solinsku) nadbiskupiju, te su se svi biskupi Dalmacije pokoravali so- 
linskom nadbiskupu kao svomu metropoliti. Padom Solina i okupaci- 
jom Dalmacije po Hrvatima biše doduše i crkvene prilike u toj po- 

rajini poremećene; no kad se nakon god. 679. mjesto razvaljenoga 
Solina podigao grad Split, te bi u njem obnovljena solinska nad- 
biskupija, to je prvi solinsko-splitski nadbiskup Ivan svojoj metropoliji 
vratio stari opseg, te su mu se pokorili biskupi u Osoru, Krku i Rabu, 
zatim u Zadru, Dubrovniku i dalje na jugu. , 

Obnovljena potkraj VIII stoljeća metropolija solinska, sada split- 
ska, djelovala je veoma blagotvorno na Hrvate, među kojima se jako 
brzo raširila kršćansku vjeru. Tako ostade do IX stoljeća. No kad 
se u IX stoljeću Hrvatska pridružila Zapadu, dok je bizantska Dal- 
macija sa Splitom ostala uz Carigrad, to se naskoro u politički odije- 
ljenih Hrvata pojavila nova biskupija u Ninu, koja je osobito u 
drugoj polovici IX stoljeća stekla veliku znamenitost, jer su joj sami 
rimski pape radili u prilog. Ninski biskupi htjedoše napokon svoju 
duhovnu vlast protegnuti na sve zemlje i oblasti u kojima su nastavali 
Hrvati, tako da bi splitskomu metropoliti i njegovim područnim bisku- 
pima ostala jedino bizantska Dalmacija. No idi toga se u prvoj polo- 
vici X stoljeće, pošto se splitski metropolita vratio u krilo rimske 
crkve, zapodjela žestoka borba za prvenstvo, koja se svrši tako da je 
splitski metropolita održao pobjedu i da je rimski papa biskupiju u 
Ninu ukinuo (928). 

Od toga vremena ostala je splitska nadbiskupija neprijeporno me- 
tropolom čitave kršćanske crkve u državi hrvatskoj, te je njezin glavar 
bio primas i »nadbiskup čitave Hrvatske i Dalmacije« (archiepiscopus 
totius Dalmatiae et Croatiae). Njemu su se pokoravali ovi biskupi u 
Hrvatskoj i Dalmaciji: osorski, krčki, rapski, zadarski, ninski, bio- 
gradski, trogirski" makarski, stonski, kninski ili hrvatski,“ [dubro- 


* [Obnovljena 1076.] 

7 [Prenesena biskupija iz Skradina prije 1058.] 
8 [Obnovljena prije 1000.] 

2 [Utemeljena oko 1040.] 

1% [Utemeljena poslije 1042.] 

POVELJA KRALJA DMITRA ZVONIMIRA IZDANA U KNINU (TNINU), 
GOD. 1076—1078. 


kojom opaticama sv. Benedikta u Splitu dariva zemlju Pusticu u Lažanima (8). 

POVELJA KRALJA STJEPANA II OD GOD. 1088/9. 


kojom potvrđuje darovnicu kralja Zvonimira opaticama sv. Benedikta u Splitu (9). 

vački, kotorski (do XI st.), duvanjski i sisački]. Najznamenitija od 
svih biskupija bila je u XI stoljeću upravo kninska ili hrvatska. Ona 
je bila najprostranija i najbogatija, a njezina je vlast dopirala na sje- 
veru do rijeke Drave. Svećenstvo tih biskupija bilo je pretežno latinsko; 
sastojalo je naime ili od pravih Latina (Romana) ili od Hrvata, koji su 
bili odgojeni u latinskom jeziku i u latinskim školama. No pored ovih 
bilo je i posve hrvatskih svećenika, koji nisu znali ni riječi latinski 
nego su Božju službu obavljali u slavenskom jeziku. Slavenska litur- 
gija bila je doduše više puta zabranjena i progonjena, ali sasvim se 
iskorijeniti nije dala nikada, nego se osobito u krčkoj (poslije senj- 
skoj) biskupiji vazda održala. 

Zastupnici biskupija, naime biskupi i njihovi namjesnici, sastajali 
su se često na crkvene zborove ili koncile (sinode), većinom u Splitu, 
da vijećaju o crkvenim poslovima. Tim pokrajinskim sinodama prisu- 
stvovali su i papinski Šoblsai, a uz njih često i hrvatski vladari i nji- 
hovi zastupnici. Što bi se na crkvenom saboru zaključilo, slalo se je 
papi na potvrdu. 


Svećenstvo u Hrvatskoj i Dalmaciji bilo je tada kao po čitavoj 
Evropi osobito štovano i cijenjeno. Vazda ga odlikuju i svagdje mu je 
prvo mjesto. Osobitomu štovanju bio je uzrok ne samo uzvišeno zva- 
nje, koje je svećenstvo vršilo, nego i njegova obrazovanost kojom se 
znatno odlikovalo od svjetovnjaka. Svećenici ne bijahu samo učitelji 
puka u crkvi nego i malenih u školi; oni su bili u ono doba jedini goji- 
telji znanosti i umjetnosti. Crkva u Hrvatskoj imala je već tada golem 
imetak, tako da su pojedine biskupije imale po čitave župe. Crkveni 
imetak bio je pod zaštitom i crkvenih i svjetovnih zakona. Osim toga 
crkva je po kraljevskoj milosti uživala svakojake olakšice od općih 
državnih tereta. Svećenicima plaćala se desetina. Već knez Trpimir 
kaže god. 852. da je njegov predšasnik počeo davati crkvi desetinu, a 
Zvonimir obvezao se god. 1076. papi & će se brinuti za prvijence, 
desetinu i druge dohotke crkvene. 


Da li je u ono vrijeme bilo u Hrvatskoj sljedbenika grčko-istoč- 
nih? O privrženicima grčko-istočne crkve ili opet rimske ne može za 
ono doba biti pravo govora. Opreka među objema crkvama bila je 
tada još posve neznatna, a mnoge pojave u hrvatsko-dalmatinskoj crkvi 
pokazuju da se u nas nije još tada pravila razlika između zapadnoga i 
istočnoga obreda. Tako je primjerice oko god. 1050. nadbiskup splitski 
Dobrila da bi se opravdao, što je imao ženu i djecu, izjavio da živi u 
braku zakonito »po običaju istočne crkve«. Kad su nadalje na split- 
skom saboru god. 1060. zabranili slavensku liturgiju i slavenski jezik 
u crkvi, dodali su odmah da se služba Božja smije obavljati samo u 
»latinskom i grčkom jeziku«. Iz pisma pape Aleksandra II od 
god. 1067. razabiremo napokon da je u rimokatoličkoj nadbiskupiji 
Barskoj bilo samostana i latinskih i grčkih ili slavenskih (tj. 
reda sv. Vasilija) i da je sve nadzirao metropolita dukljansko-barski. 


U Hrvatskoj i Dalmaciji bilo je za narodne dinastije ne samo 
svjetovnih svećenika, nego i mnogo redovnika. Svi samostani 


u 

muški i ženski, koji su bili latinskoga obreda, pripadali su redu sv. 
Benedikta. Kao što je benediktinski red zaslužan za sve zemlje 
u kojima se nastanio, tako je osobito mnogo privredio za Hrvatsku. 
Već knez Trpimir gradio je oko god. 852. samostan za redovnike. Od 
benediktinskih manastira ističu se osobito u Zadru muški samostan 
sv. Krševana ili Grizogona i ženski samostan sv. Marije, koji je oko 
god. 1066. utemeljila Čika, rođakinja kralja Petra Krešimira Velikoga. 
U Biogradu ili kod njega bili su na glasu: samostan sv. Ivana, osno- 
van god. 1059. od kralja Petra Krešimira, i ženski samostan sv. Tome. 
U Splitu i kod njega bili su glasoviti: kod Splita samostan sv. Stjepana 
što ga je sagradila kraljica Jelena, gdje je bila kraljevska grobnica; 
zatim u samom Splitu opatički samostan što ga osnovao nadbiskup 
Lovro oko god. 1069. Ti su samostani kao i drugi bili središta kulture 
i jedina pristaništa vilama umjetnicama. Benediktinci stekli su osobite 
zasluge za razvoj graditeljstva, jer su oni podizali samostane i hra- 
move. Osim toga bavili su se i knjigom 


u [Ovo poglavlje je po koncepciji zastarjelo, te ne pruža ni približnu sliku unutraš- 
njeg života starohrvatske države. Ako se spomene samo to da nije obrađen društveno-go- 
spodarski život, niti umjetničko stvaralaštvo, vidi se da čitalac mora posegnuti za novijim 
prikazima unutrašnjeg života, kulturnog stvaralaštva i gospodarske situacije u to doba.] 

Čim se bijaše Koloman u Biogradu okrunio za kralja Hrvatske i Dal- 
macije, zaboravi odmah na svoje saveznike i prijatelje Mlečane, a i 
na ugovor što ga je nedavno utanačio s njihovim duždom. Ne hoteći 
sustati na pol puta, ne zadovolji se samom Hrvatskom nego se pomami 
i za Dalmacijom. Ta on bijaše ovjenčani kralj Dalmacije, pa zato bijaše 
i dužan da je istrgne iz mletačkih ruku, te je opet sjedini s Hrvat- 
skim Kraljevstvom. A možda su ga i hrvatska gospoda nukala da to 
poduzme. 


I tako odluči Koloman osvojiti latinske gradove Dalmacije upravo 
u onaj čas kad su Mlečani bili u svetoj zemlji na križarskoj vojni. 
Najprije pade pod prvostolni grad Split (1103) i pozove njegove 
građane da mu se pokore, ako ne će da uništi njih i sve njihovo. Ali 
Splićani mjesto odgovora utvrdiše zidove svoga rodnoga grada i posta- 
više na njih straže, bojeći se pasti pod kralja strana i nepoznata im 
naroda i ne znajući što Koloman smjera učiniti s gradom. Taj otpor 
ozlovolji kralja i vojvode njegove, pa misleći da ih Splićani preziru, 
počeše im sve više prijetiti. Načinivši nedaleko od grada logor pustošili 
su polja građana i plijenili su što bi gdje zatekli. Sad odlučiše Spli- 
ćani da će radije podnijeti sve nevolje i pogibelji, nego da se dadu 
pod jaram ugarskoga kralja. Za neko vrijeme saznaše, međutim, da 
je kralj sa svojim,pukom kršćanin i da se želi s njima s dobra nagoditi, 


1 [Koloman je zauzeo 1105. godine Zadar, Trogir i Split, te otoke Rab, Cres, Osor 
i Krk. Pošao je najprije na Zadar, a onda na Trogir i Split. Nakon predaje gradova i 
otoka ispred Zadra je održan sabor na kojem je Koloman dalmatinskim gradovima po- 
tvrdio i dao široke povlastice.] 

ako mu se sami mirno pokore. Sada se sabraše u skupštinu, gdje su 
vijećali što da čine. Naposljetku poslaše svoga nadbiskupa da ugovara 
s kraljem. 

U Splitu ne bijaše više na životu nadbiskupa Lovre. On je umro još 
godine 1097, pošto je upravljao do četrdeset godina crkvom hrvaisko- 
-dalmatinskom i služio tri kralja: Petra Krešimira, Zvonimira i Stjepana 
II. Njega naslijedi papom imenovani Krescencije, rodom Rimljanin, čo- 
vjek izvrstan i narešen svakom dobrotom. Ovaj dakle pođe u ime 
Splićana u tabor Kolomanov. Kralj ga primi prijazno, privoli na sve 
njegove želje i sklopi mir. Biše popisane sve pogodbe i pravice grada 
Splita, te kralj Koloman sa svojim velmožama prisegne da će ih vjerno 
držati i čuvati. Sutradan opet položiše Splićani zakletvu vjernosti da 
će u sve vijeke biti vjerni Kolomanu i njegovim zakonitim nasljednici- 
ma. Nato uđe kralj svečano u grad, te bi lijepo primljen od svećenstva 
i puka, našto iznovice potvrdi sve povlastice građana i obilato nadari 
nadbiskupa Kreseencija. 

Od Splita krene Koloman dalje prema gradu Trogiru. Ondje 
je biskupovao glasoviti Ivan, koji je bio biskup još od kralja Petra 
Krešimira. I pred Trogirom dođe gotovo do krvi, ali naposljetku po- 
sredova biskup Ivan, koji bi poslije proglašen svecem. Priča se da je 
kralja sklonila na pomirenje čudna noćna prikaza. Bijaše naime već 
odlučio da će upaliti grad, jer mu se s dobra ne htjede predati; no 
uto da je noću, kad je u svojoj palači izvan grada spavao, ušao u nje- 
govu ložnicu biskup Ivan strašna lica da ga je pograbio i počeo vući za 
kose, a napokon da ga je i ljuto išibao. Kad ga je biskup iz šaka pustio, 
a Koloman se iz sna prenuo, nije više vidio biskupa, ali je osjećao 
bol i vidio na svome tijelu masnice od šiba. Upravo stoga prepade se 
silno Koloman, pak se radosno pogodi s Trogiranima, čim mu je samo 
biskup Ivan ponudio ruku pomirnicu. 

Sad se Koloman spremi da zauzme još i Zadar i gradove na otoci- 
ma. Otoci Krk i Osor namah mu se pokoriše, ali zato tim više jada 
zadavaše grad Zadar, a uza nj i grad Rab na otoku istoga imena. Ondje 
je latinsko žiteljstvo bilo najbrojnije, ti su se gradovi također i za 
kraljeva hrvatske krvi najradije otimali zakrilju hrvatskoga kralja. 
Koloman izgubi pune dvije godine (1103—1105) dok mu se pokoriše. 
Osobito Rab odolijevaše ustrajno, štićen svojim položajem na moru. 
Koloman morade dva put otpremiti svoje brodovlje da ga svlada. Prvi 
put pošalje svoga bana Ugrina (možda od plemena Kukara) s jakom 
vojskom i brodovljem. Taj dođe iznebuha do otoka, iskrca se na njem 
i oplijeni ga. Zastrašivši tako žitelje, vrati se na brodove i iščekivaše 
što će Rabljani raditi. U njega bijaše trinaest brodova. No žitelji grada 
Raba ne predadoše se, nego se utekoše svomu zaštitniku sv. Kristoforu, 
pak opremivši tri dvoveslice navališe na bana Ugrina. Ugrin bijaše bolji 
vojnik nego vojvoda, pa nije čekao dok mu se neprijateljski brodovi 
prikuče, nego je odmah na početku bitke bacao na dušmane svu svoju 
zairu kamenja i strelica, a to je sve popadalo u more, budući da su 
neprijatelji još suviše udaljeni bili. Oni pak navališe na nj tek onda, 
kad je ostao goloruk. U prvi kraj zarobiše mu jednu lađu; ostalo mu 

brodovlje razbiše, a na to dune oštra bura koja mu brodove po 
morskoj pučini porazbaca i uništi. 

Tužni udes bana Ugrina razjari Kolomana, te odluči drugo bro- 
dovlje poslati na Rabljane. Vodit će ga vojvoda Sergije. On pokupi 
lijep broj brodova od Senjana, Cresana i Krčana, te se iskrca kod 
sv. Petra na Rabu. Odmah poče po otoku harati polja i lugove. Ra- 
bljani se uvjeriše da mu se ne mogu oprijeti na otvorenom polju; pa 
zato jedni ostaše u gradu da ga brane, a drugi se ukrcaše u ona tri 
broda. Sergije ostavi svoje brodove bez velike straže i trpaše u njih 
samo plijen, što bi ga na kopnu oteo. No uto pođe Rabljanima za 
rukom, te mu zapališe brodove, a on bi na to s čitavom vojskom 
svojom zasužnjen. 

Jednako nesretno vojevaše sam Koloman pod gradom Zadrom. Sta- 
jaše pred njim već dvije godine, ali mu se on ne predade. Napokon ne 
mogući ga silom dobiti, pokuša još jednom milom. Vrli nadbiskup 
roria i biskup trogiski Ivan bijahu mu posrednici. »Ako se kra- 
ljevoj milosti pokorite«, poručivao kralj Zadranima, »primit ću vas 
i vaš grad za prve u mojem kraljevstvu, jer volim imati dragovoljne 
prijatelje, nego prisilne podanike«. I zaista najprije Zadrani, a za nji- 
ma i Rabljani počeše se pogađati s kraljem. Koloman sazove na polju 
pred Zadrom veliku skupštinu latinskih žitelja i svećenika, i tu se poče 
raspravljati uz koje će ga pogodbe priznati za kralja Dalmacije. Na 
skupštini bilo je i hrvatskih velikaša i župana, a i ugarskih velikaša i 
mnogo biskupa, kao ostrogonski nadbiskup Lovro, vacki biskup Mar- 
celo, pečujski biskup Šimun, kaločki biskup Fulberto i drugi. Krescen- 
cije i biskup trogirski Ivan, koji su u ime Dalmacije ugovarali s kra- 
ljem, htjeli su biti sigurni da će Koloman i njegovi nasljednici štovati 
i čuvati kroz sva vremena stare sloboštine dalmatinskih gradova, pak 
su zato zahtijevali da se pogodba sastavi u nazočnosti mnogih svjedoka. 
Kralj morade na sve povlasti Dalmacije prisegom priseći, a jednako 
učiniše i nazočni ugarski velikaši: biskupi, župani, pače i satnici. Ali 
ni to ne bi još dosta. Kralj dade na uspomenu te svoje pogodbe načiniti 
tri zlatna križa, te ih dade u zalog trima biskupima Dalmacije i Hrvat- 
ske: jedan biskupu zadarskomu, drugi biskupu rapskomu, a treći prvo- 
stolniku čitave Dalmacije i Hrvatske. 

Tek sada otvoriše se Kolomanu vrata grada Zadra, te bi svečano 
primljen kao pred dvije godine u Splitu. Sad je Koloman bio kralj 
Dalmacije ne samo po imenu nego i činom. A i žitelji dalmatinskih gra- 
dova bili su sretni, što su nakon višegodišnjih borbi dočekali mirnije 
dane. Oni su slavili čas kad je »s Božjom milosti po Kolomanu vraćen 
mir i poredak na kopnu i na moru«, te je sada svaki opet mogao ići 
za svojim poslom. Godina 1105, kad je Koloman prvi put u slavlju 
ušao u grad Zadar, duboko se usjekla u pamet tamošnjim žiteljima. 
Sam Koloman dade na opatičkoj crkvi sv. Marije podići nov zvonik, 


2 [Ugrin se s brodovima i pješaštvom prevezao do otoka Raba, koji se nakon nezna- 
tna otpora predao, a s njim zacijelo još Cres, Lošinj i Krk.) 
3 [To se zbilo za rata s Venecijom 1116.] 

MONOGRAM KRALJA KOLOMANA NA STUPU U 
CRKVI SV. MARIJE U ZADRU 





jer se stari valjda za podsade srušio, te dade na zvoniku uklesati ove 
riječi: »Godine od u m gospodina našega Isusa Krista 1105. Nakon 
pobjede i mira i nakon ulaza u Zadar dao je taj zvonik o svom trošku 
podići Koloman, kralj ugarski, hrvatski i dalmatinski.« Kad je malo 
zatim umrla opatica Vekenega, posljednja od ženskoga roda kralja 
Petra Krešimira, uklesaše joj na grobnici da je umrla god. IIII, tj. 
»pete godine kraljevanja Kolomanova« u Hrvatskoj 
i Dalmaciji. 

Koloman bijaše sada kralj Dalmacije. No što će na to Mleci i nji- 
hov dužd, koji se smatraše jedinim gospodarom latinske Dalmacije? 
Mlečani ne učiniše ništa, budući da bijahu zabavljeni na dalekom istoku, 
ali zato smatrahu Kolomana vjerolomnikom, jer bijaše pogazio ugovor 
od god. 1098. kad je priznao pravo Mletaka na Dalmaciju. Koloman 
međutim slabo je mario, što Mlečani o njem misle, nego je nastojao 
da svakako ugodi svojim novim podanicima. Upravo zato potvrdi sva- 
kom latinskomu gradu napose njegove povlastice i stare pravice, te 
izdade svakomu ovakvo po prilici slobodno pismo: »Ja Koloman, kralj 
Ugarske, Hrvatske i Dalmacije, prisižem na sveti križ da ću Vama, 
mojim vjernim građanima (splitskim, trogirskim, zadarskim) čuvati 
tvrdi mir. Ne ćete plaćati daće ni meni, niti momu sinu, niti mojim 
nasljednicima. Biskupa i načelnika, koga svećenstvo i puk izaberu, 
potvrdit ću. Dopustit ću Vam da se služite davnim običajima i zakonima. 
Od prihoda gradske luke, što ga plaćaju stranci, neka budu dva dijela 
kralju, treći dio načelniku grada, a desetina beskupu. U gradu ne ću 
dopuštati da se nastani koji Ugrin ili koji drugi inorodnik, van ako Vi 
koga po svojoj volji primite. Kada pak k Vama dođem, ili da se kru- 
nim, ili da u Vašem gradu sazovem sabor kraljevstva, nijedan građanin 
ne će morati da prima goste na silu, nego će svakome biti na voju da 
primi koga hoće. Ako bi slučajno kadgod moja vlada ikome doteščala, 
pa bi se htio kamo drugamo odseliti, slobodno mu budi da pođe sa 
ženom i djecom i sa svim što ima«. 

Tako je Koloman u prvi čas gledao da svima mogućim povlasti- 
cama i sloboštinama steče ljubav i odanost dalmatinskih žitelja. U to 
ime dolazio je i poslije više puta u Hrvatsku i Dalmaciju, gotovo svake 
treće godine. No kad je za nekoliko godina opazio da se i Hrvat i Lati- 

nac novomu redu prilagodio, poče on zaboravljati prisege i obećanja 
svoja, pak onako s Hrvatima i Latinima raditi kao prije s Mlečanima. 
Iako je Hrvatima bio obrekao da ne će od njih tražiti nikakvih daća, 
najedanput poče im neki kraljevski danak nametati, pače pošalje u 
Hrvatsku svoga čovjeka, koji će taj danak pobirati. Kraljevski se po- 
reznik nastanio u gradu Splitu. Malo zatim pošalje ugarske čete u Dal- 
maciju da tobože brane primorske gradove od navala mletačkih. Spli- 
ćani biše prisiljeni da isprazne jednu kulu na istočnoj strani svoga gra- 
da, i u tu kulu smjesti se sada kraljevski vojvoda sa svojim četama. 
No još veće nasilje učini Koloman god. 1112. U Splitu naime umre 
nadbiskup Krescencije, pa se radilo o izboru novoga prvostolnika. Po 
staroj pravici zapadalo sada pravo svećenstvu i puku splitskomu da 
bira duhovnoga pastira, kojega će kralj samo potvrditi. Ali Koloman 
umiješa svoje prste, pa stvori u Splitu jaku stranku od građana, koja 
poče raditi o tom da se izabere za biskupa čovjek prijazan i odan 
Kolomanu. I tako se zgodi da je najviše vikom i bukom ovih ugarskih 
privrženika izabran za nadbiskupa neki Manase, koji je prije bio na 
dvoru Kolomanovu, a osobiti ljubimac njegov. Ovako dođe prvi Ugrin 
na nadbiskupsku stolicu u Splitu. Pošto ga je papa potvrdio, zalazio bi 
često u Ugarsku na kraljev dvor i tamo bi nešto snovao. Ali djelo mu 
još ne izađe na vidjelo, jer u to umre Koloman god. 1116. naglom smrti. 
Mlečani vjerovahu da ga je stigla Božja kazna, što je pogazio riječ i 
vjeru njima zadatu. 

Ugarskom, Hrvatskom i Dalmacijom zavlada sada Stjepan II, 
nedorasli sin Kolomanov. Nestašno to dijete zlo bi odgojeno i kad odra- 
ste bijaše gotovo strašilo. Već za rana naviknuo zapovijedati, po- 
stade lakomislen, raspušten, strastven a i okrutan. Sve ga se bojalo kao 
žive vatre; majke plašile plačnu djecu samim imenom njegovim. Kako 
je bio okrutne ćudi, kaznio bi svoje protivnike tako da bi im dao 

apati goruće baklje na najnježnije udove tijela. Naposljetku obuze 
toga mahnitog kralja gotovo ludilo, u kom i umre (1131) u tridesetoj 
godini svoga života. 

Već prvih godina Stjepanova vladanja požuriše se njegovi skrbnici 
da rade na zator sloboština Hrvatske i Dalmacije, koje bijaše Koloman 
tolikim prisegama utvrdio. Pomagali su ih neki suviše revni privrženici 
ugarskoga dvora u našoj domovini. A svima je bio na čelu nadbiskup 
splitski Manase, koji je neprekidno tajno šurovao sa Stjepanovim 
skrbnicima. 

Zapovjednik ili vojvoda ugarske posade u gradu Splitu stanovao 
je u nekoj kuli na istočnoj strani grada, a imao je dosta veliku posadu. 
Ovomu vojvodi, bud da su ga iz Ugarske putili, bud da je na svoju 
ruku radio, mune na jednom u glavu čudna misao da nasuprot svim 
svetim ugovorima silom zauzme čitavi Split i da ga oplijeni. Posavjetova 
se za to sa svojim časnicima, a ovi mu rekoše da se to ne bi inače 
moglo zgodno izvesti, nego kad bi se sporazumjeli s nadbiskupom Ma- 


4 [Klaić je upotrebljivao dvojaki način u obilježivanju Arpadovića, tj. kao hrvatskih 
i kao ugarskih kraljeva. U ovoj je redakciji zadržan samo ugarski način obilježivanja 
kakav se upotrebljivao u suvremenim dokumentima.) 

nasom. Pozovu dakle i njega na dogovor. On dođe i pristane na urotu, 
pače sam razloži čitavu osnovu kako da se naum izvede. Za koji dan 
posvetit će se novo sagrađena crkva izvan grada na nekom brdu, po 
imenu Gospodi pomiluj (Kyrie eleison). Sav puk splitski pohi- 
tat će na taj dan iz grada da prisustvuje crkvenoj slavi. Kad će tako 
građani biti izvan gradskih zidina, ugarski vojnici, koji će biti u kuli, 
uspet će se na gradske zidine, a drugi vojnici, koji će biti spremni 
izvan grada, čim im se dade znak svi će priskočiti u pomoć, i tako će grad, 
lišen svake obrane, sasvim lako pasti u ruke ugarskoj posadi. Osnova 
nadbiskupova svidje se vojvodi i njegovim časnicima, te bi stoga i 
prihvaćena. 

U to vrijeme bio je načelnik Splita neki odvažni i umni čovjek, 
po imenu Adrijan, rodom Talijanac iz grada Treviza. On je više mario 
za dobrobit svojih sugrađana, nego za svoju čast; i kad je slučajno 
doznao za ugarsku urotu, izdade sve građanima splitskim, a zatim po- 
bjegne u svoju domovinu, bojeći se ugarske osvete. Splićani pak videći 
da im se radi o glavi, složiše se krišem s Trogiranima i drugim žite- 
ljima Dalmacije, te smjestiše na sve strane jake straže da budu vazda 
na oprezu. Na urečeni dan, kad će se crkvena slava slaviti, svi će 
građani poći tobož na brdo »Gospodi pomiluj«, želeći se uvjeriti da li 
je istina, što im je Adrijan odao. U istinu međutim poslaše iz grada 
samo djecu, žene i starce na svečanost, dočim se sva oružju dorasla 
momčad posakrije u gradu. Kad je na to svečanost započela, najedan- 
put zamniješe trublje na ugarskoj kuli, a vojnici sa zastavama provališe 
iz kule i raštrkaše se po gradskim zidinama. No na to izađoše Splićani 
iz svojih skrovišta, pa što brže potekoše prema kuli koju zapališe, a 
zatim oboriše sa zidina sve vojnike, koji se bijahu uspeli. Što je bilo 
vojnika u kuli, ili izgoriše u vatri, ili postradaše skačući s visoke 
kule na golo kamenje. Oni ugarski vojnici, koji su izvana provalili u 
grad, biše poubijani, drugi pak prepadoše se ljuto, pa se od straha i 
smetnje razbjegoše na sve strane. 

Splićani spasiše tako sretno svoj rodni grad. Nadbiskup Manase, 
kad mu djelo izađe na vidjelo, ostavi zastiđen i posramljen grad Split 
i ne vrati se nikad više u svoju biskupiju. Splićani pak, a i drugi žitelji 
gradova dalmatinskih, ozlojeđeni s tolike nevjere, odlučiše odmetnuti 
se od kralja Stjepana i tražiti drugoga zaštitnika. To jedva dočeka 
mletački dužd Ordelafo Faliero. Ne mogući Mlečani i onako 
pregorjeti što im je Koloman na vjeru oteo Dalmaciju, tražili su samo 
zgodu da se opet umišaju u dalmatinske posle. A sad im se nadade 
lijepa prilika kao nikad prije, te se mogahu nadati da će ih latinski 
žitelji primiti raskriljenih ruku, gotovo kao svoje osloboditelje.“ 

U to ime započe Ordelafo Faliero još god. 1115. vojnu za Dalmaciju. 
U kolovozu krenu on s velikim brodovljem iz Mletaka i dođe najprije 


5 [Do događaja u Splitu došlo je vjerojatno u složenim prilikama nakon početka 
vojnog pohoda Mlečana na Hrvatsku 1115.] : 

% [Mletačko-hrvatskougarski rat plod je razvitka međunarodnih odnosa, tj. udalja- 
vanja Bizanta od Kolomana, nakon osljepljenja Almoša i Bele, i bizantskog pristanka da 
Venecija ponovo uzme dalmatinske gradove.] 

pod Zadar. Sam grad pade mu brzo u ruke, jer su mu i žitelji bili 
skloni; ali zadarske tvrđe ne mogaše uzeti, jer je u njoj bila jaka kra- 
ljevska posada, a on nemaše dovoljno kopnene vojske. Ostavi zato 
Zadar i pođe na jug pred hrvatski kraljevski grad Biograd, koji je bio 
gotovo predstraža zadarska. Biograđani ne mogoše mu odoljeti i prem- 
da nisu voljeli Mlečane, moradoše se predati. Dužd uze od Zadrana 
i Biograđana taoce, dade oba grada utvrditi i posadu kraljevsku u 
tvrđavi zadarskoj opkoliti, a nato se vrati kući, uvjerivši se da nema 
dovoljno pješaštva, da bi mogao uspješnije ratovati. 

Druge godine 1116. došao je mjeseca ožujka u Mletke njemačko- 
“rimski car Henrik V koji obeća pomoć za vojnu na ugarsko- 
-hrvatskoga kralja Stjepana. Ordelafo Faliero obrati se također na 
bizantskoga cara Alefsija Komnena, pak mu i taj pošalje 
pomoćnih četa. Pripremivši se tako baš valjano, pođe dužd u svibnju 
bo Dalmacije. Bijaše i krajnje vrijeme da dođe, jer se već jaka vojska 

rvatska pod banom Kledinom primicala zadarskoj tvrđi da ispred 

nje otjera mletačke čete. Tik pred zadarskom tvrđom zametnula se 
30. lipnja velika bitka koja se svršila potpunim porazom ugarske i 
hrvatske vojske. Ban Kledin pobježe glavom bez obzira, a mnogi 
odlični plemići padoše u mletačko sužanjstvo. Sad se ne mogaše više 
uzdržati ni posada u tvrđi zadarskoj, nego se predade duždu drago- 
voljno samo da izađe slobodna. 

Razbivši tako hrvatsko-ugarsku vojsku prolazio je sada slavodo- 
bitni dužd primorjem od grada do grada. Najprije dođe do Biograda, 
koji mu se bijaše već prošle godine pokorio, i tu potvrdi samostanu sv. 
Ivana darovnice kralja Petra Krešimira. Zatim osvane pred utvrđenim 
gradom Šibenikom, koji se smatrao nedobitnom tvrđom hrvatskom. 
Ali jakoj vojsci duždevoj ipak ne odoli: on bi osvojen i na to gotovo 
do temelja razvaljen da ne bude više uporištem hrvatskoj vojci. Odanle 
pođe k Trogiru i Splitu, koji mu se rado pokloniše i priznaše vrhovni- 
štvo mletačko. U svim gradovima uze dužd taoce i darove, pa se onda s 
njima i obilatim ratnim plijenom vrati slavodobitan u Mletke. 

Ordelafo Faliero nije bio dosta siguran da će održati Dalmaciju. 
Vrativši se kući, pošalje odmah u Ugarsku tri poslanika, sina svoga 
Vitala Faliera, Ursa Justinianija i Marina Maurocena, da bi s kraljem 
Stjepanom JI sklopili petgodišnje primirje. No već slijedeće godine 
1117, kad su Mleci s čitavom Italijom stradali od kobnih potresa, diže 
Stjepan opet vojsku na Dalmaciju, koja je sretno napredovala i Mle- 
čane gotovo iz svih gradova istjerala. Čini se pače da su i otoci Rab, 
Krk i Osor (Cres) pristali nanovo uz svoga zakonitoga kralja. 

Slavodobiće hrvatske i ugarske vojske prisili Ordelafa Faliera na 
treću vojnu. Sabere god. 1117. i lijepo brodovlje i sjajno oboružano 
konjaništvo s ravnica lombardskih, te ga preveze u Dalmaciju. Čim je 

rispio u Zadar, požuri se da udari na hrvatsko-ugarsku vojsku, da je 
bsa predlani u jedan mah u prvoj vatri smrvi. Po svom dosadanjem 
običaju sam je dužd i ovaj put sudjelovao u bitki, boreći se kao 
običan vojnik. Na nesreću svoju bude odmah na početku bitke ranjen, 
te su ga morali odnijeti s bojišta. Konjanici njegovi borili su se još 

neko vrijeme dok se ne smetoše ne videći pred sobom vojvode svoga. 
Ostavljajući mrtve na bojištu uzeše u najvećoj smetnji bježati u Zadar. 
Mlečani biše do nogu razbijeni; sam dužd izdahnu nakon nekoliko 
dana od smrtnih rana. Mrtvo mu tijelo odniješe na brod da ga prevezu 
u Mletke zajedno s ostacima vojske. Tamo su očekivali vesele vijesti, 
jer nisu ni dvojili o tome da će Ordelafo novo slavlje slaviti a kad 
tamo koliki užas zavlada među građanima kad ugledaše tek ostatke 
brodovlja, nešto malo preostale vojske, a k tomu još i mrtvoga dužda! 

Novi dužd Dominik Michieli nije u prvi mah ni sanjao o 
odmazdi. Ne mogući rata sada nastaviti, zadovolji se onim što mu 
je u Dalmaciji preostalo, naime Zadrom na kopnu i gradovima na 
otocima. Gradovi Split i Trogir, a i Šibenik i Biograd vratiše se opet 
pod svoga kralja.? 

Ali zato Dominik Michieli ne smetnu s uma tih gradova, niti ne 
zaboravi sramote svoga rodnog grada. Godine 1125. u svibnju vraćaše se 
on s velikim, jakim brodovljem iz dalekoga istoka, iz svete zemlje 
kamo bijaše na poziv papin pošao. Prolazeći mimo hrvatskoga pri- 
morja uhvati zgodnu priliku, pak zaskoči gradove Spli: i Trogir, gdje 
nisu ni slutili da bi krstonosac mogao omastiti svoje ruke kršćanskom 
krvi. Dužd zateče nepripravne kraljevske posade u Splitu i Trogiru, 
otjera ih i prisili tako oba grada na predaju. 

Čitavo primorje hrvatsko od Kvarnerskoga zaljeve do grada Splita 
bijaše sada u rukama mletačkim. Jedini hrvatski gred Biograd ostao 
je vjeran svomu kralju. U njem skupljale su se posade, protjerane iz 
Splita i Trogira; iz njega su čete hrvatske i prije i sada udarale na 
odmetne latinske gradove. Kako je Biograd imao zgodan položaj, a 
bio blizu Zadra, nikad ne bi ia kraj njega mirna ostati mletačka 
vlast u Zadru. K tomu je Biograd bio kraljevski grad i spominjao 
svakoga na slavna vremena Petra Krešimira i Zvonimira! Dok će taj 
grad stajati, nije sigurna mletačka vlast u Dalmaciji. Dužd ga odluči 
zato osvojiti i razoriti. Svom silom i bijesom obori se na nj i provali 
u nj. Vojsci svojoj obeća za plijen blago čitavoga grada i dopusti joj 
da radi što joj Volja. Grad bi razoren do temelja da mu se zatre trag 
za sve vjekove. Tako su Mlečani htjeli izbrisati s lica zemlje uspomenu 
na hrvatske kraljeve i njihova prava na Dalmaciju. 

Nesretni žitelji razorenoga Biograda preseliše se u bliži Skradin, 
kamo bi prenesena i biskupija; a zemljište biogradsko spade pod 
općinu zadarsku. Tako nestade slavnoga i sjajnoga nekad Biograda. 
Na njegovu mjestu podiže se poslije malo mjesto koje danas ima jedva 
150 kuća i 700 hrvatskih žitelja“ Dalmatinski gradovi vratiše se poslije 


17 [Opis rata u 1117. godini je netočan. Naime, došavši na prijestolje, Stjepan II nije 
se pomirio s gubitkom dalmatinskih gradova, pa ih je počeo napadati. Da osigura mle- 
tački posjed u Hrvatskoj, dužd O. Faliero je pošao s brodovljem i vojskom na hrvatsku 
obalu, ali je pod Zadrom izgubio bitku i život (20. VI). Novi dužd Dominik Michiele je 
poslao u Ugarsku Vitala Faliera, Ursa Justinianija i Marina Maurocena koji su sa Stjepa- 
nom II uglavili petogodišnje primirje po načelu trenutačnog posjeda (Stjepan je zadržao 
Biograd i Šibenik). Kad je primirje isteklo, a Mlečani bili zauzeti na Istoku, Stjepan II je 
1124. zauzeo sve gradove, osim Zadra i sjevernih otoka.] 


% [God. 1971. imao je 3480 stanovnika.) 

opet pod hrvatsko-ugarske kraljeve, svoje zakonite gospodare; ali je 
hrvatski narod krvavo to platio, jer je izgubio krunu svih svojih gra- 
dova, svoj kraljevski grad Biograd. 

Vladanje kralja Stjepana 1I bijaše kobno ne samo za Hrvatsku, 
nego i za Ugarsku. On je u Ugarskoj naselio Kumane ili Polovce 
(Plavce), koji su bili tada pogani i gotovi hajduci. Kralj je Kumane 
osobito volio; vođu njihova zadržao je na svom dvoru, a sa ženama nji- 
hovim živio je razbludno, tako da je time vrijeđao i od sebe odvraćao 
sav ostali narod u Ugarskoj. Divlja i nepostojana ćud kraljeva potaknula 
je mnoge, te su ga stali držati za bjesomučnika kojega treba zbaciti s 
prijestolja. Tako se stvorila napokon velika stranka, koja je stala raditi 
da pomogne do kraljevstva najprije njegovu stricu Almošu, a onda 
naravnomu bratu njegovu Borisu Kolomanoviću. 


Kraljević Almoš, brat Kolomanov, bio je nekad kralj hrvatski 
(1091—1095) u jednom dijelu između Drave i Save. Kad ga Hrvati 
protjeraše, dade mu brat, kralj Koloman, za vladanje neku kneževinu, 
koja je opsezala trećinu Ugarske. No Almoš nije bio tim zadovoljan, 
nego se pojagmio za kraljevskim vijencem. Nije mu bilo po ćudi, što 
je Koloman odredio za svoga nasljednika svog sina Stjepana što ga je 
imao od svoje žene Buzile, sicilske kneginje, nego je nastojao da se 
nakon smrti Kolomanove sam popne na prijestolje. Još za živa Kolo- 
mana skova Almoš urotu zajedno s nekim velikašima; no Koloman god. 
1115. otkrije urotu i dade brata Almoša uhvatiti, te zajedno s peto- 
godišnjim mu sinom, nedužnim kraljevićem Belom oslijepiti. Bio bi ih 
dao i pogubiti, da ih nisu spasli redovnici nekoga samostana, u koji 
še bijahu nevoljni slijepci sklonili. 

Drugi takmac kralju Stjepanu bijaše njegov naravni brat Boris 
Kolomanović. Koloman naime bijaše se nakon smrti svoje prve žene 
Buzile drugi put vjenčao s ruskom kneginjom Eufemijom, kćerju ru- 
skoga velikoga kneza Vladimira Monomaha u Kijevu, s kojim je već 
prije prijateljevao. Ali taj brak ne bijaše nimalo sretan. Bilo da ruska 
kneginja nije ljubila Kolomana, za kojega pišu da je bio gotova nakaza 
od čovjeka, bilo šta drugo: Eufemija krenu svomu vojnu vjerom. 
Koloman to doznade, pa je trudnu otjera kao preljubnicu kući u Kijev, 
gdje ona rodi sina Borisa. Taj Boris bi sasvim po ruski odgojen od 
svoje majke Eufemije, koja umre u Kijevu god. 1139. 

Stranka u Ugarskoj, nezadovoljna s vladanjem kralja Stjepana II 
svraćala najprije oči na Almoša, koji je onako slijep bio pobjegao u 
Carigrad i ondje se zaklonio u cara Ivana Komnena, svoga 
svojaka, budući da je Ivan bio oženjen Irenom, kćerju kralja Ladi- 
slava, a njegova strica. Dakako da je sada i bizantski car izdašno po- 
magao bjegunca Almoša i njegove privrženike u Ugarskoj. Kad je na 
to kralj Stjepan II stao progoniti prijatelje Almoševe, počeše i oni bje- 
žati u Carigrad. Kralj sada zahtijevaše od cara po svojim poslanicima 
da protjera Almoša sa svoga dvora. No car se ne odazove, i s toga 
planu rat između Ugarske i Bizantskoga Carstva. 

Pozorištem toga rata bio je ubavi Srijem. Srijem ili Sirmium, koji se 
u spomenicima XII st. zove i Francochorion (Dpayyoxwpiov), 

bio je tada dobrano napučen. Za prvoga križarskog rata (1096) pripa- 
daše Srijem Ugarskoj, koja je tada dopirala do Save i donjega Du- 
nava. Osim staroga Sirmija (Mitrovice), koji je tada bio u razva- 
linama te imao samo hram sv. Dimitrija (odatle Dimitrovica, Dmitrovi- 
ca, Mitrovica), spominju se u tadanjem Srijemu još gradovi Fran- 
cavilla ili Afrankbilla (danas Manđelos) i Malevilla (kod da- 
našnjega Zemuna). U potonjem gradu stolovao je godine 1096. neki 
župan Guz. Savi i Dunavu na jugu, a nasuprot Malevilli sterala se već 
bugarska zemlja, tada u vlasti bizantskoj, a prvi bugarski grad nasu- 
prot Malevilli bio je Beograd (Belegraua civitas Bulgarorum), 
odakle je stari vojnički (rimski) drum vodio preko Niša (Naissus, 
Naisos) i Sredca (Sardika, Sofija) sve do Carigrada. Beogradu na 
istoku poredalo se uz Dunav više znamenitih gradova, između njih i 
Braničevo (Brandiz, Brundusium) na ušću Mlave u Dunav, kraj 
današnjega Kostolca, a na mjestu rimskoga Viminaciuma. 


Rat započe god. 1127. kralj Stjepan, provalivši sa svojom vojskom 
preko Save i Dunava u bugarsku zemlju. Najprije se obori na Beo- 
grad, koji razori do temelja. Kamenje razvaljenoga grada dade prevesti 
u Srijem i sagradi ondje uz staru Malevillu tvrđu, koja se zajedno s 
varošem prozove Zemunom (Zevyun). Oborivši međašnu tvrđu Beo- 
grad robio je i dalje po bugarskoj zemlji. Na velikom drumu, koji je 
vodio iz Beograda u Carigrad, prodre do Sredca (Sofije), pohara taj 
grad, a zatim udari prema Plovdivu, gdje ga zaustavi bizantska vojska. 
Vraćajući se Stjepan u Ugarsku, poruči caru Ivanu da nije vrijedan 
zvati se carem ni kraljem, jer je starčić i baka koja samo miruje 
i planduje. Car mu na to odgovori da će ga još ove godine pohoditi 
i vratiti mu milo za drago. 


I zaista se car Ivan spremi na rat, premda je u to Almoš bio već 
umro (1127). I tako se ratovanje produlji u godinu 1128. Premda se 
Stjepan valjano pripravio i primio pomoći od svoga saveznika, če- 
škoga kneza Sobjeslava, ne mogaše odoljeti jačoj sili carevoj, koji 
održa sjajnu pobjedu kod tvrđe Hrama na utoku rijeke Karaš u Du- 
nav. Rijeka Karaš bijaše tom prigodom pocrvenila od krvi ugarskih 
vojnika, te bijaše tako prepunjena leševima palih junaka da su bje- 
gunci preko njih prelazili kao preko kakva mosta. Car zauze međašnu 
tvrđu Hram na lijevoj obali Dunava i zarobi obilat plijen; a zatim 
pođe na zapad, te posjede čitav Srijem zajedno s netom podignutom 
tvrđom Zemunom. Iza toga vrati se slavodobitan u svoju carevinu. 
Da bi se zaštitio od daljnjih navala ugarskih, učini mjesto razvalje- 
noga Beograda glavnom tvrđom na Dunavu grad Braničevo, smjesti u nj 
bizantsku posadu i dade joj za vojvodu Kurtikija. 

Nedaća kralja Stjepana na donjem Dunavu ohrabri brojne mu pro- 
tivnike. Stadoše snovati kako da zbace s prijestolja kralja, koji je u 
taj mah u Egru bolestan ležao. Kad se k tomu još pročulo da Stje- 
pan neće preboljeti, proglasiše nezadovoljnici za kralja Borisa Koloma- 
novića, koji se bijaše nedavno iz Kijeva svratio u Ugarsku. No Stjepan 
najednom ozdravi i dade pogubiti neke buntovnike. Boris pobježe u 

Carigrad caru Ivanu, a Stjepan na to odredi da ni Boris ni njegovi 
potomci ne smiju nikad više na kraljevski dvor u Ugarsku. Ali se sada 
teško zabrinu radi nasljednika na prijestolju. Sam nije imao od srca 
poroda, pa komu da ostavi kraljevstvo? Stric Almoš je mrtav, a naravni 
brat Boris pobjegao u tuđinu. U toj ga nevolji utješiše dva velikaša, 
koji su nekad bili savjetnici kralja Kolomana, otkrivši mu tajnu da 
još živi nebogi kraljević, slijepi Bela, kojega bijahu redovnici ne- 
koga samostana sakrili ispred bijesa Kolomanova. Stjepana silno obra- 
duje ta vijest. On dade slijepoga Belu dovesti na svoj dvor i odredi 
ga s privolom velikaša za svoga nasljednika. 

Sada stade Stjepan II raditi da se osveti caru Ivanu za posljed- 
nji poraz na Dunavu. U to ime sprijatelji se sa srpskim velikim župa- 
nom Urošem, koji je također bio kivan na bizantskoga cara, jer 
mu bijaše oteo nekadanju stolicu velikih župana, naime tvrdi Ras (kod 
današnjeg Novog Pazara), te u nj smjestio bizantsku posadu s vojvo- 
dom Kritoplom na čelu. Stjepan se sporazumio s Urošem, a da bude 
savez trajniji i tvrđi, zamoli u Uroša kćer Jelenu za svoga nasljednika, 
slijepoga Belu. Još bi utanačeno da će Srbi i Ugri u jedan mah ustati 
i provaliti u bizantske pokrajine. 

Još u jeseni god. 1129. započeše zajedničku borbu s carem Ivanom. 
Prvi ustadoše Srbi i razvališe tvrdi Ras. Gotovo u isti mah digoše 
se i Ugri, pak otjeravši grčke posade iz Zemuna i Hrama provališe 
preko Dunava i dopriješe pod Braničevo. Vojvoda Kurtikije branio 
je grad hrabro. On je ostavio posljednji gradske zidine, pošto je ne- 
prijatelj već svom silom provalio u grad te ga zapalio. Sad planu 
car Ivan strašnim gnjevom. Skupi vojsku da naknadi gubitke; ali 
uza to odluči nemilo kazniti muževe, kojima bijaše povjerio obranu 
Rasa i Braničeva. 

Doprijevši car Ivan do srpske međe iskali svoj gnjev na nesretnom 
Kritoplu, što nije Rasa obranio. Dade ga obući u ženske haljine, posa- 
diti na magarca i vodati po taboru da mu se vojnici narugaju. Onda 
udari prema Braničevu. I tamošnjega vojvodu Kurtikija osramoti ljuto: 
obijedivši ga s izdaje dade ga po leđima izbiti šibama. Zatim gledaše, 
da Braničevo opet što prije dogradi i utvrdi. Pošto je pak za to mnogo 
vremena potratio, i usto mu vojska stala pogibati što od nastajuće zime 
što od nestašice, odluči kralj Stjepan brže preći preko Dunava i udariti 
na iznemoglu vojsku bizantsku. U Ugarskoj življaše međutim neka 
odlična i bogata gospođa latinskoga roda, koja po glasnicima caru 
izdade što Stjepan snuje. Ivan se uvjeri da se taj put ne bi mogao 
ogledati s jačim kraljem, pak ostavi posadu u Braničevu i stade se 
vraćati kući. Da ga usput ne bi zatekla ugarska vojska, koja će ne- 
sumnjivo poći za njim u potjeru, pošao je car veoma mučnim i go- 
tovo neprohodnim krajem. Uza sve to stiže ga ugarska vojska, udari 
na stražnje čete njegove, ali ote samo neke stvari iz careva šatora, 
kojih ne mogaše sobom povesti, jer nije imao tegleće marve. 

Nakon tog okršaja dođe do mira između oba vladara. Posredni- 
kom mira bio je jamačno biskup Fulbert. Oba se vladara sastadoše na 
jednom dunavskom otoku. Tu se najprije među sobom optuživahu i 

ispričavahu, a onda utanačiše mir, kojega pogodbe nisu poznate." Nakon 
mira posla kralj Stjepan II biskupa Fulberta u Carigrad da prenese 
u Ugarsku tijelo nesretnoga Almoša, koje bi zatim svečano pokopano. 
Godinom 1129. prestade rat između Ugarske i Bizanta, te se ne 
obnovi više za života cara Ivana. No uplitanje bizantskoga dvora u 
ugarske poslove ne bi tim dovršeno, jer je u Carigradu zamijenio 
Almoša kraljević Boris, koji se smatrao zakonitim baštinikom u Ugar- 
skoj. Nakon mira s carem Ivanom pobolijevaše kralj Stjepan II sve 
jače. Osjećajući da mu se približava samrtni čas, dade se obući u 
redovničke haljine i umre u aprilu 1131. u tridesetoj godini svoga 
života. Pisti život bijaše mladića preobrazio u nemoćna starca. 


% [Granica između njihovih država ostala je na rijekama Savi i Dunawi.] 
19 (Nadnevak Stjepanove smrti nije siguran. Šišić uzima da je umro 1. III 1131.] 

darovao crkvi 


inom na otoku Krku, 


iz Baške na otoku Krku. 

PRILOG 16 





ZBORNIK CRKVENIH POPJEVAKA SA STARINSKIM KAJDAMA (NEUMAMA), 
KAKO SU SE PISALE DO XI STOLJEĆA 


Zbornik se čuva u franjevačkom samostanu u Šibeniku. 


BELA II SLIJEPI 
1131 — 1141 


i 
BORIS KOLOMANOVIĆ 


Bela II okrunjen bi za kralja 28. travlja 1131. Njega nije mogla 
zaslijepiti kruna ni njezin sjaj; ali koprena, koja mu je zastirala vid, 
pomračila mu je i duh. Stoga ne bijaše jak da u ono burno doba vlada 
prostranom državom. 

Čim je sjeo na prijestolje, pojaviše se dvije stranke. Neki sumnja- 
hu da li može državom upravljati čovjek koji je od ranoga djetinjstva 
bio slijep i zatvoren među samostanskim .zidinama? Drugi opet sma- 
trahu Borisa Kolomanovića pravim nasljednikom kojemu je po krivdi 
zakrčen put do prijestolja. Naposljetku su i oni, koji su za Kolomana 
i Stjepana revnovali proti Almošu i sinu mu Beli, gledali plahim očima 
krunu na glavi onoga kojemu su još nedavno radili o glavi. Svi su ti 
bili, naravno, potajni ili očiti privrženici Borisa Kolomanovića. Ovima 
nasuprot stajala je stranka, koja je za posljednjih vladara bila pro- 
gonjena, a jezgru stranke sačinjavalo je svećenstvo, koje bijaše kralja 
spasilo i u svom ga krilu othranilo. 

Mudar i jak vladar bio bi možda osobnim vrlinama svojim obje 
stranke izmirio, ali Bela nije bio tomu podoban. On je pače bio tako 
slab da se je posve povjerio svojoj vlastohlepnoj ženi Jeleni, kćeri 
pasa vladara Uroša. Ona odmah na početku 1132. sazove ugarski 
sabor u Arad, na koji dođoše privrženici obiju stranaka, ne sluteći 
ništa zlo. Kad je kralj već sjedio na prijestolju, dođe kraljica Jelena 
s djecom svojom i stade ovako govoriti sabranomu narodu: »Čujte svi 
vjerni naši plemići i pučani, stari i mladi, bogati i ubogi, čujte! 
Svakomu je od Vas Bog udijelio očinji vid; zašto je kralj i gospodin 
naš lišen očiju, tko je počinio to zlo? Kažite mi i osvetite nas, pogubite 

krivce!« Na to skoči ogorčeni narod na gospodu, koja bijahu nekad 
svjetovala da se Bela oslijepi. Neke pogubiše, a neke sputaše u verige. 
U svem izgibe šezdeset i osam velikaša groznom smrti, a porodice 
njihove biše lišene svih svojih posjeda i blaga. 


NOVCI KRALJA BELE II 





Nema sumnje da je pokolj u Aradu bio pripravljen od kraljevske 
stranke, da bi se uklonili s puta svi koji bi mogli biti nezadovoljni s 
novom vladom. No tim bi postignuto samo, da se protivna stranka 
okupila i javno ustala da podigne na prijestolje Borisa Kolomanovića. 
Borba, što je tada započela, traje uz neke stanke kroz čitavo vladanje 
Belino, te se nastavlja i za njegova sina Gejze sve do smrti Borisove 
godine 1155. Borisova je stranka kroz to vrijeme (1132—1155) dobi- 
jala pomoći ne samo od ruskih i poljskih vladara, nego također od 
francuskoga kralja, njemačkoga i bizantskoga cara. Beli naprotiv po- 
magali su kao saveznici: rođak njegov češki knez Sobjeslav i mark- 
grof austrijski Leopold III, kojega se sin Albert oženio jednom sestrom 
Belinom. 

Boris bijaše još god. 1129. pred kraljem Stjepanom II pobjegao 
u Carigrad i sklonio se pod okrilje cara Ivana, koji mu dade mnoge 
časti i neku svoju rođakinju za ženu. No kad je car Ivan utanačio 
mir s Ugarskom, ostavi Boris Bizantsko Carstvo i svrati se u Rusiju, 
pa nastojaše skloniti ruske i poljske knezove da mu pomognu domoći 
se prijestolja u Ugarskoj. Bio je još u Rusiji kad se zgodio pokolj 
na saboru u Aradu. Privrženici njegovi i bjegunci skupili se u Poljskoj 
na dvoru kneza Boleslava III Krivoustoga i pozivali Borisa iz Rusije 
da provali s njima u Ugarsku. Sam knez Boleslav stade na čelo čita- 
vom pothvatu. Nato dođe i Boris u Poljsku, vodeći sa sobom pomoćne 
čete ruske. 

U jeseni god. 1132. započe rat. Boleslav Krivousti sa svojom voj- 
skom i s Borisom provali preko Karpata u Ugarsku, te prolazeći Ši- 
puškom županijom prodre do rijeke Šaja. Tu ga sustavi ugarska vojska 
koja se bijaše utaborila s one strane rijeke. Ali u kraljevoj vojsci bijaše 
također mnogo nezadovoljnih i sumnjivih ljudi, za koje se mislilo da 
bi u boju mogli izdati kralja. Zato predloži dvorska stranka, koja bijaše 
priredila krvavi sabor u Aradu, neka kralj skupi oko sebe svu ospodu 
da se tobož s njima posavjetuje. Kad gospoda dođoše, zapita ih kralj, 
znadu li točno da li je Boris kopilan ili rođeni sin kralja Kolomana? 
Privrženici kraljevi izjaviše u sav glas da je Boris nesumnjivo kopilan 
i nipošto vrijedan da sjedne na Kraljevsko prijestolje; Borisovci na- 
suprot krzmahu reći istinu, te odgovarahu neizvjesno ili dvolično. Nato 
se obori dvorska stranka na tobožnje izdajice i stade ih redom ubijati. 

Tek neki spasoše se i pobjegoše u poljski tabor, među njima i Samson. 
Taj nakon nekoliko dana iznenada banu u ugarski tabor i stade kralja 
ovako grditi: »Šta radiš, odurno pseto, s kraljevstvom, pusti krunu 
Borisu, a ti pođi u samostan i živi ondje, kako ti je otac činio«. Voj- 
vode i velikaši oko kralja bijahu od toga prizora tako osupnuti da se 
nitko gotovo ni maknuo nije. Tada negda usklikne neki Ivan, sin 
Otonov: »Što tu stojimo, zašto ga ne uhvatimo?« Sada se tek razabraše 
vojvode. Ali Samson skoči brzo na konja i pobježe. Vojvode nisu mogle 
za njim, jer nisu imale pripravnih konja; no na viku njihovu skoči 
jedan sluga na neosedlana konja i pohita za Samsonom u potjeru. 
Stiže ga i probode baš kad je htio da prepliva rijeku Šajo. 


Premda su obje vojske bile odijeljene jedino rijekom Šajom, koja 
se mogla lako preći, ipak ne dođe do boja. Bit će da se Bela uklanjao 
sukobu s razloga za koji ćemo odmah saznati. Bela pače posla u poljski 
tabor poslanike, koji su poljskomu knezu i ruskim vojvodama govorili 
ovako: »Ne pristoji se da vi proti pravu tražite krunu za kopilana. 
Valjda vam je poznato da Bela kraljuje po zakonu i pravu i da on vlada 
sporazumno sa čitavom kraljevinom.« No poslanstvo slabo je koristilo. 
Međutim se nešto zgodilo, što je Boleslava prisililo na povratak. Dok 
je naime on stajao u taboru pred Šajom, podiže se Belin rođak i 
saveznik, češki knez Sobjeslav, te 18. listopada provali u Poljsku, 
grozno harajući pokrajinu Šleziju. Po ovom biva jasna bojna osnova 
ugarsko-češka. Ugarska vojska morala je samo sustaviti Boleslava i 
braniti mu dalju provalu u Ugarsku, dok je Čehe zapala zadaća da 
prisile Boleslava na povratak. 

Vojna Boleslavova na Ugarsku god. 1132. ostade dakle jalova, pače 
urodi tim da su mu Česi poharali cvatuću pokrajinu Šleziju. Ali on ne 
klonu duhom, nego nastavi rat i slijedećih godina 1133. i 1134. Bela 
međutim sretno suzbi i te navale. Uza sve to zaželi izmiriti se sa svojim 
protivnikom. Kad je u kolovozu 1135. njemačko-rimski car Lotar II 
bio na državnom saboru u Merseburgu, stigoše onamo češki knezovi 
Sobjeslav i Boleslav, koji je potonji imao Pomorje kao leno od cara 
Lotara. Na sabor stiže međutim i poslanik kralja Bele, te davši mu obi- 
late darove (među njima i dva bogato osedlana bijela konja) zamoli 
ga u ime svoga kralja da posreduje za mir. Najprije bi utanačeno pri- 
mirje (1135), a dvije godine zatim konačni mir. Boleslav Krivousti 
morade se okaniti da dalje podupire pretendenta Borisa, koji je bio 
povod dosadanjim smutnjama između Poljske i Ugarske. 


Tim mirom odlanu Beli. Pretendent Boris lišen bi nade da će se 
naskoro popeti na žuđeno prijestolje, to manje što je odmah druge 
godine (1138) umro njegov gorljivi zaštitnik, poljski knez Boleslav. Sad 
je Boris više godina kao bjegunac obijao pragove evropskih dvorova, 
dok mu opet sinu nova nada za Belina sina Gejze. 


Nakon god. 1137. živio je kralj Bela mirno ne radeći gotovo ništa, 
Ugarski ljetopisac Ivan Turčanski piše za nj da se utvrdi svoju vlast u 
Ugarskoj podao piću. Često je pijan od vina razdavao štošta svojim 
dvorjanicima, što poslije nije mogao opozvati. Napokon ga shrva 

vodena bolest, od koje umre 13. veljače 1141, navršiv tek nešto preko 
trideset godina. Žena Jelena rodila mu je četiri sina: Gejzu, Ladislava, 
Stjepana i Almoša, od kojih su prva tri preživjela oca. Najstariji na- 
slijedit će prijestolje, a mlađa dva brata dobit će udjelne oblasti koji- 
ma će upravljati. 

Za slaboga, nemoćnoga i piću odanoga kralja Bele nije se u Hrvat- 
skom Kraljevstvu događalo osobitih stvari da bi ih ljetopisci bili zabi- 
lježili. U Dalmaciji ostalo je gotovo sve onako kako je bilo za kralja 
Stjepana II. Dio Dalmacije, naime grad Zadar s otocima Krkom, Ra- 
bom i Cresom bili su u vlasti Mletačke Republike i njezina dužda 

POVELJA KRALJA BELE II 


Petra Polana, dok su gradovi Split i Trogir zajedno s južnim otocima 
priznavali ugarsko-hrvatskoga kralja.! Zanimljivo je čuti da su Hrvati 
god. 1133. na svoju ruku pokušali Mlecima oteti grad Krk s otokom i 
da je radi toga došlo do sukoba. U isti mah javlja se na mletačkom 
tada otoku Krku znamenita porodica, koja je poslije mnogo vrijedila 
u Hrvata. Pošto su naime Mlečani obranili Krk od Hrvata (1133), 
učiniše oni ugovor s tamošnjim knezom Dujmom, po kojemu se 
Krk dade u zaštitu Mletaka s obvezom da će plaćati danak. Taj knez 
Dujam (1133—1163) najstariji je poznati nam član poslije glasovite 
porodice knezova Krčkih, koji su se napokon prozvali Frankapani. 
Već njegov sin Bartol igra znamenitu ulogu u povjesnici hrvat- 
skoj, te širi vlast svoga roda po hrvatskom kopnu. 


Okolnost, što je hrvatska Dalmacija od god. 1125. bila podijeljena 
među dva gospodara i protivnika, prouzrokovala je mnogo žalosnih po- 
sljedica. U prvi se mah opažalo na crkvenom polju. Budući da je naime 
Zadar bio odijeljen od ostale Dalmacije, nastojali su njegovi biskupi da se 
otcijepe od splitske nadbiskupije, pa da postanu samosvojni. A činilo 
se da će lako cilj svoj postići, budući da je splitska metropolija ostala 
bez glavara iza izdajnika Manasa, te je njom upravljao arciđakom Da- 
bro, koji je opet radio da se nadbiskupska stolica tako brzo ne popuni. 
Kralj takvih prilika počeo je zadarski biskup Mihajlo uskraćivati po- 
sluh splitskoj crkvi, a uz to je nastojao da mu biskupija postane ne- 
zavisnom od splitske metropolije. Hrvatski ljetopisac Toma arciđakon 
piše o tom ovako: 


1 [Oko 1133. Bela II vratio je pod hrvatsko-ugarsku vlast Split i Trogir i ostalu 
Dalmaciju osim Zadra i sjevernih otoka.] 

»Pošto je nadbiskup Manase pobjegao iz Splita, ostade crkva dugo 
bez vrhovnoga pastira, te je njom upravljao arciđakon Dabro. U isto 
doba bijaše biskupom u Zadru neki Mihajlo. Njemu obeća Dabro da 
će mu pomoći do nadbiskupije splitske i primi zato od njega obilatih 
darova. No Dabro kao da nije mario ispuniti svoga obećanja, premda 
ga je Mihajlo neprestano opominjao. Napokon će Dabro Mihajla lukavo 
nadmudriti. Označi mu dan kad će doći u Split, tamo misiti i narod 
sjetiti da ne ostavi dulje svoje crkve bez pastira; a nato će Dabro 
njega predložiti za nadbiskupa. No kad je Mihajlo došao u Split, pa 
nakon mise narod opomenuo da izabere duhovnu glavu, Dabro je 
mudro šutio. Osramoćeni i gnjevni Mihajlo ostavio Split i vratio se 
u Zadar, pak odlučio uskratiti crkvi splitskoj posluh i oteti se njezinoj 
jurisdikciji« On to zaista i učini, a poslije njegove smrti (oko 1034) 
povede se za njim i njegov nasljednik. Pomagala ih u tom nastojanju 
Mletačka Republika, koja je žudila da se biskupije zadarska i susjednih 
ora posve otcijepe od Splita i podvrgnu mletačkoj patrijaršiji u 

radu. 

Da se razdor u dalmatinskoj crkvi ne odulji, bilo je najprije po- 
trebno da se splitska nadbiskupija popuni vrijednim glavarom. Tako 
bi god. 1136. izabran za nadbiskupa dosadanji župnik crkve sv. Ana- 
stazija u Splitu, po imenu Gaudije, rođeni Splićanin, odličan i na- 
obražen svećenik, a uz to i dobro poznat na kraljevskom dvoru. No 
upravo njegova gorljiva privrženost prema kralju Beli malo da ne po- 
mrsi svaki red u Dalmaciji. On se naime dade posvetiti od ostrogon- 
skoga nadbiskupa i uvrijedi tim ljuto rimskoga papu. Tek nakon 
opetovanih poslanstva i molba kralja Bele umiri se papa, te pismom 
od 24. svibnja 1139. oprosti mu i posla mu nadbiskupski plašt. Gaudije 
ostade na to nadbiskupom sve do god. 1158, ali kako je bio miljenik 
ugarskoga dvora, prouzročio je svojim nerazboritim postupanjem po- 
slije mnogo zla. 

Za vladanja kralja Bele postaje također jasnija povjesnica zagre- 
bačke biskupije. Poznato je kako je ugarski kralj Ladislav tu biskupiju 
još oko god. 1094. osnovao sasvim u ugarskom interesu, podloživši je 
ostrogonskomu nadbiskupu u Ugarskoj, a ne hrvatsko-dalmatinskoj me- 
tropoliji u Splitu. Prvi biskup zagrebački bijaše neki Čeh po imenu 
Duh; njega naslijedi biskup Francika, a za Bele I nalazimo kao zagre- 
bačkoga biskupa Macilina. Njemu bijaše šimeški župan Adalbert oteo 
zemlju i posjed Dubravu, koju bijaše zagrebačka biskupija dobila na 
dar još od kralja Ladislava. Štoga se potuži god. 1134. biskup Macilin 
pred ostrogonskim nadbiskupom Felicijanom, koji dosudi Dubravu pri- 
jašnjemu vlasniku. O tom bi sastavljeno pismo, a to je pismo najstarija 
isprava koja se tiče zagrebačke biskupije i Slovinske zemlje. 

Premda je Belino vladanje bilo uopće slabo, ipak se zgodilo da 
je jedna nekadanja hrvatska oblast došla pod njegovu vlast. Bila je to 
banovina Bosna. Poznato je da je Bosna nešto prije, nego što je 
izumrla domaća kraljevska porodica u Hrvatskoj, zapala dukljanskoga 
kralja Bodina, koji je u stečenoj banovini namjestio za svoga namje- 
snika kneza Stjepana. Sad najednom nalazimo Bosnu u vlasti kralja 

Bele Slijepoga. Na saboru naime u Ostrogonu god. 1137. podijeli on 
uz privolu svih sabranih velikaša i plemića banovinu Bosnu svojemu 
mlađemu sinu Ladislavu kao hercegovinu da pobira od nje dohotke. 
Nije vjerojatno da je Ladislav sam upravljao Bosnom, budući da mu 
je bilo tek nekoliko godina; bit će da je samo primao dohodak od ze- 
mlje, dočim su njom i dalje upravljali banovi. Zanimljivo je da je kralj 
Bela, netom što je dobio Bosnu, odmah povećao svoj kraljevski naslov, 
prozvavši se kralj Rame (rex Rame), jer su Ugri po rijeci Rami zvali 
Ramom zemlju, koja se inače zove Bosna po rijeci istoga imena. Prvi 
put se Bela zove kraljem Rame u jednoj povelji od god. 1135, a po 
tom sudimo da ju je te godine i dobio. 


* [Riječ je o ispravi datiranoj u prijepisu iz XVIII stoljeća. Stoga se prihvaća 
mišljenje da hrvatsko-ugarski vladari nose taj naslov od 1138. godine.] 


GEJZA II 
1141 — 1162 


i 
BIZANTSKI CAR EMANUEL KOMNEN 


Slijepoga Belu naslijedi na ugarskom i hrvatskom prijestolju naj- 
stariji sn Gejza (1141—1162), koji bi okrunjen u Stolnom Bio- 
gradu treći dan nakon očeve smrti. No Gejza bijaše još nejačak, te 
ne mogaše da sam vlada državom; zato bi sastavljena skrbnička vlada, 
kojoj je glava bio glasoviti Beluš. 

Beluš je bio najznamenitija ličnost u Hrvatskoj i Ugarskoj gotovo 
za čitavog vladanja Gejzina. On je ravnao sudbinom kraljevina od 
1141. do 1158, te je u to doba bio štit i obrana Ugarske. Najprije je 
bio hercegom (dux), a poslije je obnašao redom najviše časti u Ugar- 
skoj i Hrvatskoj: sad je bio ban hrvatski, sad palatin ugarski, a kat- 
kad oboje zajedno, O podrijetlu toga odličnoga muža znade se malo. 
Grčki povjesničar Kinnam piše da je bio iz Dalmacije u širem smislu, 
pe zato sudimo da je bio Hrvat ili Srbin. Beluš imao je za ženu ta- 

ođer kćer srpskoga velikoga župana Bele Uroša, naime sestru kra- 
ljice Jelene, te je po tom bio tetak mladomu kralju Gejzi. Sada lako 
okučujemo, kako je Hrvat mogao postati prvim čovjekom u čitavom 
vladanju. Ta on je kao tetak imao najviše prava da bude skrbnikom 
mladomu kralju, koji ga je na svoju sreću vazda slušao i njemu se 
povjeravao. Tako je Gejza odmah s privolom Beluševom potvrdio brata 
svoga Ladislava za vojvodu Bosne, a i najmlađemu bratu Stjepanu 
podijelio je po običaju Arpadovića čast hercega i jedan dio ugarske 
zemlje da njom upravlja. 








1 [Beloš, Bjeloš, Bjeluš bio je sin raškog župana Uroša I, brat Beline žene Jelene 
i ujak Gejze II. Bio je, dakle, Srbin.] 

Vrlomu i umnomu Belušu, koji je na Gejzin dvor dozvao i druge 
znamenite muževe iz hrvatskih i srpskih zemalja kao svoga šurjaka 
Uroša, bijaše prije svega stalo do toga da utvrdi prijestolje svomu 
gojenčetu. Stoga je gledao da učvrsti najprije prijateljstvo između 
Ugarske i Srbije. No tim je uzbudio sumnju u Carigradu, gdje je god. 
1143. postao carem odlučni i poduzetni Emanuel Komnen 
(1143—1180). No Beluš nije bio zadovoljan samo tim, što je Srbiju 
tjesnije prikovao uz Ugarsku; on je gledao obnoviti stare srijateljske 
sveze s ruskim knezovima koje su nekad opstojale za Kolomana, ali 
su zatim radi Borisa bile prekinute. To mu pođe za rukom, te mlada 
ruska kneginja Eufrozina, kći velikoga kneza kijevskoga Mstislava, za- 
ručena bi 1142. s mladim kraljem Gejzom, kojemu je tada bilo oko 
dvanaest godina. Prijateljske sveze s Rusijom trajahu i dalje, pače 
god. 1150. udade sam Beluš svoju kćer za kneza Vladimira Dorogobu- 
škoga, brata kraljice Eufrozine i Izjaslava II. Eufrozina bijaše umna 
i značajna žena, te je sada Beluš mogao biti donekle siguran da ruski 
knezovi ne će više pomagati pretendenta Borisa. 

Dok se je tako Beluš osigurao na jugu i istoku, zaprijeti mu pogi- 
belj na sjeveru i zapadu. U Češkoj naime bijaše (1140) prijate ja i 
saveznika Sobjeslava zamijenio knez Vladtslav II, sin Vladis ava 
I, a žestok protivnik Gejze i Ugarske. Sobjeslavovi sinovi pobjegoše na 
to u Ugarsku, te nastojahu odanle s pomoću nezadovoljnih velikaša 
čeških zbaciti Vladislava s prijestolja (u proljeću 1142). Jamačno da 
ih je i Beluš pomagao, ali oni uza sve to ne naudiše novomu knezu. 
Taj pak prometnu se sada u još ljućega neprijatelja Ugarske. 

Ne prođe nakon toga koja godina, pojavi se opet nesretni Boris. 
Gdje je on desetak godina (1135—1145) boravio, nije poznato, ali god. 
1146. eto ga u Njemačkoj. Kad je naime te godine njemački kralj i car 
Konrad III Hohenstaufovac saborovao u Aachenu, sku- 
pivši ondje mnogo njemačke gospode a s njima i kneza Vladislava II, 
eto najednom preda nj Borisa, gdje mu se tuži kako je po krivici lišen 
ugarskoga prijestolja, pak mu nudi novaca i zaklinje ga da mu po- 
mogne. Borisa su živo zagovarali češki knez i austrijski markgrof, 
a i car je jedva dočekao zgodu da se uplete u ugarske poslove. Tako 
bi odlučeno Borisu priteći u pomoć. 

Banu Belušu nije bilo ni malo ugodno, kad začu što se u Nje- 
mačkoj zasnovalo. On zato stade pomagati Welfovce u Njemačkoj da 
zabavi cara i markgrofa austrijskoga. Međutim Boris na svoju ruku 
skupi u Njemačkoj plaćenika, te zajedno s Ratbodom, zapovjednikom 
dustrijskih međašnih tvrđa, navali god. 1146. na Požun i osvoji ga. 
Gubitak toga znamenitoga grada bijaše velik udarac za Ugarsku; stoga 
se Ugri požuriše, da ga opet otmu, prije nego što velika njemačka 
vojska provali u Ugarsku. Dobivši grad stala se između Mošonja i 
Leithe sabirati velika ugarska vojska — do 70.000 — da dočeka Ni- 
jemce. Uto je već uz lijevu obalu Leithe dolazio austrijski markgrof 
Henrik II Jasomirgott s austrijskim, bavarskim i saskim če- 
tama, te se utaborio na rijeci Fišahi. U jutro 11. rujna 1146, kad će 

se zametnuti osudni boj, pošao je mladi kralj Gejza u kapelu sv. 
Ane, gdje bi proglašen za oružje doraslim i opasan mačem. Na to 
poreda vrli Beluš vojsku u bojne redove. Prve čete sačinjavahu sikulski 
(szćkeljski) i kumanski strijelci, na obim krilima stajahu županijske 
čete, a u središtu bijaše Beluš s kraljem i 12.000 izabrane momčadi. 
Boj se svrši porazom Nijemaca; po ugarskim izvorima pade u boju 
7000 Nijemaca i 3000 Ugara. Mira ne utanačiše neprijatelji; ali Nijemci 
okaniše se pomagati nesretnoga Borisa. 

Uto sinu Borisu nova nada, kad se god. 1147. kršćanski svijet spre- 
mao na drugu križarsku vojnu. Već u veljači 1147. došao je k francu- 
skomu kralju Luju VII u grad Etampes poslanik Borisov s pi- 
smom, u kojem je pretendent izjadao svoje jade i zaklinjao kralja 
da mu prolazeći kroz Ugarsku vrati ugrabljeno prijestolje. Kralj mu 
na to odgovori da dođe k njemu u Francusku. No uto je već njemački 
kralj Konrad III s Nijemcima prolazio kroz Ugarsku, te Boris pohiti 
preda nj moleći ga za pomoć. Konrad se nađe u nemaloj neprilici. U 
jednu ruku rado bi bio osvetio poraz njemačke vojske od prošle go- 
dine, a na to su ga nukali ne samo češki knez i austrijski markgrof, 
nego i obzir prema bizantskomu caru Emanuelu, koji bi rado bio vidio 
Borisa na ugarskom prijestolju; no u drugu ruku kako da oskvrne sveto 
poduzeće i udari na kralja, koji najpripravnije pušta da prolazi njego- 
vom zemljom. Konrad ne pomože Borisu, ali zato je udario na Gejzu 
nametima, oplijenio samostane i činio druga nasilja. Jedan ugarski 
ljetopisac kaže da se Konrad nije ponio kao vojnik Kristov, nego kao 
tiranin i hajduk. 

Nakon toga prolazila je Ugarskom francuska vojska. Ona je bila 
vikla većemu redu i stegi, a ni kralj Luj VII nije se ponašao onako 
dvolično kao Konrad. Ljetopisac ugarski hvali Luja da se ponio kako 
se pristoji hodočasniku Kristovu. No malo da ipak ne dođe do sukoba 
između Luja i Gejze. Boris naime osvanu najednom u francuskom 
taboru, došuljav se tobože neopažen među francuske vojnike. Javno 
se francuski kralj nije za nj zanimao, ali jamačno da je za njega znao, 
jer se poslije u francuskom taboru govorlio da ga Luj nije htio otjerati 
s obzira prema bizantskomu caru. No Boris malo da nije radi toga na- 
stradao. Jer francuska vojska ne bijaše još ostavila Ugarske, kad Gejza 
saznade gdje Boris boravi, pa posla svoje ljude kralju Luju s molbom 
da mu predade krvnoga dušmanina. Luj pričinio se nevješt, pak dopu- 
stio ugarskim poslanicima da pretraže njegov tabor, ne bi li gdje za- 
tekli onoga koga traže. Boris sada htjede umaknuti i stade se s nekim 
konjanikom boriti za konja. Ali nato bi uhvaćen i doveden pred kralja 
“ Luja kojemu se odade. Francuski kralj sazove nato vijeće velikaša, pa 
posavjetovavši se s njima odgovori ugarskim poslanicima da je voljan 
držati mir s kraljem Gejzom, ali da ne može izdati čovjeka, koji se 
k njemu u nevolji utekao. Kralj Gejza nakon toga povuče se sa svojom 
vojskom u nutarnju zemlju, dok je Boris s Francuzima otišao u 
Carigrad. 

Ni križari dakle ne pribaviše Borisu žuđenoga prijestolja. Ali sad 
ustade sam bizantski car Emanuel da se bori za svoga rođaka, za 

nesretnoga bjegunca Borisa. Car Emanuel podigao Bizantsko Carstvo 
na visok stepen moći i slave, na kojem je bilo rijetko kada prije, a 
nikad više poslije. Već za predšasnika njegovih Aleksija Komnena 
(1081—1018) i Ivana Komnena (1118—1143) bijaše se država znatno 
podigla, tako da je Emanuel mogao snovati ne samo o tom kako da 
obnovi ugled Istočnorimskoga Carstva, nego da svoju vlast razastre i 
po nekadanjim zapadnorimskim oblastima. Sam Emanuel bijaše na- 
daren sjajnim darom vojvodskim, uz to je bio osobno hrabar, pravi 
vitez, te je pronio slavu bizantskoga oružja na sve strane tadanjega 
svijeta. Čitavo vladanje njegovo ispunjeno je neprekidnim bojevima. 

Emanuel je vodio krvave bojeve s Normanima u južnoj Italiji. 
No još žešće obarao se na Ugarsku i njezina kralja Gejzu. Prvo mu 
bijaše Gejza kriv što je onako nemilo postupao s Borisom, njegovim 
rođakom. Nadalje nije caru bilo poćudno što se Gejza oženio Eufrozi- 
nom, sestrom kneza Izjaslava II, koji je bio očit dušmanin Bizanta. 
No najviše je bizantskoga cara peklo što su ugarski Arpadovići na 
početku XII stoljeća ovladali hrvatskom državom, naročito pak dalma- 
tinskim gradovima. Taj po bizantskom shvaćanju drski pokus imali 
bi Arpadovići strašno platiti: ne samo Hrvatska i Dalmacija vratit će 
se opet pod vrhovnu vlast Bizantskoga Carstva, nego i sama Ugarska 
mora postati pokrajina bizantska. A i zato će Arpadovići stradati što 
su se usudili Srbe dići na Bizantsko Carstvo. Da bi lakše svladao 
Ugarsku, Srbe i Normane, utanači Emanuel savez s njemačkim carem 
i Mlecima. Kralj pak Gejza pouzdavaše se u Normane, Srbe i welfovce 
u Njemačkoj, koji su bili zakleti protivnici carske porodice Hohenstau- 
fovaca. Tako napokon planu rat god. 1148, koji je naskoro čitavu 
Evropu razdijelio na dva velika tabora. 


Car Emanuel borio se najprije s Normanima i Srbima, kojima je 
od god. 1149. bio veliki župan Uroš II, nazvan Prvoslav, sin Uroša 
I i ujak kralja Gejze. Godine 1151. navijesti Emanuel rat i kralju 
Gejzi, pak povevši sa sobom bjegunca Borisa, provali preko Save u 
Srijem i prisili tvrdi Zemun na predaju. Gejza pohitao iz Haliča, gdje 
se borio s knezom Vladimirom, na obranu svoje države. Emanuel pre- 
lazio upravo preko Save, kad mu stiže vijest da se primiče Gejza s 
golemom vojskom i da se želi jednom ogledati s bizantskom silom. 
No do boja ipak ne dođe, pače oba se vladara napokon izmiriše uz 
uvjete koji nisu poznati. 

Ali mir ne potraja dugo. Godine 1152. utanači car Emanuel savez 
.s novim njemaškim carem Fridrikom I Barbarossom, koji 
je dvije godine zatim (1154) Konrada, bavarskoga grofa u Dahovu 
(Monakovu na sjeverozapadu; Miinchen) imenovao hercegom Hrvatske 
i Dalmacije. Gejza nasuprot stjecao je nove protivnike tim što je go- 
dine 1154. proglasio hercegom i suvladarom svoga nedorasloga sina 
Stjepana, hoteći mu tako osigurati nasljedstvo. No tim ljuto uvrijedi 
svoju braću Stjepana i Ladislava, koji su ga dotad vjerno pomagali i 
svagdje ga pratili. Kako u ono doba nije u Ugarskoj bio još stalno 
određen red nasljedstva, te nije bilo ustanovljeno da li kralja ima 

BIZANTSKI CAR EMANUEL KOMNENAC 
Risarija iz djela »De passagiis in terram sanctam« 





naslijediti najstariji brat (seniorat) ili prvorođeni sin (primogenitura), 
to su braća Gejzina smatrala da imadu preče pravo na prijestolje, nego 
njihov sinovac. Čini se da je došlo i do ozbiljnih smutnja, jer je malo 
zatim Gejzin brat Stjepan pobjegao u Carigrad, te je sada Emanuel 
zakriljivao dva pretendenta: Borisa i Stjepana. To iznova ogorči kralja 
Gejzu, pak kad se god. 1154. car spremao za novi rat s Normanima, 
Gejza opet stade smetati Emanuelu na Dunavu. 

Da bi se za normanskoga rata osigurao od Ugarske, povjeri car 
upravu pograničnih mjesta na Dunavu (Beograda, Braničeva) svomu 
rođaku Androniku Komnenu, kojemu također predade i Niš. Andronik 
bijaše pristao i hrabar čovjek, ali lukav i nepouzdan. Pomamio se za 
carskom krunom, pa stao tajno šurovati s Gejzinim ljudima. On će 
kralju predati orilo Niš, Beograd i Braničevo, a zato će mu Gejza 
pomoći do bizantskoga prijestolja. 

Prema dogovoru s Andronikom, a valjda napućen od sicilskoga 
kralja, s kojim je Emanuel tada, premda s malo sreće, ratovao, skupi 
Gejza veliku vojsku, u kojoj je osim Ugara bilo Čeha i nedavno u 
Ugarsku doseljenih Sasa. Gejzi pridruži se i tadanji bosanski ban Borič. 
S tom velikom vojskom pređe kralj preko Dunava i pođe prema 
gradu Braničevu. Uto bijaše car Bimanial. saznao za urotu Andronikovu, 
te ga bacio u tamnicu, a u Braničevo smjestio novu posadu. Tako zateče 
Gejza god. 1155. ondje neprijatelje mjesto saveznika, pa morade grad 
podsijedati. Malo zatim dođe pred Braničevo i Emanuel, ali s nedo- 
statnim silama da bi mogao Ugre suzbiti i osloboditi grad. Želeći Bra- 
ničevce ohrabriti na što dulji i ustrajniji otpor, dobacit će im Emanuel 
strelicom pismo, u kojemu javlja da će pomoć naskoro stići. No strelica 
s carevim pismom pade u ugarski tabor. Gejza se preplaši, pa spalivši 
strojeve za podsadu, odluči vratiti se kući. Budući da se pak bijaše 
Dunav razlio, ne mogaše odmah preći preko rijeke, nego udari 
zapadu prema Beogradu, dočim se bosanski ban Borič, idući uz Savu, 
imao preko Drine vratiti u svoju banovinu. 

Emanuel posla za banom Boričem u potjeru svoga vojvodu Vasi- 
lija, a njemu pridruži i ugarske bjegunce, na čelu im Borisa i Gejzina 
brata Stjepana. Ali Vasilije više vatren i smion junak nego vješt i 
razborit vojvoda, pa upućen valjda još od Borisa i Stjepana, ne pođe 
u potjeru za bosanskim banom, nego udari na glavnu vojsku, koja 
je išla prema Beogradu. Ugri mišljahu u prvi mah da je na njih udarila 
čitava Eiantika vojska i stadoše uzmicati; no videći da je neprijatelj 
slab, oboriše se na nj svom snagom. Ljuta se bitka zametnula. Prvi 
nagnuše bježati pribjegli u Carigrad Ugri, na čelu im Boris i Stjepan, 

a onda stade uzmicati čitava grčka vojska. Vojvode Vasilije i kraljević 
Stjepan umakoše sretno; svi ostali ili izgiboše ili dopanuše ropstva. 
Među mrtvima na bojnom polju ležao je i nesretni Boris Kolomanović, 
proboden strelicom nekoga Kumana. 

Posljedice bizantskoga poraza god. 1155. bile su kobne. Slavodo- 
bitna ugarska vojska udarila nato ravno prema Beogradu, kojega se 
žitelji tako prepadoše da su se sami htjeli Gejzi predati. Car pošalje 
brzo onamo Kankatuzena, koji pohvata u gradu ugarske privrženike 
i kolovođe njihove, pak onda ohrabri građane i pripravi grad za obranu. 
Emanuel bijaše gotovo bijesan poradi tolike nedaće, te htjede odmah 
i sam pohitati za Gejzom i sramotu oprati. Ali vojvode odvraćahu ga 
od toga smionog nauma. Car im popusti, te odluči dojduće godine 
ki čim osvane proljeće, što odlučnijom vojnom osvetiti poraz svoje 
vojske. 

I zaista u proljeće 1156. podiže car golemu vojsku da s njom pro- 
vali u srce Ugarske. Dopro već do Dunava i čekao na brodovlje, koje 
će prevesti silnu vojsku. Gejza se uvjerio da nema šale, pak poslao k 
caru najodličnije velikaše kraljevstva da rade o miru. Car se isprva 
nećkao i branio, ali napokon privolio i on na mir. Odsad ne čujemo sve 
do smrti Gejzine da bi došlo do sukoba između oba vladara. Emanuel 
međutim ne bijaše se odrekao svojih osnova, on ih je samo odložio na 
zgodnije vrijeme. Ta on je i dalje držao na svom dvoru kraljevića 
Stjepana, pače ga je oženio i carevnom Marijom. Poslije je opet 
ugostio drugoga brata Ladislava. Uz to je svakom prigodom radio u 
prilog obim kraljevićima. Kad je god. 1157. poslao poslanike nje- 
mačkomu caru Fridriku Barbarossi, dopusti da im se pridruži i Stje- 
pan, pače preporuči poslanicima da ga što jače podupiru u cara. I 
zaista je njemački car pozvao Gejzu da zadovolji zahtjevima brata 
svoga. Na to Gejza 1158. posla dvorskoga suca Henrika i rapskoga 
biskupa Gervazija da cara u sve valjano upute. Poslanici govorahu 
Fridrihu da je Gejza brata Stjepana u svem učinio sebi ravnim, da mu 
je dao sve časti osim kraljevskoga naslova, a da ga je iz države otjerao 
jedino zato što se bio na nj podigao. Stjepan se tuži na njega samo 
zato što nije mogao izvesti svojih izdajničkih osnova; stoga neka car 
prestane podupirati takvog nevrijednika. Car, kojemu je u to trebalo 
Gejzine pomoći za rat u Italiji, okani se zaista zagovaranja Stjepana. 


Gejza umre 1162. u najboljoj muževnoj dobi. Za sobom ostavi tri 
* nedorasla sina: Stjepana, Belu, Gejzu, i tri kćeri. Najstariji sin Stjepan, 
koji je već desetak godina obnašao čast hercega, određen bi za na- 
sljednika na prijestolju, mlađa braća Bela i Gejza dobit će uz časti 
i po jedan dio Ugarske da njima upravljaju kao hercezi. 

Kako je Gejza gotovo za čitavog vladanja svojeg vodio krvavu 
borbu za opstanak, nije čudo da se malo znade o njegovu radu u 
Hrvatskom Kraljevstvu. Stupivši na prijestolje potvrdio je po običaju 
svojih predaka sve povlastice dalmatinskih gradova. Tako je u svibnju 
1142. potvrdio sloboštine grada Splita, pak ih znatno i rašario. Kralj 
obeća Splićanima da ne će tražiti od njih talaca u znak vjernosti, da 
mogu slobodno trgovati po čitavoj državi njegovoj, da ne će plaćati 

nikakova danka ni poreza, da sami mogu birati nadbiskupe i načel- 
nike koje će kralj potvrđivati, da su oslobođeni od zalazine kad bi kralj 
došao da se kruni ili vijeća u boljku zemlje itd. Poslije je kralja za- 
mjenjivao glasoviti ban Beluš (1144—1157), koji se u ispravama 
uvijek spominje odmah iza kralja. 

Za Gejzina vladanja zgodi se još da se onaj dio Dalmacije, koji je 
bio politički pod Mlecima, i u crkvenom pogledu odvojio od splitske 
nadbiskupije. Smutnje u metropoliji splitskoj za nadbiskupa Gaudija 
upotrebi zadarski biskup Lampridije, te izradi u pape Anastazija IV, 
da je taj 17. listopada 1154. izdao bulu kojom je zadarsku biskupiju 
uzvisio na nadbiskupiju, te joj podvrgnuo četiri druge biskupije u 
Dalmaciji, naime osorsku, krčku, rapsku i hvarsku. Tim bi staroslavna 
nadbiskupija solinsko-splitska opet znatno stegnuta i oslabljena. No 
ni novi nadbiskup zadarski nije se dugo naužio slavlja. Na ponuku 
Mletačke Republike izdade Anastazijev nasljednik Hadrijan IV već 
druge godine 1155. bulu, kojom podade mletačkomu patrijarhu .Hen- 
riku na Gradu i njegovim nasljednicima vrhovnu vlast nad zadarskim 
nadbiskupom i njegovim područnicima 

Tek što je Gejzin petnaestogodišnji sin Stjepan III sjeo na 
prijestolje ugarsko i hrvatsko, odmah se opet podiže bizantski car 
Emanuel da izvrši ono što mu za živa Gejze ne bijaše pošlo za rukom. 
Grčki s apel) Kinnam priča kako je u ono doba u Ugarskoj vrijedio 
zakon da kralja imadu vazda naslijediti na prijestolju njegova preži- 
vjela braća. Upravo na osnovi toga zakona zahtijevao je Emanuel 
da se Gejzin sin zbaci, a na njegovo mjesto uzvisi koji od njegovih 
stričeva, Stjepan IV ili Ladislav II. 

Već ljeti 1162. osvanuo je Emanuel u gradu Sredecu, vodeći sa 
sobom protjerane kraljeviće Ladislava II i Stjepana IV. Potonji mu 
bijaše kudikamo miliji, jer je bio oženjen njegovom rođakinjom, lije- 
pom Marijom, dok se Ladislav nije htio ženiti da ne bi možda tim 
onemogućio povratak u domovinu. Još prije svoga polaska u Sredec 
bijaše Emanuel poslao glasnike u Ugarsku zahtijevajući da se po 
pravu starješinstva uzme vladanje Gejzinu sinu i dade njegovu štiće- 
niku Stjepanu IV. Čuvši Ugri samo ime Stjepanovo, gotovo se zgroziše, 
jer je bio rođak carev te su se bojali da bi bio kletvenik (vazal) 
cara Emanuela. Otpraviše zato poslanike ne hoteći o tome ni čuti. 
Caru Emanuelu bijaše međutim stalo da pomogne Stjepana IV do 
prijestolja i radi slave i radi danka, a i radi toga što je mislio da 
će mu njegov štićenik ustupiti Zemun i čitav Srijem. Da bi Ugre 
uplašio, pođe od Sredeca na sjever k Dunavu, do gradova Beograda i 
Braničeva, te posla odanle svomu štićeniku Stjepanu, koji bijaše već 
prije u Ugarsku provalio, Aleksija Kontostefana u pomoć. Taj zauze 
tvrdi Hram. Ugarska se gospoda prepadoše, a na to ih Kontostefan na- 
stojaše predobiti obećanjima i darovima. No uza sve to ne dadoše se 

skloniti da pristanu uz Stjepana IV, bojeći ga se kao žive vatre. Oni 
govorahu: sb vrijedi nasljedstvo po starješinstvu, zapada kruna prije 
starijega brata Ladislava, nego mlađega Stjepana. Napokon izjaviše se 
za Ladislava, a brata mu Stjepana priznaše jedino za njegova na- 
sljednika. 

Tako postade u sredini srpnja 1162. ugarskim kraljem Ladi- 
slav II. On vladaše samo šest mjeseci, do 14. siječnja 1163. O nje- 
govu vladanju ne ostade pametara, ne zna se ni za jedan dogođaj ni 
djelo njegovo. Sinovac mu Stjepan III bijaše s majkom i braćom, a 
i s poglavitim privrženicima pobjegao u zapadne strane Ugarske, bo- 
raveći najviše u Požunu i čekajući ondje dok osvane zgodnije vrijeme. 

Uto umre Ladislav 14. siječnja 1163. Sad zaredaše nove borbe izme- 
đu strica Stjepana IV i sinovca mu Stjepana III. Uz strica stajahu 
eve velikaši i gospoda južne Ugarske, Hrvatske i Bosne, kao 

onski ban Borič i slavni Beluš, koji je opet bio hrvatski ban. Stjepan 
IV bi već 27. siječnja u Ostrogonu okrunjen za kralja. No naskoro 
pokvari on sve sam. Budući da je bio dodijao svojim podložnicima, 
stadoše se sve više od njega odmetati, tako da je napokon bio prisi- 
ljen zatražiti pomoć u cara Emanuela. Ovaj pohita odmah s vojskom 
iz Carigrada prema Plovdivu. Ondje se utabori sa čitavom vojskom, a 
samo jedan odio pod vojvodom Aleksijem, sinom Kontostefanovim, 
pošalje u Ugarsku. S pomoću te bizantske vojske svlada Stjepan IV 
otpornike, pak osjećajući se opet siguran otpusti svoje saveznike kući. 
Ali se grdno prevari. Protivna mu stranka digne se ponovo na noge, 
te ga uze bijediti da je izdao domovinu, jer je već ustupio ili obećao 
ustupiti Emanuelu neke zemlje, po svoj prilici Srijem. Naskoro ojača 
protivna mu stranka jako, te u boju 19. lipnja 1163. bude on do nogu 
razbijen. U tom boju izgibe mnogo ugarske gospode; sam Stjepan IV 
pobježe iz Ugarske, a mjesto njega zavlada opet sinovac mu Stje- 
pan III, sin Gejzin. 

Sad se car Emanuel opet podigne da pomogne svomu štićeniku 
i rođaku. No uvjerivši se da mu ne bi mogao pribaviti i osigurati prije- 
stolja, privoli na mir što mu ga je Stjepan III nudio. Prefekt carske 
straže Juraj Paleolog ugovori s kraljem mir uz pogodbu da car ne 
će više podupirati njegova strica. No zato morade Stjepan caru pre- 
dati na odgajanje svoga mlađega brata Belu i obećati da će mu ustu- 
piti onu oblast, koju mu bijaše otac još na samrti namijenio. Bila je 
pak ta oblast ili sam Srijem ili možda čitava Hrvatska s Dalmacijom. 
Na to odvede Juraj Paleolog mladoga Belu u Carigrad, gdje ga car 
imenova despotom i nazove Aleksijem. Uz to ga stade svima pokazivati 
kao svoga nasljednika na prijestolju, govoreći da će ga oženiti svojom 
rođenom kćerju Marijom.! 

No to je sve Emanuel činio zato da bi i dalje imao prigode uplitati 
se u ugarske posle. Jer-tek što se Bela u Carigradu udomio, stade car 


1 [Stjepan III nije htio predati Bizantu Belinu baštinu, tj. Hrvatsku s Dalmacijom. 
On je dapače 1163. došao u Hrvatsku i Dalmaciju, gdje je potvrdio privilegije dalmatin- 
skim gradovima, a možda se i okrunio za hrvatsko-ugarskog kralja. Zbog toga je izbio 
rat 1164.] 

od Stjepana zahtijevati da predade bratu obećanu oblast kao pravu 
baštinu a ne samo za upravljanje, kako je dosad bio običaj u porodici 
Arpadovoj. Kad ugarski kralj na to ne privoli, započe rat iznova god. 
1164. Ratovalo se na više strana, najviše u zemljama Hrvatskoga Kra- 
ljevstva, jer je Emanuelu bilo najviše do toga da upravo te zemlje 
povrati svojemu carstvu. 

Grčkoj vojsci zapovijedao je sam car Emanuel. Pošav iz Carigrada 
starom vojničkom cestom, koja je kraj Sredeca i Niša vodila do Beo- 
grada, pređe ondje rijeku Savu i provali u pokrajinu Srijem, koji je 
tada obuhvaćao ne samo današnji Srijem, nego i sadanju Bačku izme- 
đu Dunava i Tise. U tili čas prodre car sa svojom golemom vojskom do 
Petrovaradina, gdje se čvrsto utabori da mu bude lakši i slobodniji 
prelaz u Ugarsku. Iz Petrovaradina posla kralju Stjepanu ovo pismo: 
»Nismo došli, sinko moj, da na Ugarsku zaratimo nego da vratimo 
Beli njegovu baštinu, koje ti ne otesmo silom nego nam je ti i tvoj 
otac već prije dobre volje ustupiste. Ako se dakle dogodilo, te bi 
Bela s tvojom privolom imao postati naš zet — a ti si to i ugovorom 
potvrdio — zašto mu onda ne daješ njegove baštine, pak se uz to ne 
okoristiš našom naklonosti i savezništvom? Ako se pak žacaš našega 
rodbinstva i svoje dužnosti, te ti duh već za drugim teži: budi uvjeren 
da ne ćemo nikako dopustiti, da nam se kakva god sila nanese«. Od 
Petrovaradina pođe Emanuel preko Dunava do grada Bača, koji je 
tada bio prvi grad u čitavom Srijemu i sijelo nadbiskupa. Kuda je car 
prolazio, svagdje mu je narod sa svećenstvom dolazio u susret i pozdra- 
vljao ga pjesmama i hvalospjevima po grčkomu obredu. Stigavši napo- 
kon pred Bač, utabori se Emanuel u vrlo čvrstom taboru. 

Uto nije ni ugarsko-hrvatski kralj Stjepan III mirovao. Njemu 
priskoči u pomoć češki kralj Vladislav Il, a na to krenuše oba u 
južnu Ugarsku da suzbiju cara. Čuvši Emanuel da je uz Stjepana i 
češki kralj Vladislav, potraži u svom taboru Moravca Bagotu, koji bi- 
jaše još pred sedamnaest godina za križarske vojne ostao u Carigradu. 
Našavši ga, dade ga obući u strano odijelo, te mu zapovjedi da pođe 
u i ov tabor i kad dođe do češkoga kralja da mu saopći ovu 
poruku: »Kamo putuješ? Kamo si pošao sa svojom vojskom? Zar ne 
znaš da dižeš ruku na velikoga cara, s kojim je opasno ratovati i s 
pravednih razloga, a kamo sada kad ga Ugri vode za nos otevši kra- 
ljeviću Beli baštinu, koju su mu podijelili, te tako svoje zakletve po- 
gazili i ruglu izvgrli. Zar ne znaš da se i onaj, koji s običnim čovjekom 
sklopi ugovor, smatra po zakonu za krivca, ako se predomisli i ugovor 
raskine? A Ugri, koji su prekršivši ugovor uvrijedili velikoga cara, da 
ostanu nekažnjeni? Nipošto. Zar car ne vodi pravedan rat i zar se 
ratna sreća ne naklanja uvijek pravednoj stvari? Promisli još: ti kao 
sluga dolaziš da ratuješ sa svojim gospodarom, ne kao sluga kome je 
silom nametnuto da služi, nego kao dobrovoljni sluga, što vi zovete 
kletvenik (vazal). Il se ne sjećaš što si nekad govorio u Carigradu 
kad si s rimskim carem išao na križarsku vojnu put istoka? Dočim 
sada od tvoje odluke zavisi konac i uspjeh stvari, dobro promisli, što 
koristi tebi i tvojim Česima.« Na te riječi odgovori češki kralj Vladi- 

“ OSTROGONSKI NADBISKUP FELICIJAN DOSUĐUJE (28. TRAVNJA 1134) 
ZAGREBAČKOM BISKUPU MACILINU ZEMLJU DUBRAVU, KOJU JE NEKAD 
KRALJ LADISLAV, OSNIVAJUĆI ZAGREBAČKU BISKUPIJU, DAROVAO 
PRVOM BISKUPU DUHU (12) 

slav: »Nismo došli ovamo da nanesemo rat velikomu caru, dobri moj 
čovječe, niti smo zaboravili na ono što smo s njim ugovorili, nego smo 
došli da obranimo mladoga kralja Stjepana od njegovih neprijatelja. 
Ako je taj kralj Stjepan što proti veličanstvu carevu sagriješio (čujem, 
da je zauzeo zemlju, što zapada Belu), to će on uz naš sud i posre- 
dovanje vratiti oteto i okajati svoj čin.« Rekavši ovo otpusti kralj 
Bogotu, koji se je vratio u carev logor i tamo sve iskazao. Emanuelu 
bijaše ta poruka veoma mila, pak da ne prolijeva krvi, prihvati po- 
nudu češkoga kralja. Utanačen bi na to mir između Uraka i Bizant- 
skoga Carstva, te kralj Stjepan dodijeli svomu bratu dio zemlje, koji 
ga je zapadao, naime čitavi Srijem.“ Car pak, ostavivši Nikefora Ha- 
lufa da upravlja Srijemom, vrati se u svoju prijestolnicu. Usput ponese 
iz Mitrovice (iz hrama sv. Dimitrije) ruku mučenika sv. Prokopija i 
pokopa ju u gradu Nišu, gdje je tijelo ovoga sveca počivalo. 

Mir ne trajaše dugo. Ugarsko-hrvatski kralj Stjepan III poželi opet 
kitnjastoga Srijema, pak ljeti 1165. provali u nj da ga otme Grcima. 
U tih čas zauze čitavu pokrajinu sve do grada Zemuna, kojega ne mo- 
gaše u jedan mah osvojiti, jer je bio utvrđen, a k tomu ga je branila 
i jaka grčka posada. Emanuel pošalje za obranu grada i pokrajine nove 
čete, a kralju Stjepanu zaprijeti ovom poslanicom: »Nepravedno radiš, 
veoma plemeniti mužu, kad kršiš nedavno meni zadatu vjeru glede 
Srijema i Zemuna. Znaj dakle, ako što prije ne odeš iz oblasti koja nije 
tvoja, stradat ćeš ne samo zato, što ću ti Srijem opet oteti, nego ću 
ti odmah zatim dati zemlje tvoje poharati i spaliti od svojih ljudi. 
Zar ne znaš koliko je zlo snašlo Ugarsku, što je tvoj otac Gejza uvrije- 
dio Bizantsko Carstvo? Ali kazna za njegove grijehe bila je za nj spa- 
sonosna. Ti pak pazi da se ne bi kasno i Eo kajao.« 

Kralj Stjepan III malo je mario za prijetnje careve, nego je i 
dalje udarao na Zemun. Ne megući ga silom uzeti posluži se izdajom. 
Dogovori se naime tajno s ugarskim žiteljima, a svojim privrženicima, 
koji su bili u gradu, te mu oni nekoga dana otvoriše gradska vrata. 
Zgodilo se to u travnju god. 1165. 

Pad Zemuna, najtvrđega grada u čitavom Srijemu, silno se kosnu 
cara Emanuela. On odluči strašno kazniti kralja Stjepana. Još za 
ee Zemuna spremao se na odlučnu borbu s ugarsko-hrvatskim 

raljem, te je u to ime na sve strane tražio saveznike i sabirao vojnike. 
Nešto pomoći poslaše mu ruski knezovi Rastislav i Jaroslav; osim toga 
pozvao je na oružje Srbe, pače je sklopio savez i s turskim seldžučkim 
sultanom. Skupivši tako golemu vojsku, stiže mu strašna vijest o padu 
Zemuna. 

Premda je caricu upravo onih dana shrvala ljuta bolest, ostavi 
ipak car prijestolnicu svoju i pođe s vojskom na sjever. Potkraj lipnja 
bijaše već u Sredecu, gdje pribiraše još više vojske. Tu smisli i osnovu, 
kako će ne samo Srijem uzeti i kralja Stjepana kazniti, nego uz to 
osvojiti i sve zemlje i oblasti što su nekad spadale na hrvatsku državu. 
Hrvatska, Dalmacija, a i Bosna neka se vrate pod bizantsku vrhovnu 


* [Ne Srijem nego Hrvatsku s Dalmacijom, a Bizant je zadržao zauzeti Srijem.] 

vlast, kojoj su se tobož pokoravale, dok ih nije lakomi Koloman ugra- 
bio zakonitomu gospodaru. U to ime razdijeli Emanuel“svoje čete u 
dvije vojske: jednu povede sam u Srijem, a drugu povjeri vojvodi 
Ivanu Duki da s njom osvaja Bosnu, Hrvatsku, Duklju i Dalmaciju, 
naime one zemlje koje su nekad spadale na rimsku Dalmaciju. 

Ivan Duka sretno svrši što mu bijaše car zapovjedio. Iz Sredeca 
prođe kroz Srbiju u Bosnu, gdje pokori bana; a zatim provali u Hrvat- 
sku i Dalmaciju. Tu mu se slabo opirao ban Ompudin (Ampudije), 
jer su kraljevske čete bile pošle u Srijem na cara Emanuela. Grada 
Zadra ne mogaše Ivan Duka uzeti, jer je bio u mletačkoj vlasti, ali 
zato predobi susjedne gradove hrvatske, naročito Šibenik, Ostrvi- 
cu i Skradin, koji je u to doba počeo cvjetati mjesto razvaljeno- 
ga Biograda. Odanle krene slavodobitno na jug. Usput zauze Trogir 
i Split, zatim pokori čitavu Neretvu i slavno već tada pleme Ka- 
čića. Iz Neretve provali u kraljevinu Duklju, te osvoji sve nekadanje 
crvenohrvatske oblasti zajedno s Dubrovnikom, Kotorom i drugim gra- 
dovima. Tako je Ivan Duka osvojio svega pedeset i sedam 
tvrdih gradova i vratio Bizantskomu Carstvu čitavu rimsku po- 
krajinu Dalmaciju. U Hrvatskoj i sjevernoj Dalmaciji postade na to 
carskim upraviteljem Nikefor Halufo, koji je još nedavno bio namje- 
snik u Srijemu; a u kraljevini Duklji i jušhodalmatinskia gradovima 
(Dubrovniku i Kotoru) zavlada u ime carevo vojvoda Izak. Nikefor 
Halufo stolovaše u gradu Splitu, a vojvoda Izak po svoj prilici u Draču 
ili Skadru na Bojani. 

Dok je vojvoda Ivan Duka osvajao hrvatske i dalmatinske krajeve, 
udarao je car Emanuel na tvrdi grad Zemun u Srijemu. Kralj Stjepan 
spremao je doduše vojsku, da obrani grad i čitavu pokrajinu, ali se 
ipak nije usudio da se ogleda s carem. Uto zapade posada ugarsko- 
-hrvatska u Zemunu u toliku bijedu da su vojvode poslale Emanuelu 
poslanike, te mu ponudili da će mu grad predati, ako ih pusti s vojskom 
zdrave i čitave otići. No car im poruči da ne će na to privoljeti, dok 
vrhovni vojvoda Grgur i drugi vojvode u gradu ne metnu užeta na 
vrat, pa gologlavi i. bosonogi ne dođu preda nj moliti za milost. 
Otpravivši tako poslanike dade car još jednom jurišati na grad, te 
ga naposljetku zauzme. Nato dođoše preda nj vrhovni vojvoda Grgur 
i druge vojvode, baš onako kako bijaše naložio, pa ga plačući moljahu 
za milost. Car ih isprva ne htjede ni gledati, no na molbu kraljevića 
Bele pokloni im život, ali ih dade pobacati u tamnice. Nato provališe 
razjareni bizantski vojnici u grad, pa ubijahu ljude kao jaganjce i opli- 
jeniše grad nemilo. Po silnim mrtvacima vidjelo se da se grad junački 
branio. Među mrtvima nađena bi i neka žena vračarica, koja se bijaše 
za podsade popela na gradske zidine, te htjela da vračarijom spasi grad; 
ali je u sred vračarija pogodila strelica grčkoga. vojnika. 

Kralj Stjepan ljuto se prepao kad je začuo za pad Zemuna, jer 
gotovo nije ni vjerovao da bi se taj grad mogao tako brzo osvojiti! 
No još ga više potrese kad se je pročulo da je i čitava Hrvatska s 
Dalmacijom spala u šake bizantske. Ne mogav uz to dobiti obećane 
pomoći ni iz Češke ni iz Rusije, pošalje slavodobitnomu caru Ema- 

nuelu svoje poslanike nudeći mu mir. Poslanici bijahu sami odlični 
ljudi, među njima i srijemski biskup. Oni izjaviše u ime kraljevo da 
će on drage volje ustupiti caru Srijem i svu nekadanju rimsku Dal- 
maciju, samo ako pristane na mir. Car odvrati poslanicima ujedljivo: 
»Velika i čudna je stvar kad tko hoće pokloniti ono što je već izgubio. 
Mi imamo Srijem, osvojismo Zemun, zauzesmo silom Dalmaciju, i tako 
smo postali gospodari svega onoga što nam hoćete da ustupite jer Vam 
je oteto. Ili zar imade u Vas još jedan Srijem, još jedan Zemun, ili 
oja druga Dalmacija?« Narugavši se ovako do volje ugarskim posla- 
nicima okrenu govorom i završi: »Ali da vidite kako čestito i pošteno 
mislim s vama raditi, jer ste kršćani, pristajem na mir, ali vam je 
riseći da ćete mir i držati«. Nato se poslanici zaista zakleše u ime 
raljevo da će držati mir i da ustupaju Srijem, Hrvatsku i Dalmaciju. 
Ali kralju Stjepanu III ne bijaše iskreno stalo do mira. Čim mu je 
malo odlanulo, odmah je opet snovao kako da vrati izgubljene zemlje 
svojoj državi. Pomagala su ga pri tom i mnoga hrvatska gospoda, koji 
se ne mogaše sviknuti na grčko vladanje. Nadbiskup splitski Petar 
ostavi prvi svoju stolicu i ode u Ugarsku, ne hoteći se pokoravati 
caru raskolniku, a i mnogi hrvatski župani ne htjedoše se iznevjeriti 
svomu zakonitomu kralju, pače nastojahu da bi i latinske gradove 
odvratili od bizantskoga cara. Videći to kralj Stjepan III, pošalje u 
Hrvatsku i Dalmaciju nekoga vojvodu ili bana Relju; čovjeka moćna i 
ugledna, da se stavi na čelo nezadovoljnicima i da protjera Grke iz tih 
kraljevina. Čim je Relja došao u Hrvatsku, grnuo narod odasvud pod 
njegovu zastavu, te župa za župom i grad za gradom odmetaše se od 
bizantskoga cara. To prisili carskoga namjesnika u Splitu, Nikefora 
Halufa, da izađe sa svojim četama u susret vojvodi Relji. No prolazeći 
kroz hrvatske župe ostavljali ga redom njegovi ljudi, bježeći i razilazeći 
se na sve strane, tako da se napokon Nikefor s posve malom četom 
našao pred neprijateljem. On se doduše s ostacima svoje vojske hrabro 
borio, ali mu nije pomoglo. Četa bi mu raspršena, a on sam bi zarobljen. 
Nakon toga poraza odmetnu se od Bizantskoga Carstva čitava 
Hrvatska, a valjda s njom i Bosna. A i neki gradovi dalmatinski poko- 
riše se opet kralju Stjepanu. Jedini Split, gdje su osobito svjetovnjaci 
revno pristajali uz cara, ne htjede se predati. Zato odluči vojvoda Re- 
lja da će ga silom uzeti. O tom priča ljetopisac Toma arciđakon 
ovako: vojvoda Relja nastojaše na svaki način da postane gospodar i 
načelnik grada Splita, ali ga caru odani Splićani ne htjedoše bojeći se 
da ne bi spali pod vlast muža hrvatskoga podrijetla. Nato počne voj- 
voda udarati na grad. Dolazio bi sve pod zidine gradske i odvodio silu 
ljudi i stoke za plijen. Splićani se ne usudiše oprijeti velikoj sili nje- 
govoj, već se branijahu iza svojih zidina; samo katkad provaljivali 
bi iz grada i nanosili štete svomu dušmaninu. Zgodi se jednom da je 
vojvoda Relja sabrao veliku vojsku, te utaboriv se pred gradom, stao 
harati i sjeći vinograde i plodonosno drveće. Videći to tužni Splićani, 


3 (U Hrvatsku je provalio palatin i hrvatski ban Ampudije, koji je poslije (1176) 
ratovao u Maloj Aziji protiv Seldžuka, na čelu četa Bele III, koje su došle u pomoć Bi- 
zantu.] 

pošalju pr nj potanike moleći ga neka bi se s njima nekako na- 
godio. Ali Relja odgovori: »Ja ne ću prestati haranjem, dok ne posije- 
čem sve vaše vinograde tako da vam sasvim nestane vina, pa da ga 
nemate ni toliko koliko treba za jednu misu.« Tužni poslanici odoše, 
a vojvoda pane opet pod zidine, poče građane grditi i pozivati ih na 
mejdan. Na to se Splićani ipak jednom ohrabriše i, pograbivši oružje, 
provališe na gradska vrata. Razdijeliše se u dvije čete; jedna će se 
ogledati s Hrvatima, a druga će im zaći za leđa te iz zasjede na njih 
navaliti. Domala dođe do bitke i sred bitke provališe oni iz zasjede. 
Nastade ljuto kreševo, te sam vojvoda Relja pogibe prvi u boju. Čim 
on pade, čete njegove nagnuše u bijeg. Splićani proganjahu neko vrije- 
me bježeće Hrvate, a zatim se vratiše veseli u grad. Usput odrubiše 
glavu palomu vojvodi Relji, te je natakoše na gradske zidine, neka se 
znade tko je pobijedio. 

Ali Splićani ne mogoše ipak odoljeti. Još iste godine 1166. pokoriše 
se kralju Stjepanu, a s njima i gradovi Trogir i Šibenik. Kralj Stjepan 
potvrdi nato sve povlastice tih gradova, što ih dobiše od njegovih pređa; 
a papa Aleksandar III imenova na molbu Splićana novoga prvostolnika, 
nekoga Gerarda iz Verone, ljuta protivnika grčkoga cara. 

U isto vrijeme kad se Hrvatska s Dalmacijom vratila pod svoga 
kralja, vojevaše druga ugarsko-hrvatska vojska u Srijemu. Vodio ju je 
glasoviti vojvoda Dionizije. On zateče jednom prilikom rano u zoru 
nepripravne grčke vojvode Gabrasa i Branu, te ih potuče i rasprši im 
svoju vojsku. Vojvode same jedva živi umakoše. Dionizije dade pale 
Grke pokupiti i sve na jednom mjestu ukopati, a nad grobom njihovim 
podiže veliku mogilu da bi se činilo kako ih je kudikamo više izginulo. 

Kad je za sve to čuo car Emanuel, dodija mu vjerolomni kralj 
Stjepan. Odmah nakon Uskrsa 1167. dođe sam u Sredec, te sabiraše 
vojsku sa svih strana svoga carstva da učini jednom kraj i konac zu- 
lumu ugarskomu. U Sredec mu stigoše glasi da se od dva mjedena kipa 
što su stajala na trgu u Carigradu, te jedan prikazivao Ugarsku a drugi 
Bizantsko Carstvo, onaj bizantski od trošnosti srušio, dočim je ugarski 
ostao čitav. Odmah zapovjedi da se ugarski kip sruši, a bizantski na- 
novo podigne, hoteći tako označiti sudbinu obih država. Sabravši zatim 
veliku vojsku, stade razmišljati da li bi sam pošao u rat ili bi vojsku 
povjerio kojemu vojvodi. Savjetovahu ga da ostane u Sredecu i da ime- 
nuje vojvode, jer ako pobijede, bit će veća slava, ako budu poraženi, 
bit će manja sramota. Nato povjeri čitavu vojsku svomu rođaku Andro- 
niku Kontostefanu i poduči ga kako će vojevati s Ugrima. 

Već nakon nekoliko dana pređe Andronik Savu i dopre s velikom 
vojskom svojom do Zemuna. U isto vrijeme prispije i ugarska vojska, 
koju je vodio hrabri Dionizije. Približivši se Ugrima, ne htjede Andro- 
nik odmah zametnuti boja, nego razasla svoje ljude da uhvate kojega 
Ugrina, koji bi im iskazao položaj i broj neprijateljske vojske. I zaista 
zarobljen bi jedan Ugrin, koji ispriča da ugarsku vojsku vodi 37 voj- 
voda (župana) a na čelu im je hrabri Dionizije; vojnika da ima 15.000 
konjanika, oklopnika, strijelaca i praćara. Ugri da su tako smjeli, da 
ne će grčka vojska ni prvoj navali njihovoj odoljeti. 

Andronik izabere dan sv. Prokopija (18. srpnja) za bitku. U to 
mu stiže pismo od cara Emanuela, gdje mu zapovjedi da bitku odgodi 
na zgodniji dan. No vojvoda turi pismo u džep i povede vojsku u 
bojne redove. Poredavši vojsku i osokolivši je vatrenim govorom, poče 
je voditi u boj. Idući na neprijatelja dođoše do onoga mjesta gdje je 
prošle godine Dionizije podigao mogilu na grobu palih vojnika Srčkih. 
Svi poskakaše ondje s konja, te se prisegom zavjeriše da će smrt svojih 
drugova ljuto osvetiti. 

Dionizije čuvši da se Grci primiču, nije mnogo za to glave razbi- 
jao. Kako se i suviše uzdavaše u svoju snagu, smijaše i rugaše se ne- 
prijateljima, pače zapovjedi svojim Ugrima da se ponapiju vina i da 
nekoliko vrčeva iskape u zdravlje dolazećih Grka. A nato se digoše 
brzi Ugri, pograbiše oružje i staviše se u bojni red. Bitka započe. 
Isprva kao da će Ugri pobijediti, ali naposljetku pretegnu grčka sila. 
Ugri nagnuše u bijeg, a Grci za njima te ih poubiše sila da je bojno 
polje bilo prekrito leševima ugarskih junaka. Zarobljena bi i golema 
zastava, koja je bila tolika da su je morali voziti na kolima; tako isto 
uhvaćen bi i Dionizijev konj sa čitavom opremom, te je sam Dionizije 
jedva živ nekim čudom umakao. Zasužnjeno bi iu mnogo vojvoda, 
među njima pet župana, zatim osam stotina vojnika. 

Tom odlučnom bitkom svrši se dugotrajni rat između cara Ema- 
nuela i kralja Stjepana. Srijem, Bosna, i čitava Hrvatska s Dalmacijom 
(osim Zadra)“ spadoše u ruke careve, kojima odmah pošalje svoje 
vojvode i upravitelje u te zemlje i pokrajine. Malo zatim zaruči car 
kraljevića Belu ili Aleksija, koji je još bio u Carigradu, sa svojom 
kćerju Marijom i odredi ga za svoga nasljednika na bizantskom pri- 
jestolju, nadajući se ovako da će Bela svoju baštinu za sve vijeke sje- 
diniti s carstvom. 

Hrvatska s Dalmacijom ostade sada pod Bizantskim Carstvom tri- 
naest godina, naime sve do smrti cara Emanuela. Namjesnikom carskim 
postade sebastos Konstantin, koji se ponosno zvao »vojvoda čitavoga 
kraljevstva dalmatinskoga i hrvatskoga«. Stolovaše u gradu Splitu i 
nastojaše odanle da pokori hrvatske župane i plemena, koja nisu htjela 
da skuče svoj vrat pod bizantsku vladu. Osobito se u tima borbama 
proslaviše žitelji hrvatskoga grada Klisa, zatim plemena Kukari i Ka- 
čići. No napokon prevlada grčka sila, i za dvije ili tri godine ne bijaše 
nikoga više koji bi se otimao s oružjem u ruci bizantskim vojvodama. 
Ti pak, pokorivši Hrvate, nastojahu sada da im u svem ugode i da 
tako steku iskrenih privrženika u Hrvatskoj i Dalmaciji. Toma arci- 
đakon pripovijeda o tom ovako: »Čitava Dalmacija i gotovo cijela Hrvat- 
ska bijaše podložna caru Emanuelu. Ovaj pak bijaše veoma milostiv 
prema svim svojim podanicima. Nije pobirao daća, nego je veledušno 
raspoklanjao svoja dobra. Sve bi častio, koji su k njemu dolazili 
na poklon, pače bi im putne troškove iz svoje carske blagajne na- 
mirivao. Doznavši koliko ima duša u gradu Splitu, slao je svima pot- 


4 [Zadar se ispod mletačke vlasti otrgnuo bunom i stupio pod hrvatsko-ugarsku 
vlast (1168—1170); nakon toga Mlečani su oružjem uspostavili u Zadru svoju vlast.) 

pore, čak i djeci u kolijevkama darovao je po jedan dukat. Vojvode 
njegove došavši s velikom vojskom, imali su vazda sila i obilje novaca 
za trošak, te nisu bili na teret građanima.« 


Sve se pokori caru Emanuelu, samo glavar katoličke crkve, nad- 
biskup Gerard u Splitu ne htjede ni čuti za cara raskolnika. Svjetov- 
njaci splitski zahtijevahu od svoga nadbiskupa da i on pođe na poklon 
novomu gospodaru Hrvatske i Dalmacije, pak da bi mu svećenstvo 
njegovo u to ime moralo skupiti novaca za put. Ali Gerard ne htjede 
na to privoliti, nego ode u Rim k papi Aleksandru III, a taj izdade 

god. 1170. poslanicu, kojom oslobodi svećenstvo hrvatsko i dalmatinsko 
od plaćanja svake potpore, ako bi nadbiskup išao u pohode ili na 
poklon bud caru bizantskomu, bud kralju ugarskomu. Gerard vrati se 
na to u Split misleći da će se građani primiriti; ali kad su sada splitski 
svjetovnjaci, na čelu im načelnik Ivan, još odlučnije tražili da ide u 
Carigrad, ostavi on drugi put svoju stolicu, te se ne vrati više sve do 
smrti svoje (1175). Splićanima dade se to na žao, te kušahu poslan- 
stvom na papu domamiti Gerarda u Split. Gerard obeća da će se vra- 
titi, ali samo uz pogodbu, ako mu se gradski načelnik i čitavo građan- 
stvo prisegom obveže da će vazda braniti prava njegova i crkvena, a 

naročito da ga ne će ni sami siliti, ni pustiti da ga drugi sile, da pođe 
pokloniti se caru Emanuelu. Splićani međutim ne pristadoše na to, 
i tako se Gerard više ne vrati na svoju stolicu. 


Po smrti Gerardovoj imenova papa na molbu Splićana nadbisku- 
pom nekoga Talijana Rajnerija, koga su Hrvati prozvali Arnerijem. 
Ovaj em bijaše, kako se priča, imućan čovjek, a uz to uman i 
razborit biskup. Čim je došao u Split, saletiše ga građani da učini 
ono, čemu se Gerard toliko otimao, da naime pođe u Carigrad na 
poklon caru Emanuelu. Na veliko veselje građana privoli Arnerije na 
to, i odmah biše izabrani poslanici koji će s nadbiskupom poći u 
Carigrad. Došavši onamo, primljen bi Arnerije vrlo prijazno, te pozdra- 
vi cara najpokornije u ime građana splitskih. Nakon toga ostade duže 
vremena u Carigradu, a trošak za boravak njegov i splitskih poslanika 
namirivala je carska blagajna. Kad je napokon Arnerije zamolio cara 
da ga milostivo otpusti, car obilato nadari i njega i Splićane, te im 
dopusti da se vrate u domovinu. 

Tako nije Bizantsko Carstvo imalo više ni jednoga protivnika u 
gradu Splitu. Arnerije sa svojim svećenstvom pokoravao se carskim 
zapovijedima, a zato je opet novi carski namjesnik, vojvoda Rogerije, 
radio u prilog nadbiskupu kad bi se samo zgoda desila. I Arnerije 
nastojao je živo ne samo oko boljega života svećenstva i oko pouke 
puka, nego se i mnogo brinuo da uredi svoju biskupiju i da joj vrati 
izgubljene povlasti i posjede. Baš radi posjeda zavadi se jednom prigo- 
dom s hrvatskim plemenom Kačića, koji su tada držali župu Poljičku, 
dio Krajine i grad Omiš na utoku Cetine u more. Povod razmirici bile 
su neke zemlje, poimence selo Srinjine na podanku gore Mosora, koje 
prisvajaše u jednu ruku pleme Kačića a u drugu nadbiskup Arnerije za 
svoju biskupiju“ Razmirica se tako zaoštri da se Arnerije naposljetku 
obratio za pomoć caru Emanuelu, tražeći u njega zaštite proti Kači- 
ćima. Car izdade odmah nalog svomu namjesniku Rogeriju, neka izvidi 
da li je istina, što nadbiskup tvrdi za Srinjine i da li ima u njega pismo, 
kojim bi mogao dokazati da je to selo njegovo. Ako je nadbiskup vlas- 
nik, neka mu se smjesta povrate Srinjine, koje su mu Kačići nedavno 
oteli. Nato dozove 10. lipnja 1180. vojvoda Rogerije nadbiskupa i sve- 
ćenstvo, zatim više zračlških načelnika i hrvatskih župana na sud, koji 
se sastao u Splitu ispred kule cara Emanuela. Onamo dođoše osim 
stranaka još i Mireo, biskup senjski, Flasko, biskup kninski, zatim 
hrvatski župani Deša, Nikola, Miroslav, Stjepan, Grubiša, Drago, i 
mnogi drugi. Na sudu ne bijaše govora o Srinjinama, nego samo o 
posjedu crkve sv. Bartola, i taj bi zaista podijeljen Arneriju u vlasni- 
štvo. Ujedno dade vojvoda Rogerije nadbiskupu dva pristava koji će 
ga uvesti u dosuđeni mu posjed. O Srinjinama nije se ništa odlučilo, 
jer nadbiskup nije valjda mogao svoga prava dokazati. Međutim ode 
Arnerije sa svojim pristašama da preuzme zemlju. Ogledavši međaše 


5 [Tražio je to na temelju krivotvorene isprave kralja Kolomana tobože iz 1103, 
kojom je kralj splitskoj crkvi darovao među ostalim poljička sela Srinjine, Tugare, Osič 
i Gata sa svim kmetovima i njihovim potomcima te desetinu Mosora.] 

i ustanovivši ih, dođe i do sela Srinjine; no ondje ga dočeka knez 
Nikola Kačić s braćom, rođacima i čitavim plemenom. Kačić s družbom 
opkoli nadbiskupa i svi počnu na nj vikati: »Šta ti radiš, zli glavaru? 
Šta snuješ proti nam? Ako te odmah ne bude nestalo, znaj da je to 
posljednji dan tvoga života«, Ali Arnerije se ne prestraši, nego odvrati 
prkosno: »Nije to vaša zemlja nego crkvena, koju ste silom ugrabili.« 
Sada tek nastade prava gungula; Kačić sa svojim plemenom pograbi 
kamenje i bacaše ga na nadbiskupa, dok ga ne pokopaše pod gomilom 
kamenja. Dok su ovako Kačići kamenovali nadbiskupa, pobjegoše oba 
pristava i drugi ljudi, koji bijahu nadbiskupa dopratili, u grad Split 
da jave građanima tu nesreću. Kao gromom ošinuti prenuše se građani, 
pograbiše oružje, pa neki po moru, neki po kopnu pohitaše k brdu 
Mutograsu (Monte graso, Debelo brdo), gdje se bijaše nesreća dogo- 
dila. Kačići uto sa svojim plemenom umakoše, a Splićani razvališe 
gomilu kamenja, te odniješe leš svoga nadbiskupa u Split, gdje ga 
svečano pokopaše. Poslije podigoše na istome mjestu, gdje je nad- 
biskup tužno zaglavio, malu crkvicu, koja i sad još stoj 

Nadbiskup Arnerije pogibe 4. kolovoza 1180. Nekoliko tjedana po- 
slije (24. rujna) umre i bizantski car Emanuel. Čim je oči sklopio, 
čitava Hrvatska s Dalmacijom listom se diže na noge, odmetne se od 
Carigrada i vrati se u krilo svoga zakonitog kralja. 


BELA III 
1173—1196 


Kralj Stjepan III umro je 4. ožujka 1172, ne navršiv ni trideset 
godina. Budući da nije ostavio muškoga poroda, pripalo je prijestolje 
u Ugarskoj i Hrvatskoj brata mu Belu ili Aleksija, koji je odavna već 
boravio u Carigradu na dvoru cara Emanuela. Taj ga bijaše isprva 
odredio za svoga nasljednika, te ga i zaručio sa svojom kćerju Marijom; 
no kad je Emanuelu god. 1169. druga žena rodila sina Aleksija, opozove 
car svoje prijašnje odredbe, te oženi ugarskog kraljevića Anom (Agne- 
zom), sestrom svoje druge supruge. 


Premda je dakle Belu išlo prijestolje, ipak je bilo malo nade da bi 
ga mogao zadobiti. Udova kralja Stjepana III isticaše da je trudna 
pak zahtijevaše da se počeka, dok se vidi hoće li dobiti sina. Uz to 
žacahu se svjetovni velikaši Bele, koji se, odgojen na dvoru stranog i 
nome vladara, možda i odmetnuo od svoga naroda; svećenstvo 
pak zaziraše od čovjeka, koji je bio odrasao u krilu istočne crkve, te 
se bilo bojati da će progoniti ili bar odnemarivati latinsku crkvu. Glavni 
protivnik Belin bijaše ostrogonski nadbiskup Luka Banfi (B&4nffy). Do- 
mala se digne protiv Bele brojna stranka, koja je radila, da se na prijes- 
tolje uzvisi njegov mlađi brat, po imenu Gejza. Njima se pridruži i sama 
majka Eufrozina, voleći sina koji je vazda bio uz nju, nego drugoga 
kojega se bila gotovo odviknula. No ipak se našlo dosta muževa koji 
su otvoreno pristajali uz Belu, jer ga je po zakonu i pravdi išlo prije- 
stolje. Ti napokon pretegoše, te bi izabrano poslanstvo koje će poći u 
Carigrad i Belu pozvat na prijestolje. 


Ugarski poslanici sretoše još na putu u Sredecu cara Emanuela. 
Čuvši naime car da je Stjepan III umro, skupi brzo vojsku i pođe s 

Belom prema Dunavu da ga posadi na ugarsko i hrvatsko prijestolje. 
Poslanici očitovaše Emanuelu kako su Ugri dobre volje spremni pri- 
znati Belu za svoga kralja; a na to car odustade da ide sam u Ugarsku, 
nego posla onamo Belu sa suprugom i dade mu za pratioce protose- 
basta Ivana i neke druge odlične muževe. Prije BAE: morade se 
Bela svomu dobročinitelju zavjeriti da će vazda raditi u prilog njemu 
i Bizantskomu Carstvu. 


U Ugarskoj snašle su Belu nove nezgode. Premda je dvadesetpeto- 
godišnji kralj svojim uljudnim i ljubaznim  postupanjem iridabio 
mnoge svoje prijalnje protivnike, ipak mu ostade dušmaninom ostro- 
gonski nadbiskup koji ga nikako ne htjede kruniti. Bela obrati se na 
to papi Aleksandru III, a taj zapovjedi nadbiskupu koločkomu da izni- 
mice obavi krunidbu. I tako bi Bela napokon 13. siječnja 1173. 
okrunjen za kralja. No neki protivnici njegovi rovali su i dalje proti 
njemu, a na čelu im je bio mlađi brat Gejza. Da bi ga namirio, udijeli 
Bela bratu jedan dio slovačke zemlje kao hercegovinu (kneževinu) da 
njom upravlja. No Gejza se pomamio baš za krunom, te se stalno 
bunio. To dodija Beli. On baci Gejzu u tamnicu (1176), u kojoj je 
onda petnaest godina čamio; majku pak Eufrozinu zatvori najprije u 
jedan tvrdi grad, a zatim je posla u Carigrad. I privrženici Gejzini 
iše strogo kažnjeni. 


U to vrijeme, a i četiri godine nakon toga kralj se Bela vazda 
savjesno držao ugovora što ga bijaše utanačio s carem Emanuelom. 
Premda ga je boljelo što je najveći dio Kraljevstva Hrvatskoga zajedno 
s banovinom Bosnom bio u vlasti bizantskoj, tako da je njemu preostao 
jedino zapadni dio Slovinske zemlje i dio Hrvatske od Gvozda do 
Zrmanje i Krke, on je vazda gorljivo prianjao uz Emanuela, pače ga 
pomagao i s vojskom kad je ratovao na istoku sa seldžučkim sulta- 
nima. No kad je Emanuel god. 1180. umro, smatrao je Bela da je 
riješen svake obveze i svakoga obzira prema Carigradu. 


Uopće je smrću Emanuelovom u tili čas odlanulo svima narodima 
i državama, koje su međašile s njegovom državom i četrdeset i sedam 
godina bile u neprestanom strahu i trzanju. Osobito na Balkanskom 
poluotoku kao da se rodio nov život, jer je dotad željeznom rukom 
njegovom bilo sve pritisnuto i osuđeno na mrtvilo. Srpski veliki župan 
Stjepan Nemanja proglasi se odmah nezavisnim, ne priznava- 
jući više ni po imenu vrhovne vlasti bizantske; Nemanjin sinovac Mi- 
roslav, knez u Humu, postade tako silovit da je stao uznemirivati 
Hrvatsku i Dalmaciju; u Bosni pak pojavi se odmah god. 1180. ban 
Kulin, kojega je sestra bila udata za humskoga kneza. Svi ti vladari, 
oslobođeni od silnoga Emanuela, pregnuše da se osile i prošire svo- 
je oblasti. 


Uz takve prilike nije ni Bela III mogao mirovati. Ta bio je dužan 
kao hrvatski kralj da povrati naslijeđene zemlje svojoj vlasti. Da to 
i nije htio s obzirom prema svojim rođacima u Carigradu, on se 
morao požuriti da ga vladari srpski i bosanski ne preteku i da se ne 

ugnijezde u zemljama hrvatskim. Tako on možda već godine 1180, no 
svakako 1181. pregnu svom snagom da otuđenu Hrvatsku s Dalmaci- 
jom i Srijemom povrati svojemu vladanju. Uspjeh bijaše potpun, jer 
se žiteljstvo svagdje rado vraćalo pod zastavu svoga kralja, te je on 
bez prolijevanja krvi ovladao zemljama Hrvatskoga Kraljevstva. Jedini 
Split, koji je onako revno i oduševljeno prianjao uz Emanuela, kao da 

se kratio vratiti pod okrilje svoga zakonitog vladara. Bela je zato htio 
poslije kazniti taj grad tim što mu je uskratio mnoge prije podijeljene 
povlastice, a naročito mu oteo pravo birati nadbiskupa. Znao je naime 
Bela, kako je pokojni Rajnerije ugađao Carigradu i kako je to silno 
djelovalo, pa je htio tomu za sva buduća vremena doskočiti. Splićani 
se međutim potužiše papi Aleksandru III, koji pisa Beli 6. srpnja 1181. 
pismo, u kojem ga savjetova neka vrati Splićanima pravo biranja nad- 
biskupa, jer je to prema ustanovama kanoničkoga prava. Još mu piše 
da će to njemu samomu biti u prilog, jer će time utvrditi žitelje grada 
u vjernosti, te im ne će podati zgode da se tuže na njegovo vladanje. 
Zbog papine poslanice odustao je kralj od prvih strogih mjera, te je 
* gradu povratio stare, poveljene povlastice. Splićani nato iz zahvalnosti 
izabraše za nadbiskupa Petra, rodom Ugrina iz odlične porodice. Tako 
je Bela bio sada siguran da će novi nadbiskup raditi njemu u prilog. 


Sjediniv tako Bela čitavu Hrvatsku, Dalmaciju i Srijem sa svojom 
državom postignuo je još i to da je mogao odlučnije utjecati na prilike 
ostalih balkanskih država. Prva je posljedica bila da je odmah zatim 
bosanski ban Kulin priznao vrhovnu vlast ugarsko-hrvatskoga kralja 
onako kao što je to nedavno činio ban Borič. Napokon bi Belina vlast 
priznata i u Humu, gdje je knez Miroslav morao raditi po kraljevim 
nalozima. Pače kad je Miroslav jednom prigodom spliskomu nadbi- 
skupu oteo neke novce, pozivao je papa Aleksandar III kralja Belu 
da kraljevskom vlašću prisili humskoga kneza na povratak ugrablje- 
noga blaga. Pače i srpski veliki župan Stjepan Nemanja ukazuje se 
nakon god. 1180. vazda i svagdje kao saveznik i prijatelj Belin. 

Još je kralja Belu ljuto kidalo kad je velik dio Dalmacije, naime 
grad Zadar s otocima Krkom, Pagom, Cresom i Osorom (Lošinjem), 
gledao u vlasti mletačkoj. Ta on je bio kralj čitave Dalmacije; k tomu 
su Mlečani u potonje vrijeme svom snagom nastojali da se što jače 
ugnijezde u onom dijelu Dalmacije, koji je njima pripadao. Oni su 
stoga stezali građanske i crkvene povlastice dalmatinskih općina. Pače 
ni dovoljne sigurnosti nisu uživali od samih svojih gospodara. Tako su 
Mlečani brodeći po moru uznemirivali Zadar, te se dužd Aureo Mastro- 

petro morao posebnim pismom ispričati da to nije učinjeno s njegovim 
znanjem i voljom. Kraj takvih prilika bio je narod u mletačkoj Dal- 
maciji vrlo nezadovoljan, te je željno čekao zgodu da se riješi nesno- 
snoga jarma. 





NOVCI BELE III 


Čim je god. 1180. vojska kralja Bele osvanula u Hrvatskoj i Dal- 
maciji, pobuniše se Zadrani, protjeraše iz svoga grada ljude i privrže- 
nike mletačke, te se pokloniše svomu zakonitomu vladaru. Za Zadrom 
povedoše se i otoci, pa se tako Beli posrećilo, te je go.ovo u jedan 
mah ovladao dosadanjom bizantskom i mletačkom Dalmacijom. Već u 
veljači 1181. bio je u Dalmaciji Belin vojvoda Mavro (totius maritime 
provincie studiosus exercitator = čitave primorske oblasti gorljivi voj- 
voda). On se najprije utaborio u gradu Belici, gdje su ga okružili hrvat- 
ski biskupi i župani, a onda je pošao s hrvatskim županima i s vojskom 
u grad Zadar da po naredbi kraljevoj uredi neke poslove. Mavru bijaše 
kralj zapovjedio da svagdje i uvijek radi pravedno i po savjetu hrvat- 
skih župana. Među ostalim bijaše mu naložio da utvrdi grad Zadar i 
stavi u nj posadu, koja će ga braniti od budućih navala mletačkih; 
jamačno bijaše mu još povjerio da opremi i mornaricu za obranu 
otoka. Malo zatim, u ožujku 1181. boravio je u Zadru ugarski palatin 
Farkaš, okružen hrvatskim biskupima i velikašima, te je razgledao 
da li je grad valjano utvrđen i svime opskrbljen. 

U polovici god. 1181. mogao se Bela od srca radovati, jer je u 
njegovim rukama bila čitava Hrvatska i Dalmacija kako ju je nekad 
držao kralj Koloman. U obnovljenom kraljevstvu namjesti sada za 
bana Dionizija, koji se bijaše proslavio za Stjepana III. Malo zatim 
boravio je u kolovozu kralj Bela u Stolnom Biogradu, slaveći po sta- 
rom običaju praznik kralja Stjepana. Uz kralja bili su palatin Farkaš, 
koji se vratio iz Zadra, zatim ban Dionizije, zagrebački biskup Prodan 
i mnogi drugi velikaši. Tom se prigodom spominjalo kako je još nedav- 
no bila država rastrgana i razrovana, pak se slavilo što je opet zavladao 
mir i čitava se zemlja vratila pod svoga zakonitoga vladara. Sretni kralj 
darivaše svoje vjerne podanike poveljama i raznim povlasticama; tako 
vrati zagrebačkomu kaptolu Toplice kod Varaždina, koje im bijaše 
nekad darovao ban Aleksije, a poslije za burnih vremena oteo varaždin- 
ski župan Belec. 

Okupivši svoju državu, osjećao se Bela tako jak da se odsad stao 
uplitati u posle balkanske i bizantske. Naročito pregnu da u Carigradu 
pomogne svojim carskim rođacima proti nametniku Androniku 
Komnenu. Taj je naime god. 1182. obudovjelu caricu Mariju bacio 
u tamnicu, te je stao sam državom upravljati za nedorasloga Aleksija, 
sina Emanuelova. Nesretna carica Marija zatraži sada pomoć u svoga 
svaka, kralja Bele. 

Primivši Bela II pismo carice Marije i nadajući se mnogim pogod- 
nostima ako nadjača njezina stranka, skupi u polovici 1182. vojsku i 
stade udarati na Beograd i Braničevo. Po svjedočanstvu zapadnjačkih 
ljetopisa kralj je Bela zaista nekoliko bizantskih međaških gradova 
osvojio, ali pravoga cilja svoga nije postignuo, pače je caricu Mariju 
upropastio. Andronik je naime nju obijedio da je izdala carstvo po- 
zvavši stranog vladara u zemlju, pa je do 21. iolomoma 1182. otrovati. 
Jednako nemilo postupaše Kadronik s nejakim carem Aleksijem: .u 
listopadu 1183. dade ga zadaviti, pa onda samoga sebe proglasi vlada- 
rom bizantske države. 


Odmah nakon smrti caričine obnovi kralj Bela svoje navale na 
bizantsku državu, a još se više ražesti, kad mu stigoše glasi o silovitoj 
smrti mladoga cara. Da bi nametnika satro, združi se sa starim savezni- 
cima Ugarske, sa Srbima i njihovim velikim županom Stjepanom Nema- 
njom. Ugarska vojska slavodobitno prodre do Niša i Sredeca, goneći 
bizantske vojvode sve do Trajanovih vrata; iz Sredeca ponese Bela sa 
sobom moći bugarskoga sveca Ivana Rilskoga i pokopa ih u Ostro- 
gonu. U isti mah zaprijeti i Stjepan Nemanja bizantskoj vlasti, poha- 
ravši ili razvalivši (1183) gradove Beograd, Braničevo, Niš, Sredec, 
Skoplje, Prizren, Lipljan, oba Pologa, te pridruživši spomenute oblasti 
svojoj državi. Bugari u tim zemljama, gnjeteni dosad od Bizantinaca, 
smatrahu Belu i Nemanju za svoje osloboditelje; pače Bugari u istoč- 
nijim krajevima stadoše se dizati na noge da obnove svoje carstvo, 
koje bijaše god. 1018. tužno propalo. Stoga se porodi u Carigradu silan 
strah i smutnja: sve je bijedilo nametnika Andronika Komnena da je 
on skrivio svu nevolju. Kad su se napokon u ljetu 1185. digli i Normani, 
te osvojili grad Solun, porodi se u Carigradu buna. Andronik bi svrgnut 
S prijesolia i od puka ubijen (11. rujna 1185), a carem bi proglašen 
Iza II Angel (1185—1195). 


Novi car nastojaše svom snagom da odvrati od svoje države buru, 
koja joj bijaše propašću zaprijetila. Najprije suzbi Normane, a onda 
utanači mir i savez s kraljem Belom. Da sloga bude trajnija, zaruči se 
car s desetogodišnjom kćerju Belinom, Margaretom, te dobi za miraz 
one,gradove, koje bijaše ugarski kralj u posljednjem ratu oteo Bizan- 
tinskomu Carstvu. 


Mir između Bele i cara Izaka II god. 1186. bijaše odlučan za svu 
potonju povjesnicu Balkanskoga poluotoka. Budući da se tim sporazu- 
mom bizantski dvor konačno odrekao svih aspiracija kako glede Ugar- 
ske tako glede Hrvatske, nije se ugarsko-hrvatskim vladarima bilo više 
bojati nikakve zadjevice iz Carigrada. Dosljedno tomu promijeni Bela 

svoju politiku prema balkanskim Slavenima. Dok su se tijekom čita- 
a dvanaestog stoljeća ugarsko-hrvatski vladari u tijesnoj slozi sa 
Srbima opirali hegemoniji bizantskoj, stade sada Bela raditi da proširi 
svoju vlast na Balkanskom poluotoku. Stoga se njegovo prijateljstvo 
sa Stjepanom Nemanjom prometnu naskoro u protivništvo; a jednako 
neprijateljski ponese se i prema Bugarima, kad su oni god. 1186. pod 
braćom Petrom i As€čnom ustali da obnove staru državu. Bela 
i njegovi nasljednici radili su odsad neprekinuto proti slobodi i samo- 
svojnosti Srba i Bugara, kao da su preuzeli tradicije bizantskih careva. 
Tako dođoše balkanski Slaveni među dvije vatre: s juga su ih još uvijek 
držali za svoje podanike. bizantski carevi, a sa sjevera ih pritiskivao 
Bela i njegovi nasljednici. Nije se zato čuditi što su i srpski veliki 
župan Stjepan Nemanja i bugarske vođe Petar i Asćn pohitali pred 
njemačkoga cara Fridrika Barbarossu, kad je on u ljetu god. 1189. idući 
na križarsku vojnu, prolazio Balkanskim poluotokom. I Srbi i Bugari 
očekivali su pomoći od velikoga i slavnoga cara. Pače kad je poslije 
car Fridrik, ozlojeđen nevjerom Grka, snovao kako će se oboriti na 
sam Carigrad, bijahu Bugari spremni pomoći mu sa 40.000 ljudi, a 
Srbi sa 20.000 momaka. 


Dok je međutim Bela širio svoju vlast i ugled na jugoistoku, malo 
da nije opet izgubio Dalmacije. U Hrvatskoj i Dalmaciji banovao je 
od god. 1181. Dionizije, muž čestit i pravedan. On je češće oko 
sebe skupljao hrvatske župane i radio po njihovu savjetu. Više puta 
boravio je u netom stečenom gradu Zadru, ugađajući i Hrvatima i Lati- 
nima, samo da im omili vladanje kralja Bele. A to je bilo i potrebno, 
jer Mleci ne mogoše pregorjeti izgubljenih gradova i otoka. Još god. 
1181. podiže se dužd Aureo Mastropetro da ih opet osvoji. Čini 
se da je dužd neke otoke, naročito Pag, osvojio; ali samoga Zadra ne 
mogaše uzeti, jer ga je junački branio ban Dionizije. No tim ne bijaše 
sve svršeno. Hrvatima bilo žao što su Mlečani neke otoke zauzeli; 
Mlečani pak htjedoše imati Zadar, te je tako i idućih godina bilo 
neprestanih borbi (1181—1187). Napokon zamoliše Mleci god. 1188. 
kralja Belu za primirje na dvije godine, tobože zato što im je poći u 
svetu zemlju. Bela, koji je bio u Ugarskoj zabavljen prolaskom križar- 
ske vojske njemačke, savjesno je držao primirje, pače je u Zadru god. 
1189. namjestio posebnoga banovca (podbana) Makarija da bdije nad 
redom i brani grad od neočekivanih napadaja mletačkih podanika. 
Mleci pak jedva su dočekali da primirje mine, budući da su njegove 
pogodbe bile za njih jamačno nepovoljne. I čim je u početku god. 1190. 
izašao rok primirja, mletački dužd obnovi rat i udari na Zadar. U 
gradu nije u taj mah bilo ni banovca Makarija ni kraljevske posade, 
te se Zadrani moradoše braniti sami. Ipak ne klonuše duhom, nego 
suzbiše neprijatelje, pače zauzeše neki mletački kaštel na predbrežju 
Treni (in promontorio Treni). Pobjeda zadarska zgodila se nešto prije 
14. svibnja 1190. Slavodobitni građani, na čelu im gradski načelnik 
Damjan Desinja sa svjetovnim časnicima i svećenstvom, sjajno prosla- 
više svoju pobjedu u crkvi sv. Krševana, svoga zaštitnika, hvaleći mu 
od srca što ih je spasio od očite pogibelji. Budući da je nadbiskup Petar 

upravo bio u Ugarskoj, misio je svečanu misu zahvalnicu hvarski bi- 
skup Nikola, te je zatim govorio svečanu besjedu u slavu pobjede. 
Zadrani vratiše tom prigodom svomu zaštitniku sv. Krševanu otok Maun, 
koji bijaše nekad darovao kralj Krešimir, a poslije oteo neki zadarski 
načelnik radi gradskih potreba. Podjedno moljahu Zadrani svoga zaštit- 
nika da ih i u buduće čuva od vidljivih i nevidljivih neprijatelja. Mle- 
čani, ovaj put suzbijeni od samih Zadrana, moradoše opet sklopiti 
primirje s kraljem Belom na dvije godine. 

U posljednjoj vojni ratovahu žitelji grada Raba zajedno s Mleča- 
nima proti gradu Zadru, Videći sada da su Mleci pobijeđeni, odmetnuše 
se Rabljani od svojih dosadanjih gospodara, te poslaše svoje poslanike 

k Zadranima da se s njima izmire. Na čelu poslanstva bijahu rapski 
biskup Andrija, podnačelnik Petrić (pošto je mletački načelnik bio 
protjeran), sudac Stjepan Martinov i drugi. U Zadru sastaše se 26. 
lipnja 1190. s tamošnjim načelnikom Damjanom i više sudaca na dogo- 
vor mira, te obnoviše stare običaje i zakone među objema općinama. 
Izmirivši se sa Zadrom, priznaše Rabljani ponovo vlast kralja Bele i 
ostadoše pod njegovom moćnom zaštitom do god. 1193. Da bi Zadar 
zajedno s Dalmacijom i u buduće odolijevao Mlecima, imenova kralj 
Bela za čitavu Hrvatsku i Dalmaciju od Drave do Neretve jednoga 
gubernatora ili prokuratora, naime pečujskoga biskupa Kalana, koji 
je tu čast vršić od god. 1190. do 1193. Kalan je bio muž poduzetan i 
vrlo razborit koji je svoju službu uspješno vršio, kako u Zagrebu tako 
u južnim krajevima hrvatskim. 

Međutim dok je živio Aureo Mastropetro, nije se bilo bojati novih 
navala od mletačke strane. Čini se pače da se za Kalanova upravljanja 
Belina vlast razmaknula od Raba na Pag i Osor, pa i na Krk gdje je 
živio knez Bartol, sin Dujmov. Uto umre dužd Aureo Mastropetro, a 
njega naslijedi osvetoljubivi i osobito poduzetni Henrik Dandolo 
(1192—1205), koji smatraše prvom i glavnom zadaćom svojom, što 
prije opet predobiti Zadar i nedavno izgubljene otoke. Budući da je 
baš isteklo primirje, skupi brodovlje te udari i na Zadar i na otoke. Bilo 
je to u polovici god. 1193. Zadru ne mogaše ni malo nauditi, jedino što 
je njegovim brodovima zapriječio putovati po moru. Kod otoka bijaše 
sretniji, jer pokori Pag i Rab. Na Pagu namjesti za načelnika Dominika 
Michiela; Rab ne htjede ni sada priznati vrhovnu vlast mletačku, dok 

se sam dužd Dandolo prisegom ne obveza da će čuvati pravice i običaje 
svih sebi podložnih gradova, te upravljati njima pravedno i pošteno. 
Tek tada mogao je 7. rujna unići u grad Rab duždev čovjek Petar 
Foskari, te od građana primiti poklonstvo i prisegu vjernosti. 

Poslije neuspješne navale na Zadar god. 1193. uvjeri se dužd Hen- 
rik Dandolo i ostali Mlečani da ne će biti tako lako u normalnim prili- 
kama ovladati opet Zadrom. Mnogi mletački žitelji i privrženici općine 
u Zadru, videći da se ne će tako skoro vratiti mletačko vladanje, odlu- 
čiše se iz grada iseliti i sve svoje u njemu prodati. Među tima bijaše i 
Rogerije, sin Dominika Maurocena, nekadanjeg načelnika zadarskoga 
za mletačkog vladanja. Rogerije je imao u Zadru dvije kuće, jednu 
pravu svoju s kulom pred crkvom sv. Marije, a drugu kao baštinu iza 
svoga oca. Ne nadajući se da će se ikad više vratiti mletačka vlast, 
prodade obje kuće zajedno s kulom Matiji sinu Zorobabelovu za 350 
zlatnih perpera. 

Za mletačko-hrvatskih borba oko Zadra god. 1181—1193. stekao 
je osobite zasluge za kralja Belu knez Bartol Frankapan, go- 
spodar otoka Krka. On je doduše nakon očeve smrti zajedno s bratom 
Vidom god. 1163. primio otok Krk od Mletačke Republike i postao 
tako njezin kletvenik (vazal), ali ga to nije ni malo priječilo da bude 
uslužan kralju Beli III. Taj ga zato obilato nagradi podijelivši njemu 
i njegovim potomcima za sva vremena hrvatsku župu Modruše. U do- 
tičnoj darovnici od god. 1193. hvali Bela kneza Bartola radi njegovih 
zasluga i vjernosti, te mu daje župu Modruše u baštinu pod pogodbu 
da služi kralja za rata u Hrvatskoj s deset oružanih konjanika, a 
izvan nje sa četiri. Bartol mora poći na vojnu svaki put, kad kralj 
digne na noge hrvatsku vojsku (exercitus chroaticus). Tom darovnicom 
postao je knez Bartol hrvatskim velikašem, te su njegovi potomci 
odsad znatno utjecali na sudbinu hrvatskoga naroda. Čineći oni usluge 
sada Mlecima, a sad ugarsko-hrvatskim vladarima, umjeli su moć svoje 
porodice stalno jačati, te su postali napokon onako silni i ugledni, kako 
ih nalazimo na koncu srednjega vijeka. 

Godine 1194. oduze Bela upravu Hrvatske i Dalmacije zaslužnomu 
gubernatoru Kalanu i namjesti za vladara čitavoga Hrvatskoga Kra- 
ljevstva od Drave do Neretve prvorođenoga sina svoga Emerika. 
Toga Emerika bijaše god. 1185. dao okruniti za ugarskoga kralja da 
bi mu tako osigurao nasljedstvo i uopće ustanovio nasljedstvo po 
primogenituri; god. 1194. dade ga drugi put okruniti i to jamačno za 
kralja Hrvatske i Dalmacije, a na to ga imenova hercegom ili upravi- 
teljem Hrvatskoga Kraljevstva. I prije se zgađalo za Arpadovića da 
je određeni nasljednik prijestolja upravljao još za živa oca Hrvatskim 
Kraljevstvom, a tomu ima traga i za vladara hrvatske krvi, ali ti su 
upravitelji bili naprosto »hercezi« (dux, duces), dok je Emerik dva 
put već okrunjeni kralj. Emerik vladao je od srpnja 1194. do očeve 


1 [Nije riječ o tom Bartolu, nego o njegovu bratu Bartolu II, koji nije imao dijela 
u upravi otoka, pa je stupio u službu Bele III. Modrušku županiju baštinili su sinovi 
njegove braće Bartola I i Vida, koja su umrla prije njega.] 

POVELJA KRALJA BELE III 


od god. 1193. kojom dariva krčkomu knezu Bartolu (Frankapanu) župu Modrušu (13) 

smrti gotovo nezavisno i samostalno, tako da se u javnim ispravama 
spominjalo njegovo ime uz očevo. Njemu je bio pokoran i hrvatski 
ban, koju je čast onih godina obnašao neki Dominik, rođak kralja 
Bele i sina mu Emerika. 

Imade jedan spis iz doba kralja Bele, u kojem se govori o kraljev- 
skim dohocima i o dohocima pojedinih nadbiskupa. Taj spis sastavljen 
bi od dvorjanika Belinih i poslan na francuski dvor de se prikaže 
obilje i bogatstvo njegova vladanja, kad je od francuskog kralja tražio 
ruku kraljevne Margarete (oko god. 1185). Iz spisa se doznaje da je 
tada Hrvatskim Kraljevstvom upravljao herceg (dux), koji je od doho- 
daka svoje hercegovine davao Kralju godimice 10.000 maraka srebra. 
Za biskupa zagrebačkoga piše se da spada pod kaločku nadbiskupiju 
i da itade godišnji dohodak od 1500 maraka srebra. U ostaloj Hrvat- 
skoj i u Dalmaciji dvije su nadbiskupije: zadarska i splitska; obje 
imadu deset područnih biskupa, zadarski nadbiskup ima godišnji do- 
hodak od 500 maraka srebra, splitski samo 400. Značajne su riječi 
kojima počinje spis. Tu se kaže: »U vladanju kralja Bele ove su 
zemlje: Ugarska matica zemlja, Hrvatska, Dalmacija i Rama (Bosna).« 
Po ovom sudimo da je kralj sa svojim dvorom smatrao Hrvatsku i 
Dalmaciju za nešto različito od Ugarske. 

Ugarski ljetopisci hvale Belu kao vrsna vladara. Kažu da je progo- 
nio hajduke i tate, koji se bijahu za prijašnjih nemirnih vremena 
pojavili, da je zaveo pismene molbe i rasprave u parnicama, kako je 
već prije bilo običajno na carigradskom dvoru i Tod rimske stolice. 
Uopće da se Bela, proživivši mlade dane svoje u Carigradu, okoristio 
grčkom kulturom; on je u svojoj državi uveo mnoge korisne stvari, a 
ipak nije prihvatio bizantskoga despotizma. I za Hrvatsku bilo je nje- 
govo vladanje sretno. U hrvatskim spomenicima zovu ga nedobitnim i 
preslavnim kraljem, pa se češće napominje kako je svojim hercezima 
i banima nalagao da budu vazda pravedni i blagi. Djedomir hvali 
naročito god. 1182. bana Dionizija da je ljubio pravdu i vazda slijedio 
stope preblagoga kralja Bele. No najveća je zasluga Belina što je opet 
čitavo Hrvatsko Kraljevstvo okupio pod svojim žezlom i što je svoga 
sina Emerika dao okruniti za kralja Hrvatske i Dalmacije, što nijedan 
nasljednik Kolomanov — koliko se znade — nije činio. 

Bela je nagrađivao za vjernu službu ne samo pojedince (kao kne- 
zove Krčke), nego i čitave zborove. God. 1175. potvrdio je zagrebač- 
komu kaptolu zemlje Zelinu i Novi, a gubernator Kalan podijelio je 
zagrebačkom biskupu Dominiku god. 1193. desetinu od svoga živeža u 
Krapini, Okiću i Podgorju, koju su dotad pobirali hrvatski hercezi. 
Tako isto dosudi Kalan zagrebačkomu biskupu predij Kamenik kod 
Kalnika, pri čem su bili svjedoci sami hrvatski župani, kao vaškanski, 
dubravski, kamenički ili kalnički, napokon i križevački. Bela je u velike 
ugađao i viteškom redu templara ili božjaka, koji su još od god. 
1169. držali samostan sv. Grgura u Vrani, darovan nekad rimskoj stolici 
od kralja Dmitra Zvonimira. Kralj Bela III podijeli im grad Senj 
sa svima pripatcima i crkvom sv. Jurja, a to potvrdi i papa Lucije 22. 
studenoga 1184. 

Od prve žene svoje Agneze ili Ane, sestre supruge cara Emanuela, 
imao je Bela dva sina: Emerika i Andriju. Oženivši se poslije drugi put 
francuskom kraljevnom Margaretom, poboja se za svoju djecu iz prvo- 
ga braka, pak dade prvorođenca Emerika još god. i185. okruniti za 
kralja, dok je mlađemu Andriji namijenio vojvodinu Halič ili Galiciju, 
koju bijaše malo prije pridružio svojoj vlasti. No već nakon četiri 
godine izgubi Bela opet Halič, a Andrija ostade bez dijela. 

Kako je u ono vrijeme sav kršćanski svijet plamtio od oduševlje- 
nja i želje da se održi sveta zemlja protiv nevjernika, spremao se i 
kralj Bela na križarsku vojnu. No prije nego što se valjano pripravio, 
stiže ga smrt 23. travnja 1196. Na samrti povjeri svomu mlađemu 
sinu Andriji da ispuni njegovu goruću želju, da naime povede križarsku 
vojnu na istok, te mu u to ime namijeni blago i sve drugo što bijaše 
za to poduzeće skupio. 


. 

Premda je Bela III u drugoj polovici svoga vladanja svom snagom 
radio da u svojoj državi uvede red i stvori nešto trajna, to ipak poslije 
njegove smrti pođe sve po starom, pače postade i gore. 


Glavni razlog svim potonjim nezgodama bijaše preokret u politici 
prema Južnim Slavenima: Srbima i Bugarima. Dok su ugarsko-hrvatski 
vladari prije Bele III svakom prigodom radili kao prijatelji i saveznici 
Slavena uopće, a Srba napose, već je Bela prvi stao snovati proti 
slobodi i nezavisnosti balkanskih Slavena. Nasljednici njegovi išli su 
istim utrenikom, želeći ne samo Srbiju nego i Bugarsku skučiti pod 
svoju vrhovnu vlast. Nastojanje ugarsko-hrvatskih kraljeva podupirala 
i promicala je rimska stolica, na kojoj su u ono vrijeme sjedili samo 
odrešiti muževi, a između sviju najodlučaiji Inocencije III (1198—1216). 
Rimski su pape tada pregnuli svom snagom da čitav svijet okupe pod 
sjajem svoga sunca, da istrijebe sve krivovjernike, pače da ras olnike 
(šizmatike) privedu u krilo svoje crkve. U tom pogledu osobitu su 
pažnju svraćali na Balkanski poluotok, na Srbe i Bugare, koji su pripa- 
dali istočnoj crkvi. Oni su željeli te raskolnike dovesti u krilo kato- 
ličke crkve, a uz to su radili da istrijebe krivovjerce bogumile ili 
patarene, koji se bijahu ugnijezdili na čitavom poluotoku a najviše u 
banovini Bosni. Budući da im pri tom pothvatu nije dostajala njihova 
duhovna vlast, trebalo im je u pomoć i svjetovnoga mača. Najnaravniji 
i najpouzdaniji pomoćnici bili su im ugarsko-hrvatski kraljevi, vjerni 
privrženici Rima, koji su se i onako s političkih motiva uplitali u 
balkanske posle. I tako se zgodi da je od kralja Emerika opstojala 
neka alijansa između rimskoga dvora i ugarsko-hrvatskih vladara, upe 
rena proti političkoj i vjerskoj slobodi balkanskih naroda. 


212 DRUGO DOBA 


Činilo se da će se Emeriku već u prvi mah nadati zgoda da se 
uplete u srpske i bugarske poslove. U Srbiji se naime veliki župan Stje- 
pan Nemanja 25. ožujka 1196. odrekao vladanja, te zakaluđerivši se 
pošao kao monah Simeon najprije. u manastir Studenicu, a onda na 
Svetu Goru u manastir Hilandar, gdje je i umro 13. veljače 1200. 
Ostavio je za sobom tri sina: Stjepana, Vukana i najmlađega Rastka, 
koji bijaše pošao u Svetu Goru za kaluđera i tamo se prozvao Savom. 
Taj sv. Sava postade poslije preporoditeljem srpske države u vjer- 
skom pogledu i osnovateljem srpske narodne crkve. Oca naslijedi u čita- 
vom vladanju najstariji sn Stjepan, prozvan Prvovjenčani 
(1196—1227); mlađi pak sin Vuk ili Vukan dobi po slavenskom za- 
družnom pravu Duklju (Zetu), Hum i onaj dio Dalmacije, što je bio 
Duklji na jugu. Otac bijaše uz to naložio Vukanu da bude vazda po- 
slušan starijemu bratu kao svomu vrhovnomu gospodaru. Gotovo u 
isto vrijeme zgodila se promjena i na bugarskom prijestolju. Tamo 
je nakon silovite smrti starije braće postao carem najmlađi brat 
Kalojan (1197—1207), koji postade strah i trepet Grka, koji su ga 
s toga prozvali psetom Ivanom ili Skylojoannes. 


Emerik bio bi možda već u prvi čas svoga vladanja došao u sukob 
i sa Stjepanom Prvovjenčanim i s Kalojanom, da nije bio zabavljen 
domaćim smutnjama u vlastitoj kući. Jer tek što je sjeo na prijestolje, 
ustade na njega mlađi brat Andrija i podiže proti njemu bunu. Eme- 
rik bio je muž. strastven, bez snage i ustrajnosti; tjelesna slaboća 
činila ga je još razdražljivijim. Sad bi planuo gnjevom, sad bi mu opet 
snaga malaksala. Kad se razigrao, bio bi smion i poduzetan, ali zato 
ne bijaše jak da radi promišljeno, odlučno i ustrajno. Brat mu Andrija 
bio opet tašt slabić koji je hlepio za vlašću dok je nije stekao; kad 
je pak postao vladarom, nije bilo u njega snage da vrši stečenu vlast. 
Uz to je bio lakouman i rasipan, te nije mario ni za pravdu, ni za 
mudre savjete, nego se dao zavoditi laskavcima i slušao njihove kle- 
vete na starijega brata. Tako je Andrija postao povodnikom mnogim 
smutnjama i nevoljama. 


Andrija je posve zaboravio na zadaću, koju mu bijaše otac na 
samrti namijenio. Blago očevo bijaše uzeo, ali za križarsku vojnu nije 
htio ni čuti, nego je istim novcem skupio vojsku i sabrao privrženike. 
Nato zahtijevaše od brata da mu predade sasvim u baštinu Hrvatsku 
i Dalmaciju s Ramom ili Bosnom, po prilici onako kako je to prije 
Stjepan III na zahtjev cara Emanuela morao dati mlađemu bratu 
Beli. No Andrija snovaše još i dalje kako bi brata mogao skinuti s 
prijestolja i sam se zakraljio. Naravno da je poradi toga došlo do 
sukoba između braće, jer Emerik nije htio da pristane na njegove 
zahtjeve. 


Građanski rat planuo je već god. 1197. Kako je u Andrije bilo 
mnogo novaca, a i vojske, koju bijaše skupio tobože za križarsku 

vojnu, bilo mu je lako ratovati s bratom. Emerik se nije mogao pravo 
pouzdati ni u svoje privrženike, jer kad ih je pozvao na oružje, sta- 
doše se mnogi ispričavati, da ne smiju poći u svjetovni rat, budući 
da su se još za živa Bele zavjetovali da će ići na svetu vojnu u 
Palestinu. Nato se Emerik obrati za pomoć papi Celestinu III. Taj 
zaprijeti Andriji i njegovim privrženicima da će ih izbaciti iz crkve, 
ako se ne predomisle i odmah ne pođu u križarski rat; osim toga 
zo se crkvenim pokletstvom svima koji bi s Andrijom općili ili ga 
čak pomogali. No sve je to slabo koristilo. Svećenstvo u Ugarskoj 
bilo je doduše najvećim dijelom uz Emerika, a i u Hrvatskoj pri- 
stajao je uza nj zagrebački biskup Dominik koji je za to morao mnogo 
zla pretrpjeti od Andrijinih privrženika; ali zato su svjetovni velikaši 
jatomice grnuli pod zastavu Andrijinu. U Slovinskoj zemlji bio je naj- 
odličniji pristaša njegov Vratislav, sin Vratislavov, kojega se posjed 
sterao oko Susedgrada i po Zagorju. Taj je Vratislav radi Andrije pre- 
nu vrlo mnogo; protivnici poharaše mu dvore, oteše sva imanja, 
tako da je ostao siromah bez kuće i kućišta. 

Rat između Andrije i Emerika vodio se god. 1197. ponajviše u 
Ugarskoj i Slovinskoj zemlji među Dravom i Savom. U južnoj Hrvat- 
skoj i Dalmaciji priznavahu još u prosincu iste godine jedinoga Eme- 
rika za svoga zakonitog vladara. Uto postade u siječnju 1198. rimskim 
papom odrešiti i strogi Inocencije III. Jedva bijaše sjeo na prije- 
stolje, odmah posla 29. siječnja hercegu Andriji poslanicu, u kojoj 
mu zapovijedi da po očevoj odredbi ide u svetu zemlju, a da se okani 
daljnje borbe s bratom i da mu se pokori, jer će ga inače lišiti na- 
sljedstva i prenijeti pravo na prijestolje na mlađega (Salamuna). Pi- 
smo papino slabo je međutim koristilo. Andrija je malo mario za 
papine prijetnje, nego nakon sretnog napredovanja u Slovinskoj ze- 
mlji, pođe preko Save i Kupe na jug. U polovici veljače 1198. bio je 
već na jugu Velebita, te su sa svih strana grnuli k njemu svjetovni i 
duhovni velikaši da mu se poklone; a potkraj ožujka stolovao je i u 
samome Zadru, okružen najvećim časnicima Hrvatske i Dalmacije. Tu 
se je ponosito prozvao »Božjom milošću herceg Zadra, čitave Dalmacije 
i Hrvatske, kao i Humske zemlje«. Tu je imao svoj posebni dvor i 
dvorsku kancelariju, tu je uza nj bio i hrvatski ban Andrija, zatim 
novi zadarski nadbiskup Nikola, načelnici gradova Zadra i Splita, na- 
pokon i neki hrvatski župani, kao krbavski i sanski. Andrija se ponašao 
gotovo kao sasvim samostalan vladar. Iz Zadra ode na jug k Splitu, 
gdje su ga opet dočekali svi nadbiskupi i biskupi hrvatski i dal- 
matinski, a s njima ban Andrija i nadasve vjerni mu Vratislav od Sused- 
grada. Pred Splitom sazove herceg Andrija vijeće ili mali sabor hrvat- 
skih velikaša i vlastele, te učini mnoge korisne odredbe. Prošavši tako 
čitavu Hrvatsku i Dalmaciju i sklonivši što milom što silom sve 
hrvatske župe i latinske gradove da mu se pokore, bio je već u travnju 
1198. jedini gospodar Hrvatskoga Kraljevstva od Drave i sve do Humske 
zemlje. 

Sada tek poče raditi kako bi se izmirio s rimskim papom, te mu 
ušao u volju. U to ime diže vojsku na susjednu oblast Hum, gdje se 

bijaše ukorijenila kriva vjera popa Bogomila, a tako isto zarati i na 
srpskoga velikog župana Stjepana Prvovjenčanoga, koji je pristajao uz 
istočnu crkvu. On pobijedi i humskoga kneza i velikoga župana srpsko- 
ga; ali nato se odmah vrati u Hrvatsku, pa je već u svibnju opet bio 
u Zadru. 

Andrija je boravio već u Zadru kad mu stiže druga poslanica od 
pape Inocencija III, koja je bila kudikamo blaža od prve. Papa ga 
je nastojao lijepim načinom uputiti da bude sklon i pokoran svomu 
bratu. Valjda su se braća i prije kušala izmiriti, jer papa savjetuje 
hercega Andriju da ostane trajno pokoran i vjeran svomu bratu, da 
štuje brata kao svoga kralja, a brat će njega poštivati kao hercega. 
Naposljetku javi papa Andriji još i to kako je naložio nadbiskupu 
ostrogonskomu i kaločkomu, da ga izopće iz crkve, a hercegovinu 
njegovu da udare crkvenom kletvom (interdiktom), ako bi iznova poku- 
šao da digne oružje na svoga brata. 

Iz toga dakle razabiremo da je valjda posredovanjem biskupa i 
nadbiskupa ugarskih i hrvatskih došlo između braće do nekoga spora- 
zuma, te da je Emerik priznao Andriju samostalnim hercegom Hrvatske 
i Dalmacije, a Andrija Emerika svojim kraljem i gospodarom. Ali taj 
mir nije dugo potrajao. Još u prosincu 1198. izopći papa Andriju iz 
crkve, bez dvojbe zato što je iznovice trgao mač na brata svoga. Odmet- 
nomu hercegu pridružiše se taj put i nadbiskupi zadarski i splitski. 
Zato naloži papa ostrogonskomu nadbiskupu i zagrebačkomu biskupu 
Dominiku da povedu proti ovim crkvenim poglavicama što  strožu 
istragu, pa ako su zaista krivi da će ih tada skinuti s njihovih časti. 

Godine 1199. bjesnio je opet očiti rat između braće. Čini se, da je 
Andrija taj put kušao da oružanom silom provali u samu Ugarsku i 
da brata s prijestolja skine. No kao+što je Andrija u svojim oblastima 
bio mnogo jači, tako je u samoj Ugarskoj stranka Emerikova bila 
brojnija i moćnija. Stoga ostade Andrija kratkih rukava. Emerik ga 
pobijedi, a Andrija izgubi ne samo nadu da bi se mogao popeti na 
kraljevsko prijestolje, nego bi lišen i herceške časti u Hrvatskom Kra- 
ljevstvu. Za te borbe istaknuo se osobito zagrebački biskup Dominik 
kao revan pristaša Emerikov. Slavodobitni Emerik namjesti sada za 
bana Hrvatske i Dalmacije nekoga Nikolu, a nesretni herceg Andrija 
uteče i sakri se najprije u ugarskoga velikaša Ladislava, a zatim po- 
bjegne u susjednu Austriju k vojvodi Leopoldu VI. No ni ondje ne 
bijaše siguran, jer mu je brat zahtijevao od vojvode da mu nevjer- 
nika predade ili da ga barem istjera iz svoje zemlje. Leopold ne htjede 
na to privoliti; a kralj Emerik provali u Austriju, te je pohara. Bilo 
bi tada došlo do krvavih bojeva da se opet nije umiješao rimski papa. 
Njegov poslanik Krescencije zajedno s nekim njemačkim knezovima 
i s Konradom, nadbiskupom grada Mainza, uze moliti Emerika da opro- 
sti bratu, pa da onda izmirena braća pođu u svetu zemlju vojevati na 
nevjernike. Emerik se dade namoliti, te oprosti drugi put vjerolomno- 
mu bratu i vrati mu sve časti u Hrvatskoj i Dalmaciji. Još god. 1200. 
opet se Andrija ponosio kićenim naslovom »herceg Dalmacije, Hrvatske 
i Humske zemlje«. 

Ali vlastohlepni Andrija ne mogaše mirovati ni brata svoga gle- 
dati na kraljevskom prijestolju. Ne minuše ni dvije godine, a braća 
se nanovo zavadiše. Nasta grozan rat u Ugarskoj, Hrvatskoj i Dalma- 
ciji. Andriji se sreća nasmijala, te se činilo da će starijega brata nad- 
hrvati. Velikaši i vlastela jatomice grnuli pod njegov barjak, a zako- 
nitoga kralja redom sve ostavljalo. Jednom zgodom sastale se obje 
vojske kod rijeke Drave nedaleko od grada Varaždina. Emerik stajaše 
na ugarskoj obali, Andrija na hrvatskoj. Ni jedan ni drugi ne usudi se 
zametnuti boja: Emerik jer je bio slabiji, a Andrija ne uzdajući se u 
dosadanju sreću svoju. Prođe neko vrijeme, a protivničke vojske ni 
makac. Uto se dosjeti kralj Emerik što da učini. Ostavi vojsku svoju, 
pa sam, goloruk, noseći u ruci jedino kraljevsko žezlo, pređe preko 
Drave u Andrijin tabor. Kad stiže onamo, čitava se vojska gotovo 
zaprepasti ugledavši svoga kralja. Sve se uklanjaše sa strahom i poči- 
tanjem pomazanomu kralju, koji je dostojanstveno između vojnika 
prolazio. Kad Emerik dođe usred tabora, stade i doviknu ovako osup- 
nutim delijama: »Ej ljudi, evo vašega kralja! Tko će se od vas usuditi, 
da omasti ruke kedlja svoga krunjenoga kralja?« I nitko niti pisnu niti 
rukom ne mače, već sva momčad pohita pred kralja, da ga moli za 
oproštenje. Nato kralj pođe u šator brata Andrije, koji nije ni slutio 
što se zgodilo u njegovoj vojsci. Ni Andrija ne znadijaše kamo da se 
krene, nego poniknu nikom; a kralj na to zapovjedi momcima da ne- 
harnoga brata svežu i za njim odvedu. Sada se obje vojske sjediniše, 
a sva Hrvatska i Dalmacija priznade kralja Emerika za svoga jedinoga 
gospodara. Nesretni herceg Andrija dopade robije; on bi zatvoren od 
brata svoga u tvrdu kulu Kneginec kraj Varaždina, u kojoj je 
čamio sve do smrti bratove god. 1204. Sužanj Andrija boravio je tužne 
dane u tamnici; jedina mu utjeha bijaše što su čestiti žitelji grada 
Varaždina svomu nekadanjemu hercegu bili na ruku, te mu tako olak- 
šali nesnosno tamnovanje. Još i sada vide se na putu iz Varaždina u 
ljekovite toplice varaždinske podrtine stare kule Kneginca, koja je 
nekad od sunca krila hrvatskoga hercega. 

Razmirice s bratom Andrijom ispunjaju veliki dio Emerikova vla- 
danja. Kako je imao pune ruke posla kod kuće, nije mario uplitati 
se u vanjske zamršaje; ali on je to ipak činio više, nego što je bilo 
potrebno i korisno. On se pačao ne samo u prilike podložne mu 
banovine Bosne, nego i u smutnje u Srbiji i Bugarskoj. 

U Bosni vladaše još od god. 1180. ban Kulin, za koga kaže narodna 
predaja da je bio vrstan vladar, tako da su se Bošnjaci još za ka- 
snijih tmurnih vremena, kad bi ih samo časak ogrijalo sunce, puni 
nade govorili: »Vraćamo se u vremena Kulinova«. Kulin priznavaše 
dobre volje vrhovnu vlast ugarsko-hrvatskih vladara, ali bijaše uz to 
dosta samostalan, tako da je na svoju ruku mogao utanačivati držav- 
ne ugovore i podjeljivati svojim susjedima različite povlastice. Tako 
on poveljom od 29. kolovoza 1189. podijeli Dubrovčanima slobodu trgo- 
vanja u čitavom svom vladanju. 


S političkih dakle razloga nije se Emerik mogao miješati u bosan- 
ske stvari. No tim boljega povoda dadoše tamošnje vjerske prilike. 

U tom ga je bodrio i papa Inocencije III, tražeći od njega kao od vrhov- 
noga gospodara Bosne da stane na obranu katoličke vjere proti nauku 
popa Bogomila. A bogumili ili patareni bijahu u Bosni silno preoteli 
maha, tako da je i sam ban Kulin sa svojom ženom i sestrom i sa 
10.000 “svojih ljudi prigrlio novu vieru. Iz Bosne se pak raširila pata- 

renska vjera u Hrvatsku, pače u dalmatinske gradove, tako da je u 
gradu Splitu opstojala zasebna patarenska općina, kojoj su bili na čelu 
Mato i Aristodije, zanatom slikari i zlatari. 

Budući da su patareni ili bogumili bili očiti protivnici ne samo 
kršćanskoj crkvi obojega zakona, nego i državnomu redu, nije čudo 
da su ih progonile i duhovna i svjetovna vlast. Već u jistdiadu 1200. 


1 (Progonjeni u Splitu, braća Matej i Aristodije prebjegli su u Bosnu, gdje su 
dugo djelovali kao slikari i zlatari, ali i kao propagatori patarenstva.] 

,pozove Inocencije III kralja Emerika posebnom poslanicom da se 
digne na bosanske patarene. Tako započe žestoka borba protiv bosan- 
skih patarena, koja je uz neke stanke trajala dva stoljeća i pol, te 
se napokon svršila tim da su bosanski patareni voljeli prigrliti Mu- 
hamedovu vjeru i postati Turci, nego se pokoriti rimskoj stolici. 

Emerik prihvatio objeručke poziv rimske stolice i pozvao bana 
Kulina na odgovornost. Kulin sluteći zlo, što mu prijeti, ispriča se 
lijepo braneći se da patarene nije držao za krivovjerce nego za dobre 
kršćane, i da je pripravan poslati neke od njih u Rim da papi objasne 
svoje vjerovanje i svoj život. Na taj susretljivi korak Kulinov primiri se 
papa, pa tako nastade živahnije općenje između Rima i Bosne u svrhu 
da se obrate bosanski patareni. God. 1202. pače posla papa splitskoga 
nadbiskupa Bernarda? i Ivana de Casamaris u Bosnu da istraže čitavu 
stvar te patarene i privedu u krilo katoličke crkve. Osobito gorljiv 
bijaše u tom pogledu Ivan de Casamaris, papinski dvorski kapelan, 
kojemu pođe za rukom odvratiti od patarenstva i bana i neke pogla- 
vice te vjere. Na to se 8. travnja 1203. sastadoše na Bilinu polju kod 
rijeke Bosne papinski legat Ivan, dubrovački arciđakon Marin, ban 
Kulin i mnogi patareni, od kojih se po imenu spominju Dragiša, Lju- 
bin, Dragota, Pribiša, Ljuben, Radoš i Vladoš. Pred papinim poslani- 
kom odrekoše se ban Kulin i njegovi ljudi svečano svojih dosadanjih 
bludnja, te obećaše posluh i vjernost rimskoj crkvi za sva vremena. 
Svršivši to pred narodom u Bosni, pođe papinski legat s banom Kuli- 
nom i bivšim patarenskim poglavicama u Ugarsku, gdje opet svi pri- 
segoše pred kraljem Emerikom, nadbiskupom kaločkim, biskupom pe- 
čujskim i mnogim drugima da će se točno držati onoga očitovanja na 
Bilinom polju. Još se ban Kulin obveza jamčevinom od 10.000 ma- 
raka srebra da će platiti toliku globu, ako bi trpio u svojoj zemlji 
bud ove obraćenike, kad bi se opet odmetnuli, bud ine krivovjerce. 
Tako se privremeno riješi patarensko pitanje u Bosni da za koje 
vrijeme još jače izbije na površinu. 

Dok se Emerikovo uplitanje u bosanske prilike dade još razumjeti 
i opravdati, baš je zazorno njegovo pačanje u srpske poslove. U Srbiji 
bijaše se mlađi brat Vukan, gospodar Duklje i južne Dalmacije, digao 
na starijega brata kralja Stjepana Prvovjenčanoga da ga zbaci s pri- 
jestolja. Odmetni Vukan zatraži pomoć u pape Inocencija III i ugarsko- 
hrvatskoga kralja Emerika. Prvomu obeća da će preći u krilo rimske 
crkve; a drugomu da će mu priznavati vrhovnu vlast kao i ban Kulin. 
Za čudo je da je papa koji je u Ugarskoj branio zakonitost proti bun- 
tovnomu hercegu Andriji, u Srbiji stajao uz odmetnika Vukana proti 
legitimnomu kralju. Dakako da su ga na to nukali interesi katoličke 
crkve. I Emerik, koji se bijaše izmirio sa svojim bratom Andrijom, 
prihvati ponude srpskoga kraljevića, koji se već stao nazivati »kraljem 
Duklje i Dalmacije«. God. 1199. nalazimo Vukana u živahnom općenju 
s rimskom stolicom. S toga se prepao srpski kralj Stjepan Prvovjen- 


2 (Iz nepoznatih razloga nadbiskup Bernard nije pošao u Bosnu, nego ga je zamije- 
nio dubrovački arhiđakon Marin.] 

čani. Sad se i on nastojaše približiti papi, pa mu obećavaše da će biti 
odan rimskoj stolici. Inocenciju bijaše napokon svejedno, tko sjedi na 
srpskom prijestolju, samo ako postigne svoj cilj da Srbi opet prionu 
uz rimsku crkvu. K tomu je volio podupirati zakonitoga vladara nego 
odmetnika, pa je zato naložio dukljanskomi metropoliti da okruni 
Stjepana Prvovjenčanoga kraljevskom krunom, koju će mu poslati iz 
Rima na dar. 

Preokret papine politike vrlo smuti kralja Emerika. Ne samo što 
je žalio da je papa zanemario njegova štićenika Vukana, nego se i 
tomu protivio da bi srpski vladar dobio kraljevsku krunu, tvrdeći da 
je Srbija već čitavo stoljeće podložna vrhovnoj vlasti ugarskih kra- 
ljeva. Zamoli zato papu da ne šalje Stjepanu ni poslanika ni krune, 
jer se to protivi ugarskim zakonima, budući da je Srbija pod nje- 
govim pokroviteljstvom. On će sam srpske stvari urediti i privesti ze- 
mlju u krilo rimske crkve. 


Na taj prosvjed svoga prijatelja i dosadanjega saveznika prekinu 
papa dalje dogovore sa Stjepanom Prvovjenčanim, te se opet prikloni 
Vukanu. No Stjepan kao da je slabo mario i za papu i za Emerika, 
pa se zato ovaj digne da silom pribavi ugled svojoj vlasti. Godine 1202. 
podiže vojsku, pridruži joj čete brata svoga Andrije i provali u srpske 
zemlje. Rat bi svršen već u jeseni iste god. 1202, jer se Emerik hvali 
papi da je u zemlji velikoga župana uspostavio svoju vlast. On se i 
prozove kraljem Srbije (rex Servie), i taj naslov ostade otad ugarsko- 
-hrvatskim vladarima kroz sva potonja stoljeća u znak njihova vrhov- 
nog gospodstva nad Srbijom, premda ga zaista nisu vršili. Stjepan bi 
skinut s prijestolja, a velikim županom postade Vukan, štićenik 
Emerikov. 

No dok se Emerik uplitao nepozvan u strane države, zanemario je 
svoju naslijeđenu državu, te se tako moglo zgoditi da je upravo god. 
1202. grad Zadar dopanuo mletačkih ruku. 


Upravo god. 1202. diglo se na papino nukanje više francuskih i 
talijanskih velikaša i plemića da povedu četvrtu križarsku vojnu. Na 
čelu križarima bili su Balduin, grof od Flandrije, i Simon, grof od 
Montforta. Kako ti velikaši nisu imali svoga brodovlja, sporazumiše se 
s Mletačkom Republikom da će ih ona na svojih 50 galija i 100 tovarnih 
brodova prevesti na istok. Zato obećaše Republici plaću od 85.000 
maraka srebra, zatim polovicu osvojenih zemalja i plijena. Obje stranke 
zakleše se na sveto evanđelje da će utanačene pogodbe točno vršiti. 
Međutim kad se križari htjedoše ukrcati u galije, manjkaše im od po- 
gođene svote još 34.000 maraka srebra. Sad zahtijevaše stari, 93 godi- 
šnji dužd Henrik Dandolo, da pođu za naknadu dužnih pre- 
voznih troškova usput ratovali na neprijatelje Mletačke Republike. Bilo 
je križara koji su se svom snagom tomu zahtjevu opirali; no većina 
pristane na sve samo da dođu u svetu zemlju. 


3 [Vukan je odstupio već iduće godine, kad se Stefan Prvovjenčani pojavio s potpo- 
rom Bugara. Nakon toga je Sava pomirio braću.) 

Osvetoljubivi dužd Henrik Dandolo ne mogaše pregorjeti Zadra, 
te povede križare najprije na taj grad. Na početku listopada 1202. 
ostavi brodovlje od 72 galije i 140 tovarnih lađa Mletke, te 10. stude- 
noga silom uđe u zadarsku luku, rastrgavši jake željezne lance koji 
su ulaz u luku branili. Zatim se križari iskrcaše na kopno, načiniše 
tabor i počeše udarati na grad. Zadrani se bijahu zavjerili da će se 
braniti kao nekad Kartažani i Numantinci, k tomu su i gradski bedemi 
bili vrlo čvrsti. Uza sve to prepadoše se velike križarske vojske, pa 
stadoše misliti na uvjetnu predaju, premda su ih od toga sami neki 
križari (kao opat Guido od Vauxa) odvraćali. No do pogodbe ipak ne 
dođe. Četiri dana odbijali su Zadrani hrabro sve juriše križara; peti 
dan, videći da nema ni otkuda pomoći, predadoše se na milost i ne- 
milost (19. studenoga). Mlečani s križarima nemilo poharaše i oplije- 
niše grad; većina pak Zadrana ostavi svoj rođeni grad, te se naseli 
po susjednoj Hrvatskoj i po otocima. 


Križari s Mlečanima nastaniše se u opustjelom gradu, te ostadoše 
u njem čitavu zimu. Papa je doduše radi toga nasilja prokleo Mletke, 
ali Henrik Dandolo malo je za to mario. Usred zime planu između 
križara i Mlečana ljuta borba radi stanova (jer su Mlečani sve bolje i 
ljepše za sebe zadržali), koja je trajala osam dana. Tek 25. travnja 
1203. ostavi Henrik Dandolo nesretni Zadar i otplovi preko Krfa na 
istok. Prije odlaska dade razvaliti tvrde bedeme gradske, premda mu 
bijaše papa zapovijedio da toga ne čini. 


Pad Zadra u mletačke ruke bijaše velik udarac ne samo za njegove 
građane koji su ostali bez kuće i kućišta, nego i za kralja Emerika 
koji je tako izgubio znamenito mjesto u Dalmaciji. Mlečani pak zado- 
bili su uporište za širenje svoje vlasti na istočnoj obali Jadranskoga 
mora. Hrvatski povjesničar Toma, arciđakon splitski, smatra pad Za- 
dra Božjom kaznom, jer su se žitelji njegovi bili odvratili od rimske 
crkve i prionuli uz bogumile. Najodličniji Zadrani da su rado primali 
te krivovjerce i kod sebe ih držali. Mlečani opet bijedili su Zadrane 
pred svijetom i križarima da su bili gusari i robili mletačke brodove 
kad bi plovili po moru. 


Dužd bijaše prije svoga odlaska u polurazvaljenom gradu namje- 
stio svoje ljude, da njim upravljaju. Odmah se digoše na sve strane 
raspršeni žitelji da se opet vrate u rodni grad. Ne nadajući se pomoći 
od svoga zakonitoga vladara, koji je bio zabavljen s bratom Andrijom, 
Zadrani sami na svoju ruku skupiše brodove i stadoše gusariti, je 
tajući osobito mletačke lađe. Nato i Mlečani poslaše svoje brodovlje 
prema Zadru, a mletačka vojska podiže po nalogu duždeva sina Raj- 
nerija Dandola tik pred gradom na otoku Ugljanu malu tvrđicu, u koju 
bi smještena posada s brodovljem da brani Zadranima gusarenje i 
povratak u rodni grad. 


Sada priskoči u pomoć Zadranima i kralj Emerik. Kako nije sam 
mogao doći s vojskom na jug, povjeri splitskomu nadbiskupu Ber- 
nardu da pomaže Zadrane. Taj Bernard bio je vrlo ugledan i uman 
muž, a osobito cijenjen od kralja kojemu je nekad bio učitelj. On zaista 

spremi pomoć kako je kralj želio. Po njegovu nalogu pođe u Vranu 
templarima i primi od njih veliku svotu srebra, koju bijaše njima dao 
kralj u poklad, ako bi kad zaredala teška vremena. S tim je novcem 
kupio Bernard plaćenike. Upravo tada bijaše doplovilo u Dalmaciju 
deset napuljskih brodova iz Gaete. Nadbiskup stade s njima ugova- 
rati i ponudivši im nagradu, predobi ih da su stali u kraljevu službu 
u pomoć nesretnim Zadranima. 

Sjedinjeno brodovlje zadarsko-napuljsko započne borbu s Mleča- 
nima, koji nisu bili odveć jaki jer im je glavna snaga bila na istoku. 
Prvi posao bijaše da im se otme tvrđa na otoku nasuprot Zadru. 
Napuljci sa Zadranima napokon provališe u tvrđu, poubijaše posadu, 
a tvrđu samu razoriše. Na to pođoše slavodobitni Zadrani u svoj 
polurazvaljeni grad, nastaniše se u njem, te ga stadoše opet utvrđivati. 
Bijaše to na koncu god. 1203. ili na početku god. 1204. Mlečani ne 
mogoše međutim podnijeti tolike sramote. Duždev sin i namjesnik spre- 
maše se svima silama da osveti taj poraz. Stade sabirati brodovlje i 
da skuči Zadar i da se obori na Split budući da je upravo splitski 
nadbiskup najviše pridonio potonjemu porazu. 

Zadrani se ljuto prepadoše. Bojeći se katastrofe od gcd. 1202, 
a ne nadajući se ni od kuda pomoći, odlučiše dobre volje pokoriti se 
Mlecima i priznati im vrhovnu vlast kako su činili do god. 1180. 
Poslaše poslanike u Mletke Rajneriju Dandolu da mu se poklone i uta- 
nače predaju. Pogodbe predaje bijahu vrlo teške, gotovo ubi'ačne za 
nevoljne Zadrane. 

Ustanovilo se god. 1204. ovo: Zadrani birat će za svoga radbisku- 
pa vazda rođenog Mlečanina, kcii će biti pokoran mletačkomu patri- 
jarhu na Gradu; svećenstvo pjeve. će svakoga Božića i Uskrsa u velikoj 
crkvi slavospjeve (laudes) mletačkomu duždu i patrijarhu. Nadalje će 
Zadrani birati samo Mlečane za načelnike (comites) svoga grada. Ako 
koji izabranik ne bi htio časti primiti, morat će dotle birati dok 
jedan privoli. Toga će dužd potvrditi, a nato će mu građani priseći 
prisegu vjernosti. Svi se Zadrani počevši od 14. godine moraju priseći 
mletačkomu duždu, i ta se prisega mora obnoviti sv='= desete godine. 
Ako bi dužd došao u grad, imadu ga lijepo primiti i počasti“i, te mu 
doznačiti zgodan stan, ako ne bi htio stanovati u nadbiskupskom dvoru. 
Zadarska vojska i brodovlje imade se svaki put pridružiti mletačkoj 
vojsci, kad god bude pozvana na oružje. Kod svih vojnih pothvata 
moraju Zadrani prema svojim silama sudjelovati. Uopće će sve mle- 
tačke prijatelje i neprijatelje smatrati za svoje prijatelje i neprijatelje. 
Nadalje će Zadrani plaćati prvoga ožujka svake godine 150 dukata 
ili 3000 dobrih kuninih koža Mletačkoj Republici u ime danka. Na- 
pokon će Zadrani poslati.u Mletke 30 svojih ljudi, koji će ondje bo- 
raviti kao taoci svojih sugrađana. 

Tim pogodbama bude Zadar sasvim sputan u mletačke verige, te 
postade. robom Venecije. Stara privilegija, koja su Zadrani uživali za 
narodne dinastije i za Arpadovića, pače i u prvo vrijeme mletačkoga 
vladanja, biše ovim ugovorom savim ukinuta. Mlečani su pače sada 
sastavili i obrazac, po kojem je svaki novi načelnik morao polagati 


EMERIK I SIN NJEGOV LADISLAV 221 


prisegu vjernosti duždu i Mletačkoj Republici. Premda je tim ugovo- 
rom zadovoljeno Mlecima, ipak duždev sin Rajnerije krenu s brodo- 
vljem da tobože kazni splitskoga nadbiskupa Bernarda, što je pritekao 
u pomoć Zadranima. No slabo mu se sreća nasmijala. Split je bio 
suviše jak, te se ne usudi na nj ni udariti. Zato razvali samo jednu 
palaču s kulom na jednom otoku (danas poluotok Vranjic) tik Solina. 

Katastrofa zadarska od god. 1202. mogla je kralja Emerika po- 
dučiti da se suviše ne brine za susjedne države. Uza sve to uplitaše 
se on u bugarske poslove, hoteći ondje skučiti cara Kalojana. No 
bugarski car nađe zaklona u pape Inocencija III, i tako se zamalo 
Emerik ne zavadi s rimskom stolicom. Naposljetku ipak Emerik po- 
pusti i morade dopustiti da njegovom državom prođe papinski legat 
kardinal Leon, koji je 8. studenoga 1204. u Trnovu okrunio Kalo- 
jana krunom što ju je poslao sam papa iz Rima. 

Malo dana zatim, u sredini rujna 1204, umre kralj Emerik. Pred 
smrt bijaše se živo zabrinuo za budućnost svoga sina i nasljednika 
Ladislava, kojega mu rodi žena Konstancija, kći aragonskoga kralja 
Alfonsa II. Da bi mu osigurao prijestolje, dade ga još za života svoga 
okruniti za kralja (26. kolovoza 1204). Onda izvadi iz tamnice grada 
Kneginc:. brata Andriju, oprosti mu sve i učini ga skrbnikom ne- 
dorasloga sina i podjedno upraviteljem države. 

Prenida je Emerik ovako velikodušno postupao sa svojim bratom i 
premda je sam Andrija svečano obrekao papi Inocenciju da će štititi 
mladoga kralja i pravedno postupati s njegovom majkom udovicom, 
ipak ne održa zadate riječi. Potaknut svojom vlastohlepnom ženom 
Gertrudom, koja je rarsila Konstanciju, stade nevoljnu udovicu vrije- 
đati i uskraćivati joj prihode. Napokon dođe do tolike opreke da se 
Konstancija nije više osjećala sigurna, te je sa sinom pobjegla u 
Austriju vojvodi Leopoldu i ponijela sa sobom krunu i druge znakove 
kraljevske vlasti i časti. Vojvoda Leopold dočeka bjegunce i njihovu 
pratnju u Beču vrlo prijazno i ukaza se spreman da im pomogne. 
Andrija zahtijevaše opet da mu preda majku i sina zajedno s krunom; 
a kad on toga nije htio učiniti, malo da ne planu rat. Austrijska vojska 
bijaše već doprla do ugarske međe, kad na jednom umre mladi kralj 
Ladislav 7. svibnja 1205. Rapski biskup pokopa nato kralja u Stolnom 
Biogradu, a mati njegova Konstancija vrati se domu oca svoga. Ugar- 
sko-hrvatskim kraljem postade pak Andrija. 


ANDRIJA II 
1205—1235 


Andrija bio je prvi ugarsko-hrvatski kralj, koji je prigodom 
krunidbe 29. svibnja 1205. morao položiti krunidbenu prisegu. No on 
nije bio čovjek koga bi prisega vezala. Kako je bio slab i tašt, obećavao 
je svašta, ali nije bio jak ni spreman, da drži obećanje. Bio je sasvim 
rob svoje žene Gertrude, kćeri Bertolda grofa Meranskoga, koja ga 
je još za živa Emerika bunila proti bratu, tako da je naposljetku 
morala otići iz Ugarske. No odmah nakon smrti Emerikove vrati se 
opet k svojemu mužu, te stade spletkariti proti Konstanciji i sinu joj 
Ladislavu. Sad je neograničeno stala vladati Ugarskom, gazeći zakon i 
narodne običaje, dozivajući strance, osobito Nijemce, u Ugarsku. Svo- 
jim rođacima razdavala je najznatnije službe i najveće časti, čim je 
dakako vrijeđala ponosito i bogato domaće plemstvo. 

Već u početku svoga vladanja izradi Andrija, potaknut od svoje 
žene Gertrude, da su njezina brata bamberškoga opata Bertolda, iza- 
brali za kaločkoga nadbiskupa. Bertold znao je doduše nešto slabo 
latinski, ali o crkvenom pravu nije imao ni pojma; k tomu je bio 
premašio tek dvadesetu godinu i tako upravo nesposoban za tu čast. 
Zato mu ne htjede papa Inocencije podijeliti nadbiskupskoga plašta; 
no kako ga je Andrija neprestano salijetao, privoli napokon i posla 
mu palij. Ali tim prouzročio veliko nezadovoljstvo u Ugarskoj. Kao 
što je Emerik svoje oči svraćao na Balkanski poluotok, tako se Andrija 
uplitao na sjeveru u Haliču ili Galiciji. Na Balkanskom poluotoku 
pružalo mu se u onaj čas malo prilike: u Bugarskoj zaredali iza 
Kalojana vrsni vladari, od kojih je bio najznamenitiji Ivan Asen II 
(1218—1241); u Srbiji pak bijahu se zavađena braća' Stjepan Prvo- 

vjenčani i Vukan izmirili posredovanjem trećega brata sv. Save, ko- 
jega bijahu navlaš zato dozvali iz Svete Gore u Srbiju. Andriji u 
dobar čas dođe poziv haličkoga kneza Danila, koji se ne mogaše obra- 
niti od sjedinjenih Poljaka, Rusa i Polovaca (1206). On provali u 
Halič, suzbi protivnike Daniiove, a onda Danila namjesti za kneza u 
Vladimirskoj, Halič pak predade Jaroslavu, sinu suzdaljskoga velikoga 
kneza Vsevoloda. Oba kneza moradoše priznati vrhovnu vlast Andri- 
jinu, koji svojemu naslovu pridade »kralj Haliča i Vladimirske« (rex 
Gallicie Lodomerieque). 


Iz Haliča pohita Andrija u Ugarsku, kad mu stigoše glasi da mu je 
žena rodila sina. Spazivši naime da mu je žena zatrudnjela, bijaše 
zamolio papu neka zapovijedi svjetovnim i duhovnim velikašima da 
se zavjere mladomu sinu čim se porodi. Čini se po nekim podacima 
da je kralj već god. 1208. svoga prvorođenca Belu dao ovjenčati kraljev- 
skim vijencem, samo da bi mu osigurao nasljedstvo. 


Uto se kraljičin brat Bertold banio u Ugarskoj tako da je i sam 
papa požalio, što ga je potvrdio za nadbiskupa, te mu je zaprijetio 
crkvenim prokletstvom. No to ne bi još sve. God. 1208. osvanuše u 
Ugarskoj i druga braća kraljičina, bamberški biskup Ekbert i istarski 
markgrof Henrik. Biše okrivljeni da su sudjelovali kod umorstva nje- 
mačkoga kralja Filipa Švabskoga, te pobjegoše u Ugarsku, gdje osta- 
doše do god. 1211. Gertruda odlikovala ih svakom prigodom, a kralj 
Andrija razdavao imanja i blago njima i njihovim službenicima. Na- 
pokon imenova kralj potkraj god. 1209. Bertolda banom hrvatskim, 
koju su čast dosad obnašali kudikamo* vredniji muževi: Merkurije 
(1205), Stjepan Mihajlov (1206—1207) i glasoviti u povijesti Benko 
ili Bank (Benedikt, 1208—1209).! 


Bertold banovao je u Hrvatskoj od kraja 1209. do kraja 1211. ili 
do početka 1212. Kako je njegovim uzvišenjem na stolicu kaločke nad- 
biskupije bila uvrijeđena Ugarska, tako je sada imenovanjem njegovim 
za bana bila ogorčena Hrvatska. Opće nezadovoljstvo poveća još ne- 
snosljiva ćud kraljičina i ugađanje kraljevo tuđincima. Tako se napo- 
kon i u Ugarskoj i u Hrvatskoj podigla stranka, koja je gledala Andriju 
zbaciti s prijestolja. Nezadovoljnici svratiše oči na Gejzu, mlađega 
brata Bele III, koji je još od god. 1190. boravio u Carigradu, tamo 
se oženio i više djece imao. God. 1210. izabra Andriji protivna stranka 
poslanike, koji će poći u Carigrad Gejzinim sinovima i pozvati ih na 
prijestolje ugarsko i hrvatsko. Poslanici bijahu stigli već u grad Split, 
gdje će se ukrcati i otploviti, kad ih najednom sustavi knez Domal- 
do, sin Saracenov, načelnik gradova Splita i Šibenika. Ugrabivši im 
pisma, koja su nosili u Carigrad, zasužnji knez Domaldo poslanike, 
okuje ih u okove, pa pošalje njih i pisma natrag u Ugarsku kralju 


1 [Bank od plemena B6r.] 

Andriji. Pokret bi ugušen, a knez Domaldo dobi za to od kralja u 
baštinu župu Cetinu s Triljem i postade tako najmoćniji velikaš u 
Hrvatskoj. 

Posljednja urota ne učini Andriju ni malo razboritijim ni oprezni- 
jim. On razdavaše i dalje svojim ljubimcima dobra i dohotke držav- 
ne. Još rasipnija bijaše kraljica koja je za svoju djecu imala kolijevke 
i kupke od kovanoga srebra. Uto se Andriji pruži prilika da se opet 
umiješa u poslove Haliča. Knez naime Danilo morao je god. 1207. 
pobjeći u Ugarsku, jer je suviše ugađao rimskoj crkvi, dok je narod 
njegov prianjao uz istočnu crkvu. U Haliču i Vladimirskoj postadoše 
knezovima Vladimir i Roman, ali i ti biše god. 1212. za noćne bune u 
gradu Haliču zajedno sa svojim ženama i djecom umoreni. Haličani 
nato pozvaše Andriju, neka im dade svoga mlađega sina Kolomana 
za kralja. Premda Andrija nije bio podoban da vlada naslijeđenom 
državom, on ipak požudno prihvati ponudu, samo da svomu peto- 
godišnjemu sinu namakne koju zemlju. No prije nego što je krenuo 
na put, povjeri državnu upravu kraljici i bratu joj Bertoldu, a njima 
pridruži kao palatina vrijednoga i zaslužnoga Benka (Banka), nekad 
hrvatskoga bana, koji međutim nije zajedno s ostrogonskim nadbisku- 
pom Ivanom mogao mnogo dobra uraditi kraj svemoćnoga silnika Ber- 
tolda. Urediv tako regenciju, pođe Andrija pod jesen u Halič, povevši 
sa sobom nedorasloga a peko 

Sada tek (1213) nastade pravi metež u Ugarskoj. Bertold bijaše 
drskiji nego ikad prije i razdraži još jače velikaše. Oni bijahu na njega 
tako kivni da su jednom provalili u njegov dom, pa ljuto izbili i njega 
i svećenike, koji mu bijahu pritekli u pomoć. No Bertold ne opameti 
se ni sada. Premda je bio svećenik, planu grešnom ljubavi prema ženi 
palatina Banka. No kreposna žena ne htjede ni čuti za ljubezne ponude 
njegove. Zato upotrebi prevaru. Sestra njegova, kraljica Gertruda, po- 
zove lijepu suprugu Bankovu na dvor, a nato je Bertold silom obljubi 
u odajama svoje sestre. Stoga zločina usplamti sav narod. Bertold brzo 
ugrabi blago, što ga bijaše njegova setra kod nekog ostrogonskog gra- 
đanina dala u pohranu za svoju djecu, pa pobježe iz Ugarske. Mjesto 
njega stradala je sama kraljica. Prijatelji Bankovi dosudiše joj smrt, 
na što pristade i ostrogonski nadbiskup Ivan. Urotnici, na čelu im 
župan Petar i hrvatski ban Šimun, navališe god. 1213. na nevrijednu 
i grešnu ženu u njezinim odajama, ili kako drugi vele, u nekom šatoru, 
te ju raskomadaše. Djecu njezinu, krunjenoga već kralja Belu, naj- 
mlađega sina Andriju i kćer Mariju sakrije i spasi odgojitelj njihov 
Salamon. Vojvoda austrijski Leopold, koji bijaše došao kraljici u po- 
hode, spasi jedino bijegom svoj život. Župan Petar bude doduše druge 
noći umoren od kraljičinih privrženika, no ostali urotnici umakoše 
sretno. 


2 [Problem Domaldova podrijetla i baštinskih posjeda u povijesnoj je znanosti 
otvoren.) 

# [Priča o oskvrnuću ide u red legenda. Urota protiv kraljice izbila je zbog njezine 
nepotističke politike. Urotnici su je ubili za lova nedaleko Budima, ali je Bertold 


pobjegao.] 

Čuvši Andrija, što se zgodilo, pohita brzo kući. Tu nađe sve u 
najnepovoljnijim prilikama. Blagajne pokojne kraljice bijahu poro- 
bljene, kraljevski pečat izgubljen, a čitava zemlja uzrujana. Našla se i 
stranka, koja je htjela da uzvisi na prijestolje kraljeva prvorođenca 
Belu, misleći sama upravljati državom za nedoraslo dijete. Uz takvo 
stanje nije Andrija mogao ni pomsiliti na to da se osveti ubojicama 
svoje žene. Jedini ban Šimun kažnjen bi tek nakon četrnaest godina 
tim, što mu bi otet sav posjed. Andrija gledaše se osloboditi svih 
neprilika i nevolja tako da se utekao pod okrilje pape Inocencija III. 
No i onda, kad mu se prijestolje drmalo, snovao je kralj o vanjskim 
poduzećima, radeći da zadrži za sina Kolomana Halič i Vladimirsku. 
Zamoli zato papu neka bi dopustio žiteljima, koji će preći k rimskoj 
crkvi, da zadrže grčke obrede, i uz to ovlasti ostrogonskoga nadbisku- 
pa da okruni Kolomana. Papa privoli, a Andrija nato pošalje sina i 
nadbiskupa Ivana s vojskom u Halič, gdje bi Koloman 1217. okrunjen 
za kralja u nazočnosti krakovskoga biskupa Vincencija Kadlubeka. 
Da bi vlast sinovu osigurao od navale ruskih knezova, zaruči ga Andrija 
s trogodišnjom kćerju poljskoga kneza Lješka. 

Budući da je Andrija istodobno umirio i Ugarsku, oženi se god. 
1215. drugi put Jolantom, sestrom latinskih careva Balduina i Henrika. 
Malo zatim umre u Carigradu 11. lipnja 1216. nenadano latinski car 
Henrik, ne ostavivši za sobom potomka. Kod izbora biše predložena dva 
nova kandidata, ugarsko-hrvatski kralj Andrija i tast njegov Petar 
de Courtenay. Izbornici prionuše uz Andriju misleći da bi on kao 
ugarski kralj mogao lakše uzdržati i Latinsko Carstvo. Poslaše mu 
poslanike koji mu ponudiše krunu. Andrija se stoga vrlo obradova i 
obavijesti o svem papu, moleći ga za potvrdu izbora i svih odredaba 
u Ugarskoj za njegova izbivanja. No papom ne bijaše više Inocencije 
III nego Honorije III, koji se bojao da bi snaga Ugarske suviše na- 
rasla. Odgovori zato pismom od 30. siječnja 1217, kako se raduje 
što je kralju ponuđeno carsko dostojanstvo, ali svojega mnijenja ne 
može još kazati. Sjeća ga međutim na davno obećanje njegovo da će 
poći na križarsku vojnu, i poziva ga da -najdulje do Uskrsa spremi 
križarsku vojsku, ako ne će uvrijediti Boga i apostolsku stolicu, te 
samoga sebe osramotiti. Zbog toga pisma stao je Andrija krzmati. 
No sada ga preteče njegov tast Petar de Courtenay, koga su predložili 
samo za taj slučaj, ako Andrija ne bi ponuđene časti primio. Ne čekajući 
konačne odluke zetove, Petar brzo prodade svoja imanja i smjesta 
pohita u Rim, gdje ga 9. travnja papa okruni za latinskoga cara. Kad 
je zatim s malenom vojskom putovao kroz Epir u Carigrad, zarobi ga 
tamošnji vladar Teodor Komnen i baci u tamnicu, u kojoj druge 
godine umre. Latinskim carem pako postade mladi sin njegov Robert. 

Andrija se međutim sasvim ozbiljno spremaše na križarsku vojnu. 
Budući da bijaše ocu obećao da će poći u svetu zemlju, smatraše on 
da su sve nesreće što su zadesile i njega, i njegovu porodicu prava 
.kazna Božja, što nije dosad ispunio svoga obećanja. Sad će ipak održati 
riječ. Poći će morem iz Dalmacije. No odakle da uzme brodovlje za 
daleki put? Obrati se zato na Mlečane, davne neprijatelje hrvatske i 

ugarske. Na početku god. 1216. posla u Mletke priora templara Pon- 
cija de Cruce i erdeljskoga vojvodu Aleksandra da ugovaraju s duždom 
Petrom Zianom. Pogodbe ugovora bijahu vrlo teška. Evo ih. Kralj 
Andrija odriče se za se i za sve svoje nasljednike za sva vremena sva- 
koga prava na grad Zadar i njegov kotar, te ni on ni njegovi nasljednici 
ne će Mlečana uznemirivati radi toga grada. O tome ustupu izdat će 
kralj ispravu sa zlatnim pečatom, koju mora potvrditi apostolska sto- 
lica. Ugarski podanici smiju slobodno putovati i trgovati po mletačkim 
zemljama, a mletački žitelji po ugarskim, ako plate na međama osam- 
desetinu; za ures od zlata, za dragulje, biser i svilu ne plaća se ništa. 
Mlečani se obvezuju dati kralju za prevoz u svetu zemlju 10 galija od 
5000 centi tovara, za svaku galiju platit će kralj 550 gira najamnine; 
tovarni brodovi moraju nositi barem 3000 centi. Jedan dio najamnine 
platit će kralj na Duhove, drugi dio u mjesecu svibnju, a ostale dvije 
četvrtine osam dana prije odlaska brodovlja iz luke Rialto. Brodovi 
moraju posve opremljeni stići najdulje do Jakovljeva (25. srpnja) u 
splitsku luku. Utanačivši ovako sve glede prevoza i uzajmivši novaca, 
učini kralj konačne odredbe o upravi zemlje za njegove odsutnosti. 
Nasljednicima imenova redom sinove Belu, Kolomana i Andriju; Ugar- 
skom upravljat će ostrogonski nadbiskup Ivan, a namjesnikom u Hrvat- 
skoj bit će prior templara Poncij de Cruce, premda je upravo tada 
opet banovao vrijedni Benko ili Bank. 

Sad pođe Andrija na put. Pratilo ga više stranih i ugarskih veli- 
kaša. Od susjednih vladara pridruži mu se austrijski vojvoda Leopold 
Slavni s lijepim brojem križara. Put ih je vodio na jug do Drave, a 
onda Slovinskom zemljom kraj Zagreba i preko Gvozda (Kapele) kod 
Modruša u Hrvatsku, zatim dolinom Zrmanje sve do Splita. Kad je 
došao u Zagreb, zamoliše ga biskup i.kaptol da potvrdi povlastice 
zagrebačke crkve, što on rado i učini; tako isto dade od nazočnih nad- 
biskupa posvetiti crkvu sv. Stjepana. Kad je išao dalje na jug, pri- 
družiše mu se neki hrvatski velikaši, kao vodički (blagajski) knez 
Stjepan, brat Babonićev, sa svojim i bratovim podanicima. Stjepan je 
vodio sa sobom 250 konjanika koje je čitavim putem na svoj trošak 
hranio i uzdržavao. 

Kad se kralj Andrija približavao, a u splitskoj luci stajali pripravni 
mletački brodovi, bijahu Splićani vrlo uzrujani, bojeći se nevjere s 
koje god strane. 

Najprije osvane u Splitu sila Sasa iz Erdelja kao predstraža; svi 
bijahu pobožni ljudi, označeni križem. Videći to Splićani, ustupiše im 
čitavo splitsko predgrađe za stanovanje. Zatim dovezoše mnogo hrane 
i zaire, osobito rogate marve, što sve nije moglo stati u grad. Na- 
pokon dođe i kraljeva pratnja, koja se međutim morala smjestiti izvan 
grada na prostom polju. Sam kralj stiže pred Split 23. kolovoza 1217. 
Njemu pođe u susret građanstvo sa svećenstvom, na čelu mu nadbiskup 
Hernari, Čim mu se Splićani približiše, sađe kralj s konja te pođe 
pješke u grad, gdje bi u stolnoj crkvi sv. Dujma obavljena služba 
zahvalnica. Svega zajedno imao je kralj uza se 10.000 redovite vojske, 
a uz to sila pobožnoga svijeta. Kralj ostade u Splitu tri dana, a na 

to stade ukrcavati svoju vojsku. Pokaza se da je malo brodova, pa 
premda su i Splićani dali kralju u pomoć svoja dva broda, ipak se 
veliki dio križara morade kući vratiti, jer nisu imali mjesta na brodo- 
vima. Dne 8. rujna bijaše kralj već na otoku Cipru, gdje bi po nalogu 
papinom svečano primljen od tamošnjega kralja, od jeruzalemskoga 
patrijarha i od velikih meštara viteških redova. Na Cipru bi zasnovana 
bojna osnova, na što svi zajedno otploviše prema Ptolomaidi (St. Jean 
d'Acre). 

Andrija boravio je u svetoj zemlji tri mjeseca (od studenoga 1217. 
do siječnja 1218), ali izvršio nije ništa znatno. Malo da nije i sam 
nastradao, jer je teško obolio, te su suvremenici govorili da je otrovan 
i da se radi toga nije nikad više mogao oporaviti. Neuspjeh ratovanja i 
bolest skloniše napokon kralja da se odlučio kući povratiti. K tomu 
još doču da je u Ugarskoj maha preoteo silan nered, da se vlastela 
među sobom krvare i robe, da jedna stranka zatire drugu. Napokon ga 
spopade strah od Srba i Bugara, koji su nemoć Ugarske upotrebili 
sebi u prilog. U Srbiji se Stjepan Prvovjenčani god. 1217. oženio drugi 
put i uzeo za ženu unuku mletačkoga dužda Henrika Dandola. Mlečan- 
ka umjela je svoga vojna odvratiti od istočne crkve i skloniti da se pri- 
druži Rimu, pače da od pape Honorija III zatraži kraljevsku krunu. 
Papa mu je obeća; ali to ne bijaše Andriji milo, jer se sam zvao kra- 
ljem Srbije i smatrao tu zemlju zavisnom od svoje vrhovne vlasti. 

U veljači 1218. stade se Andrija vraćati iz svete zemlje, premda ga 
je papin legat od toga odvraćao, a jeruzalemski patrijarh i prokleo. 
Andrija je išao kopnenim putem, sklapajući uz put saveze i brakove. 
U Antiohiji zaruči svoga najmlađega sina Andriju s kćerju armenskoga 
kralja Leona; u Niceji opet isprosi za svoga prvorođenca Belu kćer 
cara Teodora Laskarisa, Mariju, te je odmah sobom povede. Došavši 
zatim do međe bugarske zarobi ga car Ivan Asen II i držaše ga za- 
robljena, dok mu nije stalno obećao da će mu svoju najstariju kćer 
Mariju dati za ženu. 

Pušten na slobodu od bugarskoga cara stiže Andrija napokon u 
Ugarsku. No kako tužan bijaše taj povratak. Vojske mu bijaše ne- 
stalo, a Jeruzalema nije ni vidio. Čitava dobit od vojne bijahu neke 
relikvije, što ih bijaše skupio na istoku. No još tužniju zatekao je svoju 
državu. On se sam ovako izjadao papi Honoriju II: »Kad se vratismo 
u Ugarsku, vidjesmo kako su i svjetovnjaci i duhovnici činili zlo pre- 
ko svake mjere; državni dohotci bili su razasuti tako da nisam mogao 
platiti dugova, koje sam učinio za svete vojne. Bojim se da mi ne će 
doteći ni petnaest godina, dok uredim državu kako je prije bila.« U 
drugom pismu bugari opet: »Mnogi se velikaši poput sluga satanovih 
nisu žacali vrijeđati našu kraljevsku visost, oni su gazili naše odredbe 
i rušili zemaljski mir. Kad je nadbiskup Ivan htio njihova nedjela 
priječiti, oteše mu imanje i dohodak, zarobiše ga te ga naposljetku 
otjeraše ,iz zemlje.« 

No ni Andrijinim dolaskom ne krenuše stvari na bolje, jer je bio 
preslab da priuči redu ponosito i drsko plemstvo. Tako nestade reda 

i zakona u čitavoj zemlji; pače sam kralj stade raditi nezakonito, samo 
da stekne novaca. On iznajmi Židovima i izmaelitima sve državne pri- 
stojbe, poreze, pak i solare, on stade zalagati krunska imanja; napokon 
snizi i vrijednost srebrnoga novca, tako da je u njem bilo vrlo malo 
srebra. No uza sve to nije mu dostajalo novaca, osobito kad je 
1219—1221. vodio neuspješan rat u Haliču za svoga sina Kolomana, 
kojega bijahu odanle istjerali, jer su savjetnici njegovi odviše bez- 
obzirno gonili narod da prigrli rimski zakon. 

Ali sve to ne bijaše još najgore zlo. Da dođe nesreća i razvrat do 
vrška, bukne god. 1220. razmirica u samoj kraljevskoj porodici. Naj- 
stariji sin Bela, herceg Hrvatske i Dalmacije, diže se na svoga oca, 
i tako se razdvojiše i Ugarska i Hrvatska na dva velika neprijateljska 
tabora. Bela je imao poput svoga oca zasebni dvor i vršio je u svojoj 
hercegovini gotovo kraljevsku vlast. Našlo se međutim ljudi, koji su 
bunili sina proti ocu i oca proti sinu. Naročito Belini savjetnici putili 
su mladoga hercega da se što više upliće u kraljevske posle, budući 
da se otac ne brine za državu nego je tura u gotovu propast. Bela 
stade nastojati da oteta krunska imanja vrati, da skrši oholost nekih 
silnika i da obnovi ugled kraljevskoj vlasti. No nastojanje hercegovo, 
koji je bio već krunjeni kralj, nije bilo poćudno očevim doglavnicima, 
osobito palatinu Nikoli i blagajniku Dioniziju, koji su ga stalno pred 
ocem klevetali. Osobito su mrzili Belinu suprugu Mariju misleći da 
upravo ona potiče svoga muža, te izradiše napokon u Andrije da je sinu 
Beli zapovjedio neka se rastavi sa svojom ženom Marijom, premda ju 
je od srca ljubio. 

Tako nastade gotov jaz između oca i sina. Svi, kojima bijaše do- 
dijala nemoć i rasipnost Andrijina i drskost pojedinih velikaša, sta- 
doše se sada kupiti oko hercega, pače htjedoše Andriju silom zbaciti s 
prijestolja. Naravno da je tim povodom planuo građanski rat po čita- 
voj Ugarskoj i Hrvatskoj. U ovom kraljevstvu stajaše uz kralja zagre- 
bački biskup Stjepan I, dočim su članovi kaptola s prepoštom prianjali 
uz hercega. Bakru rat u Zagrebu, za kojega je zagrebačka biskupija 
pretrpjela veliku štetu, te je tada i crkva sv. Stjepana u Zagrebu bila 
spaljena. 

Uzalud je papa Honorije III crkvenim prokletstvom prijetio svima, 
koji su pristajali uz sina proti ocu: prijetnja papinih nije nitko slušao. 
Možda bi došlo i do državnoga rasula da se ne podigoše neki dvorski 
dostojanstvenici i crkveni prelati, nastojeći da izmire kralja sa sinom i 
narodom. Muževi ti postigoše svoj cilj. Oni skloniše kralja, te je sa- 
zvao veliki državni sabor. Na tom saboru morade Andrija god. 1222. 
izdati zlatnu bulu (bulla aurea), koja će za sve vijeke dokrajčiti 
kraljevu samovolju, ali će podjedno ukloniti sve zloupotrebe plemstva, 
a njegova prava potkrijepiti. 

Zlatna bula od god. 1222. bila je sastavljena u sedam primjeraka, 
ali sačuvao se nije nijedan izvornik, nego manje ili više točni prijepisi, 
tako da je tekst isprave na mnogim mjestima nerazumljiv. Ta se isprva 
sastoji od uvoda i zaglavka, zatim od 31 poglavlja. Eto je čitave u 
hrvatskom prijevodu: 

U ime svetoga Trojstva i nerazdjelivog jedinstva. Andrija, po Bo- 
žjoj milosti kralj Ugarske, Dalmacije, Hrvatske, Rame, Srbije, Haliča 
i Vladimirske u sve vijeke. Budući da je sloboda kako plemića našega 
kraljevstva tako i drugih ljudi osnovana od sv. Stjepana, nasiljem ne- 
kih kraljeva, bud da se osvete u svojoj srdžbi, bud da su slušali savjete 
zlih ljudi, u mnogim stvarima bila vrlo stegnuta; to su mnogo puta 
naši plemići molbama i zahtjevima dolazili pred našu visost i pred naše 
predšasnike tražeći da se stanje naše države poboljša i uredi. Mi dakle 
hoćemo po svojoj dužnosti da u svem zadovoljimo njihovim prošnja- 
ma, naročito jer je zbog toga više puta između nas došlo do velikih 
neugodnosti, a to se mora ukloniti da bi se posve sačuvalo kraljevsko 
dostojanstvo (a to se ne može ni po kom bolje učiniti nego po njima); 
zato podjeljujemo mi kako njima tako i drugim ljudima našega kra- 
ljevstva slobodu danu od kralja Stjepana. Da bi još suviše popravili 
stanje naše države, određujemo ovo: 

1. Dužni smo svake godine slaviti svetkovinu svetoga kralja (Stje- 
pana, 20. kolovoza) u Stolnom Biogradu, osim kad bi nas priječili važni 
poslovi ili kakva bolest. Ako bi mi bili zapriječeni, mora mjesto nas 
onamo doći palatin te saslušati sve parnice. Svi plemići, koji samo 
hoće, mogu se ondje slobodno sabrati. 

2. Ni mi ni nasljednici naši ne smiju kojemu mogućniku za volju 
zatvarati ni progoniti plemića, ako nisu bili prije pred sud pozvani i 
od redovitoga suda“ osuđeni. 

3. Od imanja plemićkih ne smijemo žahtijevati ni porez ni denare 
slobodnjaka; u plemićke kuće i selišta ne ćemo se vraćati, jedino ako 
budemo pozvani. Tako isto ne ćemo ni od crkvenih podanika utjerivati 
ni porez ni daće. 

4. Ako umre plemić ne ostavivši za sobom sina, neka četvrtina 
njegova imanja pipadne kćeri; s ostalim neka raspolaže po volji. Ako 
bi pak umro bez ikakve odredbe, neka baštine njegova porodica ili 
bliži rođaci. Ako nema nikakva roda ni nasljednika, pripada baština 
kraljevskoj blagajni. 

5. Župani (comites parochiani) nisu vlasni suditi o imanju ple- 
mićkom, osim u pogledu stvari novčanih i desetine. Satnici pak (co- 
mites curie paroćkteni) ne smiju suditi nego podanicima svoga grada 
(kotara). Tatima pak i razbojnicima sudit će kraljevski suci (bilochi 
regales), ali u nazočnosti župana. <. 

6. Žiteljima kojega mjesta neka ne bude više dopušteno da svi 
zajedno pod prisegom iskažu tata kako je dosad bivalo. 

7. Ako bi kralj poveo vojsku izvan države, ne moraju s njim poći 
plemići, osim ako ih plati svojim novcem. Nakon povratka ne može 
B. pozvati pred vojni sud one (koji nisu išli s njim). Ako pak na 
zemlju udari neprijateljska vojska, moraju svi plemići uštati na oružje. 
Tako isto, kad bi vodili rat izvan zemlje, moraju s nama o našem 
trošku ići svi oni koji imaju koju županiju (comitatus) za leno. 

8. Palatin sudi svima ljudima našega (ugarskoga) kraljevstva bez 
iznimke, ali plemiće ne smije osuditi na smrt i gubitak (imanja) bez 
našega znanja i privole. Tako isto ne smije on imati narmjesnih su- 
daca, osim jednoga na svom dvoru. 

9. Naš dvorski sudac (curialis comes) smije svakomu suditi, dok 
boravi na našem dvoru, a započetu parnicu smije na svakom mjestu 
završiti. No čim ode na svoje imanje, ne može imenovati ni pristava 
(tj. dati izvršiti osudu) ni stranke preda se dozivati. 

10. Ako koji kraljevski službenik (iobbagio) pogine u ratu, mora 
se sinu ili bratu njegovu podijeliti jednaka služba. Ako pak pogine 
obični plemić (serviens), nagradit će kralj njegova sina po svojoj volji. 

11. Gosti ili stranci (hospites), tj. dobri ljudi, ako se nasele u kra- 
ljevstvu, ne mogu dobiti službe ni časti bez privole čitavoga kraljevstva. 

12. Udovicama onih muževa, koji umru ili poginu sudbenom osu- 
dom, ili padnu u dvoboju, ili nastradaju na kojigod način, ne smije se 
nikako uzeti njihov miraz. 

13. Državni plemići, kad prate kraljevski dvor ili kad uopće pu- 
tuju, ne smiju siromaha ni tlačiti ni robiti (plijeniti). 

14. Ako se župan ne ponaša prema svojoj časti i službi, ili ako 
bi tlačio i globio narod svoga grada (župe), i to mu se dokaže, imade 
se pred čitavim kraljevstvom sramotno lišiti syih časti. Suviše mora 
još i vratiti što je uzeo. 

15. Kraljevski konjušnici (agazones), psari (caniferi) i sokolari 
(falconarii) ne smiju zalaziti na plemićka selišta. 

16. U buduće ne ćemo čitavih župa a ni časti (kojegod vrsti) po- 
djeljivati za sva vremena s pravom nasljedstva. 

17. Nikomu se ne smije oteti posjed, koji je poštenom i pravednom 
službom stekao. 

18. Dopuštamo plemićima da mogu slobodno poći (od nas) k 
našemu sinu, kao tobož od starijega k mlađemu, a zato ne će trpiti 
nikakve štete. Ako je koga naš sin pravomoćno osudio, ne ćemo ga mi 
nikako primiti; tako isto ne ćemo primati parnica koje su započete 
pred našim sinom. Jednako radit će i naš sin. 

19. Čuvari ili stražari županijskih gradova (jobbagiones castri) 
neka žive prema sloboštinama koje su im podijeljene od kralja Stje- 
pana; tako isto neka uživaju povlastice i prvotno im podijeljena privi- 
legija gosti ili stranci (hospites), bili kojegod narodnosti. 

20. Desetina neka se ne plaća srebrom (novcem), nego onim čim 
zemlja rodi: vinom ili žitom. Ako bi se tomu opirali biskupi, ne ćemo 
im raditi u prilog. 

21. Biskupi nisu dužni da daju desetinu za naše konje od plemić- 
kih posjedovanja, tako isto ne moraju njihovi podanici donositi svoju 
desetinu na kraljevska imanja. 

22. Svinje naše ne smiju se pasti u šumama ili na pašnjacima 
plemića bez njihove dozvole. 

23. Svaki naš novi novac neka vrijedi kroz godinu dana od jedno- 
ga Uskrsa do drugoga; denari pak neka budu takvi (dobri) kako su 

ili za kralja Bele (III). 

24. Predstojnici kovnica (comites camerarii monetarum), proda- 
vači soli i porezni činovnici mogu biti jedino plemići naše države, 
a nipošto Židovi ili izmaeliti. 

25. So neka se ne drži u sredini zemlje, osim samo u Sabolcu i 
Segedinu, nego na granici. 

26. Nepokretno imanje ne smije se podjeljivati ljudima izvan drža- 
ve. Ako je takva imanja poklonjeno ili razdano strancima, mora se 
vratiti narodu da ga otkupi. 

27. Kunovina (marturinae) neka se pobira onako kako je još Ko- 
loman ustanovio. 

28. Ako sud osudi nekoga, ne smije ga nijedan velikaš štititi. 

29. Župani neka imadu svoje redovite dohotke; sve ostalo ide 
kralja, kao cibriones (žito i vino), danci, goveda i dvije trećine od 
prihoda županijskih zemalja. 

30. Osim četiri državna časnika: palatina, bana (hrvatskoga), dvor- 
skoga župana kraljeva i dvorskoga župana kraljičina ne smije nitko 
(u jedan mah) obnašati dvije službe. 

31. Da bi pak ova naša povelja vrijedila i za našega vladanja i za 
naših nasljednika, dadosmo ju napisati u sedam primjeraka, te ih pot- 
'krijepismo našim pečatom. Jedan primjerak poslasmo papi da ga unese 
među svoje spise, drugi sahranismo u ivanovaca, treći u templara, 
četvrti bit će u kralja, peti u ostrogonskoga kaptola, šesti u kaločkoga 

kaptola, dok će sedmi čuvati palatin. Taj neka imade uvijek pred 
očima povelju i neka bdije da ne gaze njezinih ustanova ni on sam ni 
kralj ni plemići. Plemići neka uživaju svoje sloboštine, ali zato neka 
budu vjerni nama i našim nasljednicima i neka kraljevskoj kruni nikad 
ne uskrate dužni posluh. Ako bi pak mi ili koji od naših nasljednika 
bilokad radili proti toj povelji, to bez ikakve povrede veličanstva mogu 
biskupi kao i drugi velikaši i plemići našega kraljevstva ili svi zajedno 
ili pojedince, sadanji i budući, kao i njihovi potomci oprijeti se i 
protusloviti nama i našim nasljednicima. 

U isto vrijeme, kad je Andrija izdao Zlatnu bulu (1222), nastoje 
velikaši ugarski i hrvatski da izmire kralja s prvorođenim sinom Be- 
lom, okrunjenim već kraljem i hercegom hrvatskim. Najviše se trudio 
oko toga zagrebački biskup Stjepan, kojemu je već radi njegove bi- 
skupije bilo stalo da dođe do sloge i sporazuma između oca i sina. 
Zahvalni Bela izdade zato još one godine zagrebačkomu biskupu po- 
velju, kojom mu darova zemlju Pser ili Psarjevo. Izmirivši se Bela s 
ocem, vladaše odsad gotovo kraljevskom vlašću ne samo u čitavoj 
Hrvatskoj i Dalmaciji, nego i u prekodravskim ugarskim županijama: 
Zaladskoj, Šimeškoj i Baranjskoj. Pače i preko Save sezala je nje- 
gova vlast u Bosnu i Humsku zemlju. Prema tomu nije se više nazivao 
jednostavno »hercegom Dalmacije i Hrvatske«, već je primio ponositi 
naslov: »po Božjoj milosti kralj i herceg čitave 
Slovinske zemlje« (dei gracia rex et dux totius Sclavonie). 
Sijelo mu je međutim i dalje bilo u Hrvatskoj, naročito se spominje 
drevni grad Krapina kao stolica njegova. 


Zlatnom bulom i izmirenjem kralja Andrije sa sinom Belom bile su 
sada uklonjene sve razmirice, koje su mutile mir i slogu u dva kraljev- 
stva. Andrija htjede ugoditi i svećenstvu pa izdade i njemu povelju, u 
kojoj su zamašne osobito dvije ustanove: nijedan svećenik ne može se 
dozvati pred svjetovni sud, nego samo pred duhovni; zatim: svećenstvo 
je slobodno od svake daće i poreza, a tko bi to od njega silom tražio, 
smatrat će se za tata i razbojnika. 

Sve ustanove međutim slabo su vrijedile, jer Andrija uopće nije 
bio muž koji bi se bio mogao držati prava i zakona. On je izdao Zlatnu 
bulu, jer je bio na to prisiljen; on je oprostio sinu ali ne od srca. 
Ne prođe mnogo, a kralj stade sam gaziti redom ustanove Zlatne 
bule. Kad Andrija nije pazio na zakon, nisu naravno ni velikaši, pa 
tako zavlada naskoro opet stari metež. Već 15. prosinca 1222. morao je 
opet papa Honorije III posredovati. I sa sinom Belom zavadi se Andri- 
ja.ponovo. Povod razmirici ne znamo, samo je to izvjesno da je Bela 
god. 1223. zajedno sa ženom svojom, Grkinjom Marijom, morao pobjeći 
k austrijskom vojvodi Leopoldu, koji je bjegunca rado primio. Nato dade 
Andrija robiti po međašnim krajevima austrijskim, dočim je Leopold 
pustošio pogranične županije ugarske. Napokon se Andrija obrati za 
pomoć papi Honoriju III koji izradi da se u travnju 1224. drugi put 
izmirio sin s ocem. Tom prigodom obeća austrijski vojvoda Leopold 
da će kralju za poharane županije platiti odštetu od 2000 maraka 
srebra; Andrija opet oprosti sinu sasvim i povrati mu hercešku čast. 

U svibnju 1224. bijaše Bela opet u Hrvatskoj i ostade hercegom do 
kolovoza 1226. Za te dvije godine gledaše Bela da svojoj hercegovini 
zacijeli rane od kojih je već četvrt stoljeća krvarila. Pri tom radu po- 
magali su ga hrvatski banovi Buzad (Mihajlo; 1224) i Aladar (1225), 
prvi ban čitave Slovinske zemlje (tocius Sclavonie), zajedno sa prvim 
poznatim primorskim banom Vojnićem (Vojink; de maritimis banus, 
1225), napokon i ban Valengin (Valengin; 1226). Još je Beli bio desna 
ruka njegov ujak Nikola, markgrof istarski, kojega herceg zove »svojim 
ravnateljem« (»rectorem nostrum«). 

Najprije bijaše hercegu stalo da uredi zagrebačku biskupiju, koja 
je za prijašnjih smutnja osobito stradala, tako da je i sama stolna 
crkva sv. Stjepana izgorjela. Kaptol zagrebački bijaše tako osiromašio 
da nije mogao više plaćati učitelja za odgajanje duhovne mladeži. 
Osim toga bijaše i samo svećenstvo gotovo sodtlislo, Trebalo je zato 
namjestiti na ispražnjenu biskupsku stolicu muža dostojna i odlučna. 
Tako pade izbor na Stjepana II, dosadanjega kancelara kralja Andrije, 
koji je bio vjerojatno iz znamenite porodice Babonića (Blagajskih kne- 
zova). Stjepan bude god. 1225. za biskupa posvećen i djelovaše blago- 
slovno do svoje smrti (10. srpnja 1247). 

Novi biskup pomagao je hercega ne samo u državnim poslovima, 
nego se i sam trsio ozbiljno oko preporoda svoje biskupije. Veliki 
protivnik Hrvata, suvremenik njegov Toma arciđakon splitski, kaže za 
nj da je bio bogat zlatom i srebrom, prijatelj svjetovnoga sjaja, vrlo 
uljudan, prema svakomu dobrostiv, ali ipak pohlepan za ljudskom po- 
hvalom i narodnim priznanjem. Ivan arciđakon Gorički, koji je živio za 
čitavo stoljeće poslije, piše opet: »Kaže se da je bio slavan čovjek« 
(dicitur fuisse solemnis homo). Stjepan II bio je zaista vrijedan bi- 
skup. On je materijalno podigao zagrebački kaptol, imenovao za nje- 
gove članove same domaće sinove, podižao mnoge nove župe i crkve, 
dao sastaviti stručne knjige za poduku svećenstva, osnovao kaptol ča- 
zmanski (začezanski, 1232), i napokon nastanio u zemlji dominikance, 
franjevce i druge redovnike. Vršak njegova nastojanja bijaše da je 
zagrebačku biskupiju htio učiniti nezavisnom od ugarskog episkopata, 
naročito od kaločke nadbiskupije, pa je uzvisiti na metropolu čitave 
Hrvatske i Dalmacije mjesto osiromašjele i propadajuće nadbiskupije 
splitske. 

Koliko je mladi kralj i herceg Bela cijenio biskupa Stjepana, svje- 
doči ovaj događaj. Neki Mutimir Mutimirović, vlastelin u Međimurju i 
vlasnik Bistrice i otoka Sigeta, duže je vremena neprijateljevao s ne- 
kim Pavlom, bratom Egidijevim, te mu nanio ne samo golemu štetu, 
nego ga i oslijepio na oba oka. Radi toga groznog zločina pritužio 
se Egidije hercegu Beli, a taj presudi da se tužitelj i krivac među 
sobom biju, i odredi im za ročište grad Zagreb. No Mutimir ne dođe na 
ročište, niti ne pošalje svoga zamjenika; zato ga herceg Bela s ogluhe 
osudi na globu od 200 maraka da tom globom namiri slijepoga Pavla. 
Sad se Mutimir uteče okrilju biskupa Stjepana da bi za nj molio. I 
herceg zaista za volju svojemu dragomu i vjernomu biskupu privoli da 
se snizi globa na 150 maraka, na što je napokon pristao i Egidije. 


ANDRIJA II 235 


Bela međutim nije polučio sve tim što je vrijednoga Stjepana uzvi- 
sio na stolicu zagrebačke biskupije; on je i sam mnogo radio u povje- 
renoj mu hercegovini. Putovao je po zemlji da joj rane vida i parbe 
riješava; on je podizao slobodne općine i podupirao crkvene zavode i 
sirotinju. Dne 26. svibnja 1224. nalazimo ga u Topuskom, gdje mu još 
otac Andrija bijaše god. 1205. osnovao samostan cistercita; tu on rje- 
šava parbe između cistercita i templara. God. 1225. u lipnju boravi 
on u svojoj stolici Krapini, a uza nj su splitski nadbiskup Guncel, 
krbavski biskup Martin, kninski biskup Mika, zatim mnogi župani i 
dvorski dostojanstvenici. Tu u Krapini dariva on za spas duše svoje 
i majke svoje Gertrude samostanu cistercita u Topuskom kunovinu od 
šest plemena u Gorskoj župi. Da bi uredio dohodak hercegov i osigurao 
si vojnu snagu ako bukne rat, proglasi on zaslužna plemena po Hrvat- 
skoj kraljevskim slobodnjacima, to jest on ih oslobodi od županske 
vlasti, ali ih zato ne riješi državljanskih dužnosti. Tako on 24. prosinca 
1224. proglasi Radušu i sav rod njegov, koji je sačinjavao Klokočko 
pleme u Gorskoj župi, pravim kraljevskim slobodnjacima, ali s uvje- 
tom da svake godine plaćaju hercegu za svoje kmetove i naseljenike u 
ime kunovine deset dinara, a u ratu da u hrvatsku vojsku šalju 15 
oklopnika (konjanika) i 100 pješaka. Jednakim je načinom god. 1225. 
proglasio slobodnjacima Čakana i braću njegovu u Križevačkoj župa- 
niji; iste godine učinio je slobodnjacima Buduna i njegovu braću u 
Zagrebačkoj županiji, te je tako položio temelj potonjoj plemenitoj 
općini u Turopolju. Napokon je god. 1225. podijelio varoši Perni sloboš- 
tine i oslobodio je od banske vlasti. 


Sve što se dosad spominjalo o radu i djelovanju hercega Bele, 
tiče se poglavito Slovinske zemlje između Drave i Gvozda. U južnoj 
Hrvatskoj od Gvozda do Neretve, kao i u jednom dijelu Huma bijahu 
prilike sasvim druge. Tu su se potkraj XII stoljeća podigle neke kne- 
ževske porodice, koje su tale življe utjecati na javni život. Već bi 
spomenuto, kako su milošću i darom kralja Bele II knezovi Krčki 
dobili župu Modruše i tako postali hrvatski velikaši. Kudikamo silniji 
bijahu u to doba knezovi od plemena Kačića u Omišu, Poljicima i 
Krajini. To je pleme još u XII stoljeću za svoga kneza Nikole (1167— 
1180) bilo strah i trepet susjedima. Ime Kačića bilo je radi gusarenja 
strašno; Dubrovčani i Kotorani sklapali su s njim ugovore i saveze, 
samo da ih Omišani ostave na miru. Pače i njemačko-rimski car 
Fridrik Barbarossa zaprijetio je god. 1189. Kačićima i Omišanima, jer 
su dirali u njegove podanike u Italiji. Uz knezove od plemena Ka- 
čića ističe se osobito neki knez Domald, sin Saracenov, a unuk 
slijepoga Zolonje (Zoloyna). Ne znamo kojega je bio plemena, ali 
vlast mu je bila silna. Držao je svu zemlju od rijeke Krke do Zadra, 
zatim župu Cetinu s Triljem, a uz to je bio isprva načelnik grada 
Zadra, poslije pak gradova Šibenika i Splita. Osobito se podignuo onda 
kad je ono u Splitu zarobio protivnike kralja Andrije, koji bijahu 
nakanili poći u Carigrad da pozovu Gejzine sinove na prijestolje. God. 
1210—1223.+ bio je knez Domald moćniji i ugledniji u kraljevstvu od 
samoga bana. No prevelika sreća uzobijestila kneza Domalda i kad 

se ono god. 1223. herceg Bela ponovo zavadio s ocem, onda se i knez 
Domald digao na svoga kralja, skupio vojsku u tuđini, te provalio s 
njom u Hrvatsku. No Andrija svlada buntovnika i liši ga svih njegovih 
zemalja.“ Svu zemlju od rijeke Krke do Zadra podijeli na to kralj 
Andrija god. 1223. braći Grguru i Stjepanu od plemena 
Šubića. 

Knezovi Grgur i Stjepan spominju se već god. 1201. kao gospodari 
grada Bribira u župi istoga imena. Njihov stric Grgur bio je tada 
biskup u Kninu, dok je drugi rođak njihov, knez Višen, gospodovao 
u gradu Zvonigradu na rijeci Zrmanji u Lici. Darovnicom kralja Andri- 
je postadoše knezovi Bribirski od plemena Šubić prvi velikaši u Hrvat- 
skom Kraljevstvu. Osobito knez Grgur preuzima sve časti nevjernika 
Domalda; poslije, god. 1227. spominje se kao načelnik grada Splita. 
Toma arciđakon kaže za njega da je bio bogat i moguć, a vješt uprav- 
nik i poduzetan. Još veli da je bio osobito sretan, da je imao krasnu 
i brojnu porodicu i da mu je svaki pothvat pošao za rukom. Sve 
svoje protivnike redom je svladsvao, tako da napokon nije bilo ni- 
koga koji bi se usudio dići ruku na njega ili na njegovu braću. Ali i 
članovi njegova roda i plemena morali su se pokoriti njegovoj vlasti. 
Jednom se zavadio knez Grgur od Bribira sa svojim rođakom, knezom 
Višenom od Zvonigrada. Digoše vojske i zametnuše borbu. Višen bijaše 
isprva sretniji, pa razbi Grgura i zatvori ga u njegovu gradu Bribiru, 
tako da nije mogao iz grada izaći ni u nj ući. Ali se Grgur dosjeti 
varci, pa jednom iznebuha provali iz grada. Vojska Višenova bi rastje- 
rana, sam Višen zarobljen. Nevoljni Višen molio se Grguru da mu po- 
kloni život; ali ovaj bijaše tvrda srca, pa se osveti. Dade s Višena 
skinuti oklop, a onda ga probode sam svojim mačem. 

Kad su se članovi pojedinih kneževskih porodica među sobom krva- 
rili, nije čudo da su se i čitave porodice otimale za vlast. Tako se u 
južnoj Hrvatskoj podigla velikaška oligarhija, koja je silno smetala i 
kralju i hercegu i banu. Pače ni primorski gradovi nisu bili od njih 
sigurni, te su ih s toga birali za svoje načelnike samo da u njih ne 
diraju. 

"Narotito grad Split, sijelo metropolije i prirodno središte dalmatin- 
skoga primorja, bio je prvi na udaru. Splićani su zato redom hrvatske 
knezove birali za svoje načelnike, i to obično onoga koji je upravo 
bio najjači. Tako nakon kneza Domalda izabraše 1221. načelnikom kne- 
za Višena iz Zvonigrada; ovoga zamijeni humski knez Petar (1222— 
1226). No uza sve to ne bijahu Splićani mirni od ostalih knezova 
hrvatskih. Za načelnikovanja Višenova uznemirivahu Splićane cetinski 
knezovi Budislav i Hranislav; za kneza Petra udariše Toljen i Vučeta, 
sinovi Butkovi, na splitsko mjesto Ostrog, te ga zauzeše. Splićani s 
pomoću svoga načelnika Petra, kneza humskoga, skupiše na to vojsku 


4 [Domalda su 1221. Splićani skinuli s kneževske časti, a 1226. pokrene protiv njega 
akciju i herceg Koloman. U oružanom sukobu Domald je izgubio šibeik i Klis, pao u 
zarobljeništvo iz kojeg su ge izbavili njegovi rođaci zamjenom za 12 pl>mića. God. 1235. 
postao je penovo splitskim načelnikom, ali je 1237. izgubio tu čast u kolist Marka, sina 
Grgura Bribirskog. Domald se posljednji put spominje 1243.] 

od 3000 momaka, te osvojiše opet oteti im Ostrog. Napokon dodijavaše 
Splićanima i kez Domald, nekađanji načelnik njihov; za jedne jedine 
navale ote njima 30.000 ovaca, a uz to zarobi i mnogo ljudi koje je 
tek nakon godine dana pustio na slobodu uz veliku otkupninu. 

Ovo nekoliko podataka pokazuje kakvo je stanje bilo u južnoj 
Hrvatskoj nakon neprekidnih građanskih smutnji. No najgore zlo bi- 
jaše gusarenje Omišana i drugih podanika knezova od plemena Ka- 
čića. Tužbe na Omišane dopriješe i do pape Honorija III, koji na to 
naloži svomu poslaniku za Ugarsku i Bosnu, po imenu Akonciju, 
da uradi nešto i proti omiškim gusarima. Akoncije dođe 1221. u Split, 
ali budući da su tada upravo bjesnile građanske borbe u Ugarskoj i 
Hrvatskoj, ne dobi pomoći od državne vlasti, nego skupi brodovlje i 
kopnenu vojsku na svoju ruku, te udari na Kačiće i Omišane. Mnogo 
ih potuče, otete brodove spali, te ih napokon prisili da su morali doći 
moliti za milost i obećati da ne će više uznemirivati kršćana“ No 
njihovo obećanje slabo je vrijedilo. Čim je Akoncije ostavio Hrvatsku 
i Dalmaciju, nastaviše oni svoj stari zanat na strah i trepet svima 
susjedima. 

Jednako nepovoljne kao političke prilike bile su i crkvene. Vrli i 
učeni splitski nadbiskup Bernard, koji se mnogo brinuo za svoje stado, 
bijaše umro još god. 1217. Nakon njegove smrti ne htjede splitski 
kaptol da odredi novi izbor, samo da dulje pobira nadbiskupske pri- 
hode. No najednom ustade stranka, koju je vodio đakon Petar, te 
zahtijevaše da se bira novi nadbiskup. Ona preporučivaše kojega odlič- 
nijega Ugrina, koji bi radio u prilog Splićanima na kraljevskom dvoru. 
Toj stranci pridruži se palatin Jula, nekad hrvatski ban, te izradi da 
je nadbiskupom bio izabran njegov rođak Guncel, muž odlična 
roda, ali inače malo vrijedan (1220). Guncel bio je neuk, te je radi 
svoje prostote omrznuo svim Splićanima, tako da su i njegovi izbor- 
nici brzo požalili, što su pridonijeli njegovu izboru. Pače kad je Akon- 
cije stigao u Split, dođe s nadbiskupom u sukob; skinu ga s časti 
i zapovjedi mu da ide u Rim opravdati se papi. Tek nakon dvije go- 
dine (1224) vraćena bi Guncelu njegovu nadbiskupska čast. 

Kraj takvih prilika u crkvi hrvatsko-dalmatinskoj nije čudo da je 
i sama vjera stradala. Bogumili ili patareni, koji se u Bosni opet poja- 
više, stadoše se širiti i po susjednoj Hrvatskoj. Mnogi knezovi u Hrvat- 
skoj prigrliše Bogomilovu nauku, kao zvonigradski knez Višen, za ko- 
jega se naročito kaže, da je bio »zaštitnik krivovjeraca« (fautor haereti- 
corum). I humski knez Petar bio je pataren; pa kad je postao načel- 
nikom Splita, stajahu uz njega samo svjetovnjaci, dočim su duhovnici 
od njega zazirali, pače crkvena vrata pred njim zatvorili. No svjetov- 
njaci oteše silom crkvene ključe i dovedoše kneza u crkvu. Kad je 
to čuo Akoncije, udari Split kletvom (interdiktom), koje se oslobodi 
tek nakon godine dana. 

Izloženo političko i vjersko stanje u Hrvatskoj između Gvozda i 
Neretve odaje da je hercegu Beli bilo i tu-prostrano polje za rad i 





5 [Akoncijev pohod 1222. na Omišane nije bio uspješan.] 

reforme. Ne dostaje izvora koji bi nas poučili, šta je Bela radio da 
i ovdje uredi stvari. Vidimo ga doduše više puta u društvu splitskoga 
nadbiskupa Guncela, zatim kninskoga i krbavskoga biskupa i atskih 
župana, ali šta je s njima vijećao, ne znamo. Jedino da je svom 
snagom nastojao zatrti gusarenje Omišana, koji su svojom drskošću 
zavodili i druge.* Pošto je papa Omišane iz crkve izopćio i prokleo, 
diže herceg Bela god. 1225. na njih vojsku. Iz jednoga pisma pape 
Honorija III od 11. lipnja 1226. razabiramo da su Omišani bili poko- 
reni, da su oni i Kačići bili spremni okaniti se gusarenja kad bi opet 
stekli milost rimske stolice i kad bi im kralj Andrija vratio njihovu 
djedinu, koju im bijaše herceg Bela u tom ratu oteo. 

Uto je herceg Bela u srpnju 1226. morao ostaviti Hrvatsko Kra- 
ljevstvo i poći u Ugarsku da bude desna ruka svome ocu; a hercegom 
hrvatskim postade njegov mlađi brat Koloman, ovjenčani kralj 
Haliča, ali protjeran iz svoje kraljevine. Već 1. kolovoza 1226. bio je 
Koloman u Splitu, te ostade hercegom hrvatskim do provale Tatara ili 
Mongola (1241). Koloman bijaše pun dobre volje da nastavi u Hrvat- 
skoj Belino djelovanje, ali mu nije dostajalo njegove odvažnosti. Toma 
arciđakon kaže za nj da se odlikovao više pobožnošću nego gorljivošću 
u javnim poslovima. 

Dok je Bela u Hrvatskoj hercegovao, dotle se otac njegov Andrija 
borio u Ugarskoj s neprestanim neprilikama. Zlatna bula od god. 1222. 
bila je samo na papiru, jer je nisu obdržavali ni kralj Andrija ni ple- 
mići. Kralj se nanovo omrazio privilegiranim staležima, jer je izvodio 
samo one ustanove Zlatne bule, koje su bile njemu u prilog a sta- 
ležima na uštrb. Upravo stoga diže se proti Andriji velika oporba, te 
je kralj bio prisiljen pozvati god. 1226. hercega Belu iz Hrvatske i 
učiniti ga svojim suvladarom u Ugarskoj. 

Mladi kralj Bela bijaše u Ugarskoj kudikamo odlučniji od svoga 
oca. On putovaše naokolo po čitavoj zemlji i ukidaše zloporabe gdje bi 
ih samo zatekao. Poglavito nastojaše da povrati kruni golema imanja, 
koja bijaše otac njegov prije god. 1222. u ludo raspoklanjao ili u 
bescijenje prodao. On stade istraživati posjed svjetovnih i duhovnih 
velikaša: tko ne bi vlasništvo svoje mogao dokazati valjanim i vjero- 
dostojnim ispravama, ili ako se pokazalo da imanje nije stekao kup- 
njom ili zaslugama, oduzeo bi mu se posjed i povratio državi. Tako 
su mnoge porodice, koje su dosad plivale u lasti i slasti, izgubile sav 
svoj imetak. Pače i mnogi nedužni i pravedni postradaše, jer se je pri 
potraživanju postupalo prilično površno i pristrano. Svi, koji tako 
ostadoše bez posjeda, skupiše se u jaku stranku te odlučiše i Andriju 
i Belu lišiti prijestolja, pogubiti ih, te onda Ugarsku među se podi- 
jeliti. Kad im to ne pođe za rukom, obratiše se na austrijskoga vojvoda 
Fridrika II Ratobornoga, moleći ga neka skloni cara i kralja Fridrika 
II Hohenstaufovca da dođe u Ugarsku za kralja. No kralj Andrija 
uhvati poslanike i pisma urotnika. Ali mjesto da bi ih strogo kaznio, 


* [Omiško gusarstvo ima i pozitivnu povijesnu stranu, jer je njihova djelatnost 
značila i obranu hrvatske obale od tuđinskog presezanja.] 

postupaše s njima blago. Nijednoga urotnika ne dade pogubiti, nego 
nekima oprosti sasvim a druge protjera iz zemlje. Samo onima, koji su 
još što posjedovali, oduzme imanja i dade ih svojim privrženicima. 

No uza svu otimačinu imanja ostajahu kraljevske blagajne vazda 
prazne. Sad opet stade Andrija prodavati službe, kovati loše novce i 
povisivati cijenu soli. K tomu ne plaćaše, na što se bi obvezao, a na- 
pokon poče zalagati ponovo državne prihode Židovima i muhamedov- 
skim Bugarima (ismaelitima), koji su osobito nevoljni puk tlačili samo 
da bi što više obogatili. Događalo se da su mnogi siromasi, ne mogući 
nasmagati novaca da bi namirili židovske najamnike, prodavali svoje 
sinove u roblje, a kćeri svoje dali oskvrnjivati; pače mnogi su primali 
židovsku ili muhameodvsku vjeru, samo da bi ugodili okrutnim najam- 
nicima. To zlosretno stanje, koje su podupirali loši savjetnici kraljevi, 
na čelu im nevrijedni palatin Dionizije, dodija naročito duhovnim sta- 
ležima, koji su bili i onako ogorčeni što bijahu tolika imanja izgubili. 
Oni ustadoše sada god. 1231. na kralja, te ga prisiliše da je morao obno- 
viti Zlatnu bulu i o tom izdati zasebnu ispravu. 

Isprava od god. 1231. razlikuje se u nekim stvarima od Zlatne 
bule god. 1222, prvo što ima četiri poglavlja više (35), zatim što su 
neke ustanove preinačene. Pridodane ustanove jesu ove: crkveni prelati, 
nadbiskupi i biskupi dužni su prisutvovati (zboru), slušati tužbe siro- 
maha i braniti povrijeđenu slobodu (2); ako bi palatin loše obavljao 
poslove kraljevske i državne, mogu nas velikaši moliti da namjestimo 
vrednijega, a mi ćemo njihovu molbu uslišati (3); svima, kojima smo 
ja ili moj sin nakon sedamnaeste godine moga vladanja (naime nakon 
Zlatne bule od god. 1222) bez suda oduzeli njihov imetak, moramo ga 
potpuno povratiti (5); onima, koji bi bili redovito osuđeni, smijemo 
njihova dobra zadržati ili ih drugomu darovati, ali ne smijemo do- 
pustiti da im se selišta spale (35). 

Osim tih pridanih točaka promijenjena je zaključna ustanova. Dok 
31. točka Zlatne bule daje i pojedinim plemićima i svima zajedno 
»pravo otpora i prigovora«, ako kralj ne bi vršio ustanova Zlatne bule, 
to u ispravi od god. 1231. nema ni spomena svemu tomu, nego se na- 
prosto ovlašćuje nadbiskup ostrogonski da kralja opominje .i kazni 
crkvenim prokletstvom, ako ne bi vršio odredaba te isprave. 

No ni isprva od god. 1231. nije mnogo vrijedila, jer se kralj Andrija 
nje nije držao. On postajaše dnevice nesposobniji, ostavljajući vladanje 
svojim ljubimcima, palatinu Dioniziju i blagajniku Nikoli. Po njihovu 
naputku gazio je ne samo prava i povlastice svjetovnih velikaša, nego 
je stao dirati i u privilegija crkvena, tako da je napokon pobirao porez 
od duhovnih staleža i njihovih kmetova. Time ogorči svećenstvo, pače 
raspali i papu Grgura IX. Nadbiskup ostrogonski Robert pozove ga 
najprije da poštiva povlastice svećenstva, a kad to nije koristilo, udari 
u prosincu 1232. čitavu Ugarsku interdiktom (kletvom). U buli ističe 
nadbiskup Robert da je to učinio, jer Andrija progoni i zatire uboge, 
vrijeđa kršćansku vjeru, globi i plijeni crkve, te od svećenstva pobira 
porez. Stoga se proglašuje interdikt za čitavu ostrogonsku i kaločku 

nadbiskupiju, zabranjuje se služba Božja, zvonjenje zvona i zatvaraju 
se crkve. Nadalje ne smiju se dijeliti svetotajstva; jedino se smiju krstiti 
djeca i umirućima dijeliti odriješenje grijeha i posljednje pomazanje; 
no zato se mrtvi ne smiju pokapati po crkvenom obredima. Nadbiskup 
štedi i taj put kralja: on ga ne će izopćiti iz crkve, jer se nada da 
će se popraviti; no zato proklinje njegove loše savjetnike, koji su ga 
na zlo napućivali. Naročito izopćuje iz crkve palatina Dionizija, jer 
je uz drugo požunskoga prepošta išćuškao i inače ga pogrdio, a nije 
se zato pokajao, zatim jer štiti i podupire patarene i muhamedance. 

Interdikt u srednjem vijeku djelovao je silno: strah i trepet zavla- 
dao bi zemljom, koju bi kletva snašla. Ljudi vjerovahu da ih je Bog 
prokleo, da je nestalo Božjega blagoslova, da su nebeska vrata zatvo- 
rena. I samoga Andrije kosnu se ljuto udarac, koji stiže njegovu drža- 
vu, te se odluči izmiriti s papom i nadbiskupom. On je god. 1233. 
tri put slao sina Belu k nadbiskupu da ukine interdikt; no taj privoli 
samo da se obustavi za vrijeme od Uskrsa do Stjepanja (20. kolovoza). 
Ali u isto vrijeme posla k papi palatina Dionizija, rapskoga župana 
Šimuna i velikoga meštra ivanovaca Rembalda da tuže nadbiskupa. Da 
bi Ugarsku primio, pošalje na to papa Grgur IX prenestinskoga bi- 
skupa Jakova u Ugarsku da posreduje za mir. On sazove skupštinu u 
šumi Bereg, gdje izdade Andrija dne 20. kolovoza 1233. ovu ispravu: 

1. U buduće ne će Saracenima ni Židovima dopustiti, da pobiru 
državne dohotke, ne će im povjeravati financijalnih poslova, a ne će 
ih ni uzimati za državne činovnike. 


2. Židovi i Saraceni morat će se razlikovati od kršćana vanjskim 
obilježjima; oni ne će smjeti kupovati kršćanske robove, niti ih držati 
kod sebe. 

3. Palatin i drugi državni činovnici pazit će na Židove i Saracene 
i pomagat će biskupima proti njima. 

4. Ženidbe između kršćana s jedne, a Saracena ili Židova s druge 
strane nisu dopuštene. 

5. Crkvama ne smije se kratiti njihov deputat soli; što im se 
dosad uskratilo, mora se naknaditi. 

6. Parnice o mirazu kao uopće ženidbene parnice spadaju pred 
duhovni sud. 

7. Svećenici i duhovnici ne plaćaju nikakva poreza, a njihove po- 
vlastice moraju se poštivati. 

Tu povelju moradoše osim Andrije potvrditi i njegovi sinovi, i to 
svaki zasebno. Osim toga zajamčiše je prisegom i svi nazočni državni 
činovnici. Legat Jakov naloži nato bosankom biskupu Ivanu da kazni 
kralja prokletstvom, a Ugarsku interdiktom, ako se kralj ne bi držao 
ustanova te isprave. Nato tek riješena bi Ugarska interdikta. 

Posljednje dvije godine svoga vladanja zanimao se kralj Andrija 
vanjskim poslovima. U susjednoj Austriji vladao je od god. 1230. her- 
ceg Fridrik II Ratoborni, koji je neprestano pomagao protivnike Andri- 
jine. Od toga nije ga odvraćalo ni to što je bio u rodu Andriji, jer je 
imao za ženu Sofiju, sestru Beline žene Marije. On pače uvrijedi Belu 

ZLATNA BULA IZDANA OD KRALJA BELE IV U VIROVITICI 
16. STUDENOGA 1242. 


kojom je općini Gradec (Grech) tik Zagreba podijelio znamenite sloboštine i pravice (15). 

ZLATNI PEČAT NA BULI KRALJA BELE IV OD GOD. 1242. 
Na prednjoj strani je lik kraljev sa žezlom u desnici i zemaljskom kuglom u ljevici, a naokolo napis: 
Bela D(ei) gra(cia) Hungr. Dalmac. Crohac. Ram. Svie. Galic. Lodom. Cumaie. rex. Na stražnjoj 
strani je trokuini stit i u njemu dvostruki križ, a Da gioko napis: Sigillum quarti Bele secundi Andree 
regis filii. 

i njegovu ženu ljuto kad je god. 1232. otjerao svoju suprugu Sofiju, 
tobož što je bila nerodna. Potkraj god. 1233. već se vodi\rat između 
Austrije i Ugarske. Mladi kralj Bela, složivši se sa svojim rođakom, če- 
škim kraljem Većeslavom II, provali najprije u Štajersku, a onda pro- 
dre i u Austriju. Fridrik bi zlo prošao da se nije Andrija prenaglio, te 
da nije već u proljeću god. 1234. utanačio s njim mir. No uza sve 
to nije se vlastohlepni Fridrik okanio svojih osnova. Zamolio je u nje- 
mačkoga cara 2000 maraka srebra i najmio plaćenike, s kojima će 
udariti na Ugarsku. To je silno razdražilo Andriju. On je iznova podi- 
gao vojsku, te sa sinovima Belom i Kolomanom, a i s pomoću čeških 
pomoćnih četa opet provalio u Austriju. Vojvoda Fridrik bi nedaleko 





CRKVA SV. LOVRE U TROGIRU 


od Beča poražen, a budući da mu je u isti mah zaprijetila pogibilj i 
od vlastitih podanika i od njemačkoga cara, iskupi mir od kralja 
Andrije. 

Vrativši se Andrija s austrijske vojne kući, življaše još samo ne- 
koliko mjeseci. Umre 21. rujna 1235. u 62. godini života svoga. Bijaše 
tri put oženjen: prva žena Gertruda umorena bi god. 1213; druga žena 
Jolanta, koju uze god. 1216, umre još za života njegova, a nato se on 

kao 60 godišnji starac oženi treći put Beatricom da Este, kćerju mark- 
grofa Aldobrandinija. Prva mu žena rodi sinove Belu, Kolomana i 
Andriju, zatim kćeri Elizabetu i Mariju; druga žena rodi mu kćer 
Jolantu a treća tek poslije njegove smrti sina Stjepana. 

Herceg Koloman, koji bijaše god. 1226. došao u Hrvatsku, ostao je 
hercegom i poslije smrti očeve. Već prve godine svoga upravijsnje po- 
kloni on u gradu Splitu biskupiji trogirskoj kraljevsku zemlju Drid; 
god. 1231. podijeli mjestu Vukovu (Vukovaru) gradsko pravo, a god. 
1234. dade Virovitici različne sloboštine. God. 1232. nalazimo ga u 
borbi s mlađim bratom Andrijom, koji bijaše provalio u Hrvatsku da 
mu otme hercešku čast i vlast. 


BELA IV 
1235—1270 


Beli bijaše 29 godina kad se uspeo na prijestolje. Premda je bio 
već okrunjen za kralja i ponosio se kraljevskim naslovom, sazove ipak 
odmah nakon očeva pogreba sabor u Stolni Biograd i dade se tamo 
drugi put svečano ovjenčati. Pri toj je slavi bio nazočan i brat njegov, 
brvatiki herceg Koloman, zatim prognani halički knez Danilo Roma- 
nović. Prvi je nosio mač, a drugi je vodio konja, na kojem je kralj 
jašio. Beli bijaše prva i poglavita zadaća da podigne kraljevsku vlast, 
koja bijaše za njegova oca duboko pala. Najprije ukloni loše savjet- 
nike, koji su kralja Andriju na zlo napućivali; neke otjera, druge pobaca 
u tamnice, a najvećega zlotvora, palatina Dionizija oslijepi. Onda se 
obori na premoćne velikaše. Njemački kroničar Oto iz Freisingena piše 
da su državni velikaši, dolazeći na kraljevski dvor, donosili sa sobom 
svoje stolice, pak sjedeći kralju iznosili svoje tegobe ili ga svjetovali. 
To pravo prisvojiše polagano i takvi kojima nije pristojalo. »Da se 
dakle skuče obijesni baruni«, naredi kralj da osim najviših državnih 
časnika i biskupa ne smije nitko u nazočnosti kraljevoj sjediti, pa dade 
svima stolice spaliti. Ta naredba povrijedi ponos velikaša. Još glasnije 
i općenitije tužbe zaredaše, kad je kralj obnovio ustanovu svoga djeda 
Bele II da nitko, pa ni najviši plemići, ne smije usmeno kralju svoju 
tužbu ili molbu podnijeti i odmah odluku tražiti, nego da se moraju 
pismene molbenice kancelarima predavati, a onda na odluku čekati. 
Gospoda se stadoše tužiti da moraju sada predugo na kraljevskom dvoru 
o svom trošku boraviti i često neobavivši ništa kući se povratiti; kan- 
celarima spočitavahu da su samovoljni i pristrani, »da su oni kraljevi, 
jer drugoga kralja više nema«. 

No kakva tek graja nastade, kad je Bela pregnuo da povrati kruni 
prostrana dobra i imanja, koja bijaše lakomisleni i rasipni otac nje- 
gov nemarno porazdavao, ili su ih gospoda za prijašnjih meteža razgra- 
bila! Već na prvom saboru naredi kralj Bela da se imadu sva suvišna 
i neopravdana darovanja nekih njegovih predšasnika opozvati. U to 
ime ustanovi on gotovo za svaku županiju zasebne suce, koji će istra- 
živati sve posjede što ih drže velikaši i plemići, pa ih oduzeti onima 
koji ne bi mogli dokazati da su ih stekli pravednim načinom. Potraga 
protegla se i na crkvena dobra, osobito na imanja i posjede nedavno 
utemeljenih crkvenih redova, kao što su bili cisterciti, božjaci (templa- 
ri), ivanovci i drugi. Nato dade Bela imanja, za koja se moglo usta- 
noviti da su državna dobra i da se nisu smjela razdati, oduzimati i 
duhovnicima i svjetovnjacima, prijateljima i neprijateljima. Ne da se 
ni pomisliti kako su te konfiskacije uzrujale duhove, pa da su se oba- 
vljale i najpravednije. »To je bio mač«, veli suvremeni povjesničar 
Rogerije, »koji je u srce ranio Ugre; jer mnogi, koji su prije bili bogati 
i moćni te bili okruženi neobuzdanom družinom, mogli su se sada tek 
sami prehranjivati.« I papa je podigao svoj glas proglasivši oduzima- 
nje crkvi jednom darovanih imanja otimačinom i grijehom, te je zahti- 
jevao da se sve opet crkvi povrati. Ali Bela se ne dade smekšati. On 
izjavi da ne će crkvi oduzimati pravedno stečenih imanja; ali inače 
ne će naročito štediti samostana, jer primaju prividno za dar kruni 
ugrabljene posjede, samo da ih nepošteni vlašici osiguraju. 

Još jače rogoborila su svjetovna gospoda, od koje su mnogi spali 
na prosjački štap. Ali ne mogoše kralju ni malo nauditi, jer je živio u 
krasnoj slozi sa svojim bratom Kolomanom hercegom hrvatskim, koji 
je jednako postupao u svojoj hercegovini. 

Uopće je herceg Koloman, koji je bio također krunjeni kralj halički 
(rex Ruthenorum), blagotvorno djelovao u svojoj državini. God. 1236. 
on po nalogu svoga brata i kralja oduzima božjacima nepravedno ste- 
čene posjede; papa ga radi toga opominje, ali on se ispričava da tako 
radi ne po svojoj namisli, nego po zapovijedi bratovoj. Godine 1237. 
ukida opet »suvišna i nekorisna darovanja«, učinjena od predšasnika 
Andrije i Emerika svjetovnim velikašima, pri čem ga vjerno pomaže 
ban Opoj. No zato se ipak ne krati i popraviti, ako je komu što krivo 
učinjeno. Upravo pravednost hercegova ugađala je svima prijateljima 
mira. 

Koloman je međutim u isto doba gorljivo radio, da iskorijeni pa- 
tarene u Bosni. Tu je od god. 1232. banovao Matej Ninoslav, 
privrženik patarenske vjere. Koloman je proti njemu. pomagao usor- 
skoga kneza Sibislava i majku njegovu Anku, te je još od god. 1234. 
vodio križarski rat na bosanske krivovjerce. Godine 1236. piše papa 
Grgur IX da je katolički knez Sibislav u Usori »kao liljan među 
trnjem«, naime među patarenskim bosanskim velmožama u Bosni. No 
već god. 1237. napredovala je sretno križarska vojska: herceg Kolo- 
man pobijedio bana Mateja Ninoslava, skučio Bosnu, pa iz nje provalio 
u Humsku zemlju i tamo ubrao slavlje kao otac njegov Andrija prije 

četrdeset godina. Sad se odlučno radilo da se u Bosni istrijebi pata- 
renska vjera. Papa imenova 1238. katoličkim biskupom za Bosnu i 
Hum dominikanca Ponsu, a herceg Koloman dao za nj u župi Vrhbosni 
u mjestu Brdu (Blažuju) podići stolnu crkvu sv. Petra s kaptolom. 
Podjedno je umnožio dohotke biskupu i kaptolu, odredio mu desetinu 
u Usori, Solima i Donjim krajima, i uz to mu darovao mjesto Đa- 
kovo u Vukovskoj županiji, koje postade za potonjih burnih vre- 
mena sijelom bosanskih biskupa. Napokon je god. 1239. kaločki nad- 
biskup podigao u Bosni na zgodnim mjestima više tvrđava da budu »na 
obranu rimske vjere i crkve i za trijebljenje krivovjeraca«. 

Jedva što je herceg Koloman skučio Bosnu i patarene, planuše bor- 
be u Hrvatskoj i Dalmaciji. Grad Split podigao se na Poljičane, Omi- 
šane i Kačiće, koji su bili i gusari i patareni, te su više puta pristajali 
uz bosanske i humske nevjernike. Splićanima se pridružio i grad Tro- 
gir, gdje je bio načelnikom bribirski knez Stjepko od plemena 
Šubić. Nakon kraćega ratovanja ugovori omiški knez Stjepan i družina 
njegova mir sa Splićanima: ako bi Omišani pogazili mir, platit će 
globu od 1000 perpera. Bud zato što su Splićani sklopili mir na svoju 
ruku, bud s drugoga povoda, planu sada razmirica između Splita i 
Trogira, te načelnik trogirski knez Stjepko nanese mnogo štete protiv- 
nicima. No u srpnju 1239. postade splitskim načelnikom Garganus 
de Arscindis, te on opet izmiri svoj grad s Trogiranima. U 
ispravi o miru izričito se spominje sedamnaest prijepornih točaka, o 
kojima se raspravljalo. Izmirivši se s Trogirom nastavio je Gargan 
god. 1240. rat s Omišanima i Kačićima. Sinovi naime kneza Malduča 
Kačića, po imenu Pribislav i Osor, kao i sinovac njegov 
Toljen, bijahu pogazili netom utanačeni mir, te osvojili otoke Brač i 
Hvar. Gargan udari najprije na grad (castrum) Omiš; no budući da je 
bio dobro utvrđen, ne mogaše ga uzeti. Nato skupi Gargan mornaricu 
s 1200 momaka i obori se na kneza Osora, koji se stolovao na Braču. 
Nakon više okršaja bude knez Osor ranjen i zarobljen. Iza toga uta- 
načen bi mir. Omišani i Kačići moradoše Splićanima predati svojih 
šest velikih brodova i više manjih, te se okaniti gusarenja na moru. 
K tomu moradoše obećati da će biti prijatelji Splićanima i platiti 2000 
dukata globe, ako bi opet gusarili ili uznemirivali strane brodove na 
moru. 

Kako se herceg Koloman ponio za tih ratova, ne znamo; jedino 
je izvjesno da je Split god. 1239. veoma cijenio »preblagoga kralja slo- 
vinskoga Kolomana«. Herceg je jamačno u taj mah bio zabavljen dru- 
gim poslovima. On daje 8. veljače 1240. zaslužnomu magistru Dimitriji 
od porodice Aba posjed Našice, oslobodivši ga od svih danaka i du- 
žnosti »u kraljevstvu Slovinskom«. U isti mah daje on zajedno s ba- 
nom Nikolom »gostima« (kospitibus) u Petrinji različne sloboštine: da 
im nitko ne smije suditi osim njihova načelnika (maior ville) kojega 
će sami birati, da svatko smije svojim imetkom raspolagati ako nema 
djece, da ne moraju banu ništa osim stana dati ako bi se k njima 
svratio, da mogu po volji svećenika birati, i drugo. No još je nešto 
snovao herceg Koloman. Kako je splitska nadbiskupija u posljednje 

Sagradio ga god. 1240. hrvatski umjetnik Radovan kako to latinski napis svjedoči. 

doba bila jako osiromašila i spala, osobito otkad su se od nje odmet- 
nule zadarska biskupija i druge biskupije mletačke Dalmacije, mislio je 
Koloman, potaknut valjda od zagrebačkoga biskupa Stjepana, da bi 
dobro bilo kad bi se splitska nadbiskupija sjedinila sa zagrebačkom, 
pa da bi onda Zagreb postao metropolom čitave Hrvatske i Dalmacije. 
Koloman posla u to ime svoga kancelara Petra u Rim k papi Grguru 
IX. Nato odgovori papa 6. lipnja 1240. po prilici ovako: »Kolomanu 
kralju i hercegu Slovinaca. Saznao sam od tvoga poslanika Petra, 
kako je splitska crkva zbog navala mnogih zlotvora spala u toliku 
bijedu da je nadbiskup splitski gotov prosjak, pa se zato hoće za- 
hvaliti, a njegova crkva neka se pridruži zagrebačkoj, osobito pošto si 
ti spreman podijeliti zagrebačkom biskupu ,hercegovinu slovinsku' 
(ducatum Slavonic) da se podigne splitska crkva. No u tako za- 
mašnom poslu mora se postupati zrelo, zato treba zatražiti za to pri- 
volu od kaločkoga nadbiskupa Ugrina, zagrebačkoga biskupa Stjepana, 
a i od kaptola obiju biskupija. Istom poslije toga moći će apostolska 
stolica nešto konačno Gdraditt« No od svega ne bi ipak ništa, jer 
su uto i Ugarskoj i Hrvatskoj zaprijetili Mongoli ili Tatari. 

U prostranoj Aziji življahu od davnih vremena na sjeveru Kineskog 
carstva divlji Mongoli, podijeljeni u više plemena. Bijahu goropadniji i 
krvoločniji od istih Avara (Obara). Za vladanja ugarsko-hrvatskoga 
kralja Andrije sjedini Temudžin sva mongolska plemena u jednu 
golemu državu (1207). Kad je naime jednom skupio mnoge Mongole 
na izvoru rijeke Amura, ustade neki stari žrec (poganski svećenik) i 
navijesti Mongolima, da je njihov bog darovao Temudžinu čitavu ze- 
mlju, i da će se on zato odsad zvati Džingis-kan, tj. veliki go- 
spodar. Nato povede veliki kan vojsku svoju na Kinu i osvoji sjeverne 
dijelove njene, obori zatim državu turskih Horezmijaca (1218) i 
dopre sve do međa Evrope. Poslije pređe preko Kavkaza, provali u 
Evropu, te razbi Ruse u krvavoj bitki kod rijeke Kalke (1224). Ruski 
knezovi bijahu digli na noge do sto tisuća ljudi, ali ni s tom golemom 
vojskom ne mogoše odoljeti mongolskoj sili. Jer mongolske vojske, 
goleme kao njihove visoke gore a nedosežne kao njihove pustare, bro- 
jile su do pol milijuna ljudi i više, a bile su kudikamo okretnije, uvje- 
žbanije i brže od kojegod vojske onoga vremena. Što je bilo preći 
evropskomu vojniku za tri dana, to je Mongol učinio na svom malom 
i mršavom, ali ustrajnom konjicu često puta u jednoj noći. Neprijatelje 
svoje znali bi brzinom preteći, a njihovu silu i položaj uvijek bi dobro 
poznavali. A i strelice njihove dobro su gađale, te ih je rijetko obični 
evropski štit mogao da odbija. Nije pomagalo niti mirno se predati, jer 
su te nakaze bile gola nevjera. Tko bi im se dobre volje predao, lijepo 
bi ga danas i najprijaznije primili, pače mu koješta lijepa i obećali, 
a sutra bi ga kao ludu ismijali i zatim nemilo zaklali. 

Temudžina naslijedio sin Ogotaj ili Oktaj. On udari opet 
na Kinu, te je do kraja osvoji. Nakon toga pošalje sinovca svoga Ba - 
tija (Batu-kana) s pol milijuna ljudi na Evropu. Batij provali 
najprije u Rusku, te osvoji redom tamošnje kneževine zajedno sa 

slavnim gradom Kijevom (1240), koji su Rusi zvali majkom svih 
gradova svojih. Iz Ruske pođe u Poljsku, opustoši je i osvoji zname- 
niti grad Krakov (1241). Tu u Poljskoj razdijeli odletiv vojsku svoju 
u tri dijela: jedan dio pošalje na sjevernu Njemačku, drugi na Češku, 
a sam udari s najvećim dijelom na Ugarsku. Još usput pošalje svoje 
glasnike kralju Beli i pozove ga neka mu dragovoljno preda sebe i 
svoju državu, ako hoće da se spasi od gotove propasti. 





PROVALA TATARA U UGARSKU 
(Iz kronike Ivana Turčanskoga u Augsburgu). 


Čim je kralj Bela čuo da se Mongoli njegovu vladanju primiču, 
odmah se poče pripravljati kako bi ih junački dočekao. Glasnici .nje- 
govi raziđoše se po objema kraljevinama, pa noseći u rukama krvave 
mačeve pozivahu narod na oružje. Ali u Ugarskoj malo se tko odazva 
kraljevu pozivu. Moćni velikaši, osilivši i ponijevši se za kralja Andri- 
je, bijahu kivni na kralja Belu, što je stezao njihove povlastice i ne- 
tom stečene pravice da bi tako opet okrijepio moć da peer Ne- 
zadovoljnici počeše sada govoriti da su svi glasovi o dolasku Mon- 
gola puke bajke, a da su ih izmislili popovi, naročito biskupi, kojima 
se ne ide u Rim na crkveni sabor, jer stoji mnogo novaca. Ali i 
seoski puk bijaše zlovoljan na svoga kralja. Vrijeđalo ga, što je Bela 
nedavno udomio u Ugarskoj do 40.000 porodica kumanskih, koje su 
pobjegle ispred sile mongolske, a upravo bijaše ogorčen kad je kralj 
u sver» ueađao tim došljacima, koji su u različnim krajevima zemlje 

počinjali najveća nasilja. Gotovo slavodobitno klicao je uvrijeđeni na- 
rod: »Neka kralju sada pomognu njegovi miljenici Kumani, koje je 
pozvao u Ugarsku protiv naroda ugarskih.« 


Uz takve prilike nije se kralj Bela mogao onako pripraviti kako 
bi trebalo. U prvi čas bilo mu je moguće jedino to da je poslao svoga 
palatina Dionizija s nešto vojske u klance karpatske, da brani Mongo- 
lima prelaz u Ugarsku. U isto vrijeme sazove ugarski sabor gdje su 
velikaši i plemići pravu istinu doznali. Svi se zabrinu, te gotovo jedno- 
dušno bi prihvaćeno da se sav narod digne na oružje. Ali već bijaše 
prekasno. Još za saborovanja doglasi Dionizije iz Karpata da se ne će 
moći održati kraj svih umjetnih opkopa i šumskih zasjeka, a malo dana 
zatim, 15. ožujka 1241, dohrli sam kao bez duše u Budim, te javi 
kako je pred tri dana njegova vojska od Tatara razbijena i raspršena 
i kako je eto sam jedva živu glavu iznio. Još isti dan doprli su pojedini 
čopori mongolski sve do Pešte, koja je tada bila njemačka naseobina, 
te su kralj i gospoda ugarska mogla iz Budima svojima očima gledati, 
kako gore sela i gradovi zapaljeni od divljih Mongola. 


Splitski arciđakon Toma, koji je tada živio i mnogo sam vidio, 
opisuje Mongole ovako: »Ti su ljudi maleni, ali prsa su im široka. 
Spodoba njihova je grozna; golobrado lice i plosnato, nos tup, a male 
oči razdaleko jedno od drugoga. Odijelo im je neprodirno, a sastavlje- 
no je od složene kože te nalikuje ljuskama. Kacige su im od kože 
ili od željeza. Oružje im je zavinuta sablja, tulac, luk i strelica s 
oštricom od željeza ili kosti koja je za četiri prsta duža od naše. 
Na svoje crno-bijele zastave meću na vrh vunenu kitu. Njihovi konji, 
koje jašu bez sedla, maleni su ali jaki, vikli naporu i gladu; premda 
nisu potkovani, penju se i veru po pećinama kao divokoze, a i poslije 
trodnevnoga napornog trka zadovoljavaju se s malo odmora i hrane. 
A ni ljudi ne brinu se mnogo za svoju hranu, kao da žive od same okrut- 
nosti; ne jedu kruha, hrana im je meso, a piće konjsko mlijeko i krv. 
Sa sobom vuku velik broj zarobljenika, osobito oružanih Kumana. 
Silom ih gone u bitku i ubijaju ih čim vide da slijepo ne srću u 
boj. Mongoli sami ne idu rado u boj. Ako pak koji od njih pogine, 
odmah ga pokopaju na onom mjestu, tako da mu se grob ne pozna 
izvana. Gotovo nema rijeke preko koje ne bi sa svim konjima pre- 
plivali. Preko velikih rijeka ipak se prevoze na svojih mjehovima ili 
čamcima. Šatori su im od kostrijeti ili od kože. Premda ih ima go- 
lema množina, ipak nema u njihovu taboru štropota niti halabuke, 
već mukom mučeći hodaju i mukom muče kada se bore.« 


Bijaše prošlo već više od mjesec dana što su Mongoli prodrli u 
Ugarsku, a još se ugarska vojska nije mogla skupiti ni pripraviti na 
odlučnu bitku. U to vrijeme poharaše Mongoli sjeveroistočnu Ugarsku 
i čitavi Erdelj, te se napokon, čuvši da je kralj Bela pošao s vojskom 
na njih, počeše skupljati sa svih strana na velikoj pustari Muhij- 
skoj (nedaleko Miskolca), koju presijeca rijeka Šajo ili Slana. Kako 
se Bela sa svojom vojskom od 65.000 ljudi polagano naprijed kretao, po- 
vukoše se Mongoli za rijeku Šajo i utaboriše se na lijevoj obali njezinoj, 

čekajući kraljevu vojsku. Mongolskomu taboru za leđima bile su prostra- 
ne močvare, a pred njim otvorena ravnica, gdje se mongolskomu konjani- 
štvu nuđala najbolja prilika da razvije svu svoju divlju silu. Uto prispije i 
kralj Bela s bratom svojim Kolomanom, hercegom hrvatskim, koji je vo- 
dio hrvatsku vojsku. Ni kralj ni brat mu Koloman ne bijahu vični ratu ni 
boju, pak smjestiše svoje čete posve nespretno. Stisnuše ih naime u 
malen tabor da su ih Mongoli mogli lako opkoliti, a k tomu ogradiše 
tabor kolima i isprepletoše kao gustom mrežom sav prostor svoga 
taborišta mnogim užetima kojima su privezali čadore uz kolce. Kan 
Batij bijaše se popeo na jedan humak i gleda kako se Belina vojska 
ređa; i kad je vidio, kako je zlo smještena, reče svojim ljudima: »Ne 
će ovi uteći mojima rukama, jer su se stisli u jedan tor kao u ovčar- 
nicu.« Pokraj slabe vještine vojvoda bilo je i u samoj vojsci malo odu- 
ševljenja za boj. Mnogi su plemići i velmože upravo žudili da kralj 

bude pobijeđen, misleći da će se tako pokoriti njegov gordi duh pre- 

ma plemstvu. A bilo je i takvih koji su smatrali pobjedu nad divljim 

E za posve laku stvar, pa se rugali onima koji su se bojali 
itke. 

Kralj bijaše odredio da svake noći jedna četa od tisuć momaka 
čuva prelaz preko rijeke i mosta što je bio na rijeci Šaju. No uza sav 
taj oprez ipak bi ugarsko-hrvatska vojska zatečena, kad jedne večeri 
dohrli neki ruski prebjeg i javi kralju da će još one noći Batij udariti 
na kraljev tabor. Na tu vijest sabra herceg Koloman svoje hrvatske 
čete i sjedinivši se s junačkim nadbiskupom Ugrinom, pođe oko ponoći 
do mosta gdje zaista nagazi na neke mongolske čopore, koji bijahu 
prešli preko rijeke. Odmah navali na njih i protjera ih preko vode. 
Zatim stavi na most straže i vrati se slavodobitno u tabor. Ali još 
iste noći dovede Batij sedam bojnih strojeva i stade bacati kamenje na 
most. Ugarska straža bi protjerana, a nato još pred zoru čitava mon- 
golska vojska pređe preko rijeke, jedni po mostu a drugi po vodi 
niže mosta. 

O osvitku drugoga dana opasaše Mongoli u obliku konjske pot- 
kove sav ugarski tabor. Nebrojene strelice mongolske, što su stale 
padati kao kiša i led na kršćansku vojsku zajedno s vikom stražara, 
koji su od mosta bježali, poremetiše u tili čas svaki red u ugarskoj 
vojsci. Uzalud su vojvode zapovijedale, nitko ih nije slušao. Čadori 
se upališe, a tuča mongolskih strelica pokri čitavo ugarsko taborište. 

Jedini herceg Koloman, koji je s hrvatskom vojskom ostao pod oružjem 
čitavu noć, provali iz tabora da suzbije neprijatelja; njemu se pri- 
druži nadbiskup Ugrin i meštar božjaka, koji je rodio talijanske čete. 
Čitav dan borio se Koloman uz svoje poput lava, nadajući se da će se 
ostala vojska osvijestiti i u pomoć mu priteći. Ali ga prevari nada, jer 
Ugri uzmicahu sve dalje i kad dođoše do glavne ceste, stadoše hrpimice 
bježati ne slušajući ni kralja ni svojih vojvoda, od kojih većina po- 
gibe ili u bitki ili na bijegu. Koloman i nadbiskup Ugrin, budući da 
su bili smrtno ranjeni i izgubili trećega druga, meštra božjaka koji je 
s čitavom četom svojom na bojištu poginuo, moradoše također na- 
posljetku uzmaknuti. Ugarska vojska, što je bježala velikim drumom 
i prostranom ravnicom, razbita bi sasvim; trupla ubijenih kršćana 
ležala su na prostoru od drvlja i kamenja, a krv je pod njima tekla 
poput bujnog potoka. Do 56.000 junaka ugarskih i hrvatskih bijaše 
pokrilo bojno polje. Herceg Koloman spasi se sretno drugim putem 
u Peštu, a odanle ode kroz Šimešku županiju u Slovinsku zemlju, gdje 
se nastani u Čazmi (Česmi) da preboli zadobivene rane. Ali ih ne 
preboli, već umre još iste god. 1241, te bi pokopan u čazmanskoj 
crkvi reda sv. Dominika, gdje mu postaviše veličanstveni spomenik 
koji su poslije razorili Mongoli. 

Nakon pobjede na rijeci Šaju zauzeše Mongoli svu zemlju ugarsku 
s lijeve obale Dunava. Što nije naroda izginulo od mača i strelica nji- 
hovih, razbježa se po visokim gorama, spiljama i šumama, koje su 
bile pune gole i gladne čeljadi. Mongoli ne htjedoše čitavo ljeto i jesen 
da pređu preko Dunava, nego čekahu dok dozrije ljetina pa da onda 
zauzmu preostalu Ugarsku i Hrvatsku, te pođu u potjeru za kraljem 
Belom. Nesretni vladar bijaše odmah nakon poraza na Šaju sa ženom 
i djecom pobjegao u susjednu vojvodinu Austriju, kamo ga je pozvao 
herceg Fridrik II Ratoborni. Ali čudan domaćin bijaše taj Fridrik. 
On orobi svoga gosta, pače ga prisili da mu je morao ustupiti tri 
ugarske županije koje su međašile s Austrijom. Tužni kralj Bela ostavi 
nato Austriju i ode u Hrvatsku da se pripravi za dalji rat s Mongolima. 


Prolazeći Slovinskom zemljom zaustavi se kralj Bela u Zagrebu, 
gdje ostade deset mjeseci dok je ženu s djecom odmah dalje poslao 
u Dalmaciju. Iz Zagreba pisa Bela papi (18. svibnja 1241), moleći ga za 
pomoć. Fridriku II, njemačkom caru koji je baš tada ratovao s papom, 
ponudi sebe i državu svoju za kletvenika (vazala), ako mu pošalje 
pomoći. I u druge zemlje evropske, osobito u Češku, Francusku i Ita- 
liju pošalje svoje poslanike; ali sve uzalud. Jedini papa Grgur IX, 
starac od osamdeset godina, smilovao se kralju, te mu ee: što je 
mogao, svoj blagoslov naime i pismo kojim podijeli veliko oproštenje 
grijeha, kao pri polasku u svetu zemlju, svima onima koji bi pograbili 
oružje na obranu kralja Bele od Mongola. 

U Zagrebu vijećao je kralj mnogo i s hrvatskom gospodom i vel- 
možama, između kojih su bili najznatniji ban Dionizije, zagrebački 
biskup Stjepan, knez Hudina, Ivan Jaroslav od Okića grada, Abraham 
i Nikola župani od Moravča, i drugi. U Zagrebu je dalje Bela sabirao novu 

vojsku i naređivao kako da se utvrde neki gradovi. Ovamo dade također 
iz Stolnoga Biograda prenijeti moći ugarskoga kralja sv. Stjepana i 
sve kraljevske i crkvene dragocjenosti zajedno s krunom, što je sve 
poslije u Dalmaciju otpremio. 


Uto nadođe zima. Dunav se smrzne nekako pred Božić, a na sam 
Božić pređoše Mongoli po ledu preko rijeke i provališe u zapadnu 
Ugarsku, koju su upravo strašno poharali. Gotovo sve gradove i poveća 
mjesta obratiše u prah i pepeo. Kamo je stupila noga mongolska, 
prestala je rasti trava i nestalo je traga prijašnjemu životu. U prvi 
čas htjede kralj Bela da se nanovo ogleda s Mongolima, ali se pre- 
domisli te ostavi i Slovinsku zemlju i ode u južnu Hrvatsku, nadajući 
se da će se tamo u primorskim gorama lakše oprijeti divljoj nemani. 
Za kraljem bježao je silan narod iz Podravine i Posavine: muško, 
žensko, bogato i ubogo. Sve se nadalo da će se spasti u visokim go- 
gama južnohrvatskima. ' 


Jedva što je kralj s banom Dionizijem i drugim velmožama, a i s 
vojskom svojom odmakao od Zagreba, provališe Mongoli na više mje- 
sta u Slovinsku zemlju. Premda ih je varaždinski župan sa svojim 
četama zaustavljao, ipak ih ne mogaše suzbiti. Jedna velika četa razori 
grad Banoštor, sijelo slavne biskupije srijemske, a onda pohara sav 
istočni kraj Slovinske zemlje. Tom prigodom propade i znameniti grad 
Orljava u Požeškoj županiji. Druga velika rulja Mongola provali preko 
Drave u Križevačku županiju, te se ondje sjedini s ostalom vojskom 
koja je došla iz istočne zemlje Slovinske. Sva sila mongolska navali 
sada na Čazmu (Česmu), razori to veliko mjesto do temelja, a nato 
udari prema Zagrebu. Usput pohara čitavu zemlju i sruši sve gradove; 
jedini tvrdi Kalnik-grad obrani junački Filip Bebek. I kraljevski grad 
Zagreb sa svojom stolnom crkvom prometnu se razvalinom. Pošto je 
kan Batij poharao Slovinsku zemlju, pođe na jug u Hrvatsku i Dal- 
maciju, jer je dočuo da se onamo kralj Bela sklonio. A baš za kraljem 
bijaše se pomamio, jer mišljaše da se ne će tako dugo moći zvati 
gospodarom Ugarske i Hrvatske dok mu kralj Bela ne dopane šaka. 
Prešavši goru Gvozd (Veliku Kapelu) nije se gotovo nigdje zausta- 
vljao, nego je hrlio sa svojim čoporima na jug, ne bi li gdje zatekao 
kralja Belu. Narod hrvatski bježao je pred silom njegovom na sve 
strane, tražeći zaklona u visokim gorama, spiljama i pećinama kojih u 
južnoj Hrvatskoj obilato imade. Da bi ove bjegunce zastrašio, stade 

an Batij negdje u Lici kod vode Sirbium (danas Srebrenica kod Srba) 
da izvede grozno djelo. Utaborivši se naime na ravnom polju kraj 
tijeke, sabere svu silu sužnjeva, što ih je iz Ugarske i Slovinske zemlje 
sobom vodio, i dade sav taj ubogi puk u jedan mah pogubiti. Grozan 
bijaše plač i jauk nesretnih žrtava, a neopisive muke njihove kojima su 
paklene zvijeri mongolske mučile te nevine, svezane ljude. Nečovječni 
divljaci, pošto su poubijali tisuće krštenih duša, zapališe oko svojih 
žrtava krijesove i zaigraše kolo, smijući se i veseleći kao da su počinili 
najveće junaštvo. Još dugo nakon odlaska Batijeva ležala su trupla tih 
nesretnika na onom polju kao pobacano snoplje žita. 

RUŠEVINE GRADA KALNIKA KOD KRIŽEVACA 


Nato pređe kan Batij preko Velebita i udari prema tvrdim grado- 
vima u primorju dalmatinskom. Kralj Bela bijaše međutim sretno 
stigao u Split; ali ga odmah ostavi i pođe u susjedni Trogir, jer je 
taj grad bio tada na otoku, pa se lakše mogao braniti. Načelnik grada 
bio je tada knez Stjepko ča. Bribira, od plemena Šubića, koji je ne- 
voljnoga kralja veoma časno primio. Na obranu kraljevu nađoše se 
tom prigodom u Trogiru još i mnogi drugi župani i knezovi hrvatski; no 
između svih bijahu najodličniji i najmoćniji knezovi s otoka Krka, 
slavni Frankapani. Oni su bili kao gospodari Krka podanici mletački, 
ali su podjedno bili i podanici hrvatsko-ugarskoga kralja, pošto su 
još god. 1193. dobili od kralja Bele III čitavu župu Modruše za vjernu 
službu svoju. Zahvalni za toliku milost pohitaše i sada da obrane 
unuka svoga dobrotvora. 

Prvih dana mjeseca ožujka 1242. osvanuše prve čete mongolske na 
Mosorskim gorama iznad grada Splita. Silan narod, koji se bijaše sku- 
pio pred gradom nadajući se spasu uz kraljevsku vojsku, prepozna 
odmah Mongole, te kako se bijaše prepao, poteče glavom bez obzira 
jatomice na sva vrata u grad da se spasi. Jedni pobjegoše u crkve da 
se pričeste i s Bogom izmire, drugi opet lijetahu gradom jaučući i 
jadikujući. Mnogi umakoše tako brzo da su ostavili izvan grada svoje 

onje i blago, pače i djecu svoju. Sve ulice splitske biše tako u jedan 
čas napunjene bjeguncima. Tu su ležale najodličnije gospođe pod ve- 
drim nebom ili na pragu crkve, ondje opet jagmile se velmože i siro- 
masi, starci i djeca da se utisnu pod krov i ugrabe komadić kruha. 
Što je god živo ostalo izvan grada, sve pogibe: mač mongolski pogubi 
ih ne oprostivši ni mladu ni staru, ni zdravu ni bolesnu. 

Splićani prirediše već bojne strojeve d4 brane svoj rodni grad. 
Ali četa 'mongolskih nestade još istoga dana ispred Splita. Malo dana 
zatim dođe sam kan Batij s glavnom vojskom svojom i pođe osvajati 

susjedni grad Klis, jer bijaše načuo da se je kralj Bela u njem sakrio. 
Ali bijaše loše sreće. Mongoli stadoše najprije bacati na gradske ogra- 
de otrovne svoje strelice, ali ne naudiše gradu. Ni hitci iz strašnih 
bojnih strojeva ne opraviše ništa, jer su visoki i tvrdi zidovi odoljeli 
i njima. Nato poskakaše Mongoli s konja, te se počeše verati uz kli- 
sure pomažući se rukama i nogama ne bi li se uspeli do gradskih 
zidina. No branitelji bacahu sa zidina na jurišajuće nemani veliko 
kamenje, te ih sila poubiše. Razdraženi, divlji Mongoli penjahu se u 
najvećoj jarosti sve do bedema i samih kuća, koje su stajale pred 
gradskim platnom, i stadoše se rvati na šake s građanima. Ali ipak ne 
uzeše grada, jer ih junački branitelji suzbiše, te se moradoše razbijenih 
glava vratiti ispred Klisa grada. 

Baš se kan Batij vraćao od Klisa, kad mu stigoše glasi da je 
džingistkan Ogotaj u Aziji umro. Nedaća pred Klisom, a još više ova 
vijest skloni ga da se odlučio što prije vratiti u domovinu. No ipak 
pokuša još jednom da zarobi kralja Belu, za kojega bijaše čuo da bo- 
ravi u gradu Trogiru. Još dok se kan primicao gradu, savjetova knez 
Stjepko svoga kralja da ostavi Trogir i da bježi sa ženom, djecom i 
blagom svojim na susjedne otoke. Bela posluša vjernoga kneza i otplovi 
na jug, te se nastani na malenom otočiću, koji se i danas još zove 
Kraljevac (Kraljev kamen) na uspomenu kraljeva boravka. Odanle je, 
ploveći morem amo i tamo, motrio neprijatelja i pazio šta radi pred 
Trogirom. Uto dođe Batij pod grad. Najprije ogleda da li bi s konjima 
mogao doprijeti do nik gradskih zidina; a kad se uvjeri da ne može 
pregaziti vode, što je rastavljala grad od kopna, posla pred grad gla- 
snika da pozove građane neka se dobre volje predadu. Glasnik dođe sve 
do gradskoga mosta i dovikivaše građanima u hrvatskom jeziku ovako: 
»Poručuje vam kan Batij, vođa nepobijeđene vojske, da ne branite 
kralja i ljude tuđe krvi, nego da predate neprijatelje u naše ruke, pa 
ćete izbjeći njegovoj osveti i ne ćete u ludo poginuti.« Ali stražari iza 
zidina ne odgovoriše mu ni riječi. 

Kan Batij se uvjeri kako su primorski gradovi u Hrvatskoj i Dal- 
maciji suviše jaki da bi ih mogao na brzu ruku uzeti. K tome nestade 
također u krševitoj zemlji hrane za mongolske konje, i zato odluči da 
će se vratiti opet u Posavlje, Podravlje i Podunavlje. Udarit će istim 
putem kojim je i došao. Ostavi Trogir, Split i Klis, te krene na sjever 
da pređe preko Velebita. Ali tamo mu zakrči put hrvatski narod, ne 
dajući da mu iznova opustoši tužnu domovinu. I sam krad Bela 
bijaše uz pripomoć krčkih knezova Frankapana doplovio na otok Rab, 
pa je odanle sve udešavao da se Mongolima zapriječi put preko kla- 
naca velebitskih. I kad je Batij malo zatim stigao pred Velebit, eto 
mu zakrčenih dolina i provalija koje vode preko te kršne gore. Ne 
ostade mu drgo nego da se spusti Podgorskom župom, s da se onda 
protuče do Senja. I zaista Mongoli padoše u Podgorje, gdje i danas još 
staro i mlado znade za Pasoglavce i njihova kralja. Prolazeći Pod- 
orjem doznade nekako Batij da kralj Bela s mnogo velikaša i mnoge 
Biao boravi na otoku Rabu. S te vijesti gotovo pobjesni mongols 
kan. Odmah negdje namakne brodove i splavi, pa zapovjedi svojim 

četama da zaplove morem i uhite kralja. Nebogi kralj Bela nađe se 
opet u velikoj nevolji. Kako nije ni u snu slutio da bi ga Mongoli mogli 
i na moru potražiti, nije imao ni mnogo ljudi uza se; a kad je sada 
vidio mnoge splavi i brodove mongolske kako se primiču otoku Rabu, 
sasvim zdvoji o svom spasu. Ali ga ni taj put vjerni Hrvati ne ostaviše. 
U odlučni čas dohrliše hrvatski žitelji sa susjednih otoka da obrane 
svoga kralja. Na čelo im stadoše stanovnici otoka i grada Paga. U 
nazočnosti kraljevoj zametnula se bitka pred otokom Rabom. Ju- 
nački otočani davališe strelicama, kopljima i drugim oružjem sa svih 
strana na Mongole, koji udariše u bijeg. Ali vještim mornarima hrvat- 
skima ne mogoše uteći moru nevješti Mongoli. Hrvati ih otvorenih je- 
dara stigoše i sve do jednoga uništiše; mnoge poubiše, a druge utopiše 
u moru. U tom se boju proslaviše i knezovi Krčki, braća Fridrik i 
Bartol Frankapan. Sa svojom rodbinom i družinom ubiše oni nekoliko 
mongolskih vojvoda i sila vojske, a k tome zarobiše i neke žive te ih 
darovaše svomu kralju. Ali i oni izgubiše mnogo svojih rođaka i ljudi, 
pače i sami dopanuše rana. 

Nakon te pobjede ode kralj Bela uz najveće slavlje na otok Pag, 
gdje ga primiše s velikim veseljem. Kako je sav puk bio oduševljen s 
pobjede, odlučeno bi Mongole sada i na kopnu potražiti, te ih sasvim 

rotjerati. Oduševljeni Pažani opskrbiše u to ime kralja svim potre- 
itim, pače mu darovaše i novaca, a na to kralj sa slavodobitnim oto- 
čanima (Frankapanima) otplovi prema Podgorju da se tamo iskrca. 
Ali tu se na morskoj obali zametnu ljuta borba. Kralj se već živo po- 
bojao za svoju glavu, kad mu u odlučni čas stigoše u pomoć one 
hrvatske čete koje su branile klance u Velebitu. Na čelu im bijahu 
braća Kres, Kupiša i Rak iz Srijema. Kralj Bela priča sam o 
junaštvu ove braće ovako: »Žestoka bitka s Tatarima već je započela 
na obali morskoj, a ja sam stajao opkoljen od množine borećih se 
četa mongolskih; mrtva tjelesa mongolskim strelicama i mačevima ubi- 
jenih junaka ležahu oko mene nagomilana kao zid i ograda i to u 
tolikom broju da nisam mogao ni napred poći ni natrag uzmaknuti, 
nadajući se pomoći od jedinoga Boga: — kad iznenada u vrijeme naj- 
žešćega boja i najveće opasnosti doletiše tri brata Kres, Kupiša i Ra 
sa trideset i osam braće i rođaka svojih iz ravnoga Srijema, kao iz neba 
poslani anđeli, te pobivši se s tatarskim četama prodriješe kroz naj- 
gušće gomile tatarske do mene, spasoše moju glavu i kraljevsku zasta- 
vu, i podijeliše tim meni i mojim braniteljima novu snagu. Junačina 
Kres, ugledavši nekog tatarskog vođu, koji je potajno nišanio lukom 
svojim na mene, naperi svoju strelicu na njega, te mu prostrijeli obje 
oči i odsiječe mu zatim glavu u mojoj nazočnosti, te mu baci truplo 
u dubinu morske pučine. Zatim navali smjelo sa svojim drugovima 
na ostale čete mongolske i na šance njihove, obrativ se onamo gdje je 
bila najžešća bitka, te stade neprijatelje sjeći mačem, gaziti nogama 
i bacati trupla njihova u more kao guske u ribnjak... .« 


Boreći se tako braća Kres, Kupiša i Rak uz svoje rođake kao 
mladi lavovi, kad ih je dvadeset i pet mrtvih palo, suzbiše sretno 
Mongole iz blizine kraljeve. Nato se sjediniše s ostalom hrvatskom 

vojskom, udariše s njom poput plahe kiše na uzmičuće Mongole, te ih 
napokon natjeraše u bijeg. Pobjeda hrvatska u Foćgarju bijaše sjajna, 
a poraz Mongola potpun. Od Mongola pogibe neki Vul, ponajznatniji 
vojvoda iza Da Batija, a ubi ga strelicom knez Aleksandar od ple- 
mena Abova u nazočnosti samoga kralja. Uz Aleksandra proslavi se u 
bitki još hrvatski ban Dionizije, zatim knez Hudina, župani Abraham 
i Nikola od Moravča, knezovi Tomo, Filip i Lovro Radići, Ivan knez 
Okićki, i mnogi drugi kojih poimence ne spominjemo: 





us 


> 
ose 


UTVRDA KLIS UZ CESTU IZ SPLITA U SINJ 


Razbijeni Mongoli umakoše u nutarnju zemlju sve prema izvoru 
rijeke Krke. Odanle pređoše u Bosnu, Srbiju i Bugarsku, te opustošiše 
te zemlje. U Hrvatsku ne vratiše se nikad više. 

Pod jesen 1242. vrati se kralj Bela s banom Dionizijem i mnogim 
drugim velmožama i junacima u Slovinsku zemlju, poimence u Zagreb. 
Ali nađe taj grad gotovo sasvim razvaljen, zato se morade nastaniti u 
križevačkoga vlastelina Hudine, koji je svoga kralja baš gospodski 
dvorio. Bela ostade više mjeseci u Slovinskoj zemlji, nastojeći odanle 
tužnu svoju državu podići iz praha i pepela. 

Prva briga kralja Bele bijaše kako bi svoju državu uredio i osi- 
gurao, ako bi još Mongoli kušali u nju provaliti. Trebalo mu je zato 
najprije dovoljno tvrdih gradova i utvrđenih mjesta, u koja bi se 


1 [Pomorska bitka kod otoka Paga i kopnena bitka na Grobničkom polju idu u 
legende, a izvor im je u krivotvorenim listinama; poraženi su bili u blizini Šibenika. ] 

narod sklonio za teške nevolje. Stade stoga osobito raditi u prilog 
osnivanju gradskih općina i naseljivanju stranaca (hospites) u pustu 
zemlju uopće, a osobito u utvrđena mjesta. Tako se uz druge sada 
podiže i slobodna gradska općina Gradec tik Zagreba. 

Još za kralja Ladislava, koji je osnovao biskupiju u Zagrebu, sta- 
jala je uz desni brijeg potoka Črkvenika (kasnije Medvešćaka) na jed- 
nom brežuljku čvrsta zgrada s kulama. Bio je to župni grad zagrebačke 
župe, koja se prostirala ispod brežuljka u ravnici rijeke Save. Od grada 
dobio je čitavi brežuljak ime Gradac ili Gradec. Naokolo župnoga grada 
stali se naseljivati domaći i strani žitelji, najviše Nijemci, koji su svoju 
naseobinu počeli nazivati Gratz (Gradac) ili Grecz. Tako je uz župni 
grad nastao čitav gradić, kojem su stanovnici za tatarske provale mnogo 
stradali, jer su im ostale kuće spaljene i sav imetak uništen. 


Bela dakle, želeći se osigurati od idućih provala tatarskih, odluči 
naseobinu Gradec na brijegu istoga imena proglasiti slobodnim gra- 
dom, naseliti je novim gostima ili strancima, te je onda opasati čvrstim 
zidovima i kulama da bude jakim branikom onoga čitavog dijela Slo- 
vinske zemlje. Boraveći 16. studenoga 1242. u Virovitici zajedno s vrlim 
banom Dionizijem, skupi oko sebe najodličnije velikaše da se s njima 
posavjetuje. Bijaše tu uz druge i zagrebački biskup Stjepan, zatim 
rođak kraljev Angelo, gospodar Srijema i župan bački. Tom prigodom 
uzvisi kralj naseobinu na Gradecu na slobodnu gradsku općinu i podi- 
jeli joj obilate povlastice pod uvjet da građani sami o svom trošku 
podignu što čvršće zidine oko svoga obitavališta. Glavne povlastice 
novih građana bijahu: 1. građani i njihovi podanici iz okolnih sela 
imaju svoga vlastitog gradskog suca; ako je sudac sumnjiv, neka se 
sazovu starješine grada, te neka se onda u prisutnosti sučevu stvar 
obavi; ako parbena stranka učini priziv na kralja, to jedino sudac ide 
pred kralja; 2. građani slobodno biraju svoga suca, makar ga svake 
godine mijenjali, samo ga moraju kralju predstaviti (za potvrdu); 3. 
ako tko na samrti nema potomaka, može po volji raspolagati svojim 
stvarima; 4. ako koji građanin umre bez djece i oporuke, dva dijela 
njegova imetka neka budu ubogima i crkvi u gradu, a treći dio neka 
zapadne gradsku općinu; 5. sajam neka bude u gradu dva put na tje- 
dan, u ponedjeljak i petak, osim svakdanjega; 6. grad je obvezan služiti 
kralja kad ide ratovati u primorske krajeve, u Korušku ili Austriju; 
tad mu mora dati deset vojnika i vojničkim oružjem; osim toga moraju 
građani dati kralju, kad bi onuda prolazio, za ručak 12 volova, 1000 
bljebova kruha, 4 barila vina, a hercegu čitave Slovinske zemlje, ako 
je kraljevskoga roda, polovicu spomenutih stvari; banu pak, a ne 
banovcu (vicebano), ne moraju ništa drugo dati, nego pri nastupu 
banovanja jednoga vola, sto hljebova kruha i jedno barilo vina, i to 
jedanput za uvijek. No od svih tih služba bit će slobodni (prvih) pet 

odina. 

: Tako je po milosti kralja Bele postala slobodna općina Gradec, 
matica današnje hrvatske prijestolnice Zagreba. Jednako je Bela još 
iste godine 1242. potvrdio povlastice »gostima« grada Varaždina, a ta- 
kođer »gostima« u Samoboru blizu grada Okića, Samoboru je podije- 

lio iste povlasti, koje je pokojni herceg Koloman dao Petrinji. Po- 
djedno je povjerio knezu Stjepanu, bratu Babonićevu, da ustanovi i 
popiše međe općine Samobora. 

No još je nešto Bela učinio prije svoga povratka u Ugarsku. 
Smrću Kolomanovom bilo je ispražnjeno mjesto hercega hrvatskoga. 
Kako je Belin sin Stjepan bio još nedorasao, nije mogao povjeriti 
djetetu upravu Hrvatskoga Kraljevstva, pa stoga dosadanjemu vjerno- 
mu i zaslužnomu banu Dioniziju podijeli čast hrvatskoga hercega. Tako 
je Dionizije postao prvi nama poznati herceg (dux) nekraljevske krvi. 
Dionizije se odsad nekoliko godina (1241—1245) ponosito zvao i pisao 
»ban čitave Slovinske zemlje i primorskih strana, i herceg čitave Slo- 
vinske zemlje«, ili opet »knez Dionizije, po Božjoj milosti herceg i ban 
čitave Slovinske zemlje« (comes Dionysius, dei gracia dux et banus 
tocius Sclavoniae). 

Herceg i ban Dionizije imao je zaista pune ruke posla da uredi 
Hrvatsko Kraljevstvo nakon grozne provale tatarske. Još u Virovitici 
dne 21. studenoga 1242. uredi neke poslove između plemena Bratila i 
moravečkoga župana Abrahama, a onda pohita na jug. Naročito u 
Hrvatskoj trebalo je opet ustanoviti što je čije; što pripada kraljevskim 
gradovima, što kneževskim porodicama, a što hrvatskim plemenima. 
Napokon je bilo i nužno priskočiti u pomoć Zadranima. 

Dok je još kralj Bela kao bjegunac ispred Tatara boravio u svibnju 
1242. u tvrdom gradu Klisu — gdje su mu umrle dvije kćeri, Margareta 
i Katarina, koje biše u Split prenesene i tamo u stolnoj crkvi sv. Dujma 
pokopane — dođoše k njemu poslanici grada Zadra, moleći ga da ih 
primi pod svoje vladanje. Zadrani naime priznavahu još od god. 1217, 
kad ih bijaše izdao kralj Andrija, mletačku vlast, ali su teško snosili 
verige u koje ih je ta Republika okovala. Zato su oni još s hercegom 
Kolomanom ugovarali kako bi se opet vratili pod okrilje svoga zako- 
nitoga vladara. Sada, kad je sam kralj Bela sa svojim dvorom boravio 
u Dalmaciji, smatrahu oni zgodnim da izvedu svoju namjeru. Oni otje- 
raše mletačkoga kneza Ivana Michaela iz grada, a onda poslaše svoje 
poslanike kralju Beli u Klis da mu se poklone kao svomu vladaru. 
Bela ih primi u svoju milost. Mlečani su doduše prijekim okom gledali 
što se to događa u Dalmaciji, ali ne mogoše ništa zapriječiti, jer su u 
taj mah bili zapleteni u Italiji u rat s carem Fridrikom II Hohenstau- 
fovcem. Pritajiše se zato, pa kao da su i sami voljni riješiti se Zadra, 
zahtijevahu samo da im se predadu njihovi građani u Zadru, koji biše 
pridržani kao sužnji, a uz to i pohranjeni novci u gradu. Tek poslije, 
kad minu pogibelj od njemačkoga cara, stade dužd Rajnerije Zeno 
snovati kako da se Zadranima osveti. On skupi brodovlje od 26 galija i 
20 manjih lađa, smjesti u nj jaku i hrabru vojsku, zatim bojne sprave, 
te se oko Petrova (29. Manja) 1243. uputi pod Zadar. 

Herceg i ban Dionizije pohita brzo u pomoć Zadru, povevši sa so- 
bom čete hrvatske i ugarske. Ali dužd rastrga veliki lanac luke zadar- 
ske i stade udarati na grad sa najslabije mu strane, naime sa sjeverne, 
koju bijaše herceg zaboravio valjano utvrditi. Zadrani se otimahu, koliko 
mogahu. No osmi ili deseti dan zgodi se da je herceg zadobio malenu ra- 

nu od strelice. Da se izliječi, dade se od vojnika iznijeti iz grada. Zadrani 
se prepadoše misleći da je Dionizije mrtav, pa podvojiše o svom spasu. 
Okaniše se dalje borbe i pograbivši u kućama, što je tko mogao sobom 
ponijeti, pohitaše gradskim vratima, razbiše ih i izađoše iz grada. Mnogi 
se uspeše i na zidine, te se užetima spuštahu iz grada. Mlečani videći 
grad prazan, sađoše oružani s brodova, te zauzeše Zadar bez otpora. 
Ubogim Zadranima dopusti herceg Dionizije da se nastane u gradu 
Ninu; grad pak Zadar napučiše Mlečani novim, većinom talijanskim 
stanovništvom, kojemu poslaše za kneza ili načelnika u prosincu 1243. 
Leonarda Kvirina. Bela, koji je imao pune ruke posla na drugim mje- 
stima, ne mogaše ni misliti na odmazdu, pače morade 29. lipnja 1244. 
utanačiti mir s mletačkim duždom Jakovom Tiepolom. Uvjeti mira 
bijahu: grad »Zadar s pripatcima« prepušta Mlecima; branit će svojim 
podanicima, osobito Kačićima i Zadranima koji su otišli iz grada, da 
uznemiruju Mlečane; prebjegle Zadrane uklonit će na četiri milje od 
kotara zadarskoga i ninskoga; ne će se ni s kim rotiti protiv Mletaka, 
niti podavati pomoći ni savjeta njihovim neprijateljima. Nasuprot uro- 
tiše se Mleci da će na kraljev zahtjev pomagati njega savjetom i činom, 
osobito u primorskim krajevima. 

Bela je zajedno s hercegom Dionizijem popustio Mlecima, jer je 
njegovoj vlasti zaprijetila velika pogibelj od vlastitih podanika u Dal- 
maciji, naročito od grada Splita. U tom je gradu već od duže vremena 
bila jaka latinska stranka, koju je vodio inače znameniti zgodopisac 
Toma arciđakon. Ta je stranka izradila da su Splićani prestali uzimati 
za svoje načelnike hrvatske knezove i da su 1239. izabrali svojim načel- 
nikom Talijana Gargana de Arscindis. Gargan bijaše uvrijedio kralja 
Belu kad je tražio zaklona u Splitu bježeći ispred Tatara. Toma arci- 
đakon piše doduše da su Splićani bjeguncu kralju baš sve radili po 
volji, samo da mu nisu mogli jedne galije opremiti tako brzo kako je 
želio da se ukloni tatarskomu bijesu. No bit će i drugih važnih ra- 
zloga, zbog kojih je kralj bio ljuto uvrijeđen)? te je smjesta sa svojom 
suprugom i djecom otišao iz grada, pa se sklonio u vazda vjerni Trogir, 
kojemu je bio načelnikom knez Stjepko Bribirski od plemena Šubić. 
Zahvalni je kralj nato vjernomu Trogiru 18. ožujka 1242. izdao povelju, 
kojom je potvrdio sve stare povlasti njegove, a i kotar radski »od 
stupa, koji je smješten ispod Ostroga, pa sve do sela Smokvice«. 

Baš tom poveljom kralja Bele smatrali su se Splićani prikraćeni, 
jer su držali da imadu preče pravo na selo Ostrog nego Trogirani. 
Tako se odmah nakon odlaska kralja Bele iz Hrvatske i Dalmacije za- 
vadiše dva susjedna grada i stadoše jedan drugomu smetati. Načelnik 
splitski Bernard s brodovljem pođe prema Trogiru, zarobi putem nekih 
pedeset Trogirana, te ih kao sužnje odvede u Split. Usred najžešće 
borbe između oba grada dođe u Dalmaciju odlični i sa svoje svetosti 
glasoviti franjevac Girard iz Mutine zajedno sa dva druga svoja, Pa- 
vlom i Andrijom. Girardu dade se na žao što su se braća krvarila, pa 


2 (Jedan od razloga je i izbor načelnika tuđinca, tj. čovjeka izvan Hrvatske i 
Ugarske.] 

neprijateljske gradove izmiri. Dne 11. rujna 1243. ugovarao se mir. 
Trogirski biskup Treguan i načelnik knez Stjepko od plemena Šubić 
privoliše na sve. Selo Ostrog neka ostane Splitu, bolje stolnoj crkvi 
sv. Dujma, kako bijaše prije dolaska kralja Bele u Dalmaciju; glede 
zemlje »Bihaća i sv. Vitala« neka ostane spor neriješen. Trogirani ne 
će više primati neprijatelje Splićana, niti će ih pomagati; sve »baštine«, 
koje su u kotaru bud splitskom bud trogirskom, neka ostanu vlasni- 
cima; međusobno nanesene uvrede i štete neka se oproste. Koja bi 
stranka u buduće pogazila taj sporazum, platit će globu od 200 maraka 
srebra, od kojih će polovicu dobiti trpeća stranka, a polovicu kraljev- 
ska blagajna. 

No s tim izmirenjem nije bio sporazuman kralj Bela. On je u 
jednom pismu od 3. prosinca 1243. izjavio da su Splićani silom iznudili 
od Trogirana posljednje pogodbe mira, pa je zato proglasio ništetnima 
obećanja Trogirana i ponovo potvrdio njihove povlastice zbog vjernosti 
njemu iskazane. U drugom pismu opet javio je Trogiranima da je za- 
povjedio banu i hercegu Dioniziju, »svomu namjesniku u onim kraje- 
vima«, neka pođe u pomoć njima i neka im povrati sve što su im 
Splićani oteli. 

Tako planu god. 1244. iznova rat između Trogira i Splita. Novi 
splitski načelnik Bernard skupio brodovlje i otplovio prema Trogiru 
da mu građane zastraši. No Trogirani s pomoću velike troveslice, koju 
im bijaše ostavio kralj Bela, odolješe sili splitskoj, te prisiliše Ber- 
narda na uzmak. Nakon toga stadoše uz Trogirane mnogi hrvatski 
knezovi i župani, kao čitava porodica knezova Bribirskih od plemena 
Šubić, knez Nelipić od plemena Snačić, župani Danilo, Kristofor i 
Krajnik, i mnogi drugi. Ovi stadoše udarati na Splićane s kopna i s 
mora, tako da je Split dnevice padao u sve veću nevolju. Napokon se 
Splićani dosjetiše jadu. Stadoše se ogledati za saveznikom, pa ga i 
nađoše. Oni izabraše za svoga načelnika (kneza) bosanskoga bana Ma- 
teja Ninoslava, koji se upravo u ono doba bio ponovo podigao proti 
kralju Beli. Bosanski ban jedva dočeka poziv Soličana, On skupi jaku 
i brojnu vojsku, te zajedno sa Splićanima provali u trogirsko polje, 
gdje je harao i robio gotovo dvije sedmice: uništavao vinograde, sjekao 
drveće i pogazio sve usjeve. Nato ostavi u Splitu za načelnika nekog 
svoga rođaka Rikarda, rodom Kalabreza, obranu grada povjeri jedno- 
mu od svojih sinova s jakom konjaničkom četom, a sam se povrati u 
Bosnu. 

Dvoboj između Splita i Trogira prometnuo se tako u opći rat u 
Hrvatskoj i Bosni. Uz Trogir su stali gotovo svi hrvatski knezovi koji 
su bili vjerni kralju Beli, a Splitu pritekli u pomoć bosanski ban 
Matej Ninoslav, humski knez Andrija, Poljičani s Kačićima, župani 
Brativoj i Vukša, sve muževi koji su se opirali vlasti ugarsko-hrvat- 
skoga kralja. Ratovalo se dakle između kraljevske i protukraljevske 
stranke u Hrvatskoj, Bosni i Humu. Toga dakako nije kralj Bela 
mogao mirno gledati. Odluči zato protivnike svoje skučiti, pa stade 
dvije vojske kupiti. Jednu će voditi Dionizije, ban čitave Slovinske ze- 

mlje i Dalmacije, te će pokoriti Splićane i Poljičane, a drugu će voditi 
sam kralj na Bosnu i kazniti drskoga bana Mateja Ninoslava. 

Herceg i ban Dionizije spremao se zaista na odlučni korak. Pri- 
družio mu se pečujski biskup Bartol, varaždinski župan Mihajlo, na- 
pokon gotovo svi knezovi i župani u Hrvatskoj. Splićani, a na čelu im 
smutljivac Toma arciđakon, koji je žudio postati nadbiskupom split- 
skim, prepadoše se ljuto pa poslaše kralju, koji je tada kroz Hrvatsku 
išao u Bosnu, svoje poslanike moleći ga za milost. Obećaše pače iza- 
brati za nadbiskupa čazmanskoga prepošta Ugrina, učena i plemenita 
muža. Kralj se pričinjao kao da im je oprostio, ali u istinu nije na to 
ni mislio. 

U to dođe herceg i ban Dionizije s velikom vojskom i utabori se 
na Solinskom polju. Splićani ga htjedoše najprije predobiti bogatim 
darovima i laskavim riječima. No ban prema kraljevu nalogu zahtije- 
vaše taoce i veliku svotu novaca. Građani se pozivahu na svoje privile- 
gije, te se opriješe njegovu zahtjevu. Nato ban čitavu vojsku primakne 
gradu i zametne boj 12. srpnja 1244. u predgrađu splitskom. Boj je bio 
žestok; ban Dionizije razdijelio vojsku u više bojnih redova: jedan je vo- 
dio sam ban, drugi pečujski biskup Bartol, treći zagrebački prepošt File, 
u četvrtom su bili Trogirani, u petom čete pod kastelanom grada Klisa. 
Vođe su bili Trogirani, koji su se uspeli na brdo s istočne strane, te 
jurišali na onaj dio grada koji je bio najslabiji. Splićani nađoše se u 
velikoj pogibelji, to više što su neprijatelji zapalili grad, te se bilo 
bojati da će sav izgorjeti. Pod večer poslaše Splićani poslanike k banu, 
moleći ga za mir, jer su mislili da je to »posljednji dan njihova grada«. 
Dionizije, međutim, i veseo radi pobjede i ogorčen radi otpora gra- 
đana, odgovori poslanicima prijetnjama. Sutradan predomisli se ipak, 
te stade s njima ugovarati. Mir bi utanačen 19. srpnja uz teške po- 
godbe. Splitski kaptol i općina moradoše priseći vjernost kralju i nje- 
govu sinu, te u ime vjernosti dati šest građana za taoce. Nadalje mora- 
doše obećati da ne će primati u svoj grad neprijatelja ni odmetnika 
kraljevih. Načelnika birat će samo iz kraljevstva i to takva koji je 
vjeran kralju a ne tuđinca; načelnika pak potvrdit će kralj. Selo Ostrog 
s čitavim kotarom počev od stupa pa do Trogira ustupit će Splićani 
posve Trogiranima; kuće, posjede i vinograde, koje su Splićani držali 
u kotaru trogirskom, ustupit će Trogiranima, jednako će i ovi ustupiti 
one posjede, kuće i vinograde koje su imali u Splitu. Napokon vraćaju 
Splićani Trogiranima otok sv. Stjepana, jer su ga ovi prije posjedovali. 
Mo bi koja stranka u buduće pogazila taj mir i pokrenula razmirice, 
platit će u kraljevsku blagajnu 1000 maraka srebra osim sudbene globe. 

Tako je Dionizije izmirio Splićane sa svojim kraljem i s Trogirani- 
ma. Jednako se izmiriše međusobno hrvatski knezovi i župani, koji su 
pomagali bud jedne bud druge. Izuzeti od toga mira biše samo oni koji 
su uopće bili nevjerni kralju Beli, a to su bili bosanski ban Matej 
Ninoslav, humski knez Andrija, Poljičani s Kačićima, i drugi neki 
knezovi. Na bana bosanskoga Mateju Ninoslava vodio je pače u isti 
mah vojsku sam kralj Bela. U polovici lipnja (15—21) bio je Bela u 
gradu Glažu na međi oblasti Usore, te je odanle provaljivao u pravu 

Bosnu. Kako je ratovao, ne znamo; no izvjesno je da se rat brzo svršio, 
jer je već 20. srpnja 1244. kralj Bela izdao bosanskomu biskupu zna- 
menitu povelju kojom mu je podijelio znatnih povlastica i potvrdio 
sav posjed njegove crkve u Bosni i izvan nje. Iz te povelje saznajemo 
da je bosanska biskupija držala prostrana imanja u Usori, Solima i 
Donjim krajima, a i u pravoj Bosni, i da je ta posjedovanja velikim 
dijelom darovao ban Matej Ninoslav sa svojom braćom, prisiljen valjda 
na to od kralja Bele, kojega je vrhovnu vlast morao nanovo priznati. 


Još u taboru u Glažu, prije nego što je pokorio bosanskoga bana, 
sjetio se Bela velikih zasluga hercega i bana Dionizija, te mu je 15. 
lipnja 1244. izdao povelju, kojom mu je darovao Vrbovec, Hrast i Ce- 
rovo brdo u Križevačkoj županiji. Kralj u povelji potanko pripovijeda 
kako je Dionizije još od rane mladosti vjerno stajao uza nj, kako se 
hrabro borio s Tatarima na rijeci Šaju, i kako se osobito požrtvovno 
brinuo za bjegunca kralja i njegovu porodicu kad je boravio u primor- 
skim krajevima. Baš radi tih zasluga imenovao je kralj Dionizija banom 
i hercegom čitave Slovinske zemlje, te je Dionizije i kao ban dopanuo 
rana za svoga kralja, hrabro se boreći naročito u boju, što se zbio u 
primorju. Uz dobitnika kralja i bana okupili se bili .svi knezovi i žu- 
pani hrvatski, a i plemena sa svojim starješinama. Osobitom gorlji- 
vošću stajali su uz Belu moćni krčki knezovi Frankapani, kojima je 
radi njihove privrženosti prema kralju Mletačka Republika još god. 
1243. otela otok Krk, te ih kaznila državnim progonom. Uz Frankapane 
isticahu se knezovi Bribirski od plemena Šubić, knezovi Krbavski od 
plemena Gusić i knez Nelipić od plemena Snačić. Kralj je sve knezove 
darivao poveljama i povlasticama. Jednako je kralj odlikovao i vjerne 
gradske općine. Tako je godine 1245, boraveći 11. travnja u Bribiru, 
potvrdio gradu Šibeniku privilegij što»ga je njemu podijelio još kralj 
Andrija. 

Međutim je kralj Bela morao svratiti svoje oči na drugu stranu. 
Kidala ga je briga za budućnost njegova roda. Odmah nakon smrti 
kralja Andrije bijaše treća žena njegova, Belina maćeha, po imenu 
Beatrica, preobučena u muške haljine pobjegla iz Ugarske i pošla u 
Italiju k svomu bratu, estenskomu markgrofu Azu VII. Prolazeći Dal- 
macijom zaustavila se u Splitu, te tamo u nazočnosti mnogih velikaša 
izjavila da je zatrudnjela. I zaista ona malo zatim u svoga brata rodi 
sina Stjepana, kojega su njegovi rođaci i prijatelji isticali kao 
pretendenta za ugarsko i hrvatsko prijestolje. Čini se da su i Mlečani 
radili za nj, jer je kralj Bela, sklapajući s njima mir god. 1244. radi 
Zadra, zahtijevao naročito od Mletačke Republike da ne pomaže nje- 
govih neprijatelja, »a posebice i poimence ne gospođu Beatricu, udo- 
vicu kralja Andrije, i njezina sina«. Upravo radi toga žurio se Bela da 
što prije osigura prijestolje svomu sinu Stjepanu. Kad je 20. kolovoza 
1245, na Stjepanje, bio u Stolnom Biogradu i ondje skupio državni 
sabor, dade on po tadašnjem običaju svojega sina, petgodišnjega 
Stjepana okruniti za kral ja i imenova ga podjedno her- 
cegom hrvatskim. Od toga časa ne zove se više ban Dionizije 
hercegom, jer je ta čast zapala potomka kraljevske krvi. Mladi kralj 

Stjepan zaručen bi tada s kumanskom djevicom Elizabetom da bi se 
tako Kumani još bolje priljubili porodici Arpadovoj. Već otprije bijaše 
Bela dao svoju kćer Anu ruskomu kneževiću Rastislavu Mstislaviću za 
ženu, a uz to mu podijelio kneževinu Halič. No Rastislav ne mogaše 
se ondje održati, nego se 1244. vrati u Ugarsku, na što ga kralj potkraj 
godine 1246. imenovao banom hrvatskim, budući da dotadanji ban 
Dionizije postao palatinom u Ugarskoj. 

Osiguravši tako svoju porodicu snovaše o tom kako da se osveti 
austrijskomu hercegu Fridriku II Ratobornomu iz kuće 
Babenberga. Taj ga bijaše za tatarske provale upravo nemilo orobio, 
otevši mu tri međašne županije: mošonjsku, šopronsku i željeznu. Još 
potkraj godine 1245. utanači Bela sa češkim kraljem Većes iz vom I 
savez proti austrijskomu hercegu. U ljetu 1246. provali Bela s brojnom 
i dobro opremljenom vojskom u Austriju. Na desnom brijegu Leithe, 
nasuprot Novom Mjestu utabori se ugarska vojska; na drugoj obali 
rijeke smjesti se vojvoda Fridrik II sa svojim četama. Dne 15. lipnja 
stadoše prednje čete ugarske, Kumani i družina knezova Frankapana 
prelaziti preko rijeke. Boj započe i postajaše sve žešći; Kumani biše 
suzbiti ili okrenuše namjerice po običaju leđa; Fridrik, koji se borio 
u prvim redovima, pohita neoprezno za bježećima; u to mu se sruši 
konj pogođen strelicom u čelo, i prije nego se Fridrik mogao podići, 
turi mu netko (po kroničaru Hant dora knez Bartol Frankapan) mač 
u oko i rani ga smrtno. Smjesta prestade boj; Kumani vratiše se natrag 
preko rijeke, koju jezgra ugarske vojske još ne bijaše prebacila. 
Austrijanci odniješe mrtvo tijelo hercega Fridrika u Novo Mjesto, i 
tako se svrši boj bez posebna mira. 

Smrću hercega Fridrika II Ratobornoga, koji je poginuo upravo na 
svoj trideset i peti rođendan, ostadoše vojvodine Austrija i Štajerska 
bez gospodara, budući da je s Fridrikom izumro muški rod Babenberga. 
Za tu bogatu baštinu otimahu se sada mnogi vladari, osobito njemački 
car Fridrik II Hohenstaufovac, češki kralj Većeslav I, a i ugarsko- 
hrvatski kralj Bela. Potonji je odmah pridružio Ugarskoj otuđene žu- 
panije: mošonjsku, šopronsku i željeznu, a onda se stao pripravljati na 
boj za baštinu Babenberga. No uto se pročulo da se Mongoli u Rusiji 
spremaju ponovo navaliti na državu Belinu. Trebalo je dakle čitavu 
državu na sve strane osigurati i za obranu i za navalu. 

Kralj Bela radio je u tom pogledu godine 1247. i 1248. baš gro- 
zničavo. Već otprije postojaše na istočnoj granici Ugarske banovina 
Severinska (od god. 1233), koja je obuhvaćala Malu Vlašku do 
rijeke Alute te bila branik Ugarske prema Tatarima i Bugarima. Da 
bi se ta banovina još jače mogla otimati neprijateljskim navalama, 
predade godine 1247. i nju i čitavu Kumaniju (današnju Moldavu) 
viteškomu redu ivanovaca, te utanači u to ime s njihovim meštrom 
1. lipnja poseban ugovor. Ivanovci branit će svoju banovinu od svih ne- 
prijatelja, naselit će puste krajeve naseljenicima, i osnivat će varoši 


3 [Nakon Dionizija hrvatskim banom je bio Ladislav od plemena Kćn, pa onda 
Rostislav.] 

i utvrđene gradove. Svaki novi meštar reda u Ugarskoj položit će 
i nastupu svoje službe prisegu vjernosti kralju i kraljevstvu. Između 

anovine Severinske i Bosne osnuje kralj Bela nekako iste godine 1247. 
banovinu Mačvu, koja se je prostirala u današnjoj sjeverozapadnoj 
Srbiji i obuhvaćala porječje Kolubare; više puta pripadale su Mačvi još 
oblasti Braničevo i Kučevo u Podunavlju, a i Srijem. U toj banovini 
Mačvi namjesti za bana svoga zeta Rastislava, koji je dotad bio ban 
hrvatski. 

Ogradivši svoju državu na istoku i jugositoku dvjema banovinama, 
pobrinu se Bela i za Kraljevstvo Hrvatsko, koje je odlaskom Rastisla- 
vovim ostalo bez gospodara. Prvorođeni sin Belin, Stjepan, već kru- 
njeni kralj i imenovani herceg čitave Slovinske zemlje, bijaše još dje- 
čak od osam godina. Stoga morade upravu Hrvatskoga Ereljepaba 
povjeriti mužu odličnu, vještu i vjernu. Tako se zgodi da je Bela 
godine 1248. imenovao hrvatskim banom dosadanjega palatina Stje- 
pana (od plemena Gut-Keleda), koji je banovao Hrvatima do dva- 
naest godina (1248—1260). Stjepan, odsad »ban čitave Slovinske ze- 
mlje«, bijaše se već prije proslavio u boju s Tatarima na rijeci Šaju, 
gdje se teškom mukom spasio; poslije je kralja pratio u Hrvatska 
i Dalmaciju i svagdje uza nj stajao, tako da ga je kralj imenovao 
dvorskim sucem i njitranskim županom. Nakon toga proslavio se Stje- 
pan u boju s austrijskim hercegom, našto ga je kralj učinio šimeškim 
županom i palatinom ugarskim. Sada napokon povjerio mu je da ba- 
nuje u Kraljevstvu Hrvatskom. Glavni zadatak novoga bana označuje 
kralj Bela u jednom pismu Trogiranima, gdje im javlja da svoga prelju- 
bljenoga i vjernoga Stjepana, bana čitave Slovinske zemlje (muža što 
ga je našao po srcu svojemu), šalje u primorske krajeve i da mu daje 
punu vlast kraljevsku »aedificandi et plantandi honestos ac probos, 
reprobos vero destruendi« (da poštenjake i čestite podiže, a nevaljale 
da poništuje). Podjedno bi banu Stjepanu povjereno da odijeli imanja 
i zemljišta kraljevskih gradova od imanja i baština hrvatskih plemena, 
da na zgodnim mjestima diže utvrde i utvrđena mjesta za obranu kra- 
ljevstva, da puste predjele napuči novim žiteljstvom, u jednu riječ da 
uredi Hrvatsko Kraljevstvo. 

Ban Stjepan svim je žarom i oduševljenjem pristupio k poslu. Već 
prve godine 1248. vidimo ga u županiji Lici, gdje istražuje što pripada 
kraljevskim gradovima a što plemenu Mogorovića. Pri tom radu 
pomažu ga dvadeset i četiri plemenita suca osidnika iz Like, zatim 
brojni satnici i drugi vješti ljudi. Slijedeće godine 1249. desi se ban 
Stjepan u Slovinskoj zemlji, u županiji Dubičkoj, gdje uređuje posjede 
knezova Babonića, i u Turopolju gdje vraća kraljevskim grado- 
vima posjede, otete im nakon smrti hercega Kolomana. U isto vrijeme 
daje on s dopuštenjem kralja Bele knezu Ivanu, sinu Jaroslavovu, brdo 
Lipovac kod Samobora da tamo podigne čvrst grad »na čast i obranu 
kraljevstva«. Već godine 1251. hvali kralj Bela bana Stjepana da je 
iz hrvatskih zemalja »nevjernike istjerao i iskorijenio, da je neutvrđe- 
na mjesta utvrdio i puste krajeve mnoštvom naroda napučio«. Kralj 
zaista nije odviše bana hvalio. Iste naime godine osnova ban Stjepan 


BELA IV 265 


grad Jablanac ili Jablanić na istoimenom brdu i podijeli njegovim 
žiteljima sve povlasti što su ih imali ostali gradovi u Primorju. Sli- 
jedeće godine 1252. opet proglasi ban Križevce slobodnom kra- 
ljevskom općinom, podijelivši im sve sloboštine koje su uživali »gosti« 
u Gradecu kod Zagreba. Između ostalog dopusti žiteljima njihovim da 
sami izabiru starješinu ili načelnika (maior villae), koji će im suditi i 
koji ne će na poziv banov morati poći ni preko Drave ni preko Gvozda. 
Građani ne će morati ići u vojsku kraljevu ili banovu, niti će biti prisi- 
ljeni primati bana u svoje kuće. Ne će plaćati nikakvih poreza, jedino 
“za svoju slobodu dat će banu svake treće godine po četrdeset denara 
od svake porte (vrata); od dohotka sajmovine dobivat će ban dvije 
trećine, a ostatak građani. 


Tako je ban Stjepan zaista radio po želji svoga kralja. Godine 

1251. svratio se opet sam kralj Bela u Hrvatsku i Dalmaciju da vidi 
uspjeh nastojanja njegova. Kralja je pratila velika pratnja, zato bi mu 
priređeno posebno svratište kod crkve sv. Petra između Splita i Tro- 
gira. Ovamo je narod hrvatski odasvuda grnuo i da vidi svoga kralja 
i da s njime obavi različne poslove. Jednoga dana ukrcao se kralj na 
galiju i otplovio u Split. Izlazeći na kopno zaodjeo se Bela svim kra- 
ljevskim sjajem, nakitio se kraljevskim znamenjima i onda ušao u 
grad gdje ga svećenstvo i puk dočekaše s velikim veseljem. Ta trebalo 
je nedavnu nevjeru oprati da bi Splitu opet snulo sunce kraljevske 
milosti. Vrativši se iz Splita u svoje svratište kod sv. Petra, proboravio 
je kralj ondje još neko vrijeme. Nema sumnje da su se oko kralja 
okupili gotovo svi župani i knezovi hrvatski. Bio je tu nedvojbeno 
kliški župan Aleksandar, kojega kralj zove svojim »kumom« (compa- 
ter); bili su tu nedvojbeno knezovi Krčki i Bribirski. Krčkim knezo- 
vima Fridriku, Bartolu i Vidu, sinovima kneza Vida, po- 
tvrdi opet župe Modruše i Vinodol uz pogodbu da mu služe s jednom 
šajkom i jednom bakrom, kad bi sam došao u primorske strane; ako bi 
se pak podigla hrvatska vojska (exercitus 'croaticus), da služe u njoj 
do gore Gvozda sa 20 dobro opremljenih vojnika, a iza Gvozda s deset. 
Kralj se sjetio ovaj put i knezova Bribirskih od plemena Šubić. U 
osebnoj povelji od 23. studenoga 1251. spominje on kako su vjerni 
nezovi Stjepko i Jakov, sinovi kneza Stjepana, zajedno sa 
svojim rođacima, plemićima od Bribira, vjerno stajali uz kralja sva- 
kom zgodom: i za odmetnika Domalda i za tatarske provale, a i za 
smutnja nakon odlaska Tatara; zato im potvrđuje župu Bribir koju 
im bijahu nekad darovali praroditelji njegovi. No i druge vjerne dari- 
vaše kralj. Ljubljenomu banu Stjepanu podijeli za njegove velike za- 
sluge neke zemlje i posjedovanja između Kupe i Novigrada, zatim 
između Knina i Une; badbsću (vicebanu) Api, rođaku bana Stjepana, 
darova neku zemlju kod grada Pseta ili Pašćenika. Ali ne zaboravi ni 
vjernih gradova primorskih. Na molbu bribirskoga kneza Danila potvrdi 
vjernomu gradu Šibeniku stara njegova privilegija i čitav kotar 
Bosiljine. 

Tako je kralj Bela nastojao primiriti i udobrovoljiti kraljevstva i 
banovine na međama svoje države da bi mogao svu svoju pažnju 

obratiti na zapad, na bogatu baštinu Babenbergovaca. Pri tom pomagat 
će ga zaslužni ban Stjepan. Ugarska vojska već je od god. 1248. provalji- 
vala u Štajersku, a od god. 1250. i u vojvodinu Austriju. Najopasniji 
takmac Belin bio je češki kralj Većeslav I, koji je nastojao da obje 
vojvodine pribavi svomu sinu Otakaru. Potonji se pače oženio go- 
dine 1252. mnogo starijom Margaretom, rođakom posljednjega Baben- 
bergovca, da bi tako stekao i neko pravo na Austriju i Štajersku. I 
zaista su austrijski staleži priznali češkoga kraljevića za svoga go- 
spodara. No ni Bela nije mirovao. On se združio s bavarskim vojvodom, 
svojim zetom, i poslao bogate darove u Štajersku da predobije tamošnje 
staleže, te proglase hercegom sina njegova Stjepana, već krunjenoga 
kralja ugarskoga. I zaista su god. 1252. stigli u Ugarsku poslanici šta- 
jerski koji su pozvali mladoga kralja Stjepana da dođe vladati u 
njihovu zemlju. 

No ni Otakar ni Bela ne bijahu zadovoljni jednom vojvodinom. 
Otakar provali u Štajersku i prisili sve gradove do Graza da mu se 
pokore; Bela opet posla jednu vojsku na Austriju, a drugu na Mo- 
ravu. Potonja zemlja nije se mogla braniti, jer je Otakar bio odsutan, a 
otac njegov kralj Većeslav I nije bio dovoljno pripravan; u Austriji 
dl oj je ugarska vojska sve do Tullna. Kroničari pričaju s užasom 
cako su ugarski vojnici, osobito Kumani, bjesnili, kako su tisuće ljudi 
bez razlike staleža, spola i dobi zarobili i sa sobom odvukli, ali traj- 
noga uspjeha nisu postignuli. 

Slijedeće godine 1253. posla Bela lako konjaništvo na Moravu, 
osobito Kumane koji su robeći i paleći sve dalje prodirali i već 25. 
lipnja stajali ispred Olomuca, dok su opet njegovi zetovi i saveznici, 
poljski knez Boleslav i kralj Danilo od Haliča provalili s druge strane. 
Svrha tih provala bijaše zapriječiti kralja Većeslava da ne ide u 
pomoć svomu sinu Otakaru. I zaista bi cilj postignut, jer je kralj 
Većeslav morao ostati kod kuće na obrani Češke i Zlatnoga Praga. Bela 
pak sam povede potkraj svibnja veliku vojsku — kaže se nekih 80.000 
ljudi — u Štajersku na Otakara, potjera ga iz zemlje, pokori odmetne 
gradove i gospodu, te onda provali do Beča. No u taj čas umiješa se 
rimski papa Inocencij IV. On posla svoga legata, koji donese Beli, 
Većeslavu i Otakaru pismo s pozivom da se izmire. »Mi zastupamo«, 
pisao je papa, »ne kakva čovjeka, nego Boga na zemlji... po Božjoj 
milosti mi smo na čelu svima vladama na svijetu.« Sad se stalo ugo- 
varati o miru. No uto umre u Češkoj 22. rujna kralj Većeslav I. Otakar 
pohita u Češku da primi krunu i vladanje, te posla tek slijedeće godine 
1254. svoje poslanike u Ugarsku, koji se 3. travnja sporazumješe s 
punomoćnicima kralja Bele. Bela dobi veći, južni dio Štajerske od 
Semmeringa do koruške međe, a Otakar sjeverni. Ugarski kralj odreče 
se Austrije, a novi češki kralj Premysl II Otakar preostale Šta- 
jerske. Malo zatim, dne 1. svibnja sastadoše se oba kralja u Po- 
Žžunu, te utanačiše konačni mir. Otakar odreče se tom prigodom 
naslova vojvode štajerskoga. 


Sada posla Bela svoga prvorođenca Stjepana u Štajersku da bude 
ondje vojvodom (dux). No prije oženi petnaestogodišnjega mladića ku- 

manskom djevicom Elizabetom, s kojom ga bijaše već prije deset go- 
dina zaručio. Da bi mladi vojvoda mogao uspješnije novostečenom ze- 
mljom upravljati, dade mu za sajetnika iskusnoga i vjernoga bana 
hrvatskoga Stjepana. Mladi kralj zove se odsad vojvoda ili dux Šta- 
jerske, a ban Stjepan »kapetanom Štajerske« (banus totius Sclavoniae 
et capitaneus Styriae). Uz bana Stjepana pomaže mladoga kralja i voj- 
vodu također Nikola Babonić, knez od Blagaja. Već u rujnu 1254. bio 
je ban Stjepan u štajerskom Grazu i, okružen od domaćih velikaša, 
držao tamo sud. Budući da su ga međutim važni poslovi zvali u Hrvat- 
sko Kraljevstvo, ne mogaše dulje ostati uz svoga gospodara, nego ime- 
nuje zemaljskog suca Gottfrieda od Maribora i zemaljskoga maršala 
Fridrika Optujskoga svojim namjesnicima. No to bijaše zlo, jer je 
time ozlojedio ostalu gospodu štajersku, koja su bila zavidna svojim 
drugovima. 


Kralj Bela bijaše god. 1254. na vrhuncu svoje sreće, moći i slave. 
Hrvatskom i Dalmacijom upravljao je tada ban Stjepan, koji se zove 
»ban primorski* i župan triju polja«. U Bosni bijaše već oko 1250. 
nestalo vrloga bana Mateja Ninoslava; nakon njega uspeo se na banski 
stolac njegov rođak Prijezda; ali budući da je on bio osobito 
odan katoličkoj crkvi i kralju Beli, zaredaše opet u Bosni smutnje i 
borbe. Za tih smutnja izgubio je doduše Prijezda svoju banovinu, ali i 
Bosna svoju slobodu, jer ju je kralj Bela pokorio (1254) i nametao 
joj banove po svojoj volji. U isti mah svladao je Bela i Humsku 
zemlju, kojoj se gospodar ne zove više knezom nego samo županom, 
i koji sam u jednoj ispravi od 22. svibnja 1254. ispovijeda: »ja župan 
Radoslav jesam vjeran kletvenik (vazal) gospodinu kralju ugarskomu.« 
Tu premoć kralja Bele mučno je gledala Mletačka Republika, pa je na- 
stojala da smeta vladanju njegovu u dalmatinskom primorju i na 
otocima. Ona je u to vrijeme pokorila otok Korčulu svojoj vlasti, te je 
tim pogazila ugovor od god. 1244. No ban Stjepan pohita iz Štajerske 
na jug i zapriječi dužda Rajnerija Zena u daljnjem napredovanju; neki 
tvrde da je Mletačka Republika morala i Zadar Beli povratiti, ali za 
to nema nikakvih dokaza. 


Velika je bila vlast bana Stjepana u to doba. On je zapovijedao od 
Semmeringa do Dubrovnika i od Senja do Drine. Upravo golema ta 
državina bila je i razlog da nije mogao svagdje onako djelovati kako bi 
trebalo. Osobito u Štajerskoj smetao je češki kralj neprestano njegovim 
gospodarima, kralju Beli i mladomu vojvodi Stiepanu, nastojeći na 
svaki način da ovlada prije ili poslije i tom vojvodinom. On je u to 
ime upotrebio i smutnje radi nadbiskupije solnogradske, pod koju je 
Štajerska spadala; a nije se ni žacao buniti štajersku gospodu proti 


* Nekako odmah nakon tatarske provale bijaše kralj Bela upravu Hrvatskoga 
Kraljevstva uredio: Kraljevstvom vladat će herceg (dux) od kraljevskog roda, a njemu 
će biti pokorna dva bana: hrvatsko-dalmatinski i slovinski (slovenski). 
Ako nema hercega kraljevskoga roda, vrši njegovu vlast slovinski ban kao ban čitave 
Slovinske zemlje, a njemu će se pokoravati hrvatsko-dalmatinski ban i zvat će se 
tala primorski ban (banus maritimus). 

vojvodi Stjepanu i njegovu zamjeniku. Tako planu iznova žestok rat 
između češkoga i ugarskoga kralja (1258), za kojega je ban Stjepan 
svima silama radio da uzdrži Štajersku svojim gospodarima. Još 25. 
svibnja 1259. saborovao je mladi kralj Stjepan u štajerskom Grazu, 
gdje se bijahu oko njega skupila svjetovna i duhovna gospoda te voj- 
vodine; no već u prosincu iste godine pobunila se većina štajerskih 
staleža proti njemu, te priznala češkoga kralja za svoga gospodara. 
Mladi je kralj Stjepan morao ostaviti Graz i povući se na jug u Ftuj, 
dok su Otakara na Božić u Grazu proglasili za vojvodu štujerskoga. 

Odlučna borba rasplamtila se god. 1260. Otakar sa svojim orijate- 
ljima i privrženicima skupio vojsku od 100.000 ljudi, a i Bele sa svojim 
rođacima i saveznicima podigao jednako brojnu vojsku. Vojske polegle 
s obje strane Morave na međi austrijsko-ugarskoj. Ugarska vojska uta- 
borila se na lijevom brijegu Morave, do dva sata sjeverno «.d Požuna; 
češka vojska zapremila Moravsko polje uz desnu obalu rijeke. Pošto 
su obje vojske više tjedana jedna nasuprot drugoj sta:alc, pređe 13. 
srpnja dio ugarske vojske s mladim kraljem Stjepanom preko rijeke i 
utabori se kod Kressenbrunna (Kroissenbrunna). Na te čete 
obori se središte Otakarove vojske i natjera ih u bijeg. Mlndi kralj bi 
smrtno ranjen i jedva iznese živu glavu. Bjegunci smćtoše ostatak ugar- 
ske vojske s onu stranu Morave; sam kralj Bela mor:de .zmaknuti u 
nutarnjost svoje države, ostavivši svoj logor sa svim bl.gom i svom 
zairom neprijatelju, koji je na to slavodobitno bez zapreke prodro do 
Požuna. Tu ga potraži palatin Roland, te mu ponuai mir. Utanačeno 
bi: kralj Bela i sin njegov Stjepan odriču se posve Štajerske, koju 
prepuštaju Otakaru. Da se utvrdi mir i sporazum, vjenčat će se mlađi 
si1 kralja Bele, po imenu Bela, s Kunigundom, nećakom kralja Ota- 
kara, a kćerju markgrofa Otona Brandenburškog. Papa će mir potvrditi, 
Ja će ona stranka koja ga pogazi platiti 11.000 maraka srebra u papin- 
sku riznicu. Oba kralja, češki i ugarsko-hrvatski, sastat će se do go- 
dine na Uskrs u Beču da potpišu mir; dotle će četiri ugarska velikaša 
ostati kao taoci u češkoga kralja. Zbog toga mira morao je i ban 
Stjepan sa svojim četama izaći iz Ptuja, koji je dotad hrabro branio, i 
vratiti se u svoju banovinu. 





SLAVONSKI BANOVCI KRALJA BELE IV 
1. Dinar. Lice: Kuna trči na desno, između dvije zvijezde. Natpis u dvostrukom vijencu bisera: 
»Moneta B(elae) regis p(ro) Sclavonia«. Naličje: Dvostruki križ na podnožju, s obje mu strane 
dvije okrunjene glave, jedna gledajući u drugu; gore desno (haraldički) zvijezd», lijevo polumjesec 
s Kolobatom. Iz središta križa niču mali kolobari. Kraj donje prijeke grede križe smještena su kao 
sigle dva kolobarića. 
2. Dinar: kao pređašnji (1.) s natpisom: »Moneta regis p(ro) Sclavonia« (dakle bez »B«). 
3. Dinar, koji ima na zaličju kao sigle dvije ptice s natpisom »Moneta is p(ro) 3clavonia«. Imade 
iz doba Bele IV banovaca s napisom: »Moneta ducis p(ro) Sclavonia«. 

Za ratovanja sa češkim kraljem nije kralj Bela zanemario Hrvat- 
skoga Kraljevstva. Još 12. siječnja 1257. izdade on »gostima« u Ja- 
strebarskom u županiji Podgorskoj povelju kojom im podijeli jednake 
sloboštine kao i »gostima« u Petrinji i Samoboru. Uz to zapovjedi 
banu čitave Slavonije i kapetanu štajerskomu Stjepanu da tim gosti- 
ma doznači nešto zemalja u okolišu njihova mjesta. U primorskim stra- 
nama vladaše u to vrijeme najveći mir. Ban Stjepan vršio je u dal- 
matinskim gradovima, naročito u Splitu i Trogiru, kneževsku vlast, dok 
su hrvatski knezovi obavljali u istima gradovima čast načelnika i pote- 
stata. Bana čitave Slavonije Stjepana zamjenjivali su u njegovoj odsut- 
nosti »primorski« banovi, koji se također zovu banovi »Hrvatske i 
Dalmacije«. Tako je god. 1243. primorskim banom (banus maritimus) 
bio neki Stjepan, a god. 1259. knez Butko, sin Julijanov, koji se bijaše 
proslavio za tatarske provale. Baš ti primorski banovi stražili su bud- 
nim okom u hrvatskom primorju, te su polučili, da su Hrvatska i 
Dalmacija bile posve mirne. Nije se bilo bojati ni domaćih smutnja, 
ni vanjskih navala neprijateljskih. Pače i Omišani s Kačićima mirovali 
su u to vrijeme, pa je kralj Bela IV. god. 1258. »plemiće Omiške, na 
ime kneza Osora, Radoša i čitavu općinu (Omiš)« primio u svoju milost, 
te im podijelio mnoge sloboštine koje su uživali ostali plemići njegova 
kraljevstva. Zajamčio im je tom prigodom slobodno uživanje njihovih 
kuća, zemalja i vinograda, te odredio da ni ban ni kastelan ne smije 
nijednoga od njih zarobiti ni baciti u tamnicu, ako to ne bi prije 
sud odredio. Jedino je kralj pridržao kaštel omiški, a i neke zaroblje- 
nike, kao Juru, valjda za taoce. Kao svjedoke te kraljevske darovnice 
navodi se Stjepan, ban čitave Slavonije i kapetan Štajerske, zatim neki 
župani, između njih i varaždinski župan Andrija. No dok su Omišani 
i dalje mirovali, pobuniše se god. 1259. žitelji župe Poljica u susjedstvu 
Splita. Ne zna se što su Poljičani skrivili, no Splićani ih obijediše da 
su nevjerni »kraljevskoj kruni«. Splićani, kojima je tada bio pote- 
statom krčki knez Vid, utanačiše savez s Trogiranima proti Poljiča- 
nima, pak pozvaše i primorskoga bana Butka da ih pomaže u ratu »za 
čast kraljevske krune«. Butko, »Božjom i kraljevskom milošću. pri- 
morski ban«, odazvao se Splićanima, te 19. ožujka 1259. utanačio s 
njima ugovor da će pomagati u tom ratu gradove Split i Trogir i da 
ne će bez njih ugovarati o miru. Kako se rat vodio i svršio, nije 
zapisano. 

Nakon mira sa češkim kraljem Otakarom kralj je Bela učinio neke 
promjene u vladanju svoje države, koje su bile kobne ne samo za nj 
i njegovu porodicu nego i za čitavu državu, tako da je posljednji decenij 
njegova vladanja ispunjen samim smutnjama u kraljevskoj porodici. 
Godinom 1260. nestade također vrloga i vjernoga bana Stjepana — bit 
će da je umro — i tako je kralj izgubio mudra i odana savjetnika. 
Čini se da je odsad više nego prije stala na kralja Belu djelovati njegova 
supruga Marija, grčka carevna, pa da je kralj njoj za volju koješta 
činio, čim: je pokrenuo grozne smutnje. Sluti se da je Bela upravo po 
naputku kraljice stao odnemarivati svoga prvorođenca sina Stjepana, 
mladoga kralja, i da je počeo pogodovati mlađega sina svoga Belu. 

No možda je tomu pridonijelo i to što se mlađi sin Bela imao oženiti 
Otakarovom nećakom Kunigundom, te je otac htio da i njega opremi 
što sjajnije vlašću i zemljama. 

Bilo kako mu drago, kralj je Bela još god. 1260. učinio zamašne 
i kobne promjene u upravi svoje države. Prvorođencu svomu, kralju 
Sijepanu, oduze dosadanju čast hercega čitave Slavonije, te mu pre- 
dade na upravu istočne krajeve svoje države, naime vojvodinu Erdelj i 
zemlju Kumana (dux Transilvaniae et dominus Cumanorum), a i neke 
slavonske županije, osobito Vukovsku i Srijemsku. Za hercega čitave 
Slavonije proglasi mlađega sina svoga Belu, još dječaka, za kojega bi 
upravljala hercegovinom majka Marija. Da bi ona mogla uspješnije 
upravljati, imenuje kralj za bana čitave Slovinske zemlje dosadanjega 
palatina ugarskoga, Rolanda od plemena Ratoldova, koji je banovao 
od 1261 do 1267. No sve te promjene nisu bile poćudne ni Hrvatima, 
a još manje prvorođencu Stjepanu. 

Već god. 1261. bila je kraljica u Slovinskoj zemlji, u gradu Za- 
grebu, te sama veli »da je došla u kraljevstvo Slavonije poradi ure- 
đenja i obnovljenja svega stanja u hercegovini sina svoga, hercega Bele« 
(cum in regnum Sclavonie ad ordinandum et reformandum totum sta- 
tum ducatus filii sui ducis Belae intrasset). Tu u Zagrebu saletiše 
je tegobama građani brda Gradeca, te ih ona oslobodi od plaćanja 
200 pensa što bi ih morali davati svake godine banu. Osim toga pro- 
glasi ona općinu na brdu Gradecu posve nezavisnom i slobodnom od 
svake vlasti zagrebačkoga biskuva. Iz Zagreba išla je kraljica sa sinom, 
dječakom Belom, na jug, vodeći sobom veliku vojsku Ugara, Slavena 
i Kumana i pozivajući hrvatske velikaše i plemena da se poklone Beli 
kao svomu hercegu. Tako dođe ona napokon u Knin, gdje je dulje 
boravila okružena velikim brojem velikaša (principum) i vojnika. Tu 
u Kninu skupila je također sabor hrvatskih svjetovnih i duhovnih kne- 
zova da s njima raspravlja o poslovima kraljevstva. 

Dok je kraljica Marija sa sinom, hercegom Belom, stolovala u Kni- 
nu, zgodilo se da je kraljevska posada u gradu Klisu, u kojoj je bilo i 
Ugara, za žetve iz obijesti provalila na Solinsko polje i tamo stala Spli- 
ćanima otimati njihove plodine. Kad se to pročulo u gradu Splitu, neki 
vatreniji mladići planuše i pohitaše da silu suzbiju silom. Oboriše se na 
posadu i ubiše tom prigodom dva Ugrina. 

Čuvši za sve to kralsjica Marija, koja je još od provale Tatara 
mrzila Splićane, odluči svima silama osvetiti se Splitu. Gradsko vijeće 
posla doduše k njoj poslanike da je umire i zadovoljštinu ponude; ali 
ona ne htjede isprika ni slušati. Ostavi s vojskom Knin i uđe u Klis 
da odanle kazni Splićane. Građani poslaše nato k njoj nadbiskupa 
Rogerija; no ona sve bjesnija malo da i njega ne baci u tamnicu. 
Budući da ni druga poslanstva nisu koristila, a vojska kraljičina stala 
udarati na Split te počela paliti, harati i robiti, to se napokon i gra- 
đani pripremiše na otpor. Sad se kraljica posluži prevarom. Posla Spli- 
ćanima četiri kneza i do trideset samo mačem naoružanih vojnika da 
se tobože pogode sa Splićanima. Ti povjerovaše ludo i poslaše iz grada 
svoje zastupnike na dogovor. No kraljičini ljudi zarobiše te poslanike, 

po imenu Desu Mihaljevića i sina njegova Nikolu, Mihajla Leonardo- 
vića, Ivana Vitaljevića i Petra Črnčića, same gradske suce. Kraljica nato 
ode iz Klisa i odvede zarobljene Splićane u Knin gdje su čamili u 
tamnici do dvije godine. Kad se nato kraljica vratila u Ugarsku, slali su 
Splićani svoje poslanike pred kralja s molbom da pusti na slobodu nji- 
hove nedužne sugrađane. No kraljica znala je to svaki put spriječiti. 
Tek nakon dvije godine uredi sve to ban Roland, koji je bio podjedno 
knez grada Splita. Kralj pusti na slobodu zarobljene suce splitske, a 
mjesto njih primi, došavši u Hrvatsku, u Bihać na Uni dvadeset dje- 
čaka za taoce i jamce da će Split ostati vjeran i odan njegovoj kruni. 

Jedva što je kralj Bela IV na taj način smirio smutnje u Hrvatskoj 
i Dalmaciji, planuše ljute razmirice između njega i prvorođenoga mu 
sina Stjepana. Kralj Bela IV. bijaše prema utanačenim pogodbama pot- 
kraj ožujka 1261. zajedno sa suprugom Marijom i s oba sina pošao u 
Beč, gdje se sastao sa češkim kraljem Otakarom. Kralja su pratili još 
halički knez Danilo Romanović, mačvanski ban Rastislav sa svojom 
kćerju Kunigundom, srpski kralj Stjepan Uroš sa sinovima Draguti- 
nom i Milutinom i do pedeset odlične gospode i velikaša. Tom pri- 
godom ne bi samo papom potvrđeni ugovor mira potpisan, nego je 
češki kralj također zamolio Belu da mu dade svoju najmlađu kćer 
Margaretu za ženu. No dvadesetogodišnja djevica ne htjede ni čuti 
da ostavi samostan, u kojem je dosad boravila; zato se Otakar zaruči 
s lijepom Kunigundom, kćerju bana Rastislava, a unukom kralja Bele. 
Vjenčanje bi obavljeno 25. listopada u Požunu, a nato bi mlada kra- 
ljica na Božić s velikim slavljem okrunjena u Pragu. 

Ženidbom tom sljubio se kralj Bela IV. tijesno s češkim kraljem. 
No to nije bilo poćudno prvorođencu sinu njegovu Stjepanu, koji je 
također bio kivan na oca i majku što su'više voljeli i mazili mlađega 
brata Belu. U proljeću 1262. bukne očit rat između oca i sina; no ipak 
pođe za rukom spriječiti krvoproliće u kraljevskoj porodici. U Požunu 
dođe do mira koji je bio osobito povoljan za mladoga kralja. Stjepan 
je odsad kao »mlađi kralj« držao čitav istočni dio države s Erdeljem 
i zemljom Kumana, zatim je dobivao polovicu od dohotka soli. Oba 
su kralja, svaki u svojoj državnoj polovici, bili posve suvereni; svaki 
je imao svoga kancelara, Bela nadbiskupa ostrogonskoga, Stjepan nad- 
biskupa kaločkoga, svaki je imao svoga potkancelara, svoje zasebne 
državne i dvorske činovnike. Odnosi između oca i sina ne bijahu ni 
nakon mira dobri. Već nekoliko mjeseci poslije sastadoše se oba nad- 
biskupa i drugi crkovnjaci u mjestu Poroszl6 na srednjoj Tisi, te mora- 
doše požunskomu ugovoru pridati nove ustanove i razjašnjenja; uz 
to biše na želju obaju kralja ugovori od pape potvrđeni, i određeno da 
se onaj, koji bi mir pogazio, zajedno sa svojim najodličnijim časnicima 
kazni crkvenim prokletstvom i interdiktom. 

Uza sve to ne bi mira između oca i sina. Mladi kralj oteo svojoj 
majci neke posjede u Erdelju, nadalje ugrabio više gradova udovici 
nedavno umrloga bana mačvanskoga Rastislava, svojoj rođenoj sestri 
Ani i njezinim sinovima Mihajlu i Beli. Bilo je to god. 1264. Tek nasto- 
janju pape Urbana IV pođe za rukom, te iznova utanači mir između 

oca i sina. Malo nakon toga slavio je nesretni kralj Bela IV veliku 
pore oku slavu, naime vjenčanje svoga ljubimca sina Bele, hercega 
rvatskoga, s brandenburškom kneginjom Kunigundom. Obavljalo se 
vjenčanje blizu utoka Fišave u Dunav (tri milje niže Beča) dne 5. 
listopada 1264. u dragocjenim šatorima. Otakar opremio zaručnicu i 
kao domaćin priredio gozbu, na koju je pozvao knezove i plemstvo 
susjednih zemalja. Sam Otakar doveo mladenku, a kralj Bela sa supru- 
gom Marijom ljubimca sina. Oba se dvora takmila, koji će veći sjaj 
pokazati. Ljetopisci pričaju da su Ugri imali grimizne haljine, obrub- 
ljene sivim i šarenim krznom, kalpake zakitili nojevim perjem, a duge 
brade isprepleli draguljima i biserjem. Mlada Kunigunda bila ovjen- 
čana dijademom, vrednijim od kraljevske krune engleske. Nakon vjen- 
čanja izvodile se viteške igre, a na to mladi herceg Bela još onu večer 
otputova sa svojom suprugom u Hrvatsku, u grad Knin. 

Nakon god. 1264. nije stari kralj Bela IV. dočekao više sretnih ni 
radosnih dana. Život mu ogorčavao prvorođeni sin Stjepan. Nakon 
ponovnih borbi ugovoren bi opet 23. ožujka 1266. mir. Stjepan ostade 
nezavisan u svom vladanju i posve ravan svomu ocu. No ne proteče ni 
godina, a rat buknu i opet. Za pravi se uzrok ratu ne zna točno. Stjepan 
se doduše tužio da ga roditelji nepravedno progone, a njegov je sin 
Ladislav IV Kumanac, poslije jednom prigodom ustvrdio, da je Bela 
IV. htio sina Stjepana lišiti prvorodstva i prava na prijestolje; ali se 
ne može ustanoviti da li te tvrdnje stoje. Međutim nema dvojbe da je 
taj put baš kralj Bela IV. navalio na sina i da se valjano pripravio za 
rat. Isprva bilo je mladomu kralju vrlo tijesno; neprijatelji zarobili 
mu suprugu i sina, a njega sama zatjerali u krajnji kut Erdelja i opasali 
ga u nekom gradu nedaleko od Brašova. No najednom okrenula se 
sreća. Stjepan se oslobodio i potjerao neprijatelje na zapad. Kod Isa- 
szega, tri milje Pešti na istoku, zametnula se odlučna bitka (1267). 
Vojsku staroga kralja vodili su mačvanski ban Bela, sin obudovljele 
kraljevne Ane Rastislavove, zatim tadanji palatin Henrik Gisingovac i 
napokon austrijski vitez Preussel. No mladi je kralj Stjepan održao 
pobjedu. Preussel pogibe u boju, palatin Henrik sa svoja dva sina bi 
zarobljen, jedini mačvanski ban Bela spasi se bijegom. Nesretni kralj 
Bela IV. morade se sada opet pomiriti sa sinom. Uvjeti mira nisu 
poznati, no jamačno se nisu razlikovali od pređašnjih ugovora. Stjepan 
ostade i dalje gospodar istočne Ugarske i Erdelja, dok je mlađi brat 
Bela zadržao čast i vlast hercega u Slavoniji, Hrvatskoj i Dalmaciji. 

Sve do konca god. 1267. herceg je Bela stajao pod skrbništvom 
svoje majke Marije i bana Rolanda. On se doduše uvijek zove »herceg 
čitave Slavonije« ili »slavni herceg Slavonije« (inclytus dux Sclavoniae); 
no on ne izvršuje sam nikakve vlasti. Tek god. 1268. preuzima Bela 
samostalno upravu svojega vladanja (ducatus anno primo). On se 
odsad u javnim ispravama zove »herceg čitave Slavonije, Dalmacije i 
Hrvatske«, on imade svoj zasebni dvor i svoga kancelara, koju čast 
vrši kninski biskup Vladislav. Mnoge povelje i druga pisma iz god. 1268. 
i prve polovice 1269. svjedoče da je herceg Bela u svojoj oblasti mnogo 
i korisno radio, dakako vazda sporazumno sa svojim ocem, a uz pomoć 

novoga bana Henrika Gisingovca, nedavno još ugarskoga palatina. Tek 
što je Bela samostalno stao upravljati svojom hercegovinom (cum post 
emancipationem per patrenmn regem Belan regimen ducatus adeptus 
fuisset), potvrđivao je povelje svoga oca u Zagrebačkoj, Križevačkoj i 
Zagorskoj županiji. U travnju 1269. izdade Bela (dux totius Sclavoniae, 
Dalmatiae et Croatiae) povelju knezu Ivanu od plemena Drusina 
(Drusma, Durusma)“ i magistru Stjepanu, svomu mačonoši (ensiferi), 
kojom njima za njihove vjerne službe darova selo Gorjani u Vukovskoj 
županiji. Time, položi on temelj potonjoj moći knezova Gorjan- 
skih. Ugled hercega Bele bijaše tolik da su gradske općine u Dalma- 
ciji stale u svojim ispravama spominjati njegovo ime mjesto očeva. Tako 
čitamo u jednoj splitskoj ispravi od 20. lipnja 1269: »u vrijeme Bele 
slovinskoga hercega i rođenog gospodina« (temporibus Belae Sclavo- 
niae ducis et domini nati). 

No slava hercega Bele nije dugo trajala. Negdje u ljetu još iste 
godine 1269. stigla ga je smrt. Otac njegov, kralj Bela, bijaše zbog smrti 
svoga ljubimca sina gorko rastužen. U svojoj povelji od 3. listopada 
1269. probugario je rascviljeni otac što ga je gospodin Bog lišio »pre- 
miloga« sina Bele, presvijetloga hercega čitave Slavonije. Otac se osjeća 
nesretnim, pa sluti da ga je Bog možda »ranio strelicama vječne gor- 
čine« radi njegovih grijeha. Da okaje svoje grijehe, izmiri se sada ubogi 
otac s »premilim prvorođencem svojim, slavnim kraljem Stjepanom, 
koji mu je jedini preostao na njegovu utjehu«. 

Smrt hercega Bele kao da je zaista smekšala srce nesretnoga kralja 
Bele prema prvorođenomu sinu. No Stjepan, mladi kralj, kao da je 
slabo za to mario, premda ga je otac uto imenovao hercegom čitave 
Slavonije. U Stjepanovoj glavi rojile su se tada sasvim druge misli. O 
pravom, iskrenom sporazumu između oca i sina nije bilo ni govora, 
jer su se oba i u političkim pitanjima razilazili. Bela IV. radio je 
upravo sustavno u prilog građanstvu i njemačkomu življu. Stjepan na- 
suprot nije za strance mario, pače ih je zavrgavao, te su i Sasi u Erdelju 
god. 1267. stajali uz oca proti njemu. Nadalje je kralj Bela — kad mu 
se nastojanje izjalovilo da se dokopa baštine Babenberga — svom 
snagom nastojao da živi u slozi i prijateljstvu sa češkim kraljem Ota- 
karom, pa mu je stoga dao svoju unuku za ženu, dok je svoga mlađega 
sina oženio njegovom nećakinjom. Mladi kralj Stjepan svraćao je opet 
svoje oči na posve drugu stranu da osigura svojim potomcima bolju 
budućnost. 

Još u rujnu 1269. stigoše na Stjepanov dvor ljudi iz daleke zemlje, 
poslanici naime Karla I Anžuvinskoga, od prije dvije godine 
kralja obiju Sicilija (Napulja). Oni su u ime svoga kralja utanačili 
savez s prijestolnim nasljednikom ugarskim. Kralj napuljski obećavaše 
Stjepanu da će ga pomagati proti svim njegovim neprijateljima, osobito 
proti Nijemcima i njihovim privrženicima koji bi bili blizu na četiri 
dana puta, ai proi svima koji bi mu htjeli oduzeti koju zemlju ili bi 
njegove podanike bunili. Očito je taj savez bio uperen proti staromu 


4 [Iz grada Doroszma u Ugarskoj, sjeverno od Segedina.] 

kralju Beli, a možda i proti češkomu kralju Otakaru, čija je država me- 
đašila sa Stjepanovom oblašću, otkad je taj postao hercegom hrvat- 
skim. No još se nešto tom prigodom utanačilo. Poslanici zamoliše Stje- 
pana u ime svoga kralja da bi svoju mlađu kćer Mariju dao za ženu 
napuljskomu kraljeviću Karlu Hromomu. Stjepan to objeručke pri- 
hvati, pače i sam zatraži za svoga prvorođenog sina Ladislava ruku 
napuljske kraljevne Izabele (Elizabete). Malo dana zatim pođe kra- 
ljevna Marija s poslanicima na put u Napulj da ondje postane pramati 
porodice, koja se poslije popela na hrvatsko i ugarsko prijestolje. 

Uto je obolio stari kralj Bela. Shrvala ga žalost i tuga. Za teške 
bolesti njegovaše ga kći Ana, udovica Rastislava i punica Otakarova. 
Ana skloni oca, koji nije nikako mogao zavoljeti svoga sina, te je njoj 
predao mnoge državne dragocjenosti iz kraljevske riznice, kao jednu 
krunu, mač, draguljima i biserjem obloženi križ, zlatne lance, zlatne i 
srebrne posude. Pun nepouzdanja prema sinu preporuči Bela malo prije 
smrti kralju Otakaru svoju suprugu, kćer Anu i »sve velikaše koji su 
mu vjerni bili«; on zamoli, »da bi im Otakar dao utočište te ih očinski 
zagrlio i dao im savjeta i pomoći, ako bi se kad nakon njegove smrti 
k njemu utekli«. Nato umre kralj Bela 3. svibnja 1270. Za suprugom 
leže brzo i kraljica Marija u grob. 


STJEPAN V 
1270—1272 


Kralj Stjepan odmah nakon očeve smrti pohita u Stolni Biograd 
i dade se ondje drugi put okruniti za kralja. S njim zajedno ovjenčana 
bi i kraljica Elizabeta. Tom se prigodom našlo na okupu sila svjetov- 
nih i duhovnih velikaša, a i čitavo plemstvo, najbolji znak kako se 
narod' novomu kralju radovao. Stjepan se zajedno sa svojom suprugom 
zakune da će domovinu braniti i oko njezina dobra nastojati, da će 
pe i sloboštine plemstva poštivati, te sva imanja i posjede povratiti 
oje su pređi njegovi zakonitim vlasnicima pooteli. 

Stjepan bijaše poduzetan i odlučan vladar. Dakako da je uz to bio 
i silovit, tvrd a možda i okrutan, čemu su jamačno pridonijeli njegovi 
doživljaji za očeva života. Nije stoga ni čudo da su se njega žacali svi 
nekadanji protivnici njegovi. Tako se zgodi da je odmah po početku 
njegova vladanja pobjegla iz Ugarske rođena sestra njegova Ana i otišla 
k svomu zetu, češkomu kralju Otakaru. Ana ponijela sa sobom i sve 
krunske dragocjenosti, što ih bijaše dobila od pokojnog oca (krunu, 
mač i drugo). S njom umače i više velikaša, među njima Henrik Gisin- 
govac, ban čitave Slavonije, sa svojim sinom Ivanom, koji je držao na 
štajerskoj međi više tvrdih gradova, te je sada sve to predao svomu 
zaštitniku. 

Kad je za to dočuo, kralj planu te odluči obnoviti rat sa češkim 
kraljem. No razloga ratu bilo je i drugih. Vojvoda koruški Ulrik bijaše 
još god. 1268. imenovao Otakara baštinikom svojim ne samo u svojoj 


1 [Riječ je o plemstvu, tj. onodobnom »političkom narodu«, jer široki slojevi naroda 
nisu tada sudjelovali u javnom političkom životu.] 

naslijeđenoj vojvodini Koruškoj nego i u Kranjskoj i Slovenskoj (vin- 
dičkoj) marki, koje bijaše primio od svoje supruge Agneze. No ova 
bijaše svoje zemlje još god. 1262. namijenila svomu najbližemu rođaku, 
ugarsko-hrvatskomu kralju Beli IV, ocu Stjepanovu. Proti Otakaru diže 
se međutim još i akvilejski patrijarh Filip, brat koruškoga vojvode 
Ulrika. Premda se bijaše prije odrekao svih svojih nasljednih prava, 
ipak se sada pomamio za svjetovnom vlašću i za baštinom brata svoga, 
te ovladao Koruškom i ostalim zemljama. 

Budući da češki kralj nije htio izdati bjegunaca ni vratiti ugrablje- 
nog krunskog blaga ni gradova na međi, odluči Stjepan zaratiti na 
njega. On se stoga združi s akvilejskim patrijarhom Filipom. Čini se, 
međutim, da ni Otakar nije stajao skrštenih ruku, nego da se i on ogle- 
dao za saveznikom. A najnaravniji saveznik bio mu je nedvojbeno pre- 
tendent Stjepan, sin kralja Andrije I od treće žene Beatrice Estenske. 
Taj Stjepan (Posthumus) bio se do mile volje nalutao po svijetu; 
neko vrijeme boravio je u svoje polusestre, aragonske kraljice Jolante, 
a onda je bio načelnikom (potestas) u talijanskom gradu Raveni. Oda- 
tle je morao pobjeći, te pošao u Mletke gdje se udomio i oženio Toma- 
sinom iz patricijske porodice Morosini. Ako je Mletačka Republika već 
prije radila u prilog udovici kraljici Beatrici i njezinu sinu, to je sada 
još više pregnula da pomogne svomu sugrađaninu, kad je snovao ovla- 
dati državom svoga polubrata. Nema gotovo sumnje da je i češki kralj, 
postavši najbližim susjedom Mletačke Republike u Istri, upotrebljavao 
Beatričina sina da smeta ugarskomu i hrvatskomu kralju Stjepanu V. 


Borbe između oba kralja svršiše se primirjem što ga utanačiše 16. 
listopada 1270. Primirje imalo je trajati do 11. studenoga 1272. To 
vrijeme smjeraše Otakar upotrebiti da skrši svoga suparnika, akvilej- 
skoga patrijarha Filipa. Već u studenom pođe on s vojskom preko 
Semeringa, pokori Kranjsku, pošto je Ljubljanu i Kostanjevicu nakon 
kratkoga otpora osvojio, a nato provali u Korušku te i nju svlada. No 
upravo sreća Otakarova probudi zavist u kralja Stjepana, te on skupi 
vojsku od nekih 60.000 ljudi, provali do Semeringa i zakrči pobjedniku 
povratak na sjever. No Otakar pođe drugim, mučnijim putem, te se 
onda baš oštrim riječima potuži zboru kardinala i evropskim vladarima 
na vjerolomnoga protivnika svoga. Uz to skupi veliku vojsku od nekih 
90.000 ljudi, te uzevši sa sobom strojeve za podsjedanje provali u prvoj 
polovici travnja 1271. preko Morave u Ugarsku. U tili čas osvoji on 
Devin, Požun, Trnovo, Njitra, te za tri tjedna zauze velik dio Ugarske 
sve do rijeke Grona. Na to pređe kod Požuna preko Dunava, otjera 9. 
svibnja Ugre i Kumane, koji mu htjedoše prelaz zakrčiti, te osvoji 15. 
svibnja ugarski Starigrad i razori Mošonj. U to bijaše i kralj Stjepan 
skupio svoju vojsku onkraj Rabe. No ipak posla vesprimskoga biskupa 
i bivšega bana Rolanda nudeći Otakaru mir. Otakar međutim ne pri- 
voli, ne hoteći vratiti osvojene krajeve. Nato se 21. svibnja zametnula 
bitka između Mošonja i Rabe. Oba kralja svojatahu za sebe pobjedu. 
Otakar je tvrdio da je Ugre suzbio i s velikim gubicima otjerao preko 
R4be. No potonje zgode pokazuju da se boj nije svršio njemu u prilog. 

On morade brzo uzmaknuti prema Beču, tobože zbog pomanjkanja 
hrane, pače njegova se vojska rasula, tako da su Ugri mogli bez zapreke 
provaliti na Moravsko polje i pustošiti južnu Moravu sve do Brna. 
Kad je i Stjepanov šorjak. donjobavarski herceg Henrik sa 1000 vojnika 
provalio u Austriju, pokaza se i Otakar skloniji miru. 


Stalo se o miru raspravljati, ali se ne zna gdje ni kada. Stjepana 
zastupaše vesprimski biskup Pavao, pokladnik Egidije, bivši ban Roland 
(Lorant) i potkancelar Benedikt. Već 2. srpnja jamčio je kaločki nad- 
biskup Stjepan sa šest drugih biskupa, da će njihov kralj sve pogodbe 
točno i vjerno držati, a isto je učinio i solnogradski Hadbiskho sa šest 
biskupa za Otakara. Ispravu o miru potvrdio je kralj Stjepan 3. srpnja 
u svom logoru kod Požuna, a češki kralj 14. srpnja u Pragu. Poglavite 
pogodbe mira bijahu: 1. granice obiju država ostaju kako su bile za 
smrti Bele IV; razmirice, koje bi mogle nastati radi međa, konačno će 
riješiti ostrogonski nadbiskup i olomučki biskup (parbe na međama 
Kranjske, Koruške i Slovenske marke prema Hrvatskoj rješavat će 
»banus totius Sclavoniae« i kapetani Koruške i Kranjske); 2. Stjepan 
kralj odriče se u ime svoje i svojih nasljednika svih prava na Štajersku, 
Korušku, Kranjsku i Slovensku marku; 3. još se odriče svih krunskih 
dragocjenosti, koje je njegova sestra Ana udovica bana mačvanskoga, 
odnijela k svomu zetu u Češku; 4. Stjepan prekida svaki savez s akvi- 
lejskim patrijarhom; nasuprot obećaje Otakar da ne će pomagati Stje- 
pana Mlečanina, posmrtnoga sina Andrije I (ut Ungariae rex a Philippi, 
electi Aquileensis, et Bohemus a Stephani Lombardi, nepo- 
tis marchionis Estensis, foedere discederent); 5. 
gradovi i utvrde ugarskih velikaša, koji su prebjegli u Češku, vraćaju 
se ugarskoj kruni; ti se prebjezi moraju zadovoljiti imanjima koja im 
je Otakar podijelio u svojim zemljama; ako bi Ugarsku uznemirivali, 
izgubit će i ona imanja, te će biti prognani iz češke države; Stjepan 
ne će ih više k sebi primiti, a tako će ukloniti i one barune, koji su 
iz Otakarovih zemalja došli u Ugarsku; 6. ubuduće ne će nijedan kralj 
primati prebjega niti će ih zaštićivati; 7. štete nanesene u ratu nado- 
knadit će se izmjenice kako je utanačeno; 8. u taj mir uključuje Stjepan 
sve svoje saveznike: francuskoga kralja Filipa III, sicilskoga kralja 
Karla I i njegova prvorođenca Karla (svoga zeta), bizantske careve, 
Belu hercega od Mačve i Bosne (svoga nećaka), srpskoga kralja Stje- 

ana Uroša I i njegova sina Stjepana Dragutina (svoga zeta), cara 
Pizaekoa. više knezova ruskih i poljskih i napokon bavarskog her- 
cega Henrika; Otakar opet uključio je u mir svoje saveznike: kralja 
španjolskoga i engleskoga, njemačkoga kralja Rikarda, zatim nadbi- 
skupe, biskupe, vojvode, knezove i falcgrofe; 9. da će se mir i njegovi 
uvjeti točno vršiti, jamče za Stjepana sicilski kralj Karlo i bavarski 
herceg Henrik, a za Otakara mišanjski markgrof Henrik i braniborski 
markgrof Oto; 10. osim nadbiskupa i biskupa obiju država utvrdit će 
mir prisegom još više velikaša koji se poimence spominju, kao sa strane 
Stjepanove palatin Mojsija, vrhovni pokladnik Egidije, hrvatski (čitave 
Slavonije) ban Joakim Pektar, i erdeljski vojvoda Matija Čak. Napo- 
kon bi još određeno zamoliti papu da i on potvrdi taj mir. 

Tim mirom izgubio je dakle Stjepan Mlečanin ili Lombardac, koji 
se već stao nazivati i pisati hercegom čitave Slavonije, barem za neko 
vrijeme svaku nadu da bi se s pomoću češkoga kralja mogao popeti na 
prijestolje ugarsko i hrvatsko. Ta kralj Stjepan bio je u najljepšim godi- 
nama, a imao je i sinova: Ladislava, već zaručena s napuljskom kraljev- 
nom, i Andriju. Uza sve to Stjepan Mlečanin nije se htio okaniti svojih 
težnja, to manje što je od Mlečanke Tomasine dobio sina Andriju. 
Baš god. 1271. učini Stjepan Mlečanin oporuku, u kojoj ustanovi da ga 
imade sin Andrija naslijediti kao herceg hrvatski. Još odredi što bi 
sve Andrija imao dati drugoj braći i sestrama nezakonitim. Papi i 
zboru kardinala preporuči djecu svoju; sinu Andriji zapovjedi što će 
sve darovati papi i kardinalima, ako postane herceg hrvatski. No čini 
se da je još one godine preminuo i tako kralja Stjepana riješio daljih 
neprilika. 

U Hrvatskoj banovaše za kralja Stjepana isprva Henrik Gisingovac 
kao ban čitave Slavonije. No kad je ban Henrik s kraljevom sestrom 
Anom pobjegao u Češku, postade hrvatskim banom Joakim ili 
Ivačin Pektar (1270—1272), sin Stjepana de genere Gutkeled, 
koji je za Bele III bio ban čitave Slavonije i kapetan Štajerske. Taj 
je Joakim pomagao vjerno svoga kralja ne samo pri vanjskim poduze- 
ćima, nego i u upravi Hrvatskoga Kraljevstva. Bio je pak Joakim lju- 
bimac kraljice Elizabete. Kralj Stjepan ne samo da je u Hrvatskoj 
potvrđivao darovnice i privilegija svojih predšasnika, nego je također 
nagrađivao redom svoje privrženike, koji su ga prije pomagali u borbi 
s ocem. Stjepan kralj boravio je koji put i u Hrvatskoj. U kolovozu 
1271. bio je u Bihaću na Uni, a u lipnju 1272. u Toplicama, današnjem 
Topuskom. Čini se da je i svoga prvorođenoga sina Ladislava imenovao 
hercegom čitave Slavonije; no kako je taj sin bio još dijete, vršio je 
sam hercešku vlast. Zanimljivo je da ga češki kralj u ispravi, kojom 
sklapa s njime mir, naročito zove »hercegom čitave Slavonije«. Godine 
1272. darova kralj Stjepan blagajskomu knezu Nikoli iz porodice Babo- 





SLAVONSKI BANOVCI KRALJA STJEPANA V 


1. Lice: Kuna trči na desno, pod njom zvijezda, više nje krst, valjda grb bana (Joakima Pektara?). 
Natpis: Moneta regis p(ro) Sclavonia. Naličje: Uz krst i dvije okrunjene glave nalaze se 
još i sigle: S R (Stephanus rex). 

2. i 3. Lice: Kuna trči desno između dvije zvijezde. Natpis: Moneta regis p(ro) Sclavonia. Naličje: 
Dvostruki krst na podnožju, s obje mu strane okrunjene glave, jedna gledajući u GG gore desno 

ep 


zvijezda, lijevo polumjesec. Kraj donje prijeke grede krsta smještene su sigle: S R ( anus rex). 
nića, koji mu bijaše mnoge službe učinio dok je još bio vojvoda u Šta- 
jerskoj, mjesto Samobor* da mu tako nadoknadi štetu, koju mu bijaše 
nanio češki kralj Otakar otevši mu nakon mira sve njegove gradove i 
posjede u Štajerskoj. 

Još u drugoj polovici lipnja 1272. bio je hrvatskim banom Joakim 
Pektar. No poslije kao da se s kraljem raskrstio, jer se kao banovi 
spominju bivši palatin Mojsije i onda Henrik Gisingovac, koji se bijaše 
iz Češke vratio i s kraljem izmirio. U isto vrijeme po prilici bijaše 
kralj Stjepan pošao na jug u Srbiju da utaloži razmiricu između kralja 
Stjepana Uroša I i njegova sina Stjepana Dragutina, svoga zeta“ No 
boraveći u tuđini doču najednom da je bivši ban hrvatski Joakim Pek- 
tar ugrabio njegova starijeg sina Ladislava i odveo ga sa sobom u grad 
Koprivnicu. Stjepan planu kao ljuti ris i pohita za otmičarem. Ali od 
jada i napora u ljetnoj žegi razboli se i umre malo zatim u svojoj 
trideset i trećoj godini. 

Stjepan VI ostavi za sobom dva sina, spomenutoga već Ladislava 
i Andriju, zatim četiri kćeri. Katarina bijaše pošla za srpskoga kralje- 
vića Stjepana Dragutina, a Marija za napuljskoga kraljevića Karla, 
potonjega kralja Karla II. 


* [Kad je Otakar II Premysl zavladao dolinom Sutle i Hrvatskim zagorjem, njegovi 
pristaše izgradili su oko 1270. utvrdu uz istoimenu varoš na brdašcu Tepec. Stjepan V 
darovao je Samobor štajerskom plemiću Nikoli Leverbeku.] 

3 [Stjepan je bio na putu u Napulj, kamo se uputio u goste svojoj kćeri Mariji. 
O otmici je čuo u Bihaću.] 


LADISLAV IV KUMANAC 
1272—1290 


Ladislavu IV Kumancu bijaše tek deset godina kad ga 
je zapalo prijestolje. Otac ga bijaše još kao malo dijete oženio Izabe- 
lom, kćerju napuljskoga (siciliskoga) kralja Karla I iz porodice Anžu- 
vinske. Budući da mu je i sestra Marija bila udata za napuljskoga 
kraljevića, to su vladari napuljski iz Anžuvinske kuće stali odsad mno- 
go utjecati na prilike Ugarskoga i Hrvatskoga Kraljevstva. Već 22. 
srpnja 1272. pozivaše napuljski kralj Karlo I sve prelate, knezove i 
barune u Ugarskoj da budu vjerni i odani zetu njegovu Ladislavu i 
ženi mu Izabeli. 

Za nedorasloga kralja Ladislava upravljaše državom majka nje- 
gova Elizabeta Kumanka, a glavni savjetnik i pomagač njezin bijaše 
njezin ljubimac, sada opet ban čitave Slavonije Joakim (Ivačin) Pektar, 
No čini se da je nova vlada imala mnogih i žestokih protivnika ne samo 
u Ugarskoj, nego i u Hrvatskom Kraljevstvu. Jedva što bi Ladislav 
vjenčan za kralja u Stolnom Biogradu, prijeti on 24. kolovoza 1272. 
žiteljima grada Trogira u Dalmaciji ovim pismom: »Neka znade vaša 
vjernost da smo ovjenčani krunom kraljevstva našega i okrunjeni s 
Božjom pomoći. Kraljevi i vladari država, koje se naokolo nas prostiru, 
s nama su u dobrom miru i savezu. Stoga vam tvrdo zapovijedamo 
nalažući da u svem, što se tiče nas i našega ljubljenoga bana Joakima, 
postupate vjerno tako da vas možemo svakim dobrom  nadijeliti. 
Znajte da premda smo sada još u dječačkoj dobi, ipak imademo po 
Božjoj milosti toliku vlast da možemo snažno svladati sve, koji bi se 
digli na nas. Ako bi se dakle ikakva nevjera u vašim srcima rodila, ne 
ćete izbjeći našim rukama. Hoćemo stoga da vaše starješine dođu k 

nama kao k svomu naravnomu gospodaru brzo i bez straha, a da 
drugo ne drznu učiniti.« 

Prijetnje su jamačno djelovale, jer su se Trogirani, kojima je tada 
bio načelnikom bribirski knez Pavao I od plemena Šubić, odmah 
požurili da se novomu kralju poklone. Oni su pače poslali nekoga 
Kuzmu kralju Ladislavu da preda pismo puno isprika i izjava vjernosti. 
Na to im kralj 20. studenoga 1272. odgovori poslanicom u kojoj im 
se zahvali za S koe obećavši podjedno da će ih držati u svojoj milosti 
: mona njihove povlastice i prava podijeljena im od njegovih pred- 
asnika. 

Uto se i na kraljevskom dvoru sporazumjeli najugledniji velikaši, 
te među se porazdijelili najodličnije časti i službe. Roland ostao pala- 
tinom, a Joakim Pektar postao magistrom tavernika. Mjesto preuzeo 
2. prosinca 1272. banovanje u Hrvatskoj Matija,' »ban čitave Slavonije«. 
Još se spominju ovi banovi: Henrik (valjda Gisingovac) kao ban Usore 
i Soli, Pavao ban od Severina, Stjepan ban Bosne, i Grgur ban Kučeva 
i Braničeva. Ne zna se tko je postao banom hrvatskim ili primorskim; 
no nije nevjerojatno da je ta čast već tada zapala bribirskoga kneza 
Pavla I od plemena Šubić, koji se slijedeće godine spominje kao knez 
Splita i Trogira. 

Novi ban čitave Slavonije Matija pohitao da uredi prilike svoje 
banovine. Još god. 1272. izdade više povelja; na Božić u Zagrebu potvrdi 
neke odredbe zagrebačkoga župana Perčina (comes trium camporum), 
koji je u ono vrijeme sve do silovite smrti svoje (1279) igrao znamenitu 
ulogu. Slijedeće godine 1273. dne 20. travnja skupio je ban Matija 
sabor ili općeniti zbor čitavoga kraljevstva Slavonije (in generali con- 
gregatione totius regni Sclavoniae). Budući da je to prvi nama 
poznati sabor Slovinskoga kraljevstva, vrijedno je da se njim 
potanje pozabavimo. 

Ne spominje se poimence osim bana Matije ni jedan saboraš, samo 
se općenito kaže da su se na njem sastali »plemići i službenici utvrđenih 
gradova« (nobiles et iobagiones castrorum). Ne znamo nadalje iz ko- 
jih je sve županija bilo plemića, izrijekom napominje se samo Zagre- 
bačka, Križevačka i Zagorska (nobiles in Zagoria županija.) Zaključaka 
saborskih zabilježeno je nekih trideset i tri, a tiču se sudstva i suđenja 
(1—20), nasljedstva plemićkih posjeda, vojničke dužnosti i napokon 
različnih poreza i davanja. Znamenit je zaključak da plemenska ba- 
ština ljudi, koji umru baštinika, imade pripasti plemenu pokojnika 
(item portio hareditaria sine haerede decedentis generationi suae debeat 
remanere). Glede vojne dužnosti bi određeno: »Ako bi neprijateljska 
provala ili vojska snašla kraljevstvo ili bi kralj sam glavom pošao na 
vojsku, tada su plemići kraljevstva Slavonije dužni pojedini i svi zajed- 
no poći na vojsku, ali tako da se mogu slobodno pridružiti velikašu 
kojem žele (cum hostilis incursus vel exercitus venerit super regnum, 


1 [Matija Čak, ban »cijele Slavonije« 1272—73.] 

aut dominus rex processerit in expeditionem personaliter, tunc nobiles 
regni de Sclavonia singuli et universi ire in exercitum tenebuntur, ita 
tamen, quod iidem cum baronibus quibus voluerint, exercituandi ha- 
bebunt liberam facultatem). 

O daljnjemu radu bana Matije nema spomena; čini se da je odmah 
zatim svoju čast ili izgubio ili položio, jer se već 23. svibnja 1273. 
spominje kao ban čitave Slavonije opet Henrik Gisingovac, uza nj 
Egidije kao ban Mačve i Bosne, a Joakim Pektar napokon kao magistar 
tavernika. Bivši pak ban Matija postao je ili odmah ili nešto poslije 
sucem kraljeva dvora. Čini se da je uopće Henrik Gisingovac u to vri- 
jeme mnogo vrijedio na kraljevu dvoru. Češki kralj Otakar naime ustao 
proti mladomu kralju, te poslao u Ugarsku svoga šurjaka Belu Rastisla- 
vovića kao pretendenta. No Henrik Gisingovac navalio na Belu na otoku 
sv. Margarete kod Pešte, te ga sasjekao na komade. Radi toga zaratio 
je kralj Otakar na Ugarsku, te osvojio u ljetu i jeseni 1273. velik dio 
zapadne Ugarske s obje strane Dunava, gdje su se sterala imanja i gra- 
dovi Gisingovaca. Henrik Gisingovac prema tomu vjerno pristajao uz 
kralja Ladislava proti češkomu kralju. 

Uopće je strah od češkoga kralja god. 1273. držao ugarske velikaše 
na okupu uz mladoga Ladislava i njegovu majku Elizabetu, koja je s 
privolom svih velikaša (omnium baronum consensu) te godine daro- 
vala magistru Aladaru neke posjede u Požeškoj županiji. No već god. 
1274. pojaviše se razmirice i smutnje kako u Ugarskoj tako u Hrvatskoj. 

Najprije planuše razmirice u Hrvatskoj i Dalmaciji, gdje je bio 
banom bribirski knez Pavao I Šubić, uz to knez gradova Trogira i Splita. 
Već na početku god. 1274. bijaše žestokih borba radi utvrde Klisa. 
»Gosti« grada Klisa bili su napadnuti od nekoga, valjda od protivnika 
kralja Ladislava, a njima su u pomoć pritekli kralju vjerni Trogirani. 
Malo zatim pojaviše se razmirice između Splita i Šibenika s jedne 
strane, a Trogira s druge. Trogir se zavadio sa Splitom radi međa, a 
sa Šibenikom radi toga što se Šibenčani u crkvenom pogledu nisu 
htjeli više pokoravati trogirskoj biskupiji, nego su nastojali da se u 
njihovu gradu osnuje zasebna biskupija. Već 24. travnja 1274. zapo- 
vijeda kralj Ladislav »potestatu Jurju i općini šibenskoj« da puste 
Trogir na miru i da više ne nanose štete tomu gradu, jer je on Trogir 
primio u »svoju zasebnu milost i zaštitu«. Poziva još Šibenčane da 
k njemu pošalju »časne ljude«, jer će i on domala doći u one krajeve 
ako Bog dade. Dne 10. kolovoza piše opet kralj pismo Splićanima, ko- 
reći ih što uznemiruju Trogirane i što su protjerali iz svoga grada 
neke njegove privrženike. Ladislav ih stoga poziva da se okane dirati 
u Trogirane, ako ga priznavaju za naravnoga gospodara Ugarske i Hrvat- 
ske (si eum naturalem dominum regni Hungariae et Croatiae cogno- 
scunt), zatim da prime opet prognane sugrađane i da do Miholja 
(29. rujna) pošalju na njegov dvor neke odličnije građane, koji će s 
njim potrebno obaviti za dobro stanje Kraljevine Hrvatske (de bono 
statu regni Croatiae). : 

Za tih borba između dalmatinsko-hrvatskih primorskih gradova bi- 
jaše se primorski ban Pavao jamačno priklonio Splitu i Šibeniku. Ali 

Trogirani stali proti banu dozivati kralja. Ladislav na to pisao 13. kolo- 
voza 1274. iz Budima i Trogiranima i banu Pavlu. U pismu Trogiranima 
tješi i bodri ih kralj ovako: »Budući da ste djela vjernosti uvijek ne- 
umorno izvršivali, to vas kraljevskom sklonosti nagrađujemo. Kako 
međutim radi ratnih nezgoda ne možemo u taj mah otići u one 
krajeve, obznanjujemo vašoj vjernosti da ćemo naskoro poslati 
k vama takva čovjeka, koji će vas braniti i od Pavla, koji zamjenjuje 
primorskoga bana, a i od gradova Splita i Šibenika, a i od svih koji 
vas uznemiruju«. Banu Pavlu pak poručuje kralj: »Ladislav banu Pavlu 
pozdravljenje i milost. Tužila se nama općina građana trogirskih da ih 
ti ne prestaješ uznemirivati, tražeći od njih talaca da bi ti bili dužni 
služiti i navaljujući na zemlje njihove, i nanoseći im mnoge druge ne- 
pravde. Budući da mi ne damo da naše goste (hospites) itko uznemi- 
ruje, zapovijedamo ti tvrdo ovime da se posve okaniš dirati u Trogi- 
rane i da ne daš toga činiti ni braći svojoj ni ikomu drugomu, pa ni 
građanima Splita i Šibenika. Ako si primio taoce, povrati ih, ako ih oni 
(gradovi) imadu, neka ih oni natrag dadu. Nemoj inače raditi, tako 
ti milosti moje! Suce u gradovima Trogiru, Šibeniku i Splitu ne trpi 
nipošto, ako nisu iz naše države; a žitelje, koji su radi vjernosti prema 
nama istjerani iz Splita, dovedi natrag u ime našega ugleda i povrati 
njima sva dobra i imanja njihova«. 

Ne zna se kako su djelovale kraljeve poslanice. No već 16. kolo- 
voza spominje se u jednoj ispravi kako je trogirski biskup Kolumban 
prokleo izabranoga biskupa šibenskoga Pavla (Ugrina) i sve koji su pri- 
donijeli njegovu izboru, a povrh toga je općinu šibensku i njezin kotar 
udario crkvenim interdiktom. Na to su zaredale strašne smutnje ne 
samo u primorju, nego i u čitavom Kraljevstvu Hrvatskom. Uz Spli- 
ćane i Šibenčane pristali i hrvatski velikaši (Spalatenses et Sybenzani 
nobilibus omnibus et potentioribus Sclauoniae sociati contra civitatem 
Traguriensem), pa zahtijevali da trogirski biskup priznade samosvoj- 
nost šibenske biskupije i njezina biskupa Pavla i da općina povrati 
Splitu sve zemlje i posjede koji su njemu nekad pripadali, a Trogir 
ih je krivicom dobio. Ako toga ne bude, ne samo da će imanja Tro- 
girana pustošiti, nego i sam grad s temelja razoriti. U takvim prilikama 
u hrvatskom primorju stali Omišani opet po moru gusariti, tako da je 
napokon napuljski kralj Karlo Anžuvinski 4. rujna 1274. s gradovima 
Splitom i Šibenikom utanačio savez na zator Omišana i njihovih ortaka. 

Kralj Ladislav i njegova majka Elizabeta nisu mogli tada ni misliti 
da obnove red u Hrvatskoj i Dalmaciji. U kolovozu ili rujnu su se na 
kralja digli najznamenitiji velikaši u Ugarskoj i Slavoniji. Na čelu im 
je bio prevrtljivi Henrik Gisingovac, ban čitave Slavonije, i nekadanji 
ban Joakim Pektar, sada vrhovni pokladnik. Oni ugrabiše materi mla- 
đeg brata kraljeva Andriju, pa ga proglase kraljem. Buntovnici 
opkoliše Ladislava i majku njegovu kod Budima. Ali i privrženici 
kraljevi digoše se na noge. Obje stranke ogledale se kod sela Fuena 
u Bakonjskoj šumi. Buntovnici biše svladani: nevjerni ban Henrik Gi- 
singovac pogibe u boju, Joakim Pektar spasio se, ali bi lišen svih svojih 

časti i imanja. Iza bana Henrika Gisingovca ostadoše četiri sina; tri 
sina: Ivan, Nikola i Henrik preuzeli su tradicije i aspiracije očeve; 
četvrti, po imenu Petar, bijaše odabrao svećenički stalež, te je već u 
lipnju 1275. postao biskupom, u Vesprimu. 

Iza Henrika Gisingovca (f# 1274) bijaše banom čitave Slavonije 
najprije Dionizije Okićki, a za njim neki Toma. Kraljica Eli. 
zabeta dala se proglasiti herceginjom čitave Slavonije (ducissa totius 
Sclavoniae) da zamjenjuje svoga mlađega sina Andriju, koji je također 
u to doba primio naslov slovinskoga hercega. No već u proljeću 1275. 
izmirila se kraljica s nedavnim buntovnicima. Nekadanji ljubimac njezin 





PEČAT BANA HENRIKA GISINGOVCA 


Natpis: ... Henr(i)ci bani tocius S(clavonie) 


Joakim Pektar bude pomilovan te postade prvim savjetnikom kralje- 
vim, bez kojega se nije dosad ništa poduzimalo. Jednako primi kralj s 
majkom u svoju milost i Gisingovce, pače Ivan Gisingovac bijuše već 
u lipnju 1275. opet ban čitave Slavonije, premda i Toma u to vrši i 
dalje podijeljenu mu čast. 

Čim je Joakim Pektar opet postao svemoćan na kraljevu dvoru, 
pobrinu se da svlada pokret u Hrvatskoj i Dalmaciji, koji se bijaše za 
posljednje bune u Ugarskoj raširio i po Slavoniji. On izradi da je kralj 
Ladislav skinuo s primorske banije bribirskoga kneza Pavla I i tu 
čast namijenio Joakimovu bratu Nikoli. Nikola održao je u Hrvat- 
skoj još iza oca svoga (slavnoga bana Stjepana u doba Bele III) 
čitavu županiju Gatansku (Gacku). Novoga bana, koji se u spomeni- 
cima zove ili »totius Croatiae et Dalmaciae banus« ili opet naprosto 
»banus maritimus«, čekaše teška zadaća da uredi zamršene prilike u 
Hrvatskoj. No tu mu je jamačno bio u pomoć brat Joakim. 

Ban Nikola radio je oprezno. Nakon dugih rasprava pošlo mu je 
za rukom, te je sklonio Trogirane da su se sami odrekli nekih prije- 
pornih zemalja, koje je zatim kralj potvrdio gradu Splitu. Druge po- 

sjede povratio je ban Trogiranima, te im je u to ime 6. listopada 1275. 
izdao pred gradom Ninom povelju. Tu pripovijeda »Nikola ban čitave 
Hrvatske i Dalmacije, knez od Gacke (župe)« kako je nekad otac 
njegov, ban čitave Slavonije Stjepan, oduzeo Trogiranima neke zemlje 
kod sv. Petra od Klobučića ispod Ostroga, te ih predao kaštelu u 
Klisu; no Trogirani su na sudu dokazali ispravama da je to njihovo 
vlasništvo, pa ih zato ban Nikola njima vraća, te im uz to daje za 
pristava plemenitoga muža Radoslava, sina nekadanjega kneza Jakova 
od Bribira, da ih on uvede u posjed rečenih zemalja. Uredivši međaše 
između Splita i Trogira jamačno je ban Nikola nastojao da dokrajči 
i spor radi biskupije u Šibeniku, no tu su mu smetali knezovi od Bri- 
bira, koji su svom snagom radili da u tom hrvatskom gradu ostane 
biskupija. 

Međutim se ban Nikola trsio da dođe do potpunog izmirenja izme- 
đu Splita i Trogira, a možda i Trogira sa Šibenikom. Već 7. svibnja 
1276. radilo se u trogirskom vijeću o pogodbama, pod kojima će se 
utanačiti mir s protivnicima. Slijedeće godine 1277. postao je pote- 
statom u Trogiru uz kneza Ivana bribirski knez Mladin (Mladen), 
brat kneza Pavla, te je nedvojbeno i on mnogo pridonio sporazumu. 
Oba grada izabraše na to kneza Jurja I Bribirskoga od nedavna i 
kneza u Šibeniku, da on zajedno sa dva zadarska građana najzad riješi 
spor između njih. I tako dođe 30. lipnja 1277. opet do mira i sloge 
između oba grada. U to vrijeme nestade i bana Nikole iz primorskih 
strana, a dostojanstvo primorskoga ili hrvatskoga bana preuze opet 
knez Pavao I od Bribira. 

Promjena na banskoj stolici u Hrvatskoj bila je svakako u savezu 
s otporom, koji se bijaše pojavio još godine 1276. u Ugarskoj i Hrvat- 
skoj proti premoćnomu Joakimu Pektaru. Kakvo je bilo raspoloženje 
prema Joakimu, najbolje se razabire iz jednoga pisma, što ga je god. 
1276. pisao češki kralj Otakar svojoj rođakinji Katarini, ženi srpskoga 
kraljevića Stjepana Dragutina, a sestri Ladislava III. Tu kaže češki 
kralj da je kralj Ladislav, »napućivan perfidnim uputama kneza Joaki- 
ma, koji nije vjeran niti kralju, niti Kraljevstvu Ugarskomu. Joakim 
da je skrivio smrt njezina oca (kralja Stjepana V), kad mu je ugrabio 
sina; Joakim je nedavno oteo mlađega brata kraljeva Andriju i tako 
prouzročio nesklad i prolijevanje krvi u kraljevskoj porodici; taj Joakim 
napokon i sada je tako ovladao mladim kraljem, »da se rečeni kralj 
ne usuđuje činiti ništa nego po mnijenju toga Joakima« (ut praefatus 
rex nil nisi iuxta ipsius Joachimi arbitrium audeat operari). 

Nema sumnje, Joakim Pektar bio je trn u oku ne samo češkomu 
kralju Otakaru, nego i mnogim velikašima u Ugarskoj i Hrvatskoj. A 
razlog je tomu valjda bio, što je Joakim odvraćao i otuđivao svoga 
kralja sve više od češkoga kralja i nastojao ga predobiti za Habsbur- 
govca Rudolfa I, koji je od god. 1273. bio njemačkim kraljem te svima 


2 [God. 1274—75. bio je banom Pćcz od plemena Dionizija; Toma od plemena 
Hontp&zman' bio je banom 1275—76.] 

silama radio da otme češkomu kralju baštinu Babenberga, za koju se 
je već toliko krvi prolilo između Ugarske i Češke. Možda je Joakim 
Pektar već god. 1274. o tom snovao kad je ugrabio mlađega brata kra- 
ljeva Andriju, možda je već tada radio sporazumno s Habsburgovcem 
Rudolfom da mladoga Andriju zaruči s kojom kćerju kralja Rudolfa. 
No nastojanju Joakimovu oduprli su se jamačno god. 1276. mnogi ve- 
likaši ugarski i hrvatski, a na čelu im Gisingovci, osobito pak knez Ivan 
tada ban čitave Slavonije. 

Borba između privrženika i protivnika Joakima Pektara vodila se 
god. 1276. i 1277. Prvih dana kolovoza 1276. spominje se Joakim kao 
ban čitave Slavonije; po svoj prilici da je tada zapodjeo upornu borbu 
sa svojim brojnim protivnicima u hrvatskim zemljama. Rat se vodio 
naročito u Slovinskoj zemlji, gdje je uz Joakima vjerno stajao Petar, 
knez od Pakraca, sin magistra Benedikta. Još više godina poslije spo- 
minje se kralj kneza Petra, koji bijaše velikih zasluga stekao »skučivši 
Hrvate i prekodravske ljude kad se htjedoše izvinuti ispod vlasti kra- 
ljeve« (in compescendis Croatis et hominibus Transdravanis, qui se de 
iurisdictione regia volebant alienare). Iz Slovinske zemlje pošao je ban 
Joakim s knezom Petrom na jug »da svlada divljaštvo hrvatskoga puka« 
(ad coercendas seu compescendas ferocitates croaticae gentis). Tu na 
jugu sastao se Joakim jamačno s bratom svojim, primorskim banom 
Nikolom, te se borba nastavila. Kaže se naročito da je hrvatski narod 
ustao, potaknut nekim velikašima, među kojima je bio Finta, sin Da- 
vidov de genere Aba, bivši palatin. Taj bijaše zauzeo neki kraljevski 
grad ili kaštel; kad je Joakim na taj grad udario, knez Petar Pakrački 
bijaše se tako hrabro ponio da ga je neprijateljsko kamenje gotovo 
obasulo, te su ga ranjena morali odnijeti s bojišta. 

O daljnjim borbama Joakima Pektara nema potankih vijesti; samo 
se znade da se Joakim poslije borio s Babonićima, koji su držali velik 
dio zemlje između Gvozda i Kupe. Tu u ratu s Babonićima pogibe i 
Joakim: ubio ga u boju god. 1277. knez Stjepan Babonić. S njegovom 
smrću nestade i vlasti brata mu Nikole u Hrvatskoj i Dalmaciji. Ban 
čitave Slavonije je u studenom 1277. Henrik Gisingovac, a primorski 
ili hrvatski ban opet Pavao I knez Bribirski od plemena Šubić. 

No smrću Joakimovom nisu klonuli njegovi privrženici, ni zaspale 
njegove ideje. Mlađi brat kralja Ladislava, po imenu Andrija, koji se 
već od god. 1275. nazivao hercegom »čitave Slavonije i Hrvatske« ili 
bolje »čitave Slavonije, Dalmacije i Hrvatske«, Bude zaista određen da 
stupi u rodbinsku svezu s Habsburgovcima. U srpnju 1277. bili su u 
Beču poslanici kralja Ladislava, te su ondje 13. srpnja s njemačkim 
carem i kraljem Rudolfom utanačili savez proti češkomu kralju Ota- 
karu, te ujedno tom prigodom ugovorili da će mlađi kraljev brat Andrija 
oženiti Klemenciju, kćer cara Rudolfa. Malo zatim, u studenom iste 
godine sastadoše se Rudolf i Ladislav u Haimburgu; njemački car primi 
Ladislava i brata mu Andriju za svoje posinke, no zato mu morade 
ugarski kralj ponov obećati da će ga pomagati u odlučnom boju s 
češkim kraljem. Kad je nato car Rudolf god. 1278. spremao vojnu na 

Otakara, pozove i Ladislava da održi zadanu riječ. Ladislav mu posla 
u pomoć vojsku od 30.000—40.000 ljudi pod palatinom Matijom, i ugar- 
ska je vojska mnogo pridonijela kobnom porazu kralja Otakara kod 
Diirnkruta na Moravskom polju (26. kolovoza 1278). Zanimljivo je 
da su u tom ratu Gisingovci stajali uz češkoga kralja i pomagali ga 
proti svomu vladaru; naročito Ivan Gisingovac pljačkao je na austrij- 
sko-štajerskoj međi južno od Dunava. 

U isto doba dok je kralj Ladislav vojskom pomagao Rudolfa Hab- 
sburgovca i bitno pridonio padu češkoga kralja Otakara (II), bjesnio 
je rat u hrvatskim zemljama. Naročito naokolo Gvozda, na međi Hrvat- 
ske i Slavonije, vazda je bilo okršaja i krvi. Gatački knez Nikola, bivši 
primorski ban i brat Joakima Pektara, digao na noge čitavo svoje 
pleme, sve prijatelje i privrženike, pa se oborio na Baboniće da osveti 
smrt svoga brata. Uz kneza Nikolu, koji se još zove banom, pristali 
i Gisingovci, braća Ivan, Henrik i Nikola. Tako je sav zapadni dio Slo- 
vinske zemlje krvario od neprestanih borba između knezova i velikaša. 
Bila to potpuna anarhija: rat sviju proti svima. Gisingovci bili su uz 
to privrženici Otakarovi, dok su knezovi Babonići, od nedavna susjedi 
Habsburgovaca, pristajali uz Rudolfa. No Habsburgovcima bili su pro- 
tivni i Anžuvinci u Napulju, pa se tako i kralj napuljski Karlo I upleo 
u tu borbu. On je na početku kolovoza 1277. opremio dvanaest galija 
i poslao ih u Hrvatsku. Na čelu toga brodovlja bili su kapetan Jakov 
de Bursona i maršal Vilim Brunello; ti su vodili u Slavoniju plaćenike, 
naime 200 konjanika i 120 strijelaca. Da li je i ta četa sudjelovala u 
bojevima, nije poznato; no izvjesno je da je nastojanju tih napuljskih 
vojvoda pošlo za rukom, da ratujuće stranke izmire. 

Najprije se pogodiše Gisingovci s Babonićima. Bilo je to u Dubici 
na Uni dne 20. travnja 1278. Osim napuljskih vojvoda najviše je izmi- 
renju pridonio magistar Girard, poglavica božjaka u Ugarskoj i Sla- 
voniji. Poglaviti uvjeti mira bili su ovi: magistar Ivan Gisingovac i 
njegov rod opraštaju Babonićima (banu Stjepanu) sve ono, što su ti u 
ratu kome drago skrivili. Gisingovci ne će se nadalje radi smrti bana 
Joakima dizati na Baboniće niti pomagati Joakimovoj braći protiv njih, 
sve kad bi im to zapovjedio kralj ili kraljica, nego će im priteći u 
pomoć, ako bi Joakimova braća navalila na njih. Zarobljenike i taoce 
izmijenit će besplatno, osim zarobljenike magistra Nikole, brata bana 
Joakima, i grad Steničnjak, čija je stvar u ovom ugovoru ostavljena 
na stranu. Magistar Ivan Gisingovac i rodbina njegova na molbu voj- 
vode napuljskoga kralja, a uz privolu hrvatskoga hercega Andrije (ko- 
jemu je Ivan Gisingovac blagajnik), daju Stjepanu Baboniću i rodu 
njegovu dvije županije Pset, Goricu, Gaj, Drežnik, Novigrad i selo 
Petrinju. Za osiguranje mira daju obje stranke svoje sinove za taoce 
i to do Uskrsa dojduće godine 1279. Stranka, koja pogazi mir, platit 
će 2000 maraka globe. 

Tako se izmirili Gisingovci s Babonićima. No rat između Babo- 
nića i rođaka Joakima Pektara nastavio se, premda su prijatelji mira 
nastojali da se i među ovim rodovima postigne sporazum. Malo nakon 

utanačena mira sazvao je Gisingovac Nikola, ban čitave Slavonije, sabor 
Kraljevstva Slovinskoga (congregationem regni Sclavoniae) za 9. svibnja 
1278. u Zagrebu. Na taj sabor došla je sva sila nižega plemstva (mul- 
titudo copiosa), naročito iz prostrane Zagrebačke županije. Tu su slu- 
žbenici zagrebačkoga grada potanko izložili sve svoje stare pravice i 
povlastice, koje je onda ban ponovo potvrdio. U isto je doba i herceg 
Andrija u svibnju i lipnju 1278. stao izvršivati svoju vlast, izdavajući 
povelje ili sam ili preko svoga pokladnika Ivana Gisingovca. Među- 
tim je i napuljski kralj Karlo 21. kolovoza 1278. potvrdio pogodbu 
između Gisingovaca i Babonića, za koju veli da »služi na čast ugar- 
skomu kralju i kraljici i da je na dobro zemlje«. 

Nastojalo se još izmiriti Baboniće s braćom Joakima Pektara: Ni- 
kolom, Stjepanom i Pavlom. Čini se da je o tom radio i sam kralj 
Ladislav, a i vrli zagrebački biskup Timotej. Dne 9. lipnja 1278. izdade 
kralj Ladislav u prisutnosti svoje sestre Elizabete i mnogih duhovnih 
i svjetovnih velikaša u Čanadu vrlo znamenitu povelju knezu Stjepanu, 
bratu Joakima Pektara. On ga prima u svoju »osobitu milost« (in 
nostram gratiam specialem), imenuje ga svojim dvorskim sucem i 
županom mošonjskim i daje mu povrh toga još godišnju plaću od 1000 
maraka. Nadalje mu potvrđuje sva njegova imanja i posjede, koje je 
nekad držao brat njegov Joakim. Napokon obriče i prisiže kralj da ne 
će nikad opozvati te svoje darovnice, »osim ako bi poslije ovoga daro- 
vanja počinio takve izgrede, radi koji se moraju velikaši lišiti časti« 
(nisi tales excessus post datum praesentium commiserit... pro quibus 
honoribus spoliari debeant et privari). 

U gotovo isto doba, kad je kralj Ladislav primio Stjepana brata 
Joakima Pektara u svoju osobitu milost, nastojao je također da izmiri 
rod Joakimov s Babonićima. Bila bi to zadaća hrvatskoga hercega 
Andrije; no taj je negdje između srpnja i listopada 1278. umro, 
Stoga povjeri kralj taj posao vrlomu zagrebačkomu biskupu Timoteju, 
a njemu dade uz bok palatina Matiju, magistra templara Girarda, pre- 
pošta zagrebačkoga Mihajla, arciđakona sanskoga, dubičkoga i vrbav- 
skoga Girarda i goričkoga arciđakona Manfreda. Mirovni suci nađoše se 
na okupu u Zagrebu dne 16. studenoga 1278. Od Joakimove braće do- 
đoše sva tri: Nikola, ban čitave Slavonije, mošonjski župan i sudac 
kraljeva dvora Stjepan i magistar Pavao; Baboniće i njihovo pleme 
zastupahu ban Stjepan, knez Radoslav, knez Nikola Babonić i knez 
Vuk. Dugo se raspravljalo i natezalo, jer je ban Nikola bio tvrda srca, 
te nije htio ni čuti o izmirenju dok se ne osveti ubojicama svoga brata. 
Posrednici izlagahu kako se tim Kraljevstvo Slavonije do kraja poni- 
štuje i kako je naročito želja kraljeva da dođe do mira. Tek nakon 
duga nagovaranja smekša se srce bana Nikole, te privoli na mir. Glavne 
pogodbe bijahu: ban čitave Slavonije Nikola ustupa Babonićima u 


5 [Oni su imali svoje posjede u Turopolju. Na tom saboru dobili su svoju zasebnu 
organizaciju, koja je bila temeljem za razvitak »plemenite općine Turopolje«.] 

vječno imanje grad Steničnjak, a Babonići ustupaju Nikoli zemlju Zlat. 
Ban Nikola pristaje nadalje da Babonići zadrže svoja nasljedna i ste- 
čena imanja u Podgori, Sani i drugdje za koje imaju povelje; osim 
toga dopušta da Babonići zadrže Drežnik, obje župe Pset, Novigrad, 
Goricu i Petrinju, što im bijahu nedavno (20. travnja 1278) ustupili 
knezovi Gisingovci s privolom pokojnoga hercega Andrije. Ban Nikola 
ne može tražiti od ljudi (podanika) bojeva Babonića ni banskog kona- 
ka ni poreza od sedam dinara, ni druge banske poreze, jer ih je ban 
Joakim bio nemilo opljačkao. I ako bi kada ban Nikola htio u poslu 
banovine da potegne na odgovor Stjepana i Radoslava Babonića, neka 
to bude u nazočnosti bud biskupa bud kaptola. Obje stranke zaklinju 
se na raspelo da će tvrdo držati ovaj mir, koji će i kralj Ladislav 
potvrditi. Da li je to kralj Ladislav zaista učinio, nije izvjesno; no 1. 
srpnja zaprijetio je ostrogonski nadbiskup Vladimir na molbu zagre- 
bačkoga biskupa Timoteja crkvenim prokletstvom onima koji bi pre- 
kršili teškom mukom utanačeni mir. 


Ali mira ne bi ipak ni u Slavoniji ni u Ugarskoj, a kriv je tomu 
bio sam kralj Ladislav sa svojom majkom Elizabetom. Ladislav je bio 
od svoje majke, rođene Kumanke, vrlo zlo odgojen, te je kao mladić 
stao živjeti pustopašno i neuredno. Za svoju zakonitu ženu, Izabelu 
napuljsku, stao slabo mariti, a pomamio se za lijepim i raskalašenim 
Kumankama. Uopće je sasvim zavolio Kumane. A ti su još živjeli posve 
na nomadsku bez stalnih obitavališta, u svojim pustenim šatorima, pre- 
zirući kršćansku vjeru i držeći se svojih starih poganskih običaja. 
Često bi provaljivali u pitome krajeve ugarskih velikaša i crkvenih do- 
stojanstvenika, te bi nebrojene kršćane hvatali i vodili u ropstvo. Zulum 
Kumana dodijao napokon i rimskoj stolici. Papa Nikola III posla pod 
jesen 1278. zasebnoga legata, firmanskoga biskupa Filipa u Ugarsku da 
pokrene crkvene i političke reforme u toj zemlji. Isprva je kralj La- 
dislav kušao papinskomu legatu činiti zapreke; no poslije je ipak po- 
dupirao njegovo nastojanje da se Kumani uljude i privedu u krilo 
kršćanstva. Ljeti 1278. obećaše dva starješine kumanska u ime svojega 
puka da će svi, koji još nisu kršteni, primiti sveti krst i živjeti po 
odredbama crkvenim, da će nastavati u stalnim prebivalištima i držati 
se običaja kršćanskih, da će se okaniti robljenja i ubijanja, te vratiti 
sve zarobljenike i imanja oteta plemićima i crkvama. Nasuprot obeća 
kralj Kumanima, koje je proglasio ravnima ugarskim plemićima, da će 
im dati za stanovanje krajeve između Tise i Dunava i uz pritoke Tisine, 
koji su ostali pusti iza tatarske provale. No ne prođe mnogo, a nestalni 
kralj udario opet protivnom strujom. Kad je legat u rujnu 1279. u 
Budimu sazvao pokrajinsku sinodu da izradi reformu ugarskoga sve- 
ćenstva i da osigura prava crkve i svećenstva od nasilja svjetovnoga i 
od državne vlasti, zapovjedi kralj gradskomu sucu i građanima u Bu- 
dimu da ne puste prelate k legatu u kaštel i da im ni za novac ne dadu 
hrane. Pače kralj sam pođe među Kumane, primi njihov način življe- 
nja, te odnemari uz kumansku ljubavnicu svoju zakonitu suprugu, kćer 
napuljskoga kralja Karla I Anžuvinca. Kad je nato legat kaznio Ugar- 

sku interdiktom a kralja crkvenim prokletstvom, zarobi Ladislav god. 
1280. legata i predade ga Kumanima. No zato zarobiše opet velikaši 
kralja, te ga pustiše na slobodu tek onda kad je u kolovozu iste godine 
legatu dao zadovoljštinu i obrekao da će točno izvršiti sva prije zadata 
obećanja, a osobito odredbu proti krivovjercima. Jednako obeća 19. 
kolovoza 1280. i kraljeva mati Elizabeta koja se zove »starija kraljica 
Ugarske, herceginja Mačve i Bosne«. I ona obreče legatu Filipu da će 
u svojim oblastima Mačvi i Bosni, a i u županiji Požeškoj i Vukov- 
skoj izvršivati sve odredbe protiv krivovjeraca, a to će činiti i njezini 
podanici. 

Uz takve prilike u Ugarskoj nije čudo da nije bilo mira ni u 
Slavoniji. Najmoćnije tri kneževske porodice: Gisingovci, Joa- 
kimovci i Babonići ostadoše unatoč ugovorima od god. 1278. 
u međusobnoj zavadi. Svaka je od njih za sebe svojatala bansku čast, 
tako da su u isti mah po dva i tri bana, po jedan od svake porodice. 
Čini se međutim da je najmoćniji od svih bio Nikola Gisingovac koji se 
god. 1278. i 1279. zove »banom čitave Slavonije«. Smutnje, čini se, po- 
stadoše još veće kad se potkraj godine 1279. kao ban čitave Slavonije 
pojavio Petar Pakrački, sin kneza Benedikta, onaj Petar koji 
se bijaše pred nekoliko godina proslavio zajedno s Joakimom Pekta- 
rom boreći se za kralja Ladislava »proti Hrvatima i prekodravskim 
ljudima«, koji se htjedoše osloboditi kraljevske jurisdikcije. Petar Pa- 
krački već je 31. prosinca 1279. ban čitave Slavonije; kao takav sazvao 
je sabor ili opći zbor (generalis congregatio) Kraljevine Slavonije u 
Rovišće (Ryacha), u kojem uz ino »zajedno sa svojim drugovima i ple- 
mićima kraljevstva« (cum sociis et nobilibus regni) potvrđuje različita 
privilegija i darovnice. Možda je njegovu utjecaju pošlo za rukom, te je 
sklonio kralja Ladislava da 18. lipnja 1280. u Budimu izda povelju, u 
kojoj je izjavio da pokojni ban Joakim nije bio nevjeran izdajica, kako 
su ga njegovi protivnici razglasili, nego da je »magistar Joakim radi 
vjernosti svoje prema kraljevskoj kruni bio od svojih protivnika ubijen«. 

Čini se da su se zbog te kraljeve povelje primirila braća pokoj- 
noga Joakima Pektara. No za to je i dalje bjesnio rat između Gisin- 
govaca i knezova Babonića, kojima su se u to pridružili krčki i mo- 
druški knezovi Ivan i Dujam, kao i župan (knez) Gardun. Borba između 
tih porodica mora da je bila užasna, jer je dovela gotovo do rasula i 
krajnjega siromaštva Kraljevine Slavonije. Napokon se morao i tu umi- 
ješati sam kralj Ladislav, zapovjedivši knezovima Gisingovcima da se 
izmire sa svojim protivnicima. Bilo je to 30. listopada 1280. u gradu 
Ozlju. Tu se nađoše na okupu tri Gisingovca, magistar Ivan, župan 
Vrbasa i Sane, Nikola ban čitave Slavonije i vesprimski biskup Petar. 
Oni utanačiše mir s Babonićima (banom Stjepanom, knezom Radosla- 
vom, Nikolom i Stjepanom), krčkim knezovima Ivanom i Dujmom, 
kao i županom Gardunom. Obje zaraćene stranke oprostiše međusobno 
nanesene nepravde i štete, a Gisingovci obrekoše da ne će dirati u 
posjede knezova Babonića ni u imanja župana Garduna. Ugovor mira 
potvrdio je i zagrebački kaptol 17. studenoga 1280. 

Ali Slavonija uza sve to nije dočekala mirnih dana, jer je sama 
kraljica mati Elizabeta, »herceginja čitave Slavonije«, gazila pravo i 
zakon. Kao vlasnica županija istočnoslavonskih: Vukovske, Požeške i 
Virovitičke uskraćivala ona dohotke i stezala prava zagrebačkoga bi- 
skupa Timoteja. Osobito njezini podanici u Virovitičkoj županiji, žitelji 
Virovitice i Lipove, ne htjedoše zagrebačkomu biskupu plaćati dese- 
tine. Nato je čazmanski prepošt Jakov, po nalogu papinskoga legata 
Filipa, spomenute žitelje tri put pozvao da svoju dužnost vrše; no oni 
se njegovim pozivima ne odazvaše. Napokon na same Svisvete 1280. 
prepošt čazmanski Jakov po nalogu papinskoga poslanika kazni ne- 
pokorne žitelje crkvenim kaznama. Služeći naime na rečeni dan u crkvi 
sv. Duha u Čazmi misu, iza evanđelja rečeni prepošt žitelje Virovitice 
i Lipove s dvadeset i četiri glavara, starješine i prisežnika tih dvaju 
sela svečano udari crkvenim proklestvom, te imena prokletih izbroji 
redom; a nakon toga proglasi crkveni interdikt za čitavu zemlju, koja 
je pripadala državini kraljice majke Elizabete (totam terram dominae 
reginae senioris ecclesiastico subieci interdicto). 

Lice: Kuna trči na desno, između dvije zvijezde. Natpis: u dvostrukom vijencu bisera: »Moneta 

regis p(ro) Sclavonia«. Naličje: Patrijarhalni (dvostruki) krst na podnožju, s obje mu strane 

dvije okrunjene glave, jedna gledajući u drugu; gore desno zvijezda, lijevo polumjesec. U polu- 

mjesecu cvijetak. Sigle: R L (rex Ladislaus). Ćiro Truhelka tvrdi da se natpis na banovcima mora 
ovako čitati: »Moneta regis p(er) Sclavonia(m).« 





Tako je uz druge nevolje ubogu Slavoniju potkraj godine 1280. 
zatekao još i crkveni interdikt. Sad se tek razgoropadiše knezovi i vla- 
stela slovinska. Najljuće su bjesnili upravo Gisingovci, braća Nikola 
i Henrik. Oni se oboriše na zagrebačkoga biskupa Timoteja, po svoj 
prilici da ugode kraljici majci. Stadoše mu grabiti imanja, kao župa: 
niju Garešnicu i grad Garić. Uzeše pače u svoju službu razbojnike i 
hajduke s kojima nastojahu zatrti zagrebačkoga biskupa. Najgore je 
pustošio neki hajduk Wryz (totius regni praedo et publicus latro) koji 
je biskupovo mjesto Vašku kod Drave gotovo sasvim uništio i žitelje 
rastjerao. Pet žena izagnao je sred najveće zime iz njihovih kuća, te 
su se nevoljnice smrzle. Gisingovci opet pobirali mjesto biskupa dese- 
tinu, vodili u sužanjstvo podanike i službenike biskupove, pa ih onda 
dali mučiti od hajduka Wryza. To napokon dodija biskupu Timoteju, 
koji je 13. ožujka 1281. sam svojim očima morao gledati, kako mu i 
Vaška bila grozno poharana i uništena. Biskup Timotej iz Vaške pođe 
u Viroviticu, i ondje 25. ožujka 1281. udari crkvenim prokletstvom sva 
tri Gisingovca (bana čitave Slavonije Nikolu, župana Sane, Vrbasa, 
Garića i Gorice Ivana, i Henrika), a i njihove privrženike i pomagače, 
na čelu im spomenutoga već hajduka. 

Potpuna anarhija u Ugarskoj i Slavoniji potrajala je tako i dalje. 
Mjesto Gisingovca Nikole, koji je bio izopćen iz katoličke crkve, bio je 
sada banom čitave Slavonije Petar Pakrački (1280—1283). On je 
revno pomagao kraljicu majku Elizabetu, koja se je uto (1282—1283) 
još uvijek zvala »herceginja čitave Slavonije, Mačve i Bosne«, te je uz 
to neposredno upravljala istočnoslavoskim županijama: Vukovskom, Po- 
žeškom i Virovitičkom. Možda po njezinu naputku ili bar u sporazumu 
s njom podijelio je kralj Ladislav potkraj godine 1283. Mačvu i Bosnu 
svomu šurjaku Stjepanu Dragutinu, kojega bijaše brat Uroš II Milutin 
lišio srpskoga prijestclja. U isto vrijeme obasuo je Ladislav slavonskoga 
bana Petra častima i imanjima, sve radi njegovih zasluga stečenih u 
borbi s prekodravskim nezadovoljnicima u Slavoniji. Još 24. travnja 
povratio je kralj banu Petru posjed Oziag u Baranskoj županiji; poslije 
opet darovao mu je županiju Garešnicu i grad Garić, što je nedavno još 
pripadalo biskupu zagrebačkomu. Po tom sudimo da je sve još god. 
1283. trajao razdor između kraljevske porodice i zagrebačkoga biskupa. 
Tako se je ban Petar milošću kralja Ladislava silno podigao, te se u 
listopadu 1283. ponosito pisao »Petar, ban čitave Slavonije, župan Ba- 
ranje i Garešnice«. Njegova imanja sterala su se po velikom dijelu 
istočne Slavonije: on je držao zemlje u županiji Baranjskoj, Požeškoj 
i Križevačkoj, a bio je jamačno protivnik biskupa zagrebačkoga, jer je 
primio njemu oteta imanja i župe. 

Po svem se čini da je kralj Ladislav zajedno s majkom Elizabetom 
prkosio rimskoj stolici, te da je slabo mario za interdikt kojim bijaše 
kažnjena oblast njegove majke. K tomu je upravo u to vrijeme održao 
sjajnu pobjedu nad Kumanima u Ugarskoj. Otkad se naime stalo 
raditi da se Kumani pokrste i priviknu uređenu životu, zavladalo je 
među njima nezadovoljstvo. Pače godine 1282. digoše se oni na kralja 
pod svojim vođom Oldamurom. No Ladislav zatraži pomoć u austrij- 
skoga vojvode Albrechta I, sina cara Rudolfa Habsburškoga, te primivši 
je svlada Kumane u krvavom boju kod jezera Hood, Segedinu na sje- 
veroistoku. Nato ih pokori, premda su mnogi od njih, ostaviv svoje 
porodice i svoje blago, pobjegli k nogajskim Tatarima. 

Potkraj god. 1283. bilo je stanje u Slavoniji tako nesnosno da je 
knez Ivan Okićki, sin kneza Jaroslava, svoj grad Lipovac kod Samobora 
prodao Radoslavu Baboniću, jer ga nije mogao dalje držati. U dotičnoj 
povelji kaže knez Ivan izrijekom da je njegov grad Lipovac s kotarom 
radi neprestanih ratova ostao »zapušten i lišen svojih stanovnika« 
(propter guerram diuturni et impacati temporis desolatis et habitatori- 
bus suis destitutis). Jamačno je nevoljnim prilikama mnogo pridonijelo 
što je već od god. 1281. čitava Slavonija bila udarena crkvenim interdik- 
tom. Napokon stade kralj Ladislav zajedno s majkom Elizabetom na- 
stojati da crkvene prilike u Slavoniji uredi. Sama kraljica Elizabeta 
izjavi u jednoj ispravi, koju je izdala u Viroviti 16. studenoga 1283, 
da je bila krivo obaviještena u pogledu desetine (plodina, vina, kuno- 
vine itd») od mjesta Virovitice i Lipove, a i čitave Virovitičke županije. 
Kraljica priznaje kako je vjerovala da ta desetina njoj pripada; no 
budući da su je i crkvenjaci i svjetovnjaci uputili da rečena desetina 

ide crkvu zagrebačku, ona je vraća biskupu i njegovoj crkvi. Tim bi 
utrt put izmirenju između kraljevske porodice i zagrebačkoga biskupa. 
Slijedeće godine 1284. dne 24. svibnja naloži kralj svojoj majci da 
povrati crkvi zagrebačkoj mjesto Vašku koje joj bijaše nepravedno 
otela. Malo zatim, dne 7. Benia 1284. potvrdi kralj Ladislav, a posebice 
istoga dana i njegova supruga Izabela, da se kraljica mati izmirila i 
pogodila sa zagrebačkim biskupom Timotejem, te mu povratila dese- 
tinu Virovitice i Lipove, a i čitave Virovitičke županije. Uopće je Ladi- 
slav u drugoj polovici god. 1284. sve moguće činio E ugodi zagrebač- 
komu biskupu. Dne 7. lipnja povrati mu za njegovu vjernost i primljene 
službe županiju Garešnicu, 25. kolovoza potvrdi mu grad Garić koji 
mu bijaše prigodom svoje krunidbe darovao; 15. rujna napokon obznani 
kralj svim plemićima i drugim ljudima u županiji Garešnici da je 
biskupu Timoteju opet podijelio tu županiju, i da će on odsad vršiti 
. i primati dohotke od nje. Tako se potkraj godine 1284. izmirila 
raljevska porodica sa zagrebačkim biskupom; u isti čas nema više 
Petra Pakračkoga kao bana čitave Slavonije, tu čast vrši odsad opet 
Ivan Gisingovac, dok mu je brat Nikola postao palatinom. 

Na početku god. 1285. snađe Ugarsku ljuta nevolja. Oni Kumani, 
koji bijahu pribjegli k nogajskim Tatarima, provališe zajedno s njima 
oko nove godine u Ugarsku, opustošiše grozno svu zemlju do Pešte 
i Šipuške županije, te poubijaše tisuće muževa, žena i djece ili ih odve- 
doše u ropstvo. Provalnici biše napokon ipak suzbijeni; no nakon toga 
stade opet kralj Ladislav ugađati Kumanima više nego ikad prije. On 
poče ponovo zalaziti među njih, te ljubakati s njihovim ženama. Svoju 
zakonitu suprugu, napuljsku kraljevnu Izabelu (Elizabetu), koja je 
još prošle godine utjecala i u državna poslove, zanemari posve, pače 
je zatvori u samostan na Margaretinu otoku između Pešte i Budima, 
gdje je mnogo stradala i oskudijevala. Čini se da se u to zavadio i s 
rođenom majkom svojom, čemu je mnogo pridonio neki njezin po- 
uzdanik Jakov Ponićev. 

Nestašnost i raskalašenost kralja Ladislava iznova je uzburkala 
čitavu Ugarsku i Slavoniju. Ostrogonski nadbiskup Vladimir više se 
puta obraćao na rimskoga papu, iznoseći oštre tužbe i tegobe proti 
kralju. Mnogi velikaši u Ugarskoj i Slavoniji opet se dizali na kralja, 
pače mnogi pomišljali i na to da se Ladislav zbaci s prijestolja. Među 
tima ističu se osobito Gisingovci koji se neprestano s kraljem svađaju 
i mire. Čini se međutim da je kralju god. 1285. pošlo za rukom svladati 
sve nezadovoljne velikaše. No sad se digao protiv njega novi protivnik, 
naime Andrija Mlečanin (Lombardac), unuk kralja Andrije. Još 
otac njegov Stjepan bijaše ga god. 1271. u svojoj oporuci odredio za 
svoga nasljednika i testamentarno mu ostavio naslov hercega slavonsko- 
ga (hrvatskoga). Sada je želio taj herceg Andrija ostvariti svoje pravo 
na ugarsko prijestolje. Tu će mu pomagati njegova majka Tomasina i 
ujak Albertin Morosini (Mauroceno) sa svojim prijateljima u Mlecima. 
No Andrija iščekivao je pomoći i od Mletačke Republike. U svibnju 
1286. traži on pomoć i savjet u mletačkoga dužda. Mletačko je vijeće 
spremno pomoći svojemu građaninu; jedino ne zna kakva da bude 

ta pomoć. Gotovo u isto vrijeme približio se Andrija i goričkomu grofu 
Albertu. Dne 6. lipnja 1286. sklapaju u Divinu (Duino) gorički grof 
Albert i Mlečanin Albertin Morosini ugovor, kojim potonji kao puno- 
moćnik »svijetloga gospodina Andrije, Božjom milošću hercega slavon- 
skoga« (pro illustri domino Andrea, dei gracia duce Sclavoniae, nepote 
olim serenissimi domini Andree regis) obećaje da će se vojvoda Andrija 
oženiti grofovom kćerju Klarom. Tom zgodom bijahu svjedoci ugovo- 
ra: mletačka gospoda Albertin Morosini i Marin Pasqualigo za hercega 
Andriju, zatim plemeniti muž Hugo od Divina i Jakov de Ragonia, koji 
su također u crkvi sv. Ivana taj ugovor potvrdili prisegom. 

Iz svega se toga razabire da je herceg Andrija god. 1286. ozbiljno 
radio da se s pomoću Mletačke Republike i goričkih grofova stekne 
prijestolje u Ugarskoj i Hrvatskoj. Ne ima sumnje da je Andrija pri 
tom nastojanju našao privrženika između nezadovoljnih velikaša ugar- 
skih i hrvatskih. Izvjesno je da je Andrija i u Ugarsku provalio, bud 
da sjedne na prijestolje, bud da zavlada bar nekim dijelom države. 
No kralj Ladtijag i njegovi privrženici suzbiše sretno i taj put namet- 
nika. Herceg Andrija ovladao je doduše jednim dijelom države, pače je 
predobio Gisingovce, imenovavši Henrikova sina Grgura, svojim »ma- 
gistrom dapiferorum« (lipnja 1287); no poslije ne mogaše se održati 
proti jačemu kralju Ladislavu. On bi napokon prisiljen da zajedno sa 
svojom porodicom bježi iz Ugarske u susjednu Austriju, gdje je našao 
zaklona i opskrbe u habsburškoga vojvode Albrechta I. U njega je 
Andrija ostao kao bjegunac sve do smrti kralja Ladislava.“ 

Ladislav bijaše sretno odvratio pogibelj, koja mu bijaše zaprijetila 
od Andrije Mlečanina. No zato se sada diže na njega rimski papa Hono- 
rije IV, kojemu bijahu dodijali vječiti vapaji iz Ugarske. On zaprijeti u 
ožujku 1287. kralju crkvenim kaznama, pače i križarskim ratom protiv 
pogana, Tatara i drugih Muhamedovaca, koje je kralj zaštićivao. Bule 
papinske ne biše doduše odaslane, jer je Honorije IV uto umro. No 
zbor kardinala podhvati se barem zadaće da izradi slobodu zarobljenoj 
kraljici i da joj se povrate oteti dohoci. U to ime obratiše se oni 2. 
kolovoza god. 1287. na ostrogonskoga nadbiskupa Vladimira, kojemu 
poslaše i poslanicu pripravljenu od pape Honorija IV. Zanimljivo je da 
se zbor kardinala obratio također na braću Gisingovce (vesprimskoga 
biskupa Petra, i braću njegovu Ivana, Nikolu i Henrika), neka rade 
sporazumno s ostrogonskim nadbiskupom da se kraljica Izabela oslo- 
bodi sužanjstva u manastiru na Margaretinu otoku. 

Spisi kardinalskoga zbora biše pročitani u državnom saboru u Bu- 
dimu na početku prosinca 1287. Svi nazočni duhovni i svjetovni velikaši, 
a i plemići zaključiše da se kraljici imadu povratiti svi dohoci koji 
je idu. Malo zatim obeća i sam kralj kod Ostrogona da će se popraviti 
i okajati sve što je dosad zlo uradio; pače u lipnju 1289. izmirio se na 
državnom saboru u Fuenu sa svojom zakonitom suprugom. No već 


4 [Andrija se u početku 1289. iskrcao u mletačkom Zadru i pošao na sjever. U 
Štrigovu, u Međimurju, zarobio ga je neki velikaš i predao na čuvanje austrijskom 
hercegu Albrehtu I.] 

slijedećega proljeća podigao je papa Nikola IV iznova tužbe protiv 
kralja da je prigrlio običaje Tatara i Kumana, da je svoju suprugu 
odvrgao i da je tim narušio mir u državi. Papa odluči opet svoga legata 
poslati u Ugarsku »da dovede kralja od krivoga puta bludnje na put 
istine i vjere, te da ga povrati obredima kršćanske religije«. Uz to će 
nastojati da ga izmiri sa suprugom. No prije nego što je legat pošao na 
put, stigla je kralja Ladislava smrt. 

Kako je Ladislav živio tako je i umro. Zanemarivši posve svoju za- 
konitu suprugu, bacio se u krilo Kumanima, te ljubakao s njihovim 
lijepim, no raskalašenim ženama. Lutajući s kumanskim vođama po 
Biharskoj županiji, utaborio se nedaleko od utvrde Korčsszega. Noću 
10. srpnja god. 1290. provališe tri Kumana u njegov šator, te ga umoriše. 

Vladanje kralja Ladislava bijaše gotova nesreća za Ugarsku i Sla- 
voniju. Više plemstvo preotelo posve mah i privelo državu do rasula. 
Poganski Kumani, koje je Ladislav najviše volio, počinjali su svojom 
obijesti silne izgrede i bezakonja; Židovi pak, koji su uzeli u zakup sav 
prihod kraljevske blagajne, isisivali su narod, oglobili ga i upropastili. 
Bolnim riječima oplakuje tužnu sudbinu Ugarske tadanji papa Nikola 
IV. »Kraljevsko prijestolje«, bugari on, »stenje pod pritiskom, a budući 
da je kralj izgubio sav ugled, to se u državi otimlju ne samo imanja vjer- 
nika, nego se plijene i crkveni posjedi i pobožne zaklade. Bogu je plakati 
kolika pogibelj prijeti spasu duša, jer se ljudi grozno ubijaju i tvore 
nebrojena zla.« Ugarski ljetopisac Ivan Turčanski priča opet o kralju 
Ladislavu ovako: »Za njegova vladanja počela je Ugarska padati s 
visine moći svoje. Radi domaćega razdora gradovi su opustjeli, sela 
ostadoše spaljena, a mira i sloge ponestade. Bogataši osiromašiše, ple- 
mići jer prometnuše se u nevoljne kmetove. U to doba biše također 
i dvokolice uvedene, a narod ih prozva kolima Ladislavovima, jer je 
radi sveudiljnog haračenja i robljenja ponestalo tegleće stoke, pa su 
mjesto nje morali uprezati u kola ljude.« 

Od god. 1278. pak za čitavog daljnjeg vladanja kralja Ladislava 
bio je primorskim banom (Hrvatske i Dalmacije) bribirski knez _Pa- 
vao I od plemena Šubić. Dok je Ugarska sa Slavonijom krvarila od 
neprestanih borba i smutnja, Hrvatska na jugu Gvozda uživala je za- 
jedno s Dalmacijom priličan mir. To je bila zasluga moćnoga i vrloga 
bana Pavla i njegove braće Jurja I, i Mladina I, koji je ovladao svim 
dalmatinskim gradovima (osim mletačkoga Zadra) u primorju, te izra- 
dio da su ti gradovi birali njegovu braću za svoje knezove. Osim toga 
pokorio je ban Pavao i Omišane, te stao na kraj njihovu gusarenju. 
Ali radi Omiša bijaše ban Pavao došao u sukob s Mletačkom Republi- 
kom, koja je također svojatala grad Omiš radi sigurnosti svojih otoka 
Brača i Hvara. Ban napokon posla svoje poslanike u Mletke, koji 14. 
svibnja 1290. utanačiše mir s mletačkim duždom Petrom Gradonigom 
na tri godine. Braća bribirska: ban Pavao I i knezovi Juraj I i Mladin I 
zavjeriše se da ne će uznemirivati Mlečana niti sami, niti preko Omi- 
šana, niti kroz svoje ostale podanike, nego da će ih pustiti u miru i 
sigurnosti kako na kopnu tako na moru. Osobito ne će dirati u otoke 
Brač i Hvar, kao ni u mletačke brodove koji plove po Jadranskom 

moru. Krstareći po moru prema Mlecima ne će ići dalje od Ancone 
(duž talijanske obale) ni od otoka Unije (Nia, Ania) kod Cresa na 
hrvatsko-dalmatinskoj strani. Još obećaše Bribirski knezovi da će dal- 
matinski gradovi Trogir, Split i Šibenik, a i pojedini građani Zadra 
jamčiti sa 20.000 mletačkih dinara da će se taj mir tvrdo držati i sve 
pogodbe njihove. S druge strane obreče opet dužd za se i za Mletačku 
Republiku da ne će dirati ni u osobe ni u stvari bud Bribirskih knezova 
bud Omišana, nego da će ih pustiti mirne i sigurne kako na moru tako 
i na kopnu. 

U Bosni javio se kao ban god. 1287. opet Prijezda, rođak ne- 
kadanjega bana Matije Ninoslava. Prijezda je 8. svibnja spomenute 
godine boravio u župi Zemaljniku kod Vrbasa, te je s privolom velikaša 
i plemića svoje države upravo tu župu darovao svomu zetu Ladislavu, 
pin sinu bina Stjepana Babonića. Darovnicu očevu blago- 

otno prihvatiše sinovi bana Prijezde, po imenu Stjepan, Prijezda i 
Vuk. Ban Prijezda malo je nakon toga umro, jer se već 23. srpnja 1290. 
njegovi sinovi, »plemeniti muževi Stjepan i Prijezda«, spominju kao 
banovi bosanski. 


ANDRIJA III MLEČANIN 
1290 — 1301 


Kralj Ladislav Kumanac, koji je umro u svojoj dvadeset i osmoj 
godini, nije za sobom ostavio djece. Kako je i njegov mlađi brat 
Andrija umro još u jeseni 1278, to je sada jedini muški potomak 
porodice Arpadovića bio Andrija Mlečanin, unuk kralja Andri- 
je II i njegove žene Beatrice. Taj Andrija, koji se još za Ladislava 
ponosio naslovom slavonskoga hercega i smatrao baštinikom ugarsko- 
ga i hrvatskoga prijestolja, živio je od nekoga vremena kao bjegunac u 
Austriji, gdje ga bijaše vojvoda Albrecht I k sebi primio. No austrijski 
vojvoda držao je svoga gosta u nekoj časnoj uzi, bojeći se da mu ne 
bi umakao. 


Odmah nakon smrti Ladislava Kumanca složiše se inače spori veli- 
kaši ugarski, te proglasiše za kralja Andriju Mlečanina. Na poziv njihov 
ostavi on, kako se priča, potajno i odjeven u kaluđersko odijelo grad 
Beč i pohita u Ugarsku. Pokušaj nekih njegovih protivnika da ugrabe 
krunu sv. Stjepana i da tim zapriječe njegovu krunidbu, osujeti opre- 
zni prepošt biogradski Teodor Rumi, koji je poslije postao njegov 
potkancelar. Već 28. srpnja 1290, osamnaest dana nakon smrti njegova 
predšasnika, okrunjen bi Andrija u Stolnom Biogradu. Podigao se do- 
duše neki Ugrin koji se proglasio za pokojnog brata kralja Ladislava 
i stekao nešto privrženika; ali taj lažni Andrija lako bi svladan i utopi 
se nato u nekoj rijeci u Poljskoj. 

Međutim digoše se na Andriju Mlečanina žestoki njegovi protivnici 
izvan njegove države. Austrijski vojvoda Albrecht bijaše za njegova 
predšasnika osvojio više međašnih gradova ugarskih (Požun, Trnovo), 

među njima i glavne zamke Gisingovaca, pa se sada kratio te krajeve 
povratiti. Pače otac njegov, kralj i car Rudolf, prisvajaše neku 
vrhovnu vlast nad Ugarskom. Taon sam bio je još kao grof nekad svje- 
dokom, kad su god. 1241. poslanici kralja Bele IV očitovali pred 
Fridrikom II, da bi ugarski kralj rado priznao vrhovnu lensku vlast 
njemačke države kad bi sam car ili barem njegov sin došao u pomoć 
Ugarskoj proti Mongolima. Upirući se na to očitovanje, proglasi Ru- 
dolf Ugarsku ispražnjenim lenom državnim te je podijeli 31. kolovoza 
svomu sinu Albrechtu, vojvodi austrijskomu. Dakako da je Rudolf za- 
boravio na to da njemački car Fridrik II nije ispunio pogodbe, pod 
kojom je kralj Bela dao onu izjavu. Uostalom ni Albrechtu nije bilo 
do toga da ovlada čitavom Ugarskom koliko više da steče neko pravo 
po kojem bi se mogao uplitati u poslove ugarske, a uz to bi zadržao 
i osvojene međašne oblasti. 


No proti Rudolfu i Albrechtu podiže se rimski papa Nikola IV 
koji je prema davnim nazorima rimske stolice smatrao Ugarsku za 
svojinu rimske crkve. On opomenu kralja Rudolfa i sina njegova da 
se ne drznu dirati u prava rimskoga pape, kojega zapada popuniti 
ispražnjeno prijestolje u Ugarskoj. Uza sve to bijaše se Andrija sam 
učvrstio na ugarskom prijestolju. Najveći dio hrvatskih i ugarskih 
velikaša bijaše se okupio oko njega, između njih i Gisingovci koji su 
se nadali da će uz moćnoga kralja opet zadobiti svoja posjedovanja, 
oteta njima od austrijskoga vojvode. Oni se s toga priljubiše što jače 
novomu kralju: Nikola postade palatinom i šimeškim županom, brat 
njegov Ivan dobi čast magistra tavernicorum i poslije župana šopron- 
skoga, Henrik pak proglašen bi za bana čitave Slavonije. 

Da bi svim svojim protivnicima pomrsio osnove, podijelili Andrija 
na državnom saboru u Stolnom Biogradu u veljači 1291. ugarskim 
staležima nove koncesije kojima njihovu vlast znatno raširi, a kralja 
još zavisnijim od njih učini. On obreče da će svake godine sazvati 
državni sabor u Stolni Biograd, na koji će dolaziti ne samo velikaši i 
dostojanstvenici nego i obični plemići, i na kojem će se raspravljati o 
stanju države, te osobito ispitivati uprava vrhovnih župana. Nadalje 
obeća da će najviše državne časti, kao mjesto palatina, potkancelara, 
magistra tavernicorum i dvorskoga suca popunjavati samo po savjetu 
plemstva, da ne će županija u baštinu davati, da ne će služaba ni 
gradova (utvrda) darivati strancima, ni poganima, a ni neplemićima 
i da ih ne će primati u svoje vijeće. Crkvama, plemićima i Sasima ne 
će dodijavati daćama koje god vrsti ni priselicom, a uz to vratit će 
crkvi sve što joj je oteto. Vrhovni župan neka sudi sud zajedno sa četiri 
plemića svoje županije a i palatin, kad putujući sudi, neka izdaje odlu- 
ke zajedno s njima i s podžupanom. Uz to bi određeno da se svi plemići 
i erdeljski Sasi moraju podići na oružje i pohitati pod kraljevsku za- 
stavu, ako bi koji strani vladar navalio na Ugarsku ili ako bi koji dio 
države uskratio kralju posluh i pokornost. 

Potonja odredba, za koju se osobito zanimahu Gisingovci, bijaše 
očito uperena proti austrijskomu vojvodi Albrechtu. I zaista je Andrija 
zahtijevao od njega da mu vrati sve zemlje i gradove, koje bijaše 
Ugarskoj ugrabio. Kad se vojvoda tom zahtjevu odupro, navijesti mu 
kralj rat, proglasi opći ustanak i razvi u stolno-biogradskoj crkvi držav- 
nu zastavu. U sredini srpnja 1291. pređe brojna vojska ugarska rijeku 
Leithu i poplavi čitavu ravnicu do Beča i Novoga Mjesta. Vojvoda 
Albrecht ne bijaše dovoljno jak da na otvorenom polju dočeka ugarsku 
vojsku, koja je brojila oko 80.000 momaka. On se zato zatvori u Beč, te 
morade skrštenih ruku gledati kako je ugarska vojska sve nackolo 
harala i plijenila. Tvrdoga Beča ne mogoše dakako ugarski konjanici 
osvojiti. Ali predgrađe bi spaljeno i mnoge manje utvrce csvojene. 





ANDRIJA III 


Iz augsburškog izdanja kronike Ivana Turčanskoga. 


Napokon dođe ipak do mira (u Hainburgu). Dne 28. kolovoza pro- 
glasiše pouzdanici obiju stranaka (nadbiskup ostrogonski Vladimir i 
kaločki Ivan s ugarske — biskupi Wernhard posanski i Leopold sekavski 
s austrijske, zatim po dva plemića od svake strane), što bijahu utana- 
čili: Albrecht morade vratiti sve u Ugarskoj osvojene gradove i zamke, 
osobito Požun, Trnovo i Gising (Nćmet-Ujvar); no zato će se svi gradovi 
i zamci, koji ne pripadaju neposredno kralju, razvaliti, a osobito zamci 
Gisingovaca iz kojih su ovi tako često napadali na austrijsku i štajer- 
sku zemlju. Svi zarobljenici pustit će se na slobodu, a privrženicima 
Albrechtovim u Ugarskoj podijelit će se amnestija. 

Tim mirom, a i savezom što ga je Andrija ugovorio s vojvodom, osi- 
gurao je međe svoje države na zapadu. Kralj je snovao sada o tom 
kako da doprati svoju majku Tomasinu Morosini iz Mletaka i da onda 
zajedno s njom i s ujakom Albertinom stane uređivati svoje vladanje. 

Prvih dana mjeseca rujna 1291. bijahu Tomasina i Albertina na poča- 
snom brodu pošli iz Mletaka u Dalmaciju. Mletačka vlastela opremiše 
sjajno svoje sugrađane, jer očekivahu veliku korist od njih. Poslije 
18. rujna stigoše u mletački Zadar, gdje je bio knezom njihov rođak 
Rogerije Morosini. Četiri gradska vijećnika zaploviše na najljepšem bro- 
du na more da ih pozdrave. Grad im pokloni sto janjaca, sto mjerica 
boljega vina i prodade im sto mjera žita. I Trogirani, čuvši za njihov 
dolazak, bijahu još 18. rujna zaključili da pošalju na općinskoj galiji 
pred njih četiri gradska plemića, koji će im u ime općine također da- 
rovati sto janjaca, sto mjerica boljega vina i prodati sto mjera žita. 
Iz Zadra bilo je majci i ujcu kraljevu kroz Hrvatsku i Slavoniju 
poći u Ugarsku. No kako će prolaziti kroz krajeve tuđe i nepoznate, u 
kojima je bilo i protivnika Andrijinih? Kralj im bijaše već prije poslao 
u susret u primorske strane nekoga Ugrina, ali toga bijahu zarobili ne- 
prijatelji njegovi. Sada zapovjedi kralj banu Radoslavu Baboniću, da 
oslobodi Ugrina. Radoslav obori se na protivnike kraljeve s vojskom 
te oslobodi zarobljena Ugrina. U tom okršaju bijaše ban izgubio jed- 
noga svoga rođaka i pet vojnika; ranjenih bijaše sva sila. Uza sve to 
ne bijaše Ugrin dosta jak da dovede kraljevu majku i ujaka u Ugar- 
sku. Sam kralj ne mogaše njima osobno doći u susret, jer je bio za- 
okupljen drugim državnim poslovima. I opet priskoči ban Radoslav. 
»On skupi svoje sile (čete), pak ne štedeći truda ni troška dovede 
kraljevu majku unatoč zasjedama neprijatelja sa svom dužnom počasti 
svečano u kraljevstvo, potrošivši pri tom golemu svotu novaca.« 
Nema dvojbe da su glavni protivnici kraljevi u to doba bili opet 
Gisingovci, koji ne mogoše oprostiti Andriji što je prema uvjetima mira 
s vojvodom Albrechtom dao razvaliti gradove i zamke njihove. Oni kre- 
nuše vjerom Andriji, te se još u drugoj polovici 1291. prikloniše napulj- 
skoj kraljici Mariji i njezinu sinu Karlu Martelu. Njima se pri- 
družiše jamačno i drugi hrvatski i slavonski velikaši, tako da je već 
potkraj 1291. hrvatsko kraljevstvo bilo podijeljeno na dva tabora. Dok 
su mnogi velikaši stali uz napuljskog kraljevića, ostali su gotovo svi 
gradovi i hrvatski i dalmatinski vjerni kralju Andriji. Među hrvatskim 
gradovima ističe se osobitom odanošću prema njemu slobodna općina 
Gradec u Zagrebu zajedno sa svojim građanima, dok je nasuprot zagre- 
bački biskup Ivan stupio u kolo najodrešitijih protivnika Andrijinih. 
Kraljica Marija osnivala je svoje pravo na ugarsko i hrvatsko prije- 
stolje na tom, što je ona bila rođena sestra pokojnoga kralja Ladislava 
Kumanca. No ni ona ni njezin suprug Karlo II iz porodice Anžuvinaca 
nisu tražili prijestolja za sebe, nego za svoga sina Karla Martela. Kako 
je međutim napuljski kralj Karlo II bio zabavljen neprestanim 
ratom u Siciliji da osveti sicilsku večernju, bio bi se morao okaniti 
svih svojih osnova glede Ugarske da ga nisu izdašno pomagali rimski 
pape. Ta oni bijahu Anžuvince dozvali na napuljsko prijestolje, a sada 
im odlučiše namaknuti i ugarsko, za koje vjerovahu tvrdo da njima 
ide s njim raspolagati. 
Još 8. rujna 1290. dade papa Nikola IV po svom legatu okruniti 
napuljskoga kraljevića Karla Martela za kralja. Od toga časa radi on 

zajedno s kraljem Karlom II i kraljicom Marijom da mu i pribave 
prijestolje. Papa zato šalje u Ugarsku svoga legata, biskupa Benvenuta 
Eugubina, zatim prijeti njemačkomu caru Rudolfu i sinu njegovu voj- 
vodi Albrechtu. U isti mah rade i papa i napuljski kralj sa suprugom 
svojom svima silama da odvrate ugarske i hrvatske duhovne i svjetovne 
velikaše od kralja Andrije i da ih predobe za svoga štićenika. U Sla- 
voniji nastoje ugoditi Gisingovcima, koji su se ionako odmetnuli od 
Andrije; u Hrvatskoj i Dalmaciji polažu najveće nade u Bribirske kne- 
zove, u slavnoga primorskoga bana Pavla I i njegovu braću Jurja Ii 
Mladina I. Ta bribirski su knezovi rođaci ili barem svojaci napuljske 
kraljevske porodice, te je naročito Juraj I, »knez dalmatinskih gra- 
dova«, već i prije koji put (1285, 1290) boravio u Napulju na dvoru 
Anžuvinaca. Još potkraj god. 1291. šalju napuljski vladari žita u Hrvat- 
ui Dalmaciju da se- hranom opskrbe gradovi bana Pavla i njego- 
ve braće. 


Još jače razmahala se agitacija za Karla Martela god. 1292. Napulj- 
ski kralj Karlo II bio je tada sa suprugom i sinom u gradu Aixu u 
Provenci (danas jugoistočna Francuska). Dne 5. siječnja podijeliše 
kralj Karlo II sa suprugom Marijom svojemu vjernomu plemiću Ivanu 
Gisingovcu, sinu bana Henrika »slobodu ratovanja« (liberum belli ius 
et ferri licentiam) proti Andriji, kojega zovu provalnikom u Kraljevstvo 
Ugarsko (invasorem eiusdem regni). Sutradan u nedjelju 6. siječnja, na 
samo Bogojavljenje, proglasi kraljica Marija u prisutnosti sjajnoga 
plemstva napuljskoga i poslanika hrvatskih da kako njoj jedinoj nakon 
prijeke smrti brata Ladislava ugarskoga pripada pravo na ugarsko 
prijestolje: prenosi ona svu vlast i pravo svoje na prvorođenca svoga 
Karla Martela, kojega na to uzvisuje zlatnom krunom i zastavom na 
ispražnjeno prijestolje, njega i njegove potomke, te mu k tomu daje i 
svoj materinski blagoslov. 

Gisingovci i Bribirski knezovi ustali su sada da utru put Karlu Mar- 
telu ne samo u Hrvatsku nego i u Ugarsku. Kraljica Marija nagradi 
vjerne službe Gisingovca Ivana tako da je njemu i sinu njegovu Jurju 
podijelila u leno županiju Šopronjsku i Željeznu, što je poslije 12. 
travnja potvrdio i Karlo Martel. Osobito se istakoše Bribirski knezovi, 
pošto im Karlo Martel ovako piše: »Plemenitim muževima knezu Jurju 
i knezu Mladinu, braći itd. Primili smo blagohotno pismo vaše vjer- 
nosti, koje ste nedavno nama poslali, pa smo iz njegova sadržaja raza- 
brali da ste vi s vašima (privrženicima) revno stali raditi za nas u 
poslu našega Kraljevstva Ugarskoga i da ste voljni još gorljivije zapo- 
četo nastaviti. Hvaleći mi dakle vašu iskrenost dostojnom hvalom, se 
minjemo, zahtijevamo i zapovijedamo da ono, što ste hvale vrijedno 
započeli, još hvale vrednije u buduće proslijedite, pa da zajedno s ple- 
menitim mužem Pavlom, banom hrvatskim i drugim vašim (privrženi- 
cima) muževno nastojite odoljeti svima pokusima rečenog nametnika 
Kraljevstva Ugarskog. Osim toga budite na ruku providnomu i pobož- 
.nomu mužu Hugonu de Monte Rotundo, našemu posebnomu poslaniku 
i pouzdaniku, kojega smo navlastice poslali u one krajeve... Poslat 
ćemo nadalje u pomoć galije u te krajeve, čim se samo udalji 

onaj provalnik, kako smo čuli od poslanika vaših i drugih. Kani- 
mo što prije poslati u one krajeve vikara našega s dostojnom i časnom 
družinom; i onda, ako Bog dade, sami glavom doći da konačno svla- 
damo nametnika i njegove privrženike, sve za korist i mir rečenog Kra- 
ljevstva Ugarske, a za uzvišenje vaše i svih drugih koji ljube naše ime.« 


Pismo ovo odaje, da je god. 1292. bilo živahno općenje između 
Karla Martela i Bribirskih knezova. Slali se poslanici iz Hrvatske u 
Napulj i obratno, te se ozbiljno spremalo utrti put Karlu Martelu u 
Hrvatsku, a odanle u Ugarsku. Došao pouzdanik napuljskoga kralje- 
vića također u Split, pak zahtijevao od građana da mu polože prisegu 
vjernosti. Splićani nađoše se u nemaloj neprilici, pak zatražiše savjeta 
u Trogirana. Tu se sastalo vijeće i raspravljalo što da se uradi. Pred- 
lagalo se koješta. Neki mišljahu da se o svem mudro šuti, pače ni 
banu Pavlu da se ništa ne kaže o zahtjevu kralja Karla, dok sam ban 
općinu na to ne pozove. O pozivu Anžuvinaca neka se obavijeste i Šiben- 
čani. Drugi opet, po imenu Toma Žanić, svjetovaše neka se pošalje u 
Split koji pametni muž i neka izvijesti da se poslaniku Karla Martela 
ne može za sada odgovoriti, budući da se onaj obično kruni u kojem 
gradu (ugarskom), koji postaje kraljem ugarskim; stoga će se i grad 
Trogir pokloniti onomu koji bude okrunjen za kralja. Napokon pred- 
loži Matija Žanić da se pošalje zaseban glasnik banu Pavlu, te mu 
saopći sve što se vijećalo i kako su se zaključci priopćili gradovima 
Splitu i Šibeniku. 

Dalmatinski gradovi žacali se odazvati pozivu Anžuvinca jamačno 
najviše stoga što je baš tada kralj Andrija III boravio u hrvatskim 
zemljama da utaloži buru, koja se bijaše proti njemu podigla. Kralj 
se prije toga oborio na Gisingovce, kojima je bila djedina u zapadnoj 
Ugarskoj, te ih prisilio da mu se pokore. Tu u Šimegu primi on, valjda 
nakon pobjede nad Gisingovcima, odaslanike zagrebačkoga kaptola 26. 
lipnja 1292, te darova tom prigodom kaptolu dohodak od trgovine (tri- 
butum fori seu telonii) u gradu Zagrebu. Iz Šimega pođe u »prekodrav- 
ske krajeve«, prije svega u Zagreb, kamo stiže staksko prije 13. srpnja, 
kojega dana spominje meštar templara u Hrvatskoj Guylermus de Pei- 
mis da je Andriju dopratio do Zagreba. Što je Andrija dalje radio u 
hrvatskim zemljama, nije poznato; no vjerojatno je nastojao da učvrsti 
u vjernosti jedne, a prikloni druge koji mu se još nisu pokorili. Žesto- 
ki protivnik njegov, zagrebački biskup Ivan, bijaše iz Zagreba otišao, 
samo da se s njim ne sastane. 

Boraveći u hrvatskim zemljama imenovao je Andrija također svoju 
majku Tomasinu Morosini »herceginjom čitave Slavonije«, te je valjda 
njoj i ujaku svomu predao da upravljaju Hrvatskim Kraljevstvom. 
Nakon toga kralj se spremaše na povratak u Ugarsku. Najprije posla 
vojsku, a onda sam udari prema Sopju kod Vaške da na prevozu pređe 
preko Drave. Ali ondje ga iznebuha zaskoči Ivan Gisingovac, te ga 
uhvati. Bio bi zarobio i kraljevu prtljagu da nije s njom sretno umakao 
potkancelar Teodor Rumi. Tako Andrija dođe u ruke svojim protivni- 
cima. Najvjerniji privrženici Andrijini pohitaše sada da oslobode svoga 

kralja iz sužanjstva. Bijahu to Ohuz, sin Buzadov, Duruslav Rumi i 
drugi. Oni dadoše Gisingovcu svoje sinove za taoce, a tako dade i 
Teodor Rumi, kraljev potkancelar, za taoce tri svoja sinovca i brata 
Ladislava. Ovako oslobodiše kralja Andriju, dočim je Ivanka, koji bi 
zajedno s kraljem zarobljen, čamio u tamnici gotovo čitavu godinu. 

Nedaća kralja Andrije ohrabri sada iznova njegove protivnike na 
jugu Drave. Biskup zagrebački Ivan opet se vratio na svoje mjesto, te 
stao nemilo progoniti sve privrženike Andrijine. Mnoge vrsne i ugledne 
kanonike liši službe i časti, te namjesti mjesto njih tuđince, naročito 
Talijane, za koje bijaše uvjeren da će ga u svem slušati. Gisingovcima 
opet pokloni biskup županiju Garešnicu, kao da ih je htio nagraditi 
što su zarobili kralja. Sada zaredaše ponovo darovnice napuljskih 
Anžuvinaca. Karlo II izdade 19. kolovoza 1292. povelju Bribirskim kne- 
zovima, kojom ih obilato nadari za vjerne službe njihove. »Promatra- 
jući iskrenu odanost koju su plemeniti muž Pavao, ban Hrvatske i 
Dalmacije, i braća njegova, knezovi Juraj i Mladin, odavna gojili prema 
nama i neprestano još goje, uzevši nadalje u obzir njihove mile usluge 
koje su nam dosad činili i koje će činiti u buduće, to iz osobite milosti 
i.s izvjesnim znanjem ustupamo, dajemo i potvrđujemo rečenoj braći 
i svima njihovim zakonitim nasljednicima i potomcima za sve vijeke 
oblast ili kotar zvan od puka Dyesnich (Drežnik), kao i koljeno ili 
pleme, koje se zove Suczunny ili Pset, te se prostire uz spomenutu 
oblast, pak odanle sve do međa pokrajine, koja se zove Bosna. Ustu- 
pamo nadalje i dajemo rečenoj braći i njihovim baštinicima od Hrvat- 
ske i Dalmacije toliko koliko se (one) steru od međa župe Hlivanjske 
sve do Senja, Gacke i Modruša, sa svima velikašima, kletvenicima (va- 
sallibus), varošima, utvrdama i selima, a i s otocima uz primorje, sa 
svima pravima i pripadnicima da sve to drže i posjeduju po svojoj 
volji.« Dan prije toga dade Karlo Martel Vladislavu, prvorođencu srp- 
skoga kralja, za zasluge što ih je za nj stekao, kao i za sve »buduće 
usluge«, »banovinu slavonsku za sve vijeke«. Izuze samo ono što su 
već držali ban slavonski Radoslav Babonić sa svojom braćom, zatim 
Ivan, knez krčki, modruški i vinodolski sa svojim bratom i bratićem 
Dujmom. Po ovim darovnicama sudimo da su tada uz Karla Martela 
pristajali ne samo Gisingovci u Slavoniji i Bribirski knezovi u Hrvat- 
skoj, nego također Frankapani i Babonići, a i susjedni srpski vladari. 
Pače u Slavoniji priklonio se uz biskupa zagrebačkoga Ivana i medved- 
gradski kastelan knez Gardun kralju Karlu Martelu. Taj knez Gardun 
bio je uopće velik prevriljivac, pa je bio sad za Andriju a sad za Karla 
Martela. Jednom se zavadi sa zagrebačkim kaptolom, pa će tobož u ime 
kralja Karla Martela skršiti oporne kanonike. S posadom medvedgrad- 
skom i okolišnjim seljacima udari na Zagreb i podsjedne kaptol. Gra- 
đani slobodnoga grada Gradeca pohitaše svojoj braći u pomoć. Na 
otvorenom polju ispod brda Gradeca a kod vrela Mladuševca sukobiše 
se obje stranke. Boj bijaše ljut, te je potok Crkvenica (danas Medveš- 


1 [Andrija se otkupio iz sužanjstva velikom svotom novca.] 

KARLO MARTEL 


S rodoslovlja cesara Maksimilijana I. 

čak) pocrvenio od prolivene krvi. Stari spisatelji tvrde da je mjesto, 
gdje je najviše krvi proteklo, dobilo poslije ime krvavi most? U 
oju bi Gardun svladan i zarobljen, te odveden pred kralja Andriju. 
Taj mu oprosti, ali mu ote Medvedgrad. 

Na početku god. 1293. spremao je Karlo II vojsku, koja će mu 
sina odvesti u Hrvatsku i Ugarsku. Ali vojska ipak ne pođe na put. 
Prvo je Karlo II još uviiek imao borba s odmetnom Sicilijom, a drugo 
su dalmatinski gradovi, kao uopće svi gradovi zajedno s nižim plem- 
stvom vjerno stajali uz kralja Andriju. K tomu bijaše još 4. travnja 
1292. umro papa Nikola IV, gorljivi zaštitnik Anžuvinaca, pa kako je 
sada više od dvije godine papinska stolica ostala nepopunjena, nije se 
Karlo Martel mogao nadati nikakvoj potpori s te strane. Tako se naje- 
danput sreća nasmijala Andriji. Pače i Bribirski knezovi kao da su u 
to vrijeme dvojili, hoće li kada zasjesti na prijestolje Anžuvinac. Samo 
tako možemo razumjeti povelju, kojom je kralj Andrija god. 1293. 
banu Pavlu i njegovoj braći za sva vremena darovao kao nasljednu 
baštinu čitavu »primorsku banovinu« ili Kraljevinu Hrvatsku s Dalma- 
cijom. »Promotrili smo (zasluge)«, govori Andrija, »ljubljenih i vjernih 
naših muževa, vitezova Pavla bana primorskoga, i knezova Jurja i 
Mladina, njegove braće, koji su kao nekim nasljednim pravom u mno- 
gim i velikim bojevima zaslužili da se ovjenčaju viteškim lovorom. 
Oni su nas više puta molili po glasnicima, a naročito po pobožnom i 
prijaznom mužu bratu Dezideriju od reda samostanaca sv. Augustina, 
da bi s obzirom na mnoge službe što su ih činili njihovi pređi i oni 
sami našim predšasnicima i nama, pridali nešto (darovnicima naših 
o da bi naime poklonili njima i njihovim potomcima primorsku 

anovinu sa svima pravima, koristima i dohocima banskima; a oni će 
se za to obvezati u ime svoje i svojih baštinika da će držati vojsku od 
pet stotina (500) ljudi, te nas pomagati u svima našim kraljevskim 
pothvatima (vojnama) i proti vanjskim neprijateljima kao i proti doma- 
ćim protivnicima ... Mi dakle uslišasmo molbe rečene braće, te dajemo 
primorsku baniju (bansku vlast) sa svima pravima, koristima i doho- 
cima njima i njihovim baštinicima kao pravo vlasništvo (iure proprie- 
tatis) i gospoštiju (et perpetui dominii) uz gore rečene pogodbe, a još 
uz neke druge, naime da i naše veličanstvo i preblagu s Božjom pomoću 
herceginju čitave Slavonije i primorskih strana kneginju, našu premilu 
majku (Tomasinu), priznadu te joj davaju strenu... po običaju kra- 
ljevstva našega. Napokon još određujemo da pozvani dođu k nama i 
našoj majci ili sami, ili ako su zakonito zapriječeni, da nam šalju bud 
svoju braću ili sinove, bud koje drago njima odane osobe...« U isto 
vrijeme po prilici pridružiše se i knezovi Babonići kralju Andriji. Dne 
11. srpnja 1293. darova Andrija banu Radoslavu Baboniću grad Želin 
u zagrebačkoj županiji radi njegovih velikih zasluga za majku njegovu 
Tomasinu. 


2 [Most se zvao »pisani«, a po crvenoj boji, kojom je bio obojen, postao je s vre- 
menom tobože »krvavi«, pa se onda našao povod u spomenutoj bitki.] 

I zaista vrši sada kraljeva majka Tomasina Morosini dvije-tri _go- 
dine hercešku vlast u hrvatskim zemljama. Ona se god. 1293. zove »her- 
ceginja čitave Slavonije i primorskih strana vojvotkinja«  (ducissa 
totius Sclavoniae et maritimarum partium principissa), te stoluje bud 
u Zagrebu bud u Požegi, toj staroj stolici slavonskih vojvoda. Godine 
1295. pače preda joj sin za upravljanje još i čitavu zapadnu Ugarsku 
s desne strane Dunava, tako da se ona ponosito piše »herceginja čitave 
Slavonije i upraviteljica krajeva onkraj Dunava sve do mora (ducissa 
totius Šclavoniae et gubernatrix partium citra Danubialium usque od 
mare). U to vrijeme izdaje ona i povelje kojima nagrađuje privrženike 
svoga sina. U Požegi 8. studenoga 1295. podijeli magistru Koraldu neki 
posjed, koji je nepravedno držao biskup Benedikt u bugarskom Beo- 
gradu (Alba Bulgariae).* Zatim nagrađuje kneza Ladislava sina Niko- 

lina, koji se bijaše prošle godine sam Ivanu Gisingovcu ponudio za 
taoca, samo da oslobodi svoga kralja iz sužanjstva. Napokon odlikuje 
ona još Tvrdislava i Blaža, sinove Grubučeve iz Vrbaške županije u 
današnjoj Bosni, te im daje polovicu dohotka od prevoza na Savi kod 
Gradiške, a to za njihove zasluge, što ih bijahu stekli boreći se u svoje 
doba za kralja Andriju proti nevjernomu tada banu Radoslavu Babo- 
niću, kojemu bijahu oteli njegov utvrđeni Vrbaški grad (Wrbazeu, kod 
današnje Banjaluke). 

Međutim nisu se ni Anžuvinci odrekli nade da bi mogli pomoći do 
prijestolja Karlu Martelu. Oni još stoje u savezu s banom Pavlom i 
njegovom braćom. Dne 8. srpnja 1293. proglašuju Karlo II napuljski, 
supruga mu Marija i sin Karlo Martel, okrunjeni već kralj ugarski, 
da su podijelili slobodu i potpunu sigurnost banu Pavlu i knezu Jurju, 
kao i njihovim zamjenicima, kad bi htjeli bud pojedince bud zajedno 
doći u Napulj i tamo boraviti. U studenom 1293. opet nastoji Karlo II 


5 [U to vrijeme ne može se govoriti o bugarskom Beogradu, a ime Alba Bulgariae 
datira iz doba kad su to područje držali u svojoj vlasti Bugari.] 

»na zahtjev kneza Jurja, svoga vjernoga iz krajeva Slavonije« da se 
naknadi šteta Trogiraninu Damjanu, kojega bijahu orobili napuljski 
podanici. Premda i slijedeće godine 1294. dalmatinske i hrvatske pri- 
morske općine čvrsto stoje uz kralja Andriju, te ga dosljedno i ustrajno 
spominju u svojim ispravama uz knezove od Bribira, ipak Anžuvinci u 
Napulju ne miruju. Dne 20. lipnja 1294. Karlo II i sin mu Karlo Martel 
sami očituju, da su oni »u poslu Kraljevstva Ugarske odlučili dogo- 
varati se s banom Pavlom i okoristiti se njegovim savjetom, te su zato 
obnašli rečenoga Pavla prizvati u svoju nazočnost«. U to ime izdaju 
njemu i njegovoj braći Jurju i Mladinu slobodno pismo da mogu dol 

ziti u Napulj, ondje boraviti i opet otići zajedno sa svojom porodicom 
i družinom, a da im nitko ne smije ništa na žao učiniti. Isto slobodno 
pismo ponovno izdaju oba kralja zajedno s kraljicom Marijom 8. srpnja 
1294. Napokon 17. lipnja 1295. izdaje kralj Karlo II banu Pavlu zna- 
menitu povelju u kojoj doslovce kaže: »Obzirući se na velike mile i 
primljene usluge koje je plemeniti muž Pavao, ban primorski, gospodin 
Hrvata, 'naš ljubljeni i vjerni rođak, odano činio nekad 
ocu našemu, neprestano čini nama i Karlu, našemu prvorođencu, kralju 
Ugarske, a nadamo se da će ih činiti i u buduće, pristajemo i hoćemo 
da rečeni kralj ugarski, naš prvorođenac, podijeli istomu banu Pavlu 
za čitav život baniju ili vlast kahska (dominium banatus) u hrvatskim 
i dalmatinskim stranama onako kako je tu baniju držao i sada drži. 
Potvrđujemo sve što će rečeni kralj ugarski podjeljenjem banije istomu 
Pavlu učiniti, pa i mi, koliko je do nas, dajemo njemu baniju.« 

Činilo se uopće god. 1295. da će napokon Anžuvincima poći za 
rukom ostvariti svoje nastojanje. Ta od 23. prosinca 1294. sjedio je na 
popinekoj stolici papa Bonifacije VIII, odlučan i gorljiv privrženik nji- 

ove kuće. Premda je tada Bonifacije bio već starac od 77 godina, ipak 
je gotovo mladenačkim žarom pregnuo da podigne papinstvo do staroga 
sjaja, te da obnovi sva prava njegova. Volio je osobito Anžuvince, koji 
su mu svagdje ugađali, te pače i uzde držali njegovu konju kad je 
ulazio u lateransku crkvu. On ih je zato neumorno podupirao na Siciliji 
a i u Ugarskoj i Hrvatskoj. 

No baš u taj mah stiže Anžuvince ljut udarac. Godine 1295. stala 
haračiti po Italiji kuga, koja je u crno zavila i kraljevski dvor u Na- 
pulju. U polovici godine, negdje potkraj lipnja, obolio od nje Karlo 
Martel, predestinirani kralj Ugarske i Hrvatske, te umro od nje naglom 
smrću, ostavivši za sobom samo sitnu djecu. Četiri mjeseca nakon. 
njega (21. listopada) umro je i zagrebački biskup Ivan, jedan od naj- 
gorljivijih i najvjernijih privrženika njegovih. 

Smrću biskupa Ivana odlanu znatno kralju Andriji. On se po sa- 
vjetu kaločkoga nadbiskupa požuri, te popuni tu znamenitu biskupsku 
stolicu svojim čovjekom, erdeljskim prepoštom Mihajlom. Novi 
biskup uđe s vojskom u svoju biskupiju, pa okružen od vojske dade 
se ustoličiti u stolnoj crkvi zagrebačkoj. Nato stade kanonike progoniti, 
ljude u tamnice bacati i ukidati sve naredbe koje su spominjale na 
pokojnoga biskupa Ivana, jer da je bio zaveden od strasti i udvorica. 
Osiguravši se tako u Zagrebu pođe Andrija dalje. Kako je ostao udovac 

iza prve žene Fenene, oženi se na početku god. 1296. Agnezom, kćerju 
austrijskoga vojvode Albrechta. Tako se nekadanji protivnik njegov 
prometnu u prijatelja i saveznika. Kad je na to u jeseni te godine 
Andrija digao vojsku na Gisingovce, koji se bijahu opet odmetnuli, 
pomagao je baš vojvoda Albrecht izdašno svoga zeta. S pomoću austrij- 
skih četa oduze kralj Andrija Gisingovcima najznatnije gradove i zamke, 
kao Kisek, Šimeg i druge. 

Da još bolje osigura i utvrdi svoju vlast, učini Andrija također 
promjena na jugu Drave. Dok je god. 1296. herceginjom čitave Slavonije 

ila majka njegova Tomasina, povjeri on 1297. tu čast jačim rukama, 
naime svome ujaku Albertinu Morosinu, koji bijaše odsad već golemih 
žrtava pridonio za svoga nećaka. Albertin »herceg čitave Slavonije i 
župan Požege« izabra za svoju stolicu grad Požegu, a svojim kancela- 
rom imenova zagrebačkoga biskupa Mihajla. Već 1. rujna 1297. izdaje 
biskup Mihajlo kao hercegov kancelar u Požegi povelju kojom je redov- 
nicima sv. Augustina u Vaški dao u zamjenu neku svoju zemlju. Još 
prije toga, dne 24. srpnja 1297. bijahu svjetovni i duhovni velikaši u 
Budimu kraljeva ujaka Albertina primili među kraljevu družinu, te 
mu na to priznali plemstvo u Ugarskoj i Hrvatskoj. 

Herceg slavonski Albertin radio je zajedno s biskupom Mihajlom 
s najvećom odlučnosti za svoga nećaka. Albertin se sada i potonjih 
godina zove »s Božjom pomoći svijetli i velemožni gospodin herceg 
čitave Slavonije i župan Požege«, a gospoduje i u Požegi i u Zagrebu. 
Građanima slobodne općine Gradeca kod Zagreba nameće pače neke 
danke, radi kojih se građani utječu zaštiti kralja Andrije. Zasluge her- 
cega Albertina bijahu tolike da mu je Andrija 1. kolovoza 1299. u 
Budimu podijelio za sve vijeke hercegovinu čitave Slavonije, »koja je 

rva čast u kraljevskoj porodici« (quae est prima dignitas regiae pro- 
is), a i županiju Požegu, »koja po pravu pripada kralju ili kraljici« 
(qui ad ius pertinet regale seu reginale). Možda je Albertin pridonio 
i tomu da su i Babonići odlučno stali uz Andriju. Knez Stjepan Babo- 
nić opet je banom čitave Slavonije, a 1. kolovoza 1299. oprašta kralj 
Andrija banu Stjepanu Baboniću i njegovim rođacima sve dosadanje 
zablude i nevjere, ali pod pogodbom da mu povrate nepravedno stečene 
o Susedgrad kod Zagreba, Vrbaški grad (kod današnje Banja- 
uke) i Glaški grad na međi banovine Usore. 

Dok je ovako kralj Andrija više godina utvrđivao svoju vlast u 
Ugarskoj i Slavoniji, nisu mirovali ni Anžuvinci. Njima je bio glavni 
zaštitnik papa Bonifacije VIII koji je smatrao Ugarsku za papinsko 
leno, gdje zapada papi pravo da namješta vladare. Kraljica napuljska 
Marija bijaše se odmak po smrti svoga sina Karla Martela zajedno sa 
svojom unučadi, Martelovom djecom, sklonila pod okrilje silnoga i 
odlučnoga pape. Bonifacije je zaista njezine molbe uslišao, te je 24. 
siječnja 1297. proglasio za kralja ugarskoga i hrvatskoga njezina unuka 
Karla Roberta, najstarijega sina pokojnoga kralja Karla Martela. 
No papa nije bio time zadovoljan, nego je pregnuo svom snagom da 
svomu odabraniku utre put do prijestolja. Budući da je većina dalma- 
tinskih građana bila još uvijek za Andriju a proti Anžuvincima, nasto- 

jao je papa postignuti svoj cilj s pomoću svećenstva. Gdjegod bi se 
ispraznila koja biskupska stolica, popunio bi je privrženicima svoga 
kandidata. U Splitu bijaše već izabran za nadbiskupa Jakov; ali jer je 
priznavao Andriju, papa ga je svrgnuo, jer se tobož tri mjeseca nije 





PEČAT BANA STJEPANA BABONIĆA OD GOD. 1295. 

Na pečatu je grb (srcolik štit sa tri kosa prutića i više njega krst 

i naokolo njega napis: sara Stepha(ni) ban(i) to(cius) 
Sclavonie. 


prijavio u Rimu za potvrdu. Na njegovo mjesto imenova jednostavno u 
svibnju god. 1297. svoga čovjeka, po imenu Petra, dosad dvorskoga 
kapelana kraljice Marije, za kojega se mogaše stalno nadati da će 
raditi za Anžuvince. Malo zatim premjesti opet zadarskoga nadbiskupa 
u Italiju u grad Trani, te mu odredi za nasljednika talijanskoga fra- 
njevca. Najviše međutim ugodi papa Hrvatima, kad je 1. svibnja 1298. 
na molbu kraljice napuljske Marije i kneza Jurja I Bribirskoga u hrvat- 
skom gradu Šibeniku osnovao biskupiju, te tako dokrajčio dugotrajne 
i žestoke borbe između Šibenika i Trogira. Papa pak mogao je očekivati 
da će se vazda zahvalno spominjati, što je papa njihovu općinu uzvisio 
od obične varoši (oppidum) na biskupski grad (civitas). 

Malo nakon toga desila se Bonifaciju VIII prilika da i u samoj 
Ugarskoj poradi u prilog svomu izabraniku. Još u siječnju 1298. bijaše 
ohdje umro ostrogonski nadbiskup Vladimir, odlučan privrženik Andri- 
jin. Odmah zatim proglasi ostrogonski kaptol po želji Andrijinoj za 
nadbiskupa đurskoga biskupa i kraljeva potkancelara Grgura Bo- 
doda. No kako je proti njegovu izboru prosvjedovao jedan dio kap- 
tola, poboja se Grgur da ga ne će papa potvrditi, pa se zato odmetne 
od kralja Andrije. Ali i papa bijaše oprezan. Bojeći se da se ne bii 
od njega odvrnuo, čim bi ga u časti potvrdio, imenova ga 28. siječnja 
1299. samo upraviteljem nadbiskupije ostrogonske i biskupije stolno- 
-biogradske. 

Otkad se u ožujku 1298. novi nadbiskup ostrogonski Grgur odvratio 
od Andrije III, ojačala je iznova u Ugarskoj i Slavoniji stranka anžu- 
vinska. I opet se podigli Gisingovci, a uz njih i Ugrin sin Pužev od 
plemena Čakova. Nato savjetovahu privrženici Andrijini svoga kralja 
da sazove državni sabor. Taj se sastade 5. kolovoza 1298. u Pešti. Tu su 
biskupi i ugarski plemići, Sikulci, Sasi i Kumani — svjetovnih dosto- 
janstvenika nije bilo — stvorili niz zaključaka kojima se imala podići 

raljevska vlast i utvrditi vladanje kralja Andrije (ut dominum Andre- 

am, ex regali stripe descendentem, revereamur tamquam dominum 
regni naturalem). Zaključeno bi tom prigodom da se imadu kralju i 
kraljici vratiti sva prava i imanja koja su im nepravedno oteta. Jed- 
nako neka se učini s pravima i posjedima crkava i plemića. Svi zamci 
i gradovi, koji su u posljednje doba podignuti bez kraljeva dopuštenja, 
moraju se smjesta razvaliti. Oni velikaši, koji bi se protivili tima za- 
ključcima i nastavili razbojstva i otimačinu, kaznit će se u jednu ruku 
prokletstvom i interdiktom, a u drugu gubitkom imanja. No dok se 
strogim ustanovama nastojalo stati na put zulumu obijesnih velikaša, 
gledalo se također zapriječiti samovoljno vladanje kraljevsko. Odre- 
đeno bi da se svaka tri mjeseca izmjenjuju kao nekakvo vijeće po dva 
biskupa i dva plemića koji će kralju stajati uz bok, tako da ne će 
smjeti bez njihova savjeta i srtvole ni darovnica izdavati ni viših 
časti podjeljivati, a ni o važnijim stvarima odlučivati. 

Na saboru u Pešti ne bijaše svjetovnih velikaša, a ni ostrogon- 
skoga nadbiskupa Grgura. On nije došao ni u srpnju 1299. na drugi 
sabor na polje Rakoško, koji bi sazvan za uređenje crkvenih i državnih 
iposala, a i zato da se učvrsti vladanje kralja Andrije. Nasuprot je 
Grgur sazvao poseban sabor u Vesprim, .pa kad biskupi i plemići na 
nj ne dođoše, zaprijeti im crkvenim i svjetovnim kaznama. Stoga i 
radi toga što je Gisingovce oslobodio prokletstva, kojim ih bijaše udario 
njegov predšasnik, podigla se proti njemu tolika oporba u Ugarskoj 
da je ostavio Ostrogon i pošao preko Drave u Slavoniju, gdje je prebi- 
vao u nekom tvrdom gradu, možda u Kalniku blizu Križevaca (in quo- 
dam castro nefandissimo, apud S. Crucem in partibus ultra Dravanis). 
Obratno je opet zagrebački biskup Mihajlo, privrženik Andrijin, ostao 
u Ugarskoj, jer se nije više sa sabora na polju Rakošu usudio povratiti 
na svoju stolicu. 

Uto su Anžuvinci zajedno s papom Bonifacijem VIII neumorno 
radili da predobe do kraja Hrvatsku i Dalmaciju s Bosnom i drugim 
oblastima na jugu Save. Najjača potpora bijaše im tu ban Pavao I sa 
svojom braćom Bribirskim knezovima. Pavao, ban Hrvata, postao na 
početku god. 1299. i »gospodin Bosne«, gdje mu je bio u rodu 
ili svojti Hrvatin Stjepanić, knez Donjih krajeva (partes inferiores), 
koji je također stupio u redove privrženika anžuvinskih. Napuljski kralj 
Karlo II izdade 14. srpnja 1299. knezu Hrvatinu povelju, kojom potvrdi 
njegovo vladanje u Donjim krajima bosanskim. »Obzirući se«, piše 
Karlo, »na čistoću vjernosti a i na druge korisne i primljene službe 
što su ih knez Hrvatin a i njegovi sinovi i braća, rođaci i svojaci ple- 
menitih muževa Pavla, bana Hrvata, a i braće njegove Jurja i Mladina, 

knezova dalmatinskih gradova, ljubljeni i vjerni naši, nama činili i sada 
još čine u poslu Kraljevstva Ugarske... potvrđujemo rečenomu Hrva- 
tinu, sinovima i braći njegovoj Donje kraje zemlje bosanske koje sada 
drže i posjeduju.« Malo dana poslije, 4. kolovoza 1299. izdade kralj 
Karlo II zajedno sa suprugom Marijom ponovo povelju Bribirskim 
knezovima u kojoj potanko pripovijeda o velikim uslugama, koje su 
činili njemu i njegovima »plemeniti muževi ban Pavao i braća njegova 
Juraj i Mladin, kieravi dalmatinskih gradova, njegovi ljubljeni rođaci, 
svojaci i vjernici« (dilectos consanguineos, affines et fideles nostros). 
Da bi njemu pribavili Kraljevstvo Ugarsko, »podnijeli su toliko nepri- 

jateljskih zasjeda i nasrtaja, teške nevolje, brige i poteškoće«; zato 
im on potvrđuje sve gradove, kaštele, sela, zemlje i posjede u Kraljev- 
stvu Ugarske i Slavonije, u zemlji Hrvatskoj i Dalmaciji, sve kako im 
je prije darovao sin njegov Karlo Martel, s ljudima i vazalima, također 
i njihovim potomcima obojega roda za sve vijeke (in feudum nobile). 
No zato traži od njih naročito jednu službu da ga, naime, pomažu pri 
obrani njegovih prava na Ugarsku »proti neprijateljskim napadajima 
i zasjedama, kadgod bude ustrebao, s obilatom vojskom (cum copioso 
exercitu) koliko je samo mogu skupiti«. 

Sad stadoše Bribirski knezovi činiti ozbiljne priprave da jednom 
dovedu Karla Roberta preko mora. Brodovi i barke kneza Jurja krsta- 
rile neprestano između Napulja i Hrvatske. Njegov pouzdanik Pruden- 
cije od Barula dolazi s dvjema barkama u Napulj, te mu kralj Karlo 
dne 9. studenoga dopušta prolaz kroz sve luke svoga kraljevstva. No 
uto stadoše kneza Jurja na jedanput smetati Mlečani, koji su jamačno 
već tada slutili što ih čeka ako bi kad Anžuvinci sjeli na prijestolje 
ugarsko i hrvatsko. Stoga je Karlo II upravio duždu, vijeću i Repu- 
blici Mletačkoj 11. siječnja god. 1300. prilično odlučno pismo, moleći 
ih da ne diraju u kneza. »Prisiljeni smo«, piše kralj, »da iskazujemo 
milost i sklonost knezu Jurju iz Hrvatske, rođaku kraljice naše supruge 
(consanguineum regine consortis nostre)... Hoćemo, dakle, da se zna- 
de da je on podanik i vazal naše supruge i onoga od naše djece koji 
se bude mjesto nje namjestio za kralja Ugarske — pa za gradove, tvrđe 
sela, i podanike što ih drži u hrvatskim stranama ili inače gdje u Kra- 
ljevstvu Ugarske, on je nama i kraljici obvezan i pokoran. Budući da 

dakle mi toga kneza kao svoga zaštićujemo, s pravom zahtijevamo da 
tako postupaju s njim i naši dragi prijatelji. Stoga iskrenost i prija- 
teljstvo vaše od srca zaklinjemo da s obzirom na nas imate rečenog 
kneza preporučena, da njegove gradove, utvrde, sela, njegova imanja i 
podanike što ih drži u Hrvatskoj, zaštićujete snagom prijaznosti kao 
naše i da ne dopuštate da mu bilo tko nanese kakovu nepravdu, nepri- 
liku ili uvredu. Znajte da ćemo ubrojiti i pripisati vama, što se god 
rečenomu knezu učini i da ćemo vama biti to zahvalniji, što budete 
skloniji rečenomu knezu.« Isti dan baš nalaže kralj svima službenicima 
kraljevine Napulja da budu u prilog i pomoć knezu Jurju, koji obavlja 
poslove njegove te radi toga mora slati i primati poslanike po moru; 
osobito pak nalaže da njegova pouzdanika Prudencija de Barulo puste 
s dvije njegove barke ići, boraviti i vraćati se bez ikakve zapreke i 
smetanja kuda samo hoće i to kroz godinu dana. 

Potkraj siječnja ili u početku veljače god. 1300. pošao je sam knez 
Juraj u Napulj da povede Karla Roberta preko mora. No priprave za 
odlazak otegnule se još nekoliko mjeseci. U to su došli u Napulj i 
drugi velikaši duhovni i svjetovni iz Ugarske i Hrvatske, među njima i 
Dujam, knez Krka, Modruša, Vinodola i Gacke. Dne 6. svibnja određen 
bi Odon de Romania da pođe u Hrvatsku i da preuzme upravo jednoga 
kaštela (valjda Klisa) dok Karlo Robert stigne sa svojom družinom. 
U isto doba prispješe vijesti u Napulj da je slavonski ban Stjepan 
Babonić sa svojom braćom i rođacima ostavio kralja Andriju i prešao 
na stranu Anžuvinaca. Karlo II zato iz zahvalnosti potvrđuje 18. svibnja 
1300. braći Stjepanu, Ivanu, Radoslavu i Otonu Babonićima svu nji- 
hovu državinu, naime »jedan dio Slavonije počev od Teutonije (Nje- 
mačke) sve do Bosne, i od rijeke Save do gore Gvozda«, te uz to još 
Medvedgrad kod Zagreba. 

Tada nekako, skupivši i novaca i žita i dosta družine, ostavi Karlo 
Robert nakon 28. srpnja Barlettu, te zaplovi morem prema Hrvatskoj 
i Dalmaciji. Pratila ga lijepa kita napuljskih, ugarskih i hrvatskih veli- 
kaša, a svima na čelu Juraj Bribirski, knez Dalmacije. Hrvatski ljeto- 
pisac Miha Madijev, koji boravi u gradu Splitu, zabilježio je dolazak 
Karla Roberta kratko i jezgrovito s ovo nekoliko riječi: »Ljeta Gospod- 
njega 1300. mjeseca kolovoza gospodin Karlo (Robert), unuk sicil- 
skoga kralja, doplovi po moru na galijama u Split, gdje je ostao mjesec 
dana ili gotovo dva.« Kralja i njegovu pratnju od 150 konjanika doče- 
kao svečano splitski nadbiskup Petar, nekadanji dvorski kapelan kra- 
ljice Marije. I građani splitski odavahu mu svaku počast, ali ga ipak 
ne htjedoše priznati za kralja, jer bijahu prisegli vječitu vjeru kralju 
Andriji. No zato su to oduševljenije pozdravili Anžuvinca hrvatski kne- 
zovi, osobito ban Pavao, koji se prihvatio da odvede mladoga kralja 
u stolicu Slavonije, u Zagrebu, a odanle u samu Ugarsku. 

Već u rujnu 1300. vodio je slavodobitni ban Pavao svoga štićenika 
kroz Hrvatsku i Slavoniju u Zagreb. Tu su se međutim skupili knezovi, 
župani 'i vlastela čitave hrvatske i slavonske zemlje, a s njima došao 
je iz svoga zaklona i ostrogonski nadbiskup Grgur, koji će Karla Ro- 

erta ovjenčati kraljevskim vijencem. Mladoga kralja nastaniše u dvo- 

rima magistra Ugrina, Puževa sina, veleposjednika i župana Dubrave. 
Nakon toga obavila se u stolnoj crkvi sv. Stjepana rijetka slava, kakve 
Zagreb nije nikad prije ni poslije vidio: nadbiskup Grgur pomazao i 
okrunio Karla Roberta za kralja.“ 

Čudno je bilo kralju Andriji, kad mu stigoše glasi što se to zbilo 
u gradu Zagrebu. Udario bolan u jadikovke na papu, a onda podigao . 
kuku i motiku da se opre Anžuvincu. Ali sred priprava za rat umre 
Andrija 14. siječnja 1301. S njime izumre i porodica Arpadovića, koja 
je u Hrvatskoj kraljevala dva čitava stoljeća. 

Izvori žalibože ne javljaju što je mladi Karlo Robert radio odmah 
nakon krunidbe u Zagrebu. No odmah nakon smrti Andrijine stao je sa 
svojim privrženicima obilaziti po Slavoniji, gdje su ga velikaši, plemići 
i pučani oduševljeno dočekivali i svojim kraljem proglašivali. Iz oblasti 
knezova Babonića pošao je niz Savu prema istočnoj Slavoniji, osobito 
prema Požeškoj županiji. Tu u gradu Požegi, koja je još nedavno bila 
stolica slavonskoga hercega Alberta Morosinija, bio je tada kastelanom 
magistar Pavao Gorjanski, sin mačvanskoga bana Stjepana Gorjan- 
skoga. Čuvši Pavao Gorjanski da novi kralj dolazi (valjda lađom po 
Savi), pohita iz Požege na savsku obalu, dočeka ondje Karla Roberta, 
predade mu ključe Požege, te ga priznade za svoga kralja i gospodara 
(cum post mortem regis Andree, feliciš recordacionis nostri carissimi 
brale regnum ungarie nobis debitum iure et ordine geniture addis- 
semus, idem magister Paulus castrum nostrum de Posoga, quod tunc 
idem ut castelanus tenebat, in fluuio Zona uocato nobis occurrens in 
manus nostras statuit, nos pro domino et rege naturali recognoscens). 

Karlo Robert imao je sada i na krajnjoj istočnoj međi Hrvatskoga 
Kraljevstva gorljive privrženike, knezove Gorjanske. Oni su njemu 
i njegovu rodu ostali vjerni i odani kroz sva potonja vremena, te su 
tako poslije postali i sami najmoćnija porodica ne samo u Hrvatskoj,. 
nego i u Ugarskoj. 


saa krunidba neutemeljeno je domišljanje nekih pisaca u XVII i XVIII st; nje 
nije bilo.) 


HRVATSKA ZA ARPADOVIĆA 
1102—1301 


Otkad se Koloman godine 1102. okrunio u hrvatskom gradu Bio- 
gradu na moru za hrvatskoga kralja (postquam coronatus fui Belgradi 
supra mare in urbe regia), nije se više zvao naprosto rex Hungariae, 
nego Dei gratia rex Hungariae, Chroatiae atque Dalmatiae. 
Godine 1137. pridodano bi kraljevskomu naslovu još kralj Rame, te 
su se onda kralji Arpadovići tijekom čitavog XII. stoljeća pisali dei 
gracia Hungariae, Dalmatiae, Chroatiae Ramaeque rex. U jednom izvje- 
šću iz doba kralja Bele III u posljednjoj četvrti XII stoljeća (1173— 
1196) čitamo: »U državi ugarskoga kralja Bele jesu ove zemlje: Ugar- 
ska matica države, Hrvatska, Dalmacija i Rama.« (In regno Bele regis 
iki sunt hae terrae: Ungaria caput regni, Croacia, Dalmacia et 
Rama. 

U XIII stoljeću nastojali su Arpadovići da prošire svoju državinu, 
te su prema tomu sve više pridavali svojemu kraljevskomu naslovu. 
Emerik prozvao se god. 1202. kraljem Srbije, a Andrija II proglasio se 
god. 1206. kraljem Haliča i Vladimirije. Sin njegov Bela IV primio je 
prve godine svoga vladanja (1236) naslov kralj Kumanije; napokon se 
je Stjepan V god. 1270. proglasio kraljem Bugarske. Tako su se posljed- 
nji Arpadovići ponosili kićenim naslovom Dei gracia Hungariae, Dalma- 
tiae, Croatiae, Ramae, Serviae, Gallitiae, Lodomeriae, Cumaniae, Bul- 
gariaeque rex. 

Većina zemalja, međutim, koje su Arpadovići spominjali u svojem 
kraljevskom naslovu, pripadala je njima ili samo djelomice ili opet 
posve kratko.vrijeme. Osobito u Haliču, Srbiji i Bugarskoj bilo je 
njihovo vladanje ili samo prolazno ili tek po imenu. Jedino Hrvatsku 
s Dalmacijom držali su oni stalno, jer su njom ovladali i po nasljed- 
stvu i po slobodnom izboru. 

Smatrajući Arpadovići hrvatsku državu naslijeđenom baštinom 
svoje porodice, nisu je pridružili matici zemlji Ugarskoj. Kralj Ladislav 
htio je od nje stvoriti sekundogenituru, namjestivši u zauzetom dijelu 
Hrvatske svoga sinovca Almoša za kralja, tako da bi njegova loza 
posve nezavisno od glavne loze vladala tim kraljevstvom. No već njegov 
nasljednik Koloman odustade od te zamisli, pa se sam ovjenča kra- 
ljevskom krunom hrvatskom. Svi potonji Arpadovići smatrali su Hrvat- 
sku s Dalmacijom za zasebno kraljevstvo, premda se više ni za jednoga 
ne spominje izrijekom da bi se bio okrunio zasebice hrvatskom kru- 
nom. No imade podataka po kojima bismo mogli poslutiti da su ipak neki 
nasljednici Kolomanovi u XII stoljeću dali vjenčati za hrvatske kraljeve 
ili sebe ili svoje sinove. Ta još kralj Stjepan III u povelji izdanoj god. 
1167. Šibenčanima kaže Zodlovoe: »Ako bih došao k Vama na krunidbu 
(cum autem od vos coronandus aduenero) ili na sabor, ne ćete 
morati nikoga pod silu primati na stan.« Znade se nadalje da je Emerik, 
sin kralja Bele III još za živa oca svoga kao dva put okrunjeni kralj 
(bis coronato) god. 1194—1195. upravljao Hrvatskom i Dalmaci- 
jom. Isti je Emerik poslije kao nasljednik svoga oca dao svoga sina 
Ladislava okruniti od nadbiskupa splitskoga Bernarda za kralja; vje- 
rojatno je Bernard krunio Ladislava za kralja Hrvatske i Dalmacije, jer 
je vje za ugarskoga kralja obavljao jedino nadbiskup ostro- 
gonski. 

. Hrvatska se za Arpadovića kao i za vladara narodne krvi dijelila 
na pravu Hrvatsku i na Dalmaciju. Pod Dalmacijom razumi- 
jevale su se isprva samo primorske općine Zadar, Trogir i Split, zatim 
gradovi Krk, Rab, Pag i Osor na otocima. No poslije stadoše pribra- 
jati Dalmaciji i južne otoke Brač, Hvar i Korčulu, pače i neke prvotno 
hrvatske gradove u primorju, kao Šibenik i Nin, jer su bili uređeni 
sasvim po kalupu dalmatinskih gradova. Dok je tako u primorju stalo 
opet otimati mah staro ime Dalmacija, počelo je u nutarnjoj zemlji, 
naročito u dijelovima na međama prema Ugarskoj, izbijati na površje 
ime Slavonija ili Slovinska zemlja (Slovinci). 

Slavonijom stao se u XIII stoljeću nazivati onaj dio Hrvatskoga 
Kraljevstva koji je nekad za Rimljana pripadao pokrajini Panoniji, a 
u srednjem je vijeku bio zasebna Kneževina Hrvatska sve do kralja 
Tomislava. Tu je Slavoniju na sjeveru rastavljala od Ugarske rijeka 
Drava, odnosno Dunav od utoka Drave do utoka Save; na jugu dopirala 
je preko Save i Kupe do razvodnih gora, koje dijele crnomorske rijeke 
od jadranskih. Jedan dio tih razvodnih gora zvao se je Gvozd (na 
latinski krivo prevedeno Alpes ferreae, danas Mala i Velika Kapela). 
Na istok dopirala je Slavonija između Drave i Save tako daleko da je 
njoj pripadala stalno Požega sa županijom istoga imena, a redovito i 
Vukovo (Vukovar) s istoimenom županijom. Na jugu Save obuhvaćala 
je Slavonija županiju Dubičku, Vrbašku, Sansku, pače i Glašku s gra- 
dom Glažem na međi banovine Usore. Uopće se opseg Slavonije podu- 
darao s opsegom zagrebačke biskupije, koja je, kako je poznato, bila 
podređena ugarskoj nadbiskupiji u Kaloči, a ne hrvatsko-dalmatinskoj 
nadbiskupiji u Splitu. Baš ta okolnost, što je Slavonija od konca XI 

stoljeća bila u crkvenom pogledu odijeljena od ostale Hrvatske i pridru- 
žena Ugarskoj, bila je uzrokom da se naskoro i u upravnom pogledu 
počela odvajati od Hrvatske i smatrati za zasebnu oblast (teritorij). 
Najprije je staše zvati banovinom ili hercegovinom (banatus sive duca- 
tus Sclavoniae), poslije pak i kraljevinom (regnum). No kraljevi iz 
kuće Arpadove nisu nikad svomu naslovu pridodali rex Sclavoniae, jer 
su je nedvojbeno i dalje smatrali za sastavni dio Hrvatskoga Kraljev- 
stva, dočim su je stranci (naročito rimski pape i napuljski vladari) 
koji put pribrajali Ugarskoj, kojoj je zaista i pripadala u crkvenom 
pogledu. 

Dok je tako sva zemlja od Drave do Gvozda prozvana Slavonijom, 
ostalo je ime Hrvatska zemlji od Gvozda na jug do ušća Neretve. Naj- 
sjevernija župa hrvatska bila je Modruš na južnom podanku Gvozda 
(odatle i modruški Gvozd); a najjužnija oblast hrvatska bila je Pri- 
morjeili Krajina (stara Neretva ili Paganija) između ušća rijeka 
Cetine i Neretve. Ta se oblast zove i Maronia u arciđakona Tome. 
Na jugoistoku obuhvaćala je Hrvatska još i župu Hlivno (danas Livanj- 
sko polje, comitatus de Chelun), a koji put i Duvno (DImno, Dumno), 
danas Duvanjsko polje. Na istoku prema Bosni izgubila je Hrvatska u 
XIII stoljeću župe Plivu (kod Jajca), Luku (danas Dnoluka) i Uskopje 
ili Skoplje (supa Vozcopla, Uscople) na gornjem Vrbasu. Od Plive i 
Luke stvorila se poslije zasebna oblast bosanska, zvana Donji kraji 
(Partes inferiores). : 

Arpadovići nisu mogli održati čitave Dalmacije kako je bijaše 
Koloman zauzeo. Već god. 1118. bijahu im Mlečani oteli Zadar, koji je 
onda ostao u mletačkoj vlasti, izuzev vrijeme od 1181. do 1202. i 1242. 
do 1243. godine kad je priznavao hrvatsko-ugarske Arpadoviće. Uz Zadar 
stekoše Mlečani i sjeverne otoke Rab, Pag, Krk, Cres i Lošinj, koji su 
zastalno ostali u njihovoj vlasti. Tako su kraljevi iz porodice Arpadove 
zadržali od čitave Dalmacije samo gradove Split i Trogir. 

Kraljevi iz kuće Arpadove zalazili su često u Hrvatsku, ali nisu stalno 
u njoj stolovali. Stoga slahu u Hrvatsku svoje namjesnike da kraljev- 
stvom upravljaju. Namjesnici zvahu se banovi. Oni dakle pridržaše 
ime i čast koju bijahu zatekli po izumrću narodne dinastije. Prvi bani 
u prvoj polovici XII stoljeća bijahu Ugra, Sergije i Aleksije, a poslije 
njih znameniti Beluš (1144—58. i 1163), za kojega se banska vlast 
i čast podigla do osobita ugleda. Beluš (Belogs, Belus, Belos) bio je za 
kralja Gejze II kao rođak njegov prvi čovjek ne samo u Hrvatskom 
Kraljevstvu, nego i u Ugarskoj; on je bio ne samo ban hrvatski, nego 
uz to i palatin ugarski, pače koji put zovu ga i hercegom (dux). No 
najviše cijenila se njegova banska čast, te grčki spisatelj Kinam piše 
naročito da su Ugri tada prvoga dostojanstvenika uz kralja zvali banom 
(um&vov vocant eiusmodi dignitatem apud Hungaros = primas apud 
regem). 

Uz banove, koji su bili redoviti namjesnici kraljevi, slahu Arpado- 
vići i članove svoje porodice kao svoje zamjenike u Hrvatsku. Bili su 
to ili mlađa braća vladajućega kralja ili opet njegovi sinovi, većinom 

ica Takav zamjenik kraljev iz kraljevske porodice zvao se je 
erceg (dux). Prvi poznati herceg u Hrvatskoj bio je u drugoj polo- 
vici XII stoljeća Bela Stjepanov, kojega su dohoci bili toliki da je od 
svoje hercegovine davao kralju godišnje deset tisuća maraka srebra. 
Kad je u Hrvatskoj stolovao herceg kraljevske krvi, bio je ban njemu 
podvrgnut zajedno sa svim velikašima i dostojanstvenicima u zemlji. 

Potkraj XII stoljeća bio je hercegom Andrija (1197—1203), brat 
kralja Emerika. On se zove »božjom milošću herceg Dalmacije i Hrvat- 
ske« ili još više »herceg Dalmacije, Hrvatske i Huma«. Vlast mu seže 
od Drave na jug do Neretve i dalje. On je vrhovni upravitelj zemlje, 
kojemu se kao službenici (iobagiones) pokoravaju i ban i velikaši (prin- 
cipes, magnates), a i svi župani (varaždinski, krbavski i sanski); on 
je vrhovni sudac u opsegu. svoje hercegovine (infra terminos dominii 
nostri), te sudi sud zajedno s velikašima (cum magnatibus nostris); on 
je napokon i vojvoda hrvatske vojske, te je vodi na Humljane i Srbe. 
Nasljednici Andrijini u herceškoj časti* drže redovito osim Hrvatske i 
Dalmacije još i Bosnu, a i neke ugarske županije na sjeveru Drave, u 
kojima žive pretežno Slaveni pa se stoga ne zovu više naprosto »herceg 
Dalmacije i Hrvatske«, nego »herceg čitave Slavonije« (dux 
tocius Sclavoniae). Tomasina Morosini pače, mati posljednjega Arpa- 
dovića, zvala se »herceginja čitave Slavonije i upraviteljica prekodunav- 
skih krajeva sve do primorja« ili »herceginja čitave Slavonije od Du- 
nava do mora« (1295), te je ona prema tomu upravljala i čitavom jugo- 
zapadnom Ugarskom između Dunava, Drave i austrijsko-štajerske 
granice. 

Prihodi hrvatskih, poslije slavonskih hercega bili su znatni. Uz 
drugo imale su ih zapasti sve zemlje u “hercegovini, kojih bi vlasnici 
umrli bez potomaka (hereditates omni spe soholis privatorum ad ius 
ducatus devolvi debent). Njima su nadalje pripadale čitave župe i župa- 
nije (npr. Gorska, Požeška s gradom Požegom). Stolovali su pak u 
Zagrebu, Požegi, Kninu, Klisu, koji put i u Krpani. Imali su svoj her- 
ceški dvor, svoju kancelariju, te su izdavali povelje poput kraljeva. 

Hercezima čitave Slavonije bili su podložni banovi. U XII stoljeću 
bio je redovito samo jedan ban za čitavo kraljevstvo; u XIII stoljeću 
počeli su kraljevi namještati u isti mah po dva bana, jenoga za Hrvat- 
sku i Dalmaciju od Gvozda do Neretve, a drugoga za Slavoniju od 
Gvozda do Drave. Ako nije bilo hercega kraljevskoga roda, onda je 
jedan ban kao »ban čitave Slavonije« zamjenjivao hercega 
(banus totius Sclavoniae), a njemu je bio onda podređen »ban pri- 
morski« (banus maritimus), koji je upravljao Hrvatskom i Dalma- 
cijom. Osim bana bilo je i banovaca (vicebanus) ili podbana, 
što su bili redovito župani koje županije, kao Zagrebačke, Križevačke, 
Kninske itd. 


* (Hrvatski hercezi u XIII stoljeću: Andrija (1197—1203), sin njegov Bela 
(1220—1226), drugi sin njegov Koloman (1226—1241), Stjepan Belin (1246—124T, 
1270), Bela Belin (1260—1269), Ladislav Stjepanov (1270), Elizabeta, mati kralja 
Ladislava Kumanca (1275, 1280—1283), Andrija Stjepanov (1275—1278), Toma sina 
Morosini (1292—1296), Albertin Morosini (1297—1301).] 

Banovi, osobito banovi čitave Slavonije, imali su znamenitu vlast. 
Banovi čitave Slavonije vršili su vlast gotovo kao i hercezi. Znameniti 
su u tom pogledu banovi nakon provale Tatara do konca XIII stoljeća. 
Od primorskih banova najslavniji je baš posljednji, naime Pavao I 
Bribirski od plemena Šubić, koji je banovao nekih četrdeset godi- 
na (1273—1312). On je baniju primorsku (Dalmaciju i Hrvatsku) pri- 
mio od kralja Andrije III god. 1293. u nasljedno leno za svoju porodicu 
na sve vijeke. Jednako su radili knezovi Stjepan i Ivan Babonić u 
Slovinskoj zemlji da postanu nasljedni banovi čitave Slavonije. No 
njima su u tom pogledu mnogo smetali njihovi takmaci Gisingovci. 

Ban čitave Slavonije bio je vrhovni upravitelj kraljevstva. On 
je sazivao sabor kraljevstva (generalis congregatio totius regni 
Sclavoniae) kao i županijske skupštine, te je predsjedao objema. 
U tom su pogledu zanimljivi zaključci sabora što ga je ban Matija 
držao 20. travnja 1273. u Zagrebu, a i rasprave na saborima od 9. 
svibnja 1278. u Zagrebu (ban Nikola)“i 31. prosinca 1279. u Rovišću 
(ban Petar Pakrački). Na tim saborima nazočni su plemići i službenici 
svih kraljevskih gradova (nobiles et iobagiones castrorum), te se rješa- 
vaju najrazličitiji poslovi kraljevstva. Na saboru god. 1273. stvorili su 
trideset i tri zaključka: najviše ima ustanova kaznenih za prekršaje i 
zločine, zatim neke se tiču nasljednoga prava, vojne dužnosti, napokon 
ima odredaba glede različnih poreza i davanja koji su se tada plaćali 
u zemlji. Na saboru u Zagrebu 9. svibnja 1278. potvrdio je ban Nikola 
sve stare pravice i povlastice službenika grada zagrebačkoga (iobagio- 
nes castri Zagrabiensis), dok je na saboru u Rovišću 31. prosinca 1279. 
ban Petar nekim plemićima potvrdio staru njihovu povlast da ne mo- 
raju dolaziti pred ničiji sud, nego samo pred bana (solum iudicio bani 
totius Sclavoniae astare tenentur). 

Ban je nadalje bio iza kralja prvi i vrhovni sudac u kraljev. 
stvu. To potvrđuju nebrojene isprave, kojima ban rješava parbe naj- 
različitije vrsti. Kad je kralj Bela III godine 1193. darovao krčkomu 
knezu Bartolu župu Modruše kao nasljedno leno (beneficium), naro- 
čito je ustanovio »da žitelji te župe ne potpadaju ničijemu sudu, nego 
svoga zemaljskoga gospodara; no ipak kad bi ban bio u toj župi, neka, 
ima vlast suđenja nad njima...« Bilo je međutim sve više slučajeva da 
su kraljevi sudsku vlast bansku okrnjivali. Najprije su oduzimali nji- 
hovoj sudbenosti sve gradske slobodne općine, osobito one, u kojima 
su se nastanili »gosti« (hospites) ili stranci, pridržavši sebi vrhovnu 
sudačku vlast u njima; poslije stade se i plemstvo otimati banskomu 
sudu te tražiti pravdu bud u samoga kralja, bud u suca kraljevskoga 
dvora. To vrijedi osobito za Slavoniju između Drave i Gvozda; u Hrvat- 
skoj na jugu Gvozda održala se duže neokrnjena sudačka vlast banova. 
Još god. 1298. sudi Pavao, »ban svih Hrvata« (totius Chorvacie), u 
Vrani u parbi između krbavskih plemića Gusića i krbavskoga kneza 
Kurjaka. Valjda je ban Pavao bio tada sazvao u Vranu sabor hrvatski, 
jer je bio okružen plemstvom hrvatskim (coram nobilibus viris regni 
Chorvatorum circa nos existentibus). 

Redovito je ban bio i vrhovni vojvoda hrvatske vojske 
(exercitus chroaticus). Napokon je ban čitave Slavonije kovao i 
novce, koji su se zvali banovci (moneta banalis, denarii banales). 
Dvije stotine banovaca ili banskih dinara vrijedilo je jednu marku. 
Prvi ban koji je dao kovati dinare bio je slavni Stjepan od plemena 
Guth-Keled (1248—1260); najstarija pak kovnica bila je u Pakracu 
(1256), koja bi oko god. 1260. prenesena u Zagreb, gdje je bila najprije 
u današnjem donjem gradu (denarii zagrabienses), a onda u gornjem 
na brdu Gradecu (denarii grechenses). Na čelu banske komore (camera 
banalis), u kojoj se kovao novac, bio je zasebni komorni grof (comes 
camerae). Tehnički upravitelj kovnice zvao se monetar koji nije bio 
odgovoran običnomu sudu nego jedino banu, te je jamčio za zakonitu 
težinu i vrijednost novca.* 

Kao zamjenik kraljev imao je ban čitave Slavonije još mnoge druge 
povlasti i prava. On je osnivao gradove i kaštele, neutvrđena mjesta 
opskrbljivao je utvrdama, naseljivao je pusta mjesta i preseljivao ple- 
mena i rodove, progonio nevjernike (krivovjerce), podjeljivao slobo- 
štine raznim općinama, plemenima, naseobinama, gostima (hospites), 
odjeljivao plemenske posjede i zemlje od kraljevskih i drugih. Napokon 
je banova komora (camera banalis) kao vrhovna financijska oblast 
pobirala poreze i daće, koje je narod u opsegu Hrvatskoga Kraljevstva 
plaćao. Najpoznatije daće i porezi za Arpadovića bili su ovi: 


a) Kunovina (marturina, mardurina). Podavanje kuninih krzna 
vrlo je staro, ne samo u Hrvata, nego i u svih drugih Slavena. Budući 
da je kuna u staro vrijeme bilo veliko obilje, to se je njihovim krznom 
plaćao porez i globe. Tako je jamačno bilo već za vladara hrvatske 
krvi. Potkraj XII stoljeća, kad je nestajalo kuna, stala se kunovina 
namirivati i novcem (de marturinis vel de proventibus, qui loco martu- 
rinarum exhibentur). Napokon je preteglo plaćanje kunovine novcem, 
te bi određeno da se u ime kunovine imade od svakoga oporezovanika 
pobirati po dvanaest dinara na godinu. Pobirači toga poreza zvahu se 
marturinarii (također collectores marturinarum). Ne zna se tko je sve 
plaćao taj porez; no nema sumnje da su još od Kolomana bili oprošteni 
od njega svi potomci onih dvanaest hrvatskih plemena koja su s njim 
utanačila ugovor od god. 1102. Poslije su kraljevi opraštali posebnim 
privilegijama od plaćanja kunovine različne družine, općine i pojedince; 
tako 1209. čitavo svećenstvo u Slavoniji i Dalmaciji, 1217. ponovno 
kaptol zagrebački, 1277. općinu sv. Martina kod Vaške. Sabor čitave 
Slavonije, držan 20. travnja 1273. u Zagrebu, odredio je da pobirači 


* Na prednjoj strani tih banskih dinara (đenarii banales, banowez) utisnuta je 
poprijeko u sredini kuna (grb kraljevstva) kako bježi na desno; nad njom i pod njom 
smještena je po jedna zvijezda, naokolo ruba pak stoji napis: moneta regis p. Sclavonia, 
ili znoneta ducis p. Sclavonia, ili moneta bani p. Sclavonia. Na obratnoj strani je dvostru- 
ki križ, kojemu na gornjoj poprečnoj gredi na lijevo stoji polumjesec, a desno zvijezda 
danica, pod “donjom pak poprečnom gredom nalazi se s jedne i s druge strane po jedna 
krunjena glava obrnuta jedna prema drugoj; nad glavama napokon stoji početno slovo 
onoga kralja, hercega ili bana, koji je dotični dinar (banovac, kunovina = mardurina, 
križanac) dao kovati. 

kunovine smiju samo s 12 ljudi i 14 konja kunovinu po zemlji pobirati, 
te da svaka općina (ili pleme), u koju dođu, mora za opskrbu dati 
njima jednu ovcu, šest kokoši, jednu gusku, četiri kabla vina, dvanaest 
kabala graha itd. 


b) Dobit komore (lucrum camerae, cambium monetagium). 
Taj je porez isprva bio neizravan, a plaćao ga je samo onaj koji je 
stare novce zamjenjivao za nove, te tom prigodom dobiva dva nova 
novca za tri stara. Posebni mjenjači (campsores, monetarii, 
numularii) donosili bi nove novce na javne trgove, te bi ih izlagali na 
posebnim tablama, a narod je do određenoga dana morao zamije- 
niti što je bilo starijega novca u njega. Hercezi i banovi čitave Slavo- 
nije kovali su svake godine nove novce i primorali narod da stari pro- 
mijeni. Od toga je bila velika dobit komori, jer je narod svaki put 
jednu trećinu svoga novca gubio; no baš zato bio je taj porez narodu 
vrlo nesnosan. Stoga ga oko god. 1260. zamijeniše izravnim porezom od 
sedam dinara fodlizota septem denariorum), koje je otad svaki slo- 
bodni čovjek godimice plaćao. 


c) Osim tih glavnih i općih poreza bila je još sva sila različnih 
davanja. Primorski gradovi Dalmacije i Hrvatske plaćali su kralju, do- 
tično hercegu ili banu, porez zvan trgovina (introitus portus civi- 
tatis, tributum portus). Sav naime dohodak (uvoznina) od luke kojega 
primorskoga grada razdijelio se ovako: najprije je desetinu svega pri- 
mio biskup ili svećenstvo toga grada, a od ostatka dobio je trećinu 
knez grada, a dvije trećine kralj, dotično herceg ili ban. Kolik je to bio 
prihod, vidi se po tom što su se gradovi Split i Trogir voljeli otkupiti 
s deset tisuća libara na godinu. Osim trgovine bili su po svim znatni- 
jim mjestima i gradovima čitavoga kraljevstva tridesetnice (tri- 
cesimae), gdje je svaki trgovac od dovežene robe platio trideseti dio 
od onoga, koliko je roba bila procijenjena. Velik je još bio prihod od 
solana, kao iod mitnica. 

Osim poreza pobirali su banovi (kao zamjenici kraljeva) idarove, 
koje se moralo davati. Između takvih prisilnih darova bila je najtegot- 
nija zalazina i zalužina (descensus, descensus bani vulgariter 
zuluzina vocata), koja je opstojala još za kraljeva hrvatske krvi. Zala- 
zina osniva se na prastarom običaju da podanici udome i ugoste svoga 
vlastelina s njegovom družinom, kad se on putujući k njima svrati. 
Već kraljevi hrvatske krvi boravili su ovako sa svojim dvorom i druži- 
nom u svojih podanika. Za Arpadovića znade se da su pravo na zala- 
zinu imali ne samo kralj, nego i herceg i ban. Budući da je to bilo 
vrlo skupocjeno, nastojale su družine, općine, plemena i pojedinci da 
se te tegotne dužnosti oslobode. Zlatnom bulom od god. 1242. odredio 
je kralj Bela IV. za slobodnu općinu Gradec tik Zagreba: »Građani su 
dužni, ako kralj dođe, dati mu za hranu dvanaest volova, tisuću hlje- 
bova i četiri lagva vina; ako ih posjeti herceg, koji je od kraljevske 
krvi, dat će mu samo polovicu toga živeža. Banu pak i to samo onda 
kad nastupi bansku čast, dat će jednoga vola, sto hljebova i lagav vina.« 
Primorski gradovi Dalmacije bili su posve oslobođeni od zalazine (cum 

ad vos advenero, nemini civium vis inferetur domorum suorum, nisi 
quem dilectio vestra susceperit). 


Čitava Hrvatska zajedno sa Slavonijom (a bez Dalmacije) bila je 
za kraljeva iz kuće Arpadove razdijeljena na župe i županije. 
Kad su naime Arpadovići ovladali Hrvatskom, zatekoše je podijeljenu 
na stare hrvatske župe, posve malene oblasti, kojima su bili na čelu 
župani. U svakoj župi nastavalo je po jedno pleme, kojemu je sre- 
dište bio utvrđeni grad (castrum). Plemena su u župama živjela posve 
po starohrvatskim običajima, te su si sama birala župane, podžupane 
i satnike. 

Za Arpadovića promijenilo se starohrvatsko župno uređenje u dvo- 
jakom smjeru. Prvo su Arpadovići po više starohrvatskih župa sjedi- 
njivali u veće oblasti, u županije, kako su opstojale već u Ugar- 
skoj, te im uza to i davali onako uređenje, kako su imale ugarske 
županije. Glavna je razlika bila da župane tih županija nije više birao 
narod, nego da ih je kralj imenovao. No te promjene nisu bile za 
Arpadovića posve dovršene, tako da su tada uz županije opstojale i 
starohrvatske župe. Županijsko: uređenje bilo je većim dijelom prove- 
deno u Slavoniji, dok su u Hrvatskoj između Gvozda i Neretve još 
sveđer opstojale starohrvatske župe. U Slavoniji su najprije po ugar- 
skom kalupu uredili županiju Vukovsku i Požešku, zatim 
Zagrebačku; u opsegu potonje županije Križevačke posto- 
jale su još u XIII stoljeću ove starohrvatske župe: Križevačka (de 
Cris, Crisiensis), Kalnička (de Kemnuk, Kemluk), Rovišćanska (de 
Roicha), Čazmanska (chasmensis), Garićka (de Garig, Guarig), Gareš- 
nička (de Gerzenche), Grđevačka (Kordua, Gordova), Moslavačka (de 
Monoslou) itd. I Zagrebačka županija postala je od više starohrvatskih 
župa, kao što su Ivanićka, Dubravska, Moravečka itd. Još god. 1227. 
čitamo da je posjed Vražji laz »u županiji Zagrebačkoj, a u župi Mora- 
večkoj« (in districtu zagrabiensi, de comitatu Morocha constituta). 
Koji put pače događalo se da su kraljevi koju starohrvatsku župu 
između Drave i Save pridružili kojoj ugarskoj županiji na sjeveru Dra- 
ve, naročito županijama Zaladskoj, Šimeškoj i Baranjskoj. Tako je 
neko vrijeme (1239—1256) župa Garić pripadala županiji Šimeškoj. No 
to je bivalo redovito samo prolazno, naročito onda kad je župan koje 
južne županije ugarske imao posjeda na jugu Drave, pa i tu želio 
vršiti svoju vlast kao župan. 

Druga znamenita promjena bila je da su Arpadovići uvodili feuda- 
lizam, te pojedine starohrvatske župe davali svjetovnim i duhovnim 
velikašima u nasljedno leno. Tako je u tim župama starohrvatskog 
župana, kojega je dosad birao narod iz neke određene porodice, zami- 
jenio nasljedni vazal (kletvenik) kraljevski, koji se je zvao knez 
(comes). Prvi je tako radio kralj Bela III, koji je god. 1193. darovao 
knezu krčkomu Bartolu župu Modruše u leno (beneficium) pod pogod- 
bom da mu za to u ratu pomaže sa deset konjanika (oklopnika). Po- 
slije je nasljednih knezova bilo sve više. Malo zatim dobio je neki župan 
iz plemena Šubić župu Bribir, onda 1210. župan Domald župu Cetinu 
s Triljem, napokon i neki krbavski župan od plemena Gusić župu 

Krbavu. Tako postadoše u Hrvatskoj nasljedni knezovi: Modruški (koji 
su poslije [os dobili župe Gacku i Vinodol), Krbavski, Bribirski, i napo- 
kon Cetinski. U Slavoniji pojaviše se jednakim načinom knezovi Gorički, 
koji su dobili u nasljedno leno goričku župu (poslije Blagajski). Napo- 
kon su župe dobivali u nasljedno leno i duhovni slaviri kao i različne 
crkvene družine. God. 1211. darovao je kralj Andrija redu cistercita 
Gorsku župu, koju su prije držali hercezi iz kraljevske porodive. Dru- 
žina božjaka (templara) dobi tako župu Dubicu, a god. 1277. darova 
kralj Ladislav Kumanac zagrebačkomu biskupu Timoteju i njegovim 
nasljednicima za vječna vremena župu Garešnicu. 

Svaka županija imala je poput župe kao središte i branik svoj 
utvrđeni županijski grad (castrum), kojim je upravljao kastelan ili 
gradščik (castellanus, poslije hrvatski porkulab od njem. Burggraf). U 
gradu živjeli su gradski plemići, zvani castrenses ili tobagiones (pače i 
burgenses), kojima je bilo braniti grad. Pod županijskim gradom redo- 
vito je nastala naseobina, podgrađe ili suburbium zvana, od kojih se 
razviše varoši (oppida) i poslije gradovi (civitates). Žitelji tih naseo- 
bina morali su različne službe činiti županijskomu gradu (vigilias seu 
custodias servare, vineas et terras colere, aquam portare, onera et alia 
servitia consueta facere), od kojih bi se ili otkupili novčanim svotama, 
koje bi plaćali svake godine, ili bi ih kraljevi, hercezi i banovi osloba- 
đali tih tereta, podigav radi osobitih zasluga žitelja njihove općine na 
slobodne općine. Tako postadoše u Hrvatskoj kraljevska slobodna 
i poveljena mjesta, trgovišta i varoši (gradovi). 

Osobito XIII stoljeće (naročito nakon tatarske provale) bijaše po- 
voljno za postanje slobodnih, poveljenih mjesta. Kraljevi, hercezi i 
banovi podjeljivali su mjestima, trgovima i varošima sloboštine, naro- 
čito onima, gdje bi se nastanili stranci ili hospites, najviše 
Nijemci. Dakako da su i uredbe tih slobodnih poveljenih mjesta bile 
uzajmljene od njemačkih gradskih općina. Tako postadoše slo- 
bodna mjesta i gradovi: Varaždin (1209)! Petrinja (1225), Vukovo 
(1231), Virovitica (1234), Samobor (1242), Gradec kod Zagreba (1242), 
Križevci (1252), Jastrebarsko (1257), Bihać (prije 1271) itd. Na čelu 
tim slobodnim gradskim općinama bio je gradski starješina ili maior 
villae, koji je bio poglavito sudac građana, pak su ga s toga u nekim 
mjestima i nazivali sucem (iudex, u Varaždinu »richtardus«). 
Od njegova suda nije se prizivalo na bana, nego ravno na kralja ili na 
njegova tovarnika, koji je pobirao i davanja tih općina. Znatnije prizive 
na osobu kraljevu nosio je sam gradski starješina pred kralja. Uz star- 
ješinu postojala je obično kurija ili magistrat, naime zbor prisjednika, 
sastojeći od prisežnika (iurati) i vijećnika (consilarii). Ako je grad 
ili varoš bila utvrđena zidovima i vratima, imala je i gradskoga kaste- 
lana koji je bio glava gradske straže, zatvarao pod večer gradska vrata, 
a u jutro ih otvarao. Bilo je i bilježnika (notarii) koji su vodili 


1 [Privilegij za grad Varaždin iz 1209. krivotvoren je, pa u obzir dolazi privilegij iz 
1220. godine.1 

sudbene i druge gradske zapisnike. Građani tih poveljenih mjesta imali 
su različite povlastice. Poglavita prava njihova bila su da su se po svo- 
joj volji smjeli doseliti i odseliti i da su mogli raspolagati svojim posje- 
dom i onda, kad nisu imali zakonitih potomaka. 

Dok su slobodni gradovi u nutarnjoj zemlji bili uređeni po nje- 
mačkom Pape razvijali su se hrvatski gradovi u primorju po uzoru 
romanskih gradova Dalmacije, koji su još za kraljeva hrvatske 
krvi imali svoja zasebna prava i uredbe. Već god. 1167. dobio je 
Šibenik jednake povlastice, kako su ih već otprije imali gradovi 
Split i Trogir. Znatno manja prava dobio je grad Nin god. 1205. 
Uopće se povlastice toga grada znatno razlikuju od privilegija dalma- 
tinskih gradova. Kralj Andrija podijelio mu je onom prigodom ova 
prava: građani mogu birati uvijek za kneza (comes) odakle koga hoće, 
i taj je sudac, i nitko drugi nema sudačke vlasti nad njima. Nijedan 
herceg. ban ili banovac ne smije građana pozivati pred svoj sud, niti 
tražiti od njih kakovu službu ili daću, tek jedanput u godini ako bi 
došao u Nin za poslom bud kraljevim bud kraljevine, smije zahtijevati 
ručak ili večeru za trideset ljudi. S većim brojem ljudi ne smije uopće 
ni ući u grad bez dozvole građana. Nijedan herceg, ban ili banovac ne 
može u gradu ni u svoje ime ni u ime kraljevo podići kakvu utvrdu, 
niti zahtijevati da se već gotove utvrde njemu predadu. Građani su za 
sve vijeke oslobođeni od davanja talaca, te mogu slobodno uživati svoja 
prava i živiti po svojim starim običajima. No zato ne smiju nikakve 
pomoći pružati nikomu koji bi bio kralju nevjeran ili bi se protiv 
njega bunio. Ako bi kralj došao u primorje i htio unići u grad, moraju 
ga građani dočekati na gradskim vratima, te ga po mogućnosti što. do- 
stojnije ugostiti. Pratnja kraljeva nema prava unutar gradskih zidova 
tražiti stana ni opskrbe, nego samo za svoj novac, ako građani na to 
privole. Kad je e čitave Slavonije Stjepan god. 1251. ispod brda 
Jablanića (Jablanca) osnovao grad, podijelio je Rabljanima, koji 
se u nj naseliše, »onu istu slobodu, koju su uživali Trogir, Šibenik i 
drugi kraljevski gradovi u primorju«. Jedino je ban za kralja i za se 
pridržao tri četvrtine dohotka od trgovine, dok je četvrti dio 
ostavio građanima za njihove potrebe. Posve druge pravice i dužnosti 
imao je grad Omiš, gdje je kastel nad gradom kao i u Skradinu 
bio u kraljevskoj vlasti, te je njim zapovijedao hrvatski ban. Još su 
manje povlasti gradova Senja (koji je najprije zapao božjake, a 
onda knezove Krčke), Baga (Scrisalea) i drugih manjih primorskih 
mjesta. U Bagu je primjerice hrvatski ban uzimao čitavu trgovinu. 


“Uz građanski stalež, koji se lijepo razvio za Arpadovića i u nutar- 
njoj zemlji, zgodile su se znamenite promjene i u plemićkom 
staležu. Još za kraljeva hrvatske krvi stali su se plemeniti Hrvati 
dijelitina više plemstvo (velikaši, magnates, barones) ina niže 
plemstvo (nobiles, universa nobilitas). Višemu plemstvu pripadale 
su porodice, kojih su članovi obnašali različne države i plemenske službe, 
od kojih su se naime birali banovi i župani; u niže plemstvo ubrajali su 
se svi slobodni Hrvati, podijeljeni u plemena, kojih je na početku 

XII stoljeća između Gvozda i Neretve bilo dvanaest ili bolje trinaest. 
Svaki je Hrvat pripadao nekomu plemenu i samo onaj smatrao se 
plemenitim, za kojega se znalo od kojega plemena potječe. Za Arpa- 
dovića promijenilo se koješta. 

Najprije su mnogi velikaši, kojih su porodice obavljale župansku 
čast u različnim župama, primali te župe od kraljeva kao nasljedna 
lena (beneficia) uz pogodbu da čine kralju različite službe, naročito da 
ga pomažu u ratu s određenim brojem vojske. Tako se te županske 
porodice prometnuše u feudalne kneževske porodice. Prvi se pojaviše 
Krčki knezovi (poslije Frankapani) kao knezovi župe u Mo- 
drušama (1193); nakon njih popeše se na poprište Bribirski kne- 
zovi od plemena Šubić kao gospodari župe Bribira, onda Krbav- 
ski knezovi od plemena Gusić u Krbavi, napokon knezovi 
Nelipići od plemena Snačić, koji dobiše župu Cetinu. U Slavoniji 
pojaviše se knezovi Gorički ili Babonići (poslije Bla- 
gajski) od nepoznata plemena, nadalje Gorjanski knezovi 
od plemena Družina (Drusma) u Vukovskoj županiji. Pojedine kne- 
ževske porodice stjecale su milošću kraljeva sve prostranije posjede, pa- 
če bi ovladali s više župa. Tako su Krčki knezovi poslije uz Modruške pri- 
mili još i župu Vinodol napokon Gacku i grad Senj; Gorički knezovi (Ba- 
bonići) raširili su svoju vlast od Gvozda do Save i od bosanske međe , 
do kranjske granice. Najviše pak osiliše se Bribirski knezovi od pie- 
mena Šubić, koji su potkraj XIII stoljeća postali i nasljedni banovi 
čitave Hrvatske i Dalmacije. 

Neki Arpadovići stali su i velikašima iz Ugarske darivati župe i žu- 
panije, a i manje oblasti u Hrvatskom Kraljevstvu. Tako dobi ban Stje- 
pan od plemena Gut-keled god. 1251. neke krajeve između Kupe, Novi- 
grada i bosanske međe; jednako dobiše i ugarski Gisingovci Koprivnicu 
i druga mjesta. Tako se naročito u Slavoniji (Slovinskoj zemlji) uz 
urođene hrvatske velikaše ugnijezdiše neke ugarske velikaške porodice, 
koje su znatno utjecale na hrvatsku povijest. 

Premda je niže plemstvo hrvatsko, koje je izvodilo svoju lozu od 
dvanaest ili trinaest plemena, budno bdilo nad svojim povlasticama, 
nije ipak moglo zapriječiti razvitak novoga plemstva. To je pak po- 
stalo tako što su kraljevi Arpadovići pojedinim zaslužnim ljudima, poro- 
dicama, pače i čitavim općinama zasebnim poveljama podjeljivali plent- 
stvo i plemićke sloboštine. Tako postade tako zvano do natarno 
(poveljeno) plemstvo, u koje treba ubrojiti i plemićke općine u 
Klokoću i Turovom polju. U plemićkoj općini nisu svi žitelji izvodili 
svoje podrijetlo od jednoga pradjeda kao u plemenu, ali su po kraljev- 
skoj milosti stekli jednaka prava kao i plemeniti članovi starohrvatskih 
pleinena. Zato su se poslije i čitave općine zvale latinskim nazivom 
generatio, kojim se je isprva označivalo samo pleme. 

Osim plemenitih, posve slobodnih ljudi bilo je u Hrvatskoj i 
podanika. Dok je plemeniti čovjek živio na svojoj zemlji, na »p le - 
menšćini«, podanik je živio na tuđoj zemlji, na zemlji svoga go- 


2 [Od XII st. pojam »plemena« ograničuje se na plemićka bratstva.] 

spodara. On je uživao zemlju svoga gospodara, te je prema tomu 
morao njemu služiti. Podanika ili vazala (vasalli) bijaše više vrsti: po- 
danici na kraljevskim ili herceškim imanjima zvali su se udvornici 
(udvornici regis), podanici duhovnih velikaša i družina bili su pre- 
dijalisti (praediales), a podanici svjetovnih velikaša kmetovi 
(coloni). Kmet, kojega je njegov vlastelin (gospodar) naselio na svojoj 
zemlji, nosio je sve dužnosti i terete, morao je obrađivati zemlje i 
vinograde svoga gospodara, plaćao mu kunovinu i druge daće, ratovao 
je s njim u vojsci, te nije smio oporučiti svoje imovine. Oni kmetovi, 
koje su gospodari radi osobitih zasluga oslobodili kmetskih dužnosti te 
im darovali uživane zemlje, zvali su se slobodnjaci (libertini). 

Najniži razred pučanstva u Hrvatskoj bili su robovi ili sebri 
(servi, mancipia). Budući da nisu imali nikakva posjeda, bili su obično 
zanatlije ili radnici svojih gospodara. Oni, koji su se sami podali rop- 
stvu, zvali su se adscripti, a njihova djeca originarii. Robove su gospo- 
dari mogli i prodavati. Tako je primjerice god. 1269. neki Farkaš 
Damjanov opatiji u Toplicama (Topuskom) prodao 12 robova za 17 
zagrebačkih dinara. Zagrebački biskup Stjepan II poklonio je opet ča- 
zmanskomu kaptolu više robova s njihovom djecom. 


ko ko 


Znatne je promjene za Arpadovića doživila crkva rimokato- 
lička. U doba kraljeva hrvatske krvi čitava je hrvatska država (za- 
jedno s Dalmacijom) pripadala solinsko-splitskoj metropoliji, 
koje je vlast sezala od mora do Drave i Dunava. Nadbiskupi solinsko- 
-splitski bili su prvi dostojanstvenici u hrvatskoj državi, često put i du- 
hovni oci i skrbnici hrvatskih vladara. Od njihovih područnika (suf- 
fragana) najodličniji je bio hrvatski biskup u Kninu, mnogo puta i 
kraljev kancelar; njegovo je područje obuhvaćalo svu zemlju od Knina 
na sjever do Drave. 

Za Arpadovića promijenilo se mnogo na gore. Već Ladislav zadao 
je metropoliji splitskoj i biskupiji kninskoj golem udarac, osnovavši u 
Zagrebu zasebnu biskupiju (0. 1094), koju je podredio ugarskomu 
nadbiskupu u Kaloči. Tim je ne samo kninski biskup izgubio velik dio 
svoga područja nego se i splitska metropolija znatno suzila. Još veći uda- 
rac snašao je splitsku metropoliju kad se od nje u polovici XII stoljeća 
(god. 1154) otkinula zadarska biskupija, te postala nadbiskupijom za- 
visna od mletačkog patrijarha. Novoj nadbiskupiji u Zadru biše pod- 
vrgnute i one biskupije koje su tada politički spadale pod Mletačku 
Republiku. Tako izgubi splitski metropolita ne samo zadarsku nadbisku- 
piju, nego uz nju još i biskupije na otocima Krku, Rabu i Osoru 
(Cresu). Nadbiskupija splitska, kako se razabire iz spisa crkvenoga 
sabora od god. 1185, ostala je tako ograničena na Hrvatsku između 
Gvozda i Neretve, a i na one dijelove Dalmacije koji nisu bili pod 
mletačkom vlašću. Njezino neposredno područje obuhvaćalo je mjesta 
i župe: Klis, Skale, Sminu, Cetinu, čitavu župu Hlivno, čitav Mosor i 

sva Poljica do Vrulje. Podčinjene joj biskupije bile su ove: kninska 
(Kninsko polje, Vrhrika i Pset), trogirska (Skradin, Bribir, Bio- 
grad i čitava Sidraga), ninska (Nin, čitava Luka i polovica Like), 
senjska (Senj, Vinodol, Gacka i Bužani), krbavska (Krbava, 
polovica Like, Novigrad, Drežnik, Plasi i Modruše), i napokon hvar- 
ska (otoci Hvar, Brač, Vis, Korčula, Lastovo, i na kopnu čitava Kra- 
jina od Vrulje do Neretve). Tim biskupijama pridružila se potkraj 
XIII stoljeća još i šibenska (1298), koje je kotar prije pripadao 
biskupiji trogirskoj. 

Nadbiskupija splitska ne bijaše se samo znatno smanjila, nego i 
silno pala ugledom svojim. Dohoci splitskoga nadbiskupa bili su sada 
manji (na godinu 400 maraka srebra), nego nadbiskupa zadarskoga 
(godišnjih 500 maraka) ili biskupa zagrebačkoga (također 500 maraka 
na godinu). Osim toga sjedili su na nadbiskupskoj stolici većinom tu- 
đinci, nametnuti bud od ugarskoga dvora bud od rimske stolice. Na- 
pokon je bilo i velikih nereda: tu su se stali širiti krivovjerci patarenski, 
ondje opet bjesnile su borbe između latinskoga i hrvatskoga svećenstva 
radi jezika. Patareni se pojaviše u Krajini (Kačići), u Lici (u Zvoni- 
gradu knez Višen), pače u dalmatinskim gradovima biše osnovane pa- 
tarenske vjerske općine. Da se zapriječi širenje patarenske vjere, do- 
pusti napokon god. 1248. papa Inocencije IV senjskomu biskupu Mi- 
reju upotrebu slavenske liturgije i glagoljice u crkvi, za koju se tada 
mislilo da joj je začetnik sv. Jeronim. Kako je duboko bila pala i osiro- 
mašila metropolija splitska, najbolje dokazuje osnova hercega Koloma- 
na, kad je ono god. 1240. sporazumno s nadbiskupom splitskim Gun- 
celom i zagrebačkim biskupom Stjepanom II radio da se obje biskupije 
sjedine u jednu i da se zagrebačka proglasi samosvojnom nadbiskupi- 
jom i metropolijom za čitavu Hrvatsku i Dalmaciju. 

Uopće je biskupija zagrebačka od XIII stoljeća postajala sve pro- 
stranija, uglednija i bogatija. Uz postojeći već kaptol u Zagrebu 
osnovao je biskup Stjepan II god. 1232. kaptol u Čazmi (Začesanu, 
Česmi). Kaptol sv. Petra kod Požege pripadao je biskupiji u Pečuhu, 
a kaptol sv. Ireneja u Banoštoru (a poslije u Mitrovici) biskupiji sri- 
jemskoj. God. 1226—1241. poklonio je hrvatski herceg Koloman bosan- 
skomu biskupu Đakovo (possessio Dyacon), te je to mjesto poslije 
postalo sijelom biskupa i kaptola bosanskoga. Kaptoli bili su vrlo 
ugledne i bogate duhovne družine, te su osobito izašli na glas kao 
mjesta vjerodostojnosti (locus credibilis), obavljajući mno- 
ge pravne poslove, koje su poslije obavljali javni bilježnici. Uz to se 
kaptol zajedno s biskupom brinuo za izobrazbu mladeži, oso- 
bito za svećenički stalež. Osim prihoda od svojih imanja imali su bi- 
skupi i kaptoli dohodak od crkvene desetine (decimae), koju 
je morao davati svatko, plemić i neplemić, od svega što je rodilo i raslo. 
U XIII stoljeću pobirala se u zagrebačkoj biskupiji desetina samo od 
ovaca, koza, svinja i kokoši, zatim od pšenice, raži, ječma, zobi, proje, 
bara, sijerka i sočiva, napokon od meda i pčelinskih košnica, voska, 
lana, konoplje i vina. 

Osim svjetovnoga svećenstva bilo je u Hrvatskoj i redovnika. 
Za kraljeva hrvatske krvi pripadali su svi samostani redu sv. Bene- 
dikta; na početku XIII stoljeća raširi se u Hrvatskoj novi red 
cistercita (po crno-bijelom odijelu prozvani srakari), ko- 
jima herceg Andrija god. 1211. sagradi prvi samostan u Hrvatskoj s 
veličanstvenom crkvom sv. Marije u Toplicama (Topuskom). Iza njih 
nastaniše se dominikanci, franjevci i pavlini (samostan 
Remete kod Zagreba). Naročito prva dva reda proslaviše se i u Bosni 
trijebeći krivovjerce, a franjevci se tako raširiše da su imali svoje samo- 
stane gotovo u svakom većem mjestu. 

Još prije ovih redova, u drugoj polovici XII stoljeća naselio se u 
Hrvatskom Kraljevstvu viteški rd templara i božjaka. Sijelo 
njihovo bijaše već oko god. 1169. u Vrani u manastiru sv. Grgura, 
koji bijahu dobili od rimske stolice; odanle raširiše se na sve strane. 
Oni stekoše poslije grad Senj i zatim Dubičku županiju; u Zagrebu im 
oko god. 1185. biskup Prodan sagradi samostan i crkvu u Novoj Vesi 
tik kaptola. Bilo ih je nadalje u Božjakovini, Glogovnici, gdje ih je 
također naselio biskup Prodan; napokon i u Našicama. God. 1239. po- 
klonio je potonjima pečujski biskup Bartol svoju desetinu u Našicama; 
samo ako bi se u okolici otkrio majdan zlata ili srebra (auri vel argenti 
fodina), onda će božjaci desetinu od prihoda rudokopa davati pečuj- 
skim biskupima. 

U XII i XIII stoljeću stala se iz Bosne u hrvatske zemlje širiti 
nauka popa Bogomila. Sljedbenici te nauke u Bosni i Hrvatskoj, zvani 
patareni, nađoše privrženika i među hrvatskim velikašima, a i u 
dalmatinskim gradovima. Pače u Slavoniji, osobito u Požeškoj i Vu- 
kovskoj županiji, udomiše se patareni. 

Nauka patarenska ne bijaše sasvim nova. Začetnik njezin bijaše 
prihvatio mnoge nazore starih krivovjeraca Maniheja, pa ih prilagodio 
slavenskomu mišljenju. Prema tomu vjerovahu oni doduše u jednoga 
Boga i u trojstvo, ali ne držahu Boga za tvorca neba i zemlje. Bog 
je samo stvorio duh i nevidljivi svijet. Po shvaćanju njihovu sastoji 
se čovjek od dva ne samo po biti nego i po postanju različita dijela: 
od duše stvorene Bogom ali od njega otpale, i tijela stvorena đavlom. 
Boga staroga zavjeta smatrahu zlim bogom, zato i zabacivahu Sveto 
pismo staroga zavjeta. Budući da su duše nebeskoga izvora, moraju se 
vratiti u nebo, a zato treba da svrše svoju pokoru. Da bi se pak to lakše 
postiglo, došao je Isus na zemlju da duše čovječje pouči o njihovoj 
naravi i o njihovu podrijetlu i da im pokaže pravi put kako će se prije 
k Bogu povratiti. Isus sam nije Bog nego najviši od anđela; tijelo mu je 
bilo samo prividno, pa zato nije mogao ni trpjeti ni umrijeti. Ni sv. 
Duh nije pravi Bog, već također jedan od najviših anđela. Pokora, 
kojom se duša može povratiti k Bogu, sastoji se u tom da se vjeruje 
u tu nauku. Za mrtve ne treba moliti, jer duše ako su pokoru obavile 
dolaze u nebo; ako pak nisu, prelaze iz jednoga tijela u drugo dok se 
Zorin ne očiste. Uskrsnuća tijela nema, jer je tvar tijela stvorena od 

avla. 

Patareni su vjerovali da je Isus samo svoju nauku ljudima ostavio, 
pa su stoga zabacivali sva svetotajstva kršćanske crkve. Naročito su 
osuđivali krštenje, osobito krštenje djece, tvrdeći da im se uzalud 
podjeljuje, budući da još ne mogu vjerovati, pa se stoga ne mogu ni 
spasiti prije, nego što dođu k razboru. 

Primanje u patarensku crkvenu općinu obavljalo se je svečanim 
načinom. Patareni su naime svakoga, koji bi ih zamolio da ga prime u 
svoju crkvu, držali za nečista kao pseto, pa ga je zato trebalo najprije 
očistiti postom i molitvom, a onda tek primiti. Primanje opisuje se 
ovako: »Kad se tko prijavi patarenima, oni mu najprije odrede vrijeme 
za ispovijed i za čišćenje i za molitvu, a onda mu stave na glavu evan- 
đelje, što ga je napisao sv. Ivan, i sazivaju svoga svetoga Duha i pjevaju 
Očenaš. To je njihov krst. Nakon takvog krštenja odrede pokršteniku 
opet vrijeme za nastavu i za oštriji život i čistiju molitvu, a onda zaištu 
da se posvjedoči da li je junački vojevao i sve izvršio kako treba. 
Ako to posvjedoči sve, i muško i žensko, onda ga odvedu na posve- 
ćenje: okrenu ga na istok, metnu mu na glavu evanđelje, ljudi i žene 
polože na nj ruke i pjevaju pjesme, hvaleći Boga, što je opet jedna duša 
potražila svoj spas.« Suviše kazuje se još i to da se obraćenik obukao 
u dugačku crnu haljinu, kao kakav kaluđer, a patareni moleći nad njim 
molitve, duhali su u nj i mazali ga od glave do pete. 


Članovi bogumilske vjere dijelili su se na dva razreda: na svrši- 
telje ili svršene, zatim na obične vjernike. Samo sa- 
vršene članove primali su u općinu netom opisanim načinom; obični 
vjernici dobivali su samo krst. No zato su savršeni članovi mogli postati 
go crkvenih općina. Patareni su doduše zabacivali crkvene redove, 

udući da su nijekali da je Isus ustanovio biskupe i svećenike; no zato 
su ipak morali i sami imati kakvo takvo crkveno uređenje. Svaka pa- 
tarenska crkva bila je sama za se i nezavisna od druge; one nisu 
imale zajedničkoga glavara: no zato su ipak pojedine crkve između sebe 
općile kad bi to potrebno bilo. Na čelu svakoj crkvi (npr. crkvi bosan- 
skoj) stajao je djed ili did, a njemu su bili pokorni strojnici 
ili učitelji (u Bosni bilo ih je dvanaest), od kojih su najodličniji 
bili gosti i starac. Gost se obično smatrao zamjenikom i na- 
sljednikom djedovim. Pravoga svećenstva nije bilo u njih, jer je svaki 
savršeni član smio naučati i širiti vjeru. 

Bogoslužje u patarena bilo je vrlo jednostavno. Oni su zabacivali 
hramove, jer se Bog može svagdje častiti. Hulili su nadalje na pro- 
po i na slike po crkvama. Kako bi se mogao kršćanin klanjati 

rižu — umovahu oni — kad su na njemu Židovi propeli sina Božjega? 
Da tko ubije kraljeva sina drvom, zar bi moglo biti kralju milo to 


3 [Naziv savršeni, uobičajen u dualističkih heretika na Zapadu, ne poznaje domaća 
građa na narodnom jeziku. Pravi heretici, nosioci »Crkve bosanske« nazivali su se samo 
krstjani.] 

4 [Djed, poglavar »crkve bosanske« i njezinih »redovnika«, »krstjana«, službeno se 
nazivao samo, »episkup«, ti. biskup. Gost i starac nazivaju se zajedničkim imenom 
poglaviti krstjani ili strojnici. Gost je, čini se, bio poglavar »hiža« u kojima su živjeli 
»krstjani«.] 

drvo? Tako ne može ni Bogu da bude mio križ. I nakitt u crkvama, 
sjajne odjeće i sudovi, i sama posvećena vodica, sve su to prezirali kao 
djelo zlotvorovo. Prema tomu bili su hramovi patarena posve obične 
kuće bez zvonika i zvona (jer su zvona držali za đavolske trube), 
bez ikakva nakita i naprave, bez slika i kipova, i bez umjetnih propo- 
vjedaonica. Klupe, stol prekrit bijelim platnom, koji je služio za žrtve- 
nik, a na njem otvoreno evanđelje, to je bio sav ures njihove zbornice, 
No i takve bogomolje imali su samo u većim mjestima; inače su se 
sastajali gdje im je bilo najzgodnije: čas u gradu i u kući, čas u kolibi 
ili pod vedrim nebom u šumi, na polju, u dolini i u pećinama. 

U patarenskim zbornicama vršili su se ovi bogoštovni obredi: 
služba božja, opća ispovijest, primanje običnih 
vjernika i svršitelja, napokon ređenje strojnika 
(učitelja). Služba božja bila je što jednostavnija, a sastojala se od 
molitve gospodnje Oče naš, koja je bila jedina molitva njihova, od 
čitanja odlomaka iz novoga zavjeta, od propovijedi i blagoslova. 

* Patareni, naročito svršitelji njihovi, živjeli su vrlo oskudno i tri- 
jezno. Savršeni pataren ostavio se svijeta i odrekao blaga i njegovih 
slasti. On je živio siromašno, bio zadovoljan onim što je od prijeke 
potrebe za svakidašnji život, rastavio se sa svojom ženom i djecom, 
pače zanemario i stare prijatelje ako se nisu našli s njim u njegovoj 
crkvi. U javnom životu ne bijaše za nj mjesta ni u sudnici (jer nije htio 
pra ni na junačkom mejdanu (jer je osuđivao ubijanje ljudi). 

iveći u skromnosti hranio se biljnom hranom, a od životinja mogao 
je okusiti ribe; jela je začinjao uljem, jer mu mast i maslo bijaše 
zabranjeno. Najobičnija hrana njihova bijaše kruh i povrće, a piće 
voda. Odijevahu se ni prebogato ni priprosto; najviše nošahu crne 
haljine, a pod njima vrpcu od konca ili vune, što je svaki dobio kad 
su ga primili među savršene. Njihovo ponašanje bijaše uopće čedno i 
smjerno. »Oni ne trguju«, piše se u jednoj staroj knjizi, »samo da bi 
se uklonili laži, prevari i prisegi, nego žive od zanata, a ima između 
njih i učitelja koji su krojači. Ne zgrću blaga ni bogatstva, a potrebe 
su im malene. Oni su čisti, umjereni u jelu i piću; ne zalaze u krčme 
i ne mare ni za ples ni za druge kakve igre. Ustežu ljutinu; svagda 
rade i uče sebe ili druge, a zato su im molitve kratke. Čuvaju se brblja- 
nja i klevetanja, a i laži i kletve, te ne govre ,zaista', ,jjamačno' i što 
je na to nalik, jer i to sve drže da je prisega. Kad ga zapitaš, malo 
će ti kad ravno odgovoriti. I govore još da im je zabranjen svaki odgo- 
vod osim: da, da i ne, ne.« 

Tako trijezno i oskudno živjeli su samo savršeni patareni. Kudi- 
kamo veći dio njih, svi naime obični vjernici mogli su posjedovati i 
stjecati blago; zatim voditi ratove i mesom se hraniti. Pače i ženiti su 
se mogli, te su uzimali žene pod uvjet da im budu vjerne i da ih mogu 
otpustiti po volji. No zato se i obični vjernik morao svaki mjesec javno 
ispovijedati i obećati da će svakako, ako ne prije a to barem na samrti 
stupiti u kolo savršenih članova (svršitelja). Pošto su patareni odba- 
civali ne samo mnoge uredbe kršćanske crkve (zapadnoga i istočnoga 
obreda), nego se pače opirali i državnim zakonima ne hoteći ni na sud 

ni u rat, to se domala i glavari kršćanskih crkava i svjetovni vladari 
digoše na njih da ih utamane. U Hrvatskoj zatirali su ih u prvoj polovici 
XIII stoljeća, ali ih nisu mogli do kraja istrijebiti. 


k x o* 


Književnost u Hrvatskoj za Arpadovića bila je dvojaka i po 
sadržaju (crkvena i svjetovna), i po jeziku (latinska i hrvatska). 

Romani u dalmatinskim gradovima služili su se i u crkvi i u gra- 
đanskom životu latinskim jezikom. Taj je jezik bio također slu- 
žbeni ne samo na dvoru Arpadovića, nego su se njim uopće pisale sve 
javne isprave po čitavoj hrvatskoj zemlji, ako su ih izdavali viši slu- 
žbenici, naročito hercezi, banovi i banovci. Niže oblasti, kao župani 
i satnici, pak i knezovi upotrebljavali su u službenim ispravama i hrvat- 
ski jezik koji su pisali i ćirilicom i glagoljicom. Najstarija ćirilicom 
pisana isprava potječe iz god. 1184. To je darovnica kojom su knez 
Brečko i župan Prvoš na molbu redovnika Radka povratili neke zemlje 
samostanu sv. Ivana na otoku Braču“ Najstariji svjetovni spomenik, 
pisan glagoljicom, jest Vinodolski zakon od god. 1288. 

U crkvi upotrebljavali su Hrvati još za narodne dinastije slavenske 
knjige, pisane glagoljicom. Bilo je tu misala i časoslova, psaltira i evan- 
đelistara koji su se u XII i XIII stoljeću prepisivali i širili. Osobito 
od god. 1248, kad je papa Inocencije IV dopustio slavensko bogoslužje 
i glagoljicu, množile su se sve više slavenske bogoslužne knjige. Na 
glasu je psaltir Nikole Rapskoga od godine 1222. Uz crkvenu slavensku 
književnost pojavile su se apokrifne ili lažne knjige, za koje se 
misli da potječu od patarena.“ U tim se spisima pripovijeda o osobama 
i zgodama staroga i novoga zavjeta, ali posve drukčije nego u pravim, 
svetim knjigama. Između tih se knjiga najviše raširiše one koje su 
bile najbliže pučkomu shvaćanju: poetične legende i priče, prazno- 
vjerne pripovijesti starih kršćana, legende o čudesima, kojekakve liječ- 
ničke i gatalačke knjige, čarolije i zvjezdarske, bilinske i različite zna- 
kovne knjige. 

Osim crkvenih knjiga bilo je jamačno i povjesničkih spisa 
u pučkom hrvatskom jeziku. Ti su povijesni spisi bili sastavljeni po 
narodnom pričanju i po junačkim narodnim pjesmama koje su se u 
ono doba pjevale. Tako je nastala Slovinska kronika (libellum 
Gothorum, quod latine Sclavorum dicitur regnum), koju je poslije u 
XII stoljeću upotrebio neki pop Dukljanske nadbiskupije za svoje u la- 
tinskom 'jeziku pisano historičko djelo Presbyteri Diocleatis 
regnum Slavorum. Dukljanski ljetopisac preveo je naprosto slo- 


5 (Povelja iz 1250. ima uvod koji je izvod iz povelje napisane 1184.] 

# [Apokrifi su proizvodi prvih stoljeća kršćanstva koji su u najstarije doba ušli u 
crkvenoslavensku književnost iz grčkih, a samo rijetko iz latinskih vrela. Odatle su 
mnogi apokrifi došli ovamo k Hrvatima, gdje su stoljećima prepisivani i čitani. Bili su u 
upotrebi i u bosanskih bogumila (ima ih u Hvalovu rukopisu iz 1404.] 

vinsku kroniku iz hrvatskoga jezika na latinski (ex sclavonica lingua 
verterem in latinam), a uz to je pridodao koješta bud po usmenom ka- 
zivanju, bud po drugim spomenicima. Tako je upotrebljavao još »librum 
Sclavorum, qui dicitur Methodius« — zatim grčku legendu o sv. Vladi- 
miru. Latinski ljetopis popa Dukljanina sačuvao se sve do danas; slo- 
vinskim kronikama, koje je upotrebio, nema više ni traga. Kronika 
hrvatska opet je prijevod Dukljaninove kronike. 

U polovici XIII stoljeća napisao je Toma, arciđakon prvostolne 
crkve u Splitu (1200—1268), u latinskom jeziku znamenitu povjesnicu 
solinske ili splitske nadbiskupije od osnutka njezina pak 4 svojega 
doba. Ta povijest splitske crkve (Thomae archidiaconi Spalatensis 
Historia Salonitana) sadržava doduše najviše crkvene povje- 
snice, ali je uz to prvi i najstariji domaći (pouzdaniji) izvor za poli- 
tičku povijest kako za kraljeva hrvatske krvi, tako za vladara iz poro- 
dice Arpadove. Najopsežnije priča Toma o vladanju kraljeva XIII sto- 
ljeća, a baš potanko o provali Tatara (Mongola) u Hrvatsku. 

Za Arpadovića znatno je napredovala i umjetnost, naročito gra- 
diteljstvo. Spominjemo samo stolnu crkvu u Zagrebu, samostan 
cistercita i crkvu sv. Marije u Topuskom, mnoge crkve i samostane do- 
minikanaca i franjevaca itd. Nakon tatarske provale opasavali se gra- 
dovi i znatnija mjesta zidinama, podizali se zamci i kašteli itd. U Pe- 
trovaradinu stajala je već u XIII stoljeću kraljevska palača. Poznati 
su kipari (vajari) Andrija Buvina, koji je oko god. 1214. 
radio u Splitu, zatim Radovari oko god. 1240. u Trogiru. 


“e 


PRILOG 1 


IZVORI I POMAGALA ZA POVIJEST HRVATA 
DO KRAJA XIII STOLJEĆA* 


Mnogi pitaju zašto nisam pišući povijest Hrvata navodio izvore iz kojih 
sam crpao znanje o prošlim zgodama? Njima odgovaram da se u novije vrije- 
me prestalo veća znanstvena djela — a napose povijesna — opterećivati izvo- 
dima iz izvora, kako to dokazuju djela Mommsenova, Curtiusova, i čitava 
Onckenova zbirka, a da ne spominjem stotine francuskih, engleskih i talijan- 
skih djela. 

A nemani pravoga smisla kad se suvislo pričanje prekida vječitim navo- 
đenjem citata. To smeta čitateljevu oku i umu. Napokon nema ni prak- 
tične vrijednosti. Jer pravo veli Rus Hilferding u uvodu k svojoj povijesti 
Srba i Bugara da od navađanja izvora i citata ispod teksta nije prave koristi, 
jer nevježa ionako onih kratica i izvadaka (koji su obično u stranim jezicima 
pisani) ne razumije niti za njih mari; dok onaj koji se istraživanjem povjes- 
nice bavi većinom znade ili bi barem morao znati, odakle je pisac crpao svoje 
znanje o događajima što ih suvislo prikazuje, 

S tih razloga, a i zato da uštedim što više prostora za samo prikazivanje, 
nisam svoje knjige nakaradio citatima iz izvora. Da sam svaku riječ htio pot- 
krijepiti izvorima, izašla bi knjiga dva put veća, te bi bilo više opaski nego 
teksta; a da sam navodio samo ponešto, ne bi nikomu koristilo: ni stručnjaku 
ni radoznalu čitatelju. Napokon i citati iz izvora, onako sakati i istrgnuti iz 
cjeline, često pobuđuju posve krive pojmove i nazore. Događalo se pače i ne- 
kim našim historičarima novijega doba da su na temelju pojedinih izreka iz 
izvora koji put došli do posve krivih rezultata. 


Da međutim čitatelja barem donekle uputim, kako bi mogao nadzirati 
moje pričanje i ako je voljan da se mjesto moga suhoparnog i možda subjek- 
tivnog pripovijedanja naužije naivna i nepomućena prikazivanja prvih izvora; 
n&kanio sam na koncu svakog mojega djela sastaviti kratak pregled glavnih 
izvora i pomagala po kojima sam radio i po kojima se može kontrolirati 
moj rad. 


* [Od 1899, kad je izišao ovaj svezak pa za njim i ostali, literatura je znatno porasla. Zbog 
značaja ovog izdanja u bilješkama nije upućivano na novu literaturu, niti je ovaj Prilog dopunji- 
van. Zainteresirani čitatelj naći će pregled izvora i literature u F. Šišić, Pregled povijesti hrvat- 
skoga naroda, Zagreb, 1962, Historijski zbornik, Zagreb, 1965. i The Historiography of Yugoslavia 
1965-1975, Beograd 1975.) 

PRVO DOBA 


VLADANJE KNEZOVA I KRALJEVA HRVATSKE KRVI 
642—1102 


Za čitavog vladanja knezova i kraljeva hrvatske krvi nije se našlo domaće 
čeljade koje bi namjerice zabilježilo zgode svoga vremena da im se uspomena 
sačuva. Hrvati nemaju domaćeg ljetopisca prije god. 1102. Gotovo sve što o 
prva četiri stoljeća hrvatske povjesnice znademo, zabilježili su strani, Hrvati- 
ma većinom neprijatni ljetopisci. Stoga su i vijesti iz toga doba vrlo mršave 
i često pristrane; tuđi kroničari nisu naime bilježili dična djela praotaca 
naših, nego samo ono što je hrvatskim susjedima bilo u prilog. 

Najstariji domaći ljetopisac je splitski arciđakon Toma iz XIII stoljeća 
(1200—1268). Napisao je povjesnicu solinsko-splitske nadbiskupije s napisom 
Historia Salonitana (najnovije izdanje od dra Fr. Račkoga u zbor- 
niku Jugoslavenske akademije: Monumenta spectantia historiam Slavorum 
meridionalium, volumen XXVI, Zagrabiae, 1894), u kojoj prikazuje sudbinu te 
prastare biskupije od njezina osnutka do smrti nadbiskupa Rogerija god. 
1266. Toma arciđakon bio je zagriženi Talijanac, a odlučan protivnik Hrvata 
i svega što je hrvatsko. Naročito mrzi popove glagoljaše i slavenski jezik u 
crkvi, te se ne žaca upotrijebiti i paskvile kad mu je ruglu izvrgnuti tobožnje 
neznanje glagoljaša. Ali ni Ugarske ne voli osobito; njemu se uvijek oči kradu 
za zemljom onkraj mora. Napokon piše on crkvenu povjesnicu, te se politič- 
kom bavi tek nuzgredno koliko mu treba da razjasni zgode solinsko-splitske 
metropolije. Stoga su njegovi podaci o vladanju knezova i kraljeva hrvatske 
krvi posve mršavi; tek nuzgredice čujemo za ime kojega kneza ili kralja; 
pravoj političkoj povijesti nema do 1102. gotovo ni traga. 

Nešto prije Tome arciđakona, a svakako nakon god. 1102. pisao je drugi, 
po imenu nam nepoznati svećenik metropolije dukljansko-barske neku kro- 
niku ili ljetopis, koji je poznat po naslovu Presbyteri Diocleatis 
regnum Slavorum. Od toga ljetopisa imade i stari hrvatski prijevod s 
napisom Kronika hrvatska. Obje kronike, latinski izvornik i hrvatski 
prijevod izdao je posljednji put s uvodom i tumačem dr. Ivan Črnčić 
u knjizi: Popa Dukljanina ljetopis po latinsku i toga nekoliko i još nešto po 
hrvatsku, Kraljevica 1874. 

Ljetopis popa Dukljanina daje vrlo malo građe za političku povjesnicu 
Hrvata do XII stoljeća. Dukljanin je skupio pučke predaje, koje se rijetko 
kada podudaraju s kritičnom poviješću, te je te različite pučke predaje sasta- 
vio posve samovoljno u cjelinu. No ipak pop Dukljanin nije posve na odmet. 
Ima u njemu dragocjenih podataka o nutarnjem životu hrvatskoga naroda 
tijekom mnogih stoljeća, o najstarijem opsegu hrvatske države i o njezinim 
oblastima na koje se dijelila. Tu se potanko opisuje krunidba hrvatskoga 
kralja, tu se priča kako se narod sastajao na sabor i šta se sve tada vijećalo 
i određivalo. 

Budući da su domaći ljetopisci posve nedostatni, tražiti nam je podatke i 
vijesti u kroničara i spisatelja susjednih naroda i država. Od grčkih ili bizant- 
skih pisaca bavć se Hrvatima: car Konstantin Porfirogenet (oko 
950) u svojim djelima, napose u spisu De administrando imperio; zatim K e- 
dren (do god. 1057), Skilica (811—1057), Zonara (od stvorenja svi- 
jeta do 1118), Glika Mihajlo (do 1118), Nikifor Brijenije, Ke- 
kaumen i drugi; od franačkih ljetopisaca: Laureshamski ljetopis 
(703—803), ljetopis Einharda (741—829), koji je također napisao život 
cara Karla Velikoga; nadalje dva životopisa cara Ljudevita Pobožnoga, a naro- 
čito ljetopis Fuldijski (830—1108). Vrlo mnogo podataka vidimo još iz mletač- 
koga ljetopisa Chronicon Venetum (za god. 830—1108) od Ivana 
Đakona, zatim iz kronike Andrije Dandola (Andreae Danduli chroni- 
con). Ugarski ljetopisci za čudo vrlo malo javljaju o Hrvatskoj prije XI sto- 
ljeća; tek nekoliko vijesti donose Simon Keza (Simonis de Keza gesta 
Hunnorum et Hungarorum) i Ivan Turčanski (Joannis de Thwrocz 
chronica Hungarorum). 


O svim domaćim i stranim kroničarima napisao je dr. Franjo Rački 
krasnu i opsežnu studiju: Ocjena starijih izvora za hrvatsku i srbsku povjest 
srednjega vijeka (u Književniku ođ god. 1864, str. 33—77, 200—227, 358—388 
i dalje). Tu je studiju poslije Rački dopunio raspravom: Scriptores rerum 
chroaticarum pred XII. stoljećem (u Radu Jugoslavenske akademije, knjiga 
LI god. 1880.). 


Pored svih domaćih i stranih ljetopisaca bila bi povjesnica Hrvata do 
1102. vrlo mršava, da nema još jedna vrst izvora, naime spomenika, naro- 
čito pisanih ostataka iz onih vremena. Hrvatski vladari izdavali su počev od 
IX stoljeća mnogo povelja ili diploma kako različitim zborovima tako pojedi- 
nim osobama. Mnogo se tih isprava izgubilo; no ostalo ih je ipak od knezova 
Trpimira i Mutimira, zatim od kraljeva Krešimira Starijega, Držislava, Petra 
Krešimira Velikoga, Dmitra Zvonimira i Stjepana II. Osim tih kraljevskih 
povelja sačuvalo se je nešto isprava i od različnih crkvenih dostojanstvenika 
i zborova, a i od privatnih ljudi. Imade nadalje i pisama, što ih je rimska 
stolica pisala hrvatskim knezovima i kraljevima. Napokon preostalo je nešto 
spisa od crkvenih sabora (sinoda) koji su se u vrijeme vladara hrvatske 
krvi sastajali i vijećali. 

"Povelje hrvatskih knezova i kraljeva, isprave privatnih ljudi, dopise papin- 
ske i spise (akte) crkvenih sabora izdavali su štampom već za prošlih stoljeća 
stariji historiografi Šime Ljubavac, Ciccarelli, Lucius (Lučić) i Farlati; no 
prvi potpuni zbornik svih pisanih spomenika za vrijeme od god. 503. 
do 1102. objelodanio je Ivan Kukuljević Sakcinski s naslovom: 
Codex diplomaticus regni Croatiae, Dalmatiae et Slavoniae, dio 1. od 503— 
—1102, u Zagrebu 1874. Kukuljevićev zbornik (codex) opseže zajedno s indek- 
som 256 strana u četvrtini i sadržava upravo sve pisane spomenike iz vladanja 
vladara hrvatske krvi. No tomu izdanju s punim je pravom kritika puno pri- 
govarala (Rački u Radu Jugosl. akad. XXVII. p. 294, i obrana Kukuljevićeva u 
Arkivu za jugosl. povjestnicu, XII. str. 111), te se stoga prihvatio dr. Franjo 
Rački posla da svu tu građu još jednom po zahtjevima diplomatike na svjet- 
lo iznese. 

Pripravljajući se za to izdanje priopćio je Rački u Radu Jugoslavenske 
akademije ova izvješća i rasprave: Istraživanja u pismarah i knjižnicah dal- 
matinskih (Rad, 26), Hrvatska dvorska kancelarija i njezine izprave za vlada- 
vine narodne dinastije (Rad 35), Stari prepisi hrvatskih izprava do XII. vieka 
prema maticam (Rad 36), Podmetnute, sumnjive i prerađene listine do XII. 
vieka« (Rad 45). i Ispravak k raspravi: Podmetnute, sumnjive i prerađene 
listine do XII. vieka (Rad 48). Rezultat svih tih studija Račkoga je opsežno i 
znamenito djelo Documenta historiae chroaticae periodum 
antiquam illustrantia, edidit Academia scientiarum et artium Sla- 
vorum meridionalium. Zagrabiae 1877 (Monumenta spectantia historiam Sla- 
vorum meridionalium, volumen VII.). 

Račkoga Documenta opsežu 544 strane, a sadržavaju upravo sve izvore 
(ljetopisce i spomenike) za povijest Hrvata do god. 1102. koliko su u ono vri- 
jeme bili poznati. Udešeno je pak djelo tako zgodno i pomno da se i novajlija 
može lako uputiti u sve što je donle na polju hrvatske historiografije najsta- 
rijega doba bilo urađeno. 

Documenta razdijeljena su na tri dijela. 


U prvom (str. 3—182) s napisom Acta štampane su 143 različite isprave 
bud čitave bud u izvodu, i to ne samo povelje hrvatskih knezova i kraljeva 
nego i isprave dostojanstvenika i privatnih ljudi, zatim poslanice rimskih 
papa hrvatskim vladarima i biskupima, napokon i različiti popisi samostan- 
skih posjeda. Baš tim dijelom stekao je Rački najveće zasluge, jer nije bio 
zadovoljan da stara pisma naprosto preštampa iz starijih zbornika, nego je 
uvijek nastojao da pronađe izvornike ili bar najstarije prepise isprava i da 
ih onda po pravilima diplomatike i paleografije iznese na svjetlo u prvotnom 
obliku. Stoga je mnoge isprave, koje su se prije smatrale za prave, uvrstio 
među sumnjive; neke je proglasio za podmetnute, druge za prerađene, nekima 
je promijenio datum (godinu izdanja), a nekima je popravio tekst po izvor- 
nicima. Uopće može se reći da je nastojao kako bi sva akta izdao prema 
zahtjevima moderne znanosti. 

Drugi dio (str, 185—214) s napisom Rescripta et synodalia 
sadržava spise crkvenih sabora ili sinoda, koje su se u X i XI stoljeću u Hrvat- 
skoj i Dalmaciji (naročito u Splitu) obdržavale. 

Treći dio napokon (str. 217—489) je najopsežniji te imade napis Excer- 
ptae scriptoribus. Tu su nakrcani izvodi iz svih ljetopisa, domaćih i 
stranih, koliko se tiču hrvatske povjesnice do god. 1102. Izvodi su preštampani 
iz najboljih izdanja tih ljetopisa. Podaci su poredani kronološki, tako da je od 
brojnih ekscerpta iz različitih ljetopisaca sastavljena kao neka zasebna hrvat- 
ska kronika. 

Obilje opaska i nota iza svake isprave, tumač osobnih i mjesnih imena, 
citati iz historičke literature i napokon vrlo pomno sastavljeni indeks imena 
i stvari čine zbornik dra. Račkoga dragocjenom i neophodno potrebnom knji- 
gom za svakoga, koji se zanima za povijest Hrvata prije god. 1102. U njoj je 
zabilježeno sve što se do god. 1877 moglo znati o najstarijoj periodi hrvatske 
prošlosti. Od onoga doba (1877) pa do danas otkriveno je vrlo malo novih 
izvora kojima se Documenta moraju popuniti. 

Najprije je god. 1880. nađeno više poslanica rimskih papa hrvatskim kne- 
zovima i biskupima, koje prije nisu bile poznate. Te su poslanice štampane u 
Starinama Jugoslavenske akademije, knjiga XII s napisom: Novo nađeni 
spomenici izIX.i XI. vieka za panonsko-moravsku, bu- 
garsku i hrvatsku poviest, priopćili dr. Fr. Miklošić i dr. Fr. 
Rački. Među tima povjesnicama osobito su znamenita pisma pape Ivana 
VIII hrvatskomu knezu Domagoju i pismo pape Aleksandra II kralju Dalma- 
cije (Petru Krešimiru). — Godinu dana zatim (1881) priopćio je ruski učenjak 
V. Vasiljevski u Žurnalu ministerstva narodnoga prosveščenija (S. Pe- 
terburg 1881. čast CCXV—CCXVI) izvatke iz djela grčko-bizantskoga pisca 
Kekaumena, koji je u XI stoljeću napisao neku vrst strategikona. U Kekau- 
mena imade više podataka za povijest Duklje i Bugarske i jedna bilješka o 
toparhu Dobronji, gospodaru dalmatinskih gradova Zadra i Splita u prvoj 
polovici XI stoljeća. Poslije je Vasiljevski izdao čitavog Kekaumena (Cecau- 
meni strategicon et incerti scriptoris de officiis regiis libellus, ediderunt V. 
Vasiljevskij et V. Jernstedt, Zapiski histor. filol. fakulteta c. universiteta u 
Peterburgu, 1896., čast 38., str. 113). 

Građa za povijest Hrvata stala se množiti, otkad su u današnjoj Dalma- 
ciji a na tlu stare Hrvatske počeli iskapati sredovječne starine. Iskapanja na 
Kninskom i Solinskom polju iznijela su na vidjelo ne samo ruševine starih 
crkava i grobova nego i više napisa na kamenu, koji bud utvrđuju bud razjaš- 
njuju ostale spomenike onih vremena. Sve što je do godine 1888. iskopano, 
prikazao i objasnio je Fran Bulić u djelu: Hrvatski spomenici 
u Kninskoj okolici uz ostale suvremene dalmatinske iz 
narodne dinastije. Svezak I. Izdala Jugoslavenska akademija znanosti 
i umjetnosti. U Zagrebu 1888. što je nakon te godine nađeno, objavljeno je u 
starinarskim časopisima (kao što je primjerice Starohrvatska prosvjeta itd.) 

Pomagala za najstariju povijest Hrvata do god. 1102. imade čitava 
literatura u hrvatskom i stranim jezicima. Od te obilate literature napomenut 
ću samo najglavnije što i danas vrijedi: 

—Diimmler, Ernst, dr., Ueber di dlteste Geschichte der Slaven in 
Dalmatien, 549—928. Štampano u Sitzungsberichte der philosophisch-histori- 
schen Classe der kaiserlichen Akademie der Wissenschaften in Wien (XX. 
Band, Jahrgang 1856., Heft I—III. str. 353.). 

Rački, Franjo, dr., Kada i kako se preobrazi hrvatska kneževina u 
kraljevinu? (Rad XVII. 70.). 

— Drinov,M,, Južnije Slavjane i Vizantija v X. v&k€. Moskva 1876. 

— Rački,Franjo,dr., Borba južnih Slavena za državnu neodvisnost u 
XI. vieku (Rad XXIV. 80., XXV. 180., XXVII 77., XXVIII. 147. XXX. 75., 
XXXI. 196.). 

— Rački, Franjo, dr., Hrvatska prije XII. vieka glede na zemljišni 
obseg i narod (Rad LVI. i LVII.); nadalje opsežna studija istoga pisca: Nutar- 
nje stanje Hrvatske prije XII. stoljeća; 1. Družtvo (Rad LXX.); 2. Crkva (Rad 
LXXIX.); 3. Vrhovna državna vlast. Odnošaj među crkvom i državom (Rad 
XCI.); 4. Državno uređenje. A. Vladalac i njegova vlast. B. Župa i grad. (Rad 
XCIX.); 5. Imovni i gospodarski odnošaji (Rad CV.); 6. A. Obuka i pismenost 
(Rad CXV.); B. Umjetnost i umjetni obrt (Rad CXVI.). 

VLADANJE KRALJEVA ARPADOVIĆA 
1102—1301 


A. Izvori. a. Scriptores (Pisci). Od domaćih ljetopisaca vrijedi za 
čitavo dvanaesto i trinaesto stoljeće do god. 1266. poznati nam već Toma 
arciđakon splitski, koji o događajima XIII stoljeća piše kao suvremenik, a 
često i kao očevidac. Za događaje počev od god. 1290. služi nama Splićanin 
Micha Madius de Barbezanis koji je napisao spis: Historia de 
gestis romanorum imperatorum et summorum pontificum (štampan u djelu 
Ivana Lučića, De regno Dalmatiae et Croatiae, na strani 371—380). — Izme- 
đu ugarskih ljetopisaca vrijedi za to doba Simon de Keza, Gesta Hunno- 
rum et Hungarorum, koji je sastavio svoje djelo u vrijeme kralja Ladislava 
IV Kumanca (izdao ga Englicher u zborniku: Rerum hungaricarum monu- 
menta Arpadiana, 1. str. 83—123); zatim Ivan Turčanski (Joannes de 
Thwrocz) u svojoj Chronica Hungarorum (štampana u zborniku Joan. 
Georg. Schwandtnera Scriptores rerum Hungaricarum, I. str. 47—366). 
— Od mletačkih ljetopisaca služi nama A. Dandolo sa svojim Chronicon 
(štampao ga Muratori u zborniku Scriptores rerum Italicarum, knjiga 
X11); a od bizantsko-grčkih spisatelja Ivan Kinnam i Niketa Ako- 
minat,zvanobično Konijat (oba u Bonnskom zborniku Corpus scripto- 
rum historiae Byzantinae). 


b. Monumenta (Spomenici): Kukuljević, Ivan pl, Codex di- 
plomaticus regni Croatiae, Slavoniae et Dalmatiae, dio Il, u Zagrebu, 1876. 
(opseže čitavo XII stoljeće); — Tkalčić, Ivan, Monumenta historica epi- 
scopatus Zagrabiensis saeculo XII. et XIII, Knjiga I. u Zagrebu, 1873; Ku- 
kuljević, Ivan pl, Regesta documentorum regni Croatiae, Slavoniae el 
Dalmatiae saeculi XIII (Starine jugoslavenske akademije, XXI, XXII, 
XXIII, XXIV, XXVI, XXVII, XXVIII, Zagreb 1889—1896). U tim je rege- 
stima skupio Kukuljević sve isprave XIII stoljeća što ih je našao bud u štam- 
panim djelima, bud u njemu pristupnim rukopisima. Spomenicima pribrojiti 
nam jei Vinodolski statut od god. 1288, koji je više puta štampan, 
a posljednji put god. 1890. od dra. Račkoga u zborniku Jugoslavenske akade- 
mije: Monumenta historico-iuridica Slavorum meridionalum (volumen IV). 


B. Pomagala. Nema djela u kojem bi se suvislo prikazivala povijest 
Hrvata za vladanja Arpadovića. Veće ili manje monografije o pojedinim doga- 
đajima ili epohama jesu: 


— Vasiljevski,V. G., Iz historii Vizantiji v XII. včke. (Slavjanskij 
zbornik, Tom. II. S. Peterburg, 1877). 


— Grot, Konstantin, Iz historii Ugrii i Slavjanstva_ v XII. včke 
(1141—1173), Varšava 1889. 

— Ljubić, S., Križobojnici u Zadru. Ulomak iz mletačkoga križoboja 
1202—1204. (Program gimnazije u Osijeku od god. 1861/2). 

— Tkalčić, Ivan, Prieporod zagrebačke biskupije u XIII. vieku (Rad 
Jugoslavenske akademije XLI, 1877). 

— Kukuljević, Ivan, Borba Hrvata s Mongoli i Tartari. U Zagre- 
bu 1863. 

— Bradaška, Franz, Der Kampf des letzten Arpaden Andreas III. 
um seine Herrschaft, namentlich mit dem Hause Anjou, unter besonderer 
Beriicksichtigung Croatiens, Slavoniens und Dalmatiens (Program zagrebačke 
gimnazije od god. 1858). 

— Tkalčić, Ivan, Borba naroda hrvatskoga za anžuvinsku kuću proti 
ugarskomu kralju Arpadovcu Andriji III. (Rad XXXIV. Str. 1—34). 

— Szentgyčrgyi, šandor, Borba Anžuvinaca za prijestolje ugar- 
sko-hrvatsko do prve krunidbe Karla Roberta. U Zagrebu 1893. 

— Mikoczy,Josephi, Banorum Dalmatiae, Croatiae et Slavoniae ad 
saeculum XIV. usque perducta series anno Domini 1792. (Arkiv za jugosl. 
povjesnicu, X1, 1—206). 

— Wertner, M. dr., Ungarns Palatine und Bane im Zeitalter der Arp4- 
den (Ungarische Revue, 1894, p. 144—177). 

— Truhelka, Ćiro dr., Slavonski banovci. Prinos hrvatskoj numiz- 
matici (Glasnik zemaljskog muzeja u Bosni i Hercegovini, IX. 1897, str. 
1—160). 

— Thalloczy, Ljudevit dr. Historička iztraživanja o plemenu go- 
ričkih i vodičkih knezova (Glasnik zemaljskog muzeja u Bosni i Hercegovini, 
IX. 1897. str. 333—397). 

— Huber, Alfons dr., Studien zur Geschichte Ungarns im Zeitalter 
der Arpaden (U izdanju Bečke akademije: Archiv fiir osterreichische Geschi- 
chte, 1884, svezak 65, str. 153—230). 


PRILOG |I 


TRANSKRIPCIJA ISPRAVA 


1. (Prilog 6) In Christi nomine et eiusdem anno incarnationis 
DCCCCXCVIIII indictione XII, sub die fere quinto decimo mense Julii, in 
ciuitate Jadera. Imperantibus piissimis et perpetuis augustis Constantino et 
Basilio, cathedra pontificali regente Basilio episcopo et domino Maio priore. 
Maturiori namque et salubri consilio a maioribus prouisum est, ut omnis 
bomo ante dispensare et deliberare suas facultates debeat, priusquam repen- 
tine calamitatis casu periculo (ingru)ente mortis metu urgueat, ne differente 
deliberatio aut articulum (lingue loquendi car) eat usu aut distributor in 
ultima corporis angustia (positus sub celeri transi)tu optata sibimet testa- 
tione explicare non queat. (Idcirco ego tantilla Agape) peccatrix, filia Dabro 
tribuni, diuino iubamine (freta, posita in infirmita)te super proprium meum 
decumbens lectulum, licet uiribus (corporis inualida, tamen) mente, deo auxi- 


liante, tuta, integro autem consilio hunc ...... 4.4.4... .. . is de heredi- 
date nostra scribere rogauimus, ita demum .......... ut post obitum 
meum ita maneat deo auctore firmum et stabilem . . . . . ac si quidem pagina 


subscripta uidentur. In primis uolo et iubeo, (ut) cenaculo cum corte et quo- 
quina et orto, que est post ipsa quoquina, sit in eclesia sancti Chrisogoni; do- 
mum, ubi fornax fuit, cum orticello, que est ante ipsam, similiter; orticello, 
que est ante ecclesiam sancti Chrisogoni, similiter; porciones de terras, que 
habeo in Uculo, similiter; portiones de salinas, que habeo inter meos parentes, 
similiter; artatikio serico I, inuestitura de serico I, panno serico I, lisica I, 
pennulas II, pirestres XX, mappas IIII, antelectulos III, capilectulo I, mappu- 
la ad calicem operiendum I... s II, racinas II, culcitras II, culcitrino I, 
capitales III, capitale de serico (I)........a de serico I, caldarias maio- 
res II, frixorias maiores II, cucuma ......ortario hereo I, sella ferrea I, 
urceo hereo cum aquiminile, casnastras II, deuteras II, archiscamno I, arcella 
I, buttes II, tina I, bussedo I, macinaspario I, turabulo hereo I, stagniolo I. 
Hec omnia sit in ecclesia sancti Chrisogoni; et sicut prelibata est, ita deo 
auctore permaneat. Nullus umquam ea audeat uiolare. Quicumque uero nostre 
deliberationi contraire uoluerit, iratum habeat patrem et filium et spiritum 
sanctum, et maledictionem a CCCX et VIII sancti patres, et in inferno cum 
diabolo et angeli eius ac Juda Scariothen muneretur. Actum tempore, die et 

loco ac consulibus, ut supra dictum est. His palam testibus: (t Signum) ma- 
nus Basilio supra dicto episcopo. (t Signum) manus Maius prior supra dicto. 
t Signum manus Dabro tribunus frater eius. + Signum t manus Andreas pres- 
biter. + Signum t manus Drago tribunus de Spalato. t Signum + manus Uiato 
tribunus de Apsaro. # Signum t manus Maius tribunus marre insa 
co. t Signum t manus Maius tribunus sclimaula. 


2. (Prilog 7) In nomine domini dei eterni. Anno ab incarnatione eiusdem 
millesimo XXX"IIII. Regnante piissimo imperatore Romano; in ciuitate autem . 
Jadera presidente domino Andrea episcopo; prioratus autem eiusdem ciuitatis 
regente Gregorio decentessimo uiro. Qualiter ego Sauina, uxor Gimmai, cogi- 
taui diuina inspirante clementia meo animo pro remeđium anime mee octaua 
pars de domus, que uisa sum habere et que me tangere uidetur, in monasterio 
sancti Grisogoni offere pro anime mee remedio, quatinus ea pars, uidelicet 
octaua, monasterium possideat in perpetuum; et ab eodem rectore, qui in 
eodem monasterio in die obitus mei uisus fuerit fore, infelici corpori meo se- 
pulturam tribuatur. Si quis autem post meum decessum in aliquo contrarius 
eiusdem octave partiuncule esse uoluerit, habeat mecum una cum meis here- 
dibus; habeatque maledictionem dei et sanctorum omnium; sitque cum apo- 
stata, dampnatus in die aduentus domini. t Ego Andreas episcopus, testis. 
t Ego Gregorius prior, testis. Ego Prestantius tribunus testis. Ego Dabro tri- 
bunus, testis. Ego diaconus Petrus testis. 


Ego Anfredus presbiter scripsi et roboraui. 


3. (Prilog 8) Ano ab incarnacione domini nostri Jesu Christi millesimo 
LVI, indiccione nona. Regnante Theodora imperatrice, et cathedra ecclesie 
ciuitatis Jadere regente domino Andrea episcopo, sub tempore Grubisse pri- 
oris et domini Gisi abbatis. Facimus recordacionem atque commemoracionem 
nos omnes monachi cum ciuibus Jaderensibus de porciuncula, quam omnes 
cripatores huius ciuitatis dederunt pro salute anime sue in ecclesia beati 
C(h)risogoni martiris: unam talem partem, qualem unusquisque haberet; ut 
si quis contra hec, superbia tumidus erectaque ceruice, noluerit dare supra 
dictam porciunculam, iram dei et ecclesiasticam censuram se nouerit incu- 
rere. Nos hec recordamus et testificamus, quia quando beatissimus C(h)riso- 
gonus, auxiliante deo, reconditus ets a nobis atque colocatus in sarcofago 
nouo, supra dictus Andreas episcopus fecit amonicionem atque sermonem in 
plebe: ut si quis aliquod beneficium ad pro merendum anime sue remedium 
dare tali patrono et intercessori pro nobis ad deum uoluerit, utique cum ma- 
gna caritate atque alacri corde deberet offerre; quia satis uituperabile esse 
uidetur, ille dicebat, ut in die tante festiuitatis sueque consecracionis ex hoc, 
quod nobis dominus contulit, munusculum aliquod non daremus; quia quis 
quid pro amore suo et sancta eius festiuitate, quam modo nos in terris uene- 
ramur, ei contulerit, sciat pro certo, quia magnam retribucionem apud iustum 
iudicem promerebit in die iudicii cum sanctis et electis suis in regno celorum. 
Cumque coram omni populo hec amonicio prolata esset, episcopus subiunxit 
et dixit: »Audite, frates et filii, omnia monasteria libera debent habere iura 
sua; et sub nullius dominio uel subieccione atque oppressione malorum ho- 

minum debet dimittere episcopus, qui preest, nisi omnipotentis dei seruicio et 
beati Benedicti regula«. Cumque intenti essent omnes ad huius amonicionis 
uerba, episcopus iterum dixit: »omnes (uos) a maiori usque ad minorem 
scitis, quia sanctus Chrisogonus abuit unum beneficium ab antecessoribus 
nostris in ista ciuitate, id est ut omnes cripatores unam partem darent ei, 
qualem haberet unusquisque eorum, qui piscarent. Propter quor ego, pro 
amore huius consecracionis beati martiris Chrisogoni, concedo et confirmo 
coram priore uestro Grubissa et coram uobismet ipsis, ut ipsam partem, quam 
supra diximus, sub nostris temporibus in posterum integram dent piscatores 
atque confertam beati Chrisogoni monasterio eiusque sancte congregationi. 
Unde eciam precipimus, ut ipsi, qui hoc beneficium dederint, si pro aliqua 
causa se subtraere uoluerint et non impleuerint uotum, quod promissum est, 
non permittantur ab illis, qui presunt, prevaricari, eo quod ipsi promte et 
uoluntarie delegatum esse dinoscitur. Et ut apercius uobis insinuem, quod 
homo deo dederit, retraere non debet, sancti euangelii textum requiramus, 
ubi Zacheus dixit ad dominum: domine, ecce dimidium bonorum meorum 
do pauperibus; et si quid aliquid defraudauero, reddo quadruplum. Unde et 
ego, quamuis indignus episcopus, precepta domini nostri Jesu Christi imitari 
precipio: ut si quis transgresus hoc fuerit, componat XII. aureos; si autem 
tam fuerit improbus, quod stare in hoc contempserit, tam diu ab ecclesia 
separetur, quamdiu peniteat usque ad satisfacionem congruam.« 


4. (Prilog 9) Territorium sancti Chrisogoni in insula in loco, qui aniiquo 
nomine Flaueico dicitur, nunc uero Postimana nominatur. In quo loco Pre- 
stancius episcopus una cum Maio fratre suo, priore, edificauerant ecclesiam 
ad honorem beati archangeli Michahelis, et quibus ualuerant, dotarunt bene- 
ficiis. Traso denique, qui illis diebus huic nostro cenobio preerat abbas, pro- 
spiciens hunc locum sibi suisque fratribus satis esse congruum et ad suam 
utilitatem nimis proficuum, uocauit ad se dictos fratres, et petiuit illum, 
disponens eis necessitatem suorum fratrum ac domus dei. Cuius uoluntatem 
ac peticionem consecuti sunt dictus presul et frater eius; obtuleruntque in 
obsequio abbatis et fratrum tam ecclesiam, quam edificauerant, quamque 
adiacencia territoria et ut perpetuo beati martiris cella fieret, tradentes eam 
legaliter coram nonnulis Jaderensium, stabiliunt et confirmant. Quod factum 
utique inconuulsum mansit temporibus ipsorum; sed post obitum illorum 
quidam temptabant subtrahere aliquid de donatis iam ecclesie dei territoriis. 
Qua de causa ueniens ad insulam filius dicti prioris, Gregorius, similiter Jade- 
rensis prior et imperialis patrikyus ac tocius Dalmacie stratigo, ad insulam 
cum suis consobrinis filii(s) dicti episcopi; quatinus quis iam nunquam 
posset in aliquo seruos dei molestare, predicta territoria, sicut a suis patribus 
sacro cenobio donata fuerant, clarius propalauerunt, confirmarunt et his 
terminis terminarunt: a mari uidelicet usque ac moncium summitates et a 
fundo uallis, que in oriente post prephatam ecclesiam esse cernitur, in quo 
fossatus habetur, qui contra ipsos montes mitti uidetur usque maceriam, que 
ultra desertum oppidum in parte occidentali similiter habetur, quo eciam 
tunc ob sui facti memoriam lapidum pro signo pussillum statuunt aceruum. 
Et hec quippe nomina sunt eorum, qui huius rei cum eo tunc adiutores, coope- 
ratores et testes affuerunt, quorum iussu et uoluntate et hoc cyrographum 

scribere fecimus: in primis scilicet Prestancius tribunus, Dabro tribunus, 
Martinus tribunus, Cerneca, Andreas tribunus qui postea prior electus est, 
Dabro tribunus, Sergius tribunus, Georgius tribunus, Maius tribunus, Ursana 
tribunus, Petrus tribunus, Pancella tribunus; et alii plurimi. 

Ego Stephanus iaderensis episcopus horum et aliorum nobilium pluri- 
morum consilio et uoluntate et testificacione, curis prepeditus nonnullis, 
cyrographum hoc rustico sermone conscripsi. 


5. (Prilog 10) + Anno ab incarnacione domini nostri Jesu Christi millesimo 
LXX, indiccione VIIII. Regnante Romano imperatore tercio; rege Chrobacie 
Dalmacieque Petro, Suinnimir bano. Actum in ciuitate Nona, Adamizo iupa- 
no. Ego Radouanus trado omnem possessionem meam in terris et uineis 
queque fuit aui meo Lilici, in monasterio sancti Chrisogoni, abbate Petro 
presente, iure perpetuo possidenda. His coram testibus: capellano Petro 
teste, Desinna iupano teste, Adamizo iupano teste, Souinna setenico teste, 
Johannes dedu teste, Uitodrago teste, Nepostoy teste, Petro presbiter teste, 
Michahel presbiter teste, Prodano teste, Rugota teste, Andreas presbiter teste. 
Si quis autem hanc conscripcionis uel donacionis (cartulam) uoluerit corrum- 
pere cupiditate deceptus, superni huminis iram incurrat, sortemque possideat 
cum his, qui dixerunt domino deo: »recede a nobis«, nec ut iudicetur sed ut 
perpetuo damnetur resurgat. 

Ego Adam presbiter et monachus ueritate comperta rogatus manu mea 
scripsi. 


6. (Prilog 11) + Anno ab incarnatione domini nostri Jesu Christi MLXXI, 
indictione VIIII, die octava mensis iulii. Tempore domni Alexandri pape urbis 
Rome. Ego Cresimir, rex Dalmatinorum ac Chroatorum, insimul meis cum 
principibus iustitiam arbensis ecclesie retinentes et eam in protectione nostra 
suscipientes uolumus et perpetuo iure assentientes firmamus, ut dicta ecclesia 
habeat suas parochias, silicet iuppam, que fuit sub alpibus a castro latine 
Murula uocitato sclauonice Stenice usque ad flumen Copriue et ecclesiam 
sancti Georgii in Rawna; Kissam suis cum pertinentiis, tantum retinentes de 
iure suo paucas uillas Pagi, Pecani, Murowlani, Wlasici, quas, et si pro malo 
babet, nouo dedimus episcopo nonensi; iuppam Licche, iuppam Bucani et 
Bocachi. Et hoc statutum uolumus perpetuo inuiolabile manere, sicut semper 
a maioribus natu didicimus dicte iam ecclesie inuiolabile perstitisse. Qui- 
cumquei gitur nostris de successoribus hoc priuilegium perturbare et ei uim 
inferre aliquo molimine atemptauerit, nostro iudicio pellatur a regno; de 
inferioribus sanctimus componere centum libras auri, regali curie medieta- 
tem et sancte predicte arbensi ecclesie aliam medietatem. Ad roborem et 
uigorem nostreque cartule dationis assentionisque iustitie mitram nominis 
nostri impressis litteris prelibate donamus ecclesie et nostri sigilli impressio- 
ne firmando roboramus. Indictione VIIII. Datum est hoc priuilegium Arbensi 
ecclesie in castro Belgrado per manum Johannis diaconi et domini regis 
notarii coram comuni curia. — Hrvatski prijevod: »t. Godine od 
upućenja gaspodina našega Isusa Krista MLXXI (1071), indikcije VIIII (9), 
dan osmi mjeseca julija. U vrijeme gospodina Aleksandra pape u gradu Rimu. 
Ja Krešimir, kralj Dalmatinaca i Hrvata, zajedno s mojom vlastelom braneći 

pravice Rabske crkve (biskupije) i uzimajući je u svoju zaštitu hoćemo i 
vječnim zakonom potvrđujemo, da rečena crkva imade (zadrži) svoje župe, 
naime župu, koja se steraše pod gorama (Podgorje) od grada latinski zvanog 
Murula a slovinski Stenica (Stinica) sve do rijeke Koprive i crkve Sv. Jurja 
u Ravnu (Ravanjskoj); Kissu (grad na otoku Pagu) sa svim što joj pripada, 
pridržavši od njezina prava samo neka sela na Pagu, kao Pećane, Murovlane i 
Vlašiće, koja, premda za zlo uzima, dadosmo novomu biskupu u Ninu; (na- 
pokon) župu Liku, župu Bužane i Bočaće. I ova odredba hoćemo da do vijeka 
ostane netaknuta, kako smo po starijima doznali da je bila nepovrijeđena 
više rečenoj crkvi od vijeka. Tko bi dakle od naših nasljednika pokušao taj 
privilegij pogaziti i silu mu nanijeti, neka se prema našem sudu protjera s 
kraljevstva; za manje (od kralja) određujemo, da plate (globu) po sto libara 
zlata, polovicu kraljevskomu dvoru, a drugu polovicu svetoj crkvi Rabskoj. 
Za podkrijepu i potvrdu našeg darovanja i privole, dajemo rečenoj crkvi ovo 
pismo s našim imenom i potvrđujemo ga našim pečatom. Indikcije VIIII 
(9). Taj je privilegij Rabskoj crkvi izdan u gradu Belgradu rukom Ivana 
đakona i notara gospodina kralja pred običnim dvorom (kraljevskim). 


7. (Prilog 12) + In nomine dei eterni. Future recordacionis litteris notifi- 
care satagimus, ut posteris pateant, ut si quis a ueritate exorbitare uoluerit, 
ipsas litteras eundem arguat. Ego denique Petrus sancti Chrisogoni abbas 
breuis litteris facio de quodam terras in campo Laucarani, ab ecclesia sancti 
Laurencii quasi passos sexaginta in parte occidentali, quem Dabro, filio Ni- 
chifori, pro remedio anime sue in domo sancti Laurencii offerens, post eius 
uero obitus Maius, filio Barbe, abstraere non metuit, sed abstracta aliquantu- 
lum uineas ibidem sibi composuit. Pro qua re ego quadam dies in episcopa- 
tum iadertine sedis conueni presente domino Stephano, eiusdem cathedra 
residente, et Candido prior et Maius iudex et aliis plures nobilibus, quos lon- 
gum esset narare; ibique plurima sunt memorata; et quod iniuste a domo dei 
fuerat abstractum, iuste reddere est iudicatum, ut terras et uineas sit in 
perpetuum in ecclesia sancti Laurencii et nobis nostrisque successoribus pos- 
sidendum. Hoc actum est coram supra memorati testes. 

Sed tandem, diuina clemencia inspirante atque misericordia commotus, 
placuit michi meisque confratribus, ut ipsas uineas ad ipso Maio in uita sua 
sine aliquo censo retinere concedimus; post abscessum uero eius si quis ex 
«uo genere eas retinere uoluerit, reddat quarta in do(mo sancti Laurencii. Et 
hoc actum est presente is testibus: inprimis Fusco Branza, Dominico Tichine, 
Dabro filio Nichifori, Andreas filio diaconi Martini et Dabrana filio Petri 
Lipe). 


8. (Prilog 13) In Christi nomine. Ego Suinimir nutu dei Chroatorum et 
Dalmatinorum rex. Nobis, diuina clemencia concedente, in regali solio inuio- 
labiliter residentibus undique uterque sexus militum, uidelicet utrinsque uite 
laicorum, seruorum et ancillarum, nostram afluens pro rebus sibi oportunis 
curiam ac causis sibi necessariis perquirens semper astabat. Inter quos que- 
dam sanctimonialium mater, Maria uidelicet, cenobii sancti Benedicti, in 
sollempnitate consecracionis ecclesie nostri episcopatus, sancte Marie uoca- 

bulo, auxilium immo subsidium memorati cenobii a nobis perquirens et 
regali throno cum suis quibusdam sororibus coram nobis astitit. Unde con- 
sultu omnium seruorum dei et nobilium nostrorum, qui gracia dei dicte so- 
lempnitati aduenerant, propensione et uoluntate prefate abbatisse, et quia 
locus teritorii eidem monasterio contiguus uidebatur, nostra regali potestate, 
quod Pustiza nominatur, perpetuo iure possidendum sibi inuiolabiliter con- 
cessimus in Lazani Actum est hoc in uila regali, quo in loco iam dicta ecclesia 
sancte Marie (sita uidetur, his) coram testibus: in primis coram Laurencio 
uenera (bili archiepiscopo, Petro chroatensi episcopo, Stephano iaderensi 
episcopo, Johanne traguriensi episcopo, Johanne sancti Bartholomei abbate, 
Petro belgradensi abbate, Dominico tep)zi, Jurina tenenstico, Uiseno polstico. 
Isti ad (nostram) confirmacionem cum (innumerabili multi)tudine ibidem 
astante sufficiant. Jacobum uero ducem marianorum ex parte nostra legatum 
et introductorem abbatisse fieri in memoratis terris permisimus. Si quis uero 
regum uel principum, iupanorum, parua siue magna persona huic nostre do- 
nacioni contraire temptauerit: trinum et unum deum habeat iratum, et ccc 
torum decem et octo sanctorum consequatur malediccionem. Et molendinum, 
que est uita ipsorum, similiter fiat. 

Ego Theodorus presbiter, et ecclesie sancti Domnii et eiusdem regis can- 
cellarius, scripsi et sum testis ibidem. 


9. (Prilog 14) t In Christi nomine. Stephanus ego, nutu dei Chroat(orum 
et Dalmatinorum rex). Huius paginis seriem uel dictaminis causam cunctis 
nostri regni conprovincialibus ad futuram (diuini numin)is notare his studui 
scriptis. Cum igitur omnipotentis dei pietas me sua clemencia pa(trum), 
auum, proauumque solio (in) regio, omnibus Chroacie et Dalmacie nobilibus 
collaudantibus, exaltauerit honore: undique u(niuersa nobilitas, seu exigui 
populi manus, ac ceteri ecclesiarum cenobiorumque rec(tores u)el retroact(is 
pro) causis (aut con)firmacio(nis r)erum, uel gracia comunis nostri regni 
utilitatis ad nostram, ut moris est (omnibus) imperantibus, confluere (ce)pe- 
runt. Itaque mater et procu(ratri)x sanctimonialium spalatini cenobii, sancti 
uidelicet Benedicti martiris, inter hos nostri presencia una cum quibusdam 
suis sororibus quodam scriptum a nuper rege defuncto Suinimiro concessum 
sibi hoc ad opus sui cenobii de quodam teritorio regali, quod in loco, qui 
dicitur Lasani, habetur, secum deferens, in die natiuitatis sancte dei genitricis 
et uirginis Marie se medium statuit; et hoc idcirco e(t i)ta, ut, quemammo- 
dum a memorato rege illud donacionis scriptum habebatur ratum atque fir- 
matum, pari modo immo meliori a nostra regali dignitate cum nostri impres- 
sione sigilli roborari nec non perpetim deberet firmari. Quo cognito, tum 
illarum precibus flexi, tum nostrorum nobilium consilio suffulti, quod postu- 
lauerant, adimpleri illis precepimus. Igitur memoratum territorium iam dicto 
in loco inconcussum perpetualiter atque inuiolatum ad opus prescripti mona- 
sterii cum terris, que Pustica nominatur, firmamus, ita quidem ut nostrorum 
successorum nullus, uel cuiuslibet persona, magna uel parva, nullo modo his 
nostris firmacionibus et sigilli impressioni contraire debeat. Quodsi, quod 
absit, aliud aliquis agere temptauerit, et prenominatam domum dei his (ter- 
ris) disuestire uoluerit, trinum et unum deum habeat iratum et ccctorum et 

XVIII. sanctorum patrum consequatur malediccionem, et cum Juda tradi- 
tore in inferno mancipetur. Actum est hoc apud castrum Sibinico in die pre- 
fate solempnitatis ante noticiam horum testimoniorum: in primis Laurencii 
archiepiscopi, Johannis tragurini episcopi, Petri spalatini archidiaconi, pre- 
sbiteri Petri spalatini, Jacobi morstici, (Lu)bomiri (t)epci, Stresigna brebi- 
ristici, Uiseni zetinstici, Dragoslaui sagorstici, Uratina polstici, Osrina dridi- 
stici, Desimiri (ubrusa)ri ..... uone .. s(astobrins)cici, Tole(mir) (t)epkica 
ac ceterorum nostrorum nobilium. 

Ad hec quoque causa diuini amoris a parte nostri sibi concessimus prope 
Salone molendinum, similiter et starea, que est propria nostra; (hec quoquee- 
prredic)tis testibus confirmantibus. Quibus eis omnibus legatum iupanum 
Centene, Uisenum uidelicet, (dedimus). 


10. (Str. 159) Gore: 
LAVDE NITENS MVLTA, IACET HIC VEKENEGA SEPVLTA, 
QVAE FABRICAM TVRRIS SIMVL ET CAPITORIA STRVXIT. 
HEC OBIIT VNDENO CENTVM POST MILLE SVB AEVO. 
QVO VENIENS CHRISTUS CARNIS GESTAUIT AMICTVS. 
NOS HABET ET ANNVS OVINTVS OVO REX COLOMANNVS 
PRAESVL ET EST DECIMVS QVO GREGORIVS FVIT ANNVS. 


S lijeve strane: S desne strane: 
HVC VENIENS VVL ORET OVI SPE- 
TVM FERT, Hoc CTAT DICENS. 
CERNENDO SE- IN PACE QVI 
PVMCRVM, HVIC ESCAT. 
PIE DIC ANIME CORPVS ET ARCA 
DA REQVIEM TEGAT FLATVS. 
DOMINE. ET ALTA PETAT. 

Dolje: 


RES FLVCTANT CVNCTAE MVNDI VELVT IMPETVS UNDAE 
QVIQVID EXORITUR, LABITUR ET MORITVR. 

MENTE DEUM PVRA SEMPER VEKENEGA SECVTA. NON 
PENITUS MORITUR, SED MORIENS ORITVR. 

NAMOVE PROBOS MORES CVPIENS SERVARE, SORORES ACTIBVS 
EXCOLVIT, VOCEQVE DEI HAS MONVIT. 

HOSTIS AB INSIDIIS ADITVS BENE CAVIT OVILIS, QVAQVE 
REGENTE DOMVS, CREVIT ET ISTE LOCVS. 

IN FESTO SACRI COSME MIGRAT AC DAMIANI. VT SIT IN 
ARCE DEI, VITA PERHENNIS EI. 


11. (Prilog 17) Anno dominice incarnationis MCXI. indictione IV. epacta 
VIIII., concurrentibus VI. Ego Colomanus dei gratia rex Hungagorum, per 
misericordiam dei potitus regno Dalmacie atque Chroacie, assentimus, et 
quantum ad nos pertinet, confirmamus arbensi ecclesie suas parochias, iup- 

pam sub alpibus, suis cum terminis, a castro latine, Murula vocitato, sclauo- 
nice autem Stenice, usque ad flumen Copriue, Chissam suis cum terminis, 
iuppam Liche, iuppam Bucani et Bochacchi, sicut semper didicimus habuisse 
per priuilegium Crescimiri regis, et idoneos testes, quos Paulus eiusdem 
ecclesie presul induxit, cognouimus, decreuimus quoque, ad honorem et digni- 
tatem illius ecclesie, inuestituras tam ecclesiarum, quam episcoporum et 
abbatum absque regis consilio, quemadmodum fuisse probauimus, fieri de- 
bere. Postea necessarium duximus cum utriusque regni uniuerso consilio, ut 
qua libertate fruuntur clerici Hungarie, fruantur et clerici Dalmacie, scilicet 
ut qualiscumque potentie sigillo non constrigantur, sed solo archiepiscoporum 
et archidiaconorum suorum sigillo, lege canonum cogantur et iudicentur, hoc 
modo: Decimacionem quemadmodum in Hungaria accipiant. Prestaldus regis 
cum prestaldis episcoporum ex decimatione episcopi ipsi accipiant decimam 
partem, ex qua prestaldus regis dimidiam partem illius decimationis accipiat. 
Prestaldi vero aliam dimidiam cum curiali comite sui episcopi per medium 
diuidant, et sic curialis comes dimidiam sibi habeat, prestaldi uero aliam 
dimidiam inter se diuidant. Indictione IV. Datum est hoc priuilegium dicte 
arbensi ecclesie per manus venerabilis Laurencii strigoniensis archiepiscopi, 
perpetuo ex concessione Colomanni regis Ungarie et Dalmacie atque Chroacie, 
in presencia suorum episcoporum ac comitum, quorum nomina hec sunt: 
Marcelli waciensis episcopi, Simonis quinqueecclesiensis episcopi, Mathei we- 
sprimiensis episcopi. Georgii geuriensis episcopi, Sixti waradiensis episcopi, 
Fulberti colocensis episcopi. Comitum vero Johannis palatini comitis, Clao- 
dini, Marci, Sauli, Saunici, Ugareni, Theobaldi, Jandini et quam plurium alio- 
rum dalmatinorum episcoporum et asserentium et testificantium, per quo- 
rum testimonium probauit predictus presul dicta, arbensis ecclesia semper 
ita habuisset. Crescencii spalatensis archiepiscopi, Anasthasii, tiniensis episco- 
pi, Johannis, traguriensis episcopi, Boni albensis episcopi, Marci iadrensis 
episcopi, Dominici vegliensis episcopi, Petri absarensis episcopi, et generalis 
domini regis curie. Et ut hoc priuilegium ratum et stabile perpetuo maneat, 
nostro iubemus sigillo imprimi atque roborari. 


12. (Prilog 18) In nomine patris et filii et spiritus sancti. Amen. 

Regnante nobilissimo rege Ladislauo, strigoniensis vero ecclesie prima- 
tum Acha gubernante, et baaciensi archiepiscopo Fabiano existente, vespri- 
mensi episcopo Cosma, palatino comite Jula, semegiensi comite Grab, pre- 
dictus rex diuina gratia inspirante, horum ceterorumque nobilium consilio 
zagrabiensem constituit episcopatum; videlicet ut quos error idolatrie a dei 
cultura extraneos fecerat, episcopalis cura ad viam veritatis reduceret. Ad 
instruendam igitur huius plebis ignorantiam, quendam boemicum venerabilis 
vite virum, nomine Duch, idoneum reperit, quem eidem ecclesie pastorem 
per suum capelanum Francicam delegauit, qui etiam illi ecclesie officinarios 
de semigiensi et zalensi comitatu ordinauit. Prelerea alter capellanus Cupan 
nomine, precepto eiusdem regis, dedit eidem ecclesie populum de Dumbroa 
cum terra et silua sibi appendente. Transacto igitur non paruo tempore, 
regnante rege Stephano, predicto vero Francica illius ecclesie episcopatum 
tenente, a quodam viro nomine Sudengna, de predicta silua ecclesie iniuria 

illata est. Quod episcopus egre ferens, ad regis patrocinium confugit, qui 
totam causam Feliciano strigoniensi archiepiscopo discutiendam commisit. 
Illius igitur ecclesie aduersarii ad iudicium vocati, cum ad determinatum diem 
venire noluissent, nec L. pensas secundum legem terre persoluere potuissent, 
archiepiscopi iudicio predicta silua per pristaldum Ysaac nomine ecclesie re- 
stituta est; et quamdiu Francica illi ecclesie prefuit, nullus ei aliam iniuriam 
inferre presumpsit. Defuncto igitur rege Stephano, piissimus Bela diuina gra- 
cia largente Pannonie sceptra feliciter gubernanda suscepit, cuius gracia 
predictus Francica ad baaciensem archiepiscopatum translatus est, zagra- 
biensi vero ecclesie Macilinus iherosolomitanus canonicus, episcopus ordina- 
tus est. Tercio igitur episcopatus sui anno, Adilbreth frater Kaladini comitis, 
sumigiensis comes, una cum Clanisa et Petro fratre eius, et Sudangna, aliisque 
quam pluribus eiusdem terre melioribus, de predicta silua in concilio wara- 
diensi, tempore Walterii episcopi, ante Felicianum strigoniensem archiepisco- 
pum litigium renouauit. Cuius iudicio II. episcopi, videlicet Francica baacien- 
sis, et Macilinus zagrabiensis, salua episcopali dignitate, pro iusticia sancte 
ecclesie veritatem dixerunt, III. vero de nobilioribus eiusdem ecclesie, scilicet 
Barkis, Mahal, Dersihna, super sacrum altare waradiensis ecclesie in presen- 
tia canonicorum iurauerunt, Augustino stigoniensis ecclesie canonico existen- 
te pristaldo. Quod factum est anno dominice incarnacionis MCXXXIV. epacta 
XXIII. VI. kalendas maii. Archiepiscopus vero volens suum iudicium inmobile 
permanere, alterum eis pristaldum, nomine Marcellum, filium Gira comitis, 
dedit, qui priore pristaldo, scilicet predicto Ysaac, premonstrante singulas 
metas renouauit, et ecclesie siluam ea condicione restituit, ut nullus in ea 
omnino sine consensu episcopi quicquam agere presumat, vel (v)enando, vel 
aliquid de ea auferendo, vel intromittendo. Huius rei testes sunt archiepiscopi 
iudicio assidentes: Nicolaus nitriensis episcopus, Euzidinus comes de Saunic, 
Geuril filius Andree comitis. Laurencius filius Salamonis canonicus waradien- 
sis ecclesie, Benedictas custos, Opus decanus, Sebastianus. 


13. (Prilog 20) In nomine sancte trinitatis et indiuidue unitatis. Bela dei 
gracia Hungarie, Dalmatie, Chroatie, Rameque rex in perpetuum. Quum fide- 
litas suscipit incrementum, cum merces fidelitatis digna retributione compen- 
satur, dignum ducimus illis regie munificeniie manum copiosius aperiri, quos 
longeue fidelitatis experientia, et exhibitio deuotionis continua, gracie nostre 
reddit commendatos. Attendentes itaque occulo benigniori sinceritatem ac 
deuotionem dilecti ac fidelis nostri comitis Bartholomei, totam terram perti- 
nentem ad comitatum Modrus, cum pertinentiis et totis redditibus, ei et here- 
dibus suis iure hereditario contulimus, perpetuis temporibus possidendam, 
tali pactionis interuentu, quod prenominatus comes in exercitu serenitatis 
nostre, infra limites regni, cum decem loricis, in reconpensatione sescepti 
beneficii nobis asistat. Extra regnum vero cum quatuor loricis nobis seruiat, 
tali tamen tempore citatus veniat, in quo exercitus chroaticus et precepto 
regio uniuersaliter ad exercitum fuerit conuocatus. Sub hac quoque condi- 
tionis forma includere decreuimus, quod si iam dictus comes absque prole 
ingrederetur viam carnis uniuerse, unus ex filiis fratrum ipsius eodem conuen- 
tionis modo obseruato, sub nostre serenitatis dominio terram tranquille pos- 

sideat et quiete. Preterea volumus et regia auctoritate decernimus, quod 
omnes homines de terra illa nullius iudicio assistere teneantur, nisi proprii 
domini; tamen si banus in eadem terra presens fuerit, quamdiu presens fue- 
rit, iudicandi habeat potestatem, sed alias eos determinari non faciat, verum- 
tamen dominus eorum si de hominibus suis aduersariis eorum iustitiam face- 
re voluerit, et querela ante banum peruenerit, pro hominibus suis ante banum 
in solo tali casu teneatur respondere. Si autem sepedictus comes cum tot 
loricis quot in conuentione suscepit se exhibiturum, ad exercitum nostrum 
non venerit, et constiterit serenitati nostre, per pigriciam aut per incuriam 
et negligentiam factum esse, ad proximum sequentem exercitum duplicatis 
loricis accedat; vel quot ex loricis defuerint, in alio exercitu totidem recom- 
penset. Ut igitur hec nostre donationis pagina prepetue firmitatis robur opti- 
neat, et quod nulli liceat eidem donationi quicquam subtrahere, aut immi- 
nuere, imaginis nostre in aurea bulla impressione fecimus communiri. Datum 
per manus magistri Katapani albensis prepositi, Hungarie cancellarii. Anno 
ab incarnatione domini millesimo centesimo nonagesimo tercio. Venerabili 
Job strigoniensi archiepiscopo existente. Saulo colochensi archiepiscopo. Ka- 
lano quinqueecclessiensi episcopo et eodem Dalmatie atque Chroatie guber- 
natore. Crispino senadiensi episcopo. Dominico zagrabiensi episcopo. Mog 
palatino comite et eodem baachiensi. Dominico curiali comite et eodem bu- 
drigiensi. Andrea comite de suprun. Both comite de Bihor. Fulcone comite 
de Vaswar. Machario comite de Zaunuk. 


14. (Prilog 21) In Nomine Sancte Trinitatis et Individue Unitatis. Andrea 
dei gratia hungarie, dalmacie, croacie, Rame, seruie, Gallicie, Lodomerieque 
Rex in perpetuum. Ordo Juris expostulat et racio exigit equitatis vt bone fidei 
contractus perpetue stabilitatis gaudeat firmitate, nec iniquorum fraudibus 
dissolvatur, que ab initio ex equitatis processerunt, hinc est, quod ad peticio- 
nem fidelis nostri Poch Palatini et Comitis Musuniensis et maxime fidele 
servicium hospitum nostrorum in vila Varasd commorancium quod nobis 
deuote fideliterque, dum in Kene detineremur in carcere exhibuerunt, pio 
affectu Regio considerantes, eis tam in presenti existentibus, quam eciam su- 
peruenientibus perpetuo Jure contulimus statum huiusmondi libertatis ac 
terram circumdatam vndique metis precepimus eis assignare. Libertas preno- 
minatorum hospitum nostrorum hec est: quod Comes vel suus Comes Curia- 
lis non habeat potestatem eos iudicandi, sed inter eos quemcunque uolunt 
Judicem constituant, quem Rihtardum solent appelare, nullus autem Burgen- 
sis tributum et tricesimam solvere teneatur, nisi qui vadit in Theuthoniam 
cum suis mercimonijs de quolibet curru ponderato solvet tres denarios, de 
singulis vero equis venalibus duos denarios, de duobus Bobus vnum dena- 
rium, de tribus porcis vnum denarium, in portu drave de quolibet curru 
vnum denarium. Item idem Hospites tenentur soluere comiti eiusdem Castri 
in Festo sancti Martini de qualibet curia duodecim denarios, quos Judex 
eorundem debet colligere, quocies autem comes castri renouatur, tenentur 
ei dare viginti cubulos vini, centum panes & vnum bouem. Si quis autem 
herede carens decesserit, libere disponat suam possessionem siue ecclesie seu 
cuilibet suorum cognatorum. Si quis vero uoluerit de villa recedere venditis 

omnibus suis edificijs libere possit abire. Quicunque vero Burgensis per ali- 
quem extraneum in rebus suis dampnum pateretur, et idem Malefactor ab 
eodem burgense in villa sua recognosceretur, Rihtardus eius loci inter eos 
faciat Justiciam. Prima meta terre eorum incipit de villa Ivanc, ab oriente et 
tendit versus meridium ad arborem narfa vocatam et protendit vsque aquam 
Pline infra capellam sancti Petri, vadit super aquam ad occidentem, perueni- 
tur ad riuulum qui vulgo dicitur Blizna, et per eundem riuulum vertitur ad 
meridiem, pervenitur ad quandam vallem et ascendit ad magnam viam, per 
quam itur and Thoplitz, ibi tenet metas cum Zelko, et cum terra Thoplicz, 
et inde per viam superius eundo peruenitur ad duas arbores Zilfa vocatas, 
inde tendit ad montem qui dicitur Pechize, vbi sunt cauerne in eodem monte, 
et progreditur versus occidentem vsque viam leuatam, ibi tenet metas cum 
Vekozlau et cum Gurdon in quodam laco aqueo, et inde gradiens per eamdem 
viam leuatam ad aquilonem pertransit pontem muratum et duos lacus, con- 
terminatur ville Episcopi et tenet metas cum ea in quodam lacu Deinde pro- 
gradiens versus meridium cadit ad predictum fluuium Plinc et exit ad quan- 
dam viam leuatam, itur per eandem, cadit ad aquam, que vulgo dicitur Bze- 
nice, et per eandem itur ad occidentem, conterminatur ville Bere (Beretinec) 
et tenet metas cum ea, inde vadit ad caput aque, ibi cum Radomer tenet me- 
tas, deinde tendit ad aquilonem, cadit ad predictam aquam Plinc, inde con- 
terminatur ville Domse et tenet metas cum ea. Deinde tendit ad magnam 
viam per quam itur ad terram Cruciferorum et tenet metas cum ea. Deinde 
gradiens ad aquilonem itur ad dumum Coruli, iuxta quem est meta, inde 
vadit ad viam, ibi est meta terrea circumfossa, inde vadit ad magnam viam 
per quam itur ad Theutoniam iuxta quam est meta terrea circumfossa, deinde 
vadit ad arborem que dicitur Zilfa iuxta quam est meta, ibi est conmetaneus 
Iner Iobagio Castri. Deinde vadit ad portum Drave fluuij magni, per quem 
fluuium circuit Insulam que vulgo dicitur Zrepichar, quam nunquam aqua 
separare possit ab hospitibus nostris. Deinde progradiens per maiorem cur- 
sum fluuij magni peruenit ad predictam villam Ivanc in qua gradiens priori 
mete conterminatur. Prestaldi autem nostri Gurdon de castro Greben, et 
Zelko terrigena de villa Pritice. Vt igitur hec Regia donacio ipsis ipsorumque 
posteris in perpetuum consistat, presentem paginam scribi et Sigillo nostro 
fecimus communiri. Datum per manus Magistri Thome aule Regie Cancellarij. 
Anno ab Incarnacione Domini M* C* C* nono. Venerabili Johanne Strigo- 
niensi Archiepiscopo. Reuerendo Bertoldo Colocensi electo et bano existenti- 
bus. Stephano Zagrabiensi, Calano Quinque-Ecclesiensi, Boleslao Waciensi, Ca-“ 
pano Agriensi. Roberto Bespremiensi electo, Desmo (Desiderio?) Chanadiensi, 
Symone Waradiensi, Petro Geuriensi ecclesias feliciter gubernantibus. Poch 
alatino et comites musuniensi, Michaele Vayvoda existentibus. Zacharia Co- 

mite tunc tempore warasdiensi, Marcello Vaciensi. Jula Budrugiensi. Bancone 
bichariensi. Nicolao Kemeriensi. Ochuz Supruniensi. Moyse ferrei castri. Mo- 
crone posuniensi. Buzad Geuriensi Comitatus tenentibus. Regni nostri anno 
Quinto. 


15. (Prilog 23) In nomine sancte trinitatis et individue unitatis. Amen. 
Bela, dei gratia Hungarie, Dalmatie, Choroatie, Rame, Seruie, Gallitie, Lodo- 
merie, Cumanieque rex in perpetuum. Regum celsitudo requirit et sublimium 

dignitati debetur, ut tanto amplius in multitudine plebis gaudeat, quanto ipsi 
auctoritate ceteros antecellunt. Hinc est, quod tam presentibus quam poste- 
ris harum serie declaramus, quod cum nostre placuisset voluntati in Zagra- 
bia, in monte Grech, civitatem liberam construere, et ibidem hospites convo- 
care, et illam partem regni ad securitatem confinii et alia commoda munire et 
firmare, communicato consilio cum dilecto et fideli nostro Dionisio bano 
totius Sclauonie et aliis regni principibus, nostram hanc intentionem et vo- 
luntatem unanimiter approbantibus, nostrum propositum perduximus ad 
effectum, concedentes, ut in predicto monte libera civitas fiat, hospites libere 
conveniant, terras et possessiones, conditiones et libertates a nobis assignatas 
et subscriptas habeant, teneant et custodiant inconcussas. Conditiones itaque 
et libertates hospitum in predicto monte habitantium et convenientium, quas 
ipsi inter se fecerunt et nos approbavimus tales habentur: Quod si iidem 
hospites in districtu Hungarie, Dalmatie, Chroatie, Sclauonie spoliati per la- 
trones vel alios malefactores fuerint, dominus terre in qua spoliati fuerint, 
aestimata quantitate pecunie iuxta arbitrium bonorum virorum et sacramen- 
tum concivium ad hoc electorum, vel ablata refundat vel malefactorem osten- 
dere teneatur. Item tributa infra regales terminos in nullo loco solvere tenean- 
tur. Item, quicumque civis alium civem vituperiis, obprobriis aut contumeliis 
affecerit, si inde convictus fuerit, leso decem pensas, in communes expensas 
centum denarios solvat; qui si post trinam correctionem se non emendaverit, 
rebus omnibus in commune applicatis tamquam infamis de civitate turpiter 
expellatur. Si quis etiam alapam alteri dederit, vel per crines malitiose tra- 
xerit, eandem penam paciatur. Si quis vero cutello, gladio, lancea aut sagitta, 
aut aliquo tali modo alium vulneraverit, et vulneratus sine defectu membro- 
rum resanatus fuerit, medico lesi satisfaciat, et leso viginti quinque pensas, 
quinque vero ad usus civitatis persolvat. Si vero in aliquo membrorum, debi- 
litatus fuerit, medico lesi satisfaciat, et leso decem marcas et ad usus civitatis 
decem pensas solvere teneatur. Si vero mortuus fuerit, due partes rerum 
suarum cedant parentibus occisi, tercia pars civitati. Si vero captus fuerit, 
secundum consvetudinem de ipso vindicta sumatur; nisi quis in ludo, sine pre- 
meditata malicia aliquem interfecerit, in hoc enim casu, centum pensas co- 
gnatis interfecti, viginti vero pensas ad communes usus refundat interfector, 
cui, si facultas non suffecerit, civium arbitrio relinquatur. Item si quis de 
extraneis intrans civitatem, sive in vico, sive in domo, sive in foro similia, ut 
supra notatum est, perpetraverit, per iudicem civitatis iudicetur, et eisdem 
penis subiaceat condempnatus. Si vero ex incolis civitatis aliquis, sive extra- 
neus, infra terminos civitatis in furto vel latrocinio deprehensus fuerit, per 
iudicem civitatis puniatur. Item, si quis extraneus, aliquem de civitate in 
causa pecuniaria vel illata iniuria voluerit convenire, coram iudice civitatis 
conveniat; et nulla causa ad duellum iudicetur, sed per testes et iuramenta 
terminetur, sive sit cum extraneis, sive cum indigenis. Testes autem eiusdem 
conditionis et libertatis, cuius sunt isti, assumantur. Eodem modo sive extra- 
neus inveniat apud incolas, sive incola apud extraneos equum aut bovem, 
aut aliquas res furtivas, sempčr testes, ut supra diximus, producantur. Item, 
cives de predicta civitate vel jobagiones de villis ad ipsam pertinentibus, que 
prope territorium ipsius civitatis fuerint site, nullius iudicio, nisi iudicis civi- 

tatis astare teneantur; quod si iudex suspectus habebitur, et actor legitimam 
causam recusationis allegaverit, convocatis omnibus maioribus civitatis, ipso 
iudice presidente, negocium decidatur, de quorum sentencia, si adhuc conti- 
geret dubitari, et actor inportunus eos ad regis citaverit presentiam, solus 
iudex pro aliis omnibus ad regem ire teneatur. Eodem modo pro quacumque 
causa iudicem civitatis et cives, vel cives solos ad regis presentiam quis cita- 
ret, non tenetur ire, nisi solus iudex civitatis. Et si quis aliquem civem vel 
cives, non requirens antea iusticiam sibi fieri a iudice civitatis ad regem 
citaverit, pro illo vel illis iudex ire tenebitur, et ei citator refundet expensas, 
eo quod contempta auctoritate regalis privilegii sibi cogniti, irrequisito iudice 
civitatis, fatigavit eum frustra laboribus et expensis. Cives autem liberam 
habeant undecumque voluerint eligendi facultatem iudicem civitatis nobis 
presentandum, et mutandi eundem annuatim pro sue arbitrio voluntatis. 
Item, si quis de civitate sine herede decesserit, de rebus suis mobilibus libe- 
ram habeat disponendi cuicumque voluerit facultatem. Res vero immobiles, 
domos, curiam, vineas, terras et hedificia, suorum concivium habito consilio, 
uxori sue vel alicui cognatorum suorum relinquat, ita tamen, quod nec per 
ipsum, nec per uxorem, nec per cognatos a iurisdictione civitatis possit alie- 
nari vel eximi vel avelli. Item, si quis intestatus decesserit, et nec uxorem, 
nec filios, nec cognatos habuerit, due partes rerum suarum per viros fide 
dignos, consilio civium ad hoc deputatos, pauperibus et ecclesie eiusdem 
civitatis distribuantur, tercia vero pars ad utilitatem  civitatis reservetur. 
Item statuimus, quod in eadem civitate forum sollempne duobus diebus in 
ebdomada, videlicet die Lune et die Jouis celebretur, et preterea forum cotti- 
dianum cottidie habeatur. Universitas vero civitatis supradicte nobis tenetur 
ad servitia infrascripta. Cum enim rex Hungarie expeditionem ad partes ma- 
ritimas vel Carinthiam vel Austriam facere voluerit, dicti cives decem milites 
mittere teneantur cum armis militaribus apparatos. Preterea domino regi 
quando ipsum illuc ire contigerit, debent dare pro prandio duodecim boves, 
mille panes, quatuor tunellas vini. Duci autem totius Sclauonie, si sit de 
prole regia medietatem predictorum dare tenentur. Bano vero pro tempore 
constituto, nec tamen vicebano, nichil aliud solvere, nisi in principio introitus 
sui banatus, unum bovem, centum panes, tunellam unam vini semel quamdiu 
duraverit in banatum Sane ab omnibus istis servitiis usque quinquennium 
erunt liberi et immunes; transacto quinquennio, tenebuntur. Item, iidem 
cives voluntate spontanea super se assumpserunt, quod expensis propriis dic- 
tum montem Grech muro firmissimo communirent. Ad sustentationem autem 
hospitum in predicto monte habitantium dedimus terram circa eundem mon- 
tem Grech, statuentes eam per dilectum ac fidelem nostrum Dionisium banum 
totius Sclauonie eisdem hospitibus sub certis metis et distinctis perpetuo 
possidendam; cuius terre mete sic vadunt: Prima meta est in portu Sawe, 
qui Kyralrewy dicitur, iuxta magnam viam, et per eandem tendit usque 
ad rivum qui Zoysca dicitur, quem rivum transit per pontem; deinde per 
eandem viam tendit versus aquilonem, transiens aquam, que Malaca dicitur, 
et pervenit ad monticulum, iuxta quem est meta terrea, que dividit terram 
populorum regis a parte orientali; deinde transiens minorem Malakam, 
pervenit ad magnam viam, que vulgo Ettewen dicitur, per quam veniens 

pervenit ad rivum Cyrkuenich, ibi est pons, hinc superius per eundem 
rivum iuxta montem Grech, vadit directe versus aquilonem metatim, ten- 
dens ad fontem, qui dicitur Cubulkut, iuxta quem est meta terrea, a quo 
superius per rivulum Cyrkuenych versus aquilonem pervenit ad rivulum, 
qui dicitur Zopotnika, hinc transiens monticulum cadit in quandam vallem, 
per quam transit in rivulum, qui dicitur Lomzky potok, deinde ascendit ad 
metam capituli zagrabiensis, altera est hospitum de Grech, tercia filiorum 
Dobcha de genere Aga; deinde procedit ad cacumen eiusdem montis, vo- 
cabulo Medwenicha, versus occidentem, et pervenit ad metam filiorum Mi- 
cula, que Plesiwicha dicitur, iuxta quem est meta terrea, deinde transcendit 
a cacumine eiusdem montis versus partem meridionalem metatim ad arbo- 
rem castaneam iuxta quam est crux et iuxta eam est meta terrea; deinde 
descendit ad caput fontis, qui Chicheria dicitur, qui fons dividit terram 
Endre a terra prepredicta, et sic descendendo per eundem divertit aliquan- 
tulum versus occidentem ad montem, et ibi est arbor castanea cruce signata, 
iuxta quam est meta terrea, deinde ad cacumen montis eiusdem procedit 
versus meridiem dividendo terram ecclesie zagrabiensis; deinde per girum ad 
occidentem aliquantulum divertitur et ibi transit rivulum, qui vocatur Neznich 
potoka, et inde ascendendo superius de terra Endre per vallem ad verticem 
unius montis, ibi est meta, hinc separando per veteres metas terram Gremla, 
descendit ad arborem que vocatur ihor, et ibi est meta, et cadit in viam, 
que exit de villa Gremla, deinde per eandem versus meridiem procedit ad 
campum ad metam terream inde aliquantulum divertit ad sinistram per 
viam et pervenit ad paludes, que Mlaca dicuntur, ibi est meta iuxta eandem 
Mlakam, a sinistra parte vadit ad arborem nucis, ibi est meta, deinde ad 
sambucum, sub qua est meta terrea, dehinc metatim procedit et cadit in 
fluvium Zawe, inde ad metam priorem descendit et sic terminatur. Ut 
igitur dicta ordinatio nostra et dictorum libertas hospitum firma et invio- 
labilis perpetuo perseveret presens eis privilegium concessimus auree bulle 
nostre munimine perpetuo confirmantes. Datum apud Wereuzha per manus 
magistri Benedicti prepositi albensis, aule nostre cancellarii, electi in archie- 
piscopum colocensem, Bartholomeo quinqueeci siensi, Cleto agriensi, Step- 
hano zagrabiensi, Bartholomeo (nitriensi), Blasio chenadiensi, episcopis, Be- 
nedicto waradiensi et postulato jeuriensi, Stephano waciensi et postulato 
in archičpiscopum strigoniensem, ecclesias dei gubernantibus. Dilecto cognato 
nostro Johanne Angelo, domino Syrmie et comite bachiensi, Ladislao pala- 
tino, Matheo tawarnicorum et comite (sopro)niensi, Rolando dapiferorum 
et comite nitriensi, Mauricio pincernarum, Stephano agasonum magistris, 
Arnoldo symigiensi, Paulo albensi magistratus et comitatus tenentibus. Anno 
ab incarnatione domini millesimo ducentesimo quadragesimo secundo, sex- 
todecimo kalendas decembris. Regni nostri anno octavo. 


16. (Str. 293) V & ime b(o)žie amen. let gnih č s. o. z. indicio pravo dan. 
€. miseca jenvara. 

V vreme krala ladislava p(r)eslavnoga krala ugar(r)skoga, kralestva nega 
leto .e. na deset, va vrime ubo velikih muži gospode fedriga, ivana, leonarda 
duima, bartola i vida krčkih vinodolskih i modruških knezi. zač dole kr — 
videći ludi, ki bludeći svoih starii — kušenih zakon za to ubo edin po edinom 

i — ludi vinodolski želeći one stare e — (z)akone shraniti e na puni ke nih 
prvi — da su — ne ni neureeni. skupiše se v — na kup — crikveni tako 
prie prošći ludi sveršenem — č zda ve svet u novom gradu pred obrazom 
— ga istoga kneza leonarda zgora imenovana izbraše se od vsakoga grada 
vinodolskoga ne vse st — iši na vkup na ke viahu da se bole spominahu v 
zakonih svoih otac i od svoih ded, ča bihu slišali, i nim narediše i ukazaše 
tesnim zakonom da bi vse dobre stare iskušene zakone u vinodol činiti 
položiti v pisma od kih bi se mogli spomenuti ili slišati od svoih otac i ded 
zgora rečenih, tako od sada naprid mogu se uleći bluenja te riči i nih detce 
vrime ko pride da nimaju primisalja v tih zakonih. ki ubo buduć izabrani 
na to od tih istih ludi vinodolskih z novoga grada črna dvornik vsega vino- 
dola i od knezi zgora rečenih tako od sada naprid mogu se uleći. 


17. (Prilog 25) Nos Andre(as) dei gracia rex Hungarie. Memorie commen- 
dantes significamus universis quibus expedit presencium per tenorem, quod 
comes Nicolaus filius Iwan ad nostram accedens presenciam exhibuit nobis 
patentes litteras Johannis bani tocius Sclauonie super terra Chanou con- 
fectas, petens a nobis cum instancia ut ipsas ratas habere dignaremur. 
Quarum tenor talis est: Nos Johannes banus tocius Sclauonie, comes Su- 
pruniensis et Castri ferrei significamus quibus expedit universis et presentes 
ostendentur, quod consideratis meritoriis serviciis Nicolai filii Iwan, quan- 
dam terram Chanou vocatam in comitatu Crisiensi existentem, vacuam et 
habitatoribus destitutam, dedimus, donavimus et contulimus ipsi Nicolao 
iure perpetuo possidendam. Datum in Solcun in festo beatorum Fabiani et 
Sebastiani. Anno domini MCC nonagesimo. — Nos itaque peticionem ipsius 
Nicolai comitis iustam esse attendentes, in hac parte dictas litteras Johannis 
bani ratas habentes auctoritate presencium duximus confirmandas. Datum 
sub castro Scepus in vigilia Andree apostoli. Anno domini MCC nonagesimo. 


18. (Prilog 27) Nos Capitulum Chasmensis ecclesie significamus tenore 
presencium quibus expedit vniversis: qvod nobilis vir magister Dominicus 
filius Rodini personaliter ad nostram accedens presenciam, exhibuit nobis 
qvasdam litteras priuilegiales Mathey quondam bani tocius Sclavonie, petens 
a nobis ... cia ut easdem nostris litteris de verbo ad verbum transscribi, 
et nostri sigilli apposicione consignari faceremus: quarum quidem litterarum 
tenor talis est: Nos Matheus banus tocius Sclavonie, significamus omnibus 
presencium per tenorem, quod in congregacione regni tocius Sclavonie ge- 
nerali, nobiles et Jobagiones Castrorum hec iura regni et Banatus infra- 
scipta, redacta in scriptis, nobis exhibuerunt; petentes, quod ea in Judiciis 
exercendis et banatus Juribus ex... mus per nostros Judices observari. 
Nos itaque, utpote qui de bonis regni et utilitatibus gratulamur, ipsorum 
peticionem iustam, eo, quod premissa Jura veris et legitimis racionibus 
fundabantur, admisimus debito cum effectu. Primum siquidem... Pristal- 
dum, suum consanguineum, uel cognatum, aut seruientem, uel suum paro- 
chialem sacerdotem, pro testimonio recipere nullus possit. Ad hec, si citacio 
fiat in presenciam nostram, quindena diei citacionis, si vero in presenciam 
nostrorum Judicum, citacio debet pro termino... gnari et actor in primo 
citacionis edicto in litteris Judicis suam exprimet accionem, ne locus fraudi- 

bus reserveur; et si conventus in primo non comparuerit termino, quadra- 
ginta denariorum Judicio subiacebit, pro ceterorum vero obmissionibus ter- 
minorum consveta iudicia regni solventur. Item, citatus in causa possessionis, 
furti, violencie, homicidii, aut infidelitatis, si personaliter, uel per hominem 
suum comparuerit, responsio peremptoria, sine Judicii grauamine, usque 
ad septimum terminum debeat prorogari, et in recepcione cuiuslibet termini, 
quindecim dierum inducie observentur, uel pro septem edictis, que legitime 
recipi possent, vnus terminus peremptorius assignetur; et si quis in pre- 
missis casibus in septimo termino non comparuerit, Judex in octavo termino 
publice faciet proclamari: quod reus Juri parere debeat; quare in pri- 
prioribus terminis non comparuerit, ostensurus iustam et legitimam racio- 
nem; qui si eciam tunc se absentauerit, actor mittetur causa rei servande 
in possessionem contumacis, pro modo debiti, uel maleficii, in litteris iudicis 
declarati. Preterea, si quis pristaldo contradixerit, uel maculam obiecerit 
falsitatis, si ipsum legitime convincere non poterit, soluet pro iudicio mar- 
cam wvnam. Item, si quis pristaldum verberaverit, uel hominem capituli, 
datum pro testimonio, convictus tamen legitime, pene decem marcarum 
subiacebit. Si quis autem in figura iudicii literis capituli uicium opposuerit 
falsitatis, et non convicerit regni legitimis documentis, decem marcarum 
penam soluet. Ceterum, cum quis in causa pecuniaria condempnatus, iudici, 
uel adversario suo, usque ad secundum terminum satisfacere non curauerit, 
in tercio termino vnus de judicibus, per Regnum constitutis, ibit cum ho- 
mine Comitatus Zagrabiensis, uel Crisiensis, adhibito testimonio capituli Za- 
grabiensis, uel Chasmensis, et de bonis, seu rebus contumacis, juxta con- 
dignam estimacionem iustum exiget Judicatum. In peculio autem petito 
magne quantitatis, Judices, inspecta qualitate personarum, secundum suam 
discrecionem moderabuntur terminos, pro solucionibus faciendis. Item, si 
quis alteri crimen obiecerit lese maiestatis, uel dixerit, quod falsam incudi 
faciat monetam, si convincere non poterit, penam pati debeat talionis. Sta- 
tutum fuit eciam, si quis contra alterum in Judicio proposuerit, quod in 
Regno ducat uitam publice violentam, et non conuicerit, secundum Juris 
processum soluet dimidii homicidii Judicium, pensas scilicet sexaginta; si 
vero actor proposuerit contra reum, quod ipse rerum suarum fur exstiterit, 
siue latro, et legitime non convicerit, Judicia duo solvet. Si quis autem in 
iudicio constitutus, aduersarium suum in presencia iudicis vituperauerit, 
Judicium lingue soluet, scilicet viginti quinque pensas. In minoribus autem 
causis conuictus, solo Judicio aggrauatur. Item, si cui obiectum fuerit in 
Judicio, quod super domun alterius manu venerit uiolenta, et non convicerit 
Justicia mediante, Judicium duplex soluet. Adiectum fuit eciam premissis, 
quod in quolibet genere actoris, adiudicato ad duellum, siue sacramentum, 
si partes composicionem fecerint, Judex ultra formam composicionis habite, 
plus petere non valebit. Item, in omni causa, siue actor reo deferat, siue 
reus actori referat sacramentum, Judex inter ipsos duellum non possit 
iudicare, sed per sacramentum causa debeat terminari, nisi partes examen 
duelli assumpserint spontanea voluntate. Exstitit eciam ordinatum, quod 
causa homicidii, uel furti, si quis per sacramentum adiudicatum se purgabit, 
soluet purgacionis denarios quadraginta, et eciam in causis vinearum, ac 
molendinorum, si adiudicatum fuerit sacramentum, idem debet Judicium 

observari. Item in causa pecuniaria reus convictus nullatenus debet captivari, 
nisi pecunia, vel possessione carere inventus fuerit manifeste. In accione 
eciam furti, siue violencie, vel cuiuslibet maleficii, homo possesionatus, sine 
caucione fideiussoria iudicetur. Item, alter pro alterius delicto, sicut pater 
pro filio emancipato, vel e converso, aut frater pro fratre, divisionis titulo 
separato, non debeat condempnari, nisi fuerint conscii, uel participes cri- 
minis perpetrati; sed quisque in bonis propriis et porcionibus, iuxta suum 
meritum aggravetur. Item, porcio hereditaria, sine herede decedentis, ge- 
neracioni sue debeat remanere. Nec pretermittimus, quod si terra alicuius 
reambulatur, Judex, ad fructus, uel vtilitates eius non debebit mittere manus 
suas, donec causa inter partes fuerit fine debito terminata. Item, cum 
hostilis incursus, uel exercitus uenerit super regnum, aut dominus rex pro- 
cesserit in expedicionem personaliter, tunc nobiles regni de Sclavonia, sin- 
guli et vniversi, ire in exercitum tenebuntur. Ita tamen, quod iidem cum 
baronibus, quibus voluerint, exercituandi habebunt liberam facul- 
tatem. Item, super debitores Zulusinarum, uel procuracionum, aut descen- 
suum, exhibita satisfaccione, banus descensum facere non debet, nisi iusta 
causa regni et legitima imminente, et nobiles ac jobagiones castrorum, de 
descensibus bani, debent usque octauas sancti Martini modis omnibus expe- 
diri. Item, si quis in soluendo marturinas, collectam septem denariorum, 
Judicia exercitualia, uel aliam collectam, quam in regno fieri contigent, seu 
Judicia, in quibus est convictus, contumax exstiferit et rebellis, Comes Za- 
grabiensis, uel Crisiensis, cum vno de coniudicibus sibi deputatis, ad exi- 
gendum procedet, assumpto secum testimonio capituli Zagrabiensis uel Chas- 
mensis, pro eo, ne plus iusto debito exigatur, et in processu suo super ali- 
quem nobilem uel Jobagionem castri descensum facere non debebit, sed 
expensas, quas fecerit in eundo, de bonis eciam recipiet contumacis. Nec 
volumus sub silentio preterire, quod nobiles in Zagoria, et aliis Comitatibus 
consimilibus existentes, Comiti parochiali descensum dare non tenentur, nec 
eius astare Judicio, sed banus eos iudicabit, pro tempore constitutus. Sane 
collectores eciam marturinarum, non cum pluribus procedere debeant, nisi 
cum duodecim hominibus, habentes quatuordecim equos, et non plures, qui- 
bus quidem de qualibet generacione pro uictualibus administrari debeat 
ouis vna, seu galline, anser vnus, quatuor cubuli de vino, cum cubulo trium 
palmarum, duodecim cubuli de pabulo, cum cubulo quatvor palmarum, et 
non vltra; prout felicis recordacionis domini nostri illustris regis Bele in 
priuilegio continetur. Collectores autem septem denariorum, vel Judiciorum 
exercitus, dimidietatem habebunt descensus memorati, dictique collectores 
ma urinarum, in curiis nobilium, uel Jobagionum castri, domos aliquas, 
aut domum villici, uel preconis, molendina et stubas dicare non debeant, 
ullo modo, villico eciam domus una in curia sua pro recipiendis hospitibus 
libera relinquatur, et talis debet habere villicum et preconem, qui decem Joba- 
giones possidet et non infra. item, aliqui commorantes super terris nobilium, 
uel Jobagionum castri, dicari non debent, sed Jobagiones eorum, si quos 
habent. Et quod omnia premissa debito ordine obseruentur, cum Comite 
Zagrabiensi quatuor nobiles et duo Jobagiones castri et totidem cum Comite 
Crisiensi, quos regnum eligendos duxerit, iudicabunt, qui si omnes interesse 
non possent, tres, uel duo, iuxta Comitem, sufficiant ad iudicium faciendum. 

Ut autem hec Statuta suprascripta, su Constituciones, robur 
perpetue obtineant firmitatis, presentes concessimus literas sigilli nostri 
munimine roboratas. Datum Zagrabie quarta feria proxima post octauas 
Pasce. Anno ab incarnacione domini M". CC"*. septuagesimo tercio. Nos 
vero peticionibus predici Dominici annuectes, predictas Litteras privilegiales 
de uerbo ad uerbum transscribi et nostri Sigilli apposicione fecimus con- 
signari. Datum die dominico proximo post festum beati Galli confessoris. 
Anno Domini M". CC". quinquagesimo. 


19. (Prilog 28) Odlomci snimljeni su sa četiri rukopisa: splitskoga, vati- 
kanskoga, trogirskoga i zagrebačkoga. 

De sancto Domnio et sancto Domnione. Primus itaque beatus Paulus 
apostolus (fuit), qui ab Jerusalem usque Illiricum repleuit euangelio Christi; 
non tamen ipse per se intrauit Illiricum predicare, sed misit Tytum disci- 
pulum suum, sicut dicit ad Timoteum: Crescens abiit in Galatiam, Titus in 
Dalmatiam. Hic ergo beatus Titus ad Dalmatie par(tes)... 

Memoriale bone memorie domini Thome, quondam archidiaconi spa- 
latensis. 

(Splitski kodeks). 

Iste Martinus fuit Spalatinus natione. Hic fecit ecclesie unum chalicem 
magnum cum sua pathena de auro purissimo. Ab isto Drisisclano ceteri 
successores eius reges Dalmacie et Chroacie apelati sunt. Accipiebant enim 
regie dignitatis insignia ab imperatoribus Constantipolitanis, et dicebantur 
eorum epharhi siue patricii. Habebant namque ex successione sue originis 
patrum et proauorum dominium regni Dalmacie et Chroacie... 

(Vatikanski kodeks). 

De bello, quod emersit inter Spalatenses et Tragurienses. Itaque tempo- 
ribus istis inter Spalatenses et Tragurienses bellum ex ea causa emersit, 
quod Tragurenses occasione cuiusdam privilegii, quod rex Bela, Tragurii 
positus, super quibusdam regalibus teris eis concessit... 

(Trogirski kodeks). 

De promotione Laurentii archiepiscopi. Ea tempestate quidam aposto- 
lice sedis legatus ad ecclesiam spalatensem accedens prouincialem sinodum 
congregauit. Ubi cum omnes spalatensis metropolis episcopi conuenissent, 
antequam dimiteretur concilium, tractatum est de ellectione metropolitani .. . 

(Zagrebački kodeks). 

Ova je bibliografija sastavljena prema dosadašnjoj literaturi o Klaiću, a do- 


brim dijelom i prema bibliografskom fondu Jugoslavenskoga leksikografskog zavo- 
da. Ona nije potpuna (u obzir nisu uzeti udžbenici koje je za niže i srednje škole 
sastavljao, prevodio ili priređivao Klaić, a ni većina članaka koji su na ovaj ili 
onaj način pretiskavani nakon njegove smrti), ali je svaxako prva potpunija biblio- 
grafija Klaićevih članaka, rasprava i knjiga, pa će tako poslužiti svrsi i upoznati 
čitateljstvo s brojem Klaićevih radova i raznolikosti predmeta njegova istraživanja. 
Bibliografija je složena kroncloški i uglavnom po karakteru jedinica. 


- 


ooo m 


1870. 


. Bog Svetovit i proročište mu u Arkoni, Vienac, br. 33. 


. Samo, kralj slovjenski, na i. mj., br. 38. 

1871. 
. Oporuka posljednjega Držislavovića, na i. mj., br. 8 [pretiskano u Zatočniku, 
s Dine Svinimir, kralj hrvatski, na i. mj., br. 13. 


. Petar Kresimir IV. Veliki, na i. mj., br. 33. 


1872. 


. Smrt kralja Svinimira, na i. mj., br. 5. 
. Seoba Hrvata, na i. mj., br. 6. 


Hrvatska straža u Španiji, na i. mj., br. 14 [Agramer Tagblatt 1890, br. 79]. 
Svraćanje [skladba po riječima P. Preradovića], Školski prijatelj, br. 11. 

1873. 
10. Petar Svačić, posljednji kralj hrvatski, Vienac, br. 2. 
11. Pavao Šubić i sin mu Mladen, na i. mj., br. 23 [pretiskano u Narodnom listu, 
br. 69]. 
12. O porieklu banske časti, Obzor, br. 281. 
13. Dodole, Vienac, br. 34. 
14. Sliepac [romanca], na i. mj., br. 8. 
15. Nada iza jada [pripovijest], na i. mj., br. 10—13. 
16. Prva ljubav [pripovijest], na i. mj., br. 32—35. 


19. 


20. 
. San na Uni [pjesma], na i. mj., br. 6. 
22. 


23. 
24. 


25. 
. Stih narodnih pjesama hrvatskih, Hrvatska lipa, br. 19. 
21. 


28. 
29. 


30. 
Potres ili trus Dubrovnika, na i. mj., br. 36. 
33. 
34. 


35. 
. Petar Veliki, na i. mj., 15, 16 i 18. 
31. 


38. 
. Banjaluka, Vienac, br. 35. 
40. 


. Mara, kraljica hrvatske pjesme [crtica], na i. mj., br. 39. 
. Ruža i trn [pjesma], na i mj., br. 48. 


1874. 
Ocjena odlomka iz »kronologije ili ljetopisa« Ivana arciđakona, Izvčstje o 
Kraljevskoj velikoj gimnaziji u Zagrebu 1873—1874, 3—22. 
Matija Gubec, Vienac, br. 7 [i u Obzoru, br. 41]. 
Vjeran do groba [pripovijest], na i. mj., br. 7—8. 
1875. 
Tomislav, prvi kralj hrvatski (914—927), Hrvatska lipa, br. 21. 
Hrvatski kraljević u Mleicih (998—1009), na i. mj., br. 25 [i u Narodnom listu, 
br. 90]. 
Sarajevo, Vienac, br. 3. 
Nešto o tehnici Čengić-age, na i. mj., br. 30—34 [i u Izvčstju o Kraljevskoj 
velikoj gimnaziji u Zagrebu 1874—1875, 3—24]. 
Majka i kći (pripovijest), Hrvatska lipa. br. 26—36, [pod naslovom »Mutter 


und Tochter« izlazila 1876. neredovito od br. 50 u Agramer Zeitung-u]. 
Pod prozorom [skladba], Vienac, br. 2. 


1876. 
Grobničko polje, na i. mj., br. 34. 
Zagorje, na i. mj., br. 40. 
Otok Brač, na i. mj., br. 46. 
Dimitar Svinimir i njegovo doba, Zagreb. 
1877. 
Simeon Veliki, car bugarski, Vienac, br. 1—5. 
Jajce u Bosni, na i. mj., br. 13, 27 i 28. 
1878. 


Zemljopis Bosne, Zagreb. 


Mostar, na i. mj., br. 39. 


54. 
55. 


56. 
. O grbu bosanskom, na i. mj., br. 36. 
58. 


59: 

. Travnik, na i. mj., br. 45. 

. Ključ, na i. mj., br. 46. 

. Trebinje, na i. mj., br. 49. 

. Maglaj, na i. mj., br. 33. 

. Katolici u Bosni i Hercegovini, na i. mj., br. 37. 

. Škole u Bosni i Hercegovini, na i. mj., br. 52. 

. Najstarija poviest Bosne do Kulina bana, Hrvatski svjetozor, br. 41—43. 
. Bibliografija Bosne, na i. mj., 41—44. 

. Prirodni zemljopis Hrvatske, Zagreb. 

. Tri crtice iz hrvatske povijesti XII. vieka, Vienac, br. 12. 
. Nikšić, na i. mj., br. 13. 

. Bitolj, na i. mj., br. 32. 

. Nehaj grad u Arbaniji, na i. mj., br. 2. 


1379. 


Bosnensia, Obzor, br. 203-8, 210, 212-3 i 224-6 [prikaz različnih rasprava]. 
Izpravci i dopunjci za poviest bosanskoga kralja Stjepana Ostoje (1398—1419), 
Zagreb [prvotno tiskano pod naslovom »Stjepan Ostoja vlada Bosnom po prvi 
put (1398—1404)«, Obzor, 217.—219, 221]. 

Stjepan Kotromanić (1322—1353), Vienac, br. 29 [Naše ljepote, 1929, br. 13—15]. 


Podatci za poviest grada Osieka u srednjem vieku, na i. mj., br. 42 [Osijek u 
srednjem vijeku, Hrvatski list, Osijek 1940, br. 360]. 
Nekoliko rieči kao uvod u predavanja o hrvatskoj poviesti, Obzor, br. 143—144. 


60. Karolina Svčtla, Vienac, br. 8. 


61. 
62. 


63. 
. Topografske sitnice, Viestnik Hrvatskoga arkeologičkoga družtva [dalje 


65. 
66. 


67. 
68. 


69. 


70. 


TI. 


Aleksander Feodorovič Hilferding, na i. mj., br. 4. 
Ferdo Livadić, na i. mj., br. 2. 


1880. 
Opis zemalja u kojih obitavaju Hrvati I-III, Zagreb 1880—1883. 


VHADI, II, 1880, 60—69 i 103—109: III, 1881, 68—75. 

Bosna od zadnjih dana bana Matije Ninoslava do Stjepana Kotromanića 
(1249—1322), Obzor, br. 112—113. 

Nešto ob odnošajih kralja prema srbskim despotom, osobito za kralja Stjepa- 
na Tome, na i. mj., br. 161. 

Pogled na hrvatsku poviest do kralja Tomislava, na i. mj., br. 163. 

Vlasi u Hrvatskoj, tečajem 14. i 15. stoljeća, na i. mj., br. 181-3 [zaključak 
pretiskao Narodni list u br. 87]. 

Pabirci iz starih kronika i djela o hrvatskoj poviesti, na i. mj., br. 295. 


1881. 


Ban bosanski Stjepan Kotromanić prema Hrvatskoj g. 1345. i 1346, Obzor, br. 
99 i 100. 


1882. 
Poviest Bosne do propasti kraljevstva, Zagreb [u njemačkom prijevodu I. 


Bojničića izašla u Leipzigu 1885; v. i osvrt u Archiv fiir slavische Philologie VI, 
br. 2, 317-81. 

72. 


73. 


74. 
. Zadar, glavni grad Dalmacije, kalendar Dragoljub, 68—75. 
76. 


98. 
. Beitrige zur Geschichte Kroatiens in 12. Jahrhundert, Kroatische Revue, 2, 


100. 
101. 
102. 
103. 
104. 
105. 


BIBLIOGRAFIJA 


Da li je nekadanja Slavonija bila izprvice hrvatska ili ugarska zemlja, Vienac, 
br. 35—42 [za Agramer Zeitung, br. 262—274, pod naslovom »Slavonien im x 
XII Jahrhundert«, preveo I. Bojničić]. 

Sirmia citerior et ulterior, VHAD IV, br. 4, 101-7 [Kroatische Reveue, br. 4, 
189—195]. 

Ferdinand I i Zapolja g. 1526, na i. mj. [Pozor], br. 295. 


Otvoreno pismo gosp. G. Urliću-Ivanoviću, Narodni list, br. 12 [o knezovima 
Nelipčićima i plemenima Lapćana i Lapsanovića]. 


1883. 


. Bizantsko vladanje u Hrvatskoj za cara Emanuela Komnena, Izvješće o Kra- 


ljevskoj velikoj gimnaziji u Zagrebu 1882—1883, 7—50. 


. General Matija Rukavina u Trogiru, Vienac, br. 27. 
. Pulj, na i. mj., br. 35—36. 
. Rikard Wagner, na i. mj., br. 8. 


1884. 


. O porijeklu hrvatskih nina na i. mi br. 1. 
. Ban Ivan Karlović, na i. mj., br. 41—43 i 4 


. Strossmayer u Zagrebu, na i. mj., br. X '[pretiskano u Strossmayerovoj spo- 


menici 1926, 35—39]. 


. Dr Franjo Marković, Vienac, br. 21, 24 i 38. 

. Ferdo Becić, na i. mj., br. 27. 

. Josip Eugen Tomić, na i. mj., br. 39 i 40. 

. Slavlje »Zore« u Karlovcu, na i. mj., br. 23. 

. Književno pismo [0 potrebi enciklopedije], na i. mj., br. 49. 


1885. 


. Pred Novim Dvorom (1530), Vienac, br. 42. 

. Grof Janko Drašković, na i. mj., br. 

. Četvrti srpanj 1848, na i. mj., br. 27. 

. Ime Srb, na i. mj., br. 39. 

. Blatno jezero, na i. mj., br. 51. 

. Vlaho Bukovac, na i. mj., br. 16—17. 

. Novela i roman u Hrvata (do god. 1860), na i. mj., br. 36 i 38. 
. Hrvatska i srpska knjiga g. 1883, na i. mj., br. 37, 

. Jedinac [pripovijest], na i. mj., br. 27 i 28. 


1886. 
Pripovijesti iz hrvatske povijesti do 15. stoljeća I, Zagreb. 


1—40. 

Der Banus von Kroatien, Agramer Tagblatt, br. 10. 
Friihjahr 1527, na i. mj., br. 34. 

Das alte Agram, na i. mj., br. 41. 

Eine mythische Kčnigin, na i. mj., br. 47. 

Ein blutiges Blatt aus Spalatos Geschichte, na i. mj., br. 76. 
Die Gčtter der alten Slaven, na i. mj., br. 111. 


106. 
107. 
108. 
, Glazba u Srba, na i. mj., br. 46—45. 
110. 


lll. 
112. 
113. 
114. 
115. 


116. 


117. 
118. 


131. 
132. 


133. 
134. 
135. 
136. 


137. 
138. 


139. 

Imena braće što su tobož Hrvate dovela na jug, Vienac, br. 28. 
Varaždin, na i. mj., br. 31. 
Vladimir Nikolić, na i. mj., br. 17. 


Zemljovid Hrvatske, Slavonije, Dalmacije, Bosne i Hercegovine. 


1887. 


Pripovijesti iz hrvatske povijesti II, Zagreb. 

Hrvatski knezovi u 13. stoljeću, Vienac, br. 40 [iz »Pripovijesti«]. 

Ivan Tkalčić, na i. mj., br. 43. 

Ilarion Ruvarac, na i. mj., 19,22 i 23. 

Otvoreno pismo veleštovanom uredniku »Hrvatske«, Obzor, br. 234 [Kozenov 
atlas izdan je u Beču a ne u Zagrebu]. 

Mihajlo Ivanovič Glinka, Vienac, br. 4 i 5. 


1888. 


Atlas za hrvatsku povijesnicu, Zagreb. 
Uspomene na Nikolu Tordinca, Vienac, br. 15. 


1889. 


. Crtice o starom Dubrovniku, Vienac, br. 20 [Obzor, br. 125). 

. I opet o starom Dubrovniku, na i. mj., br. 24. 

. I po treći put o starom Dubrovniku, na i. mj., br. 37. 

. Kako su Turci osvojili Požegu, na i. mj., br. 52. 

. Slava na Gosposvetskom polju, na i. mj., br. 2 [V. članak Iz istorije Slovenaca, 


Prosveta, 1920, br. 1—=3]. 


. Kosovo, na i. mj., br. 14, 16—18 [Obzor, 1059 i 111, Branik, br. 58—62]. 
. Život za cara, na i. mj., br. 21 [v. i Agramer Tagblatt, br. 31. 

. Babinska republika, na i. mj., br. 3 [Obzor, br. 221. 

. Priča o Čehu, Lehu i Mehu, na i. mj., br. 6. 

. Hrvatski pravopis, na i. mj., br. 33. 

. Borba za hrvatski pravopis, na i. mj., br. 35. 

130. 


Očitovanje [polemika sa »Srbobranom«], Obzor, br. 94. 


1890. 


Hrvati i Hrvatska, Zagreb (21930). 

Ime Hrvat u historiji slavenskih naroda, Vienac, br. 27—30, 33 i 36 [v. pod 
131; Hrvat, 1913, 1—9, 11—15, 17.—18, 20—21, 23—24 i 261. 

Crtice o starom Dubrovniku, na i. mj., br. 12. 

Razboj na Krbavskom polju, na i. mj., br. 51. 

Gvozd u hrvatskoj povijesti, Obzor, br. 295. 

[Polemika s Vjekoslavom Fleischerom u povodu Klaićeva djela »Hrvati i 
Hrvatska«], na i. mj., br. 229, 232, 235 i 243. 

Jadvigina žrtva, Vienac, br. 1. 

Osnutak glazbenog zavoda u Zagrebu, Obzor, br. 177-8 [Die Griindung des 
Musik-Institutes in Agram, Agramer Tagblatt, br. 172-31. 

Slavjanski u Zagrebu, Vienac, br. 11, Obzor, br. 63—64 i Glas Crnogorca, br. 
12—13. 

1891. 


140. Pripovijesti iz hrvatske povijesti III, Zagreb. 

141. Velika i Bijela Hrvatska, Vienac, br. 39 i 46. 

142. Crtice o Vrbovskom, na i. mj., br. 47 i 48. 

143. Izbor u Cetinu, Pobratim, br. 1—2. 

144. Svim poštenim i pametnim Hrvatom u domovini i izvan nje, Obzor, br. 265 
[0 imenu Slavonije do 16. st.). 

145. Hrvatska na koncu XVIII. stoljeća, na i. nj., br. 295. 

146. Ivan Crnojević, posljednji gospodar Zete, Vienac, br. 1 [Die Griindung Monte- 
negros, Agramer Tagblatt, br. 16]. 

147. Književno pismo, Vienac, br. 5. 


1892. 


148. Neznana junakinja, Vienac, br. 1 [Obzor, br. 6; Agramer Tagblatt, br. 5; Jugo- 
slavenska njiva, 1918, br. 100; Prijatelj naroda, 1921, br. 50; Ženski list, 1928, 
br. 1; Življenje in svet, 1928, IV/I, 42—44; Hrvatska mladost, 1941—1942, br. 3]. 

149. Kako je postala pjesma: Još Hrvatska nij' propala, Vienac, br. 23. 

150. Adolfo Veber-Tkalčević, Obzor, br. 14. 

151. Juraj Wiesner pl. Morgenstern, Gusle, br. 1—3. 

152. Moja lađa [skladba], na i. mj., br. 2. 

153. Hrvati i međunarodna glazbena i kazališna izložba u Beču, na i. mj., br. 3. 

154. O presvetom oltarskom otajstvu, na i. mj., br. 3 [skladba]. 

155. Gioachino, na i. mj., br. 4. 

156. Đuro Križanić kao glazbenik, na i. mj., br. 4. 

157. Prije nauka [skladba], na i. mj., br. 5. 

158. Pjevanje u srednjih školah, na i. mj., br. 6. 

159. Crtice o porijeklu nekih »ilirskih« popijevaka, na i. mj., br. 6—9. 

160. Mijo Hajko (1820—1848), na i. mj., br. 8. 

161. Glazba na hrvatskom sveučilištu u Zagrebu, na i. mj., br. 9. 

162. Češki glazbotvorci, na i. mj., br. 9—12. 

163. Hrvatska glazbena ljestvica, na i. mj., br. 11—12. 

164. Koncertna sezona u Zagrebu, na i. mj., br. 12. 


1893. 


165. Hrvati i Srbi, Vienac, br. 2 [Glas Hercegovca, br. 9]. 

166. Hrvatska pjesmarica [urednik], Zagreb. 

167. Aus dem Landes-Musikinstitute, Agramer Zeitung, br. 36. 
168. Djevojka junaku prsten povraćala [skladba], Glazba, br. 8. 


1894. 
169. »U zdencu« [prikaz opere V. Blodeka], Vienac, br. 20. 
1895. 


170. Croatia superior et inferior, VHAD, n. s. I, 137-8. 
171. Nešto. o krsnom imenu, Vienac, br. 30. 


172. 


173. 
174. 


175. 
176. 


178. 
179. 
180. 
181. 
182. 
183. 
184. 


185. 
. Rodoslovlje knezova Krbavskih od plemena Gusić, Rad 134, 190—214. 


187. 
188. 
189. 
190. 


191. 
192. 


193. 
194. 
195. 
196. 


197. 
198. 

1896. 


Vladislava Nelipića, kneginja kninska (1344—1346), na i. mj., br. 1 [Domo- 
radnik 1944, br. 21. 

Sužanj u Levi, na i. mj., br. 16 [o Grguru Kurjakoviću]. 

Bilješka o vjerovanju u vukodlake na otoku Pašmanu god. 1403, Zbornik za 
narodni život i običaje I, 2234. 

Hrvatsko kazalište, Obzor, .br. 234 [osvrt na Kazališnu predstavuj. 

šest popijevaka za jedno grlo uz pratnju glasovira [skladbe]. 


1897. 


. Bribirski knezovi od plemena Šubić, Zagreb [usp. osvrte F. Šišića u Narodnim 


novinama, br. 72, te osvrte u Starohrvatskoj prosvjeti, br. 1, 46—48 i Novom 
vijeku, br. 8]. 

Ban Mladin II Šubić, Vienac, br. 35. 

Ban Pavao I Šubić, na i. mj., br. 45. 

Hrvatska plemena od XII. do XVI. stoljeća, Rad 130, 1—85. 

Zadnja riječ Stjepanu pl. Miletiću, Zagreb. 

»Ivo i Marica« [osvrt na glazbenu izvedbu], Vienac, br. 16. 

»Porin» [osvrt], na i. mj., br. 42. 

Prijevodi opernih tekstova i Milka Trnina, Obzor, br. 208. 


1898. 


Rodoslovlje knezova, Nelipića od plemena Svačić, VHAD, n. s. III, 1—18. 


O hercegu Andriji (1197—1204), na i. mj., br. 136, 200—222. 
Grad Senj, Preporod, br. 7. 

Korčula, na i. mj., br. 10. 

Historijski zemljovid hrvatskih zemalja [crtao A. Jiroušek; usp. osvrt F. Šišića 
u Narodnim novinama 1899, br. 1421. . 


1899. 


Povijest Hrvata I, Zagreb [odlomke su pretiskali Osvit 1898, br. 30 i 1899, br. 
69—T1; Agramer Tagblatt, 1898, br. 1—3; Općinski glasnik, 1899, br. 2; Dom i 
sviet, 1898, br. 10 i 1899, br. 1 i Hrvoje 1902, 51—9]. : 
Porijetlo banske časti, Vjestnik Kraljevskoga hrvatsko-slavonsko-dalmatinskog 
zemaljskog arhiva I, (dalje VZA) 21—26 [Općinski glasnik, br. 4; Agramer 
Tagblatt, br. 75]. 

Hrvatski bani za narodne dinastije, na i. mj., 65—72 [Općinski glasnik 1903, br. 
46147]. 

Hrvatski bani za Arpadovića, na i. mj., 129—138 i 231—243 [Općinski glasnik, 
br. 33]. 

Darovnica kralja Bele III. (IV.) krčkim knezovima za Senj jest ma 
na i. mj., 262—274. 

Capiti nostro Bavie?, na i. mj., 275. 

Ispravak kronici Ivana Turčanskog, na i. mj., br. 58. 

Ulomci iz moje autobiografije, Dom i sviet, br. 2. 

1900. 


199. Povijest Hrvata II, Zagreb [odlomak o prodaji Dalmacije 1409. prenio Dom i 
svijet, br. 1—2]. 

200. Ime i porijeklo Frankapana, VHAD, n. s. IV, 1899—1900, 1—20. 

201. O knezu Novaku (1368), na i. mj., 177—180. 

202. Hrvatski hercezi i bani za Karla Roberta i Ljudevita I (g. 1301—1382), Rad 142, 
126—218 [usp. osvrt F. Šišića u Narodnim novinama, br. 220 i osvrt u Mjeseč- 
niku pravničkog društva, 1901, br. 3]. 

203. Admirali ratne mornarice hrvatske g. 1358—1413, VZA II, 32—40. 

204. Povelja kralja Stjepana Dabiše, izdana Hrvoju Vukčiću g. 1392, na i. mj., 60—61. 

205. Crtice o Vukovskoj županiji i Đakovu u srednjem vijeku, na i. mj., 98—108. 

206. Horvati i njihovi gospodari (1238—1481), Spomen-cvieće iz hrvatskih i sloven- 
skih dubrava, 142-5. 

1901. 


207. Povijest Hrvata III, Zagreb. 

208. Krčki knezovi Frankapani I, Zagreb [usp. osvrt F. Šišića u Viencu 1902, br. 
21—221. 

209. O neupotrebljenom dosad prilogu za hrvatsku povijest na početku XII. sto- 
ljeća, VZA III, 1—5. 

210. Ein Brief des Kčnigs Ladislaus von Ungarn Oderisius, Abt von Monte Cassino, 
na i. mj., 3641 [Agramer Tagblatt, br. 17i 191. 

211. Tri Sekelja, rođaci Ivana Hunjada, na i. mj., 120—124. 

212. Dubrovačka vlastela Žunjevići u Senju i Vinodolu (1477—1502), na i. mj., 
237.9. 

213. Dva priloga za povijest cisterčanskog samostana u Topuskom, na i. mj., 2634. 

214. Ferdinand I zalaže knezu Ivanu Karloviću Medvedgrad i Rakovicu god. 1528, 
na i. mj., 266-7. 

215. Rimski zid od Rijeke do Prezida, VHAD, n. s. V, 169—176. 

216. Otok Krk, Vienac, br. 35 i 36. 

217. O radu i djelovanju ravnateljstva tečajem godine 1899—1900. priopćeno na 
redovitoj glavnoj skupštini dne. 29. rujna 1900, Izvješće Narodnog zemaljskog 
glazbenog zavoda, Zagreb 1900—1901, 30—35 (s A. Goglijom; govor je tiskan i 
zasebno). 


1902. 


218. Građa za povjestnicu zagrebačkih biskupa od g. 1433. do g. 1466, VZA IV, 
121-6; 144—150. 

219. Građa za topografiju Ličko-krbavske županije u srednjem vijeku, VHAD, n. s. 
VI, 1—31 i VII, 1903—1904, 129—144. 

220. Nekolike riječi o historiji, njezinoj zadaći i metodi [rektorski govor], Narodne 
novine, br. 242 i 243 [Smotra dalmatinska, br. 85—87 i Narodnost, br. 83 i 85]. 

221. Petar Ilijič Čajkovski, ruski glazbotvorac, Vienac, br. 15. 

222. Historijski zemljopis Bosne i Hercegovine, Obćinski glasnik, br. 18—20. 


1903. 


223. Slike iz slavenske povijesti, Zagreb. 

224. Pismo ninskog biskupa Jurja Divnića papi Aleksandru VI., pisano u Lici 27. 
rujna 1493, u kojem izvješćuje o boju na Krbavskom polju pod Udbinom (9. 
rujna 1493), VZA V, 248—251. 

225. Vienac i Matica hrvatska, Hrvatska kruna, br. 97. 


226. 
221. 


228. 
229. 


230. 
231. 


232. 
233. 


234. 
235. 


236. 
. Iz prošlosti grada Varaždina, Varaždinski viestnik, br. 33—34. 
. Mile uspomene (1883—1889), Hrvatsko kolo, 183—196. 

239. 


243. 


244. 
245. 


246. 
241. 


248. 
249. 
250. 
251. 
252. 
253. 
254. 
255. 

1904. 


Povijest Hrvata TV. Zagreb. 

Marturina, slavonska daća u srednjem vijeku, Rad 157, 114—213 [v. odlomak u 
Lovačko-ribarskom vjesniku, 1905, br. 9; usp. osvrt F. Šišića u Narodnim 
novinama, 1905, br. 1631. 

»Indagines« i »Portae« u Hrvatskoj i Slavoniji, VHAD, n. s. VII, 1903—1904, 
»Castrum antiquum paganorum« kod Kašine u Gori zagrebačkoj, na i. mj., 
10—14. 

Geschichtliches iiber Krapina, Agramer Tagblatt, br. 121. 

Matica hrvatska [izjava odbora MH, s A. Radićem], Narodne novine, br. 261. 


1905. 


Pad Obrovca, Udbine i Jajca, VZA VII, 53—69. 

O krunisanju ugarskih Arpadovića za kraljeve Dalmacije i Hrvatske (1091— 
1207), VHAD, n. s. VIII, 107—117. 

Hrvatsko kraljevstvo u XV. stoljeću i prvoj četvrti XVI. stoljeća, na i. mj., 
129—447 [ušlo u Povijest Hrvata] 

Die adeligen Novaković in Kroatien von den šltesten Zeiten bis zum heutigen 
Tagen, Beč. 

Hrvatski kralj Budimir i kraljević Ivan, Prosvjeta, br. 3 i 7. 


Zadaća Matice hrvatske. Govor u izvanrednoj glavnoj skupštini MH, Hrvatsko 
pravo, br. 2763—2770 [Hrvatstvo, br. 24—26; izvadak u Glasu Matice hrvatske, 
1940, br. 7—8]. 


. Profesor Klaić i Draškovićeva nagrada, Hrvatstvo, br. 32. 
. Kako da se opera u Zagrebu uskrisi?, Hrvatsko pravo, br. 2832—2834. 
. Očitovanje [polemika s. K. šandorom Đalskim], Hrvatstvo, br. 29. 


1906. 


Pred banom [razgovor s D. Khuenom Hećderv4ryjem o pripadnosti Rijeke], 

Hrvatska, br. 8. 

Dva pisma Ilariona Ruvarca, na i. mj., br. 21. 

Quam parva sapientia regitur mundus!, [u povodu udžbenika F. Kofineka1, na 

i. mj., br. 28. 

ka prema Ugarskoj, na i. mj., br. 75, 82 i 83. [dio i u Sisačkom glasu, 
r. 18]. 

e Benger, hrvatski povjesničar XVIII. stoljeća (1695—1766), na i. mj., br. 

Uspomene na Vjenceslava Novaka, na i. mj., br. 48. 

Dva svježa groba [Vjenceslav Novak i J. E. Tomić], Hrvatsko kolo, 406—412. 

Tko je književnik, Glas Matice hrvatske, br. 1—2. 

Kritika, nai. mj., br 3-4. 

Čemu nam lijepa knjiga?, na i. mj., br. 5—6. 

Tužan spor [polemika s M. Dežmanom], na i. mj., br. 10. 

Hrvatska opera, na i. mj., br. 7 (Hrvatska 1907, br. 15). 

Obračun s g. Pasarićem, Hrvatsko pravo, br. 3113. 

251. 
258. 

265. 

261. 
268. 
269. 

211. 


272. 
213. 
214. 


215. 
276. 
271. 


218. 
279. 


280. 
251. 
282. 


283. 
284. 


285. 

1907. 


Topografske sitnice, VHAD IX, 1906—1907, 185—193. 

Plebiscit ili sabor Bosne i Hercegovine, Hrvatski dnevnik, br. 61. 

Bosna napram Hrvatskoj i Ugarskoj, na i. mj., br. 154 [Pokret Zagreb, 1908, br. 
235, Osvit, 1907, br. 63, i prijevod u Agramer Tagblattu, br. 154]. 

Der ungarische Einheitsstaat und die kroatische Amtssprache, Agramer Tag- 
blatt, br. 117. 

Zur Losung der kroatische Krise, na i. mj., br. 282. 

Duvanjsko polje, Hrvatsko kolo, #7—90. 

Kako su nastala imena nekih mjesta i predjela, Obzor, br. 316. 

Slavistika na sveučilištu u Beogradu, Hrvatska, br. 61. 

Kako da što prije dođemo do opere, na i. mj., br. 19. 

Književna molba [apel za skupljenje Vramčevih djela], Hrvatstvo, br. 43. 
[Pozdrav na otvorenju glavne skupštine Matice hrvatske], Glas Matice hrvat- 
ske, br. 1—2. 

Izmirenje? [odnos MH i Društva hrvatskih književnika], na i. mj., br. 7—8 
[Hrvatska, br. 101]. 

Književne naše prilike pred četrdeset godina (1866), na i mj., br. 9—12. 
Otvoreno pismo gospođi Mariji Kumičić, na i. mj. 

Popis ratne daće u Slavoniji g. 1543, VZA 1X, 74—94. 

Matija Kirinić (1746—1806) i njegov sinovac Valentin Kirinić (1783—1840), na 
i. mj., 195—201. 


1908. 


Iprava od 10. junija 1370., u kojoj se spominje sloboda dvanaest plemena hr- 
vatskih, VZA X, 88—89. 

Osnutak manastira Lepoglave i povijest njegova u XV. stoljeću, na i. mj., 
161—165. 

Kandidacija bana po hrvatskom saboru za vladanja kuce Habsburg (1527— 
1848), na i. mj., 166—196 [v. Obzor, br. 329, gdje je tiskan članak »Kako je 
sabor Hrvatski predlagao bane«]. 

Povelja izdana u Varaždinu 15. listopada 1455. od kneza i bana Ulrika Celjskog 
za samostan Pavlina u Lepoglavi, na i. mj., 238—240. 

Darovnica Bernardina Frankapana za Martina Oštrehovića, na i. mj., 241-3. 
Zrinski i Frankopani, zbornik Posljednji Zrinski i Frankopani, Zagreb, 1—8. 
Prava Hrvatske na Bosnu, Hrvatski dnevnik, Sarajevo, br. 234. 

Jedno pitanje [o sjedinjenju Bosne, Hercegovine i Dalmacije s Hrvatskom], 
Hrvatska, br. 232 [241!] od 22. X. Pod naslovom »Jedan upit« u Narodnoj 
obrani, Osijek, br. 245. 

Bosnische Reminiszenzen in Kroatien, Agramer Tagblatt, br. 281. 

Antonii Vramecz: Kronika, Monumenta spectantia historiam Slavorum meri- 
dionalium 31. 

Hrvatsko sveučilište u Zagrebu, Hrvatska, br. 39 (295!) od 24. XII. [Glas Mati- 
ce hrvatske 1909, br. 7—8]. 


1909. 


Krapinski gradovi i predaje o njima, VHAD, n. s. X, 1908—1909, 1—32. 
Zanimljiv pečat hrvatskih banova Jurja Draškovića i Franje Frankapana Slunj- 
skog (1567—1572), na i. mj., 47-9. 

Tužba Franje Taha protiv kmetova Susjedgfada i Donje Stubice, VZA XI, 
134—136. 


286. 
281. 
288. 
289. 


290. 
291. 


292. 

1910. 


Suvremeni opis zagrebačkoga požara od g. 1706, VZA XII, 236-8. 

Zanimiva isprava od g. 1605, na i. mj., 248.9. 

Velika Hrvatska [o nazivu u K. Porfirogeneta], Hrvatska sloboda, br. 84 
[Novosti, br. 101]. 

Sutla, Hrvatsko kolo, 120—150. 

Nova stranka u Hrvatskoj, Zagreb. 

Pavao Ritter Vitezović (1652—1713) kao bakrorezac, Hrvatska sloboda, br. 119. 


1911. 


Povijest Hrvata V, Zagreb [usp. prikaze F. Šišića u VHAD XI, 1910—1911, 
2834, M. Preloga (Historicus) i F. Bučara u Savremeniku, br. 5]. 

Novi koledar u Hrvatskoj i Slavoniji, VHAD, n. s. XI, 1910—1911, 1—=3. 
Prilozi za povijest grada Zeline, na i. mj., 13—17. 

Zaključci hrvatskog sabora i njihova sankcija za prva tri Habsburgovca 
(1527—1608), na i. mj., 18—22 [Hrvat, 1921, br. 431—433). . 
Regnum Croatiae et Dalmatiae (1059—1359), VZA XIII, 114—127 [s njemačkog 
za Narodni list, br. 89—91, preveo M. Perković; Sveslavenski zbornik 1930, 
79—89]. 

Prilozi za životopis Bartola Georgijevića, pisca o Turcima u XVI. stoljeću, na 
i. mj., 129—141. 


1912. 


Statut grada Zagreba od g. 1609. i njegova reforma g. 1618, Zagreb [usp: osvrt 

Ovo djelo je oslobođeno plaćanja poreza na promet proizvoda (Mišljenje Sekretari- 
jata za prosvjetu, kulturu i fizičku kulturu SR Hrvatske broj 198/1-1973.) 

